
\i  amcenir  yn  y  llyfr  hwn  traethu  ar  Dduwinyddiaeth  Gyfundraethol. 
Gwneir  hyn  yn  bresenol  mewn  modd  galluog  gan  y  Parch.  J.  Cyn- 
ddylan  Jones,  D.D.  Yr  hyn  yr  amcenir  ato  yma  ydyw  dal  rhai  o'r 
syniadau  diweddar  mewn  beirniadaeth  a  gwyddoreg  yn  ngoleuni 
dysgeidiaeth  Crist.  Pa  mor  ddiffygiol  bynag  ydyw  yr  ymgais  hwn, 
hyderir  y  bydd  y  llyfr  yn  wèrth  ei  ddarllen  a'i  feirniadu.  Ni 
chreodd  Duw  hyd  y  nod  dyn  yn  berffaith  yn  mhob  ystyr.  Yr  oedd 
ganddo  ddigon  o  le  i  gynyddu  mewn  gwybodaeth  a  sancteiddrwydd. 

O  dan  ddylanwad  yr  ymchwiliadau  Gwyddoregol  rhaid  i  ni  gyd- 
nabod  fod  Duwinyddiaeth  yn  newid  yn  ei  ffurf.  Nid  ydyw  Gwydd- 
oreg  Naturiol  yn  ddyledus  am  ei  llwyddiant  na'i  dull  i  Athroniaeth. 
Pa  faint  bynag  ydyw  llwyddiant  Gwyddoreg,  a'r  goleuni  a  ddygodd 
i'r  golwg  ar  y  greadigaeth ;  eto  nis  gall  esbonio  rhai  o  brif  arddang- 
osion  natur,  megys,  er  engraifft,  deddf  disgynhiad,  na  bodolaeth, 
neu  y  rheswm  am  fodolaeth  un  ddeddf  arall,  heb  syrthio  yn  ol  ar 
Dduwinyddiaeth.  Rhaid  iddi  briodoli  brif  arddangosion  natur  i 
ymyriad  uniongyrchol  a  pharhaus  Ewyllys  Duw.  Dyna  Dduwin- 
yddiaeth  iach.  Byddai  yn  dda  cofio  fod  gwahaniaeth  pwysig  rhwng 
gallu  gwyddoreg  i  ddarganfod  deddfau  a  ffeithiau  Natur,  a'i  gallu 
i'w  esbonio.  Cyferfydd  y  gwyddonydd  yn  ngwrs  ei  ymchwiliad  a 
dau  beth,  sef  ffeithiau  ac  arddangos'on  naturiol,  a'i  syniad  am 
danynt  neu  ei  esboniad  arnynt.  Pan  y  try  y  gwyddonydd  yn  esbon- 
iwr  disgyna  yn  naturiol,  ac  o  angenrheidrwydd,  i  un  o  ddau  syniad 
raeddyliol,  sef  naill  ai  i  Fateroliaeth  neu  i  Dduwinyddiaeth.  Nis 
gall  sefyll  ar  saíle  ganol  rhwng  y  ddau  syniad.  Y  mae  syniadau 
gwyddoregol  yn  ogystal  ac  athroniaeth  a  duwinyddiaeth  yn  newid 
yn  barhaus.  Bu  adeg  pan  y  llefarai  gwyddoreg  yn  hyawdl  ar  sef- 
ydlogrwydd  deddfau  natur ;  ond  yn  awr,  llefara  yn  llawn  mor 
hyawdl  am  eu  cyfnewidiolrwydd.  Nid  ydyw  hyd  y  nod  deddfau 
y  greadigaeth,  meddir,  yn  sefydlog.  A'r  ffurf  ddiweddaraf  ar 
athrnniaeth  ydyw,  ymgais  i  gcisio  sylfacnu  ein  syniad  am  y  greadig- 

aeth  ar  yr  hyn  a  elwir  Deddf  Cyfnewidiad  ;  hyny  yw,  nid  y  sefydlog. 
ond  y  cyfnewidiol,  neu  yn  hytrach,  cyfnewidiad  ydyw  yr  unig  beth 
sydd  yn  bodoli  yn  wirioneddol.  Dyma  y  syniad  a  ddysgir  yn  bre- 
senol  gan  wyddonwyr  fel  Syr  01iver  I.odge,  ac  athronwyr  fel  y  Prof. 
William  James,  yr  Undodwr,  o  Harvard,  America.  Nid  ydyw  y 
syniad  hwn  yn  un  Duwinyddol,  eithr  yn  hytrach,  glania  mewn 
Materoliaeth,  fel  y  cawn  sylwi  yn  helaethach  ar  hyn  yn  mlaen. 

Y  mae  pob  cwestiwn  ag  sydd  yn  cyfarfod  ein  ymchwiliad  i  Grist- 
ionogaeth  yn  ddarostyngedig  i  un  gwirionedd  mawr,  sef  Duwdod 
Crist.  Ar  ein  crediniaeth  yn  y  gwirionedd  hwn  y  gorphwysfa  Crist- 
ionogaeth  am  ei  neillduolrwydd  a'i  llwyddiant.  Heb  Dduwdod  Crist 
ni  feddwn  grefydd  ddwyfol.  Gallwn  ddyweyd,  fel  y  gwneir  yn 
fynych  gan  bleidwyr  y  Dduwinyddiaeth  Newydd,  fod  lesu  o 
Nazareth  yn  haner  dwyfol,  a'i  fod  fel  meddyliwr  yn  sefyll  ar  ben 
yr  ysgol ;  ei  fod  yn  "  werth  Duw  "  i  ni.  Nid  oedd  dim,  o  dan  un- 
rhyw  amgylchiad  yn  cymylu  ei  feddwl  Ef ;  na  dim  yn  ddyrus  ac  yn 
anhawdd  iddo.  Fod  ei  feddyliau  mor  syml  a  chlir  fel  y  gall 
plentyn  eu  deall,  ac  mor  gyflawn  a  phrydferth  fel  nad  all  y  dysg- 
edig  ychwanegu  dim  atynt.  Rhydd  argrafE  ar  ein  meddwl  fod  mor 
hawdd  iddo  ef  feddwl,  a  hyny  heb  astudio,  ac  ydyw  i  Dduw  feddwl. 
Llifant  allan  o'i  enaid  mawr  dros  ei  wefusau  mor  rwydd  a  diym- 
drech  ac  y  Ilifa  gwawr  y  boreu  dros  y  terfyngylch.  Ond  nis  gall 
hyawdledd  yr  Undodiaid,  a  rhai  o  bleidwyr  y  Dduwinyddiaeth 
Newydd,  pan  yn  Ilefaru  am  Grist  fel  y  meddyliwr  penaf  yn  mysg 
meibion  dynion,  guddio  o'r  golwg  y  gwirionedd  mawr  a  anymwy- 
byddir  ganddynt,  sef  fod  Crist  yn  Dduw  wedi  ymddangos  yn  y 
cnawd.  Ond  er  iddo  ddarostwng  ei  hun  i  derfynau  dynol,  "  a'i  gael 
mewn  dull  fel  dyn,"  eto  ni  ddarostyngodd  ei  hun  i  derfynau  deallol 
dyn.  Yr  oedd  ei  feddwl  yn  rhydd  oddiwrth  bob  terfynau,  ond  y 
rhai  a  dderbyniodd  gan  y  Tad.  Wrth  ei  ddilyn  yn  yr  Efengylau, 
rhaid  i  ni  gofìo  o  hyd  ein  bod  yn  dilyn  meddyliau  y  Duw-ddyn. 
Yr  ydym  yn  credu  ynddo  nid  ar  sail  y  gwyrthiau,  fel  ymyriadau 
goruwchnaturiol  o'i  eiddo,  oblegyd  ar  ei  ddwyfoldeb  y  gorphwys 
y  gwyrthiau  ei  hunain,  fel  y  mae  Rhagluniaeth  yn  gorphwys  ar 
Dduw.  Nid  ydym  yn  credu  ynddo  ar  sail  ei  adgyfodiad,  ond  yn 
credu  ffaith  yr  adgyfodiad  am  ei  fod  ef  ei  hun  yr  hyn  ydyw. 

Yn  yr  ysgogiad  meddyliol  yn  yr  Almaen,  yn  Lloegr  ac  yn 
America,  a  elwir  y  Dduwinyddiaeth  Newydd,  amcenir  cymodi  Crist- 
ionogaeth   a'r   meddwl    diweddar   mewn    gwyddoreg   ac   athroniaeth. 

Cymerer  Ritschliaeth  yn  engraifft  o  hyn.  Ond  y  ffaith,  a  hyny  yn 
mron  yn  ddieithriad,  mai  nid  Cristionogaeth  Crist,  na  Christionog- 
aeth  yr  Apostolion,  ydyw  yr  hon  a  amcenir  ei  chymodi  a'i  chysoni 
a'r  meddwl  diweddar,  ond  math  o  gymysgfa  o  Hegeliaeth  a  Duw- 
grediniaeth.  Yn  nghorph  y  llyfr  hwn  amcenir  dal  y  syniadau  hyn 
yn  ngoleuní  dysgeidiaeth  yr  Arglwydd  lesu.  Y  mae  eu  cysoni  ^m 
dragwyddol   anmhosibl. 

Wrth  gyflwyno  y  llyfr  hwn  i  sylw  fy  nghydgenedl,  dylwn  gydnabod 
yn  ddiolchgar  y  cynorthwy  golygyddol  a  gefais  gan  y  Parch.  Evan  Jones, 
Caernarfon,  a'r  Parch.  Hngh  Williams,  Amlwch,  ac  am  iddynt  ddarllen 
y  prawf-leni  yn  fy  lle. 

JOSEPH    ROBERTS. 
Netü   Yorh.    1908 

PENNOD    I. 
DUWINYDDIAETH    YR   ARGLWYDD    lESU. 

Tuedd  duwinyddiaeth  ddiweddar  ydyw  dyfod  yn  ol 
at  symledd  dysgeidiaeth  Crist — Y  pwysigrwydd  a  roddir 
ar  y  syniad  ei  fod  yn  ddysgawdwr  moesol — Y  Logos — 
Syniadau  Harnack,  Fairbairn,  y  Prof.  Allen — Duwin- 
yddiaeth  yn  newid — Alfred  Loisy — Y  fantais  o'r  newid- 
iad — I.  Goleuni  cryfach — 2.  Gwell  unoliaeth — 3.  Gwneyd 
duwinyddiaeth  yn  wyddor  fwy  sylweddol — 4.  Llai  o  ym- 
drech  i  gysoni  duwinyddiaeth  a  gwyddoreg  naturiol — 
Fod  yn  anmhosibl  eu  cysoni  tra  y  maent  mewn  cyflwr  o 
d)rfìant — Gweddi  yr  Arglwydd  yn  fynegiad  o'i  Gredo  Ef 
— Ei  dduwinyddiaeth  yn  oruwchnaturiol — Ei  gwreiddyn 
— Ei  symledd — Ei  newydd-deb — Ei  chanolbwynt  a'i  eang- 
der  1—20 

UWCHFEIRNIADAETH,  A  CHREDO  CRIST,  AM  YR  HEN 
DESTAMENT. 

Pob  ysgol  o  Uwchfeirniaid  yn  cydnabod  fod  Crist  yn 
derbyn  yr  Hen  Destament  fel  Dadguddiad  dwyfol — Pum 
rheol  yn  ol  y  rhai  y  penderfynir  pob  pwnc  mewn  beirn- 
iadaeth  Feiblaidd,  Athroniaeth  a  Gwyddoreg — Uwch- 
feirniadaeth  yn  eu  hanymwybyddu — Gwyddonwyr  fel 
Huxley,    Tyndall    a    Spencer,   yn   eu   troseddu — Athron- 

iaeth  Gyfosodol  Spencer  wedi  ei  seilio  ar  ddeddf  cyf- 
newidiad — Uwchfeirniadaeth  ddinystrol  yn  haeru  fod 
Crist  yn  anwybodus  am  yr  Hen  Destament — i.  Fod  Crist 
yn  derbyn  cofnodion  hanesyddol  yr  Ilen  Destament  fel 
ffeithiau  cywir — 2.  Ei  fod  yn  cadarnhau  dilysrwydd  y 
Llyfrau  Prophwydol — 3.  Fod  yr  Hen  Destament  yn  ys- 
brydoledig — 4.  Ei  fod  yn  awdurdod  anffaeledig  mewn 
Athrawiaeth,  Crefydd  a  Moesau — Damcaniaeth  y  Renosis 
— Chwe  rheswm  am  fethiant  Uwchfeirniadaeth  ddinystr- 
ol.  21-39 

DYSGEIDIAETH    lESU    GRIST   AM    DDUW. 

Gwreiddyn  syniad  yr  lesu  am  Dduw — Ei  berthynas 
dragwyddol  a'r  Tad  yn  gymhwyster  ynddo  i  ddadguddio 
Duw — Hawlio  ei  fod  yn  meddu  gwybodaeth  am  Dduw 
nas  gall  neb  arall  ei  meddu — Dwy  elfen  yn  ei  wybodaeth, 
sef  yr  hen  a'r  newydd — Natur  ac  ansoddau  bodolaeth 
Duw — Ei  undod  yn  un  organaidd — Ei  ysbrydolrwydd — 
Deuaeth  y  Groegiaid — Enaid  ac  Ysbryd — Personoliaeth 
Duw — Elfenau  ei  bersonoliaeth — Mewnfodolaeth  a  dad- 
blygiad.  40-  55 

DYSGEIDIAETH    CRIST    AM    DADOLAETH    DUW    A    MABOL 
AETH   Y   SAINT. 

Tadolaeth  Duw  yn  athrawiaeth  hollol  Feiblaidd — 
Y  gair  Tad  184  o  weithiau  yn  yr  Efengylau — Ystyr  yr 
enw  yn  yr  Hen  Destament — Nad  ydyw  yn  dysgu  Tadol- 
aeth  g)rfíredinoI — Ni  wahenir  Tadolaeth  Duw  oddiwrth 

Duw  yn  Dad  i  neb  yn  briodol  ond  deiliaid  teyrnas  nef- 
oedd — Syniadau  anaddfed  yr  oes  ar  y  pwnc  hwn — Mab- 

Duw — Nid  ydyw  Dameg  y  Mab  Afradlon  ya  dysgu  Tad- 
claeth  gyffredinol.  60—67 

IYSTIOLAETH  CRIST  AM  DANO  El  HUN   FEL  MAB  Y  DYN. 

Ymwybyddiaeth  yr  lesu  am  dano  ei  hun  fel  Duw- 
ddyn— Gwreiddyn  y  teitl  Mab  y  Dyn— Ei  feddwl  pan  y 
defnyddir  ef  ganado  am  dano  ei  hun — Y  ddadl  nad 
ydyw  yn  golygu  ei  Fessiaeth — Ystyr  y  teitl  yn  Llyfr 
Enoch — Syniad  Dalman — Nad  oedd  y  teitl  hwn  jra  ar- 

cyfíesu  ei  Fessiaeth  am  y  tro  cyntaf — Y  Tad  yn  cadarn- 
hau  ei  Fessiaeth  trwy  dystiolaeth  o'r  nef — Ffynonell  ei 
allu  gwyrthiol — Tystiolaeth  Nathanael  a  Pedr — Gwa- 
hanol  syniadau  ar  dystiolaeth  Pedr — Y  teitl  Mab  y 
Dyn  yn  cynwys  ei  berthynas  wirioneddol  a'r  ddynol- 
iaeth  yn  gyffredinol — Ymwybyddiaeth  Crist  o  hono  ei 
hun  yn  cynwys  mwy  na  dyndod  perffaith — Yn  didoli  ei 
hun  oddiwrth  bob  dyn.  68  —  87 

TYSTIOLAETH   CRIST   AM    EI   BERSON   FEL   MAB    DUW. 

Dirgelwch  ei  Berson — Syniadau  Keim,  Channing, 
Ritschl,  Martineau,  &c.,  am  dano — Hawlia  ef  ei  hun  ei 
íod  yn  ganolbwynt  newydd  o  atdyniad  i  galonau  dyn- 
•.on — Ei  dystiolaeth  am  ei  raghanfodiad — Ystyr  yr  enw 

Hawlia  ei  fod  yn  Dduw — Ystyr  y  gair  deilliaw  o'r  Tad 
— Undeb  y  Tad  a'r  Mab  yn  undeb  organaidd,  fel  nad 
ill  y  naill  fodoli  heb  y  llall — Y  deilliad  hwn  yn  rheid- 
rwydd  yn  natur  y  Tad  dyfnach  na'i  ewyllys — Cne- 

olaeth— Hedyn  Agnosticiaeth— Y  Crtdoau.  88—105 

PENNOD    VII. 

Yr  ymgnawdoliad  yn  dadguddio  Duw — Dysgeid- 
iaeth  Crist  ei  hun  ar  y  pwnc  hwn  yn  wreiddyn  dysgeid- 
iaeth  yr  Epistolau — Yn  mynegi  dull,  llymder  a  natur  ei 
ddioddeiìadau — Ystyr  ysbrydol  ei  farwolaeth — Ei  gwir- 
foddolrwydd — Marwolaeth  naturiol  yn  gosb  am  bechod — 
Fod  ei  farwolaeth  yn  ddirprwyol — Ei  fod  yn  marw  fel 

Yr  Eglwys  yn  sylweddoli  y  Saith  am  Berson  a  Gwaith 

yr  Ysbryd  Glan — Yn  ol  Crist,  yn  awdwr  ailenedigaeth 

a  gweddi— Cabledd  yn  erbyn  yr  Ysbryd  Glan  yn  anfadd- 

DYSGEIDIAETH  CRIST  AM  EI  DEYRNAS. 

Crist  yn  ganol-bwynt  ei  deyrnas — Y  deyrnas  yn  ei 
chysylltiad  hanesyddol — Yn  gorphoriad  o  nerthoedd  a 

A'R  DEYRNAS, 

— Yr  Ysbryd  Glan  yn  unig  ydyw  cenedlydd  y  bywyd 

PENNOD    I. 

DUWINYDDIAETH    YR   ARGLWYDD    lESU. 

I.  Nis  gellir  gwahanu  dysgeidiaeth  Crist  a  Christion- 
ogaeth.  Er  mai  Efe  ydyw  ei  chanol-bwynt,  eto  nid  yw  ei 
ddysgeidiaeth  Ef  yn  cynwys  yr  oU  o  Gristionogaeth. 
Rhaid  i  ni  gymeryd  i  mewn  y  goleuni  a'r  dadguddiad 
ychwanegol  a  roddwyd  ar  Gristionogaeth  trwy  yr  Apos- 
toHon.  Tuedd  duwinyddiaeth  ddiweddar  ydyw  dyfod  yn 
ol  at  y  symledd  sydd  yn  nysgeidiaeth  Crist;  edrych  arno 
ef  fel  canol-bwynt,  a  rhoddi  pwyslais  neiUduol  ar  y  Crist 
hanesyddol.  Ond  tuedda  hyn  i  golli  yr  eangder  a'r 
dyfnder  sydd  yn  Nghrist.  Tra  yn  rhoddi  pwys  neillduol 
arno  fel  Crist  hanesyddol,  nid  yw  efe  yn  ddigon  mawr  fel 
Crist  hanesyddol  i  esbonio  natur  a  dynoliaeth  y  rhai  oedd- 
ynt  yn  bodoH  cyn  iddo  ef  ddyfod  yn  y  cnawd.  Yn  fyr, 
difîyg  rhai  o'r  duwinyddion  hyn  ydyw  haeru  mai  lesu  o 
Nazareth  yn  unig  ydyw  y  Crist  hanesyddol.  tra  y  mae  efe 
ei  hun  yn  hawHo  anfeidrol  fwy  na  hyn,  sef  ei  fod  yn  dra- 
gwyddol  Fab  Duw.  Dywed  loan  hefyd,  yn  ei  ragarwein- 
iad  i'w  Efengyl,  ei  fod  ef  nid  yn  unig  yn  bodoH  fel  Gair 
gyda  Duw  er  tragwyddoldeb,  ond  ei  fod  yn  preswyHo  yn 

mysg  dynion,  fel  ffynonell  eu  bywyd  a'u  goleuni,  cyn  iddo 
ymddangos  yn  y  cnawd.  Ymddengys  i  ni  y  rhaid  i'r  dos- 
barth  hwn  o  dduwinyddion  ag  sydd  yn  ceisio  esbonio  Crist 
fel  person  hanesyddol  newid  eu  safle,  ac  edrych  arno  fel 
canol-bwynt  gallu,  crefydd,  hanesiaeth  a  dylanwad,  trwy 
holl  oesau  amser.  Fel  hyn,  arweinir  ni  yn  union- 
gyrchol,  fel  yr  arweiniwyd  duwinyddion  y  ganrif 
gyntaf,  oddiwrth  Grist  hanesyddol  at  y  Crist  tra- 
gwyddol,  oddiwrth  Grist  profiad  at  y  Gair.  Y  mae  duwin- 
yddiaeth  Ritschl,  a'i  ddilynwyr,  yn  rhy  gyfyng  ac  arwyn- 
ebol.  Y  mae  y  gwahaniaeth  a  wneir  rhwng  Crist  hanes- 
yddol  a  Christ  y  Testament  Newydd  yn  ddinystr  i'n  ffydd 
yn  y  dadguddiad  Cristionogol.  Oblegyd  yn  y  ddwy  wedd 
a  geir  ar  Grist  cynwysant  symledd  a  dyfnder.  Yn  ochr  yr 
hanes  syml  am  y  prophwyd  o  GaHlea  ceir  dysgeidiaeth 
ddofn  loan,  Paul,  a'r  Epistol  at  yr  Hebreaid.  Os  colHr 
gafael  ar  y  naill  neu  y  llall,  y  symledd  neu  y  dyfnder, 
collwn  ein  gafael  o  gyfanrwydd  dysgeidiaeth  y  Testament 
Newydd. 

2.  Y  mae  y  pwysigrwydd  a  roddid  gan  y  Nestoriaid  a'r 
Sociniaid,  ac  yn  ddiweddarach  gan  yr  Undodiaid  a'r 
Ritschhaid,  i  ddyndod  Crist — ei  ddibyniad  ar  Dduw,  ei 
demtiad,  ei  ymdrech  a'i  fuddugohaeth — oll  yn  gynwysedig 
yn  Athrawiaeth  yr  YmgnawdoHad.  Yr  YmgnawdoHad 
yn  unig  sydd  yn  dwyn  i'n  sylw  ddyndod  perffaith.  Yr  un 
pryd,  nid  yw  RitschHaeth,  gyda  Christ  yn  cynwys  gwerth 
Duw  i  ddynion,  Dadguddiwr  Duw  i'r  ddynoHaeth,  ond 
gwirionedd  hanerog,  yn  gorphwys  ar  sylfaen  gyfyng. 
Neu,  os  cymerwn  i  sylw  Undodiaeth  yn  ei  ffurf  oreu,  ei 
fod  yn  gynHun  bywyd,  yn  berson  haner  dwyfol,  yn  esiampl 
i  ni  mewn  crefydd  a  moesau,  nid  oes  genym  ddim  i'w 
ddyweyd  yn  erbyn  y  ddysgeidiaeth,  ond  yn  unig  ei  bod  yn 
gyfyngach  na  dysgeidiaeth  yr  lesu  ei  hun,  sef  ei  fod  yn 

Unig-anedig  Fab  Duw  wedi  ymddangos  yn  y  cnawd.  Er 
pan  y  cododd  Ritschliaeth  yn  yr  Almaen,  ac  er  pan  y  cy- 
hoeddwyd  Areithiau  Edwin  Hatch,  a'r  Ecce  Homo,  yn 
Lloegr,  tuedd  duwinyddion  ydyw  dyrchafu  yr  elfenau 
moesol  a  hanesyddol  yn  mywyd  a  dysgeidiaeth  Crist  ar 
draul  yr  elfen  oruwchnaturiol.  Ond  anghofir  gwirionedd 
pwysig,  sef  fod  gwerth  hanesiaeth  yn  gyffredinol,  ei 
phwysigrwydd,  a'i  hystyr,  yn  tarddu  o'i  hundeb  â'r 
dwyfol  a'r  tragwyddol.  Y  tragwyddol  ydyw  y  môr  ar  yr 
hwn  yr  hwyHa  llong  hanesiaeth  er  dechreuad  y  greadig- 
aeth.  Y  mae  perfîeithrwydd  dynoliaeth  y  Gwaredwr  yn 
tarddu  o'i  hundeb  â'r  dwyfol. 

Nid  ydyw  o  bwys  hanfodol  i  ni  i  wybod  o  ba  le  y  tardd- 
odd  y  syniad  am  y  Gair,  pa  un  ai  o'r  meddwl  Groegaidd  ai 
Iddewig,  pa  un  ai  Plato  ai  Philo  yw  ei  dad;  yr  athraw- 
iaeth  hon  ei  hun  sydd  yn  hanfodol  werthfawr  am  ei  bod  yn 
esboniad  ar  ddau  wirionedd  mawr,  sef  fod  rhywbeth  yn 
ddynol  yn  Nuw  erioed;  a  bod  rhywbeth  yn  ddwyfol  yn  y 
ddynoHaeth ;  ac  y  mae  y  ddau  wirionedd  wedi  eu  huno  yn 
Mherson  y  Gair  a  wnaethpwyd  yn  gnawd.  "  Yr  oedd  y 
Dysgawdwr  hwn  yn  Rheswm  ei  hun,"  medd  Justin 
Martyr,  "  a'r  Gair  (Logos)  yn  preswyHo  ynddo  ef  yn 
gorphorol."  Neu,  fel  y  dywed  Clement  o  Alexandria, 
"  Y  mae  y  drychfeddwl  am  y  Gair  mor  eang  ar  un  Uaw  fel 
geUir  ei  ganfod  yn  mhob  man  lle  y  ceir  dyn  yn  codi  uwch- 
law  natur,  ac  ar  y  Haw  araU  mor  ganol-bwyntiol  fel  nad 
eUir  cyrhaedd  gwybodaeth  awdurdodedig  am  dano  ond  yn 
unig  yn  y  dadguddiad  hanesyddol."*  Pa  faint  bynag  o 
bwys  a  roddir  gan  feddylwyr  diweddar  ar  wir  a  phriodol 
ddyndod  y  Gwaredwr,  a'r  ffaith  ei  fod  yn  berson 
hanesyddol.    y    cwestiwn    y    rhaid    edrych    amo    yn    ei 

•  Adolph  Harnack,  History  of  Dogma,  vol.  ii. 

wyneb  ydyw :  A  yw  Crist  hanesyddol,  a  hyny  yn 
unig,  hyd  y  nod  yn  esboniad  ar  ei  wir  ddynoHaeth? 
Yr  ydym  yn  ateb  nad  ydyw,  eithr  yn  hytrach  yn 
ei  chyfyngu  ac  yn  ei  chymylu.  Paham?  Yn  un 
peth  nis  gelHr  esbonio  hanes  dyn,  ac  yn  enwedig 
dyn  perffaith,  heb  ei  gysylltu  â'r  dwyfol,  hyny  yw,  â 
íîaith  sydd  uwchlaw  hanesiaeth.  Pwy  bynag  sydd  wedi 
cael  syniad  i'w  feddwl  am  ddyn  perfíaith — drychfeddwl 
sydd  yn  gorwedd  yn  ddwfn  yn  y  galon  ddynol,  teimla 
ar  unwaith  nad  yw  y  drychfeddwl  wedi  ei  syl- 
weddoH.  Ond  yn  y  Gair  a  wnaethpwyd  yn  gnawd 
sylweddolwyd  y  drychfeddwl  yn  Ilawn  gan  ddyn  per- 
ffaith,  am  ei  fod  nid  yn  unig  yn  wir  ddynol,  ond  am  ei 
fod  hefyd  yn  wir  ddwyfol.  Y  mae  cyfanrwydd  dynol- 
iaeth,  dynoHaeth  berffaith  gyflawn,  yn  anmhosibilrwydd 
dynol  ar  wahan  i'r  dwyfol.  Yn  awr,  nis  gaH  un  feirniad- 
aeth,  nac  un  syniad  duwinyddol,  ag  sydd  yn  agor  ei 
lygad  ar  un  math  o  Hw,  ac  sydd  naiH  ai  yn  gwrthod 
neu  anymwybyddu  y  chwech  eraiH,  ddal  ei  safle 
yn  hir.  "  I  mi,  y  mae  dyn  perffaith,"  medd  Dr. 
Tucker,  "  un  wedi  cyrhaedd  at  fesur  oedran  cyf- 
lawnder  Crist  mewn  perffeithrwydd,  yn  fwy  anam- 
gyffredadwy,  yn  fwy  anmhosibl  nag  YmgnawdoHad 
Mab  Duw.  Nid  wyf  yn  gwadu  tebygrwydd  sylweddol  y 
dynol  i'r  dwyfol ;  ond  pe  y  cerid  y  tebygrwydd  i  bosibil- 
rwydd  hyd  y  nod  mewn  dynoHaeth  ddwyfol,  nid  ydym  i 
edrych  dros  y  ffaith  y  gaH  gwahaniaeth  mewn  graddau  fod 
yn  wahaniaeth  mewn  rhyw.  Dyma  ddyferyn  o  ddwfr  y 
môr;  y  mae  y  dyferyn  yn  debyg  i'r  môr,  ond  ni  pherthyn 
iddo  lanw.  nid  yw  yn  cario  Hongau  ar  ei  fynwes,  nid  yw 
yn  uno  cyfandiroedd.  Dyma  ronyn  o'r  mynydd;  y  mae  y 
gronyn  yn  debyg  i'r  mynydd.  ond  nis  gaHaf  agor  chwar- 
elau  yn  ei  galon,  nis  gaHaf  dori  coedwigoedd  ar  ei  lethrau. 

nid  yw  yn  codi  ei  ben  i  dderbyn  goleuni  cyntaf  y  wawr. 
Gall  dyn  fod  yn  debyg  i  Dduw,  ond  yr  wyf  yn  edrycli  ar 
Grist,  nid  fel  y  diferyn  a'r  gronyn,  ond  fel  y  môr  a'r  myn- 
ydd.  Yr  wyf  yn  chwilio  yn  mysg  meibion  dynion  trwy  yr 
oesau,  ond  yn  ofer,  am  un  yn  ymwybodol  ei  fod  yn  meddu 
bywyd  ynddo  ei  hun.  Xa,  rhaid  i  bob  esboniad  ar  fywyd 
personol  lesu  Grist  ganiatau,  cyn  y  gall  foddloni  fy 
meddwl,  ei  fod  yn  meddu  bywyd  o'r  un  ansawdd  yn  han- 
fodol,  ac  o  ran  cyflawnder,  a  bywyd  Duw.  Fel  yr  wyf  yn 
gwyHed  y  modd  y  gwneir  dynion  yn  feibion  i  Dduw,  fel 
yr  wyf  yn  dilyn  ffrwd  yr  iachawdwriaeth  yn  ei  gyrfa  gyn- 
hyddol  a  didor,  nis  gallaf  ei  olrhain  i  un  ffynonell  nes  na 
Thragwyddol  Fabolaeth  lesu  Grist."* 

3.  Yn  nysgeidiaeth  yr  ApostoHon,  ac  yn  nysgeidiaeth 
y  rhan  fwyaf  o'r  Tadau  Eglwysig  boreuaf,  edrychir  ar 
Grist  fel  canol-bwynt  eu  crefydd  a'u  duwinyddiaeth. 
Cawn  sylwi  yn  mheHach  ar  hyn  pan  y  deuwn  at  ei  eiriau  ef 
ei  hun.  Edrychai  Paul  ac  loan  ar  Grist  fel  gaHu  Duw,  a 
doethineb  Duw.  O  ran  ei  berson  fel  y  Gair,  efe  yw  fîyn- 
oneH  bywyd  yr  hoH  greadigaeth ;  ac  fel  goleuni  yn  íîynoneH 
pob  dadguddiad  o  Dduw.  Yr  un  modd  y  duwinyddion 
Groegaidd.  Edrychant  arno  trwy  athrawiaeth  y  Logos, 
fel  y  Rheswm  Ymgnawdoledig,  yn  ddolen  gydiol  rhwng 
athroniaeth  a  duwinyddiaeth,  ac  fel  goleuni  y  greadigaeth. 
Efe,  yn  ol  Origen  ac  Athanasius,  ydyw  yr  agoriad  i  ddeaH 
natur  Duw  a  dyn,  a  chwlwm  gogoneddus  eu  hundeb.  Ond 
yn  nuwinyddiaeth  y  GorHewin  suddodd  Crist  fel  canol- 
bwynt,  i  ddechreu  o  dan  law  Awstin,  yn  is-wasanaethgar 
i'r  syniad  o  Benarglwyddiaeth  Duw.  Lluniodd  y  meddyl- 
iwr  eithriadol  hwn  gyfundrefn  gref,  "  A  phe  buasai  wedi 
gadael  Crist  aHan,  bron  na  eHid  dyweyd  y  buasai  yn  dal  ei 

•  President  William  Jewett  Tucker,  D.D.,  Life  in  Himself,  Medi- 
tation  on  the  Conscioasness  of  Christ. 

thir  fel  cyfundrefn  gyson,  a  pharhau  yn  ei  gwerth  fel  cyf- 
undrefn  weithiol."*  "  Astudiodd  Awstin  dduwinyddiaeth 
a'r  Eglwys  trwy  Athroniaeth  Plato,  ac  ar  gynllun  gwer- 
iniaeth  Rhufain.  I'r  ffynonellau  hyn  y  mae  yn  ddyledus 
am  ei  ddelfrydiaeth  uchel,  yr  hon  a  rydd  i'w  gyfundrefn  ei 
holl  allu  a'i  hurddas."t  Parhad  o  Awstiniaeth  ydyw 
Calfiniaeth,  wedi  ei  chymedroH  i  raddau  mwy  neu  lai.  Yn 
raddol  esgynodd  yr  Eglwys  Babaidd  i  le  Crist,  a  gwisgodd 
am  dani  ei  briodoliaethau  ef. 

Yn  bresenol  y  mae  y  llanw  yn  troi  yn  ol,  a'r  meddwl 
duwinyddol  yn  ymryddhau  oddiwrth  y  cyfundraethau  duw- 
inyddol  a  luniwyd  yn  y  gorphenol,  ac  oddiwrth  Awdurdod 
Eglwysig,  at  symledd  cyntefig  Cristionogaeth,  ac  at 
ddysgeidiaeth  Crist.  Amcan  meddylwyr  fel  Schleier- 
macher,  Neander,  Rothe,  Dorner,  Harnack,  ynyr  Almaen; 
F.  D.  Maurice,  F.  W.  Robertson,  Yr  Ecce  Homo,  Liddon, 
R.  W.  Dale,  yn  Lloegr;  T.  Charles  Edwards,  a  J.  Cyn- 
ddylan  Jones  yn  Nghymru;  Henry  B.  Smith,  Horace  Bus- 
busnell,  W.  Newton  CIark,  A.  J.  Gordon,  yn  America, 
ydyw  rhoddi  ei  le  ei  hun  i  Grist  mewn  duwinyddiaeth.  I'r 
meddylwyr  cryfion  yma  nid  dadguddiad  hanesyddol,  nid 
profiad  mewnol,  yn  unig  ydyw  Cristionogaeth.  ond  nerth 
organaidd,  tyfol,  ymledol,  ffurfiedyddol  a  buddugoliaethus 
yn  hanes  dynoliaeth ;  ac  y  mae  y  dadguddiad  a'r  hanes  yn 
canol-bwyntio  yn  Nghrist.  Er  fod  Harnack  megis  peiriant 
trydanol  yn  Iluchio  ei  wreichionen  i  bob  cyfeiriad;  ond  pe 
y  gofynid  iddo  yn  mha  le  y  mae  ffynonell  Cristionogaeth, 
ei  ateb  ydyw,  "  Yn  Nghrist."  Os  mynwn  benderfynu 
beth  yw  hanfod  Cristionogaeth,  deil  Harnack  fod  yn  rhaid 
m^'ned  yn  ol  at  ddysgeidiaeth  Crist  yn  ei  phurdeb  a'i 
symledd.     Wrth  atolygu  Ilyfr  Harnack — "  Pa  beth  yw 

*  Prof.  Allen,  Continuity  of  Christian  Thought,  p.   158. 

t  Prof.  Fairbairn,  The  Place  of  Christ  in  Modern  Theology. 

Cristionogaeth  " — defnyddia  Alfred  Loisy  y  ddadl  ddad- 
blygiadol,  a  dywed  fod  Cristionogaeth  yn  cynwys  yr  oll — 
pob  ffrwyth  a  ddadblygwyd  ganddi.  *'  Nid  yw  hoU  fywyd 
yr  Efengyl,"  meddai,  "  yn  elfen  neillduol  dysgeidiaeth 
Crist,  ond  yn  yr  amlygiad  cyfîawn  o  honi,  yr  hwn  a  dde- 
chreuodd  yn  ngweinidogaeth  bersonol  Crist,  ac  a  ddad- 
blygodd  yn  hanes  Cristionogaeth."*  Buasai  y  syniad 
hwn  yn  argyhoeddiadol  pe  mai  dadblybiad  hoUol  ydyw 
Cristionogaeth  yn  ei  hanes.  Mewn  rhai  cyfnodau  llygr- 
iad  ac  adfeiliad  ydyw  ei  hanes  ac  nid  dadblygiad.  Cymyl- 
wyd  a  staeniwyd  ei  disgleirdeb  gan  fíurfioldeb  a  defodaeth 
eilunaddolgar.  Nid  ydym  yn  amddiffyn  llyfr  Harnaclc  ar 
*•  Pa  beth  ydyw  Cristionogaeth  ?"  yn  mhob  peth;  nac  yn 
cydsynio  chwaith  à  beirniadaeth  Alfred  Loisy  ar  y  llyfr, 
pan  y  dywed,  "  ei  fod  wedi  rhoddi  i  ni  Gristionogaeth 
heb  Grist."  Nid  ydyw  Harnack  yn  colH  ei  afael  ar  Grist 
fel  canol-bwynt  Cristionogaeth,  fel  y  gwelwn  oddiwrth  y 
frawddeg  ganlynol:  "  Pan  yr  oedd  Duw  a  phob  peth  cys- 
egredig  yn  bygwth  diíîanu  mewn  tywyllwch,  neu  ein 
tynged  wedi  ei  chyhoeddi ;  pan  yr  ymddangosai  egnion 
nerthol  natur  yn  ein  Uethu,  a  therfynau  da  a  drwg  yn 
datod ;  pan  yn  wan  a  lluddedig.  yn  anobeithio  gweled  Duw 
o  gwbl  yn  y  byd  truenus  hwn,  y  pryd  hwnw  gall  personol- 
iaeth  Crist  ein  hachub."t  Tra  yn  edrych  ar  Dduw  fel  Tad 
trwy  Grist,  a  thra  yn  hawlio  mai  y  gwirionedd  am  Dadol- 
aeth  Duw  yw  hanfod  yr  Efengyl,  ei  brif  ddiffyg,  yn  ol  ein 
iSyniad  ni.  ydyw  sylwi  ar  Grist  ei  hun  fel  cyfrwng  y  dad- 
guddiad  hwn.  Ni  chanfyddodd  ei  Fabolaeth  yn  y  Dadol- 
aeth.  Aeth  i  mewn  i  Gysegr  Sancteiddiolaf  Cristionog- 
aeth,  ond  aeth  i  mewn  heb  sylwi  ar  y  cysegr  cyntaf. 

•  Alfred  Loisy,  The  Gospel  and  the  Church,  p.  115. 

tThe  Expositor,  April,  1905,  Translation  by  T.  B.  Saunders. 

4.  Pa  fantais  sydd  drwy  ddechreu  ein  duwinyddiaeth 
gyda  Christ  ?  Byddai  yr  hen  dduwinyddion  yn  dechreu 
eu  cyfundraethau  gyda  Duwinyddiaeth  Naturiol,  neu  y 
dadguddiad  cyntaf  o  Dduw,  yna  y  bôd  o  Dduw  a'i  briod- 
oHaethau,  yna  y  Drindod,  yna  dyn,  ac  yn  y  man  deuant 
at  Berson  Crist  a'i  waith.  Pa  fantais  a  dderbyniem  trwy 
newid  y  drefn  hon,  a  dechreu  gyda  Christ  ?  Gallwn  nodi 
amryw  fanteision. 

(i).  Goleuni  cryfach.  Os  mai  Cristionogaeth  ydyw  y 
dadguddiad  cryfaf  a  goleuaf  a  roddodd  Duw  o  hono  ei 
hun,  ac  os  mai  Crist  ydyw  ffynonell  y  dadguddiad  hwnw, 
yna  byddai  genym  fantais  i  neshau  at  yr  athrawiaeth  am 
Dduw,  am  y  Drindod,  am  ddyn,  &c.,  yn  llewyrch  y  dad- 
guddiad  cryfaf.  Fel  arall,  wrth  ddechreu  gyda  natur,  yr 
ydym  yn  defnyddio  goleuni  llusern  tra  y  gallem  gael  gol- 
euni  yr  Haul.  "  Wrth  adeiladu  duwinyddiaeth  ddadgudd- 
iedig  ar  natur,"  medd  Sabatier,  "  adeiledir  hi  heb  undod 
na  dyfnder."  Paham?  Am  mai  Crist,  yn  ol  Paul,  ydyw 
canol-bwynt  ac  undod  pob  dadguddiad  o  Dduw:  "  Canys 
trwyddo  ef  y  crëwyd  pob  dim  a'r  sydd  yn  y  nefoedd,  ac 
sydd  ar  y  ddaear,  yn  weledig  ac  yn  anweledig,  pa  un  bynag 
ai  thronau,  ai  arglwyddiaethau,  ai  tywysogaethau,  ai 
meddianau,  pob  dim  a  grewyd  trwyddo  ef,  ac  erddo  ef  " 
(Col.  i.  15 — 20).  Ar  yr  adeg  y  bu  seryddwyr  yn  edrych 
ar  y  ddaear  fel  canol-bwynt  y  gyfundrefn  heulog,  methent 
a  deall  symudiadau  y  cyrph  nefol.  Er  iddynt  dynu  map- 
iau  o  wyneb  y  nefoedd,  a  nodi  arnynt  Iwybrau  y  ser,  eto 
ni  fynent  gadw  o  fewn  y  llwybrau  a  nodwyd  ar  y  mapiau, 
Ond  pan  y  deallwyd  mai  yr  haul  ydoedd  y  canol-bwynt, 
daeth  y  nefoedd  i  drefn,  a'r  holl  nefolion  bethau  i  redeg 
fel  plant  ufudd  ar  hyd  eu  rhodau  priodol.  Crist  ydyw 
canol-bwynt  duwinyddiaeth ;  "  Goleuni  y  byd  ydwyf  fì  " ; 
ac  o'r  canol-bwynt  hwn  y   gellir   darllen   duwinyddiaeth 

oreu,  am  fod  ei  hüll  athrawiaethau  yn  dal  cysylltiad  âg  ef. 

(ii).  Sicrhai  hyn,  hefyd,  well  unoUaeth  gyfundraethol. 
Ynidrechir  sicrhau  unoHaeth  yn  mhob  cyfundrefn  dduwin- 
yddol;  ond  y  difîyg  ydyw  eu  bod  yn  ceisio  sicrhau  hyny 
mewn  cyfundrefn,  ac  nid  mewn  person.  Pa  fodd  y  geüir 
cyrhaedd  unohaeth  gyfundraethol  wrth  ddechreu  gyda 
natur,  neu  Benarglwyddiaeth  Duw,  neu  bechod,  neu  uwch- 
afiaeth  yr  Eglwys,  neu,  hyd  y  nod,  y  dadguddiad  dwyfol? 
Crist  ei  hun,  yn  ei  Berson,  yn  yr  hyn  a  wnaeth,  ac  a  lefar 
odd,  ydyw  y  canol-bwynt.  Onid  yw  pob  pwnc  mewn 
duwinyddiaeth,  am  Dduw,  am  y  Drindod,  am  y  greadig- 
aeth,  am  ddyn,  am  bechod,  ac  am  yr  lawn,  yn  dal  cysyllt- 
iad  â'i  berson  Ef?  Fel  yr  oedd  saith  gainc  y  canhwyll- 
bren  aur  yn  cydgyfarfod  yn  y  paladr,  y  mae  holl  athraw- 
iaethau  duwinyddiaeth  Feiblaidd  yn  cydgyfarfod  yn  ei  Ber- 
son  ef.  Ac  y  mae  yr  undod  hwn  yn  undod  syml,  ac  yn 
undod  eang  a  dwfn. 

(iii).  Y  fantais  arall  a  dderbyniem  trwy  gychwyn  gyda 
Christ  fyddai  gwneyd  duwinyddiaeth  yn  fwy  sylweddol  a 
gwirioneddol  i  feddwl  a  chalon  dyn.  Oni  fyddai  hyn  yn 
enill  mawr?  Tra  y  nofìa  llong  duwinyddiaeth  ar  wyneb 
mór  du  damcaniaethau  uwchanianol.  nid  ydyw  y  lluaws  yn 
teimlo  dyddordeb  neillduol  yn  ei  môr-deithiau,  oddieithr  ei 
bod  wedi  darganfod  y  Pegwn  Gogleddol;  ond  nid  yw  y 
Uuaws  byth  yn  colh  eu  dyddordeb  mewn  gwirionedd  sydd 
yn  dyfod  atynt  o  berson.  Mynegir  y  syniad  cyíîredin  ar 
hyn  gan  Canon  Doyle,  pan  y  dywed,  "  When  tìteology  is 
madc  sguare  witìi  lifc,  I  wiil  rcad  it  up.'"  Tra  y  mae  duw- 
inyddiaeth  yn  traethu  Uai  yn  awr  am  briodohaethau  Duw, 
am  Ryddid  yr  Ewyllys,  am  y  ddwy  natur  yn  y  Duw-ddyn ; 
traetha  fwy  am  y  Duw  sydd  yn  meddu  y  priodoliaethau, 
am  ddyn  sydd  yn  meddu  ewyllys,  am  Berson  Crist,  yr  hwn 
sydd  yn  meddu  dwy  natur.     Wrth  ddyweyd  hyn  nid  ydym 

yii  anghofio  fod  yr  athrawiaeth  am  ei  Berson,  ac  am  ini- 
rhyw  berson,  yn  ein  dwyn  i  ganol  tiriogaeth  athroniaeth 
uwchanianol.  Ond  bydded  i  ni  edrych  yn  wyneb  yr 
athroniaeth  hon,  a  phob  gwirionedd  arall  ag  sydd  yn  dal 
cysylltiad  â  Duw,  y  greadigaeth,  dyn,  a  phechod,  yn  y 
goleuni  a  adlewyrchir  arnynt  gan  Berson  y  Duw-ddyn. 

(iv).  Byddai  llai  o  anhawster  i  gysoni  duwinyddiaeth 
a  gwyddoreg  â'u  gilydd  trwy  edrych  arni  yn  ngoleuni  Per- 
son  yr  Arglwydd  lesu.  Ceisir  cysoni  y  ddwy  wyddor  yn 
bresenol,  ond  y  mae  yn  rhy  gynar  i  wneyd  hyn.  Nis  gelHr 
eu  cysoni;  yn  un  peth,  oherwydd  sefyllfa  anaddfed  gwydd- 
oreg,  ac  oherwydd  sefyllfa  gymysglyd  ac  uwchanianol 
duwinyddiaeth.  Nid  yr  un  peth  yw  cysoni  duwinyddiaeth 
a  gwyddoreg  â'u  gilydd  a  chysoni  y  Beibl  a  gwyddoreg. 
Perygl  y  gwyddoregwr  ydyw  gosod  ei  gasghadau  amrwd 
i  guro  yn  erbyn  golygiadau  duwinyddol  amrwd.  Nid  yw 
hyn  yn  ddim  amgen  na  gosod  cloffion  i  gnocio  yn  erbyn  eu 
gilydd.  Cofier  fod  pob  math  o  wyddoreg  anghywir  yn 
rhwym  hefyd  o  ddyfod  i  wrthdarawiad  â'r  Beibl. 

Os  ydyw  meddwl  yn  cydio  mewn  dwy  gangen  o  wybod- 
aeth,  un  yn  wyddoregol  a'r  llall  yn  dduwinyddol,  a'r  ddwy 
niewn  cyflwr  o  dyfiant,  yr  hyn  sydd  yn  golygu  eu  bod 
mewn  cyflwr  anmherffaith,  nis  gelhr  eu  cydmaru. 

Gwyddom  yn  dda  fod  gwyddoreg  yn  bwrw  ymaith  rai 
o'i  chasghadau  ag  yr  haerai  gynt  eu  bod  yn  sicr.  Yr  un 
modd  am  dduwinyddiaeth,  oddieithr  credo  marw  fel  yr 
eiddo  Eglwys  Rhufain  a  Groeg.  Y  mae  pob  cangen  o 
wybodaeth,  fel  bywyd  wrth  dyfu,  yn  bwrw  ymaith  ei  Ihidw 
ei  hun.  Fel  hyn,  tra  y  mae  dwy  gangen  o  wybodaeth  yn 
y  meddwl,  a'r  ddwy  yn  tyfu,  ni  ddyhd  ceisio  eu  cysoni  yn 
eu  manyUon.  A  phe  digwyddai  fod  cysondeb  rhwng  yr 
hyn  a  elwir  Gwyddoreg  Naturiol  a  duwinyddiaeth,  tra  yn 
eu  sefyllfa  anmherffaith,    dylem   ddechreu   amheu   a   oes 

genym  wyddoreg  gywir,  neu  fod  ein  duwinyddiaeth  yn 
anghywir.  Nis  gall  y  dduwinyddiaeth  sydd  yn  cynganeddu 
yn  mhob  IHnell  a  chasgHad  gwyddoreg  ddiweddar  fod  yn 
gy wir ;  ac  nis  gall  gwyddoreg  f od  yn  gywir  tra  yn  cyngan- 
eddu  yn  mhob  IHneH  à'r  cyfundraethau  duwinyddol  pre- 
senol.  Byddai  yn  rhaid  iddi  fod  yn  gyson  â  Hawer  o 
ddamcaniaethau  nad  ydynt  yn  gorwedd  yn  Ngair  Duw.  A 
eHir  disgwyl  adeg  pan  y  bydd  gwyddoreg  a'r  Beibl  yn 
gyson  à'u  gilydd  ?  GeHir.  Ond  prin  y  meddyHwn  y  geHir 
disgwyl  i  wyddoreg  a  duwinyddiaeth  gyrhaedd  y  tir  hwn 
tra  y  daHant  i  dyfu.  Ar  un  Haw,  am  fod  y  greadigaeth  mor 
íawr  nis  geHir  disgwyl  i'r  meddwl  dynol  ei  dihysbyddu 
byth.  Ar  y  Haw  araH,  am  fod  maes  duwinyddiaeth  mor 
ddwfn  a  chyfoethog,  yn  cynwys  dyfnion  bethau  Duw,  nis 
geHir  disgwyl  terfyn  byth  ar  gynydd  y  meddwl  mewn 
gwybodaeth.  Er  fod  gwahaniaeth  yn  y  meusydd  hyn,  a 
gwahaniaeth  yn  y  metliod  y  chwiHr  hwy,  eto  i'r  meddyHwr 
mawr  ymddengys  mwy  o  gysondeb  rhyngddynt  nag  o  ang- 
hysondeb.  l'w  feddwl  ef  y  mae  gwahanol  ieusydd  o  yui- 
chwiHad ;  yn  debyg  fel  y  mae  golygfa  mewn  natur  i'r  Hygad. 
Dyna'r  olygfa, — Hwch,  meini,  coed,  tai,  anifeiHaid,  dyn- 
ion,  mynyddoedd,  bryniau — oH  yn  y  Hygad  ar  unwaith,  a'r 
oH  ynddo  heb  goHi  eu  neiHduolrwydd,  eithr  yn  eu  hundeb 
â'u  gilydd  yn  cyfansoddi  un  olygfa  brydferth.  Yn  y  Duw- 
ddyn  canol-bwyntia  hoH  egwyddorion  duwinyddiaeth  a 
gwyddoreg  mewn  undeb  perffaith  â'u  gilydd.  Fel  dyn  y 
mae  Crist  yn  grynhodeb  o  hoH  elfenau  natur  yn  eu  ffurf 
oreu.  Ac  onid  trwy  y  canol-bwynt  hwn,  o  ganlyniad,  y 
byddai  yn  fwyaf  manteisiol  i  ni  edrych  ar  natur,  fel  yr 
ydym  yn  darHen  natur  Duw  trwy  ei  natur  ddwyfol  ef? 
Gadawer  i  ni  nodi  rhai  egwyddorion  yn  ei  ddysgeid- 
iaeth  ef. 

I.  Syhun  ar  ei  gredo.  Er  nad  ydoedd  yn  cyflwyno  ei 
ddysgeidiaeth  mewn  £furf  gyfundraethol,  na  thebyg  i 
hyny;  eto  yr  oedd  ganddo  ei  gredo,  a  gelHr  dyweyd  ei  fod 
wedi  cyffwrdd  â  phob  pwnc  mewn  duwinyddiaeth  gyfun- 
draethol.  Rhoddi  y  ser  yr  oedd  efe,  ac  nid  seryddiaeth; 
rhoddi  y  mór,  ac  nid  morwriaeth ;  rhoddi  y  llysiau,  ac  nid 
llysieuaeth.  Duw,  yn  mhob  dadguddiad  o  hono  ei  hun, 
sydd  wedi  rhoddi  y  defnyddiau,  tra  yn  gadael  y  boddhad 
a'r  anrhydedd  i  ddyn  i  adeiladu  cyfundrefn  o  honynt.  Y 
mae  cyfundrefn  o  angenrheidrwydd  meddyUol  yn  dal  cys- 
ylltiad  anwahanol  à  chrefydd,  fel  y  mae  crefydd  heb 
athrawiaeth  yn  hanfodol  gyfeiHornus.  "  Y  mae  Cristion- 
ogaeth  heb  athrawiaeth,"  medd  Harnaclc  a  Sabatier,  "  yn 
anfeddyladwy."  Yr  oedd  gan  Grist  ei  gredo,  hyny  yw, 
yr  oedd  ganddo  yn  ei  feddwl  gyfundrefn  gyson  o  wirion- 
edd.  Heb  hyn,  nis  gall  un  dysgawdwr,  yn  enwedig  syl- 
faenydd  Teyrnas  Gwirionedd,  fod  yn  gyson  âg  ef  ei  hun 
os  nad  yw  yn  meddu  credo  unol  yn  ei  feddwl. 

GeHir  edrych  ar  Weddi  yr  Arglwydd  fel  cyflead  trefnus 
o  lawer  o  wirioneddau  duwinyddiaeth,  y  rhai  oedd  yn  ei 
gredo  ef.  Ymrana  y  weddi  yn  ddwy  ran,  fel  y  Deng  Air 
Deddf,  a  phob  rhan  yn  cynwys  tri  archiad.  Nodweddir  y 
tri  cyntaf  gan  y  rhagenw  dy  :  — "  dy  enw,"  "  dy  deyrnas," 
"  dy  ewyllys  ";  a  nodweddir  y  tri  arall  gan  y  rhagenw  ni: 
— "  Maddeu  i  /n',"  "  dyro  i  nì  heddyw,"  "  gwared  nì  rhag 
yr  un  drwg."  Wrth  edrych  ar  y  weddi  hon  fel  mynegiad 
o  gredo  duwinyddol  Crist.  a'r  hwn  y  mynai  i'r  disgybHon 
ei  gredu  a'i  weddio,  pa  wirionedd  a  gynwysa? 

1.  Fod  Duw,  Elohim  yr  Hen  Destament,  yn  preswyHo 
yn  y  greadigaeth,  ac  yn  diwaUu  anghenion  naturiol  a 
moesol  dyn;  ei  angen  am  fara,  a'i  angen  am  faddeuant. 

2.  Fod  y  Duw  hwn  yn  Dad  :  "  Ein  Tad."  Dengys  hyn 
nid  yn  unig  berthynas  Duw  â'r  greadigaeth,  ei  fawredd,  ei 

awdurdod,  a'i  benarg^Iwyddiaeth,  ond  hefyd  ei  gariad,  eu 
perthynas  hwy  âg  ef  fel  ei  blant,  a'u  perthynas  â'u  gilydd 
— Ein  Tad. 

3.  Fod  Duw  fel  Tad  yn  Berson,  ac  yn  bod  ar  wahan  i'r 
greadigaeth: — **  Ein  Tad  yr  hwn  wyt  yn  y  nefoedd."  Ag 
un  frawddeg  seml  cauir  allan  y  syniadau  Atheistaidd, 
Deistaidd,  ac  Oll-Dduwiaidd  am  Dduw.  a  mynegir  fod 
ganddo  Enw  ac  Ewyllys.  Cadarnheir  fod  y  byd  yn  bod  yn 
wirioneddol ;  ond  nid  yw  yn  gyd-dragwyddol  â  Duw. 
Cyfîwynir  i  ni  ddirnadaeth  am  y  greadigaeth,  yr  hon,  er  nad 
allwn  ei  darnodi,  sydd  yn  ein  dwyn  i  gredu  yn  modolaeth 
dau  wrthrych  gwahanol — Duw  a'r  Greadigaeth,  a  bod  yr 
olaf  wedi  cael  ei  bod  gan  ewyllys  y  cyntaf,  ac  fel  y  mae  yn 
cyfranogi  dros  amser  yn  ei  barhad  ef  ei  hun. 

4.  Dynaniaeth.  Dysgir  nid  yn  unig  Dadolaeth  Duw, 
ond  hefyd  Frawdolaeth  dyn;  "  Ei  hiliogaeth  ef  ydym"; 
ac  fel  plant  i'r  un  Tad,  yr  ydym  yn  meddu  dyledswyddau 
cymdeithasol.  Dyn  ydyw  yr  unig  greadur  yn  mysg  pres- 
wylwyr  y  byd  hwn  nad  yw  yr  oll  o  hono  yn  rhan  o'r  byd. 
Am  y  preswylwyr  eraill  rhan  ydynt,  a'r  cyfanswm  o  hon- 
ynt  o'r  bryniau,  y  mynyddoedd,  yr  afonydd  a'r  llynoedd, 
O  ran  ei  gorph,  rhan  ydyw  dyn  fel  y  preswylwyr  eraill  o'r 
pethau  sydd  o'i  amgỳlch ;  ond  saif  ef  mewn  perthynas  uwch 
fel  y  gall  gyfarch  Greawdwr  y  Greadigaeth  fel  ei  Dad. 
Crewyd  ef  ar  ei  ddelw  Ef,  fel  y  mae  yn  gallu  meddwl,  ym- 
resymu,  ewyllysio  a  charu,  fel  ei  Dad,  a  rhoddi  ei  fam  am 
Dduw  a'r  greadigaeth. 

5.  Eglwyseg  (Ecclesiology).  Yn  y  weddi  hon  gwelir 
fod  y  syniad  eglwysig  wedi  ei  gymeryd  oddiwrth  y  ffurf 
batriarchaidd  ar  y  teulu.  Duw  ydyw  y  Tad,  y  Penteulu; 
ond  y  mae  yn  llywodraethu  yn  ei  deulu  nid  fel  teyrn  gorth- 
rymus,  ond  fel  Tad,  a  hwnw  yn  un  doeth,  sanctaidd,  a 
maddeugar.     Dwy  waith  yn  imig,  yn  ol  y  cofnodion,  y  def- 

nyddia  Crist  y  gair  Eglwys ;  ond  Uefara  yn  barhaiis  am  ei 
Deyrnas,  yr  hon  sydd  yn  cynwys  yr  Eglwys. 

6.  lachofyddiaeth  (Sotcriology).  Anogir  ni  i  weddio 
yn  ddeublyg — sef  am  i  ni  gael  ein  cadw  rhag  temtasiwn, 
ac  am  i  ni  gael  ein  cynal  rhag  ymollwng  pan  y'n  temtir. 
Gall  y  gair  gwreiddiol  am  demtio  olygu  prawf  o  ryw  fath. 
Golyga  ein  bod  yn  cael  ein  profi,  ac  y  dylem  nid  yn  unig 
ochel  temtasiwn,  ond  defnyddio  pob  moddion  i  ymgryfhau 
yn  y  dyn  oddimewn.  Yn  ol  y  tri  archiad  cyntaf  y  mae  ein 
perthynas  â'n  cyd-ddynion  yn  deilhaw  oddiwrth  ein  per- 
thynas  â  Duw  fel  ein  Tad.  Ni  byddai  yn  fuddiol  ymhel- 
aethu.  Dengys  y  nodiadau  a  wnaed,  a  dylent  fod  yn  ddi- 
gonol  i'n  hargyhoeddi  fod  y  Dysgawdwr  a  ddaeth  oddi- 
wrth  Dduw  nid  yn  unig  yn  dysgu  gwirionedd,  ond  fod 
ganddo  ei  gredo;  ac  nad  oedd  y  gwirionedd  a  ddysgai  yn 
ddim  ond  mynegiad  o'i  gredo  ef. 

II.  Yr  oedd  ffynonell  ei  dduwinyddiaeth  yn  oruwch- 
natiiriol.  Sylwer  ar  ei  dystiolaeth  ef  ei  hun  ar  hyn.  "  Fy 
nysgeidiaeth  nid  eiddof  fi  yw,  eithr  eiddo  yr  hwn  a'm  han- 
fonodd  i  "  (loan  vii.  i6) .  "  Y  mae  hefyd  yn  ysgrifenedig 
yn  eich  cyfraith  chwi,  Mai  gwir  yw  tystiolaeth  dau  ddyn. 
Myfi  yw  yr  hwn  sydd  yn  tystiolaethu  am  danaf  fy  hun ;  ac 
y  mae  y  Tad  yr  hwn  a'm  hanfonodd  i  yn  tystiolaethu  am 
danaf  fi  "  (loan  viii.  17,  18,  28,  38,  40).  Yn  y  geiriau  hyn 
cysyllta  yr  lesu  ei  ddysgeidiaeth  â'r  Tad  fel  ei  lîynonell, 
ac  nid  â'i  Dduwdod  ei  hun.  Y  mae  y  mynegiad  hwn  yn- 
ddo  ei  hun  yn  bwysig  am  y  rheswm  ei  fod  yn  gwrthdaro 
yn  erbyn  pob  ymgais  hen  a  diweddar  i  ddarostwng  dwyfol 
darddiad  ei  ddysgeidiaeth  ef .  Cysyllta  ei  ddysgeidiaeth  â'r 
Tad  ac  â'r  Ysbryd  Glan.  "  Yn  wir  meddaf  i  ti.  mai  yr 
hyn  a  wyddom  yr  ydym  yn  ei  lefaru,  a'r  hyn  a  welsom  yr 
ydym  yn  ei  dystiolaethu  "  (loan  iii.  11).  Pwy  a  olygir 
yma  wrth  yr  "  Ydym  "  ?  Yn  ol  cysylltiad  yr  adnod  golyga 
y  Drindod ;  y  Tri  a  fu  yn  cydweithio  yn  hanes  y  greadig- 

aeth,  a'r  Tri  sydd  yn  cydweithio  eto  yn  yr  iachawdwr- 
iaeth. 

Y  mae  ffynonell  oruwchnaturiol  duwinyddiaeth  Crist 
yn  hollol  gyson  à'r  syniad  sydd  gan  ddyn  am  y  goruwch- 
naturiol  yn  mhob  cysylltiad.  Y  syniad  cyfîredin  sydd  gan 
ddyn  ydyw  fod  y  naturiol  yn  gorphwys  ar  y  goruwch- 
naturiol,  a'i  fod  megys  Ysbryd  y  peth  byw  yn  treiddio 
trwyddi  oll.  Fel  hyn,  nid  rhywbeth  sydd  y  tuhwnt  i 
natur,  neu  ar  wahan  iddi,  ydyw  y  goruwchnaturiol ;  ond 
rhywbeth  Anweledig  yn  preswyHo  ynddi,  fel  y  mae'r 
Enaid  yn  y  Corph.  Dirgelwch  ydyw  nad  ydym  byth  yn 
disgwyl  ei  amgyffred,  ac  eto  disgwyhwn  rywbryd  wybod 
mwy  yn  ei  gylch.  Rhydd  y  dirgelwch  hwn  syniad  i  ddyn, 
ar  un  llaw,  am  ei  feidroldeb  ei  hun,  a  syniad  iddo,  ar  y 
llaw  arall,  am  ryw  fôd  Anfeidrol  o'r  tu  allan  iddo.  Yr 
oedd  dysgeidiaeth  Crist,  fel  y  greadigaeth,  yn  tarddu  o 
Ewyllys  y  Drindod  Sanctaidd. 

III.  Aru'ciìiia  Ityn  ni  i  sylwi  ar  wreiddiolder  ei  dduw- 
inyddiacth.  Cyhuddai  De  Ouincey  Dr.  Johnson  o  ormod- 
iaeth  pan  yn  dyweyd  fod  Homer  mor  wreiddiol  fel  y  gelHr 
olrhain  ei  feddyhau  yn  mhob  math  o  farddoniaeth  a'r  ffug- 
chwedlau  a  gyfansoddwyd  ar  ei  ol  ef.  Ond  ni  byddai  yn- 
ormodiaeth  dyweyd  fod  Crist  mor  wreiddiol  fel  y  gelHr 
olrhain  ei  feddyHau  ef  yn  mhob  cangen  o  wybodaeth.  Y 
mae  gwreiddioldeb  yn  gynwysedig  nid  yn  y  gaUu  i  ddy- 
weyd  rhywbeth  newydd  neu  hynod.  ond  yn  yr  eangder 
meddyHol  hwnw  ag  y  teimla  pawb  ei  fod  yn  gweled  ei 
feddwl  ei  hun  yn  y  ddysgeidiaeth.  Bu  dysgawdwyr 
pwysig  eraiH  yn  y  byd  cyn  Crist,  y  rhai  oeddynt  fel  ser 
yn  rhagfynegi  codiad  haul.  Er  nad  oedd  eu  goleuni  yn 
ddigon  cryf  i  Hwio  y  blodau  ac  i  dyfu  cnydau.  eto  yr  oedd- 
ynt  yn  rhagfynegi  codiad  Haul  a  fuasai  yn  ddigon  effeith- 
iol  i  wneyd  hyn  oll.     Pa  wirioneddau  bynag.   pa  wersi 

moesol  bynag-,  a  ddysgwyd  hyd  y  nod  gan  Baganiaid,  yr 
oedd  yr  Arglwydd  lesu  yn  ddigon  eang  i'w  derbyn  oll  i'w 
dduwinyddiaeth,  fel  y  derbyniwyd  Llyfr  Job  i  mewn  i 
Ganon  yr  Hen  Destament.  Y  mae  gwreiddiolder  fel  y 
ffurfafen  neu  y  goleuni,  er  fod  y  naill  yn  uchel  a'r  llall  yn 
bur,  eto  teimla  pawb  eu  bod  yn  etifeddiaeth  iddynt  hwy. 

IV.  Symlcdd  a  newydd-deb  ei  Athrawiacth.  Ni 
byddai  Plato  yn  dyweyd  ei  athroniaeth  wrth  neb  ond  ei 
ddisgyblion;  ond  yr  oedd  Crist,  fel  Socrates,  yn  Uefaru 
wrth  bawb,  ac  yn  mhob  lle,  ar  y  mór  ac  ar  y  mynydd,  yn 
y  meusydd  ac  yn  y  deml,  a  hyny  mewn  dull  ag  yr  oedd 
pawb  yn  ei  deall.  Nis  gwyddom  pa  fath  oedd  ei  arddul) 
wrth  wneyd  hyn.  Ni  chyfeirir  gymaint  ag  unwaith  gan 
yr  Efengylwyr  at  ei  arddull.  Y  mae  gwir  style  yn  cuddio 
ei  hun.  "  Dysgai  hwy  fel  un  ag  awdurdod  ganddo,"  fel 
y  mae  mwy  o  awdurdod  a  dylanwad  yn  ei  eiriau  nag  yn  y 
wyrth  o  adgyfodi  Lazarus  o  Bethania  o'r  bedd.  Nid  oedd 
yn  angenrheidiol  iddo  ef  gael  amser  i  astudio  cyn  llefaru; 
eithr  ar  y  foment  gallai  lefaru  tair  o  ddamegion,  fel 
Dameg  y  Ddafad  Golledig,  Dameg  y  Darn  Arian,  a 
Dameg  y  Mab  Afradlon,  y  rhai  sydd  yn  gyfanwaith  llen- 
yddol  digyffelyb.  Yr  oedd  ei  feddwl  mor  gyflym  a'r  gol- 
euni  yn  llawn  o  wirionedd  a  chariad.  Ac  y  mae  goleuni 
gwirionedd,  eangder  cariad  yn  dragwyddol,  ac  yn  han- 
fodol  rydd. 

V.  Efe  ei  hun  ydyw  canolbwynt  ci  dduwinyddiacth. 
Cydnabyddir  hyn  gan  Renan  a  Michelet.  er  fod  y  ddau  yn 
ei  gondemnio.  Pwy  yr  ydym  i'w  garu?  pwy  yr  ydym  i 
gredu  ynddo?  "  Myfi,"  meddai  Crist.  "  Cerwch  fi; 
credwch  a'ch  holl  galon  ynof  fi."  Efe  ei  hun  ydyw  han- 
fod  a  chanol-bwynt  ei  ddysgeidiaeth.  Cristionogaeth 
ydyw  ei  ddysgeidiaeth  ef,  a  llifa  allan  o'i  Berson  fel  y 
gogoniant  ar  y  mynydd  uchçl  o'r  neilldu.     "  Yr  hwn  sydd 

yn  credu  ynof  fi  sydd  ganddo  fywyd  tragwyddol ;  a'r  hwn 
nid  yw  yn  credu  ni  wel  fywyd  "  (loan  iii.  17).  "  Ni 
ddichon  neb  ddyfod  at  y  Tad  ond  trwof  fì."  "  Yr  hwn 
sydd  yn  fy  mwyta  i  a  fydd  byw  trwof  fi  "  (loan  vi.  26 — 40). 
*'  Hwn  yw  fy  ngwaed  i  o'r  Testament  Newydd,  yr  hwn  a 
dywelltir  dros  lawer  er  maddeuant  pechodau."  "  Myfi  yw 
goleuni  y  byd  ";  "  Myfi  yw  bara  y  b^'wyd  ";  "  Myfi  yw  y 
Bugail  da";  "  Myfi  yw  y  ffordd,  y  gwirionedd  a'r 
bywyd  " ;  "  Myfi  yw  y  wir  winwydden."  Efe  ei  hun  ydyw 
canol-bwynt  ei  ddysgeidiaeth  a  sylfaen  iachawdwriaeth. 
Ac  yn  nechreu  y  ganrif  hon  dychwela  duwinyddiaeth  yn  ol 
at  ei  Berson  ef,  fel  y  sylwyd  eisoes.  Nid  arfaeth  Duw  a'i 
benarglwyddiaeth.  nid  trafodaeth  uwchanianol  ar  y  Drin- 
dod.  nid  awdurdod  a  swydd  yr  Eglwys,  ydyw  y  prif  bync- 
iau  yr  ymdrinir  â  hwy  yn  bresenol,  ond  Person  Crist,  ei 
waith  a'i  athrawiaeth.  Yn  ol  yr  prwyddion  yn  awr  bydd 
duwinyddiaeth  y  ganrif  yn  Grist-greiddiedig  (Cristo- 
centric),  fel  y  mae  ein  cyfundrefn  ni  yn  haul-greiddiedig, 
ac  nid  yn  ddaear-greiddiedig — Crist  ei  hun,  nid  damcan- 
ion,  nid  dadleuon  athronyddol  a  duwinyddol,  ac  nid  yr 
Eglwys,  ydyw  canol-bwynt  Cristionogaeth.  Canol-bwynt 
Cristionogaeth,  gan  hyny,  ydyw  canol-bwynt  duwinydd- 
iaeth  Gristionogol.  "  Cristionogaeth  yn  hanfodol,"  medd 
Martensen,  "  ydyw  Crist."  "  Gan  fod  Cristionogaeth  yn 
LjTefydd  annibynol."  medd  Dorner,  "  y  mae  yn  peri,  o 
angenrheidrwydd,  fod  y  Duw-ddyn  yn  ganol-bwynt  iddi; 
yr  unig  ganol-bwynt  sydd  felly,  nid  yn  unig  i'r  ddynol- 
iaeth,  ond  i'r  byd  ysbrydol  oll."  Hawlia  y  Dduwinydd- 
iaeth  Newydd  ei  bod  wedi  adferu  i  ni  y  Crist  hanesyddol : 
ond  nid  oeddym  wedi  ei  golli,  ac  nis  gellir  ei  golli  tra  bydd 
yr  Efengylau  genym.  Yr  un  pryd,  credwn  mai  i'r  mesur 
y  daw  Crist  yn  ganol-bwynt  duwinyddiaeth  y  bydd  yn 
rhaid  iddi  ymddiosg  yn  raddol  oddiwrth  lawer  o'i  gwisg- 
c 

oedd  presenol.  Wrth  baentio  y  darlun  sydd  yn  addurno  un 
o  ystafelloedd  y  Yatican  amcanai  Raphael  arlunio  y 
syniad  uchaf  am  dduwinyddiaeth  yn  ei  oes  ef .  Yn  y  dai  • 
lun  jjweHr  gwraig  yn  dal  yn  ei  llaw  yr  Efennylau.  a  cherub 
yn  dal  tablet,  ar  yr  hwn  y  mae  yn  ysgrifenedig  ''  Dwin- 
arum  Rerum  Nolita,"  hyny  yw,  gwybodaeth  am  y  pethau 
dwyfol.  Yn  ei  fîurf  oreu  dyma  ddylai  cyfundrefn  o  dduw- 
inyddiaeth  fod.  Dylai  fod  yn  fantais  i  ddyn  i  feddwl  am  y 
dirgelwch  y  mae  wedi  deilHaw  o  hono,  a  bod  yn  agoriad 
iddo  ar  drefn  y  Cymod  trwy  yr  lawn. 

VI.  Rhyddtd  ac  eangder  ei  ddysgeidiaeth.  Mor  eang 
a  rhydd  ydyw  dysgeidiaeth  Crist  o'i  chyferbynu  â  dysgeid- 
iaeth  ei  oes.  Y  mae  ei  dduwinyddiaeth  ef  mor  eang  fel  y 
mae  yn  cyfarfod  âg  angen  pob  oes;  mor  eang  a'r  gwirion- 
edd  ei  hun.  GelHr  dyweyd  fod  duwinyddiaeth  yn  y  cyfnod 
hwn  yn  cyfranogi  yn  Hawer  helaethach  nag  y  bu  yn  Ys- 
bryd  Crist.  Ceir  arwyddion  amlwg  ei  bod  yn  dyfod  ahan 
o'i  meudwyaeth;  ac  yn  cymeryd  ei  He  yn  y  farchnad  fel  un 
o'r  gwyddoregau  ag  sydd  yn  cyfansoddi  gweriniaeth  fawr 
a  rhydd  gwybodaeth.  Nid  yw  yn  llefaru  yn  awr  mor 
awdurdodol  ac  anÉfaeledig  ag  y  bu.  Arferai  yr  hen  dduw- 
inyddion  gasglu  adnodau,  yma  ac  acw,  ar  hyd  faes  yr  Ys- 
grythyrau,  a'u  gorfodi  i  gadarnhau  rhyw  athrawiaeth,  neu 
ddamcaniaeth  dduwinyddol,  y  rhai,  yn  eu  cysylltiadau 
naturiol  yn  y  Beibl,  nad  ydynt  yn  cynwys  y  cyfryw  syn- 
iadau;  eithr  yn  fynych,  rhai  hollol  wahanol  iddynt.  Y  mae 
y  dull  gwyddoregol,  fel  y  tybiwn,  yn  gwaredu  duwinydd- 
aeth  oddiwrth  yr  amryfusedd  hwn,  ac  yn  rhoddi  mwy  o 
chwareu  teg  i'r  Beibl  lefaru  drosto  ei  hun.  Trwy  y  cyf- 
newidiad  hwn  yr  a  trwyddo  yn  raddol,  wrth  gyfaddasu  ei 
hun  i  gyfarfod  a'r  ysbryd  gwyddoregol,  ail  enilla  y  tir  a 
gollodd,  a  hyny  heb  golli  cymaint  ag  un  o'i  gwirioneddau 
hanfodol.  "  Pan  y  gwnaed  Roland  yn  brif  weinidog,  a 
phan  yr  ymddangosodd  gerbron  Louis  XVI,  mewn  côt 

seml.  ac  esgidiaii  heb  fyclau.  cododd  ceidwad  y  seremoniau 
ei  ddwylaw  i'r  nef,  gan  feddwl  fod  y  cwbl  wedi  ei  golli. 
Ond  y  fîaith  oedd,  fod  y  cwbl  wedi  newid." 

Yr  ydym  yn  gweled  fod  cyfnewidiad  amlwg  mewn  dau 
gyfeiriad  mewn  duwinyddiaeth  yn  yr  ystyr  hwn.  Ni 
roddir  yn  awr  gymaint  o  bwyslais  ar  ysbrydoHaeth  y  Beibl 
fel  rheswm  dros  ei  awdurdod  aníîaeledig.  Nid  ydym  yn 
cyfeirio  o  gwbl  at  syniadau  y  rhai  sydd  yn  gwadu  ei  ys- 
brydoliaeth.  Ond  rhoddir  mwy  o  bwyslais  gan  y  rhai  sydd 
yn  credu  ei  ysbrydoliaeth  ar  y  fîaith  fod  y  Beibl,  yn  anni- 
bynol  ar  ei  ysbrydoliaeth,  yn  wirionedd  dwyfol  a  dadgudd- 
iedig.  Athrawiaeth  ydyw  ysbrydoliaeth  ag  yr  ydym  yn  ei 
derbyn  ar  ol  i  ni  broíì  gwirionedd  y  Beibl.  Os  nad  yw  yn 
wir  nis  gall  fod  yn  ysbrydoledig.  Tra  y  cyfeiriai  yr  Ar- 
glwydd  lesu  yn  fynych  at  awdurdod  ddwyfol  yr  Hen  Desta- 
ment,  eithr  nid  yw  yn  cyfeirio  ond  unwaith  at  ei  ysbrydol- 
iaeth.  Dyma'r  gwahaniaeth:  Tra  yr  oedd  yr  hen  dduw- 
inyddion  yn  penderfynu  gwirionedd  y  Beibl  oddiwrth  ei 
awdurdod,  yn  ol  y  dull  presenol  proíìr  ei  awdurdod  oddi- 
wrth  ei  wirionedd.  Yn  gyntaf  oll,  "  Dy  Air  sydd  wirioH' 
edd,"  medd  lesu  Grist.  Nid  y  mae  yn  cynwys  gwirion- 
edd;  ond  "  sydd  wirionedd."  Gyda'r  pwnc  hwn,  yn  ogys- 
tal  a  rhai  ereill,  ymrestra  duwinyddiaeth  ei  hun  gyda'r 
gwyddoregau  pwysicaf  yn  ei  dull.  Yn  hytrach  nag  edrych 
arnynt  gyda  llygad  amheus,  os  nad  fel  gelynion,  derbynia 
eu  dull.  mabwysiada  eu  prawfion;  ac  fel  Solomon  wrth 
adeiladu  y  deml.  y  mae  yn  agor  ei  breichiau  i  dderbyn  aur 
ac  arian,  meini  gwerthfawr  ac  ifori,  o  bob  man  y  tu  allan 
iddi  ei  hun.  Tra  yn  gwneyd  Iiyn  yr  ydym  yn  gweled  fod 
gwahanol  enwadau  crefydd  yn  ail  ffurfio  eu  credoau,  ac 
yn  eu  Ilunio  yn  llawer  byrach.  Trwy  hyn  gwneir  hwy  yn 
fwy  efifeithiol.  Nid  yw  tunell  o  haiarn  yn  ei  gyfîwr  cym- 
ysgryw  yn  cario  dylanwad  mor  nerthol  ar  nodwydd  y  tyn- 
faen  a  deg  pwys  o  haiarn  wedi  ei  buro. 

Y  gogwyddiad  arall  mewn  duwinyddiaeth  yn  bresenol 
ydyw  rhoddi  mwy  o  le  i  Grist  ynddi.  Mynegir  hyn  gan 
Dr.  Moberly  pan  y  dywed,  "  Gorphwys  duwinyddiaeth 
Gristionogaeth  yn  sylfaenol,  nid  yn  gymaint  ar  adeilad- 
waith  o  syniadau  crefyddol  a  thybiadau  a  gadarnheir  yn 
fwy  neu  yn  llai  boddhaol  gan  brofiad,  eithr  yn  hytrach  ar 
ymddangosiad  gwirioneddol  o  fywyd  hanesyddol,  yr  hwn 
a  dderbynir  fel  un  Dwyfol.  üs  gelUr  dyweyd  fod  Ritsch- 
Haeth  wedi  gwneyd  rhyw  gymaint  o  ddaioni,  y  mae  yn 
gynwysedig  yn  ei  hymdrech  i  buro  duwinyddiaeth  oddi- 
wrth  ddamcanion  ysgolheigaidd  ac  uwchanianol.  Lleferir 
yn  fynych  am  Dduw  mewn  dull  uwchanianol,  fel  yr 
'Hollol,'  yr  '  Anwybodadwy,'  y  '  Sylwedd  Eithaf.'" 
Ond  nis  gall  natur  grefyddol  ymborthi  ar  y  cyfryw  ar- 
ddansoddion.  Gweled  Duw  yn  Nghrist  y  mae  y  Cristion, 
a  hwnw  iddo  ef  yn  Berson  byw,  tadol,  a  Uawn  o  gariad. 
Nid  ydym  yn  awgrymu  y  geUir  ysgaru  duwinyddiaeth 
Feiblaidd  ac  Athroniaeth  Uwchânianol;  na,  tra  y  parha  y 
meddwl  dynol  yr  hyn  ydyw  o  ran  ei  gyfansoddiad,  ni  bydd 
diwedd  ar  ei  waith  yn  gofyn  y  cwestiynau  Paham  a  Pha 
fodd.  Os  ymwrthoda  a  chread-ddysg  y  duweinydd,  y  mae 
yn  ymwybodol  neu  yn  anymwybodol  yn  ffurfio  cread- 
ddysg  o'r  eiddo  ei  hun.  Nis  gall  ymfoddloni  gyda  Profî. 
Green  a  Ritschl,  a'r  rhai  hyn  oll  a  geisiant  sefydlu  duwin- 
yddiaeth  ar  brofiad ;  oblegyd  y  foment  y  mae  yn  gofyn  y 
cwestiwn — Pwy  yw  Crist  ?  naill  ai  syrthia  yn  ol  ar  yr  uwch- 
anianol  neu  gadawa  yr  holl  gwestiwn,  fel  Harnack,  yn 
benagored.  Ond  nis  gallwn  foddloni  gyda  Ritschl  i  ddy- 
weyd  fod  Crist  yn  gyfartal  â  Duw  mewn  gwerth  i  ni,  os 
nad  ydyw  yn  Dduw ;  na  chyda  Harnack  ei  f od  yn  ang- 
hymarol  (tinique),  heb  wybod  yn  mha  beth  y  mae  ef  felly. 
Sylweddohad  cynyddol  o  uwchafiaeth  Crist  ydyw  Cristion- 
ogaeth;  ac  un  o  dueddiadau  duwinyddiaeth  ddiweddar 
ydyw  canol-bwyntio  yn  Ei  Berson  Anfeidrol  Ef. 


PENNOD  II. 

UWCHFEIRNIADAETH,  A  CHREDO  CRIST,  AM  YR  HEN 
DESTAMENT. 

Ni  fwriedir,  ac  nis  gallwn  yn  y  bennod  hon,  myned  i 
mewn  i  fanylion  Uwchfeirniadaetli,  eithr  rhaid  i  ni  gyf- 
yngu  ein  hunain  i  rai  o'i  phrif  elfenau  a'i  chasgHadau  di- 
weddaraf  gyda  golwg  ar  yr  Hen  Destament. 

Addefir  gan  y  ddwy  ysgol  o  uwchfeirniaid,  sef  y  ddi- 
nystrol  a'r  geidwadol,  fod  Crist  yn  derbyn  yr  Hen  Desta- 
ment  fel  dadguddiad  dwyfol,  fel  awdurdod  anffaeledig 
mewn  crefydd  a  moesau.  Nid  ydyw  mewn  un  modd  yn 
amcanu  proíì  ei  ddwyfoldeb  na'i  ysbrydoHaeth ;  eithr  gor- 
phwysa  arno  fel  yr  unig  awdurdod  dwyfol.  Tra  y  ceir  y 
ddwy  ysgol  a  nodwyd  o  feirniaid  yn  cydnabod  y  gwirion- 
edd  hwn,  er  hyny  yr  ydym  yn  gweled  fod  rheolau,  gosod- 
iadau  a  chasgHadau  yr  ysgol  ddinystrol,  ei  chorph  a'i  hys- 
bryd,  yn  dyfod  i  wrthdarawiad  anghymodlawn  à  chredo 
Crist.  Pa  beth  yw  y  rheswm  am  hyn  ?  Onid  oes  genym 
reolau  beirniadol  yn  ol  y  rhai  yr  ydym  yn  barnu  pob  petli 
mewn  hanesiaeth,  duwinyddiaeth,  athroniaeth  a  gwydd- 
oreg  ?  Onid  oes  genym  hawl  i  feirniadu  y  Beibl  fel  rhy w 
gynyrch  nieddyliol  arall  yn  ol  y  cyfryw  reolau?  Nid  oes 
neb  yn  amheu  hyn.  Ond  nid  yn  y  fan  hon  y  mae  y  diffyg. 
I  egluro  hyn  yn  mhellach,  gellir  gwneyd  y  sylwadau  can- 
lynol: — 

I.  Tybier  fod  yn  fy  llaw  gỳn  o  lialen,  a'm  bod  y« 
awyddus  i  wybod  ỳob  ỳeth  a  ellir  yn  ei  gylch,  am  ei  natur 
a'i  hancs,  ac  yr  wyf  yn  syrthio  yn  naturiol  ar  y  rheolau 

canlynol: — (i)  Dywed  fy  synwyrau  wrtliyf  ei  forl  yn  rliyw 
fath  o  sylwedd  gwyn,  yn  meddu  pwys  a  blas.  Dyma  y 
cwbl  a  wyr  miliynau  am  dano  ag  sydd  yn  ei  ddefnyddio  bob 
dydd.  (2)  Beth  yw  halen  o  ran  ei  natur?  Yr  wyf  trwy 
ymchwiHad  pellach  yn  dyfod  i  ddeall  ei  fod  yn  gyfansodd- 
edig  o  ddwy  elfen,  sef  o  sylwedd  a  elwir  sodium,  ac  o  nwy 
(gas)  a  elwir  chlorine.  (3)  Pa  beth  yw  ei  hanes,  hyny  yw, 
i  ba  haen  y  perthyna  yn  íîurfiad  crawen  y  ddaear?  Pa 
bryd,  a  pha  fodd  y  ffurfìwyd  ef  ?  Ar  y  cwestiwn  olaf  nid 
oes  genyf  ddim  gwell  i'w  gynyg  na  damcaniaeth.  (4)  Pa 
beth  yw  ei  wasanaeth  i  gymdeithas?  Yn  awr,  os  gallaf 
ateb  y  pedwar  cwestiwn  uchod,  byddaf  ar  dir  i  roddi  barn 
lled  oleu  a  chywir  am  y  sylwedd  a  elwir  halen ;  eto  gallaf 
wybod,  a  hyny  yn  gywir,  mai  halen  ydyw  heb  fod  yn  alluog 
i  ateb  y  tri  cwestiwn  olaf.  Nid  oes  gan  yr  un  dosbarth 
nac  ysgol  o  feirniaid  un  math  o  reolau  gwahanol  i'r  rhai 
hyn  i  feirniadu  y  Beibl.  Gallant  amrywio  ychydig  mewn 
ffurf.  mae  yn  wir,  ond  nid  mewn  egwyddor.  Yn  ol  y 
rheolau  hyn  gadawer  i  ni  ofyn  y  cwestiynau  canlynol  gyda 
golwg  ar  feirniadaeth  Feiblaidd: — 

1.  A  yw  yr  Hen  Destament  genym  fel  yr  ysgrifenwyd 
ef  gan  yr  awdwyr  gwreiddiol  ?  Dyma  y  cwestiwn  a  atebir 
gan  is-feirniadaeth,  neu  feirniadaeth  ar  y  testyn  gwreidd- 
iol. 

2.  Beth  y w  cynwysiad  meddyliol  y  Ilyfrau  ?  A  y w 
meddyliau  gwreiddiol  yr  awdwyr  genym  ?  Neu  a  oes  rhai 
yn  tynu  mwy  nag  sydd  ynddynt,  fel  y  ceir  fod  ysgrifenwyr 
Iddewig  yn  gwneyd  cyn  Crist  yn  y  Ilyfr  a  elwir  Halalia? 
Neu  a  amcenir  yn  ormodol  eu  hesbonio  mewn  dull  alegor- 
aidd,  fel  yr  arferai  rhai  o  dduwinyddion  yr  Eglwys  for- 
euaf  ?  Pe  y  tynid  o  esboniadaeth,  ac  o'r  cyfundraethau 
duwinyddol  o  ddyddiau  Awstin  hyd  yr  awrhon,  yr  holl 
ddychymygion,    y   dull   alegoraidd,   yr   ymdrech    i    dynu 

allan  o'r  Beibl  fwy  nag  sydd  yn  cael  ei  ddysgu,  ac  i'w 
blyg-u  i  gefnog^i  gwahanol  gyfundraethau  o  athroniaeth,  pa 
faint  fyddai  genym  yn  weddill  ? 

3.  I  ba  ddosbarth  o  lenyddiaeth  y  mae  ei  lyfrau  yn 
perthyn,  i  hanesiaeth,  barddoniaeth,  ai  rhyddiaeth?  Pwy 
a'u  cyfansoddodd  hwy  ?    Pa  bryd  ? 

4.  Pa  beth  ydoedd  eu  hamcan  yn  eu  cyfansoddi? 
GweHr  fod  y  pedair  rheol  uchod  yn  cael  eu  defnyddio  gan 
y  dull  casgHadol  (Indncthe  MetJiod),  a  phe  y  cedwid  atynt 
gan  feirniaid  Beiblaidd  ni  chlywem  gymaint  o  ddadwrdd 
yn  nghylch  uwchfeirniadaeth  ddinystrol  ein  oes.  Yn  ol  y 
dull  hwn  nis  gellir  tynu  casgliad  heb  fîaith  o  ryw  fath  i 
gychwyn  gyda  hi.  Prif  ddiÔyg  yr  ysgol  ddinystrol  o 
uwchfeirniaid.  a'r  pechod  parod  i'w  hamgylchu,  ydyw 
anwybyddu  yn  hollol  reolau  y  dull  casgliadol,  tra  yn  pro- 
ffesu  eu  bod  yn  eu  dilyn.  Lluniant  osodiadau  tybiol, 
weithiau  ynfyd,  a  chroes  i  ffeithiau,  gan  ymresymu  a 
thynu  casgliadau  oddiwrthynt  fel  pe  byddent  yn  ffeithiau. 
Gellir  rhoddi  lluaws  o  engreifftiau  o'r  dull  treisiol  hwn,  a 
hyny  gan  rai  o'r  ysgoleigion  goreu.  Yn  Esboniad  Dr. 
Driver  ar  (jenesis,  er  engraifft,  dywed,  "  Gan  fod  Moses 
yn  defnyddio  y  gair  rakiah  am  y  ffurfafen,  yr  hwn  yn  ei 
wreiddyn  sydd  yn  golygu  sylwedd  caled,  rhaid  ei  fod  yn 
credu  fod  y  ffurfafen  fel  preswaith  (Ilen  o  bres)  neu  fel 
nendwr."  Ar  Genesis  xi.  4.  "  Adeiladwn  i  ni  ddinas  a 
tliwr,  a'i  nen  hyd  y  nefoedd,"  sylwa  fod  yr  Hebreaid  yn 
credu  fod  y  nefoedd  fel  cronen,  ac  y  gellid  trwy  ymdrech 
ei  chyraedd.  Yn  ngwaith  ysgolaig  Semitaidd  arall, 
Gunkel,  cawn  y  casgliad  canlynol: — Gan  fod  awdwr  llyfr 
Genesis  yn  defnyddio  y  gair  "  tenon  "  am  "  ddyfnder,"  yr 
hwn  a  berthyn  yn  eiryddol  i  Siamat  (prif  ddragon  Babilon), 
a'r  frawddeg  "  tohu  va  bohu,"  sef  "  aflunaidd  a  gwag," 
rhaid  felly,  meddai,  fod  hanes  y  greadigaeth  o  darddiad 

paganaidd,  ac  nid  yn  ddadguddiad  dwyfol.  Yn  ol  y 
dull  hwn  o  ymresymu,  yr  hwn  sydd  yn  nodweddiadol  o'r 
ysgol  hon  o  feirniaid  Beiblaidd,  gallesid  casglu  fod  Keats, 
Milton,  Shakespeare,  Dafydd  lonawr,  &c.,  yn  credu  fod  y 
ddaear  yn  sefyll  ar  golofnau,  a  bod  ei  ffurfafen  fel  Uen  o 
bres,  a'i  bod  yn  meddu  pedwar  gwynt: — 

"  The  spacious  firraament  on  high 
With  all  the  blue  ethereal  sky, 
And  spangled  heavens,  a  shining  frame, 
Their  great  original  proclaim," 

Rhaid  i  bob  gwybodaeth  fod  yn  sylfaenedig  ar  ffaith 
neu  ffeithiau  cyn  y  bydd  o  werth.  O'r  tu  allan  i'r  meddwl 
bodola  ffeithiau  am  y  greadigaeth,  ac  am  y  Beibl,  a  phob 
gwrthrych  hanesyddol  arall.  Trwy  amgyffrediad  y  medd- 
wl  o'r  gwrthrychau  a'r  ffeithiau  hyn  y  mae  genym,  os  yn 
meddu  dirnadaeth  weddol  ghr  am  danynt,  brawf,  neu  sail, 
i  orphwys  ein  casgHadau  arni.  Ond  y  mae  y  rhan  fwyaf 
o'r  uwchfeirniaid  wedi  gadael  tiriogaeth  ffeithiau,  ac  fel 
Spencer,  wedi  ymollwng  i  nofio  ar  Hfeiriant  damcanion. 
Y  mae  myned  i  nofio  yn  brofedigaeth  ac  yn  demtasiwn 
gref  i  wyddoregwyr  mor  athryhthgar  a  Huxley.  Ar  ol 
iddo  fod  yn  casghi  ffeithiau  yn  ddiwyd  i  wrthbrofi  y 
ddamcaniaeth  o  hunan-darddiad  bywyd.  dyna  ef  ei  hun  yn 
ymoHwng  i  ganol  y  Uifeiriant  ac  yn  dadgan  y  gaHai  fod 
bywyd  wedi'r  cwbl  ryw  dro  pell  yn  ol,  trwy  weithred- 
iadau  afrifed  natur,  a  thrwy  ystranciau  ei  egnion,  wedi  ei 
siglo  i  fod.  Y  mae  un  peth  yn  sicr,  sef  fod  y  gwyddon- 
ydd  hwn  ei  hun  wedi  myned  i  siglo,  a  siglo  nes  coHi  ei 
afael  ar  y  ffaith  fod  y  greadigaeth  anifeilaidd  yn  dioddef  o 
gwbl,  na  bod  dyn  yn  rhydd  ewyllysydd.  Yr  un  pryd,  nid 
ydoedd  hyn  cynddrwg  a  Tyndall  pan  yn  haeru  fod  eneid- 
iau  dynion — Dante,  Homer,  Moses,  Esaiah,  lesu  Grist,  a 

Lincoln.  wedi  dyfod  o  ryw  seren  danllyd.  Nid  yw^  mòr 
damcaniaeth  yn  perthyn  i'r  Gwyddoregydd  nac  i'r 
Uwchfeirniaid  mwy  nag  i'r  Archangel.  Yr  ydym  yn 
Iled  foddlawn  i  athronydd  fel  Spencer  fyned  i  noíìo, 
oblegyd  ar  y  Ilifeiriant  y  mae  ef  wedi  adeiladu  ei 
athroniaeth.  Adeiladodd  ei  athroniaeth  ar  ddeddfau  cyf- 
newid  (tìte  laws  of  tìic  processcs  of  cliange).  Teimlai  yn 
niwedd  ei  oes,  yn  ol  adroddiad  ei  gyfaill,  Mr.  Frederic 
Harrison,  ei  fod  wedi  gwneyd  camgymeriad.  "  Yr  wyf 
yn  meddwl,"  meddai,  "  fod  yr  hawliau  a  wneir  gan  yr 
Athrawiaeth  Gyfosodol  yn  mhell  o  fod  yn  gyw'ir." 

Ni  buasai  angen  am  i  ni  wneyd  y  sylw  hwn  onibai  fod 
cysylltiad  uniongyrchol  rhwng  y  ddamcaniaeth  ddadblyg- 
iadol,  yn  ei  gwahanol  arweddau,  àg  uwchfeirniadaeth 
Feiblaidd.  Os  bydd  gwr  yn  bwriadu  cychwyn  o  New  York 
i  China,  a  digwydd  myned  i  long  sydd  yn  myned  i  Lerpwl, 
yn  Lerpwl  y  glania,  ac  nid  yn  China.  Y  mae  yr  un  peth 
yn  gywir  am  yr  uwchfeirniaid.  Am  yr  oll  o  honynt  ag 
sydd  yn  cychwyn  gyda  dadblygiad,  gan  ei  chymwyso  at  y 
Beibl  yn  yr  un  dull  ag  y  cymwysir  hi  at  hanes  y  greadig- 
aeth,  y  maent  oll  yn  glanio  mewn  Rhesymoliaeth.  Bu 
Hegeliaeth  yn  boblogaidd  iawn  unwaith,  ac  yn  raddol 
cymwyswyd  hi  at  y  Beibl  ac  at  grefydd.  Yr  liyn  a  fu 
Hegeliaeth  mewn  athroniaeth  ddelfrydol,  dyna  yw  dad- 
blygiad  mewn  gwyddoreg.  Buwyd  yn  tybied  ei  bod  yn 
agoriad  i  nanes  y  greadigaeth ;  ond  yn  awr,  yr  ydym  yn 
gweled  fod  y  prif  feddylwyr  wedi  troi  eu  gwegil  ati.  Y 
mae  wedi  colli  swynion  ei  ieuengctyd.  ac  wedi  methu  ateb 
rhai  o'r  prif  gwestiynau.  yn  enwedig  am  ddyn,  ei  dde- 
chreuad,  ei  natur  a'i  dynged.  Yn  ol  arwyddion  yr  ani- 
serau  y  mae  ei  dydd  ar  ddarfod  mewn  gwyddoreg  ac 
mewn  athroniaeth.  Er  hyny,  wele  yr  ysgol  ddinystrol  o 
uwchfeirniaid  yn  cymwyso  canonau  dadblygiad,  pan  y  mae 

yn  marw.  at  feirniadaeth  Feiblaidd.  Ond  y  peth  sydd  yn 
hynod  ydyw  fod  hyn  oll  yn  cael  ei  gynyg  i  ni  fel  dull 
newydd  o  ymchwiHad,  ac  fel  ffrwyth  ysgolheigiaeth  uwch- 
raddol.  GeUid  meddwl  nad  oes  neb  yn  ddysgedig  ond 
hwy.  Pan  y  cafodd  y  Rhufeiniaid  oruchafiaeth  yn  mrwydr 
Chalons  ar  fyddin  Attila,  a  thra  y  gorweddai  cyrph  y  lladd- 
edigion  yn  bentyrau  ar  y  ddaear,  dywed  y  chwedl  eu  bod 
yn  gweled  eu  heneidiau,  am  dair  noswaith  yn  olynol,  yn 
ymladd  â'u  gilydd  yn  yr  awyr.  Nid  yw  o  un  gwahaniaeth 
pa  gorph  a  gymer  Rhesymoliaeth.  y  mae  ei  ysbryd  yn 
mhob  corph  wedi  arfer  ymladd  yn  erbyn  y  Beibl,  a  phob 
peth  goruwchnaturiol.  Ond  y  mae  y  gwahaniaeth  hwn 
i'w  gofìo,  pa  fodd  bynag,  nid  yw  yn  ymladd  yn  awr  yn 
nillad  y  milwr.  Gynt  yr  oedd  ysbryd  RhesymoHaeth  yn 
ymladd  yn  erbyn  y  dwyf ol  yn  anrhydeddus,  fel  milwr  yn  ei 
arfogaeth.  Nid  oedd  yn  profîesu  dim  ond  gelyniaeth  i'r 
Beibl  fel  Hyfr  Duw,  i  Grist  ac  i'r  Eglwys.  Ond  yn  y  dydd- 
iau  fiyn  y  mae  yr  un  ysbryd  wedi  ymwisgo  â  gwisgoedd 
sanctaidd,  yn  byw  wrth  yr  aHorau,  wedi  derbyn  bedydd 
Esgob,  yn  gweddio,  yn  canu  psalmau  ac  odlau  ysbrydol ; 
a  dywed  y  gaH  crefydd  fyw  yn  dda  a  chynyddu  yn  y  byd 
heb  y  Llyfr.      Beth  am  Driver,  Cheyne,  a  Ihi  o  weinidog- 

<j  ion  Eglwys  Loegr,  y  rhai  sydd  yn  diosg  yr  Hen  Lyfr  o'i 

•  ddwyfoldeb  ? 

Nid  ydyw  uwchfeirniadaeth  dinystrol  yn  ddim  ond  rhan 
o'r  ysbryd  cyíîredinol,  yr  ysbryd  Rhesymolaidd,  ag  sydd 
yn  elynol  i'r  dwyfol  yn  y  Beibl,  ac  i'r  grefydd  Gristion- 
ogol.  Nid  yw  Defnyddioleg  (ỳragmatism)  y  Profî. 
Jam.es  o  Harvard,  Buddioleg  y  Profî.  Dewey  o  Brifysgol 
Columbia,  a  Dynoleg  SchiIIer  ond  yr  un  peth  yn  ymar- 
ferol.  Dywed  y  Proff.  James  "  nad  yw  profìad  crefyddol 
yn  ddim  ond  arddangosiad  meddyliol  "  (Psychological 
Phenomena).      Y  ffurf  ddiweddaraf  ar  yr  athroniaeth  a 


UWCHFEIRNIADAETH   A  R   HEN    DESTAMENT.  2"] 

ddysgir  yn  y  colegau  yn  y  byd  Seisnig  ydyw  Defnyddioleg 
(Pragmatism).  Pa  betli  ydyw  ei  syniad  ?  Golyga,  yn  fyr, 
rywbeth  fel  y  canlyn:  Tra  y  daliai  yr  hen  athronwyr  fod 
nerthoedd  ac  egnion  natur  yn  cyfnewid  rhyw  gymaint, 
hyny  yw,  y  nerthoedd  a'r  egnion  mwyaf  sefydlog;  ond 
deil  Defnyddioleg  mai  yr  unig  beth  sydd  yn  bodoli  yn  wir- 
ioneddol  ydyw  cyfnewidiad.  Cyfnewidia  ein  profìad;  cyf- 
newidia  pob  peth;  ond  yr  hyn  sydd  yn  bodoH  yn  wirion- 
eddol  ydyw  y  teimlad  cyfnewidiol  presenol.  Nid  ydym  i 
roddi  pwys  ar  elfenau  cychwynol  a  dechreuol  pethau,  ond 
yn  unig  ar  eu  canlyniadau  a'u  defnyddioldeb  presenol  i  ni. 
Canlyniad  terfynol  y  syniad  hwn  ydyw  dinystro  sail  rhif- 
yddiaeth,  gwyddoreg  a  chrefydd.  Tora  y  cysylltiad  â'r 
gorphenol,  ac  à  phethau  y  gorphenol.  Yr  hyn  sydd  yn 
bod  yn  wirioneddol  ydyw  yr  hyn  sydd  yn  bod  ar  y  foment 
hon,  a'r  hyn  sydd  yn  ddefnyddiol.  Cipir  ymaith  y  Beibl  ac 
athrawiaethau  a  chredoau  yr  Eglwys  yn  y  gorphenol. 
Defììnia  y  Proff.  WiUiam  James  yr  athroniaeth  hon  yn 
ei  lyfr  diweddaraf  ar  Pragmatism  *'  Fel  gogwyddiad  i 
edrych  oddiwrth  y  gwirioneddau  cyntaf,  yr  egwyddorion 
a'r  cyfîyrau  ag  y  tybid  eu  bod  yn  angenrheidiol.  ac  edrychir 
ar  y  pethau  diweddaf,  sef  y  ffrwythau.  y  canlyniadau,  a*r 
effeithiau."  Xi  ddylem  byth  gredu  dim,  hyd  y  nod  y  syn- 
iad  am  Dduw,  os  na  byddwn  yn  well  o'i  gredu.  '*  Y  mae 
gwirionedd  yn  wir  mor  bell  ag  y  credir  ei  fod  yn  ddef- 
nyddiol."  "  Y  mae  yn  cael  ei  wneyd  yn  wirionedd.  yn 
dyfod  yn  wirionedd,  gan  ddigwyddiadau  "  (Pragmatism, 
tu.  75.  201).  Nid  ydym  i  roddi  un  math  o  bwys  ar  y  syl- 
faen,  ond  ar  y  tó,  am  ei  fod  yn  gysgod  rhag  y  gwlaw  a'r 
gwres.  Ffrwythau  y  winwydden  sydd  yn  bwysig,  ac  nid 
ei  gwreiddiau,  am  eu  bod  yn  dda  i'w  bwyta.  Am  grefydd 
ddadguddiedig  a  goruwchnaturiol,  nid  ydyw,  yn  enwedig 
yn  yr  oll  o  honi,  ond  peth  anheilwng  i  feddylwyr  diwyll- 

iedig  yr  oes  hon.  Nid  ydyw  uwchfeirniadaeth  ddinystrol 
yr  oes  hon,  fel  y  nodwyd,  ond  rhan  o  athroniaeth  ac  o 
wyddoreg  Resymolaidd,  y  rhai  sydd  yn  milwrio  yn  erbyn  y 
goruwchnaturiol. 

II.  Tra  y  gellir  beirnìadu  y  Beibl  yn  ol  y  dull  gwyddor- 
^gol,  fel  ỳob  llyfr  arall,  nis  gellir  ei  feirniadu  yn  ei  amcan 
dyfnaf,  a  fel  dadguddiad  dwyfol,  yn  ol  y  dull  ìiwn.  Rhaid 
cofio  fod  dau  ddull  i'w  feirniadu,  sef  yn  ol  y  duU  gwydd- 
oregol,  a  thrwy  broíìad  ysbrydol  o'i  wirioneddau  yn  y 
galon.  Dylem  gadw  y  gwahaniaeth  hwn  yn  ghr  yn  ein 
meddwl,  yr  hwn  ni  wneir  gan  feirniaid  Rhesymolaidd.  Ni 
raidi  ni  fod  yn  ddysgedigion,  yn  athronwyr,  yn  wyddonwyr 
nac  yn  dduwinyddion  mewn  trefn  i  ddeall  fod  y  Beibl  yn 
ddadguddiad  dwyfol,  mwy  nag  y  rhaid  i  ni  fod  yn  wyddon- 
wyr  mewn  trefn  i  wybod  fod  halen  yn  halen.  Gwyr  pawb 
mai  halen  yw  halen  heb  wybod  am  y  ddwy  elfen  sydd  yn 
ei  gyfansoddi.  Gall  dynion  fyw  heb  wyddoreg;  y  maent 
wedi  byw  felly  am  oesoedd  cyn  ei  geni ;  ond  nid  allant  fyw 
heb  natur.  Gallant  fwynhau  cerddoriaeth  heb  ddeall  y 
wyddor  gerddorol.  GelHr  bod  yn  fardd  heb  fod  yn  wydd- 
onydd,  yn  arlunydd  heb  fod  yn  fardd,  yn  athronydd  heb 
fod  yn  dduwinydd,  yn  dduwinydd  heb  fod  yn  Gristion. 
Onid  yw  hyn  oll  yn  gywir  ?  Eto  mynir  genym  gredu  fod 
y  darganfyddiadau  diweddar  mewn  natur  a  hynafiaethau 
yn  dymchwelyd  ffydd  y  Cristion,  ac  nas  gall  ail-íîurfio  ei 
gredo  hyd  nes  y  bydd  gwyddoreg  a  beirniadaeth  wedi 
dyweyd  eu  gair  olaf.  Onid  yw  hyn  yn  unol  â  ffeithiau 
bywyd  ?  A  raid  i'r  adeiladydd  ddeall  Daeareg  a  deddf  dis- 
gyniad  cyn  dechreu  adeiladu?  A  raid  i'r  cerddor  ddeall 
holl  ddeddfau  swn  a  thonyddiaeth  mewn  natur  cyn  de- 
chreu  cyfansoddi  ei  gerddoriaeth  ?  A  raid  i'r  arlunydd 
ddeall  deddfau  y  goleuni,  yn  y  dull  gwyddoregol,  cyn  tynu 
darlun?    Na,  dysgir  ni  gan  brofiad  a  ffeithiau  yn  wahanol. 

Yr  un  modd  am  feirniadaeth  Feiblaidd  wyddoregol  a  beirn- 
iadaeth  grefyddol.  Y  maent  yn  annibynol  ar  eu  gilydd; 
pob  un  yn  meddu  ei  maes  neillduol  ei  hun,  ac  ni  all  casgl- 
iadau  y  naill  ddileu  casgHadau  y  Uall.  Ffurfir  barn  wydd- 
oregol  trwy  gasgliadau  rhesymegol  oddiwrth  fifeithiau; 
ond  ffurfir  barn  ysbrydol  a  chrefyddol  trwy  brofiad  y  galon 
o'r  gwirionedd.  O  ganlyniad,  ni  raid  i'r  dyn  ysbrydol 
aros  i  wyddoreg  orphen  ei  gwaith  beirniadol  cyn  credu  fod 
y  Beibl  yn  Air  Duw ;  ac  nis  gall  gwyddoreg  ddileu  ei  brof- 
iad  o  hono  fel  y  cyfryw.  Y  mae  y  pethau  hyn,  nid  yn  unig 
yn  bethau  a  gwahaniaeth  rhyngddynt,  ond  yn  perthyn  i 
ddwy  diriogaeth  hollol  wahanol  i'w  gilydd.  Yn  wir,  y 
mae  mwy  o  wahaniaeth  rhyngddynt  nag  sydd  rhwng 
gweled  â'r  llygaid  a  phrofi  â'r  genau.  Nis  gall  y  llygaid 
brofi.  ac  nis  gall  y  genau  weled.  Ni  raid  i'r  dyn  ysbrydol 
wybod  am  yr  amser  yr  ysgrifenwyd  llyfrau  y  Beibl,  a  phwy 
oedd  eu  hawdwyr,  cyn  gwybod  ei  fod  yn  ddadguddiad 
dwyfol,  mwy  nag  y  rhaid  i  ni  ddeall  gwyddoreg  cyn  y  gall 
weled  Duw  mewn  natur. 

Gall  atheist  fod  yn  wyddonydd.  yn  athronydd,  yn  han- 
esydd,  neu  uwchfeirniad,  llawn  mor  ymddiriedol  a'r  dyn 
mwyaf  duwiolfrydig.  Nid  cwestiwn  yr  uwchfeirniad 
ddylai  fod,  A  yw  y  casgliadau  hyn  yn  gyson  â  fy  syniadau 
duwinyddiol  i,  neu  yn  gyson  â  syniadau  yr  Eglwys  Bro- 
testanaidd  neu  Babyddol?  Ond  y  cwestiwn  ddylai  ofyn 
iydyw,  A  yw  y  casgHadau  hyn  yn  gyson  â'r  ffeithiau  fel  yr 
I  wyf  fi  yn  eu  deaU  ?  Y  fath  gam  a  wneir  â  Uyfr  Duw  am 
fod  un  dosbarth  o  feirniaid  yn  dyfod  i'w  archwiHo  â  chredo 
duwinyddol  yn  eu  meddyHau,  neu  ryw  fath  o  ddamcan- 
iaeth  athronyddol,  a'r  naiH  a'r  UaH  yn  ceisio  plygu  y  Beibl 
i  gefnogi  eu  syniad  a'u  rhagdybiadau. 

Fel  hyn,  gaH  athcist  fod  yn  uwchfeirniad  Hawn  mwy 
ymddiriedol  na'r  gwyr  sydd  o  dan  urddau  eglwysig  tra  y 

ceidw  at  y  fîeithiau.  Pwy  yw  awdwr,  neii  awdwyr,  y  Pum- 
llyfr?  pwy  ysgrifenodd  lyfr  Job?  a  oes  dau  Esiah?  pwy 
yw  awdwr  yr  Epistol  at  yr  Hebreaid  ?  ydynt  gwestiynau 
sydd  yn  perthyn  i  ffeithiau  gwyddoregol.  Gall  yr  atheist, 
yr  Iddew,  y  Rhesymolwr,  fod  mewn  cystal  saíle  a'r  Crist- 
ion  i  roddi  barn  arnynt.     Paham  na  ddylent  fod  felly  ? 

Onid  yw  yr  atheist  a'r  Cristion,  y  naill  fel  y  llall,  yncredu 
mewn  Rhifyddiaeth.  Daeareg,  FferylHaeth,  ac  yn  unffurf- 
iaeth  natur?  Os  ydyw  beirniadaeth  Feiblaidd  yn  wydd- 
oreg  o  gwbl ;  os  ydyw  hyd  y  nod  yn  teilyngu  IHw  yr  enw 
hwn,  dylai  fod  yn  hoHol  annibynol  ar  bob  math  o  rag- 
gredoau  duwinyddol.  Ei  maes  priodol,  fel  pob  gwydd- 
oreg  araH,  ydyw  ffeithiau.  Dylai  ei  chasgHadau  fod  yn 
sylfaenedig  ar  ffeithiau.  Dyma  hoU  derfynau  gwyddoreg. 
Ond  y  mae  beirniadaeth  grefyddol,  beirniadaeth  oddiar 
brofìad,  yn  myned  yn  ddyfnach.  Nid  oes  gan  wyddoreg 
hawl  o  gwbl  ar  diriogaeth  hon.  Nis  gaH  fyned  i  mewn 
iddi.  Y  mae  y  Beibl  yn  ddadguddiad  dwyfol;  a  rhanau 
helaeth  o  hono  yn  ffrwyth  dylanwadau  dwyfol  ar  galonau 
y  duwioHon  am  bymtheg  cant  o  flynyddoedd.  Pe  gaUai 
beirniadaeth  wyddoregol  broíì  rywbryd  nad  agorwyd  y 
Môr  Coch,  na  phrofodd  y  genedl  y  mana  yn  yr  anialwch, 
nad  yfasant  ddwfr  o'r  graig,  nid  aU  broíì  na  fwytaodd  y 
duwioHon  trwy  yr  oesoedd  o'r  mana  cuddiedig,  ac  nad 
yfasant  o'r  Graig  Ysbrydol.  "Y  dyn  anianol,  nid  yw 
yn  deaH  y  pethau  sydd  o  Ysbryd  Duw,  ac  nis  gaH  chwaith, 
oblegyd  yn  ysbrydol  y  bernir  hwy."  Fel  hyn,  y  mae 
í  beirniadaeth  ysbrydol  yn  hoHol  annibynol  ar  feirniadaeth 
wyddoregol. 

Rhaid  i  ni  addef  fod  yr  Eglwys  o  dan  rwymau  neiHduol 
i  uwchfeirniadaeth  ddiweddar.  Yn  hytrach  na  gwanhau 
ein  ffydd  yn  nwyfoldeb  yr  Hen  Destament  y  mae  wedi  ei 
chryfhau,     Ac  erbyn  hyn,  cloddir  i  fyny  o'r  ddaear,  ac  o 

weddillion  dinasoedd  a  monwentydd  y  cynfyd.  hanes  cyd- 
amserol  â'r  Hen  Destament,  yr  hwn  sydd  yn  ei  gadarnhau. 
Pa  faint  bynag  o  gyfnewidiad  a  wnaed  yn  ei  ffurf,  ei  dde- 
chreuad,  ei  awdwyr,  ystyr  rhai  geiriau  (ac  addeíìr  mai 
ychydig  ydynt),  nid  ydynt  yn  lleihau  dim  ar  ei  werth  fel 
dadguddiad  dwyfol.  Ysgrifenwyd  ei  holl  lyfrau  yn  y  gwa- 
hanol  oesoedd.  nid  i  amcanion  llenyddol.  ond  i  amcanion 
crefyddol.  Ei  amcan  ydyw  dadguddio  meddwl  Duw  i 
ddynion,  a  dwyn  dynion  colledig  at  Dduw.  Yn  y  wedd 
hon  y  derbynid  ef  gan  lesu  Grist. 

III.  Yti  ol  myucgiadau  Crist  am  yr  Hen  Dcstamcnt, 
gweìwn  eifod  yn  dcrbyn  ac  yn  cadarnhaii  ỳob  rhan  o  hono. 
Os  oedd  credo  Crist  yn  gywir  am  yr  Hen  Destament.  nis 
gall  credo  yr  ysgol  ddinystrol  o  uwchfeirniaid  fod  yn 
gywir.  Teimlant  nerth  y  ffaith  hon ;  ond  ni  feddant  ddadl 
gryfach  yn  ei  erbyn  na  dyweyd  fod  Crist  yn  anwybodus  ar 
y  pwnc ;  ei  f od  yn  derbyn  y  syniad  traddodiadol  am  yr  Hen 
Destament  yn  yr  un  modd  ag  y  derbynid  ef  gan  y  dysg- 
awdwyr  Iddewig.  Nid  oedd  yn  gwybod.  mwy  na'r  Rabin- 
iaid  yn  ei  oes.  yr  hyn  a  wyr  yr  uwchfeirniaid  yn  yr  oes 
hon,  sef  fod  pedwar  neu  bump  o  awduron  i'r  Pumllyfr,  fod 
dau  awdwr  i  lyfry  prophwyd  Esaiah,  ac  mai  ar  ol  caethiwed 
Babilon  yr  ysgrifenwyd  ac  y  Uuniwyd  y  gyfundrefn  Foes- 
enaidd.  Pa  fodd  bynag  am  anwybodaeth  Crist,  y  mae  yn 
amlwg  fod  ei  gredo  ef  am  yr  Hen  Destament  fel  dadgudd- 
iad  dwyfol  yn  dinystrio  eu  credo  hwy. 

I.  Derbyniai  Crist  ef  fel  gwirionedd.  Nid  yn  cynwys 
gwirionedd,  ond  yn  wirionedd.  "  Dy  Air  sydd  wirion- 
edd,"  sef  yr  Hen  Destament  (lo.  xvii.  17).  Dyma  awyr 
iach  a  chh'r  i  anadlu  ynddi.  Dylai  yr  awyr  yma  iachau  am 
byth  bob  beirniad  dysgedig  ag  sydd  yn  tueddu  i'r  darfod- 
edigaeth  mewn  beirniadaeth  Feiblaidd.  Yr  un  Hen  Desta- 
ment  oedd  ganddo  ef  ag  sydd  genym  ninau  yn  awr.     Nid 

oes  dim  wedi  ei  dynu  oddiwrtho,  na  dim  wedi  ei  ychwan- 
egu  ato,  a  hon  yw  ei  dystiolaeth  am  dano,  a  hyny  pan  yn 
gweddio,  "  Dy  air  sydd  wirionedd."  Pe  y  dywedasai 
wrth  ei  Dad,  "  Y  mae  dy  air  yn  cynwys  gwirionedd," 
ni  buasai  yn  cynwys  mwy  na'r  hyn  eUir  ei  ddyweyd  am 
holl  lyfrau  cysegredig  y  Dwyrain.  Ag  un  frawddeg  bu- 
asai  yn  gwneyd  yr  Hen  Destament  yn  ddiwerth  fel  safon 
fîydd  a  dyledswydd;  ond  yr  hyn  a  ddywed  ydyw,  "  Dy  Air 
sydd  wirionedd,"  yr  hyn  ni  elHr  ei  ddyweyd  am  yr  un 
llyfr  arall.  Nid  maes  cyfoethog  ydyw  yn  tyfu  peth 
gwenith,  a  llawer  o  efrau,  fel  holl  feusydd  llenyddiaeth  y 
byd  o'r  dechreuad  hyd  yr  awr  hon ;  ond  maes  o  wenith  pur. 
Gofynir  yn  fynych,  Onid  oes  rhai  rhanau  o'r  Hen  Desta- 
ment  yn  fwy  dwyfol  na'r  lleill?  Cwestiwn  yw  hwn,  a 
lluaws  o  rai  cyffelyb  iddo,  fel  pe  gofynid,  Gan  fod  Duw 
wedi  creu  dyn  ar  ei  lun  a'i  ddelw  ei  hun,  Ar  ba  ran  o  hono 
yr  oedd  y  ddelw  drymaf  ?  A  oedd  hi  ar  ei  draed  ac  ar  ei 
ddwylaw  ef  ?  Atebwyd  y  cwestiwn  hwn  yn  f oreu  yn  hanes 
y  byd  trwy  ddyweyd,  "  Dy  ddwylaw  di  a'm  cydweithiasant 
ac  a'm  cydluniasant  o  amgylch  "  (Job  x.  8) .  Fel  y  crewyd 
dyn  oll  ar  ddelw  Duw,  ac  fel  y  mae  enaid  byw  yn  bywhau, 
ac  yn  treiddio  trwy  holl  ranau  ei  gorph,  felly  hefyd  am  yr 
Oraclau  Dwyfol.  Treiddia  ysbrydoliaeth  ddwyfol  trwy  ei 
holl  ranau  fel  ag  i'w  unoH  yn  un  Gair  Dwyfol.  "  Dy  Air 
sydd  wirionedd." 

I  Grist,  y  prif  syniad  am  yr  Hen  Destament  ydoedd,  ei 
fod  yn  ddadguddiad  o  Dduw  i  Israel,  ac  i'r  byd  trwy  Israel. 
Nid  y  cwestiwn  yw  beth  oedd  meddwl  Israel  am  Dduw, 
am  ei  fodolaeth  a'i  natur,  ond  beth  oedd  eu  dyledswydd 
tuag  ato.  Nid  athronwyr  wedi  troi  yn  feirdd  ydoedd  eu 
prophwydi,  eithr  cyfryngau  dewisedig  gan  Dduw  i  ddad- 
guddio  ei  feddwl  trwyddynt.  Nid  Israel  a  greodd  Dduw, 
fel  y  creodd  y  cenhedloedd  cymdogaethol  iddo  eu  duw- 

iau;  ond  Duw  a  greodd  Israel  ac  a'u  dewisodd  i  ddad- 
guddio  ei  hun  trwyddynt  i'r  byd.  Nid  yr  un  oedd  y  syn- 
iad  a  fodolai  yn  fynych  yn  eu  meddwl  hwy  am  Dduw  a'r 
syniad  dadguddiedig  yn  ei  üraclau  Cysegredig.  Nid  yr 
un  un  yn  fynych  y w  y  Duw  sydd  yn  meddwl  Uawer  o  Grist- 
ionogion  a  Duw  Cristionogaeth.  Cynwysa  y  dadguddiad 
a  roddodd  Duw  o  hono  ei  hun  i  Israel  bedwar  gwirionedd 
mawr: — i.  Undod  a  Phersonohaeth  Duw  ydyw  sail  y  dad- 
guddiad  a  wnaeth  o  hono  ei  hun.  2.  Ei  fod  yn  Dduw  an- 
feidrol  mewn  gallu  a  sancteiddrwydd.  3.  Ei  fod  yn  Dduw 
cyfiawn  a  thrugarog.  4.  Mai  amcan  y  dadguddiad  a  rodd- 
odd  o  hono  ei  hun,  a'r  hwn  sydd  yn  canol-bwyntio  yn  yr 
Arglwydd  lesu,  ydyw  cymodi  y  byd  gwrthryfelgar  âg  ef 
ei  hun.  Hwn  yw  y  dadguddiad  a  elwir  gan  Grist  yn  ei 
weddi  ofifeiriadol  "  Dy  Air  sydd  wirionedd." 

2.  Derbynir  gan  lesu  Grist  gofnodion  hanesyddol  yr 
Hen  Destament  fel  íîeithiau  diamheuol.  Y  peth  nodedig 
yn  nglyn  â  hyn  ydyw  y  ffaith  ei  fod  yn  cyffwrdd  â'r  oU  ag 
y  mae  uwchfeirniaid  yn  eu  condemnio  fel  chwedlau.  Trwy 
hyn  ymddengys  fel  pe  buasai  yn  rhagflaenu  yr  ymosod- 
iadau  a  wneir  yn  awr  ar  gywirdeb  hanesyddol  yr  Hen 
Destament.  Iddo  ef  nid  chwedl,  ond  ffaith,  ydyw  hanes 
creadigaeth  dyn  yn  Genesis.  "  Oni  ddarllenasoch  i'r  hwn 
a'u  gwnaeth  o'r  dechreuad,"  meddai  wrth  y  Phariseaid, 
"  eu  gwneuthur  hwy  yn  wryw  a  banyw  "?  (Mt.  xix.  4). 
Yn  y  geiriau  hyn  esbonia  yr  lesu  nid  yn  unig  amcan 
gwreiddiol  priodas,  ond  rhydd  ei  sel  ar  wirioneddau  pwysig 
eraill,  megys  fod  hanes  creadigaeth  y  nefoedd  a'r  ddaear, 
creadigaeth  dyn  yn  wryw  a  banyw,  yn  wirionedd  diamheu- 
ol.  ac  nid  yn  chwedl.  Pwy,  atolwg,  sydd  yn  g^ybod  dim 
mwy  am  hanes  y  greadigaeth  o  ddim,  a  hanes  creadigaeth 
dyn,  nag  a  ddatguddir  yn  llyfr  Genesis  ?  Nis  gall  rhifydd- 
iaeth  na  fferylliaeth.  athroniaeth  na  gwyddoreg,  ddyweyd 

pa  bryd  y  daeth  y  ddaear  i  fod,  na  pha  bryd  y  daeth  yn 
gyfaneddle  bywyd.  Nid  oes  genym  ond  sefyll  mewn  syn- 
dod  uwchben  y  dirgeHon  hyn,  heb  un  pelydr  o  oleuni  ond 
yr  hyn  a  geir  yn  y  Beibl — "  l'r  hwn  a'u  gwnaeth  hwy  o'r 
dechreuad,  eu  gwneuthur  yn  wryw  a  banyw."  Duw, 
fîynon  bodolaeth,  a  greodd  bob  peth  yn  ol  ei  ewyllys  ei 
hun,  ac  ynddo  ef  y  maent  yn  cydsefyll.  Ceir  y  gair  creu 
(bara)  yn  cael  ei  ddefnyddio  dair  gwaith  yn  y  bennod 
gyntaf  o  Genesis  am  greu  o  ddim,  creu  bywyd,  a  chreu 
dyn.  Dyma'r  Elohim  dwyfol.  O'i  ewyllys  ei  hun,  yn  ei 
hanfod  ei  hun,  yn  rhoddi  bod  i  dri  pheth — mater,  bywyd, 
dyn,  sef  tri  phlyg  cychwynol  hanes  y  dechreuad.  Yn  awr, 
dyma'r  Arglwydd  íesu  yn  derbyn  hyn  ac  yn  cadarnhau  ei 
fod  yn  wirionedd. 

Yr  un  modd,  llefara  am — 

Waed  Abel  gyfiawn  (Mt.  xxiii.  35). 

Am  ddinasoedd  y  gwastadedd  (Lc.  xvii.  28,  29). 

Am  wraig  Lot  (Lc.  xvii.  m).  ^7- 

Am  alwad  Moses,  a'r  berth  (Lc.  xx.  37,  38). 

Am  sefydliad  y  Pasg  (Lc.  xxii.  15,  16). 

Am  y  mana  yn  yr  anialwch  (lo.  vi.  4!^).  ' 

Am  y  sarph  bres  (lo.  iii.  14). 

Moses  a  ysgrifenodd  y  Pum  llyfr  (lo.  v.  46; 

Mt.  xix.  7,  8;  Mc.  X.  3;  Lc.  xvi,  29,  31; 

Lc.  xxiv.  24,  27). 

7       Dywed  Crist  ddeng  waith  mai  Moses  a  ysgrifenodd  y 
'  Pumllyfr.     Pa  un  ai  Crist   ai   yr  uwchfeirniaid   sydd  yn 


gywir 


3.  Gyda'r  un  awdurdod  diamheuol  cyfeirir  at  lyfrau 
prophwydol  yr  Hen  Destament.  Gyda'r  rhai  hyn  y  mae 
prif  faes  y  frwydr.  Pe  llwyddai  y  Rhesymolwyr  i  ddileu 
yr  elfen  brophwydol  yn  y  Beibl  byddai  y  frwydr  ar  ben. 
Byddai  yr  hen  Gymry  yn  arfer  casglu  y  cen  a  dyfai  ar  y 

creigiau  i  liwio  y  jjwlan  i  wneyd  dillad.  Gellir  dyweyd  fod 
yn  mron  holl  lenyddiaeth  Feiblaidd  y  ganrif  ddiweddaf,  ac 
yn  arbenig  y  rhan  olaf  o  honi  a  dechreu  hon,  wedi  ei  Uwio 
yn  drwm  â'r  cèn  sydd  yn  tyfu  ar  greigiau  RhesymoHaeth. 
O  dan  gochl  dysgeidiaeth,  a  rhagoriaeth  mewn  dysgeid- 
iaeth.  ymdrechir  i  alltudio  y  goruwchnaturiol  o'r  Beibl. 
Am  y  rheswm  hwn  ymosodir  ar  y  llyfrau  prophwydol. 
Ond  y  mae  Crist  yn  cadarnhau  eu  dilysrwydd,  fel  y  gwna 
â'r  Pumllyfr.     Nodwn  y  rhai  canlynol  fel  engreifftiau: — 

Elias  a'r  newyn  yn  Samaria  (Lc.  iv,  25). 

V  Ninifeairi   a  phregeth  Jonah   (Mt.  xii.  41), 

V  gwahangleifion    yn    Syria,    a    glanhad    Naaman 

(Lc.  iv.  27). 
Dinystr   Tyrus   a    Sidon,   cyflawniad    o   brophwydol- 

iaethau  Esiah,  Jeremiah,  Joel  ac  Amos   (Mt.  xi. 

20 — 22). 
Prophwydoliaeth  Malachi  am  loan  Fedyddiwr   (Mt. 

xi.  10). 
Prophwydoliaethau  am  y  Messiah  (lo.  v.  39;  Lc,  xxiv. 

27)- 

V  lleddid  y  Messiah  yn  ol  Daniel  (Dan.  ix.  23)^ /^_        ,U  ►^' 

Defnyddia  y  ffaith  fod  Jonah  wedi  ei  lyncu  gan  bysgodyn 
mawr  (nid  morfil  yw  y  gair),  fel  gwyrth  rag-gysgodol  o'i 
adgyfodiad  ef  ei  hun.  Fel  y  mae  ei  adgyfodiad  yn  sel  o 
wirionedd  ei  farwolaeth,  felly  y  mae  y  gwirionedd  am 
hanes  Jonah  yn  arwydd  o'i  adgyfodiad.  Cofier  nad  yw  y 
byd  mewn  un  oes  wedi  arfer  cadarnhau  ffeithiau  a 
chwedlau.  Pwy  a  geisia  gadarnhau  fod  unrhyw  beth  yn 
wirionedd  yn  llysoedd  barn  y  byd  â  chwedlau  ?  Mor 
ynfyd  yw  y  syniad  fod  Crist,  pan  y  galwyd  arno  i  roddi  ar- 
wydd  o'r  nef  ei  fod  yn  Fab  Duw.  yn  dwyn  chwedl  am  y 
prophwyd  Jonah  i  gadarnhau  hyny.  Na,  am  fod  hanes 
lonah  yn  ffaith  dygir  hi  yn  mlaen  ganddo  i  fod  yn  arwydd 
o  ffaith  fawr  arall,  sef  ei  adgyfodiad. 

4.  Cadarnha  ysbrydoliaeth  yr  Hen  Destament.  Nid 
ydyw  Crist  yn  amcanu  profi  ysbrydohaeth  yr  Hen  Desta- 
ment,  nac  yn  defnyddio  y  gair  ysbrydoliaeth  mwy  nag  y 
mae  yn  defnyddio  y  gair  Hen  Destament;  eto  y  mae  yr 
hyn  a  ddywed  yn  cynwys  pob  peth  sydd  yn  hanfodol  i  ys- 
brydoHaeth — "  Canys  Dafydd  ei  hun  "  (meddai)  "  a  ddy- 
wedodd  trwy  yr  Ysbryd  Glan  "  (Mc.  xii.  36).  Dylanwad 
yr  Ysbryd  Glan,  gan  hyny,  oedd  yn  gweithredu  ar  feddwl 
Dafydd,  ac  ar  feddyHau  dynion  sanctaidd  Duw  pan  yn 
rhoddi  y  dadguddiad  dwyfol  i'r  byd.  Nid  cynyrch  talent, 
athryHth  uwchraddol,  goleuni  mewnol,  ydyw  yr  Hen 
Destament,  yn  ngolwg  lesu  o  Nazareth,  ond  "  Gair 
Duw,"  "  Yr  Ysgrythyr,"  "  Dy  Wirionedd,"  "Y  Gyf- 
raith,"  yr  hwn  a  roddwyd  trwy  ddynion  sanctaidd  Duw 
megys  y  cynyrfwyd  hwy  gan  yr  Ysbryd  Glan.  Dywed  Dr. 
Marcus  Dods  a  Dr.  A.  B.  Bruce,  gan  ddilyn  Richard 
Rothe,  mai  dynion,  ac  nid  y  Llyfr,  sydd  yn  ysbrydoledig. 
Ond  y  mae  y  Beibl  ei  hun  yn  hawHo  y  naiH  a'r  Hall.  Ond 
pa  beth  all  fod  y  gwahaniaeth,  pe  byddai  yn  bod,  rhwng 
bod  dynion  o  dan  gyfarwyddyd  a  dylanwad  dwyfol  pan  yn 
ysgrifenu,  a  bod  yr  hyn  a  gofnodwyd  ganddynt  yn  ysbryd- 
oledig  ?  Tebyg  ydyw  i'r  gwahaniaeth  sydd  rhwng  mesur 
pan  o  fîaen  y  Senedd  a'r  mesur  hwnw  wedi  ei  wneyd  yn 
gyfraith,  ac  wedi  ei  seHo  â  sel  y  llywodraeth.  Tra  o  fîaen 
y  Senedd,  mesur  yn  unig  mewn  bwriad  ydyw;  nid  oes 
awdurdod  yn  perthyn  iddo ;  nis  gaU  cyf reithiwr  na  barnwr 
ei  ddefnyddio  fel  cyfraith.  Yr  un  modd  am  yr  Ysgrythyr, 
Nid  beth  a  feddyHai  ac  a  fwriadai  yr  ysgrifenwyr  sanct- 
aidd  ei  ysgrifenu  sydd  yn  bwysig  i  ni,  ond  yr  hyn  a  ysgrif- 
enwyd  ganddynt,  a'u  bod  ar  y  pryd  o  dan  arweiniad  yr  Ys- 
bryd  Glan.  Heblaw  hyn,  nid  yw  dal  fod  meddyHau  y 
prophwydi  wedi  eu  hysbrydoH  gan  yr  Ysbryd  Glan  yn  cyn- 

wys  mwy  na  goleuni  meddyliol,  yr  hwn  a  dderbynir  gan 
bob  Cristion.  Golyga  ysbrydoliaeth  fwy  na  hyn,  sef  dy- 
lanwad  dwyfol  yn  diogehi  yr  ysgrifenwyr  pan  yn  yr  act  o 
ysgrifenu  rhag  cyfeihorni.  Y  mae  yn  amlwg  fod  yr  ys- 
grifenwyr  sanctaidd  yn  deall  eu  hunain  eu  bod  o  dan  ar- 
weiniad  dwyfol  pan  yn  ysgrifenu,  ac  am  hyny  galwant  eu 
hysgrifau  yn  "  Air  Duw,"  yn  "  Oraclau  Dwyfol."  Dyma 
dystiolaeth  y  Gair  yr  hwn  oedd  gyda  Duw,  fod  y  Gair 
ysgrifenedig  yn  ddwyfol  ysbrydoledig. 

5.  Yn  holl  ddysgeidiaeth  Crist  ni  cheir  yr  awgrym 
lleiaf  am  y  cyfeihornadau  a  briodohr  i'r  Hen  Destament  yn 
y  dyddiau  hyn.  Derbynia  yr  Ysgrythyrau  fel  gwirionedd. 
Pa  reswm  a  elhr  ei  roddi  am  hyn  ?  Rhaid  i  ni  ddewis  un 
o  dri.  I.  Nad  oes  ynddo  gyfeihornadau  a  gwallau. 
2.  Fod  ynddo  gyfeiliornadau  a  gwallau,  ond  nad  oedd 
Crist  yn  gwybod  hyny.  3.  Ei  fod  yn  gwybod  hyn,  ond  na 
fynai  ei  addef.  Derbynir  a  dadleuir  dros  y  ddau  ddi- 
weddaf  gan  yr  ysgol  ddinystrol  o  uwchfeirniaid. 

O  Feibl  bendigedig!  Y  mae  lesu  o  Nazareth  wedi 
penderfynu  sefyll  neu  syrthio  gyda  thydi.  Os  syrthi  di 
fe  syrth  yntau.  Os  colli  di  dy  gymeriad  fe  gyll  yntau  ei 
gymeriad.  Os  yw  dy  wirionedd,  fel  cleddyf  Ilym  dau 
fîniog,  yn  cyrhaeddyd  trwodd  hyd  wahaniad  yr  enaid  a'r 
ysbryd,  y  cymalau  a'r  mer,  y  mae  hefyd  yn  falm  i  friwiau 
yr  archolledig.  Tydi  a  fu  yn  Ilusern  i  draed,  yn  llewyrch  i 
Iwybrau  y  pererinion  trwy  yr  oesoedd,  ac  yn  ddiddanwch 
iddynt  yn  eu  hadfyd,  eu  profedigaethau,  ac  yn  angau. 
Yn  wir,  O  Feibl,  y  mae  saint  y  nefoedd  a  saint  y  ddaear 
yn  Ilawenhau  yn  ddirfawr  wrth  dy  weled  yn  rhodio  allan 
o'r  ffwrneisiau  tanllyd  heb  sawyr  y  tân  ar  dy  ddillad 
sanctaidd. 

6.  Cadarnha  awdurdod  yr  Hen  Destament  fel  safon 
ffydd  a  rheol  dyledswydd.    Gwna  hyn  hyd  y  nod  yn  ei  ber- 

thynas  âg  ef  ei  hun.  Yn  y  tair  temtasiwn  trwy  y  rhai  yr 
ymosodwyd  arno  gan  Satan,  yr  hyn  a  "  ysgrifenwyd  " 
ydoedd  ei  arf  amddiffynol  (Mt.  iv.  7 — 10).  Pan  yn  am- 
ddifiEyn  ei  hun  yn  ngwyneb  y  cyhuddiad  ei  fod  yn  cabhi  am 
iddo  ddyweyd  "  Mab  Duw  ydwyf,"  gwna  hyny  trwy  gyf- 
eirio  at  yr  Hen  Destament  (Ps.  lxxxii.  2),  "  A'r  Ysgrythyr 
nis  gelhr  ei  thori;" — yn  ol  nerth  y  gair  liiththênaì  a  gyf- 
ieithir  "  ei  thori  "  nis  gelhr  amddifadu  yr  Ysgrythyr  o'i 
hawdurdod.  Pan  y  mae  yr  Eglwys  yn  sefyll  dros  burdeb 
Gair  Duw  gall  ddyweyd  fel  y  dywedodd  Athanasius,  pan 
yn  ymladd  â'r  Ariaid  dros  yr  athrawiaeth  o  Dduwdod 
Crist,  "  Yr  wyf  yn  ymladd  dros  yr  oll  a  feddaf." 

IV.  Yr  ydym  yn  gweled  fod  dysgeidiaeth  Crist  am  yr 
Hen  Destament  ac  uwchfeirniadaeth  yn  dyfod  i  wrth- 
darawiad  dinystrol  â'ti  gilydd.  Os  ydym  yn  derbyn  yr 
athrawiaeth  am  ei  Dduwdod,  pa  fodd  y  gelhr  gwrthod  ei 
dystiolaeth  fel  peth  terfynol  ar  y  prif  gwestiynau  a  godir 
gan  uwchfeirniadaeth  ?  Y  mae  y  gagendor  mawr  sydd 
rhwng  ei  ddysgeidiaeth  ef  am  yr  Hen  Destament  a'r  eidd- 
ynt  hwy  yn  gyfryw  fel  nad  elhr  ei  groesi.  Dywed  Dr. 
Harnack,  gwrthwynebwr  cryf  i  uwchfeirniadaeth  ddi- 
weddar,  "  Os  edrychir  ar  y  Beibl  fel  llyfr  dynol  yn  unig, 
rhaid  i  ni  edrych  ar  Grist  am  yr  hwn  y  tystiolaetha  fel  per- 
son  dynol  yn  unig.  Os  felly,  y  dyn  a  elwir  Crist  ydyw 
Buddha  y  gyfundrefn  Gristionogol  sydd  ar  ei  enw.  Cyd- 
lîabyddir  mai  y  Beibl  yw  y  Uyfr  goreu  a  mwyaf,  ac  mai 
Cr?st  ydyw  y  dyn  goreu  a  mwyaf,  eto  mynir  ei  fod  yn  cam- 
gymeryd  yn  ddirfawr  am  yr  Ysgrythyrau  Iddewig"  (What 
?.f  Christianity).  Os  nad  ydoedd  ei  wybodaeth  yn  anffael- 
edig  ar  y  pwnc  hwn,  pa  fodd  y  gallwn  gredu  ei  fod  yn  an- 
ffaeledig  ar  un  pwnc  arall  ?  Onid  yw  y  cyfryw  syniad,  ag 
sydd  yn  gabledd  ar  ei  wyneb,  yn  difodi  gwerth  ei  holl 
ddysgeidiaeth  ef  i  ni  ?     Oddiwrth  safie  bresenol  uwchfeirn- 

iadaeth  Resymolaidd  yr  ydym  yn  tynu  y  casgliadau  can- 
lynol:  — 

1 .  Fod  y  prawtìon  a  geir  yn  yr  Hen  Destament  ei  hun, 
tystiolaeth  Crist,  ysgrifenwyr  y  Testament  Newydd,  a'r 
Eglwys  Iddewig.  yn  erbyn  y  ddamcaniaeth. 

2.  Nid  ydyw  yr  haeriad  fod  y  rhan  fwyaf  o  lyfrau  yr 
Hen  Destament  yn  gynyrchion  diweddar  yn  hanes  y 
genedl  yn  gorphwys  ar  ffeithiau. 

3.  Nid  ydyw  yn  gallu  rhoddi  eglurhad  am  fodolaeth 
Moses,  na'r  deddfau  Moesenaidd,  nac  ysbrydolrwydd  y 
prophwydi. 

4.  Fod  y  ddamcaniaeth  o  dan  orfod  i  lenwi  i  fyny  y 
bylchau  a  dorir  ganddi  hi  ei  hun  yn  hanesiaeth  yr  Hen 
Destament  â  dychmygion. 

5.  Nid  ydyw  y  ddamcaniaeth  ei  hun  yn  ddim  ond 
dyfais  gywrain  i  ddiwreiddio  y  goruwchnaturiol  o'r  Beibl, 
ac  y  mae  yr  hoU  ddarganfyddiadau  diweddar  yn  yr  Aipht 
ac  Asyria  yn  ei  gwrthbroíì. 


PENNOD  III. 

DYSGEIDIAETH    lESU    GRIST   AM    DDUW. 

Yn  nysgeidiaeth  y  Gwaredwr,  fel  yn  y  Beibl  oll,  cymerir  y 
pwnc  o  fodolaeth  Duw  yn  ganiataol.  Felly  y  cwestiwn  yw, 
nid  am  ei  fodolaeth,  ond  pa  fath  un  yw  Duw?  Pa  beth 
yw  ei  natur  ef  ?  A  yw  efe  yn  fôd  personol,  hyny  yw,  un 
vn  meddu  ymwybyddiaeth,  ewyllys,  serch  a  chydwybod  ? 
Ai  ynte  rhyw  fath  o  allu  anfeidrol,  anymwybodol,  anir- 
nadwy  ydyw,  yr  hwn  sydd  yn  gweithredu  yn  barhaus  o  dan 
ryw  fath  o  reidrwydd  anymwybodol  yn  ei  natur  ei  hun, 
ac  yn  y  dull  hwn  yn  rhoddi  ffurf  ar  y  greadigaeth  ?  Neu 
ynte,  onid  fîurf  ydyw  natur  ei  hun,  yn  y  cyfanswm  o  honi, 
ar  y  galhi  anweledig  hwn  ?  Os  ydyw  yn  fod  personol,  ym- 
wybodol,  deallol,  yr  hwn  sydd  yn  meddu  gallu  ynddo  ei 
hun  i  benderfynu  ei  holl  weithrediadau,  pa  beth  yw  ei 
natur,  ei  gymeriad,  a  dull  ei  ymwneyd  â'i  greaduriaid  ? 
Dadguddiwyd  yn  foreu,  ar  doriad  gwawrddydd  y  ddynol- 
iaeth,  pa  fath  un  yw  Duw.  Ac  nis  gelHr  cuddio  y  íîaith 
fod  hyd  y  nod  gwyddoregwyr  amheus  ein  oes,  trwy  ym- 
chwihad  annibynol,  wedi  glanio  ar  dir  yr  Ysgrythyrau  bor- 
euaf  i  gydnabod  bodolaeth  Un,  yr  hwn  a  elwir  ganddynt 
weithiau  yn  "  Allu  Annibynol,"  ond  a  elwir  yn  y  Beibl  yn 
Dduw — Elohim.  Derbyniasant  y  gwirionedd  mawr  hwn  i 
ddechreu  trwy  ddadguddiad.  Buasai  yn  fwy  naturiol  i  ni 
ddisgwyl  gweled  Dosbarthiad  Llysieuol  Linneau,  neu 
Ddadblygiad  Darwin,  neu  y  dull  i  frysebu  heb  wifren,  yn 
ymddangos  ar  un  o'r  llechysgrifau  a  gloddir  allan  o  ad- 

feilion  Babilon  yn  awr.  na  disgwyl  gweled  y  fath  syniadau 
uchel  am  Dduw,  am  dda  a  drwg,  am  ddechreuad  y  gread- 
igaeth  ac  ymddangosiad  dyn,  yn  annibynol  ar  ddadgudd- 
iad  dwyfol. 

Tra  yn  dilyn  dysgeidiaeth  lesu  Grist  am  Dduw,  ni  a 
gawn  ei  fod  yn  ateb  yn  llawn  y  cwestiynau  uchod.  Gan  ei 
fod  yn  hawho  y  berthynas  uchel  o  fod  yn  Fab,  yn  Unig- 
anedig  Fab  Duw,  "  nad  edwyn  neb  y  Tad  ond  y  Mab," 
rhaid  derbyn  ei  ddysgeidiaeth  fel  yr  awdurdod  uchaf  ar  y 
pwnc  hwn.  Os  ydyw  perthynas  fabaidd,  cariad  ac  adna- 
byddiaeth  berffaith,  yn  sail  gwybodaeth,  yna  rhaid  i  ni 
edrych  ar  ei  ddysgeidiaeth  ef  am  natur  Duw,  ei  gymeriad 
a'i  berthynas  â'r  greadigaeth,  yn  gyfryw  fel  nad  allasai 
neb  ei  dysgu  gyda'r  fath  awdurdod  ag  ef. 

Cynwysa  ei  ddysgeidiaeth  ar  hyn  ddwy  elfen — yr  hen 
a'r  newydd.  Ar  un  Uaw  seihai  ei  ddysgeidiaeth  ar  yr  Hen 
Destament,  gan  dafîu  goleuni  ychwanegol  ar  rai  o  nod- 
weddion  Duw,  ac  yn  neillduol  ei  Dadolaeth.  Yn  yr  Hen 
Destament  lleferir  yn  helaeth  am  benarglwyddiaeth  Duw. 
ei  sancteiddrwydd,  ei  gyfiawnder  a'i  raslonrwydd.  "  Da 
yw  Duw  i  bawb:  ei  drugaredd  sydd  ar  ei  hoU  weithred- 
oedd."  Unwaith  yn  unig  y  cyfeiria  y  Gwaredwr  at  ben- 
arglwyddiaeth  Duw  yn  uniongyrchol,  a  phan  y  gwna  hyny 
cyfeiria  ato  fel  Tad:  "  Canys  felly,  O  Dad,  y  rhyngodd 
bodd  yn  dy  olwg  di."  Ar  y  llaw  arall.  ar  gyfrif  ei  ber- 
thynas  hanfodol  â  Duw,  dadgana  ei  fod  yn  meddu  gwybod- 
aeth  am  Dduw  nad  allai  neb  ond  efe  ei  meddu.  '*  Pob 
peth,"  meddai.  "  a  roddwyd  i  mi  gan  fy  Nhad;  ac  ni  wyr 
ncb  pwy  yw  y  Mab  ond  y  Tad,  na  phwy  (gelhr  darllen,  a 
plia  betlt)  yw  y  Tad  ond  y  Mab  "  (Lc.  x.  22).  Yn  y  geir- 
iau  gosodir  allan  y  berthynas  hanfodol  a  fodola  rhwng  y 
Tad  a'r  Mab.  yr  hon  a  ddadguddir  yn  helaetliach  yn  Ef- 
engyl  loan.    Hawlia  yr  lesu  yn  y  geiriau  ei  fod  yn  meddu 

gwybodaeth  am  Dduw  na  fedd,  ac  nas  gall,  neb  arall  ei 
meddu.  Fel  hyn,  hawHa  ei  fod  yn  derbyn  ei  wybod- 
aeth  yn  ddigyfrwng,  ac  nid  fel  y  prophwydi,  trwy  ddad- 
guddiad.  Hefyd,  cysyllta  ei  wybodaeth  am  Dduw  a'i  rag- 
hanfodiad.  "  Nid  oherwydd  gweled  o  neb  y  Tad,  ond  yr 
hwn  sydd  o  Dduw  (efe  ei  hun)  efe  a  welodd  y  Tad  "  (lo. 
vi.  44).  Y  mae  y  gair  "  gweled  "  yn  yr  adnod  yn  golygu 
ei  wybodaeth  uniongyrchol  a  thragwyddol.  Nid  oes  ond 
un  wedi  gweled  Duw  erioed.  "  Yr  hwn  sydd  o  Dduw," 
nid  yr  hwn  sydd  o'r  Tad,  a  ddywedir.  Y  mae  y  Mab  yn 
gweled  y  Tad  am  ei  fod  o  Dduw;  hyny  yw,  y  mae  yr  oll 
sydd  yn  Nuwdod  y  Tad  gan  y  Mab ;  ac  felly  yn  golygu  fod 
ei  wybodaeth  ef  o  hono  yn  un  beríîaith.  "  Y  neb  a'm 
gwelodd  i  a  welodd  y  Tad."  Yr  ydym  wedi  sylwi  ar  ddwy 
elfen  gwybodaeth  Crist — yr  hen  a'r  newydd,  am  Dduw;  y 
naiU  yn  seiHedig  ar  y  dadguddiad  yn  yr  Hen  Destament, 
a'r  llall  ar  ei  wybodaeth  ddigyfrwng  ef  ei  hun  fel  Mab. 

Gadawer  i  ni  edrych  yn  mhehach  beth  a  ddywed  am 
natur  ac  ansoddau  hanfodol  ei  fodolaeth.  Dywedodd  ym- 
adroddion  sydd  yn  dysgu  i  ni  undod,  ysbrydolrwydd,  a 
phersonoHaeth  Duw. 

I.  y  Synìad  am  Undod  Duw.  Ceir  y  syniad  hwn  yn 
rhedeg  fel  gwythien  o  arian  trwy  yr  Hen  Destament.  Pe 
y  Hwyddid  i  brofì,  fel  y  ceisir  gwneyd,  mai  yn  yr  wythfed 
ganrif  cyn  Crist  y  daeth  y  syniad  hwn  i  feddwl  y  genedl, 
byddai  mor  anhawdd  rhoddi  cyfrif  am  ei  ddechreuad  y  pryd 
hwnw  ag  yn  nyddiau  Abraham  a  Noah.  Yn  wir.  byddai 
yn  anmhosibl  rhoddi  cyfrif  am  y  prophwydoHaethau  a  ym- 
ddangosodd  yn  yr  wythfed  ganrif,  o  eiddo  Esaiah, 
Jeremiah,  Ezeciel,  Amos,  &c.,  pe  na  buasai  am  fodolaeth  y 
syniad  hwn, — undod  Duw,  a  fu  yn  preswyHo  yn  nghredo 
hiHogaeth  Seth  o'r  dechreuad.  Dechreuodd  y  grefydd 
Iddewig  gyda'r  syniad  am  un  Duw,  yr  hwn  sydd  yn  pres- 

wylio  tragwyddoldeb,  Creawdwr  a  Llywodraethwr  y  gre- 
adigaeth  oU.  Er  fod  hyn  yn  brif  erthygl  yn  nghredo  y 
genedl,  unwaith  yn  unig  y  cyô'wrdd  lesu  Grist  â  hyn  trwy 
ddifynu  o'r  Hen  Destament.  Daeth  un  o'r  Ysgrifenydd- 
ion  ato,  ac  a  ofynodd  iddo,  "  Pa  un  yw  y  gorchymyn  cyntaf 
OT  cwbl?  A'r  lesu  a  atebodd  iddo,  Y  cyntaf  o'r  hoU 
orchymynion  yw,  '  Clyw  Israel,  yr  Arglwydd  ein  Duw  sydd 
un  Arglwydd  '  "  (Mc.  xii.  29J.  Cynwysa  yr  atebiad  hwn 
y  crynodeb  o'r  ddeddf  a  geir  yn  Deut.  vi.  4 — 6;  a  Lef.  xix. 
18.  Byddai  y  rhan  hon  o'r  ddeddf  yn  cael  ei  hadrodd  foreu 
a  hwyr  bob  dydd  yn  ngwasanaeth  y  deml.  Yn  y  geiriau 
dysgir  y  gwirionedd  o  undod  Duw.  "  Myfì  yw  yr  Ar- 
glwydd,  ac  nid  oes  Duw  arall  ond  myfi."  O  ran  ei  natur, 
"  Un  Duw  sydd,"  heb  ranau  yn  perthyn  iddo,  ac  nid  yw  ei 
briodoUaethau  ond  yn  unig  gwahanol  arweddau  trwy  y 
rhai  y  dadguddia  Duw  ei  hun.  GelHr  dyweyd  fod  y  ffurf 
luosog  sydd  ar  enw  Duw,  sef  Elohim,  yn  dal  perthynas  a'r 
cwestiwn  o  undod  Duw.  MeddyHai  rhai  eu  bod  yn  gweled 
yn  y  ffurf  luosog  sydd  i'r  enw  ddadl  dros  gredu  fod  dyn  ar 
y  cyntaf  yn  addoH  mwy  nag  un  Duw ;  tra  y  mae  eraiU  yn 
tybied  eu  bod  yn  canfod  yn  mynwes  yr  enw  awgrym  o'r 
dadguddiad  a  wnaeth  Duw  o  hono  ei  hun  fel  tri  Pherson. 
Pa  fodd  bynag.  nid  ydym  yn  deall  fod  undod  Duw  fel 
undod  y  gronyn  eithaf  o  fater.  yr  hwn  nis  gelHr  ei  ranu; 
eithr  yn  hytrach  yn  undod  organaidd.  ac  feUy  yn  cynwys 
posibilrwydd  amrywiad.  Y  mae  yn  ffaith  adnabyddus  fod 
pob  undeb  organaidd,  naturiol  neu  ysbrydol,  yn  cael  ei 
wneyd  i  fyny  o  ranau.  a  bod  yr  holl  ranau  yn  dibynu  y  naill 
ar  y  llall.  ac  yn  gwasanaethu  i'r  un  amcan  cyffredinol.  Yn 
mhob  organyddiaeth  ysbrydol  gellir  dyweyd  fod  pob  per- 
son  unigol  ynddi  yn  foddion  ac  yn  ddiben.  Fel  moddion 
y  mae  yn  rhan  trwy  yr  hon  y  cyrhaedda  yr  organyddiaeth 
ei  diben,  ac,  ar  yr  un  pryd,  yn  rhan  o'r  diben  i'r  hwn  y 

bodola.  Undod  organaidd  annibynol,  hunanddigonol,  yw 
undod  y  Duwdod.  Ni  olygir  fod  un  rhan  felly  o'r  organ- 
yddiaeth  ar  ei  phen  ei  hun,  ond  ei  bod  yn  annibynol  a 
hunan-ddigonol  yn  undeb  yr  holl  ranau  â'u  gilydd.  Yr 
un  yw  y  natur  ddynol  yn  mhob  man,  eto  y  mae  yn  ymdori 
i  bersonau  afrifed.  Yn  ngoleuni  y  Beibl  y  mae  undod  y 
Duwdod  yn  undod  organaidd,  yn  cynwys  ymweithiad  yn- 
ddo  ei  hun  ag  sydd  yn  ymdori  i  Dri  Pherson — y  Tad,  y 
Mab,  a'r  Ysbryd  Glan.  Ni  lefarodd  neb  yn  eglurach  ar  y 
Drindod  nag  lesu  Grist.  Cawn,  mae  yn  wir,  rai  meddyl- 
wyr  paganaidd,  fel  Aristotle,  Cicero,  &c.,  yn  ceisio  ym- 
balfalu  am  y  syniad  hwn,  fel  pe  buasent  yn  canfod  rhyw 
''  eiHw  gwan  "  o  hono.  Dysgent  fod  yn  anmhosibl  credu 
mewn  lluosogrwydd  o  dduwiau  heb  fyned  y  tuhwnt  i'r  llu- 
osogrwydd  at  undod.  Yr  un  pryd,  athrawiaeth  ddadgudd- 
iedig  ydyw  hon,  a  lesu  Grist  sydd  wedi  llefaru  egluraf 
arni. 

II.  Ysbrydolrwydd  Duw.  "  Ysbryd  yw  Duw  "  (lo.  iv. 
22).  Nid  oes  banod  yn  y  Groeg,  mwy  nag  yn  y  Gymraeg, 
o  íîaen  y  gair  Ysbryd.  Golyga  hyn  mai  nid  un  ysbryd 
mewn  dosbarth  o  fodau  ysbrydol  yw  Duw;  ond  Ysbryd 
pur,  hollol,  perfîaith,  unigol,  anghydmarol,  yn  meddu 
bywyd  ynddo  ei  hun,  ymwybyddiaeth,  ewyllys,  a  gweith- 
garwch.  Dyma  y  mynegiad  mawr  cyntaf  a  wnaeth  lesu 
Grist  am  Dduw  o  ran  ei  natur,  a  hyny  yn  nechreu  ei  weini- 
dogaeth  gyhoeddus.  Mynegiad  digyffelyb  yw  hwn,  fel  y 
sylwa  Westcott,  o  ran  ei  symledd  aruchel.  Fel  Ysbryd  y 
mae  yn  anweledig,  felly  nid  oes  defnydd  ynddo ;  holl-bre- 
senol,  felly  yn  ddiderfyn;  tragwyddol,  felly  uwchlaw 
deddfau  amser  a  Ue;  ymwybodol,  felly  yn  berson,  yn  un 
sydd  yn  gallu  dyweyd  Myfì,  ac  nid  Myfì.  O  ganlyniad,  er 
fod  y  dywediad  hwn  yn  syml,  a  bod  y  wraig  wrth  ffynon 
Jacob  yn  deall  beth  a  olygid  wrtho ;  eto  pan  y  cyffyrdda  ein 

meddwl  âg  ef,  yr  ydym  yn  debyg  i  aderyn  yn  cyffwrdd  ei 
aden  à  gwyneb  mòr  nas  gall  ei  blymio  na'i  fesur. 

Gellir  esbonio  y  geiriau  hyn  mewn  dwy  wedd.  i.  Yn 
ol  y  cysylltiad  y  safant  ynddo,  golygant  fod  Duw  yn  syl- 
wedd,  nid  defnydd,  ac  fel  y  cyfryw  nad  allesid  ei  gyfyngu 
i  le,  i  deml  Gerasim  nac  i  deml  Jerusalem.  2.  Ei  fod  yn 
Ysbryd  personol,  hyny  yw,  un  yn  meddu  ymwybyddiaeth, 
ewyllys  a  deall,  canys  dywedir  ei  fod  yn  talu  y  sylw  man- 
ylaf  i  natur  yr  addoliad  a  dderbynia.  Am  ei  fod  yn  Ys- 
bryd  personol,  rhaid  i'r  rhai  a'i  haddolant  ef  addoH  mewn 
ysbryd  a  gwirionedd.  Yn  lled  fynych  ymresyma  duwin- 
yddion  oddiwrth  y  geiriau  :  Gan  fod  Duw  yn  Ysbryd,  rhaid 
ei  fod  yn  Oleuni,  yn  Fywyd,  yn  Gariad,  a  bod  holl  amodau 
ei  fodolaeth  yn  gorwedd  ynddo  ef  ei  hun.  Hyny  yw,  fel 
bod  organaidd  efe  yw  ffynon  bywyd  pob  peth;  "  Ti  wyt 
ffynon  bywyd  " ;  tra  y  mae  ei  fywyd  ef  ei  hun  yn  fywyd  ym- 
wybodol  deallol,  serchog,  yn  debyg  fel  y  mae  bywyd  dyn. 
Trwy  astudio  ei  hun  fel  bod  ysbrydol  gall  dyn  gyrhaedd 
mesur  helaeth  o  wybodaeth  am  Ysbryd  pur  a  hollol.  Fel 
Ysbryd  Anfeidrol  y  mae  yn  meddu  nerth  fel  ag  i  roddi  bod 
i  bob  peth  wrth  ei  ewyllys,  ynddo  ei  hun,  ac  mewn  rhyw 
ystyr  y  tu  allan  iddo  ei  hun,  a  chynyrchu  ynddynt  ysgog- 
iad.  Un  o  briodoleddau  ysbryd  ydyw  nerth.  Dechreuodd 
Moses  y  Pumllyfr  trwy  ddyweyd  mai  yr  Elohim  ydyw  Cre- 
awdwr  pob  peth;  a  dechreuodd  Crist  ei  weinidogaeth  trwy 
fynegi  mai  Ysbryd  yw  Duw.  Pa  fodd  y  gall  Ysbryd,  hyd 
y  nod  hollalluog.  roddi  bod  i  fater,  nis  gwyddom,  mwy 
nag  y  gwydom  pa  fodd  y  gall  achos  roddi  bod  i  effaith, 
priodoleddau  yr  hwn  nid  yw  yn  achos  o  gwbl.  Byddai 
yn  dda  i  dduwinyddion  ac  athronwyr  sydd  yn  ymladd  âg 
Athrawiaeth  y  Drindod,  eto  yn  credu  mai  Duw  yw  Cre- 
awdwr  pob  peth,  esbonio  y  gwirionedd  hwn  yn  gyntaf,  sef 
pa  fodd  y  gall  achos  anfaterol  roddi  bod  i  ddefnydd  ? 

Heblaw  hyn,  yr  ydym  yn  gweled  fod  y  tri  gair  yma — 
"  Ysbryd  yw  Duw,"  yn  taflu  mwy  o  oleuni  ar  natur  Duw 
nag  a  allodd  athroniaeth  Groeg  wneyd  pan  yn  uchder  ei 
gogoniant.  Yn  wir,  ni  chyrhaeddodd  y  Groegiaid  i  un 
syniad  goleu  yn  nghyfnod  eu  gweithgarwch  am  Dduw  nac 
am  y  greadigaeth.  Ymdrechent  yn  barhaus,  nid  i  esbonio 
dechreuad  pethau,  ond  i  geisio  fîurfio  syniad  am  y  ber- 
thynas  a  fodolai,  os  oedd  un  yn  bod  o  gwbl,  rhwng  Duw 
a'r  greadigaeth.  Yn  mha  le  y  glaniasant?  Glaniasant 
mewn  deuoHaeth,  hyny  yw,  fod  Duw  a'r  greadigaeth  yn 
hanfodi  ochr  yn  ochr,  ac  yn  gyd-dragwyddol.  Dyma,  medd 
Aristotle,  lle  y  mae  prif  ddiíîyg  athroniaeth  Plato,  sef 
methu  dangos  fod  perthynas  yn  bod,  nac  yn  bosibl,  rhwng 
y  byd  a'r  drychfeddwl,  neu  fel  y  gelwir  ef  gan  Plato, 
*' hwn  a'r  llall."  Dyma,  fel  y  nodwyd,  lle  y  glaniodd 
athroniaeth  Groeg,  mewn  deuoHaeth.  Y  tu  allan  i  ddad- 
guddiad  dwyfol  nid  oedd  un  syniad  araH  yn  bosibl  iddynt, 
ond  y  syniad  o  edrych  ar  y  greadigaeth  fel  arddangosiad 
disylwedd,  a  bod  un  sylwedd  yn  hanfodi,  sef  Duw.  Wrth 
sefyU  uwchben  y  mynegiad  hwn,  a'r  peth  goreu  a  allwyd 
ei  gynyrchu  gan  brif  feddylwyr  yr  hen  fyd,  gallwn  weled 
gwerth  anmhrisiadwy  y  mynegiad  dyrchafedig  hwn  :  "  Yn 
y  dechreuad  y  creodd  Duw  y  nefoedd  a'r  ddaear";yn 
nghyd  a  mynegiad  Crist,  "  Ysbryd  yw  Duw."  Trwy- 
ddynt,  ar  un  Haw,  yr  ydym  yn  cyrhaedd  syniad  cywir  am 
y  dechreuad,  y  ffaith  o  greadigaeth;  ac  ar  y  llaw  arall,  cys- 
ondeb  meddyHol,  credo  cyson,  nad  yw  y  greadigaeth  yn 
dragwyddol,  ac  eto  ei  bod  wedi  ei  chreu  gan  Un  Tra- 
gwyddol,  am  ei  fod  yn  ewyllysio  hyny.  Allan  o'i  fodol- 
jaeth  ysbrydol  ei  hun  galwodd  greadigaeth  o  ddefnydd  ac 
o  sylwedd  i  fod.  Daeth  i'r  golwg  o  Dduw  fel  y  daw  yn- 
lysoedd  i'r  golwg  o'r  môr.  Megys  o  fôr  Ysbryd  Anfeidrol, 
wele  wrthrychau  meidrol  yn  cael  eu  bod,  fel  y  gallai  yr 

Ysbryd  dwyfol  edrych  arnynt  a'u  beirniadu,  eu  cynal  a'u 
bendithio.  Bellach,  y  mae  y  syniad  o  greadigaeth  o  ddim, 
yr  hwn  a  fu  gynt  yn  etifeddiaeth  i  ychydig  o  Ddwyrein- 
\vyr.  wedi  ei  gydwau  â'r  meddwl  diweddaf.  Ac  nis  gall 
gwyddonwyr  ein  hoes,  pa  beth  bynag  yw  eu  credo,  lai  na 
theimlo  fod  y  mynegiad  hwn  am  y  greadigaeth,  ac  am 
natur  y  Creawdwr.  yn  sylfaen  i  grefydd,  ac  yn  sylfaen  i 
athroniaeth  naturiol.* 

III.  Golyga  y  geiriau  yn  mhellach  fod  yn  rhaid  i  addol- 
iad  o  ran  ei  natnr  gyfatcb  i  natur  y  Dtm'  a  addolir.  Gan 
mai  Ysbryd  yw  Duw.  rhaid  i'r  rhai  a'i  haddolant  ef  addoH 
mewn  ysbryd  a  gwirionedd.  O  angenrheidrwydd  nid  yw 
y  geiriau  yn  cau  allan  fîurf  am  y  rheswm  syml  nad  all  cre- 
adur,  pa  un  bynag  ai  angel  ai  dyn,  addoH  heb  ryw  fath  o 
ffurf ;  ond  y  mae  yn  rhaid  i'r  ffurf  fod  o  dan  ddylanwad  yr 
Ysbryd.  Nid  yw  dyn  yn  naturiol  yn  meddu  yr  ysbryd 
hwn,  ond  y  mae  yn  meddu  gaUu  i'w  dderbyn  gan  yr  Ys- 

•  Golyga  y  gair  '  Ysbryd '  yn  yr  Ysgrythyrau  bôd   ymwybodol,  un 
yn  meddu  ewyllys  a  serchiadau.    Gwneir  gwahaniaeth  weithiau  rhwng 
jrr  Ysbryd    (Pucuma)    a'r  Enaid     (PsycheJ  ;    pryd   arall   defnyddir   y 
ddau  air  yn  gyfystyr.     Dywedir  fod  Crist  wedi  rhoddi  i  fyny  ei  ysbryd 
fpneumaj,  Mt.  xxvii.  50;  Lc.  xxiii.  44;  lo.  xix.  30;  am  Stephen   (Ac. 
vii.  59) ;  a  dywedir  hefyd  ei  fod  yn  dodi  ei  enaid    (psvche)   i   lawr   (lo. 
X.  15;  Mc.  X.  29);  ond  y  mae  terfynau  er  hyny  i'r  ddau  air  fel  nad 
ellir  eu  harfer  yn  gyfystyr.     Golyga  yr  ysbryd  yr  egwyddor  fywydol 
I  — y  dyn   ei   hun,    tra   y  cymwysir  y    gair  enaid    (psyche)   at   y   bywyd 
1  anifeilaidd.      Golyea    y    f>neuma    nid    yn    nnig    yr    egwyddor    fywydol, 
ond  bywyd  yn  deilliaw  oddiwrth  Dduw,  yr  egwyddor  fywydol  ddwy- 
fol,    tra    y    defnyddir    psyche,    zẃa    am    ddynion    ac    anifeilìaid.      Ond 
nid  yn  unig  y  mae  dyn  yn  meddu  y  bywyd  sydd  yn  perthyn  i'r  gre- 
adigaeth  yn  Ilysieuol  ac  yn  anifeilaidd ;  ond  y  mae  wedi  derbyn  gan 
Dduw    ysbryd    [ỳneuma)    yr    hwn    sydd    yn    rhodd    neillduol    iddo    ef. 
"  Yn    fyr,   rhaid    i    ni   hawlio   i'r  ỳneuma   ddau   ystyr :    ysbryd    fel    yr 
egwyddor  fywydol,   neu  allu  bywydol,   a'r  ysbryd   fel  ffurf  o  ym 
ddangosiad." — Creitier's  Lixicon  of  N.  T. 

bryd  Glan,  nes  dwyn  ei  ysbryd  ef  o  dan  ddylanwad  dwyfol 
i'r  agwedd  ysbrydol  hon. 

IV.  Pcrsonoliaeth  Duw.  Mewn  duwinyddiaeth  ac 
athroniaeth  ceir  darnodiadau  o  berson.  Dyma  un:  Bôd 
ymwybodol  a  hunan-benderfynol.  Os  cedwir  y  ddau  syn- 
iad  a  gyfleir  yn  y  ddau  air  yma — ymwybyddiaeth  a  hunan- 
benderfyniad,  mewn  undeb  â'u  gilydd,  rhoddant  ryw  fath 
o  syniad  i  ni  am  yr  hyn  a  olygir  wrth  berson.  Trwy  ddyn, 
fel  bôd  ysbrydol,  yr  ydym  yn  dyfod  i  wybod  am  ysbryd,  yr 
hwn  sydd  yn  meddu  ymwybyddiaeth  a  gallu  hunan-ben- 
derfynol,  hyny  yw,  personoHaeth.  GelHr  gofyn  cwest- 
iwn,  Os  mai  trwy  ddyn  yr  ydym  yn  cyrhaedd  dirnadaeth 
am  ysbryd  fel  bôd  personol,  paham,  ynte,  na  chymerid  i 
mewn  i'r  darnodiad  am  berson  holl  alluoedd  neu  gyn- 
eddfau  yr  enaid  ? 

Y  mae  personoHaeth  dyn  yn  cynwys  nid  yn  unig  ei  ym- 
wybyddiaeth  a'i  hunan-benderfyniad,  neu  aHu  yr  ewyHys, 
ond  hefyd  ei  ddeaH,  ei  gof,  ei  serch,  a'i  gydwybod,  a  holl 
aUuoedd  yr  enaid  yn  eu  hundeb  â'u  gilydd. 

Ond  bydded  i  ni  gymeryd  y  darnodiad  uchod  o  berson, 
sef  ei  fod  yn  meddu  ymwybyddiaeth  a  hunan-benderfyn- 
iad,  a  cheisiwn  ei  ddosranu  mewn  trefn  i'w  ddeaH.  Yn 
syml  cynwysa  ddwy  elfen,  sef  gafael  dyn  arno  ei  hun,  a'i 
syniad  am  dano  ei  hun.  Pa  beth  a  olygir  wrth  y  cyntaf, 
sef  ymwybyddiaeth  ?  Nid  ydyw  yn  cynwys  dim  ond  yr 
afael  sydd  gan  ddyn  arno  ei  hun,  fel  bôd  unigol,  fel  rhyw 
un  sydd  yn  bod,  a  gwahanol  i  bawb,  a  phob  peth  araH.  Ei 
hun  ac  nid  ei  hun.  Pan  y  mae  dylanwadau  naturiol  neu 
ddwyfol  yn  gweithio  ar  yr  enaid,  yn  ystafeH  y  teimlad,  ceir 
yno  ryw  fòd  yr  hwn  sydd  yn  ymwybodol  o'r  dylanwadau, 
ac  efallai  yn  deall  eu  natur,  yr  hwn,  trwy  nerth  ei  ewyllys, 
a  all  droi  y  dylanwadau  yn  actau,  neu  ynte  eu  gorchfygu. 

Fel  hyn,  dyma  ddau  beth,  sef  ymwybodolrwydd  o  hono  ei 
hun,  ac  ymwybodolrwydd  o  ryw  fath  o  ddylanwadau  yn 
gweithio  arno.  Nid  fy  amcan  ydyw  ceisio  athronyddu  ar 
bersonoliaeth,  eithr  yn  hytrach  ceisio  egluro  y  pethau  sydd 
a  gwahaniaeth  pwysig  rhyngddynt,  a'r  pethau  a  gymysgir 
yn  fynych  gan  feddylwyr.  Cwyna  Mr.  Spencer,  yn  ei 
"Facts  and  Commcnts,"  fod  rhyw  argraflfiíadau  yn  aros  yn 
ei  ymwybodolrwydd  ar  ol  clywed  llaw-organ  yn  canu  ar  yr 
heol,  y  rhai  y  methai  ag  ymryddhau  oddiwrthynt.  Dyma 
dystiolaeth  digon  cyffredin.  a  phrofìad  digon  cyflfredin  i 
eraill,  sef  bodolaeth  argraffiadau  o  ryw  natur  yn  yr  ym- 
wybyddiaeth,  y  rhai  y  mynid  eu  bwrw  allan.  Ond  â  Mr. 
Spencer  yn  mlaen  i  dynu  casgliad  oddiwrth  ei  brofìad  yn 
yr  achos  hwn  nad  yw  y  Myfi  (yr  Ego),  neu  y  person,  yn  fôd 
unol  a  dedwydd,  tra  y  mae  ymrafael  yn  ei  ymwybyddiaeth 
ef.  Fel  hyn  amheua  y  drychfeddwl  am  berson,  ond  deil 
ei  afael  yn  y  dylanwadau.  Rhyfedd  iawn !  Pa  beth  sydd 
yn  ymwybodol  o'r  dylanwadau  ?  Yn  hyn  y  mae  yr  athron- 
ydd  yn  debyg  fel  pe  meddylid  am  ddyn  yn  croesi  ar  blanc 
dros  afon.  ac  yn  dechreu  amheu  a  gwadu  bodolaeth  y 
planc,  ond  yn  addef  bodolaeth  y  gwynt  sydd  yn  dylanwadu 
arno.  Nid  yw  personoliaeth  byth  yn  eglurach  na  phan  yr 
amheuir  ef.  Yn  hyn  rhydd  yr  athronydd  hwn  ei  fys  ar  un 
o  brif  ddiffygion  ei  athroniaeth,  yr  hon  nid  yw  byth  yn 
gafael  yn  holl  brofìadau  dyn.  Ac  nid  all  wneyd  hyn  tra 
yn  haeru  nad  yw  yr  ymwybyddiaeth  yn  ddim  ond  swp  o 
argraffiadau  meddyliol  a  chyfnewidîol.  Ni  fedd  athron- 
iaeth  Mr.  Spencer,  na'r  holl  Faterolwyr,  le  i  berson  dynol 
na  dwyfol. 

Fel  hyn,  yr  elfen  gyntaf  mewn  personoliaeth  ydyw  yr 

afael  a  fedd  dyn  arno  ei  hun,  yn  ei  ymwybyddiaeth  fel 

bôd  unigol  a  gwahaniaethol  i  bob  peth  arall.     Gall  godi  ei 

hun  allan  o  ganol  yr  afon  a  dyweyd  "  Dyma  fì,  a  dyna'r 

e; 

afon."  Nid  myfi  yw  hwn,  na'r  hoU  bethau  hyn.   "  Ydwyf 
yr  hwn  ydwyf." 

"  And  learns  the  use  of  '  I '  and  '  Me,' 

And  fìnds  I  am  not  what  I  see 

And  otherfc  than  the  things  I  touch." 

Yr  ail  elfen  mewn  personoHaeth  ydyw  y  gallu  i  syniad 
am  dano  ei  hun,  i  farnu  ei  hun,  cyflyrau  ei  feddwl,  a  natur 
y  dyledswyddau  sydd  yn  ei  ymwybyddiaeth.  Un  peth 
ydyw  gallu  gafael  ynddo  ei  hun  fel  Myfi ;  peth  arall  ydyw 
gallu  rhoddi  barn  arno  ei  hun.  Tra  yr  wyf  yn  ymwybodol 
fy  mod  i  yn  fod  gwahanol  i  bob  peth  yr  wyf  yn  ei  weled 
ac  yn  ei  deimlo,  yr  wyf  ar  yr  un  pryd  yn  barnu  fy  mod  yn 
meddu  neillduoHon  personol.  Wrth  edrych  trwy  y  fifen- 
estr  hon  i  ymwybyddiaeth  dyn,  ac  i'w  aHu  i  farnu  ei  neill- 
duoHon  personol,  cawn  afael  ar  y  syniad  o'i  bersonoHaeth 
foesol.  Os  yw  yn  meddu  gaHu  i  ddeall  cyflyrau  ei  feddwl, 
i  farnu  ei  hun,  gaU  gyrhaedd  syniad  am  ei  rwymedigaeth 
a'i  gyfrifoldeb  i  Fod  uwch. 

Dyma,  mi  dybiaf,  ydyw  elfenau  pwysicaf  personoHaeth, 
sef  ei  afael  arno  ei  hun,  a'i  hunan-benderfyniad,  yr  hyn 
sydd  yn  cynwys  nid  yn  unig  nerth  ei  ewyHys,  ond  ei  aUu 
i  farnu  natur  yr  hyn  y  penderfyna  arno.  GaUwn  fod  yn 
ymwybodol  o  ddylanwadau  yn  gweithredu  arnom,  ac  yr 
ydym  feUy  bob  dydd,  heb  i'r  ewyHys  ddyfod  i  benderfyniad 
arnynt.  Ond  pa  bryd  bynag  yr  ydym  yn  ewyUysio  yr 
ydym  yn  ymwybodol  o  hyn,  oblegyd  nid  yw  yr  ewyHys  yn 
ddim  ond  y  teimladau  sydd  yn  yr  enaid  wedi  dyfod  i  bwynt 
o  benderfyniad. 

Tra  yn  ceisio  esbonio  elfenau  ymwybyddîaeth  dyn  yr 
ydym  yn  dyfod  at  bersonoHaeth  Duw  yn  ngoleuni  dysg- 
eidiaeth  Crist.  Er  nad  yw  Crist  yn  galw  Duw  yn  berson, 
nac  yn  ceisio  profi  ei  fod  yn  Fod  personol,  eto  cynwysa  ei 

ddysgeidiaeth  ef  ar  hyn  yr  holl  elfenau  a  nodwyd — ym- 
wybyddiaeth,  hunan-benderfyniad,  a  hunan-farn.  Heblaw 
hyn,  nid  yw  lesu  Grist  yn  seilio  ei  ddysgeidiaeth  am  Dduw 
fel  person  ar  y  casgliadau  am  ddyn  fel  y  cyfryw;  ond  saif 
ar  dir  uwch  a  chadarnach.  Yn  wir,  y  mae  y  frawddeg 
"  Ysbryd  yw  Duw  "  yn  cynwys  y  syniad  ei  fod  yn  Ysbryd 
personol.  Dengys  y  geiriau  nesaf  hyn,  "  Canys  rhaid  i'r 
rhai  a'i  addolant  ef  addoH  mewn  ysbryd  a  gwirionedd, 
canys  y  cyfryw  y  mae  y  Tad  yn  ei  geisio  i'w  addoli  ef." 
Priodola  i  Dduw  nodweddau  a  gweithredoedd  personol. 
Fel  engreifftiau  gellir  nodi  y  rhai  canlynol :  "  Canys  felly 
y  carodd  Duw  y  byd,  fel  y  rhoddodd  ei  Unig-anedig  Fab  " 
(lo.  iii.  i6) ;  '*  Y  mae  eich  Tad  nefol  yn  eu  porthi  hwy  " 
(Mt.  vi.  26);  "  Y  mae  yn  peri  i'w  haul  godi  ar  y  drwg  a'r 
da  "  (v.  45).  Os  yw  ymwybyddiaeth  a  hunan-benderfyn- 
iad,  fel  y  nodwyd,  yn  elfenau  penaf  personoliaeth,  dysgir 
gan  Grist  fod  Duw  yn  eu  meddu.  "  Felly  nid  yw  ewyllys 
fy  Nhad  gyfrgolli  un  o'r  rhai  bychain  hyn  "  (Mt.  xviii. 
14);  "  A  hyn  yw  ewyllys  y  Tad  yr  hwn  a'm  hanfonodd  i, 
o'r  cwbl  a  roddes  efe  i  mi,  na  chollwn  ddim  o 
hono "  (lo.  vi.  39) ;  "  A  mi  a  weddiaf  ar  y  Tad, 
ac  efe  a  rydd  i  chwi  Ddiddanydd  airall "  (lo.  xiv. 
i6).  Anogir  ninau  i  weddio  arno:  "A  pha  beth 
bynag  a  ofynoch  fe  a'i  gwneir  i  chwi  gan  fy  Nhad  yr  hwn 
sydd  yn  y  nefoedd."  Yn  yr  ymadroddion  uchod  gwelir 
eu  bod  yn  dysgu,  nid  yn  unig  fod  Duw  yn  Dad, 
yn  Fod  Personol,  ond  fod  cysylltiad  agos  rhwng  crefydd 
a'r  athrawiaeth  am  bersonoliaeth  Duw.  Ar  wahan  i'r  syn- 
iad  am  Dduw  fel  Bod  Personol,  nid  oes,  ac  nis  gall  fod. 
un  ystyr  na  phosibilrwydd  i  grefydd.  Canys  y  mae  hanfod 
y  syniad  am  grefydd  yn  golygu  cymundeb  personau  â'u 
gilydd.  Yn  hyn  y  gwreiddia  ei  hystyr  a'i  bywyd.  Pa 
ystyr  sydd  i  weddi  a  mawl,  os  nad  yw  y  Duw  *i  ^ddolwn  yn 

Fôd  Personol  ?  Yr  un  modd  am  faddeuant.  Pwy  all 
faddeu  ond  Person.  Yn  wir,  nid  oedd  yr  un  syniad  yn 
uwch  yn  meddwl,  nac  yn  nysgeidiaeth  y  Gwaredwr,  na 
PhersonoHaeth  Duw.  Nid  yw  yr  haeriad  a  wneir  gan  rai 
duwinyddion,  a  hyny  yn  ddisail,  fod  y  syniad  am  Dduw  fel 
Person  yn  gosod  terfynau  arno.  Nid  oedd  felly  i  lesu 
Grist,  oblegyd  at  Dduw  fel  Person  yr  oedd  ef  yn  troi  am 
gysur  yn  unigedd  ei  waith  a'i  ddioddefaint.  "  Ac  nid  wyf 
yn  unig,  oblegyd  y  mae  y  Tad  gyda  mi  "  (lo.  xvi.  32).  Yn 
yr  olwg  ar  y  groes  pwysai  y  Mab  ar  fraich  ei  Dad,  yr  hwn 
sydd  yn  Berson,  ac  yn  meddu  calon  Tad.  "  Yn  Nuw  yn 
unig,"  medd  Hermann  Lotze,  "  y  ceir  PersonoHaeth  ber- 
fifaith;  i  bob  meddwl  meidrol  ni  roddir  ond  copi  tywyll  o 
hono ;  ac  nid  yw  terfynolrwydd  meidrol  yn  amod  cynyrch- 
iad  y  PersonoHaeth  hwn." 

V.  Mcwn-fodolaeth  Duw  a  Dadhlygiad.  Tuedda  rhaì 
o'r  dadblygwyr  Cristionogol  i  dderbyn  y  syniad  am  fewn- 
fodolaeth  Duw  (diinne  immanence)  am  y  tybiant  ei  fod  yn 
rhoddi  gweH  esboniad  ar  berthynas  Duw  a'r  greadigaeth 
na'r  hen  syniad  duwinyddol.  Dadleuir  ganddynt  fod  yr 
hen  syniad  duwinyddol  yn  Rhufeinig  yn  ei  wreiddyn ;  hyny 
yw,  fod  perthynas  Duw  â'r  greadigaeth  yn  debyg  i'r  hyn 
ydoedd  perthynas  yr  Ymerawdwr  Rhufeinig  a'r  Ymerodr- 
aeth;  ei  fod  yn  Hywodraethu  y  greadigaeth  fel  Pen-Ar- 
glwydd  ar  wahan  iddi,  ac  yn  mhell  oddiwrthi.  Yn  wrth- 
gyferbyniol  i  hyn  dysgir  yn  awr  fod  Duw  yn  preswyHo  yn 
fewnol  yn  y  greadigaeth,  a'i  fod  yn.  preswyHo  yn  fewnol 
mewn  dyn  beth  bynag  fydd  natur  ei  gyíîwr  moesol.  Pe 
buasai  y  dybiaeth  hon  yn  newydd  buasem  yn  sicr  o  dan 
rwymau  neiHduol  i'r  dadblygwyr  am  ddwyn  y  Duw  peU  ac 
absenol  hwn  yn  nes  atom.  Ond  y  ffaith  hanesyddol  ydyw 
mai  y  Gnosticiaid,  ac  nid  yr  Eglwys,  a  ddysgai  y  syniad  an- 
Feiblaidd  am  Dduw  "  pell  "  ac  "  absenol,"    Gwrthodir  y 

syniad  hwn  yn  y  modd  mwyaf  penderfynol  gan  yr  Eglwys 
o'r  dechreuad  hyd  y  pryd  hwn.  fel  y  gweUr  yn  ngweithiau 
Awstin,  Thomas  Aquinas,  Calvin,  Melancthon,  Andrew 
FuUer,  Hodge.  a  Hu  eraill  o'r  prif  dduwinyddion.  Dysg- 
ant  oll  yr  athrawiaeth  fod  Duw  yn  preswyHo  yn  mhob  lle, 
yn  bresenol  yn  mhob  man,  fel  bywyd  yn  egnion  yr  hoU 
greadigaeth,  y  faterol,  y  foesol,  a'r  ysbrydol.  Nid  yw  y 
gair  mewn-fodolaeth  yn  ddim  ond  gair  newydd,  ac  nid  syn- 
iad  newydd,  am  yr  hyn  a  ddysgid  gan  yr  hen  dduwinydd- 
ion  o'r  dechreuad  o  dan  y  gair  holl-bresenoldeb  Duw. 

Yn  mha  le  y  gwreiddia  y  camgymeriad  hwn?  A  yw 
yn  gwreiddio  mewn  gwybodaeth  arwynebol  o'r  gwahan- 
iaeth  a  wneir  gan  dduwinyddion  Eglwys  Rhufain  rhwng 
act  barhaol  a  diderfyn  o  eiddo  Duw  a'i  actau  terfynol  ef  ? 
I  wneyd  hyn  yn  eglurach.  daHant  hwy  fod  Duw  yn  cen- 
edlu  y  Mab  trwy  ymweithiad  mewnol  a  pharhaus  yn  ei 
natur,  trwy  yr  hon  y  cyfrana  o'i  sylwedd  ei  hun,  fel  y  mae 
y  Tad  a'r  Mab  yr  un  o  ran  sylwedd.  O  ganlyniad,  y  mae 
cenedHad  y  Mab  yn  beth  parhaus,  neu  yn  dragwyddol  gen- 
edHad.  Ond  pan  yn  creu  y  greadigaeth  yn  ei  hoH  blyg- 
ion,  ac  yn  ei  hoU  amrywiaeth  gogoneddus,  gwnaeth  Duw 
hyny  trwy  actau  terfynol,  heb  gyfranu  iddi  o'i  sylwedd  ei 
hun.  O  ganlyniad.  nid  yw  y  greadigaeth  o'r  un  sylwedd 
a  Duw.  Ond  nid  yw  hyn  yn  cynwys  ei  fod  yn  Dduw 
peH  ac  absenol.  Amcan  yr  hen  dduwinyddion  yn  y  rhan- 
iad  hwn  ydoedd  gochel  OH-Dduwiaeth,  damcaniaeth  sydd 
yn  dysgu  fod  Duw  a'r  greadigaeth  o'r  un  sylwedd.  Ond 
nid  ydyw  y  dadblygwyr  a  ddaHant  y  syniad  o  fewn-fodol- 
aeth,  hyny  yw,  yr  oH  o  honynt.  yn  gaHu  hwylio  eu  Hestri 
heibio  i'r  graig  hon.  Y  maent  yn  taro  yn  ei  herbyn,  ac  yn 
suddo  mewn  mór  o  OH-Dduwiaeth.  Yr  oedd  Awstin  yn 
dysgu  y  syniad  o  fewn-fodolaeth  Duw  yn  Hawn  mor 
rymus  a  dadblygwyr  yr  oes  hon,  fel  y  gweHr  oddiwrth  y 

brawddeg'au  canlynol :  "  Y  mae  Duw  trwy  bob  peth,  yn 
llenwi  y  nefoedd  a'r  ddaear."  "  Nid  yw  yn  treiddio  fel 
hyn  trwy  bob  peth  fel  ag  i  beri  fod  rhan  o  hono  mewn  un 
rhan  o  gorph  y  cread,  a  rhan  arall  o  hono  yn  y  llall,  ac 
felly  yn  treiddio  trwy  yr  oll;  ond  y  mae  yr  oll  o  hono  yn 
y  nefoedd  yn  unig,  a'r  oll  o  hono  yn  y  ddaear  yn  unig,  a'r 
oll  o  hono  yn  y  nefoedd  a'r  ddaear."  Ond  nid  oedd 
Awstin,  na'r  duwinyddion  a  ddaethant  ar  ei  ol,  yn  uno 
Duw  à'r  greadigaeth  trwy  ei  gwneyd  o'r  un  sylwedd 
ag  ef . 

Heblaw  hyn,  gellir  dyweyd  yn  mhellach  fod  y  syniad 
o  fewnoliaeth  Duw  yn  cael  ei  gario  i'r  fath  eithafìon  fel 
y  mae  yn  diosg  athrawiaethau  pwysig  eraill  o'u  hystyr, 

1.  Dywedir,  er  engraipht,  fod  Duw  yn  fewnol  mewn 
natur  ac  mewn  dyn ;  yn  fewnol  mewn  dyn  yn  yr  un  ystyr  ag 
y  mae  yn  fewnol  mewn  natur,  a  thrwy  hyn  yn  dinystro  ei 
wahanfodedd  (individuality).  Os  caniateir  fod  dyn  yn  fod 
personol,  yn  meddu  rhyddid  ewyllys,  yna  nis  gellir  dy- 
weyd  fod  Duw  yn  preswylio  yn  fewnol  fel  gallu  ynddo 
ef  fel  y  preswylia  yn  mysg  deddfau  ac  egnion  y  greadig- 
aeth.  Ni  raid  i  ni  ddyweyd  fod  yma  wahaniaeth  pwysig. 
Tra  y  mae  y  greadigaeth  islaw  posibilrwydd  ewyllysio,  y 
mae  Duw  uwchlaw  posibilrwydd  i  ddinystro  rhyddid 
ewyllys  dyn  heb  ddinystro  ei  natur  foesol  a'i  gyfrifoldeb 
personol. 

2.  Cerir  y  syniad  o  fewn-fodolaeth  mor  bell  gan  rai, 
fel  R.  J.  Campbell  yn  ei  Dduwinyddiaeth  Newydd, 
fel  ag  i  ddinystrio  crefydd  ei  hun.  Y  mae  crefydd  yn 
gynwysedig  mewn  cymundeb  personau  â'u  gilydd — y 
dwyfol  a'r  dynol;  ond  dileir  y  syniad  o  gymundeb  per- 
sonau  rhydd  â'u  gilydd  gan  fewn-fodolaeth  eithafol,  fel  y 
mae  y  lleiaf  yn  ymgolli  yn  y  mwyaf,  megys  diferyn  mewn 
môr. 

3.  Dilea  yn  hollol  yr  athrawiaeth  am  bechod.  Cydna- 
byddir  hyn  gan  rai  a  ddaliant  y  syniad  hwn.  "  Rhaid  i 
ni,"  medd  un  a  ddadleua  dros  y  syniad  o  fewn-fodolaeth, 
"  wadu  fod  Duw  yn  fewnol  yn  eneidiau  y  drygionus,  neu 
wadu  bodolaeth  drygioni.  Neu  ynte  gadarnhau  ei  fod 
yn  bodoU  yno  yn  farw  a  diwaith."*  Fel  hyn,  y  mae  y 
syniad  o  fewnolrwydd  Duw  fel  y'i  dysgir  gan  rai  yn  ang- 
hyson  â'r  athrawiaeth  am  bechod  ac  euogrwydd.  Teimlai 
yr  hen  dduwinyddion  anhawster  gyda'r  gwirioneddau 
hyn,  ac  yr  oeddynt  yn  ceisio  eu  cysoni.  ond  yn  afîwydd- 
ianus.  Pa  fodd  y  gall  Duw  fod  yn  fewnol.  neu  yn  ol  gair 
yr  hen  dduwinyddion,  yn  bresenol  yn  enaid  aflan  yr  an- 
nuwiol?  Nid  oeddynt  yn  gwadu  hyn.  Bodola  yno,  fel 
y  bodola  yn  eneidiau  y  saint,  gan  ganiatau  iddynt  eu  holl 
ryddid  moesol. 

•  Henry  Churchill  King,  President  of  Oberlin  CoUege,  Recon- 
struction  in  Theology,  p.  104;  Theology  and  the  Social  Conscious- 
ncss,  p.  217;  Theology  and  Evolution. 


PENNOD    IV. 

DYSGEIDIAETH   CRIST    AM    DADOLAETH    DUW   A    MABOL 
AETH   Y   SAINT. 

Y  pelydr  disgleiriaf  yn  y  datguddiad  o  natur  foesol 
Duw  ydyw  ei  Dadolaeth.  Am  y  rheswm  na  chafodd  y 
gwirionedd  hwn  ei  le  priodol  yn  meddwl  yr  Eglwys  yn 
yr  oesoedd  a  fu,  nid  ydym  yn  synu  ei  fod  wedi  neidio  i 
eithafion  diystyr  yn  y  dyddiau  hyn,  a'i  wneyd  yn  sylfaen 
i  dduwinyddiaeth  gyfundraethol.  Tra  y  ceir  y  syniad  am 
Dduw  yn  dal  cysylltiad  a  Duwinyddiaeth  Naturiol,  ac 
athroniaeth  a  gwyddoreg;  eithr  am  y  syniad  o  Dadolaeth 
Duw  rhaid  i  ni  ddibynu  yn  hollol  am  oleuni  ar  y  Beibl. 
Yn  yr  Hen  Destament  cawn  olwg  ar  Dduw  nid  yn  unig 
fel  un  Arglwydd,  yn  wrthgyferbyniol  i  amldduwiaeth  ac 
olldduwiaeth  y  cenedloedd,  fel  Creawdwr,  ac  fel  Sanct 
Israel,  ond  hefyd  fel  Tad.  Yr  oedd  y  gwirionedd  hwn 
yn  awyr  oes  yr  lesu,  ac  yr  oedd  yntau  mewn  cyíîyrddiad 
âg  ef.  Dysgai  Philo,  cydoeswr  â  Christ,  fod  Duw  yn 
Dduw  cariadlawn  a  da;  ond  Crist  a  bwysleisiodd  gyntaf 
ar  y  gwirionedd  gogoneddus  hwn,  gan  ei  osod  allan,  er 
yn  hen  wirionedd,  mewn  goleuni  newydd,  y  cyfryw  na  bu 
yn  fîaenorol  mewn  hanes  nac  yn  ymwybyddiaeth  saint  yr 
Hen  Destament.  O  dan  lywodraeth  Rhufain  ceir  fod  y 
syniad  o  dadolaeth  mor  isel  fel  yr  oedd  llywodraeth  y  tad 
yn  ymestyn  dros  feddianau,  ac  hyd  y  nod  bywyd  ei  fab. 
Ceir  hanes  am  un  tad  yn  llusgo  ei  fab  o  lys  barn  i'w  roddi 
i  farwolaeth.  Ni  sylweddolodd  hyd  y  nod  y  Puritaniaid 
y  gwirionedd  o  Dadolaeth  Duw  fel  ei  dysgir  gan  Grist. 

Rhwng  y  mynegiad  cyntaf  a  wnaed  gan  y  bachgen 
lesu  pan  yn  ddeuddeg  oed — "  Rhaid  i  mi  fod  yn  nghylch 
y  pethau  a  berthynant  i'm  Tad,"  hyd  y  foment  y  dywed- 
odd  ar  y  groes,  "  I'th  ddwylaw  di,  O  Dad,  y  cyflwynaf  fy 
ysbryd,"  gwelwn  ei  fod,  yn  ol  y  cofnodion,  wedi  dweyd 
y  gair  Tad  184  o  weithiau.  Ceir  yn  Mt.  45;  yn  Mc.  6; 
yn  Lc.  16;  yn  lo.  117. 

Awgrymwyd  eisoes  fod  Crist  yn  sylfaenu  ei  ddysgeid- 
iaeth  ar  y  pwnc  hwn  ar  yr  Hen  Destament.  Cyfyd  y 
cwestiwn  yn  naturiol  yn  ein  meddwl,  Yn  mha  ystyr  y  def- 
nyddir  yr  enw  hwn  ar  Dduw  yno  ?  A  ydyw  yn  llefaru  am 
dano  fel  Tad  cyffredinol  i  bob  dyn  ?  Ceir  yi-  enw  Tad  ar 
Dduw  yn  yr  Hen  Destament  ddeuddeg  o  weithiau. 
Sylwer  ar  yr  engreifftiau  canlynol,  ac  wrth  eu  nodi  bydded 
i  ni  gofìo  y  cwestiwn  uchod :  "  Bendigedig  wyt  ti,  Ar- 
glwydd  Dduw  Israel,  ein  Tad  ni,  o  dragwyddoldeb  hyd 
dragwyddoldeb  ";  **  Myfì  a  fyddaf  iddo  ef  yn  Dad,"  sef  i 
Solomon,  "  ac  yntau  a  fydd  i  mi  yn  fab  ";  "  Efe  a  lefa 
arnaf,"  sef  Dafydd,  "  Ti  yw  fy  Nhad,  fy  Nuw,  a  chraig 
fy  iachawdwriaeth  ";  "  Ti  yw  ein  Tad  ni,"  sef  Israel,  "  er 
nad  edwyn  Abraham  ni,  ac  na'n  cydnebydd  Israel;  ti  Ar- 
glwydd  yw  ein  Tad  ni,  ein  gwaredydd;  dy  enw  sydd  er- 
ioed  ";  "  O  Arglwydd,  ein  Tad  ni  ydwyt  ti  ";  "  Ti  a  elwi 
arnaf  fì,  Fy  Nhad  ";  "  Oblegid  myfi  sydd  Dad  i  Israel  '; 
"  Onid  un  Tad  sydd  i  ni  oll?  Onid  un  Duw  a'n  creodd 
ni?"  (I  Cron.  xxix.  10;  2  Sam.  vii.  14;  Ps.  lxxxix.  26; 
Es.  lxiii.  16,  lxiv.  8;  Jer.  iii.  19.  xxxi.  9,  Mal.  i.  6,  ii.  10). 
Heblaw  hyn  ceir  yn  yr  Hen  Destament  ymadroddion  yn  y 
rhai  y  dysgir  y  syniad  o  Dadolaeth  Duw  mewn  dull  an- 
uniongyrchol,  megys  "  Fel  y  tosturia  tad  wrth  ei  blant, 
fclly  y  tosturia  yr  Arglwydd  wrth  y  rhai  a'i  ofnant  ef  " 
(Ps.  ciii.  13);  "  Cydnebydd  dithau  yn  dy  galon  fod  yr  Ar- 
glwydd  dy  Dduw  yn  dy  ddysgu  di,  fel  y  dysg  gwr  ei  fab  " 

(Deut.  viii.  5);  "  Megais  a  meithrinais  feibion  "  (Es.  i.  2) ; 
"  Gelwais  fy  mab  o'r  Aipht  "  (Hos.  xi.  i).  Yn  yr  ymad- 
roddion  uchod  gelwir  Israel  yn  "  blant  "  ac  yn  "  feibion  " 
i  Dduw,  a  hyny  nid  ar  gyfrif  bob  amser  eu  perthynas  ys- 
brydol  âg  ef,  ond  ar  gyfrif  eu  perthynas  ddeublyg  ac 
eithriadol  âg  ef,  sef  y  berthynas  gyfamodol  a'r  berthynas 
wladol.  Yn  yr  Ysgrythyrau  uchod  ni  elwir  Duw  unwaith 
yn  Dad  i  bob  dyn;  Tad  i  Israel  ydyw,  a  hyny  nid  fel  per- 
sonau  unigol  yn  gymaint,  ond  fel  cenedl.  Unwaith  yn 
unig  y  dywedir  y  byddai  Duw  yn  Dad  i  Solomon.  Fel 
hyn  adeilada  Crist  ei  ddysgeidiaeth  ar  y  pwnc  hwn  nid  yn 
unig  ar  y  datguddiad  blaenorol,  yr  hwn  ni  ddeallwyd  ond 
yn  brin  gan  yr  Eglwys  Iddewig,  ond  teifl  oleuni  ychwan- 
egol  mor  gryf  arno  fel  y  mae  yn  mron  yn  ddatguddiad 
newydd. 

Gwneir  hyn  ganddo  nid  trwy  ddarnodi  cymeriad  a 
natur  Duw,  ac  nid  trwy  draethu  ar  ei  briodoliaethau 
naturiol  a  moesol,  ond  trwy  ddadguddio  ei  deimlad,  ei 
serch  a'i  agosrwydd  at  ddynion.  Amcan  Crist  oedd  dwyn 
calon  Duw  a  chalon  dyn  i  undeb  â'u  gilydd.  Cyfeiria  at 
Dduw  amryw  weithiau  fel  Brenin — "  Brenin  Mawr " 
(Mt.  V.  35) ;  ei  fod  yn  Arglwydd  nef  a  daear  (Mt.  xi.  25); 
ond  nid  oes  un  gwahaniaeth  rhwng  syniad  Crist  a'r  syniad 
a  ddysgir  yn  yr  Hen  Destament  am  Dduw  fel  Ilywodr- 
aethwr  moesol,  oddieithr  fod  Crist  yn  rhoddi  pwyslais  ar 
y  syniad  fod  y  Brenin  yn  Dad  hefyd.  Os  gwahenir  hwy 
trwy  edrych  ar  Dduw,  ar  un  Ilaw,  fel  llywodraethwr 
moesol  cyfìawn,  ac  fel  Tad  tyner  a  thrugarog,  ar  y  Ilaw 
arall,  byddant  yn  debyg  i  ddau  ddiwrnod  heulog  mewn 
natur,  un  yn  lonawr  a'r  llall  yn  Mehefìn.  Er  fod  y  ddau 
ddiwrnod  yn  heulog  y  mae  eu  dylanwad  yn  eithafol  o 
wahanol.  O  dan  haul  dydd  yn  lonawr  y  mae  bywyd, 
prydferthwch,  a  thyíìant  yn  rhewi  i  farwolaeth.    O  dan 

haul  dydd  yn  Mehefin  y  mae  bywyd  yn  tarddu,  yn  tyfu  ac 
yn  gwisgfo  ei  glog  haf.  Camgymeriad  ydyw  gwahanu 
cyfiawnder  a  Thadolaeth  Duw  oddiwrth  eu  gilydd,  trwy 
roddi  mawr  bwys  ar  yr  olaf,  nes  yn  mron  cuddio  y  cyntaf 
o'r  golwg.  Y  mae  y  naill  mor  ogoneddus  a'r  llall  yn 
nghymeriad  moesol  Duw,  y  "  Tad  cyfiawn  "  y  gelwir  ef 
gan  Fab  y  Dyn. 

Yn  awr,  arweinir  ni  gan  y  sylw  hwn  i  ofyn  y  cwestiwn, 
Yn  mha  wedd  y  dysgir  y  syniad  hwn  gan  Grist?  A  yw 
efe  yn  dysgu  fod  Duw  yn  Dad  cyffredinol?  A  ddaeth 
efe  i'r  byd  hwn  i  fyw  yn  mysg  y  rhai  oedd  eisoes  yn  feib- 
ion  Duw;  ai  ynte  dyfod  ynia  i  wneyd  gelynion  yn  feibion? 
Yn  hytrach  na  sylwi  ar  ddamcanion  esboniadol  ac  athron- 
yddol.  byddai  yn  well  i  ni  edrych  ar  atebiad  Crist  yn  ei 
iaith  ef  ei  hun  i'r  cwestiynau  hyn. 

I.  Llefara  am  ei  berthynas  hanfodol  a  thragwyddol,  ac 
felly  un  eithriadol.  ef  ei  hun  a'r  Tad.  Pan  yn  Ilefaru  am 
y  Tad,  neu  wrth  y  Tad,  dywed  "  fy  Nhad  "  48  o  weithiau; 
o'r  rhai  hyn  ceir  35  yn  Efengyl  loan,  ac  un  yn  Marc. 
Dywed,  "O  Dad,"  "  fy  Nhad,"  "y  Tad  cyfiawn,"  "y 
Tad  sanctaidd."  Geilw  ei  hun  "  y  Mab."  "  Mab  Duw," 
"  yr  anwyl  Fab,"  "  yr  Unig-anedig  Fab,"  Mab  y  Dyn. 
Nid  yw  wedi  dyweyd  un  waith,  ein  Tad.  gan  osod  ei  hun 
ar  yr  un  safle  a'r  rhai  a  elwir  ganddo  yn  "  frodyr." 
Dywed  wrth  Mair  ar  lan  y  bedd,  "  Dos,  a  dywed  wrth  fy 
mrodyr."  Dyma  enw  newydd  ar  y  disgyblion.  yr  hwn  a 
roddodd  Crist  arnynt  ar  ol  myned  trwy  angeu,  yr  hwn 
sydd  yn  golygu  ei  fod  yn  sefyll  mewn  perthynas  newydd 
â  hwy — "  brodyr."  Yr  oedd  yn  frawd  iddynt  o  ochr  ei 
fam  er  yr  ymgnawdoliad ;  ond  foreu  yr  adgyfodiad  y  mae 
yn  frawd  iddynt  o  ochr  eu  Tad;  "  Fy  Nhad  i  "  (nid  ein 
Tad).  a'ch  Tad  chwithau;  fy  Nuw  i  a'ch  Duw  chwithau. 
Ni  ddifynaf  yr  holl  adnodau  yn  y  rhai  y  cyfeiria  at  ei  ber- 

thynas  hanfodol  â'r  Tad.  Sylwer,  er  engraifft,  ar  y  rhai 
canlynol:  "  Myfi  a'r  Tad  un  ydym  "  (lo.  x.  30),  nid 
mewn  bwriad  ac  ewyllys,  ond  natur;  eu  hundod  o  ran 
natur  â'u  gilydd  (lo.  v.  17,  xix.  30);  fod  y  Tad  wedi  rhoddi 
pob  peth  yn  llaw  y  Mab  (Mt.  xii.  27,  xxviii.  18;  Lç.  x. 
22) ;  fod  yn  perthyn  i'w  swydd  ddatguddio  y  Tad  i'r  byd 
(Mt.  xi.  27;  lo.  xiv.  7 — 9);  ''  Yr  Unig-anedig  Fab  "  (lo. 
iii.  16).  Yn  ol  yr  ymadroddion  uchod  golygir  fod  Tadol- 
aeth  a  Mabolaeth  yn  gydberthynasol ;  hyny  yw,  yn  ber- 
thynas  fewnol  yn  y  Duwdod,  fel  y  mae  y  personau  sydd 
yn  y  berthynas  hon  o  ran  natur  yn  gyd-dragywyddol  a 
gogyfuwch.  Derbynia  y  Mab  ei  natur  a'i  BersonoHaeth  fel 
yr  Unig-anedig,  o'r  Tad.  Nis  gall  dderbyn  ei  natur.  fel  y 
myn  rhai,  o'r  Tad  heb  ei  bersonoHaeth,  na'i  bersonoHaeth 
heb  ei  natur.  Dyma  berthynas  nas  gall  neb  arall,  dyn  nac 
angel,  sefyll  ynddi.  Y  mae  Duw  yn  Dad  nid  yn  unig  cyn 
bod  yn  Greawdwr,  a'r  Mab  yn  Fab  cyn  bod  yn  Fab  y  Dyn, 
ond  y  mae  y  naiH  a'r  Uall  yn  cael  eu  hunain  yn  dragwyddol 
yn  y  sefyhfa  hon  yn  annibynol  ar  eu  hewyllys.  Rheid- 
rwydd  ydyw  y  tragwyddol  genedHad  o  fewn  y  natur 
ddwyfol,  yr  hon  sydd  yn  ddyfnach  nag  Ewyllys  Duw. 

2.  Yn  nysgeidiaeth  Crist  gwelwn  ei  fod  nid  yn  unig 
o'r  un  natur  a'r  Tad,  yn  meddu  yr  un  priodoHaethau  ag 
ef,  ond  ei  fod  yn  nyddiau  ei  gnawd  yn  ymwybodol  o  hyn 
oll,  ac  o'i  raghanfodiad.  Pan  yn  Fab  y  Dyn,  gwyddai  ei 
fod  yn  Fab  Duw.  Pa  bryd  y  gwawriodd  y  syniad,  neu  yr 
ymwybyddiaeth  yma,  yn  ei  feddwl,  nis  gwyddom.  Dyg- 
wyd  tystiolaeth  gan  y  Tad  i'w  Fabolaeth  yn  ei  fedydd; 
Hwn  yw  fy  anwyl  Fab ;  a  dyma  y  tro  cyntaf  i  Dduw  y  Tad 
ddyweyd  gair,  a  cheir  yr  ail  air  o'i  eiddo  ar  fynydd  y 
gweddnewidiad.  Yr  oedd  ei  berthynas  ef  â'r  Tad  yn  nes 
na'i  berthynas  â  dynion.  Gwyddai  Mab  y  Dyn  beth  ydyw 
ystyr  yr  adnod  hon,  "  Ti  yw  fy  Mab,  myfì  heddyw  a'th 


TADOLAETH    DUW   A    MABOLAETH   Y  SAINT.  6l 

genedlais  di."  Yr  wyf  yn  gwybod  fod  rhai  ysgolheigion 
gwych  yn  y  dyddiaii  hyn,  wrth  esbonio  yr  "  ymwacad  " 
(kenosis),  yn  ceisio  ei  amddifadu  o'r  wybodaeth  a  feddai 
yn  nyddiau  ei  gnawd,  am  ei  dragwyddol  Fabolaeth.  Ond 
yn  ol  fv  syniad  i  y  mae  y  ddamcaniaeth  yn  hoUol  groes  i'w 
ddys'geidiaeth  ef  ei  hun.  Ond  ceir  sylwi  yn  fanylach  ar 
hyn  pan  y  deuwn  at  ei  ddysgeidiaeth  ef  am  dano  ei  hun. 

3.  Yr  ydym  wedi  gofyn  y  cwestiwn,  pa  beth  yw  per- 

thynas  Duw  â  dynion.     A  yw  Crist  yn  dysgu  Tadolaeth 

gyffredinol  Duw  ?     Ateba  holl  dduwinyddion  y  Dduwin- 

yddiaeth    Newydd    y    cwestiwn    hwn    yn    gadarnhaol,    o 

ddyddiau  F.  VV.  Robertson  a  Maurice  hyd  y  dydd  hwn. 

GelHr  gweled  hyn  yn  y  llyfrau  a  gyhoeddywd  yn  ddi- 

weddar,  megys  "  YmgnawdoHad  Mab  Duw,"  gan  Canon 

Gore;    "  Dysgeidiaeth    Crist,"    gan    Esgob   Moorhouse; 

"  Crist  mewn  Duwinyddiaeth  Ddiweddar,"  gan  Fairbairn, 

&c.      DeHr  a  dysgir  gan  yr  ysgol  hon  o  feddylwyr  fod 

Duw  yn  Dad  i  bob  dyn,   pa  beth  bynag  ydyw  ei  gyflwr 

moesol  ef.     Y  mae  y  syniad  hwn  yn  un  poblogaidd,  ac  ar 

unwaith  yn  enill  cydymdeimlad;    ond   a   ydyw   yn   syniad 

cywir,  ac  yn  gorwedd  yn  esmwyth  ar  ddysgeidiaeth  Crist  ? 

Wrth  gymeryd  golwg  frysiog  ar  y  cofnodion  yn  yr  efeng- 

ylau  geHid  casghi  fod  Crist  yn  cefnogi  y  dybiaeth  hon. 

Ceir  ef  yn  dyweyd  "  Y  Tad  "  82  o  weithiau,  ac  o'r  rhai 

hyny  y  mae  31  yn  loan.     A  yw  "  Y  Tad  "  yn  y  Heoedd 

hyn  yn  golygu  Tad  cyfîredinol  ?     Oddiwrth  dri  yn  unig 

o'r  cyfeiriadau  y  geHir  casglu  ei  fod  yn  cefnogi  Tadolaeth 

gyffredinol  Duw.  sef  yn  lo.  iv.  21,  v.  45,  viii.  25.     Ond 

wrth  fanylu  ar  yr  enw — "  Y  Tad,"  yn  y  tri  He  uchod,  yn  ei 

berthynas  â'r  cyd-destynau,  gweHr,  a  dyweyd  y  Heiaf,  fod 

y  syniad  o  Dadolaeth  gyffredinol  yn  dra  amheus  yn  y  lle- 

oedd  hyn.     Nid  oes  neb  yn  amheu  fod  dyn  yn  hiHogaeth 

Duw,  wedi  ei  greu  ar  ei  ddelw.     Gelwir  Adda  unwaith  yn 

fab  Duw;  a  gelwir  yr  angylion  yn  feibion  Duw  mor  foreu 
a  dyddiau  Job.  Ond  a  ydym  i  ddeall  fod  dynion  yn  feib- 
ion  Duw  yn  eu  cyflwr  pechadurus  ?  Wrth  fanylu  ar  yr 
holl  gysylltiadau  y  ceir  yr  enw  Tad  ynddo  yn  yr  efeng- 
ylau,  ac  wedi  ei  lefaru  gan  Grist,  am  berthynas  Duw  â 
dynion,  yr  wyf  yn  dyfod  i'r  casgliadau  canlynol:  — 

I.  Defnyddir  y  gair  Tad  gan  lesu  Grist  am  ddeiliaid 
teyrnas  nefoedd.  Deiliaid  hon  yn  unig  a  elwir  ganddo  yn 
blant  y  deyrnas,  yn  nghyd  ag  ysbrydoedd  y  saint,  y  rhai  a 
berffeithiwyd ;  gelwir  hwy  ganddo  yn  blant  Duw,  gan  eu 
bod  yn  blant  yr  adgyfodiad.  Er  fod  Dr.  G.  B.  Stevens 
yn  dal  Tadolaeth  gyffredinol  Duw,  eto  addefa  nad  yw 
Crist  yn  dysgu  hyn,  "  Y  ffaith  yw,"  meddai,  "  fod  Crist 
yn  barhaus  yn  llefaru  am  Dduw  fel  Tad  ei  ddisgyblion."* 
Hefyd,  dyma  yw  syniad  Dr.  John  M.  King.  "  Ar  y  llaw 
arall,"  meddai,  "  nid  ymddengys  fod  Crist  byth  yn  def- 
nyddio  y  term  Tad  i  olygu  perthynas  Duw  â'r  rhai  sydd 
o'r  tu  allan  i'w  deyrnas  ef."t  Nid  y  cwestiwn  ydyw  a  oes 
ystyr  yn  bod  ag  y  mae  Duw  yn  Dad  cyffredinol  i  ddynion 
a  grewyd  ar  ei  ddelw,  ond  a  ydyw  Crist  yn  ei  gyfeiriadau 
mynych  at  Dduw  yn  dysgu  ei  Dadolaeth  yn  yr  ystyr  hwn. 
Yr  wyf  yn  meddwl  yr  argyhoeddir  pob  meddwl  agored,  os 
cymer  drafferth  i  droi  at  yr  holl  gyfeiriadau  a  wneir  gan 
Grist  at  Dduw  fel  Tad,  nad  yw  yn  defnyddio  yr  enw 
gymaint  ag  unwaith  i  olygu  Tadolaeth  gyffredinol  Duw. 
Y  mae  hyd  y  nod  y  Bregeth  ar  y  Mynydd,  ar  yr  hon  y 
ceisir  seilio  y  syniad  hwn,  yn  hollol  groes  iddo.  Yn  ol 
adroddiad  Matth.  a  Luc  llefarwyd  y  bregeth  hon  wrth  y 
disgyblion,  a  thrwy  gorff  y  bregeth,  Eich  Tad  chwi  ydyw 

*The  Theology  of  the  New  Testament,  by  Prof.  G.  B.  Steven3, 
Ph.D.,  D.D.,  Yale  University,  p.  69. 

tThe  Theology  of  Chrisfs  Teaching,  by  John  M.  King,  D.D., 
Principal  of  Manitoba  College,  Winnipeg,  p.  33. 

Duw,  "  Llewyrched  felly  eich  goleuni  ger  bron  dynion," 
"  ac  y  gogoneddont  eich  Tad  yr  hwn  sydd  yn  y  nef- 
oedd";  "  Cerwch  eich  gelynion  .  .  .  fel  y  byddoch 
blant  i'ch  Tad  ";  "  Byddwch  chwi  gan  hyny  berffaith,  fel 
y  mae  eich  Tad  yr  hwn  sydd  yn  y  nefoedd  yn  '  berffaith.'  " 
Anogir  hwy  i  weddio,  a  dywedyd  "  Ein  Tad,"  "  A'th 
Dad  yr  hwn  a  wel  yn  y  dirgel,  a  dal  i  ti  yn  yr  amlwg  "; 
"  Nac  ofna  braidd  bychan,  canys  rhyngodd  bodd  i'ch  Tad 
roddi  i  chwi  y  deyrnas  "  (Mt.  v.  i6,  45,  48;  vi,  4,  6,  8; 
Lc,  xii.  32),  "  Ac  na  alwch  neb  yn  dad  i  chwi  ar  y 
ddaear  ";  "  Canys  un  Tad  sydd  i  chwi,  yr  hwn  sydd  yn  y 
nefoedd  "  (Mt.  xxiii.  9,  Mc.  xi.  25). 

2.  Fel  y  sylwyd,  nid  yw  byth  yn  defnyddio  yr  enw  Tad  i 
osod  allan  berthynas  Duw  â'r  rhai  sydd  o'r  tu  allan  i'w 
deyrnas  ef.  Llefara  wrth  bob  dosbarth  o  ddynion;  gwa- 
hodda  hwy  i  gredu  ynddo  ef ;  ond  nid  yw  byth  yn  dywedyd 
wrthynt  am  Dduw,  eich  Tad,  neu  dy  Dad.  Nid  yw  byth 
yn  defnyddio  y  rhagenw  meddianol  "  eich  "  ond  yn  ei  ber- 
thynas  â'i  ddisgybhon.  "  Canys  y  mae  efe,"  sef  eich  Tad 
chwi,  "  yn  peri  i'w  haul  godi  ar  y  drwg  a'r  da,  ac  yn 
gwlawio  ar  y  cyfiawn  a'r  anghyfiawn  "  (Mt.  v.  45).  Un 
haelfrydig  ydyw  eich  Tad  chwi;  byddwch  chwithau  yn 
debyg  i'ch  Tad.  Byddai  pobl  Marseilles  yn  dirmygu  hen 
wr  o'r  enw  Guyot,  yr  hwn  drwy  ddiwydrwydd  a  gasglodd 
lawer  o  gyfoeth.  Er  ei  ddirmygu  caed  y  geiriau  canlynol 
yn  ei  ewyllys,  "  Wrth  weled,  er  yn  fachgen,  fod  tylodion 
Marseilles  yn  gorfod  talu  am  ddwfr,  llafuriais  yn  ffydd- 
lawn  holl  ddyddiau  fy  mywyd  i  sicrhau  iddynt  y  fendith 
fawr  hon,  ac  yr  wyf  yn  gadael  fy  holl  eiddo  i'r  diben 
hwn."  Dyma'r  hwn  a  wawdid  gan  dylodion  Marseilles 
yn  troi  i  fod  eu  prif  gymwynaswr.  Y  mae  Tad  deiliaid 
teyrnas  nefoedd  yn  un  mor  haelfrydig,  fel  y  mae  yn  peri 
i'w  haul  godi  ar  y  da  a'r  drwg,  yn  gwlawio  ar  y  cyfiawn 
a'r  anghyfiawn. 

3.  Gwedir  mewn  modd  pendant  gan  Grist  nad  oedd  yr 
Iddewon  yn  sefyll  mewn  perthynas  fabaidd  â  Duw.  "  Un 
Tad  sydd  genym  ni,"  meddent,  "  sef  Duw."  Atebiad  yr 
lesu  iddynt  ydyw,  "  Pe  Duw  fyddai  eich  Tad;  chwi  a'm 
carech  i."  "  Ü'ch  tad  diafol  yr  ydych  chwi;  a  thra- 
chwantau  eich  tad  a  fynwch  chwi  eu  gwneuthur  "  (lo.  viii. 
42 — 44).  Pe  byddai  Duw  yn  Dad  i  bawb  yn  ddiwahan- 
iaeth,  fel  y  mynir  i  ni  gredu  yn  fynych,  ni  byddai  un  ystyr 
i'r  ymresymiad  hwn.  Yr  ymresymiad  yw  hwn  :  Gan  fod 
Duw  yn  Dad  iddo  ef  ac  yn  ei  garu,  a  thra  yr  oeddynt 
hwythau  yn  ei  wrthod,  ei  ddirmygu  a'i  ladd,  nid  oedd  cyd- 
rywiaeth  anian  rhyngddynt;  a  lle  nad  oes  cydrywiaeth 
anian  nis  gall  fod  Tadolaeth,  ar  un  llaw,  na  Mabolaeth, 
ar  y  llaw  arall.  Ond  yr  oedd  cydrywiaeth  anian  rhyng- 
ddynt  â'r  diafol  fei  ag  sydd  rhwng  pob  un  diailenedig,  o 
ganlyniad  yr  oeddynt  yn  blant  i  ddiafol. 

4.  Yn  ol  dysgeidiaeth  Crist,  y  mae  Tadolaeth  nid  yn 
gydberthynasol  â  mabolaeth  yn  unig,  ond  yn  gydamserol 
hefyd;  hyny  yw,  nid  yw  dyn  yn  blentyn  Duw  hyd  nes  y 
genir  ef  o  Dduw ;  ac  ar  y  f oment  hon  ffurfir  y  berthynas 
ddeublyg  hon.  "  Ond  cynifer  ag  a'i  derbyniasant  ef," 
medd  loan,  "  efe  a  roddes  iddynt  allu  i  fod  yn  feibion  i 
Dduw,  sef  i'r  rhai  a  gredant  yn  ei  enw  ef ;  y  rhai  ni  aned  o 
waed,  nac  o  ewyllys  y  cnawd,  nac  o  ewyllys  gwr,  eithr  o 
Dduw "  (lo.  i.  12,  13).  Dyma  y  "  gallu "  (exonsia); 
gallu  newydd,  yr  hwn  sydd  yn  golygu  yma  fwy  na  hawl 
gyfreithiol  i  f od  yn  blant  i  Dduw ;  ond  hawl  yn  codi  oddiar 
anian  plentyn  trwy  ei  eni  ef  o  Dduw.  Fel  hyn,  nid  dwyn 
i  ymwybyddiaeth  dyn  yr  hen  berthynas  sydd  yn  bod  eisoes 
rhyngddo  â  Duw,  fel  y  dysga  y  Dduwinyddiaeth  Newydd 
a  wneir;  ond  ei  ddwyn  ef  trwy  ailenedigaeth  i  berthynas 
newydd  âg  ef  fel  plentyn,  yr  hwn  sydd  wedi  cyfranogi  o'r 
ddwyfol  natur, 

5.  Y  mae  mabolaeth,  yn  ol  dysgeidiaeth  Crist  a'r 
Testament  Newydd,  yn  seiHedig  ar  undeb  personol  âg  ef 
fel  Ail  Ben  y  ddynoliaeth.  Gellir  dyweyd  íod  mwy  yn  y 
fabolaeth  hon  na  chenedUad.  Gwyddom  mai  un  o 
ddeddfau  mawrion  natur  ydyw  fod  y  tebyg  yn  cynyrchu  y 
tebyg,  a  bod  y  ddeddf  hon  yn  rhedeg  trwy  y  deyrnas  lys- 
ieuol  ac  anifeilaidd.  Ond  nid  ydym  yn  galw  deiHaid  y 
ddwy  deyrnas  yna — un  yn  dad  a'r  Uall  yn  fab,  er  fod  yma 
genedUad,  am  y  rheswm  eu  bod  oU  yn  rhy  isel  ar  raddfa 
bodolaeth  i  aUu  dyweyd  Myfì  a  Thydi.  Nid  yw  y  syniad  o 
Dadolaeth  a  Mabolaeth  yn  perthyn  i  neb  ond  i  bersonau; 
ac  yn  mheUach,  nid  yw  yn  perthyn  yn  briodol  i  neb  ond  i 
Dduw  ac  i  ddyn.  Nid  yw  yr  angyUon  yn  sefyU  yn  y  ber- 
thynas  hon.  Nis  gwyddom  pa  fodd  y  gaU  yr  angyUon  fod 
yn  natur;  canys  hyd  y  gwyddom,  y  mae  natur  yn  golygu 
deiUiad  a  chenedHad.  Derbynia  dyn  ei  berson  a'i  natur 
trwy  genedUad ;  ond  nid  y w  yn  derbyn  ei  rinwedd  moesol 
feUy.  Dibyna  rhinwedd  ar  ei  ewyUys  neu  ei  ddewisiad  ef 
ei  hun.  Tra  y  mae  posibilrwydd  ei  fabolaeth  yn  Nghrist, 
bod  mewn  undeb  àg  ef,  yn  gyfranog  o'i  fywyd  ef,  eto 
dibyna  hyn,  fel  ei  rinwedd,  ar  ei  ewyUys  bersonol  ef  ei 
hun.  Ni  fynwch  chwi  ddyfod  ataf  fi  fel  y  caÉfoch  fywyd. 
Daeth  Mab  Duw  yn  Fab  y  Dyn  mewn  trefn  i  wneyd  yn 
bosibl  i  feibion  dynion  ddyfod  yn  feibion  Duw. 

Yn  awr,  yr  ydym  wedi  gweled  nad  y w  Mabolaeth  yn  seil- 
iedig  ar  berthynas  naturiol  dyn  â  Duw,  ond  ar  gyfranog- 
iad  o  fywyd  newydd;  nid  syniad  neu  deimlad  newydd,  yn 
mynwes  y  rhai  sydd  eisoes  yn  feibion,  ond  ar  enedigaeth 
o'r  Ysbryd.  Yn  wrthddrychol  dygir  i  ni  bosibilrwydd  hyn 
trwy  y  Gair  a  wnaethpwyd  yn  gnawd ;  yn  fewnol  gwneir 
hyn  yn  ffaith  yn  ymwybodolrwydd  yr  enaid.  FeUy  dygir 
dyn  i  fod  yn  blentyn  i  Dduw.  nid  trwy  ddadblygiad  o  ryw 
hedyn  o  berthynas  sydd  yn  bod  ynddo  ef  yn  barod,  ond 
F 


66  DUWINYDDIAETH  CRIST  A  BEIRNIADAETH. 

trwy  blaniad  o  fywyd  newydd  a  dwyfol.  Fel  hyn  y  mae 
dysgeidiaeth  Crist  am  Dadolaeth  Duw  a  Mabolaeth  y 
Saint  yn  ateb  i'w  ymgnawdoHad  ef .  Trwy  yr  ymgnawdol- 
iad,  ac  ar  sail  ei  lawn,  dygwyd  peth  newydd  i  mewn  nad 
yw  dyn  yn  ei  feddu  yn  naturiol,  sef  mabolaeth  trwy  gyf- 
ranogiad  o  anian  ddwyfol.  Ceir  y  syniad  hwn  yn  fwy 
grymus  yn  Epistol  loan  v.  i. 

6.  Nid  yw  Dameg  y  Mab  Afradlon  yn  dysgu  dim  yn 
wahanol  i'r  syniad  cyÉfredinol  a  ddysgir  gan  Grist  am 
Dadolaeth  Duw.  Nid  oes  genyf  un  math  o  gydymdeimlad 
â'r  ymdrech  i  leihau  nerth  dysgeidiaeth  y  ddameg  hon; 
a  Ilai  na  hyny  â'r  ymdrech  i  weithio  tybiaeth  athronyddol 
i  mewn  iddi,  fel  y  gwneir  gan  Fairbairn  ac  eraill.  "  Tad- 
olaeth,"  meddai,  "  y w  y  syniad  cyntaf  a  chychwynol  yn 
ngoleuni  yr  hwn  y  rhaid  i  ni  ddeall  ac  esbonio  ei  benar- 
glwyddíaeth  ef."  "Y  mae  y  syniad  newydd  hwn  yn 
chwildroad,"  medd  Dr.  Gladden,  "  a  pheth  hawdd  fyddai 
dangos  fod  yr  athrawiaeth  a  ddysgir  gan  Grist  am  Dadol- 
aeth  ddwyfol  (gyíîredinol),  yn  peri  fod  y  ddamcaniaeth 
am  yr  lawn  yn  boddloni  digofaint  Duw  drwy  ddioddef  yn 
anghredadwy."  "  Y  mae  Tadolaeth  yn  bwrw  ymaith 
am  byth  y  syniad  o  gosb,"  medd  Dr.  Walker.  Y  mae  y 
syniad  hwn  a  ddysgir  gan  Dduwinyddion  y  Dduwinydd- 
iaeth  Newydd,  ac  yn  eu  mysg  holl  ddisgyblion  Ritschl, 
yn  Ilywodraethu  holl  ymadroddion  yr  Ysgrythyr  ar  y 
pwnc  hwn,  fel  y  sylwa  Dr.  Orr.  Ond  y  cwestiwn  yw,  a 
chwestiwn  nad  all  yr  ysgol  hon  o  dduwinyddion  ei  ateb  yn 
foddhaol  iddynt  eu  hunain — A  yw  yr  enw  Tad  yn  ddigonol 
i  egluro  holl  nodweddion  y  natur  ddwyfol?  Darlun 
prydferth  a  thyner  ydyw  Dameg  y  Mab  Afradlon  o  gariad 
Duw  at  y  colledig,  yn  hollol  yn  yr  un  ystyr  a'r  geiriau 
eraill  a  ddywedodd  yr  lesu,  "  Canys  felly  y  carodd  Duw 
y  byd  fel  y  rhoddodd  efe  ei  Unig-anedig  Fab  ";  neu  o'r 
un  ystyr  a'r  geiriau  a  ddywedodd  gelynion  Crist,  "  Cyfaill 

publicanod  a  phechaduriaid."  Pan  y  gofynir  i  ni  fyned 
yn  mhellach,  a  chredu  fod  y  ddameg  yn  dysgu  fod  Duw 
yn  Dad  cyffredinol  i  bob  dyn,  a  bod  pob  dyn  yn  fab  i 
Dduw  yn  yr  un  ystyr  a'r  hwn  sydd  ẁedi  ei  eni  o  Dduw, 
yr  ydym  yn  petruso.  GweHr  fod  yr  holl  ddadl  yn  gor- 
phwys  ar  y  defnydd  a  wneir  yn  y  ddameg  o'r  geiriau  tad 
a  mab.  Pa  un  a  ydym  i  ddeall  y  rhai  hyn  yn  wirioneddol 
ai  yn  ffigyrol  ?  Yn  awr,  nid  yw  Dameg  y  Mab  Afradlon 
ond  un  o  dair,  yn  y  rhai  y  gosodir  allan  yr  un  gwirionedd, 
sef  cariad  Duw  at  y  colledig  a'r  Ilawenydd  o'i  dderbyn  yn 
ol.  Yn  y  ddwy  ddameg  arall,  bugail  a  defaid,  gwraig  a 
darn  arian,  yw  y  ffugyrau,  a  thad  a  mab  yn  y  drydydd. 
Ond  yr  hyn  y  gofynir  i  ni  ei  wneyd  ydyw  cymeryd  bugail 
a  defaid,  gwraig  a  darn  arian,  yn  ffugyrol,  ond  tad  a  mab 
yn  y  drydydd  fel  ffeithiau,  fel  pe  byddai  y  ddameg  yn 
hanes  gwirioneddol  ac  nid  dameg.  Os  gellir  gwneyd 
hyn  â'r  drydydd,  paham  nad  ellir  gwneyd  hyn  à'r  ddwy 
arall,  a  dyweyd  mai  bugail  yw  Duw,  ac  mai  defaid  yw 
dynion;  neu  mai  gwraig  yw  Duw,  ac  mai  darn  arian  yw 
dynion.  Y  ffaith  yw,  os  nad  ydyw  yn  rhy  amlwg  i'w  dy- 
weyd,  nad  yw  y  gair  tad  yn  y  ddameg  hon  wedi  ei  fwriadu 
i  ddysgu  nac  i  olygu  Tadolaeth  gyffredinol  Duw,  mwy 
nag  y  mae  y  gair  bugail  i  osod  allan  ei  fod  yn  fugail  cyff- 
redinol.  Y  cwbl  a  ellir  ei  ddyweyd  ydyw,  ac  y  mae  y  dar- 
lun  yn  un  tyner  dros  ben,  fod  y  Duw  Anfeidrol,  o'i  gariad 
a'i  ras,  yn  derbyn  y  rhai  sydd  wedi  gwario  eu  da,  ac  wedi 
gwario  eu  hunain  gyda  phuteiniaid  trwy  fyw  yn  afradlon. 
Nid  oes  neb  am  gyfyngu  cariad  anfeidrol  Duw  at  y  byd 
colledig;  yr  un  pryd  y  mae  y  rhai  hyny  sydd  yn  dal  Tad- 
olaeth  gyffredinol,  nid  yn  unig  yn  myned  yn  erbyn  dysg- 
eidiaeth  yr  Hen  Destament,  dysgeidiaeth  Crist  a'r 
gweddill  o'r  Testament  Newydd,  ond  yn  colli  eu  gafael 
ar  y  fabolaeth  ogoneddus  sydd  yn  sylfaenedig  ar  ras,  ac 
o'r  hon  y  mae  Crist  ei  hun  yn  tyỳe. 


PENNOD   V. 

TYSTIOLAETH  CRIST  AM  DANO  EI  HUN  FEL  MAB  Y  DYN. 

Byddai  yn  fanteisiol  i  ni  neshau  at  Berson  yr  lesu  yn  y 
lle  y  ceir  ef  agosaf  atom,  trwy  sylwi  ar  ei  dystiolaeth  am 
dano  ei  hun  fel  Mab  y  dyn.  Yr  ydym  yn  gweled  oddiwrth 
y  teitlau  a  ddefnyddia,  pan  yn  llefaru  am  dano  ei  hun,  ei 
fod  yn  ymwybodol  ei  fod  yn  Fab  Duw  ac  yn  Fab  y  dyn. 
Gall  ein  syniadau  am  ei  Berson,  yn  y  naill  berthynas  a'r 
llall,  fod  wedi  eu  lliwio  gan  ragdybiau  athronyddol  neu 
dduwinyddol,  fel  y  mae  y  peth  doethaf  i  ni  ydyw  gwrando 
ar  ei  dystiolaeth  ef  am  dano  ei  hun.  Iddo  ef  nid  oedd  y 
teitlau  Mab  Duw  a  Mab  y  d)m  yn  dermau  duwinyddol, 
ond  yn  fynegiadau  syml  o'i  ymwybyddiaeth  am  dano  ei 
hun.  Gwyddai  ef  mai  Mab  Duw  ydoedd  wedi  dyfod  yn 
Fab  y  dyn,  ac  fel  y  cyfryw  cyfeiriai  yn  barhaus  at  ei  rag- 
hanfodiad,  ac  at  y  gogoniant  oedd  iddo  gyda'r  Tad  cyn 
bod  y  byd.  Yr  oedd  ei  lygad  ef,  fel  y  gwelir  oddiwrth  y 
ddau  deitl,  i  fyny  ar  ei  berthynas  ddwyfol  a  thragwyddol 
â  Duw,  ac  i  lawr  ar  ei  berthynas  â  dyn.  Gwyddai  yn  dda 
beth  a  olygai  ei  bresenoldeb  ar  y  ddaear  i  Dduw  ac  i  ddyn, 
am  ei  fod  yn  gwybod  beth  a  olygai  hyny  iddo  ef  ei  hun. 
Teimlai  fod  ganddo  hawl  i  lefaru  am  dano  ei  hun  ar  sail  ei 
ymwybyddiaeth  beríîaith  am  dano  ei  hun.  "  Os  ydwyf  fì 
yn  tystiolaethu  am  danaf  fy  hun,"  meddai,  "y  mae  fy 
nhystiolaeth  i  yn  wir." 

Yn  ol  y  cofnodion  yn  yr  Efengylau  gwelir  ei  fod, 
mewn  gwahanol  amgylchiadau,  wedi  galw  ei  hun  yn  Fab 
y  dyn  bedair  ar  bymtheg  a  deugain  o  weithiau.     Gan  fod 

yr  lesu  mor  hoff  o'r  teitl  hwn  peth  rhyfedd  na  buasai  yr 
Efengylwyr,  ac  ysgrifenwyr  eraill  y  Testament  Newydd, 
yn  ei  ddefnyddio  am  dano  ef;  ond  ni  cheir  ef  yn  cael  ei 
ddefnyddio  y  tuallan  i'r  Efengylau  ond  dwy  waith  yn 
unig  (Act.  vii.  13;  Dad.  i.  13).  Ac  yn  llyfr  y  Dadgudd- 
iad  ymddengys  ei  fod  wedi  ei  gymeryd  o  lyfr  Daniel  yn 
hytrach  nag  o  enau  yr  lesu  ei  hun.  Yn  yr  Efengylau  ceir 
y  teitl  yn  cael  ei  ddefnyddio  gan  yr  lesu  mewn  pedwar 
cysylltiad  neillduol,  sef,  i.  Yn  ei  gysyUtiad  à  sefyllfa  ei 
ddarostyngiad.  "  Y  mae  gan  adar  y  nefoedd  nythod,  a 
chan  y  Uwynogod  ffauau;  ond  gan  Fab  y  dyn  nid  oes  le  i 
roddi  ei  ben  i  lawr."  "  Eithr  fel  y  gwypoch  fod  gan  Fab 
y  dyn  awdurdod  i  faddeu  pechodau  ar  y  ddaear."  "  Am 
hyny  y  mae  Mab  y  dyn  yn  Arglwydd  hefyd  ar  y  Sabbath." 
"  A  Mab  y  dyn  a  ddaeth  i  geisio  ac  i  gadw  yr  hyn  a  goll- 
asid  "  (Ma.  viii.  20;  Mc.  ii.  28;  Lc.  xix.  10).  2.  Pan  yn 
Ilefaru  am  ei  ddioddefìadau,  dywedodd,  "  Rhaid  i  Fab  y 
dyn  ddioddef  llawer  ";  "  Y  traddodid  Mab  y  dyn  i  ddwy- 
law  dynion,  ac  y  lladdent  ef  ";  "  A  Mab  y  dyn  sydd  yn 
myned  fel  y  mae  yn  ysgrifenedig  am  dano  ef  "  (Ma.  viii. 
31,  ix.  31,  xiv.  21).  3.  Yn  nglyn  a'i  ail-ddyfodiad  i  fam  y 
dydd  mawr.  '*  Ac  yna  yr  ymddengys  arwydd  Mab  y  dyn 
yn  y  nef;  ac  fel  yr  oedd  yn  nyddiau  Noe,  felly  hefyd  y 
bydd  dyfodiad  Mab  y  dyn  " ;  "  Canys  yn  yr  awr  ni  thyb- 
ioch  ydaw  Mab  y  dyn  ";  "  A  Mab  y  dyn  pan  ddel  yn  ei 
ogoniant  "  (Ma.  xxiv.  30,  44,  xxv.  31).  4.  Yn  Efengyl 
loan  ceir  y  teitl  ddeng  waith  mewn  cysylltiad  â'i  swydd 
a'i  awdurdod  fel  Duw-Ddyn  (lo.  i.  51,  iii.  13,  14,  vi.  27, 
53,62,  V.  27). 

Yn  awr,  pa  beth  ydyw  meddwl  y  teitl  hwn  pan  y  def- 
nyddir  ef  gan  Grist  mor  fynych  am  dano  ei  hun  ?  A  yw 
yn  golygu  ei  Fessiaeth  ef  ?  A  y w  yn  golygu  ei  berthynas 
â  dynoliaeth  yn  gfyffredinol  ?     A  yw  yn  golygu  fod  ei  Ber- 

son  mewn  sefyllfa  derfynol  pan  ar  y  ddaear?  Pa  beth 
ydoedd  nodweddion  moesol  ei  gymeriad  fel  Mab  y  dyn? 
Byddai  yn  fanteisiol,  er  mwyn  trefn  feddyliol,  i  ni  ateb  y 
cwestiynau  hyn,  neu  yn  hytrach  ymofyn  beth  ydyw  ateb- 
iad  yr  lesu  iddynt. 

I.  A  yw  y  teitl  Mah  y  dyn  yn  golygu  ei  Fessiaeth  ef? 
Atebir  y  cwestiwn  hwn  yn  nacaol  gan  hiaws  o  ddysgedig- 
ion  diweddar,  a  hyny  yn  benaf  am  y  rheswm  nad  oedd  y 
teitl  Mab  y  dyn  yn  cael  ei  ddefnyddio  yn  yr  oes  hono  am 
y  Messiah,  ac  am  y  rheswm  nad  oedd  yn  perthyn  i  genad- 
aeth  yr  lesu  fynegi  mai  efe  ydoedd  y  Messiah.  "  Ni  ddi- 
gwyddodd  iddo  erioed,"  meddir,  "  hawho  ei  fod  yn  rhag- 
hanfodi."  "  Oddiar  safle  hanesyddol,"  meddai  un  arall, 
"  amlwg  yw  nad  oedd  yr  lesu  yn  hawHo  ei  fod  yn  meddu 
natur  oruwchnaturiol ;  dim  ond  dyn  yn  syml;  un  mawr, 
mae  yn  wir,  ond  nid  gwrthrych  addoHad."*  Dadleuir  yn 
gryf  gan  Lietzmann,  Schmidt,  ac  eraiH,  nad  yw  y  teitl 
Mab  y  dyn  (Barnasha)  yn  yr  Aramaeg,  sef  yr  iaith  a  lef- 
erid  gan  y  bobl  yn  gyffredin,  a'r  iaith  a  leferid  gan  Grist 
a'r  disgybhon,  yn  golygu  dim  mwy  na  dyn  yn  syml,  a 
bod  yr  Efengylwyr  wrth  ysgrifenu  yn  y  Groeg  yn  ei  gyí- 
ieithu  yn  Fab  y  dyn,  am  nad  oeddynt  yn  deaH  ystyr  y  gair 
yn  yr  Aramaeg.  Ond  dadleua  Dalman  fod  y  Groeg, 
huios  tou  anthrôpou — Mab  y  dyn,  yn  gyfìeithiad  cywir  o 
Barnasha  yn  yr  Aramaeg.  Ond  pe  byddai  Dalman  yn 
anghywir,  a  Schmidt  yn  gywir,  hyny  yw,  nad  yw  y  teitl 
hwn  yn  yr  Aramaeg  yn  golygu  dim  mwy  na  dyn,  nid  yw 
hyny  yn  penderfynu  ei  nerth  yn  y  cysyHtiadau  y  defnyddir 
ef  gan  yr  lesu.  Un  peth  ydyw  penderfynu  ystyr  lythrenol 
gair  ar  ei  ben  ei  hun,  ond  peth  araH  ydyw  penderfynu  ei 

*  The  Christian  Origin,  by  Otto  Pfleiderer,  p.  115;  Dr.  Drum- 
mond,  The  Jewish  Messiah,  p.  284;  Stanton,  The  Jewish  and  Christ- 
ian  Messiah,  p.  240;  Holtzmaan,  Neut.  Theol.,  i.,  262. 

ystyr  yn  ei  gysylltiadau.  Byddai  dadleu  nad  yw  y  teitl 
hwn  yn  ngenau  Crist  yn  golygu  dim  ond  dyn  yn  syml, 
neu  ei  fod  yn  ei  ddefnyddio  fel  enw  casgliadol  i  olygu  yr 
holl  natur  ddynol,  yn  drosedd  yn  erbyn  rheolau  esbon- 
iadol.  Heblaw  hyn,  ymddengys  i  ni  mai  ynfydrwydd 
ydyw  dyweyd  mai  teitl  wedi  ei  ddyfeisio  gan  yr  Efengyl- 
wyr  ydyw,  oblegyd  nid  hwy,  ond  Crist,  sydd  yn  ei  ddef- 
nyddio.  Gan  fod  Crist  yn  defnyddio  y  teitl  hwn  mor 
fynych  am  dano  ei  hun,  peth  naturiol  yw  casglu  ei  fod  yn 
ei  ddefnyddio  bob  amser  yn  yr  un  ystyr. 

2.  Yr  ail  ddadl,  nad  ydyw  y  teitl  yn  golygu  Messiaeth 
yr  lesu,  ydyw  ei  fod  yn  anadnabyddus  i'r  Iddewon. 
Seilir  y  ddadl  hon  ar  yr  ymddiddan  fu  rhwng  Crist  a'r 
Iddewon.  Pan  yn  Ilefaru  am  ei  farwolaeth  o  dan  y 
ffigur  ddyrchafu  oddiar  y  ddaear.  "  Y  dyrfa  a  atebodd 
iddo,  Ni  a  glywsom  o'r  ddeddf  fod  Crist  yn  aros  yn  dra- 
gwyddol;  a  phaham  yr  wyt  ti  yn  dywedyd,  fod  yn  rhaid 
dyrchafu  Mab  y  dyn?  pwy  yw  hwnw,  Mab  y  dyn?"  (lo. 
xii.  34).  Pa  fodd  bynag  am  y  ddadl  hon  yn  gyffredinol,  y 
mae  yn  amlwg  yma  mai  nid  dyeithrwch  y  teitl  a  barai  i'r 
bobl  ofyn  y  cwestiwn  hwn,  ond  dyeithrwch  y  syniad  a 
gysylltid  àg  ef,  sef  fod  y  Messiah  yn  un  i  ddioddef  a  marw. 
Deallasant  ei  fod  yn  Ilefaru  am  ei  farwolaeth,  ac  ar  yr  un 
pryd  yn  honi  mai  efé  oedd  y  Messiah,  tra  yr  oeddynt  hwy 
wedi  dysgu  fod  y  Messiah  i  aros  yn  dragwyddol. 

Heblaw  hyn,  yr  ydym  yn  gweled  yn  Ilyfr  Enoch,  yr 
hwn  a  ysgrifenwyd  rywbryd  rhwng  dyddiau  Malachi  a 
dyddiau  y  Gwaredwr,  nad  oedd  y  teitl  yn  hollol  anarfer- 
edig  yn  y  cyfnod  hwn,  yn  enwedig  yn  mysg  yr  Iddewon 
dysgedig,  oblegyd  ceir  ef  yn  fynych  yn  eu  llyfrau  hwy 
(Enoch  xlvi.  2 — 4,  xlviii.  2,  lxii.  5 — 9,  lxiii.  11,  lxix.  29). 
Hacrir  gan  rai  o'r  uwchfeirniaid  mai  ychwanegiad  ydyw 
y  cyfeiriadau  a  geir  yn  y  Uyfr  hwn  at  y  Messiah,  o  dan  y 

teitl  Mab  y  dyn,  yr  hwn  a  wnaed  gan  rhyw  Gristion  tua'r 
ail  ganrif.  Ond  y  mae  Dr.  R.  H.  Charles,  yr  awdurdod 
uchaf  ar  y  pwnc,  wedi  protì  yn  derfynol  fod  y  rhanau  hyn 
o'r  llyfr  mor  hen  a  gwreiddiol  a'r  gweddiU  o  hono,  ac  yn 
hŷn  nag  ysgrifenwyr  y  Testament  Newydd,  ac  nad  oes  yn 
y  llyfr  yr  arwydd  leiaf  o  ddylanwad  Cristionogaeth.*  Y 
mae  yn  amlwg  fod  Enoch  wedi  cymeryd  y  teitl — Mab 
dyn,  oddiwrth  lyfr  Daniel  vii.  13,  14,  a'i  fod  yn  deall  mai 
gweledigaeth  ydyw  y  geiriau  am  ddyfodiad  y  Messiah,  yr 
hwn  a  elwir  ganddo  yn  Fod  tragwyddol,  yn  Farnwr  dyn- 
ion  ac  angyHon.  Addefwn  nad  ydyw  hyn  eto  yn  profi  yn 
ddiamheuol  fod  y  teitl  Mab  y  dyn  yn  arferedig  yn  y  cyfnod 
hwn  am  y  Messiah.  Pe  buasai  y  teitl  hwn  yn  un  arferedig 
am  y  Messiah,  fel  yr  oedd  Mab  Dafydd,  peth  naturiol  fu- 
asai  i  Pedr  ddyweyd,  pan  ofynodd  Crist  y  cwestiwn  iddo, 
Ond  pwy  yr  ydych  chwi  yn  dywedyd  fy  mod  i,  Mab  y  dyn  ? 
Tydi  yw  y  Messiah,  hyny  yw,  yn  ol  dy  deitl  dewisol. 

3.  Y  ddadl  gryfaf,  yn  ddiau,  dros  y  syniad  nad  oedd  y 
teitl  Mab  y  dyn  yn  enw  cyíîredinol  ar  y  Messiah,  ydyw  na 
ddaeth  i  arferiad  yn  yr  Eglwys  Apostolaidd.  Ho£f  enw  yr 
Apostohon  ydyw  Crist,  yr  hwn  ni  ddefnyddiwyd  ganddo 
ef  ei  hun  gymaint  ac  unwaith,  yn  ol  y  cofnodion.  Gan  fod 
yr  lesu  yn  defnyddio  y  teitl  Mab  y  dyn  amryw  weithiau 
pan  yn  llefaru  am  dano  ei  hun  fel  sylfaenydd  Teyrnas  Nef- 
oedd,  eglur  yw  ei  fod  ef  ei  hun  yn  ei  ddefnyddio  yn  gyf- 
ystyr  â  Messiah.  Mab  y  dyn,  yr  hwn  a  ddisgynodd  o'r 
nef,  ydyw  sylfaenydd  Teyrnas  Nefoedd;  fel  brenin  y 
Deyrnas  hon  y  mae  ganddo  awdurdod  ar  y  ddaear  i  faddeu 
pechodau;  efe  yw  Arglwydd  y  Sabboth,  ac  y  mae  ganddo 
awdurdod  i  wneuthur  barn,  am  ei  fod  yn  Fab  y  dyn  (Mc. 
ii.  10,  28;  Ma.  xi.  19).     Yn  ol  cysondeb  yr  Efengylau,  tair 

*  Book  of  Enoch,  The  Son  of  Man  :  its  Origin  and  Meaning,  bjr 
Dr.  R.  H.  Charles,  p.  317. 

gwaith  y  defnyddiodd  yr  lesu  y  teitl  hwn  yn  flaenorol  i 
gyffes  Pedr  o'i  Fessiaeth  ef.  Y  mae  yn  amlwg  nad  oedd 
yr  Iddewon  wedi  cymeryd  eu  syniad  am  y  Messiah  oddi- 
wrth  weledigaeth  Daniei  am  Fab  dyn;  ond  o'r  fan  hon  y 
mae  Crist  wedi  cymeryd  y  teitl.  Yr  oedd  yn  gallu  def- 
nyddio  y  teitl  hwn  yn  nechreu  ei  weinidogaeth  am  y  rhes- 
ymau  uchod,  heb  gynyrchu  rhagfam  yn  meddyhau  ei 
wrandawyr.  Ond  yn  niwedd  ei  weinidogaeth,  pan  ddaeth 
yr  awr,  addefir  ganddo  mai  efe  oedd  y  Messiah.  Dywed 
Dalman  yn  mhellach  ar  hyn,  fod  yr  lesu  yn  gochel  yn  ei 
weinidogaeth  foreuaf  yn  Galilea  y  teitl  Messiah,  ac  yn  def- 
nyddio  Mab  y  dyn  yn  ei  le,  mewn  trefn  i  ochel  y  syniad 
fod  ei  deyrnas  ef  yn  un  ddaearol  a  milwrol;  ac  hefyd,  i 
awgrymu  fod  goruchafiaeth  ei  deyrnas  ef  yn  un  ddyfodol, 
ac  yn  sylfaenedig  ar  ei  adgyfodiad  ef.* 

Fel  y  nodwyd,  cymerodd  Crist  y  teitl, — Mab  y  dyn, — 
neu  yn  ol  y  Cyf.  Diwygiedig,  Mab  dyn,  o  lyfr  Daniel,  ac 
nid  o  lyfr  Enoch.  Yn  Uyfr  Daniel,  fel  y  mae  yn  amlwg, 
yr  oedd  Enoch  ei  hun  wedi  ei  gael  (Dan.  vii.  4 — 14).  Pa 
beth  a  olygir  wrth  y  teitl  hwn  yn  llyfr  Daniel  ?  Nid  oedd 
Daniel  ei  hun  yn  deall  ystyr  y  weledigaeth,  ond  nesaodd 
at  angel  oedd  gerllaw,  a  gofynodd  iddo  am  esboniad  arni, 
yr  hwn  a  roddwyd  iddo  yn  adnodau  18 — 27.  Yn  yr  esbon- 
iad  dywedir,  "  Eithr  saint  y  Goruchaf  a  dderbyniant  y 
freniniaeth  hyd  byth,  ac  hyd  byth  bythoedd."  Yn  awr,  y 
cwestiwn  ag  y  teimhr  anhawster  gydag  ef  yma  ydyw.  Beth 
a  olygir  wrth  Fab  y  dyn  ?  A  yw  yn  golygu  Messiah  per- 
sonol,  ai  ynte  corphoriad  o  saint  y  Goruchaf,  y  rhai  a  saf- 
ant  yn  y  weledigaeth  yn  wrthgyferbyniol  i  bedwar  bwyst- 
fil,  neu  bedair  breniniaeth  baganaidd  ?     Ni  byddai  yn  fudd- 

*  Dalman,  Words  of  Christ,  p.  265 ;  Dr.  Sanday,  The  Criticism  o£ 
the  Fourth  Gospel,  p.  155;  Dr.  Shailer  Mathews,  Messianic  Hope  of 
the  New  Testament,  p.  113. 

iol  i  ni  nodi  yr  amrywiol  atebion  a  roddir  i'r  cwestiwn 
hwn.  Dywed  Proíîeswr  Davidson  mai  y  syniad  olaf  oedd 
yn  fîynu  yn  mysg  yr  Iddewon,  hyny  yw,  mai  corphoriad 
ydyw  Mab  y  dyn  o  saint  y  Goruchaf ,  a  bod  llyfr  Daniel  yn 
elfen  bwysig  yn  ffurfiad  y  gobaith  Messeiaidd  yn  y  cyfnod 
hwn.*  Dyma  y  syniad  a  dderbynir  gan  lawer  o  esbonwyr 
yn  awr;  ond  nid  gan  yr  oU.  Geilw  Lange  ef,  yn  ei  Esbon- 
iad  ar  Matthew  viii.  20,  pan  yn  cyfeirio  at  yr  un  syniad 
gan  Fiebig,  yn  ddamcaniaeth  esboniadol,  ac  yn  ynfyd- 
rwydd,  yr  hwn  a  wrthbrofwyd  yn  ddigonol  gan  Ewald. 
Mabwysiadodd  Crist  yn  ddiamheuol  y  teitl  o  Daniel, 
meddai,  lle  y  darlunir  y  Messiah  yn  dyfod  gyda  chymylau 
y  nefoedd,  at  yr  Hen  Ddihenydd.  Un  tebyg  i  Fab  y  dyn 
a  welodd  Daniel;  ond  sylweddolwyd  y  darlun  gan  lesu  o 
Nazareth.  Yr  un  yw  syniad  Meyer:  "  Fod  Mab  y  dyn 
yn  Daniel  yn  golygu  teyrnas,  neu  bobl  Israel,  sydd  yn 
gyfeiUornad  yn  ddiamheuol."  Yn  nyfnder  ymwybydd- 
iaeth  yr  lesu,  yr  hwn  a'i  harweiniodd  i  gymwyso  y  teitl 
hwn  ato  ei  hun,  yr  oedd  elfen  gydberthynasol  â'i  Fabolaeth 
ddwyfol. 

Ar  ol  sefyll  uwchben  y  gwahanol  syniadau  am  y  teitl 
Mab  y  dyn,  yr  ydym  yn  dyfod  i'r  casgHadau  canlynoh  — 
I.  Er  nad  oedd  y  teitl  Mab  y  dyn  yn  cael  ei  arfer  gan  y 
bobl  yn  gyffredin  am  y  Messiah,  eto  nid  ydoedd  yn  anadna- 
byddus.  2.  Er  nad  oedd  y  teitl  yn  newydd,  derbyniodd 
ystyr  newydd  a  helaethach  gan  Grist.  Nid  syniad  ei  oes 
am  y  Messiah,  a'i  waith,  ydoedd  ei  syniad  ef ;  eithr  syniad 
yr  Hen  Destament  wedi  ei  eangu. 

Pan  y  bedyddiwyd  ef  gan  loan,  cyffesodd  yn  gy- 
hoeddus  mai  efe  oedd  y  Messiah,  nid  mewn  geiriau  ond 

*  Prof .  A.  B.  Davidson,  Theology  of  the  Old  Testameat,  p.  373 ; 
Steveas,  Theology  of  the  New  Testameat. 

mewn  gweithred.  Bu  y  syniad  yn  ymloewi  yn  ei  feddwl 
ef  yn  raddol  yn  nistawrwydd  ei  fywyd  anghyhoedd.  Yn 
awr  y  mae  ei  ymwybyddiaeth  o'i  Fessiaeth,  a'i  argyhoedd- 
iad,  wedi  myned  mor  gryf,  fel  y  mae  yn  rhaid  iddo  gyffesu 
hyny  yn  gyhoeddus  trwy  gymeryd  ei  fedyddio  gan  loan. 
Yr  oedd  bedydd  loan  a'i  weinidogaeth  o  osodiad  dwyfol; 
ond  gosodiad  dwyfol  dros  amser  terfynol,  ac  i  ddiben  pen- 
odol.  Pan  y  bedyddiwyd  Crist  coUodd  gweinidogaeth  a 
bedydd  loan  eu  hystyr.  Trodd  ei  fedydd,  o  fod  yn  fedydd 
edifeirwch,  i  fod  yn  gyfrwng  cysegriad  Person  perffaith 
sanctaidd  Tw  waith  (Ma.  iii.  i6,  17;  Mt.  i.  9;  Lc.  iii.  21; 
lo.  i.  32,  33).  Yr  oedd  y  cyfnod  o  ddistawrwydd  yn 
Nazareth  yn  gyfnod  o  gynydd  graddol,  fel  yr  oedd  yn 
dyfod  i  sylweddoH  yn  fwy-fwy  pwy  ydoedd,  a  pha  beth 
ydoedd  diben  ei  ddyfodiad  i'r  byd.  Nid  yw  y  syniad  ei 
fod  yn  cynyddu  yn  raddol  yn  ei  ymwybyddiaeth  am  dano 
ei  hun  yn  lleihau  dim  ar  fawredd  ei  Berson.  Buasai  syn- 
iad  ei  fod  yn  amgyffred  ei  fod  yn  Fessiah,  ac  yn  Fab  Duw, 
pan  yn  chwareu  yn  blentyn  bach,  yn  anaturiol.  Derbyn- 
iodd  belydr  cryf  o  oleuni  yn  ei  ymwybyddiaeth  o'i  ber- 
thynas  eithriadol  â  Duw  pan  yn  ddeuddeg  oed,  a  pharha- 
odd  y  pelydr  i  gynyddu,  ac  i  loewi.  fel  y  mae  yn  ddigon 
goleu  iddo  gymeryd  ei  gysegru  gan  loan  i  ddechreu  ar  ei 
waith. 

Heblaw  hyn,  yn  medydd  yr  lesu  y  mae  y  nefoedd  hefyd 
yn  cyfîesu  yn  gyhoeddus,  trwy  arwyddion  gweledig,  trwy 
lais  clywadwy  o'r  nef,  a  thrwy  ddisgyniad  yr  Ysbryd  Glan 
arno  megys  colomen.  Nid  gweledigaeth  i  loan  ydoedd 
hyn,  fel  y  myn  rhai,  ac  nid  profiad  newydd  a  mewnol  i 
Grist,  fcl  y  myn  eraill,  oblegyd  yn  ol  adroddiad  yr  Efeng- 
ylwyr  yr  oedd  yr  olygfa  yn  wrthrychol,  ac  nid  yn  fewnol. 
Gwelodd  loan  a  Christ  y  golomen;  clywodd  loan  a  Christ 
y  llef  o'r  nef,  "  Hwn  yw  fy  anwyl   Fab,  yn  yr  hwn  y'm 

boddlonwyd."  Cyfeirir  yn  fynych  mewn  llenyddiaeth 
Iddewig  at  Bath  Kol — Merch  y  Llais,  sef  llais  clywadwy 
y  Jehofah.  Pa  fodd  bynag  am  hyn,  a  fyddai  y  prophwydi 
neu  beidio  yn  clywed  Uais  clywadwy  o'r  nef,  dyma  y  tro 
cyntaf  i  Dduw,  yn  Mherson  y  Tad,  ddyweyd  gair,  a  dyma 
y  tro  cyntaf  i'r  Ysbryd  gymeryd  ffurf  o  fath  yn  y  byd. 
Deil  rhai  fod  y  golomen  yn  cael  ei  defnyddio  fel  íììgur  am 
yr  Ysbryd  Glan  gan  y  Rabbiniaid  Iddewig,  ond  y  mae 
Edersheim,  ar  ol  chwiHo  yn  ddyfal  i'w  llenyddiaeth,  yn 
gwadu  hyn,  a  dywed  mai  fììgur  am  Israel,  ac  nid  am  yr 
Ysbryd,  ydoedd  y  golomen.  Pa  fodd  bynag,  yr  ydoedd 
yma  yn  arwyddlun  gweledig  o  gysegriad  Crist  i'w  waith 
fel  y  Messiah,  trwy  ddwfr  a  thrwy  yr  Ysbryd.  Os  bu 
rhyw  Hw,  neu  gysgod  o  amheuaeth,  yn  ei  feddwl  rywbryd 
mai  efe  oedd  y  Messiah,  a'i  fod  yn  Fab  Duw,  o  hyn  allan 
y  mae  ei  feddwl  yn  berfîaith  gHr  am  ei  Fessiaeth  a'i  dra- 
gwyddol  Fabolaeth.  Yn  ei  fedydd  y  derbyniodd  y  dylan- 
wadau  dwyfol,  a  nerth  yr  Ysbryd  Glan  i  gyflawni  ei  wyrth- 
iau,  yn  ol  prophwydoHaeth  Esaiah  lxi.  i — 3. 

Nid  math  o  aUu  cuddiedig  o  eiddo  y  ddynoHaeth,  eithr 
heb  ei  archwiHo,  fel  y  dywed  Dr.  Moberly,  oedd  ífynoneH 
gaHu  gwyrthiol  Crist,  eithr  yn  hytrach  dylanwad  yr  Ys- 
bryd  Glan  yn  gorphwys  arno,  yr  hwn  a  dderbyniodd  nid 
wrtK  fesur.  Addefwn  yn  rhwydd  fod  elfenau  dyfnion  a 
chuddiedig  yn  perthyn  i'r  natur  ddynol,  a  bod  y  rhai  hyn 
ar  adegau  fel  yn  ymddeffro  o  fewn  y  bywyd  terfynol. 
Dywed  un  arlunydd,  a  Iwyddodd  i  dynu  llun  dau  gyw  yr 
eryr  yn  y  nyth,  fod  eu  Hygaid  i  fyny  yn  barhaus  ar  y  nef- 
oedd  uwchben.  Pa  beth  sydd  yn  fwy  naturiol  na  bod 
plant  yr  awyr  yn  dysgu  edrych  o'u  nyth  derfynol  ar  eu  car- 
tref  diderfyn  yn  yr  hwn  y  byddant  yn  symud  a  bod  yn 
mhen  ychydig  ddyddiau.  FeHy  am  ddyn,  plentyn  y  Duw 
anfeidrol,  peth  naturiol  ydyw  meddwl  fod  ynddo  elfenau, 

y  rhai  sydd  yn  deffro  ar  brydiau  a  pheri  iddo  ehedeg, 
symud  a  bod,  yn  eangder  ei  etifeddiaeth  ddiderfyn.  Ond 
nid  i'r  dwyfol  wedi  deöro  o'i  fewn,  yr  hwn  a  fu  yn  gor- 
phwys  yn  guddiedig  ynddo  am  ddeng  mlynedd  ar  hugain, 
y  priodola  Crist  ei  allu  gwyrthiol.  ond  i'r  ffaith  fod  yr  Ys- 
bryd  Glan  yn  gorphwys  arno.  "  Ysbryd  yr  Arglwydd 
Dduw  sydd  arnaf  fi,"  &c. 

Ychydig  ddyddiau  o  flaen  y  Gweddnewidiad  derbyn- 
iodd  gyffes  Pedr  am  ei  Fessiaeth.  "  Ti  yw  y  Crist,  Mab 
y  Duw  byw  "  (Mt.  xvi.  13 — 18;  Mc.  viii.  27 — 30).  Sylwer 
ar  nerth  y  fanod,  "  Ti  yw  yr  Eneiniog,  y  Mab  y  Duw 
byw."  "Ti  yw  y  Crist,"  medd  Marc;  "  Ti  yw  y  Crist 
Duw,"  medd  Luc;  "  Ti  yw  y  Crist,  Mab  y  Duw  byw," 
medd  Matthew.  A  yw  Matthew  oddiar  brofiad  diwedd- 
arach  na  Marc  yn  tynu  allan  gyffes  Pedr  yn  gyílawnach  ? 
Myn  rhai  beimiaid  na  lefarwyd  y  gyffes  hon  hyd  yr  ail 
ganrif,  tra  y  tybia  Pfleiderer  ei  fod  yn  canfod  Ilaw  Paul 
arni.  Ond  nid  yw  tystiolaeth  Pedr  yma  yn  gryfach  na 
thystiolaeth  Nathanael  yn  gynarach.  "  A  Nathanael  a 
atebodd  ac  a  ddywedodd  wrtho  ef,  Rabbi,  Ti  yw  Mab 
Duw;  Ti  yw  Brenin  Israel  "  (lo.  i.  49).  Ond  y  mae  yn 
amlwg  fod  tystiolaeth  Nathanael  a  thystiolaeth  Pedr  yn 
fath  o  adlewyrchiad  dwyfol  ar  eu  meddyliau  ar  y  pryd, 
yr  hwn  oedd  yn  eu  codi  yn  Ilawer  uwch  na'u  safle  fedd- 
yliol,  fel  y  dengys  geiriau  Crist  wrth  Pedr,  "  Gwyn  dy 
fyd  di,  Simon,  mab  Jona,  canys  nid  cig  a  g^aed  a  ddad- 
guddiodd  hyn  i  ti,  ond  fy  Nhad  yr  hwn  sydd  yn  y  nef- 
oedd."  Felly  nid  yw  y  gyffes  yn  adsain  o  syniad  yr  oes; 
nid  canfyddiad  ydyw  ychwaith  o  eiddo  galluoedd  neu  ddir- 
nadaeth  feddyliol  Pedr,  ond  canlyniad  dadguddiad  dwyfol. 
Ar  ol  y  dystiolaeth  hon  o  eiddo  Pedr  ymollyngai  y  Gwar- 
edwr  i  lefaru  yn  fwy  rhydd  am  ei  Fessiaeth  ac  am  ei 
deyrnas.     Yn  ddiweddar  darganfyddwyd  fod  pegynau  y 

ddaear  yn  symud,  o  dan  ddylanwad  y  nerthoedd  sydd  yn 
ymweithio  yn  ei  mynwes.  O  dan  ddylanwad  mewnol 
grymus,  yr  hwn  oedd  yn  gloewi  yn  ei  ymwybyddiaeth,  y 
mae  yr  lesu  o  hyn  allan  yn  symud  yn  mlaen  i  lefaru  am  ei 
deyrnas,  am  ei  ddioddefiadau,  am  ei  adgyfodiad,  am  ei  ail- 
ddyfodiad  i  farn,  y  dydd  mawr;  ac  y  mae  yn  dechreu  rhoddi 
addewidion  gogoneddus  i'w  ganlynwyr  ffyddlawn.  Cawn 
sylwi  yn  helaethach  ar  hyn  pan  y  deuwn  at  yr  ymadrodd- 
ion  a  leferir  ganddo  am  ei  deyrnas. 

II.  Nid  yn  unig  y  mae  y  teitl  Mab  y  dyn  yn  gosod  allan 
ci  Fessiaeth,  eithr  golyga  hefyd  ei  berthynas  ef  â'r  ddyn- 
oliaeth  yn  gyffredinol.  Edrychai  arno  ei  hun  fel  sylwedd- 
oHad,  neu  gorphoriad,  o'r  holl  ddynoliaeth,  canolbwynt  ei 
hundod  a'i  hail  drefnydd.  Trwy  enedigaeth  daeth  i  mewn 
i  gyfundrefn  natur,  yn  rhan  o  honi,  a  rhaid  i  ni  geisio  ei 
esbonio  yn  ngoleuni  ei  deddfau.  Pe  buasai  dadblygiad 
wedi  llwyddo  i  gael  gafael  ar  y  ddolen  gydiol  rhwng  mater 
a  bywyd,  a  rhwng  y  greadigaeth  anifeilaidd  a  dynol,  ni 
buasai  i  hyny  ychwanegu  dim  at  y  gwirionedd  o  undeb 
Crist  â  natur.  Pe  y  gellid  profi  rywbryd  yn  y  dyfodol  fod 
corph  dyn  ar  wahan  i'w  ysbryd  ef  wedi  dyfod  i'w  ffurf 
hardd  bresenol,  nid  trwy  greadigaeth  uniongyrchol,  ond 
trwy  ddadblygiad  graddol ;  neu  pe  y  derbynid  y  syniad  f od 
yr  anelwig  ddefnydd  yn  y  groth  yn  myned  trwy  yr  holl 
ffurfiau  yr  ä  y  greadigaeth  anifeilaidd  trwyddynt  yn 
nghwrs  ei  dadblygiad,  yna  ni  byddai  i  wyddoreg  wneyd 
dim  mwy  na  dangos  fod  dyn  yn  rhan  o  natur,  a  bod  lesu 
Grist  trwy  ddyfod  yn  Fab  y  dyn  yn  rhan  o  natur.  Pan  y 
Iluniwyd  teml  ei  gorph  ef  gan  yr  Ysbryd  Glan,  dyma'r 
Gallu  oedd  y  tu  ol  i  natur,  yn  ei  hysgogi,  yn  ei  bywhau. 
wedi  dyfod  ei  hun  yn  rhan  o  natur.  Bellach  nid  yw  Duw 
a  natur  ar  wahan;  ond  y  mae  priodas  wedi  cymeryd  lle 
rhyngddynt,  a  hono  yn  un  dragwyddol.     Fel  hyn,  saif 

Crist  fel  Mab  y  dyn  ar  dir  dynoliaeth  gyffredinol.  "  Y 
Sabboth,"  meddai,  "  a  wnaethpwyd  er  mwyn  dyn,  ac  nid 
dyn  er  mwyn  y  Sabboth."  Er  fod  y  Sabboth  yn  sefydliad 
dwyfol,  eto  gwas  i  ddyn  ydyw;  ond  "y  mae  Mab  y  dyn 
yn  Arglwydd  ar  y  Sabboth."  Dyma  gyffredinolrwydd ! 
Y  mae  natur  dyn  yn  fwy  ac  yn  eangach  na'i  berson.  Pe 
gofynid  i'r  ddeilen  yn  y  goedwig,  A  wyt  ti  yn  gyfîawn  dy 
hun  ?  Nac  ydwyf ,  medd  y  ddeilen,  yn  y  gangen  y  mae  fy 
mywyd  i.  Pe  gofynid  i'r  gangen,  A  wyt  ti  yn  gyflawn  dy 
hun  ?  Na,  medd  y  gangen,  yn  y  pren  y  mae  fy  mywyd  i. 
Cangenau  yn  y  ddynoliaeth  ydyw  personau,  ac  nid  ydynt 
yn  gyflawn  ar  eu  penau  eu  hunain;  ond  yr  oedd  Mab  y 
dyn  3rn  gorphoriad  cyflawn  o'r  holl  natur  heb  ei  pherson- 
oliaeth.  Ond  er  ei  fod  fel  Mab  y  dyn  yn  rhan  o  natur,  ac 
yn  ddarostyngedig  i'w  holl  amodau,  eto  nid  oedd  yn  gyn- 
yrch  natur.  Nid  oes  dim  a  fyno  dadblygiad  a'i  ddyfodiad 
ef  i'r  byd. 

Fel  hyn,  y  mae  y  teitl  Mab  y  dyn  jm  golygu  ei  fod  yn 
gorphoriad  ynddo  ei  hun  o'r  holl  ddynoliaeth.  Nid  oes 
ond  un  Mab  y  dyn.  Nis  gall  un  dyn,  perthynol  i  un  òes 
ac  i  genedl  neillduol,  fod  yn  gorphoriad  o'r  holl  ddynol- 
iaeth,  yn  farnwr  pob  dyn,  a  phob  cenedl  yn  mhob  oes,  ac 
yn  safon  perffeithrwydd  moesol  a  dynol,  heb  fod  yn  fwy 
na  dyn.  Nis  gellir  dyweyd  fod  yr  Eglwys  wedi  deall  y  dyn 
cyffredinol  hwn,  a  gwaith  meddylwyr  yn  yr  oesoedd  a  ddel 
fydd  astudio  yn  fanylach  i'w  berthynas  â'r  holl  greadig- 
aeth,  o'r  hon  y  mae  ei  ddynoliaeth  yn  rhan.  Fel  Mab  y 
dyn  rhaid  edrych  arno  fel  Cynrychiolydd  dynoliaeth.  yr 
hwn  sydd  yn  cynwys  pob  perffeîthrwydd.  a  holl  neillduol- 
ion  ei  amrywiaeth  mewn  undod.  Byddai  yr  hen  dduwin- 
yddion  yn  trafod  y  gwirionedd  hwn  o  ochr  ddwyfol  ei 
Berson,  ac  yn  llefaru  am  dano  fel  Cynrychiolydd  ei  bobl; 
ond  gorfodir  ni  gan  ddull  yr  oes  hon  o  feddwl  i  edrych 

ar  y  gwirionedd  hwn  o  ochr  ddynol  ei  Berson, — edrych 
arno  yn  ngoleuni  y  darlun  a  geir  o  hono  gan  yr  Efengyl- 
wyr.  Wrth  fanylu  ar  y  darlun  hwn  yr  ydym  yn  canfod 
ynddo  ddyn  newydd — o  new  type  of  nian.  Yn  mysg  dyn- 
ion  y  mae  pob  person  unigol  yn  meddu  ei  neillduoUon 
perthynol  iddo  ei  hun;  ac  os  bydd  y  rhai  hyny  yn  ar- 
ddangos  eu  hunain  yn  amlwg  iawn,  fel  ag  i  fod  yn  eithriad 
i'r  rheol  gyíîredin,  gelwir  ef  yn  neillduolrwydd  cyfansodd- 
iadol  (idiosyncrasy ) .  Wrth  ddarllen  yr  Efengylau  nis 
gallwn  lai  na  synu  nad  oes  yma  yr  awgrym  Ueiaf  o'r  neill- 
duolrwydd  hwn  yn  nghymeriad  Crist;  eithr  yn  hytrach, 
ceir  ynddo  ef  y  cymesuredd  mwyaf  gogoneddus  o  bob 
gallu,  pob  rhinwedd,  a  phob  tuedd.  Gadawer  i  ni  fanylu 
ychydig  er  dangos  hyn. 

1.  Rhenir  y  ddynoHaeth  i  ddau  ryw,  ac  y  mae  pob  un 
yn  meddu  rhyw  gymaint  o  neillduolion  gwahaniaethol  a 
phriodol  iddi  ei  hun.  Edrychir  at  y  dyn  am  gryfder  a 
doethineb,  ac  at  y  ferch  am  ledneisrwydd  a  thynerwch; 
ond  yn  Mab  y  dyn  ceir  yr  holl  elfenau  a  berthyn  i'r  naiU 
ryw  a'r  llall  wedi  eu  huno  yn  brydferth  fel  y  gwahanol 
liwiau  yn  yr  enfys.  Pan  y  collwyd  yr  elfenau  menywaidd 
o  gymeriad  Crist  yn  y  Canol  Oesau,  a  phan  y  gwisgwyd  ef , 
neu  pan  y  rhoddwyd  mwy  o'r  arbenigrwydd  i'r  elfenau 
arwrol  yn  ei  gymeriad — nerth,  gwroldeb,  Uymder  a  chyf- 
iawnder,  gosodwyd  ei  fam  yn  ei  le  i  gynrychioli  y  rhan 
dyner  o'i  gymeriad.  Fel  Mab  y  dyn  y  mae  efe  nid  yn 
unig  yn  Gyfryngwr  rhwng  y  ddau  ryw,  ond  yn  gorphor- 
iad  o'u  neillduoHon.  Nis  gaU  dadblygiad  esbonio  Mab  y 
dyn  mwy  nag  y  gall  esbonio  athrylith  ddynol ;  ond  gall  y 
gwryw  a'r  fanyw  weled  eu  hunain  ynddo  ef . 

2.  Fel  Mab  y  dyn  saif  yn  berffaith  rydd  oddiwrth  bob 
nodweddion  cenedlaethol.  Perthyna  i  bob  cenedl  eu  nod- 
weddau  cenedlaethol — y  Celtiaid,  y  Teutoniaid,  yr  Aryaid, 

y  Semitiaid ;  ac  er  f od  lesu  o  Nazareth  wedi  ei  ddwyn  i  fyny 
mewn  lle  ag  yr  oedd  tri  math  o  wareiddiad  yn  dyfod  i 
g-yffyrddiad  â'u  gilydd,  sef  yr  Hebreig,  y  Groegaidd  a'r 
Rhufeinig,  eto  saif  o  flaen  y  byd  yn  hollol  gUr  oddiwrthynt 
oll.  Cadwodd  Tissol  hyn  o  flaen  ei  feddwl  pan  yn  tynu 
darluniau  o'r  personau  a  ddaethant  i  gyffyrddiad  â'r  lesu. 
Tra  y  tynir  darlun  o'r  Iddew,  y  Groegwr  a'r  Rhufeiniad, 
yn  ol  eu  type  cenedlaethol,  ni  feiddiodd  bortreadu  gwyneb 
Mab  y  dyn  fel  Iddew.  Fel  Mab  y  dyn  y  mae  ef  yn  perthyn 
yr  un  faint  i  bob  llwyth,  iaith,  a  chenedl.  Ac  ynddo  ef  y 
gallant  oll  gael  yr  esboniad  goreu  arnynt  eu  hunain — "  In 
tlie  culture  of  the  past,  Thou,  Christ,  art  the  only 
modern."  Dyma  un  rheswm  am  fod  ei  ddysgeidiaeth  yn 
ateb  i  angen  pob  oes  a  phob  cenedl,  ac  am  fod  Cristion- 
ogaeth  yn  grefydd  gyffredinol.  Yn  mhob  crefydd  arall 
ceir  arni  nodweddion  cenedlaethol ;  dyna  eu  delw  a'u  har- 
graff  oll,  eu  nodweddion  cenedlaethol;  ond  am  Gristion- 
ogaeth  y  mae  hi  yn  hollol  rydd  oddiwrth  hyn. 

3.  Trwy  ei  ymwybyddiaeth  o  hono  ei  hun  fel  Mab  y 
dyn  y  daeth  i  ddeall  ei  fod  yn  fwy,  sef  yn  Fab  Duw.  Os 
ydym  yn  gallu  daYllen  ei  ymwybyddiaeth  yn  gywir  yr 
ydym  yn  gweled  mai  trwy  ei  ddyndod  y  daeth  i  ddeall  ei 
fod  i  ddioddef  a  marw,  ac  yn  wir  mai  efe  oedd  y  Messiah. 
Daeth  Mab  Duw  yn  Fab  y  dyn ;  er  hyny  ni  chyfyngwyd  y 
ddynoHaeth,  yn  hytrach,  eangwyd  ei  therfynau  heb  ei  di- 
nystro.  Ynddo  ef  codwyd  y  natur  ddynol  i  safle  uwch  nag 
y  gallasai  byth  ei  chyrhaedd  ei  hun.  Gofynir  yn  fynych  a 
fuasai  yr  YmgnawdoHad  yn  cymeryd  lle  pe  buasai  dyn  heb 
bechu.  Wel,  a  oedd  rhywbeth,  neu  a  oes  rhywbeth,  yn 
perthyn  i  anghenion  y  ddynoHaeth,  heblaw  pechod,  yn 
galw  am  yr  YmgnawdoHad  mewn  trefn  i'w  gyflawni  ? 
Nid  yw  y  cwestiwn  damcanol  hwn  yn  dyfod  o  fewn  ter- 
fynau  ein  hymchwiHad.  Y  cwbl  a  fynegir  ganddo  ef  ei 

hun  ar  hyn,  a  chan  ysgrifenwyr  y  Testament  Newydd, 
mai  amcan  ei  Ymgnawdoliad,  er  nad  ydyw  unwaith  yn 
defnyddio  y  gair,  ydyw  "  ceisio  a  chadw  yr  hyn  a  goll- 
asid."  Yn  yr  ystyr  yma,  ynte,  rhaid  fod  pechod  a'r  Ym- 
gnawdoliad  yn  cydhanfodi  yn  mwriadau  Duw  er  tra- 
gwyddoldeb.  Hefyd,  rhaid  mai  y  syniad  am  bechod  ydyw 
y  cyntaf,  a'r  hynaf,  yn  y  meddwl  dwyfol;  oblegyd  yn  ol 
trefn  y  meddwl  dwyfol  yn  ogystal  a'r  dynol  nis  gallesid 
meddwl  am  feddyginiaeth  cyn  meddwl  yn  gyntaf  am 
glwy'.  Pe  buasai  rhyddid  genym  i  fyned  oddiwrth  dyst- 
iolaeth  Crist  am  dano  ei  hun  at  dystiolaeth  loan  i.  i — 8, 
neu  at  dystiolaeth  Paul,  Col.  i.  i6,  buasem  yn  gweled  fod 
cysylltiad  anwahanol  yn  bod  erioed  rhwng  Crist  a  chyn- 
Ihm  y  greadigaeth,  Pan  yr  edrychwn  arni  fel  dadgudd- 
iad  o  Dduw,  ef e  ydyw  coron  ei  gogoniant ;  ac  yn  Mab  y 
dyn  y  cyrhaeddodd  i  ben  yr  ysgol.* 

4".  Tra  y  mae  Mab  y  dyn  yn  golygu  undeb  Crist  â'r 
ddynohaeth  yn  gyffredinol,  yr  ydym  yn  gweled  ei  fod  ar 
yr  un  pryd  yn  didoH  ei  hun  oddiwrth  ddynion,  trwy  hawHo 
ei  fod  yn  Arglwydd,  nid  yn  unig  ar  y  Sabboth,  ond  ar  bob 
peth  dyn  (Mc.  ü.  3 — 5).  Pan  yn  llefaru  am  Grist,  ac  nad 
yw  yn  fwy  na  dyn,  anghofìr  egwyddor  bwysig  iawn,  yr 
hon  sydd  yn  rhedeg  trwy  yr  hoH  greadigaeth,  sef  yr 
egwyddor  o  berthynas  a  gwahaniaeth.  Y  mae  ein 
gwybodaeth,  yn  mhob  cysyHtiad,  yn  gorphwys  ar  yr 
egwyddor  o  berthynas  a  gwahaniaeth.  Os  oes  dau  fod 
yn  hanfodi  yn  y  greadigaeth,  y  mae  eu  Huosowgrwydd  yn 
cynwys  un,  ac  araH  gwahanol,  unrhywiaeth  a  gwahan- 
iaeth.  Pa  wrthrychau  bynag  sydd  yn  ymddangos  o  fîaen 
ein  synwyrau — Hysiau  ac  anifeiHaid,  haul  a  dyn,  rhaid  nid 

*  James  Orr,  The  Christian  View  of  God  and  the  World,  p.  277, 
278;  Charles  Gore,  The  Incarnation  of  the  Son  of  God,  p.  36;  Hen- 
slow,  Christ  no  Produce  of  Evolution,  p.  37. 

yn  unig  fod  perthynas  a  gwahaniaeth  rhyngddynt,  ond 
rhaid  fod  perthynas  rhyngddynt  â'r  meddwl  sydd  yn  eu 
dirnad.  Heb  hyny  nis  gallant  ddyfod  at  eu  gilydd;  ac 
mor  eglur  a  hyny,  rhaid  fod  gwahaniaeth  rhyngddynt. 
Tra  y  mae  gan  ddyn  lawer  o  bethau  sydd  yn  perthyn  i  bob 
dyn,  ar  sail  y  rhai  y  mae  yn  un  o'r  frawdohaeth  gyíî- 
redinol;  eto  perthyna  iddo  ei  neillduoUon  gwahaniaethol, 
sef  ei  bersonoliaeth.  Tra  y  mae  Duw  yn  llenwi  yr  holl 
greadigaeth,  yn  treiddio  trwyddi  oll,  eto  y  mae  yn  wahanol 
iddi,  ac  i  bob  peth  sydd  ynddi.  O  ganlyniad,  y  mae  y 
syniad  am  sylwedd  cyffredinol  yn  wir;  ond  nid  yr  hoU  wir, 
am  fod  yr  egwyddor  o  wahaniaeth  yn  rhedeg  trwy  y  gre- 
adigaeth.  Heb  berthynas  byddai  undeb  yn  anmhosibl, 
heb  wahaniaeth  byddai  amrywiaeth  yn  anmhosibl.  Os 
gellir  edrych  ar  natur  fel  cyfundrefn,  rhaid  ei  bod  yn  gyf- 
undrefn  o  egnion  neillduol;  os  yw  y  ddynohaeth  yn  un- 
dod,  rhaid  fod  lluosowgrwydd  yn  yr  undod.  Ar  ffenestri 
yr  Eglwysydd  Cadeiriol  gwelir  darluniau  dychymygol  o'r 
deuddeg  Apostol;  ond  er  eu  bod  yn  hollol  ddychymygol, 
gofelir  am  roddi  nodweddion  personol  a  gwahaniaethol  i 
bob  un  o  honynt.  Heb  ymhelaethu  ar  hyn,  yr  ydym  yn 
gweled  mai  ar  y  ddwy  egwyddor  yma — perthynas  a  gwa- 
haniaeth  y  gorphwys  ein  gwybodaeth  am  bob  peth.  Yn 
Mab  y  dyn  y  ceir  y  mynegiad  cywiraf  a  Ilawnaf  o  honynt. 
Ar  un  llaw  y  mae  wedi  unoli  ei  hun  â'r  natur  ddynol  yn  ei 
holl  gyflyrau;  ar  y  llaw  arall  saif  yn  hollol  ar  ei  ben  ei 
hun,  yn  Berson  gwahaniaethol  oddiwrth  bawb  arall.  Yn 
y  ddynoliaeth  efe  yw  Mab  y  Dyn.  A  dylem  ddeall  yn  glir 
fod  gwahanu  ei  ddyndod  a'i  ddwyfoldeb  yn  ddinystr  ar  ei 
Bersonoliaeth.  Fel  Mab  y  dyn  y  mae  ganddo  ef  awdur- 
dod  i  faddeu  pechodau;  awdurdod  i  roddi  bywyd  tra- 
gwyddol,  ac  awdurdod  i  farnu  y  byw  a'r  meirw  (Mc.  ii. 
10;  Lc.  xix.  10;  lo.  V.  2y^.    Yn  yr  adnod  ddiweddaf  y 

mae  absenoldeb  y  fanod,  yr  hon  a  geir  yn  mhob  man  arall 
ond  yn  Daniel  vii.  13,  yn  golygu  fod  yr  áwdurdod  i  farnu 
wedi  ei  rhoddi  iddo  am  ei  fod  yn  Fab  dyn.  Nid  yw  hyn 
yn  golygu  nad  yw  yr  awdurdod  hon  yn  perthyn  i'w  waith 
fel  Messiah;  ond  ei  fod  wedi  ei  derbyn  am  ei  fod  yn  ddyn. 
Natur  ddynol  Mab  dyn  a  olygir  yma,  ac  nid  ei  gymeriad 
swyddogol.  Prif  erthygl  ein  credo  ddylai  fod  fîydd  yn 
Mab  y  dyn  fel  sylfaenydd  perthynas  newydd  rhwng  Duw 
a  dyn,  yn  yr  hon  y  mae  maddeuant,  mabolaeth,  a  bywyd 
tragwyddol,  yn  fwy  na  gwirioneddau  i'w  credu;  mai  y 
peth  newydd  mewn  Cristionogaeth  ydyw  presenoldeb 
Duw  yn  Mab  y  dyn,  yr  hwn  sydd  yn  un  o'r  teulu. 

III.  Ffynonell  ei  wybodaeth  ef.  Yn  nghynwysiad  ei 
ymwybyddiaeth  am  dano  ei  hun  yr  ydym  yn  gweled  ei 
fod  yn  ymwybodol  o  hono  ei  hun  fel  Mab  y  dyn  ac  fel 
Mab  Duw.  Pa  fodd  yr  oedd  yn  derbyn  y  wybodaeth 
hon  ?  A  oedd  yn  ei  derbyn  trwy  undeb  y  dynol  â'r  dwyfol 
yn  ei  Berson,  ai  ynte  trwy  ddarllen  yr  Hen  Destament,  a 
thrwy  gasghadau  oddiwrth  amgylchiadau  ei  enedigaeth? 
Nid  yw  yn  angenrheidiol  gwrthod  y  naill  na'r  llall.  Tra  y 
mae  adeilad  mewn  awyr  nis  gelHr  atal  awyr  i  redeg  i  mewn 
iddo.  Yr  un  modd  am  berthynas  y  ddwy  natur  yn 
Nghrist,  yr  oeddynt  mor  agos  fel  nad  oedd  yn  meddu  dwy 
ymwybyddiaeth,  fel  y  ceir  sylwi  yn  y  benod  nesaf,  na  dwy 
ffynonell  yn  wybodaeth.  Er  ei  fod  fel  pe  buasai  yn  ym- 
drechu  atal  i'w  holl-wybodaeth,  ei  holl-alluowgrwydd,  a'i 
hollbresenoldeb  hfo  i  mewn  i'w  eiriau  a'i  weithredoedd;  er 
pob  ymdrech  IHfo  i  mewn  yr  oeddynt.  Nis  gall  dyn  yn  ei 
ymwybyddiaeth  ymryddhau  oddiwrth  dri  pheth,  sef  ei 
hun,  y  greadigaeth,  a  Duw.  Nid  Cristionogaeth  a  ddyg- 
odd  y  rhai  hyn  i'r  golwg;  y  maent  wedi  bod,  yn  bod,  ac  i 
fod;  ac  y  mae  dyn  yn  ymwybodol  o  honynt.  Y  machwy 
ydyw  ymwybyddiaeth  dyn,  ac  nid  y  môr.    Y  mae  ef  wedi 

ei  gau  i  mewn  gan  y  terfynol  a'r  meidrol.  Nid  all  am- 
gyflfred  ei  hun;  nis  gall  ddeall  y  greadigaeth,  a  llawer  Uai 
y  Creawdwr  Anfeidrol.  Er  fod  y  machwy  yn  dal  cysyllt- 
iad  o  un  cyfeiriad  â'r  môr,  eto  nid  )rw  llifnoddau  a  nerth- 
oedd  y  môr  yn  gweithio  ynddo;  er  fod  ymwybyddiaeth 
dyn,  o  un  cyfeiriad,  yn  dal  cysylltiad  â'r  diderfyn,  eto  nid 
yw  yn  cynwys  yr  anherfynol.  Ond  am  Grist,  nid  y 
machwy  ydoedd  efe.  Pa  faint  bynag  ydoedd  y  terfynau  y 
daeth  iddynt  trwy  ddyfod  yn  Fab  y  dyn,  yr  oedd  swn  y 
môr,  yn  ei  hoU  Hfnoddau,  ac  yn  ei  hoU  nerthoedd,  yn  ym- 
weithio  yn  ei  ymwybyddiaeth.  Fel  hyn,  derbyniai  ei 
wybodaeth  trwy  sylwadaeth,  trwy  brofiad,  a  thrwy  undeb 
y  ddwy  natur  yn  ei  Berson. 

IV.  Ei  ymwybyddiacth  o'i  berffcithrwydd  mocsol.  Y 
mae  y  pwnc  hwn  yn  un  eang,  a  Uawer  wedi  cael  ei  ysgrif- 
enu  arno,  sef  perffeithrwydd  moesol  ei  gymeriad.  Ceir 
ychydig  o  ymadroddion  o'i  eiddo  yn  y  rhai  y  dadgana  ei 
fod  yn  ymwybodol  o'i  berffeithrwydd  moesol.  Nid  yw 
hyn  yn  golygu  ei  fod  yn  rhydd  oddiwrth  ddylanwadau 
drwg  yn  gweithio  ar  ei  feddwl  sanctaidd,  fel  y  maent  yn 
gweithio  ar  feddwl  dyn  pechadurus.  Pe  amgen,  ni  buasai 
yn  bosibl  ei  demtio  yn  mhob  peth  yr  un  ffunud  a  ninau. 
Ond  ni  ildiodd  mewn  teimlad,  gair  na  gweithred,  i  bechod. 
"  Y  mae  yr  hwn  sydd  yn  llefaru  o  hono  ei  hun,"  meddai, 
"  yn  ceisio  ei  ogoniant  ei  hun;  ond  yr  hwn  sydd  yn  ceisio 
gogoniant  yr  hwn  a'i  hanfonodd,  hwnw  sydd  eirwir,  ac 
anghyfìawnder  nid  oes  ynddo  ef  "  (lo.  vii.  i8).  Yn  ol  y 
Cyf.  Diwyg.,  "  Hwnw  sydd  wir,"  hyny  yw,  nid  y  mae  yn 
dyweyd  gwirionedd  yn  unig,  ond  y  mae  yn  wir  yn  ei  Ber- 
son,  yn  ogystal  ac  yn  ei  eiriau.  Hawlia  Crist  yn  y  geir- 
iau  nad  ymadawodd  mewn  teimlad,  bwriad,  meddwl  na 
gweithred,  oddiwrth  yr  hyn  sydd  uniawn.  Felly  gallai 
ofyn  y  cwestiwn  yn  hyf,  "  Pwy  o  honoch  chwi  a'm  hargy- 


86  DUWINYDDIAETH  CRIST  A  BEIRNIADAETH. 

hoedda  i  o  bechod?"  (lo.  viii.  46).  Golyga  y  cwestiwn 
ei  ymwybyddiaeth  o'i  berffeithrwydd  moesol.  Yr  hwn  nid 
adnabu  bechod,  a  adnabu  ofid  dwfn,  a  chosb  am  bechod. 
Yr  oedd  Crist  yn  ddibechod,  nid  yn  unig  am  fod  ei 
natur  yn  sanctaidd,  ond  am  ei  fod  yn  gweithredu  yn  ei 
natur  yn  ol  nerth  ei  ewyllys  yn  erbyn  pechod.  Nis  gall  y 
goreu  o  ddynion  goncro  pechod  â  nerth  ewyllys  am  ei  fod 
yn  ei  natur.  Nid  yw  bod  mewn  cyfîwr  pechadurus  yn  di- 
bynu  ar  ewyllys  dyn,  am  mai  cael  ei  hun  yn  bechadur,  yn 
annibynol  ar  bob  dymuniad,  y  mae  ef.  Ond  dibyna  ar  ei 
ewyllys,  pa  un  a  fyn  ddyfod  yn  rhydd  neu  beidio  oddiwrth 
bechod.  Mewn  rhyw  ystyr  gellir  dyweyd  nad  oedd  dyfod 
i'r  byd  hwn  mewn  cyflwr  sanctaidd  yn  dibynu  ar  ewyllys 
Crist;  ond  cafodd  ei  hun  yma  yn  Fod  sanctaidd,  tra  yr 
oedd  parhad  ei  sancteiddrwydd  yn  oruchafiaeth  o  eiddo  ei 
ewyllys  ef .  Yn  hyn  y  mae  gwerth  moesol  ei  oruchafiaeth 
yn  gynwysedig.  Collodd  dynoHaeth  ei  sancteiddrwydd 
trwy  un  act  o  ewyllysiad  ei  chynrychiolydd.  Pe  buasai 
Crist  yn  gynrychiolydd  cyffredinol  yr  holl  ddynoHaeth, 
gallesid  meddwl  ar  yr  un  tir,  ar  sail  perthynas  newydd,  y 
buasai  yr  hoH  ddynoHaeth  yn  dyfod  yn  rhydd  oddiwrth 
bechod  a  marwolaeth  trwy  oruchafiaeth  ei  ewyllys  ef. 
Ond  nid  ydyw  Crist  yn  gynrychiolydd  yr  holl  ddynoHäeth, 
na  neb,  ond  y  rhai  a  gredant  ynddo  ef.  Trwy  nerth  ei 
ewyllys  condemniodd  bechod  yn  y  cnawd  cyn  iddo  farw. 
Yr  oedd  efe  yn  aberthu  ei  hun  pan  yn  dioddef  temtas- 
iynau,  a  thrwy  eu  gorchfygu  yn  dileu  pechod.  Dileir 
pechod  mewn  tri  dull.  i.  Yn  natur  sanctaidd  Crist. 
2.  Trwy  iddo  gael  ei  gondemnio  yn  ei  Berson  ef .  3.  Trwy 
uno  dyn  â'i  aberth  ef ;  yr  hwn  sydd  yn  aros  ynddo  ef  nid 
yw  yn  pechu.  Yn  nghyflwr  ei  ddarostyngiad  yr  oedd  hyd 
y  nod  priodoleddau  y  natur  ddwyfol  wedi  eu  darostwng  i 
sefyllfa  o  brawf .     Yr  oedd  bywyd  iddo  ef  yn  frwydr  galed ; 

ond  daliodd  i'w  hymladd  hyd  nes  y  dywedodd  "  Gorphen- 
wyd."  Pan  y  daeth  ef  yn  Fab  y  dyn  cyfarfu  a'r  un  peth 
ag  sydd  yn  cyfarfod  pob  dyn,  sef  pechod  a  sancteidd- 
rwydd.  Ar  un  Uaw  nis  gallasai  bechu  heb  ildio  i'r  dylan- 
wadau  llygredig  a  ymweithient  ar  ei  feddwl;  ar  y  llaw 
arall,  yr  oedd  yn  rhaid  i'w  sancteiddrwydd  fod  yn  rhyw- 
beth  cryfach  na  diniweidrwydd,  neu  oddefydd  tawel. 

Yn  yr  ystyr  yma  gelHr  dyweyd  fod  temtasiynau  yn 
chwareu  rhan  bwysig  yn  nadblygiad  ei  fywyd  a'i  gymer- 
iad.  Nid  y  cwestiwn  ydyw  a  allasai  efe  bechu,  ond  a  all- 
asai  efe  ewyllysio  hyny,  nid  am  ei  fod  yn  meddu  natur 
ddwyfol,  ond  am  fod  y  teimlad  o  hunanaberth  yn  ddyfnach 
yn  ei  feddwl  na'i  ewyllys.  Nid  y  ffaith  fod  pechod  ynom 
sydd  yn  cyfansoddi  nerth  temtasiwn.  Dymuniad  sydd  yn 
cyfansoddi  nerth  temtasiwn.  Po  fwyaf  fydd  nerth  dy- 
muniad  mwyaf  oll  fydd  nerth  temtasiwn.  Yr  oedd  yn 
mynwes  Crist  ddymuniadau  nad  allasai  eu  cyrhaedd.  Dy- 
munai  am  achub  y  byd,  ond  nis  gallasai  wneyd  hyn  heb 
orchfygu  ewyllysiau  bodau  cyfrifol.  Yr  oedd  pob  tem- 
tasiwn  yn  taro  ar  ddymuniad;  ond  yr  oedd  dymuniad 
dyfnach  yn  nghalon  yr  lesu,  sef  aberthu  ei  hun  dros 
fywyd  y  byd. 


PENNOD  VI. 

TYSTIOLAETH  CRIST  AM   EI   BERSON   FEL  MAB   DUW. 

GwNEiR  ymdrech  deg  yn  yr  oes  hon,  a  hyny  mewn  dull 
beirniadol,  hanesyddol,  athronyddol  a  gwyddoregol,  i 
ateb  y  cwestiwn  hwn :  Pwy  yw  lesu  o  Nazareth  ?  Pan  y 
deuwn  yn  agos  ato  yr  ydym  yn  gorfod  dyweyd,  Dyma 
ddirgelwch,  ie,  anesboniadwy  i  ni;  eto  y  mae  yn  edrych 
arnaf ;  yn  gwenu  yn  fy  wyneb.  Oddiwrth  y  dirgelwch  hwn 
y  llifa  allan  y  dylanwad  sydd  yn  rhoddi  ffurf  ar  hanes  y 
ddynoliaeth.  Efe  yw  yr  Adgenedlwr  sydd  yn  byw  yn 
mywyd  y  ddynoliaeth,  ac  yn  cyíîawni  yn  ei  bywyd  yr  un 
effeithiau  ag  a  gyflawnir  gan  ail-enedigaeth  yn  mywyd  y 
person  unigol.  Er  i  ni  grynhoi,  hyd  y  gallwn,  holl  bel- 
ydrau  dysgeidiaeth  hen  a  diweddar,  a  phob  gwybodaeth, 
a'u  gosod  i  dywynu  yn  eu  holl  nerth  ar  y  dirgelwch  hwn, 
nid  ydym  yn  nes  i'w  ddeall  nag  yr  oedd  Paul  pan  y  dywed, 
"  Mawr  yw  dirgelwch  duwioldeb,  Duw  a  ymddangosodd 
yn  y  cnawd." 

Ar  ol  i  ni  sylwi  arno  yn  y  bennod  flaenorol  fel  Mab  y 
dyn,  y  cwestiwn  sydd  yn  gwasgu  ei  hun  ar  feddwl  yr  oes 
ydyw,  A  yw  efe  yn  fwy  na  dyn?  Os  ydyw,  Pa  faint  yn 
fwy?  Yn  sylweddol,  nid  oes  ond  tri  atebiad  i'r  cwestiwn 
hwn,  er  eu  bod  o  ran  fîurf  yn  amrywio,  sef  ei  atebiad  ef  ei 
hun,  atebiad  ysgrifenwyr  y  Testament  Newydd,  ac  ateb- 
iad  Rhesymolwyr  trwy  yr  oesoedd.  O  ddiwedd  yr  ail 
ganrif  hyd  yn  awr,  derbynir  ei  atebiad  ef  ei  hun,  ac  ateb- 
iad  yr  Apostolion,  i'r  cwestiwn  gan  holl  dduwinyddion 
Uniawngred  yr  Eglwys ;  ond  gwrthodir  hyny  gan  ychydig 

o  Resymolwyr  trwy  yr  oesoedd.     Dyn  uwchraddol,  dyn 
sanctaidd,  ac  weithiau  haner  Duw,  ydyw  efe  iddynt  hwy. 

Cwymp  ydyw  y  syniad  hwn  oddiwrth  ddysgeidiaeth 
Crist  am  dano  ei  hun  fel  Mab  Duw,  y  Tragwyddol  Gen- 
edhg  Fab,  naill  ai  i  Ddynofeddeg  neu  i  Baganiaeth.  Nis 
gall  yr  athronydd,  mwy  na'r  Cristion  syml,  ag 
sydd  wedi  ymryddhau  oddiwrth  un  o'r  crefyddau 
paganaidd,  a'u  credo  am  ysbrydion,  ei  dderbyn. 
Nis  gall  ein  meddwl  a'n  profiad  ei  dderbyn  ef 
fel  haner  Duw.  Sylwer  ar  rai  o  fynegiadau  y 
dosbarth  hwn  o  feddylwyr:  "  Gwyrth  uwch-ddynol 
yw  Crist," — Keim;  "  Yr  wyf  yn  credu  ei  fod  yn 
fwy  na  dyn," — Channing;  "  Efe  yw  yr  arwr  penaf ;  y  mae 
ei  fywyd  fel  cân," — Carlyle;  "  Y  mae  yn  werth  cyflawn 
Duw,"  "  77te  complete  value  of  God," — Ritschl;  "  Y  mae 
efe  yn  adlewyrchiad  o  natur  foesol  Duw,  yn  ddelfryd  syl- 
weddol  o  brydferthwch  a  rhagoriaeth,  yn  Waredwr  tru- 
garog,  yn  Ddysgawdwr  ysbrydoledig — un  yn  rhagori  ar 
bawb  yn  mhob  oes  yn  agosrwydd  ei  gymundeb  â  Duw," — 
Martineau. 

Os  nad  yw  y  meddylwyr  yma,  ac  eraiU  o'r  un  ysgol, 
yn  onest  a  difrifol  yn  eu  tystiolaethau,  Pa  werth  sydd  yn 
eu  mynegiadau?  Os  ydynt  yn  onest,  nid  ydynt  yn  sefyll 
ar  ddysgeidiaeth  Crist  am  dano  ei  hun,  a  dysgeidiaeth  y 
Testament  Newydd.  Fel  y  mae  edau  sidan  pan  y  saif  ar 
wyneb  gwydr  y  telescob  yn  ddigon  i  guddio  yr  haul  o'r 
golwg,  a  dam  helaeth  o  wyneb  y  nefoedd.  felly  y  mae 
rhagdybiau  athronyddol  fel  brychau  ar  lygaid  meddwl 
lluaws  o  ddynion  meddylgar  a  dysgedig  yn  cuddio  Duw- 
dod  Crist  o'r  golwg.  "  Peth  rhyfedd,"  medd  Kidd,  yn  ei 
Social  Evolution,  "  fod  dynion  yn  dcrbyn  i'w  meddyhau 
(sef  hanes  Crist)  ac  yntau  yn  creu  dryswch  meddyHol 
iddynt;    eithr    rhyfeddach    byth    ydyw    fod    meddylwyr 


90  DUWINYDDIAETH  CRIST  A  BEIRNIADAETH. 

cryfion  yn  ceisio  dyfeisio  pob  cynllun  er  gwrthbrofi  y 
ffeithiau  a  dderbynir  gan  reddfau  dyfnaf  y  ddynoliaeth  fel 
gwirionedd."* 

O  ran  ei  Berson  a'i  swydd  hawlia  Crist  ei  hun  y  fath 
saíîe  fel  na  feiddiodd  neb  arall  ei  hawHo.  Gesyd  ei  hun 
yn  ganol-bwynt  attyniad,  ac  addoHad,  i  galonau  meibion 
dynion.  Ei  dystiolaeth  am  dano  ei  hun  ydyw  prif  ffyn- 
onell  ein  gwybodaeth  am  dano,  a  hyny  i'r  fath  raddau,  fel 
y  sylwodd  David  Charles  Davies,  fel  nad  yw  Cristionog- 
aeth  yn  gyfrifol  am  ddim  ond  yr  hyn  a  ddywedodd  efe. 
Ac  y  mae  yn  rhaid  i'r  rhai  hyny  a  gyffesant  yn  barhaus  ei 
fod  yn  ddyn  da,  un  yn  tystiolaethu  o  dan  bob  amgylchiad 
i'r  gwirionedd,  naill  ai  tynu  yn  ol,  neu  gredu  yr  hyn  a 
ddywed  efe  am  dano  ei  hun.  I  Gristionogion  gellir  cyf- 
yngu  yr  holl  draf odaeth  am  Grist  i  hyn :  — Pa  beth  a 
ddywed  efe  am  dano  ei  hun  ?  Gadawer  i  ni  fanylu  ar  rai 
o'i  dystiolaethau  am  dano  ei  hun. 

I.  Hawlia  ei  fod  yn  bodoli  er  tragwyddoldeb.  Nid  yn 
Bethlehem  y  dechreuodd  fodoH.  Nid  damcaniaeth  dduw- 
inyddol  sydd  yn  gwneyd  gwahaniaeth  rhwng  Crist  hanes- 
yddol  a  Christ  tragwyddol.  Am  fod  Crist  hanesyddol  a 
Christ  tragwyddol  yr  un  Person  y  galluogir  ni  i  gyrhaedd 
cysondeb  a  chyfanrwydd  syniadol  am  dano  ef.  Y  Crist 
hanesyddol  sydd  yn  llenwi  i  fyny  yr  amHneHiadau  a  gaf- 
wyd  trwy  brophwydi  yr  Hen  Destament  o'r  Crist  tra- 
gwyddol.     Ffeithiau  sydd  yn  Henwi  i  fyny  y  Srychfeddyl- 

*  Ceir  yn  bresenol  luaws  o  feddylwyr  hollol  wahanol  yn  eu  syn- 
iadau  yn  uno  i  ganmol  Crist  fel  dyn  ac  fel  dysgawdwr  moesol  penaf 
y  ddynoliaeth.  Dyma  yw  gogwyddiad  Materolwyr  fel  Pfleiderer  a 
Ritschliaeth ;  ysgrifenwyr  athronyddol — Edward  Caird,  ac  eraill ; 
Orthodyddiaeth,  yr  hon  sydd  am  lefelu  y  Goruwchnaturiol  yn  gyd- 
wastad  â'r  naturiol,  a  Hegeliaeth  Uwchanianol — oll  yn  canmol  Crist 
naill  ai  fel  dyn  da  neu  íel  haner  Duw. 

iol,  fel  y  mae  golwg  y  llygaid  yn  cadarnhau  yr  ymwybydd- 
iaeth.  Trwy  yr  YmgnawdoUad,  wele  yr  hwn  a  bortre- 
adwyd  yn  y  cysgodau,  a  ragfynegwyd  gan  y  prophwydi, 
yn  sefyll  yn  Berson  byw,  gwirioneddol,  a  hanesyddol,  ger 
ein  bron.  "  Yr  hyn  a  welsom  ac  a  glywsom  yr  ydym  yn 
ei  fynegi  i  chwi."  Nid  yw  goleuni  y  wawr  wanaidd  a 
ymdora  uwchben  mynyddoedd  y  dwyrain  yn  ddim  ond 
rhan  o  godiad  haul ;  ond  pan  yr  esgyna  yr  haul  uwchlaw  y 
terfyngylch,  mwyheir  y  wawr  i  ddydd  goleu.  Felly  y  mae 
y  Crist  hanesyddol  yn  egluro  ac  yn  sylweddoH  i'r  meddwl 
y  Crist  tragẁyddol,  a'r  Crist  tragwyddol,  drachefn,  yn 
gwirioneddoH  Crist  hanesyddol.  Os  yw  y  Crist  hanes- 
yddol  yn  Henwi  i  fyny  ac  yn  cadarnhau  y  Crist  tragwyddol, 
y  mae  y  Crist  tragwyddol  yn  cadarnhau  Crist  hanesyddol. 
Nid  yw  hanes  ei  hun  yn  achub  y  byd,  er  iddo  fod  yn  hanes 
dyn  dwyfol.  Ni  byddai  hanes,  yn  annibynol  ar  y  tra- 
gwyddol,  yn  ddim  ond  niwl  yn  cuddio  y  mynyddoedd  o'r 
golwg,  neu  Hfeiriant  diddiwedd  heb  geulenydd.  Os  ydyw 
Éfeithiau  yn  egluro  gwirionedd,  yn  gyfartal  gogoneddir  y 
ffeithiau  gan  wirionedd.  Yn  Nghrist  unir  y  tragwyddol 
a'r  hanesyddol  à'u  gilydd,  a  hyny  mewn  un  bywyd. 

Yn  y  tair  tystiolaeth  canlynol  ceir  Crist  yn  hawHo 
rhaghanfodiad  tragwyddol  ddiddechreu.  "  Yr  lesu  a  ddy- 
wedodd  wrthynt  (Iddewon),  cyn  bod  Abraham  yr  wyf 
íì  "(lo.  vin.  58);  "  Beth  gan  hyny  os  gwelwch  Fab  y  dyn 
yn  dyrchafu  i'r  Ue  yr  oedd  efe  o'r  blaen?"  (lo.  vi.  62); 
"  Ac  yr  awrhon,  O  Dad,  gogonedda  di  fyfi  gyda  thi  dy 
hun,  a'r  gogoniant  oedd  i  mi  gyda  thi  cyn  bod  y  byd  " 
(lo.  xvii.  5).  Credai  yr  Ariaid  ei  fod  yn  hanfodi  erioed 
fel  Drychfeddwl;  yr  un  modd  hefyd  am  y  Resymolwyr  di- 
wcddar.  Ond  hawHa  ef  ei  hun,  fel  y  gwelwn  yn  y  tair 
tystiolaeth  uchod.  ei  fod  yn  rhaghanfodi,  nid  fel  drych- 
feddwl  yn  nieddwl  Duw,  ond  fel  Person.    Byddai  yn  fan- 

tais  i  ni  fanylii  ychydig  ar  y  rhai  hyn,  oblegyd  nid  ydynt 
ond  rhan  o'i  dystiolaeth  gyÉfredinol  ar  hyn,  fel  y  gwelwn 
oddiwrth  Mt.  xi.  19,  27;  Lc.  ix.  49,  x.  18. 

I.  "  Cyn  bod  Abraham  yr  wyf  fì."  Cynwysa  hyn  ddau 
gyferbyniad  rhyngddo  ag  Abraham — cyferbyniad  rhwng 
amser  eu  bodolaeth,  a  dull  eu  bodolaeth.  Yn  llythrenol, 
"  Cyn  dyfod  Abraham  i  fod,  yr  wyf  fi  "  (genesthai  ego 
eimi).  Sylwer  ar  amseriad  y  ddwy  ferf  a  ddefnyddir  yma. 
Dyfod  i  fod,  dechreu  bod,  fel  y  golyga  y  gair  genesthai,  a 
wnaeth  Abraham.  Yr  un  gair  a  ddefnyddir  yma  gan  lesu 
Grist  am  ddyfod  Abraham  i  fod  ac  a  ddefnyddir  gan  loan 
am  y  greadigaeth  yn  dyfod  i  fod  (p.  i.  3) ;  ond  yn  wrth- 
gyferbyniol  i  Abraham  dywed,  "  Yr  wyf  fi  "  (ego  eimi). 
"  Yr  wyf  fi,"  nid  fel  drychfeddwl  yn  arfaeth  Duw,  fel  y 
myn  De  Wette,  ac  awduron  diweddar,  fel  Wendt, 
Beyschlag,  ac  eraill;  ond  fel  Ego,  fel  Person  hunanym- 
wybodol,  a'r  hwn  yr  oedd  yr  Iddewon  yn  llefaru  yn  awr. 
Nis  gallai  roddi  dadganiad  cryfach  o'i  dragwyddol  rag- 
hanfodiad.  Gwelwn  ei  fod  yn  cymhwyso  ato  ei  hun  yr  enw 
a  roddodd  Duw  arno  ei  hun  i  Moses  yn  y  berth —  "  Ydwyf 
yr  hwn  Ydwyf,"  gyda'r  gwahaniaeth  hwn:  Nid  yw  Duw 
yn  dyweyd  pwy  ydyw — dim  ond  Ydwyf  yr  hwn  Ydwyf; 
yn  debyg  i'r  haul  ar  ol  tywallt  ffrwd  o  oleuni  yn  y  boreu,  ac 
yn  addaw  diwrnod  braf,  yn  y  fan  yn  cilio  y  tu  ol  i  gymylau 
duon.  Ond  dywed  lesu  Grist  pwy  ydyw,  o  ba  le  y  daeth, 
ac  i  ba  le  y  mae  yn  myned.* 

*  Cyfieitha  y  Prof.  Davidson  y  gair  "  Ydwyf  yr  hwn  Ydwyf,"  yn 
ei  Theology  of  the  Old  Testament,  "  Byddaf  yr  hwn  Fyddaf." 
Dyma  yr  enw  cyntaf,  a'r  unig  enw,  a  roddodd  Duw  arno  ei  hun. 
Cyfieithodd  yr  Ysgol  Platonaidd  y  gair  Ydwyf,  y  Bod,  Bod  Hun- 
anfodol,  ac  y  mae  yr  un  ystyr  a  Jehofah,  neu  Yahfeh.  Cynwysa  yr 
enw  hwn  holl  berthynas  üuw  â  dyniou,  ac  â'r  prynedigaeth.  Golyga 
y  íerf  ha — yah  yn  ol  Davidson,  '  dyfod,'  yr  un  sydd  ar  ddyfod.      Nid 

2.  Yr  un  yn  sylweddol  yw  ei  dystiolaeth  pan  yn  ym- 
ddiddan  â  Nicodemus  yn  mhen  tair  wythnos  ar  ol  ei  demt- 
iad  gan  ddiafol,  oddieithr  y  ceir  ynddi  fynegiad  pellach  o'i 
holl-bresenoldeb.  "  Ac  ni  esgynodd  neb  i'r  nef,  oddieithr 
Mab  y  dyn,  yr  hwn  sydd  yn  y  nef  "  (lo.  iii.  13) .  Cwestiwn 
pwysig  gan  rai  ydyw,  Pa  bryd  y  daeth  yr  lesu  i  wybod  ei 
fod  yn  Fab  Duw,  a'i  fod  wedi  disgyn  o'r  nef  ?  Nid  oedd 
yn  hollol  sicr  o  hyn,  meddir,  hyd  nes  y  derbyniodd  dystiol- 
aeth  gan  Dduw  Dad  yn  ei  fedydd  o'i  Fabolaeth  dra- 
gwyddol.  Pa  bryd  bynag  y  gwawriodd  hyn  yn  ei  ym- 
wybyddiaeth,  gwelir,  yn  ol  y  dystiolaeth  hon  i  Nicodemus 
yn  nechreu  ei  weinidogaeth,  fod  hyn  yn  hoUol  gUr  yn  ei 
feddwl,  a  pha  beth  ydoedd  amcan  ei  ddyfodiad  i'r  byd. 
Dywed  yma  wrth  Nicodemus  mai  efe  ydoedd  yr  unig  un 
sydd  yn  deall  cyfrinion  y  meddwl  dwyfol,  y  pethau  nefol 
a'r  pethau  daearol. 

Defnyddia  Luther  yr  adnod  hon  er  cadarnhau  ei  syniad 
fod  natur  ddynol  Crist  wedi  ei  gwisgo  â  phriodoHaethau 
y  natur  ddwyfol.  Ond  amlwg  yw  fod  yr  adnod  hon  yn 
gosod  allan  ei  wybodaeth,  nid  fel  dyn,  ond  fel  y  Duw- 
ddyn,  hyny  yw,  fod  y  dadguddiad  a  roddwyd  o  Dduw 
trwyddo  ef  i'r  natur  ddynol  yn  ganlyniad  undeb  y  ddwy 
natur  yn  ei  Berson — "  Sef  Mab  y  dyn,  yr  hwn  sydd  yn  y 
nef."  Gwrthodir  y  frawddeg  hon  gan  Westcott  a  Hort, 
ond  derbynir  hi  gan  Tregelles,  Meyer,  Godet,  a'r  Cyf- 
ieithiad  Diwygiedig.    Dyma  un  o'r  brawddegau  cryfaf  o 

un  yn  dyfod  i  f od ;  ond  un  yn  dyfod  i  berthynas  newydd  â  dynion. 
Felly,  golyga  Dduw  fel  un  sydd  yn  dadguddio  ei  hun,  yn  creu 
hanes,  neu  un  yn  dyfod  yn  wrthrych  hanesyddol.  Ynddo  ef  fel  y 
Jehofah  y  gorphwys  gobaith  y  byd  am  Waredwr.  Y  Person  hwn, 
Ydwyf,  a  wnaeth  gyfamod  â<;  Abraham  ac  y  mae'r  enw  yn  anwa- 
hanol  gysylltiedig  a'r  gyfundrefn  Iddewig.  Efe  yw  eu  Brenin  a'u 
Deddfwr.  Cysylltir  yr  enw  yn  y  Testament  Newydd  Ä'r  Messiab,  a 
chymhwysir  ef  gan  Grist  ato  ei  bun. 

eiddo  Crist,  nid  yn  iinig  i  osod  allan  ei  raghanfodiad,  ond 
ei  holl-bresenoldeb  pan  ar  y  ddaear — "  Yr  wyt  ti, 
Nicodemus,"  fel  pe  dywedasai,  "yn  credu  fy  mod  i  yn 
ddysgawdwr  wedi  dyfod  oddiwrth  Dduw;  yr  ydwyf  felly, 
ac  yn  anfeidrol  fwy.  Mab  Duw  ydwyf,  wedi  disgyn  o'r 
nef,  i  ddadguddio  meddyHau  Duw  i  ddynion;  ac  yr  wyf  yn 
y  nef  yn  awr,  yr  hwn  sydd  yn  y  nef,  tra  yn  ymddiddan  a 
thydi.''' 

Y  mae  yr  adnod  hon  yn  dymchwelyd  tri  math  o  heresi 
y  rhai  fuont  yn  bHno  yr  Eglwys  ar  ol  hyn,  sef  eiddo  y 
Nestoriaid,  y  rhai  a  ddaHent  ei  fod  yn  meddu  dau  berson 
yn  ogystal  a  dwy  natur.  Pe  buasai  yn  ddau  berson,  nis 
gaUasai  hawHo  bod  yn  y  nef  ac  ar  y  ddaear  arunwaith. 
Y  Cerinthiaid,  y  rhai  a  wadent  ei  raghanfodiad  a'i 
Dduwdod.  Os  nad  oedd  yn  Dduw  nis  gallasai  honi  bod 
yn  y  nef  ac  ar  y  ddaear  ar  unwaith.  Y  Manicheaid,  y 
rhai  a  wadant  ei  wir  ddyndod.  Os  nad  oedd  yn  wir  ddyn 
nis  gaUasai  ddyweyd  "  sef  Mab  y  dyn  yr  hwn  sydd  yn  y 
nef."  Ceir  Hawer  o  ymadroddion  eraill  o'i  eiddo  ag  sydd 
yn  cyfleu  yr  un  syniad  am  ei  raghanfodiad  (gwel  lo.  iii. 
i6,  17,  vi.  38,  viii.  42). 

3.  Ceir  y  drydedd  dystiolaeth  am  ei  raghanfodiad  yn 
ei  Weddi  Offeiriadol :  "  O  Dad,  gogonedda  di  fyfì  gyda 
thi  dy  hun  â'r  gogoniant  oedd  i  mi  gyda  thi  cyn  bod  y 
byd  "  (lo.  xvii.  5).  Yr  oedd  y  Person  sydd  yn  gweddio 
fel  hyn,  yn  gyntaf,  yn  meddu  rhyw  ogoniant,  nid  mewn 
bwriad,  neu  addewid,  cyn  bod  y  byd;  gofyna  am  gael  ei 
ogoneddu  drachefn  a'r  un  gogoniant.  Yh  ail,  golyga  ei 
sefyUfa  pan  yn  mwynhau  y  gogoniant  hwnw,  a'i  sefyhfa 
ar  ol  iddo  ei  adael,  a  chyfeiria  at  sefyhfa  pan  y  gobeithia  ei 
fwynhau  yn  ol.  Pa  le  y  mae  rhiniog  amser?  Pa  bryd  y 
daeth  y  greadigaeth  i  fod  ?  Pa  bryd  bynag,  yr  oedd  y 
Person  hwn  yn  bodoH  gyda'r  Tad  y  tu  ol  i'r  rhiniog,  ac 

yn  cael  ei  ogoneddu  ganddo.  Yn  drydydd,  golyga  ei  fod 
wedi  gadael  rhyw  ogoniant  a  berthynai  iddo  yn  y  tra- 
gwyddoldeb  diddechreu. 

Pa  beth  a  olygir  wrth  y  gogoniant  hwn  oedd  iddo 
gyda'r  Tad  cyn  bod  y  byd?  Pa  beth  bynag  ydoedd, 
gwelwn  ei  fod  wedi  ei  roddi  o'r  neiUdu  dros  amser.  Nis 
gall  olygu  dim  a  berthyn  iddo  yn  hanfodol.  Nis  gall  Per- 
son  dwyfol,  mwy  na  pherson  dynol,  ymryddhau  oddiwrth 
ddim  a  berthyn  iddo  yn  hanfodol.  Y  mae  y  gogoniant  y 
gweddiai  y  Mab  am  ei  gael  yn  ol  yn  rhywbeth  ag  y  gallai 
ei  roddi  o'r  neilldu  heb  newid  ei  natur.  Pa  beth  all  hyn 
fod,  os  nad  ei  brofiad  yn  ei  sefyllfa  flaenorol,  ei  brofiad 
o'i  sefyllfa  o  ogoniant,  ei  brofiad  o'i  gymdeithas  ddidor 
â'i  Dad.  Gallasai  roddi  hwn  o'r  neiUdu.  Ceir  cyfeiriad 
at  y  gwirionedd  hwn  gan  Paul  (2  Cor.  viii.  9;  Heb.  ii.  17; 
Phil.  ii.  5 — 8) — "  Yr  hwn  ac  efe  yn  ffurf  Duw,  ni  thyb- 
iodd  yn  drais  fod  yn  ogyfuwch  â  Duw,  eithr  efe  a'i  dibris- 
iodd  ei  hun,  gan  gymeryd  arno  agwedd  gwas,  ac  a  wnaed 
yn  nghyfîelybiaeth  dynion,  a'i  gael  mewn  dull  fel  dyn." 
Cydsynir  fod  y  gair  "  fîurf  Duw  "  (morpliê)  yn  golygu 
mwy  na  ffurf  allanol ;  golyga  yr  hyn  oll  yw  Duw  ynddo  ei 
hun;  tra  nad  yw  y  gair  "  dull  "  (scìiêma)  yn  golygu  mwy 
na'r  nodweddau  hyny  nad  ydynt  yn  hanfodol  iddo.  Er 
engraifft,  golyga  ffurf  derwen  ei  natur  a'i  nodweddion  fel 
coeden  o  rywogaeth  neillduol.  Pe  collai  rai  o'r  nod- 
weddion  hyny  ni  byddai  mwy  yn  dderwen.  Ond  perthyna 
iddi  hefyd  ei  dull  (schêma),  sef  ei  thaldra.  ei  hamgylchedd, 
y  lle  y  tyfa  ynddo  a'r  awyr  sydd  o'i  hamgylch.  Nid  yw  y 
pethau  hyn  yn  bethau  hanfodol  iddi.  Nid  yw  y  gydmar- 
iaeth  hon  yn  goleuo  pob  pwynt,  ond  gall  fod  yn  help  i 
egluro  yr  hyn  sydd  o  dan  sylw.  Yn  ol  yr  adnodau  a  ddi- 
fynwyd  perthyna  i  Dduw  ddau  beth — ffurf  a  duU.  Golyga 
ffurf  (morỳhê)  ei  natur,  ei  neiUduoHon,  ei  briodoHaethau, 

a'r  oll  a.g  syáâ  yn  ei  wneyd  ef  yr  hyn  ydyw  fel  Diiw,  ac 
hebddynt  ni  byddai  felly.  Ond  y  mae  dull  (schêma),  ar  y 
Haw  arall,  yn  golygu  ei  fywyd  allanol,  ei  fawredd,  ei  allu 
i  gymdeithasu,  a'i  brofiad.  Yn  awr,  o  ba  un  o'r  pethau 
hyn  y  gwaghaodd  Crist  ei  hun,  o'r  íîurf  ai  o'r  dull  ?  Yn 
ol  yr  eglurhad  uchod  nis  gallai  waghau  ei  hun  o'r  cyntaf, 
sef  ffurf  Duw;  ond  rhoddodd  yr  ail,  sef  y  dull,  o'r  neilldu, 
hyny  yw,  ei  gydraddoldeb  â  Duw,  ei  brofiad  o'i  gym- 
deithas,  a  daeth  i  sefyllfa  newydd  yn  ei  berthynas  â  Duw, 
ac  i  ddysgu  profiad  newydd; — "  A'i  gael  mewn  duU  fel 
dyn."  Yn  ol  deddf  natur  y  Duwdod  nis  gall  fod  ond  yr 
hyn  ydyw.  Wrth  natur  unrhyw  beth  y  golygir  yr  hyn 
sydd  yn  ei  wneyd  y  peth  neillduol  ag  ydyw.  Gan  fod  lesu 
Grist  yn  Dduw,  nis  gallasai  yn  ol  deddf  ei  natur  waghau 
ei  hun  o'i  briodoleddau,  nac  o  ddim  sydd  yn  hanfodol 
iddo.  Yn  fyr,  trwy  ddyfod  yn  ddyn  gwaghaodd  y  tra- 
gwyddol  Fab  ei  hun  o'i  ddull  blaenorol  o  fyw  a  bod,  gad- 
awodd  y  gogoniant  oedd  iddo  gyda'r  Tad  cyn  bod  y  byd, 
a  daeth  i  fyw  bywyd  fel  caethwas,  a  hyny  heb  newid  ei 
natur  hanfodol,  na  rhoddi  i  fyny  gymaint  ag  un  o'i  briod- 
oHaethau  dwyfol.  Gellir  crynhoi  yr  eglurhad  hwn  ar  y 
gogoniant  oedd  iddo  gyda'r  Tad  cyn  bod  y  byd  i'r  gosod- 
iadau  canlynol :  — 

1.  Fod  lesu  Grist  yn  rhaghanfodi  yn  ffurf  Duw,  yn 
meddu  yr  un  natur  a  phriodoliaethau  a  Duw,  y  rhai  nas 
gallasai  ymwaghau  o  honynt  a  bod  yn  Dduw. 

2.  Er  ei  fod  o  ran  natur  a  safle  yn  ogyfuwch  â  Duw; 
eto  ni  ddaliodd  ei  afael  yn  y  safle  uchel  hon;  "  eithr  efe  a'i 
gwaghaodd  ei  hun,  gan  gymeryd  arno  agwedd  gwas." 

3.  Nid  yn  unig  rfioddodd  i  fyny  ei  safle  uchel  a'i  brof- 
iad  blaenorol,  ond  trwy  ddyfod  yn  ddyn  enillodd  brofiad 
newydd:  **Ac  efe  a  fu  ufudd  hyd  angau,  ie,  angau  y 
groes," 

II.  Hawlia  ei  fod  yn  Dduw.  Gelwir  ef  yn  Dduw  yn  y 
Testament  Newydd  15  o  weithiau;  ei  fod  yn  un  â'r  Tad 
10  o  weithiau ;  ei  fod  yn  wrthrych  addoHad  52  o  weithiau ; 
ei  fod  yn  rhoddi  bywyd  tragwyddol  bymtheg  o  weithiau. 
"O  Dduw."  meddai.  "y  deilHais "  (para  tou  Tlieoit 
cxêlthon)  lo.  xvi.  27.  Nid  oddiwrth  Dduw  y  deilHais, 
ond  O  Dduw  (ek)  (lo.  xvi.  28).  Y  cyfieithiad 
llythyrenol  ydyw,  "  Myfi  a  ddaethum  allan  o'r  Tad." 
Dyma,  yn  ol  y  gair  duwinyddol,  ei  "  dragwyddol 
genedHad."  "Golyga  y  geiriau  hyn,"  medd  Stier, 
"  dair  genedigaeth — ei  genedHad  tragwyddol,  ei  ened- 
igaeth  i'r  ddynoHaeth,  a'i  enedigaeth  trwy  ei  ogon- 
eddiad."  "  Yna  y  dywedodd  yr  lesu  wrthynt,  Pe 
Duw  fyddai  eich  Tad,  chwi  a'm  carech  i,  canys  oddi- 
wrth  Dduw  y  deiHiais,  ac  y  daethum  i;  oblegyd  nid  o 
honof  fy  hun  y  daethum  i,  ond  efe  a'm  hanfonodd  i  "  (lo. 
viii.  42).  Dywed  yma  ei  fod  wedi  deiHiaw  o'r  Tad,  yr 
hyn  sydd  yn  cyfîeu  y  syniad  ei  fod  o'r  un  natur  ag  ef,  a 
bod  undeb  tragwyddol  a  hanfodol  yn  bodoH  rhyngddynt. 
"  Rhaid  derbyn  y  dadganiad  hwn,"  medd  Meyer,  '*  mewn 
ystyr  uwchanianol,  ac  nid  Heol,  nac  hyd  y  nod  moesol,  fel 
yn  dynodi  deiHiad  o  gymdeithas  hanfodol,  a  chynddynol 
â  Duw,  a'r  hyn  a  berthyn  iddo  fel  Mab  Duw."  Dywed 
Westcott  yn  eglurach,  "  Nis  geHir  esbonio  y  geiriau  hyn 
ond  i  olygu  dwyfoldeb  gwirioneddol  y  Mab,  ffynoneH  yr 
hwn  yw  y  Tad."  Cadarnheir  yn  y  mynegiad  hwn  ddau 
wirionedd,  yn  gyntaf,  ei  fod  yn  deiHiaw  o  ran  ei  Berson 
a'i  hanfod  o'r  Tad;  yn  ail,  na  ddaeth  i'r  byd  o  hono  ei 
hun;  mai  y  Tad  a'i  hanfonodd  ef.  FeHy,  yn  yr  ystyr  yma 
cynwysa  y  geiriau  ei  dragwyddol  genedHad  a'i  ymgnawd- 
oHad.  Nid  undeb  moesol  a  olygir  wrth  yr  undeb  hwn.  fel 
y  deHr  gan  RitschHaeth,  sef  undeb  mewn  amcan  a  bwriad ; 
eithr  undeh  hanfodol  a  thragwyddol,  hyny  yw,  ei  fod  ef 

yn  wir  Dduw  o  wir  Dduw ;  yn  genedledig  ac  nid  creuedig, 
ac  o'r  un  sylwedd  a'r  Tad.  Nid  oedd  Ariaeth  foreuol,  ac 
nid  yw  Ritschliaeth  ddiweddar,  yn  cynyg  i  ni  ddim  ond 
dyn  i'w  addoH.  Wrth  amddiffyn  yr  athrawiaeth  am 
Dduwdod  y  Mab  syrthiodd  Athanasias  yn  ol  ar  athron- 
iaeth  uwchanianol.  A'r  ffaith  yw  nis  gellir  amddiffyn  yr 
un  o  athrawiaethau  mawrion  Cristionogaeth  heb  syrthio 
yn  ol  ar  uwchanianaeth,  am  eu  bod  oll  yn  gwreiddio  yn  yr 
uwchanianol.  Nis  geUir  rhoddi  crynhodeb  gwell  o  ddysg- 
eidiaeth  Crist  am  ei  berthynas  â'r  Tad  na  dyweyd  ei  "  fod 
yn  wir  Dduw  o  wir  Dduw,  ac  o'r  un  sylwedd  a'r  Tad." 
Y  mae  y  gair  sylwedd  wedi  ei  gymeryd  o'r  Epistol  at  yr 
Hebreaid:  "  Gwir  lun  ei  sylwedd  ef." 

Amcan  y  gair  sylwedd  ydyw  amddiffyn  y  syniad  fod 
undeb  y  Tad  a'r  Mab  yn  undeb  organaidd,  fel  y  nodwyd 
yn  íîaenorol;  hyny  yw,  fod  y  naill  yn  hanfodol  i  fodolaeth 
y  llall.  Nid  ydyw  tragwyddol  genedhad  y  Mab  yn  dibynu 
ar  ewyllys  y  Tad.  Rheidrwydd  ydyw  y  cenedUad,  neu  y 
deilliad  hwn,  yn  mywyd  mewnol  y  Tad,  sydd  yn  ddyfnach 
na'i  ewyllys  ef ;  hyny  yw,  nid  yw  y  Tad  yn  cenedlu  y  Mab 
am  ei  fod  yn  ewyllysyio,  mwy  nag  y  mae  delw  o  wrth- 
rychau  ar  rwydle  y  Uygaid  am  fod  dyn  yn  ewyllysio  hyny. 
Nis  gall  y  Tad  fodoh  heb  genedlu  Mab,  yr  hwn  sydd  yn 
gyd-dragwyddol  a  gogyfuwch  âg  ef.  Dyma  ddirgelwch 
dwfn  y  tragwyddol  genedUad  ag  y  mynir  genym  gredu 
nad  yw  yn  ddim  ond  iaith  fìigyrol  am  y  rheswm  nad  allwn 
ei  amgyffred.  Pe  y  gallesid  dychymygu  am  y  posibil- 
rwydd  i  ddau  berson  gydfodoH  yn  dragwyddol,  eu  bod  yn 
ogyfuwch,  yn  meddu  yr  un  natur  a  phriodoHaethau,  pwy 
allasai  ddychymygu  fod  un  yn  achos  o  fodolaeth  y  UaU,  a 
bod  hyny  yn  angenrheidrwydd  yn  ei  fywyd  mewnol 
dyfnach  na'i  ewyllys  ef?  Ond  er  fod  yma  ddirgelwch 
dwfn,  dirgelwch  ydyw  sydd  yn  goleuo  fel  hoU  ddirgelion 

y  Duwdod.  Yn  ngoleiini  hwn  y  gallwn  ddeall  pa  fodd  y 
mae  Crist  yn  ogyfuwch  â  Duw,  ac  eto  yn  dibynu  arno  am 
ei  fodolaeth.  Yn  ngoleuni  y  dirgelwch  hwn  y  gallwn 
weled  posibilrwydd  yr  YmgnawdoHad  a'r  Prynedigaeth. 

Eu  farw  Ariaeth,  fel  y  dywedwyd,  ond  y  mae  wedi  cael 
adgyfodiad  gwell  gan  RitschHaeth  ddiweddar.  Ond  er 
fod  ei  dillad  yn  newydd,  er  ei  bod  yn  ymddangos  yn  ei 
gynau  gwynion  ac  ar  ei  newydd  wedd,  yn  canu  salmau  ac 
odlau  ysbrydol.  yn  dyrchafu  cariad  a  Thadolaeth  Duw,  yn 
coroni  Crist  â  saith  goron,  yn  ei  alw  yn  ol  ei  deitlau  yr 
"  Unig-anedig  Fab,"  yr  "  Anwyl  Fab,"  "  Mab  Duw." 
eto  Ariaeth  ydyw  ei  chalon.  Pe  gofynid  i'r  meddylwyr 
hyn,  A  yw  Crist  yn  Dduw  ?  A  yw  yn  tragwyddol  ddeiHaw 
o'r  Tad  ?  YmgiHant  oH  y  tu  ol  i  gwmwl  du  Agnostic- 
iaeth.  Pan  y  tybiwn  fod  genym  gyfundrefn  weithiol 
ddengar  a  da,  wedi  ei  gwisgo  mewn  gemwaith  aur, 
siomir  ni  yn  aruthrol,  am  ei  bod  wedi  dwyn  ein  Harglwydd 
ymaith.  Calon  y  gyfundrefn  hon  ydyw  Dynofeddeg  ac 
nid  Cristionogaeth.  Tra  yn  gwneyd  y  sylw  hwn  nid  ydym 
yn  anghofìo  fod  rhai  o  ddisgybHon  Ritschl  yn  ceisio  yn 
deg  gadarnhau  ei  sefyllfa  Agnosticaidd  trwy  gysyUtu  eu 
damcaniaeth  â'r  eiddo  Kant,  ei  ddamcaniaeth  athronyddol 
am  wybodaeth;  ond  nid  yw  hyny  yn  ei  gweHhau.  Ond 
yn  hytrach,  rhydd  bwysau  ychwanegol  wrth  ei  godreu. 
Nid  yw  athroniaeth  dda  yn  tori  gagendor.  fel  y  gwna  y 
meddyHwr  mawr  hwn,  rhwng  y  gweithiwr  a'i  waith.  Y 
mae  synwyr  cyffredin  y  ddynoHaeth  yn  cywiro  damcanion 
o'r  fath.  Mwy  cyson  â  synwyr  cyffredin  ydyw  dal  mai  pa 
bryd  bynag  y  ceir  gwaith  ceir  gweithiwr.  A  thra  y  dywedir 
fod  Crist  yn  cynwys  "  gwerth  Duw  i  ddyn."  eto  ni  fynir 
ei  alw  yn  wir  JJduw  o  wir  Dduw.  Math  o  berson  wedi  ei 
ddyfeisio  ydyw  Crist  RitschHaeth,  ac  nid  Crist  yr  Efeng- 
ylau,  yr  hwn  sydd  yn  tystiolaethu  ei  fod  yn  ogyfuwch  â'r 

Tad.  Nid  Crist  Paul,  "  yr  hwn  sydd  yn  ffurf  Duw,"  ond 
Crist  Ritschl,  yr  hwn  sydd  mewn  dull  fel  dyn  yn  unig. 

III.  Ymwybyddiaeth  yr  Arglwydd  Jesu  o'i  Fabolaeth 
Ddiuyfol.  Nis  gall  y  feirniadaeth  fwyaf  beiddgar  wadu 
fod  Crist  yn  galw  ei  hun  yn  Fab  Duw  mewn  ystyr  neill- 
duol  a  gwahaniaethol  oddiwrth  bawb  arall.  Y  gair  a 
ddefnyddir  am  berthynas  Duw  â'i  blant  ydyw  tekna 
Theou;  ond  y  gair  a  ddefnyddir  am  y  Mab  ydyw  huios  toii 
Theou.  Cymhwysa  y  teitl  hwn — Mab  Duw,  ato  ei  hun 
mewn  ystyr  neillduol,  arbenigol  a  gwahaniaethol.  Pa 
beth  bynag  yw  syniad  gwahanol  esbonwyr  am  ystyr  y  teitl 
hwn,  nis  gellir  ei  egluro  yn  well,  ni  dybiwn,  nag  y  gwneir 
gan  Meyer  yn  ei  sylwadau  ar  loan  i.  14,  "  Golyga  y  gair 
Unig-anedig  y  Logos,  mab  mewn  ystyr  nad  oes  un  arall 
tebyg  iddo,  un  nad  yw  wedi  dyfod  yn  Fab  fel  plant  Duw 
(tekna  Theou)  yn  loan  i.  12,  13,  trwy  genedhad  moesol, 
neu  fabwysiad,  ond  trwy  berthynas  reddfol  ac  etifeddol  yn 
yr  hanfod  ddwyfol,  yn  rhinwedd  yr  hon  yr  oedd  efe  yn  y 
dechreuad  gyda  Duw;  ac  yn  Dduw  ei  hun  o  ran  natur  a 
Pherson."  Yr  oedd  yr  Iddewon  yn  deall  fod  Crist  yn 
honi  ei  fod  yn  Fab  Duw  yn  yr  ystyr  hwn,  a'i  fod  yn  honi 
cydraddoldeb  â  Duw  o  ran  natur  a  phriodoHaethau.  Am 
hyn  y  codasant  geryg  i'w  labyddio  ef. 

Mewn  undeb  â'r  honiad  ei  fod  yr  Unig-anedig  Fab, 
ceir  dosbarth  o  ymadroddion,  yn  enwedig  yn  Efengyl 
loan,  sydd  yn  dangos  undeb  a  chydweithrediad  y  Tad  a'r 
Mab.  "  Canys  y  mae  y  Tad  yn  caru  y  Mab,  ac  efe  a 
roddodd  bob  peth  yn  ei  law  ef  ";  "  Canys  y  Tad  sydd  yn 
caru  y  Mab,  ac  yn  dangos  iddo  yr  hyn  oll  y  mae  yn  ei 
wneuthur  " ;  "  Canys  y  Tad  nid  yw  yn  barnu  neb;  eithr  efe 
a  roddes  bob  barn  i'r  Mab,  fel  yr  anrhydeddai  pawb  y  Mab 
fel  y  maerít  yn  anrhydeddu  y  Tad  ";  "  Oblegyd  megys  y 
mae  y  Tad  yn  adgyfodi  y  rhai  meirw,  ac  yn  eu  bywhau, 

felly  hefyd  y  mae  y  Mab  yn  bywhau  y  rhai  a  fyno  " ;  "  Fel 
y  mae  gan  y  Tad  fywyd  ynddo  ei  hun,  felly  y  rhoddes  efe  i'r 
Mab  hefyd  fod  ganddo  fywyd  ynddo  ei  hun  ";  "  Myfì  a'r 
Tad  un  ydym  " ;  "  Onid  wyt  ti  yn  credu  fy  mod  i  yn  y  Tad 
a'r  Tad  ynof  finau  "  (lo.  iii.  35,  v.  20,  22,  23,  vi.  48,  57, 
viii.  38,  X.  14,  15,  30,  2^7,  38,  xiv.  10,  20).  Mewn  rhai  o'r 
ymadroddion  hyn  cyfeirir  at  yr  undeb  hanfodol,  a'r  undeb 
moesol,  sydd  rhwng  y  Tad  a'r  Mab.  Ni  ddyHd  colH 
golwg  ar  y  cydfifurfiad  perffaith  sydd  rhwng  y  Mab  a  natur 
foesol  y  Tad. 

Y  mae  undeb  y  Tad  a'r  Mab  yn  undeb  moesol,  yn  un- 
deb  o  gydweithrediad.  HawHa  Crist  ei  fod  yn  adnabod  y 
Tad  yn  ei  feddyHau  ac  yn  ei  hoH  arfaethau.  Pwy  aH  ddad- 
guddio  y  Tad,  a'i  hoH  fwriadau,  fel  yr  hwn  aH  ddyweyd, 
"  Myfi  a'r  Tad  un  ydym  ?" 

Heblaw  hyn,  rhaid  i  ni  edrych  ar  fabolaeth  berffaith 
ynddi  ei  hun,  ac  ar  gyfrif  ei  nodweddion  hanfodol,  y  cyf- 
rwng  uchaf  yn  y  dadguddiad  o  Dduw  i'r  greadigaeth.  Gan 
fod  Tadolaeth  a  Mabolaeth  yn  gydberthynasol,  rhaid  fod 
y  naiH  yn  hanfodol  angenrheidiol  i  ddadguddio  y  HaH, — y 
Tad  i  ddadguddio  y  Mab,  a'r  Mab  i  ddadguddio  y  Tad. 
Pan  yn  sefyH  mewn  syndod  uwchben  y  gwirionedd  o  Fab- 
olaeth  y  Mab,  ac  yn  teimlo  swyn  ei  phrydferthwch,  Hithrwn 
yn  naturiol  at  y  Dadolaeth  fel  ei  ffynoneH.  a  theimlwn  yn 
gyfartal  swyn  ei  phrydferthwch  hithau.  Duw  yn  Dad;  yn 
Dad  o  angenrheidrwydd  natur:  a'r  Dadolaeth  hono  yn 
cynwys  ynddi  ei  hun  bob  elfen  ddymunol  a  phrydferth. 
Fel  hyn,  tra  yr  ydym  yn  sylweddoH  Mabolaeth  berffaith, 
yr  ydym  hefyd  yn  sylweddoH  Tadolaeth  berffaith.  Pe  na 
buasai  y  teitl  Mab  yn  golygu  dim  mwy  nag  undeb  moesol 
rhwng  y  Tad  a'r  Mab,  megys  bod  ar  ddelw  Duw,  yn  cyd- 
ymffurfio  yn  mhob  peth  â'i  ewyHys  ef.  ni  buasai  ei  safle  yn 
uwch  na'r  saint,  y  rhai  sydd  yn  feibion  i  Dduw.  Pc  bu- 
asai  Crist  yn  sefyH  ar  y  safle  hon,  gaHasem  feddwl  na  bu- 

asai  yn  beth  anmhosibl  i  Dduw  anfon  mab  arall  i'r  byd, 
rhagorach  na  hwn,  i'w  ddadguddio,  i  gario  allan  ei  ar- 
faethau,  ac  i  droi  ei  gynlluniau  yn  sylweddau.  Ond  nid  ar 
y  safîe  hon  y  saif  Crist.  Os  yw  y  teitl  Mab  y  dyn  yn  golygu 
ei  unrhywiaeth  â  dynoHaeth,  a  all  y  teitl  Mab  Duw  olygu 
rhywbeth  Uai  na'i  unrhywiaeth  â'r  Tad  ?  Gwyddai  yr  lesu 
yn  nyddiau  ei  gnawd  ei  fod  yn  Dduw-ddyn.  A  chan  ei  fod 
yn  rhaghanfodi  cyn  dyfod  i  Bethlehem,  rhaid  mai  yr  elfen 
ddwyfol  ydyw  yr  uchaf,  y  ddyfnaf,  a'r  un  gyfansoddiadol 
yn  ei  Berson;  er,  fel  y  nodwyd  yn  fîaenorol,  mai  fel  dyn  y 
daeth  i  feddiant  a'r  wybodaeth  hon.  Bu  adeg  yn  ei  hanes 
fel  Mab  y  dyn  nad  ydoedd  yn  meddu  y  wybodaeth  ei  fod  yn 
Fab  Duw,  yn  Dduw  wedi  ymddangos  yn  y  cnawd ;  ond  pan 
y  gwawriodd  hyn  yn  ei  feddwl,  ni  chollodd  ei  afael  am 
foment  yn  y  gwirionedd  mawr  hwn.  Ysgrifenodd  loan  ei 
Efengyl,  o'r  hon  yr  ydym  wedi  codi  y  rhan  fwyaf  o  dystiol- 
aethau  Crist  am  ei  Fabolaeth,  i  gyfarfod  a  syniadau  athron- 
yddol  a  f odolent  yn  niwedd  ei  oes  ef  am  Berson  y  Duw- 
ddyn.  Dywed  Jerome  fel  y  canlyn:  "  Yn  ddiweddaf  oll 
ysgrifenodd  loan  Efengyl,  ar  gais  Esgobion  Asia,  yn 
erbyn  Cerinthus,  a  hereticiaid  eraiU,  ac  yn  neillduol  yn 
erbyn  athroniaeth  yr  Ebioniaid,  y  rhai  a  wadent  nad 
oedd  Crist  yn  bod  o  fîaen  Mair."  Yr  oedd  diwedd  oes 
loan  yn  llawn  o  ddamcanion  crefyddol  ac  athronyddol. 
Rhaid  ei  fod  yn  gwybod  yn  dda  am  ddamcaniaeth  Philo 
am  y  Logos,  sef  yr  athronydd  Iddewig  o  Alexandria,  yr 
hwn  a  wnaeth  gais  teg  at  uno  Iddewiaeth  a  Phlatoniaeth 
â'u  gilydd,  a'r  hwn  oedd  yn  cydoesi  â  Christ,  ac  a  fu  farw 
yn  mhen  deg  mlynedd  ar  ol  y  Croeshoehad.  Ei  syniad  ef, 
a'i  ymdrech  i  geisio  darostwng  y  dadguddiad  dwyfol  i  safle 
athroniaeth  trwy  ddamcaniaeth  am  y  Logos,  personol  neu 
anmhersonol,  ydoedd  Uwchfeirniadaeth  yr  oes  hono.  Nid 
oedd  Philo  yn  sicr  yn  ei  feddwl  pa  un  ai  bod  personol  ai 
drychfeddwl  ydoedd  y   Logos.      Pa  fodd   bynag,   bu  y 

ddamcaniaeth  hon  yn  hedyn  Éfrwythlawn  i  gynyrchu  yr  holl 
gyfeilioniadau  Gnosticaidd  yn  yr  ail  a'r  drydydd  ganrif. 
ünd  wele  loan,  o  dan  arweiniad  yr  Ysbryd  Glan,  yn 
mynegi  fod  Crist  yn  wir  a  phersonol  Logos;  ei  fod  yn 
Dduw,  yn  ffynonell  bywyd,  goleuni,  ac  mai  efe  yw  y  Gair 
a  wnaethpwyd  yn  gnawd.  I  Philo,  yr  oedd  y  Gair,  fel  yr 
allor  yn  Athen  i'r  Duw  nid  adwaenir,  yn  fath  o  gyfeiriad  i 
syniad  nad  allai  ei  amgyffred.  Ond  y  mae  loan  yn  llenwi 
y  Logos  ag  ystyr  ac  esboniad  hollol  newydd,  Uetach  a 
chyfoethocjich,  gan  gasglu  i  mewn  iddo  wirioneddau 
uchaf  a'r  dadguddiad  dwyfol: — "  A  Duw  oedd  y  Gair." 

IV.  Dengys  dosbarth  helaeth  o  ymadroddion,  yn  y  rhai 
y  cyfleuir  perthynas  Crist  â  dynion,  ci  fod  yn  ymwybodol 
o'i  Dduwdod,  ac  yn  hawlio  yr  hyn  nad  all  neb  ei  hawlio 
ond  Duw  yn  unig. 

1.  Llefara  wrth  ddynion  nid  fel  eu  cydradd.  ond  fel  eu 
Brenin  a'u  Duw.  HawHa  eu  cariad  a'u  hufudd-dod. 
"  Chwychwi  yw  fy  nghyfeilHon,  os  gwnewch  pa  bethau 
bynag  yr  wyf  yn  eu  gorchymyn  i  chwi."  "  O  cherwch  íì, 
cedwch  fy  ngorchymynion."  "  Yr  hwn  sydd  a'm  gorchy- 
mynion  i  ganddo,  ac  yn  eu  cadw  hwynt,  efe  yw  yr  hwn 
sydd  yn  fy  ngharu  i ;  a'r  hwn  sydd  yn  fy  ngharu  i,  a  gerir 
gan  fy  Nhad  i,  a  minau  a'i  caraf  ef,  ac  a'm  egluraf  fy  hun 
iddo  "  (lo.  xiv.  15,  21).  Yn  y  geiriau  hyn  a'u  cyffelyb 
hawlia  yr  lesu  yr  hyn  ni  hawHodd  yr  un  dysgawdwr  araU 
erioed,  a  buasai  yn  gabledd  iddo  ei  hawHo,  sef  cariad  ato  ei 
hun,  ac  ufudd-dod  perffaith  i'w  orchymynion,  a  hwnw  yn 
gwreiddio  mewn  cariad  ato  ef  yn  bersonol. 

2.  Yn  yr  hawl  hon  gesyd  ei  hun  yn  ei  berthynas  â  dyn- 
ion  ar  yr  un  safle  a'r  Tad.  Nid  yn  unig  hawHa  ei  fod  yn 
fwy  na  phob  peth  yr  Hen  OruchwyHaeth,  *'  Yn  Arglwydd 
ar  y  Sabboth,"  yn  "  fwy  na'r  deml,"  ac  yn  uwch  ei  awdur- 
dod  na'r  Hen  Destamcnt;  ond  ei  fod  ar  yr  un  safle  a'r  Tad 
ar  bob  pwnc  mewn  moesau,  crefydd,  dadguddiad,  a  pher- 

thynas  foesol  ac  ysbrydol  dynion  âg  ef.  Nid  ar  ysbrydol- 
iaeth  y  seilia  ef  ei  awdurdod,  fel  y  gwneir  gan  ysgrifenwyr 
y  Testament  Newydd;  ond  ar  bwys  y  syniad  o'i  iindod  a'i 
gydraddoldeb  à  Duw  y  Tad.  "  Yr  hwn  sydd  a'm  gorchy- 
mynion  i  ganddo,  ac  yn  eu  cadw  hwynt,  efe  yw  yr  hwn 
sydd  yn  fy  ngharu  i;  a'r  hwn  sydd  yn  fy  ngharu  i,  a  gerir 
gan  fy  Nhad  i,  a  minau  a'i  caraf  ef,  ac  a'm  hegluraf  fy 
hun  iddo  "  (lo.  xiv.  21,  23).  "  Yr  hwn  sydd  yn  fy 
nghasau  i  sydd  yn  casau  fy  Nhad  hefyd  "  (lo.  xv.  23). 
"  A  hyn  yw  y  bywyd  tragwyddol :  iddynt  dy  adnabod  di, 
yr  unig  wir  Dduw,  a'r  hwn  a  anfonaist  ti,  lesu  Grist  " 
(lo.  xvií.  3).  Nis  gallasai  honi  y  fath  awdurdod  a'r  fath 
safle  uchel,  ond  yn  unig  ar  sail  y  syniad  ei  fod  yn  ym- 
wybodol  o'i  Dduwdod. 

3.  Hawlia  fod  ganddo  fel  Mab  y  dyn  awdurdod  ar  y 
ddaear  i  faddeu  pechodau  ac  i  roddi  bywyd  tragwyddol  i'r 
rhai  sydd  yn  credu  ynddo  ef.  "  Yr  hwn  sydd  yn  credu 
ynof  fi  y  mae  ganddo  fywyd  tragwyddol."  "  Os  ceidw 
neb  fy  ngair  i  ni  wel  farwolaeth  yn  dragywydd."  Ganddo 
ef  y  mae  yr  hawl  i  roddi  y  bywyd  hwn;  efe  yw  ei  ffynonell : 
"  A  minau  ydwyf  yn  rhoddi  iddynt  fywyd  tragwyddol." 
Trwy  ei  lef  ef  yr  adgyf odir  y  meirw ;  ac  ef e  fydd  Barnwr  y 
byw  a'r  meirw.  Goddefai  i'w  ddisgyblion  ei  addoli,  a'i 
alw  "  Fy  Arglwydd  a'm  Duw,"  heb  yr  awgrym  Ileiaf  eu 
bod  yn  cyfeiliorni.  Yn  ei  demtiad  gan  Satan  yn  yr  anial- 
wch,  dywedodd,  "  Na  themtia  yr  Arglwydd  dy  Dduw." 
"  Yr  Arglwydd  dy  Dduw  a  addoli."  Gwrthododd  Pedr  i 
Cornelius  ei  addoli;  gwrthododd  Paul  a  Barnabas  i'r 
paganiaid  ei  addoli;  gwrthododd  yr  angel  yn  Patmos  i 
loan  ei  addoli.  Pe  na  buasai  lesu  Grist  yn  ddim  ond  dyn, 
buasai  gonestrwydd  yn  galw  arno  yntau  i  wrthod  pob  ffurf 
o  addoliad.  Yn  awr,  pa  beth  bynag  yw  syniadau  dynion, 
eu  cwestiynau  a'u  anghrediniaeth,  dengys  ymadroddion 
yr  lesu  ei  fod  ef  ei  hun  yn  ymwybodol  o'i  Dduwdod. 


TYSTIOLAETH  CRlST  FEL  MAB  DUW. 


105 


Gallwn  ddyweyd  gyda  Strauss,  yr  Agnostic  Ellmynaidd, 
**  Pa  ryfeddodau  bynag  a  ddaw  i'r  golwg  yn  y  dyfodol,  na 
bydd  iddynt  byth  gymylu  gogoniant  lesu  o  Nazareth,  yn 
ngloewder  ei  gymeriad,  neu  yn  mhydferthwch  symledd  ac 
arucheledd  ei  ddysgeidiaeth  foesol."  Cyhoeddodd  i'r  byd 
ei  f od  yn  Dduw ;  ac  os  derbynir  ei  Dduwdod  sy  muda  pob 
gwirionedd  arall  mor  naturiol  a'r  gyfimdrefn  heulog  ar  ol 
y  darganfyddiad  mai  yr  haul  yw  ei  chanolbwynt. 

Dengys  y  daflen  ganlynol  sefyllfa  y  dadleuon  ar  Ber- 
son  Crist  yn  y  pedair  canrif  gyntaf :  — 


GWADD   EI    DdYNDOD. 

Credai  y  Gnosticiaid  fod  Crist 
yn  Ysbryd  heb  Gorph ;  gwadant 
fod  ganddo  gnawd. 


Derbyniai  y  Docetiaìd  (Valan- 
tiniaid)  ddwyfoldeb  Crist,  ond 
gwadant  fod  ganddo  ddim  ond 
ymddangosiad  corphorol. 


Yn  wrthwyneb  i'r  Ebioniaid. 
dysgai  y  Sabeliaid  fod  Crist  á'r 
Tad  yn  un.  ond  mai  ymddangosiad 
dros  amser  ydoedd  o'r  Tad. 


Yn  wrthwyneb  i'r  Ariaid  dysgai 
yr  Apolinariaid  fod  Crist  o'r  un 
sylwedd  a'r  Tad  ond  gwadant 
berffeithrwydd  ei  ddynoliaeth  ef. 


Yn  wrthwyneb  i'r  Nestoriaid 
derbyniai  yr  Eutychiaid  y  syniad 
am  Berson  Crist,  ond  gwadant  fod 
ei  natur  ddynol  ar  wahan  i'w  natur 
ddwyfol. 


GwADü  Bi  Dddwdod. 

Credai  y  Gnosticiaid  cyntaf  mai 
ysbryd  oedd  Crist,  ond  nid  Duw. 
Gwadant  ei  Undeb  ä'r  Tad. 


Yn  wrthwyneb  i'r  Docetiaid, 
credai  yr  Ebioniaid  fod  Crist  yn 
ddysgawdwr  dwyfol,  ond  gwadant 
ei  ddwyfol  darddiad. 


Yn  wrthwyneb  i'r  Sabeliaid. 
daliai  yr  Ariaid  fod  Crist  yn  Air 
Duw,  ond  gwadant  ei  fod  yn  gen- 
edledig  o'r  Tad. 


6. 


Yn  wrthwyneb  i'r  Apolinariaid 
derbyniai  y  Nestoriaid  ddwy  natur 
Crist,  ond  gwadant  fod  ei  berson  ef 
yr  un  a  person  y  Logos. 

Yn  wrthwyneb  i'r  Eutychiaid 
derbyniai  y  Monotheitiaid  y  gwa- 
haniaeth  rhwng  y  ddwy  natur,  ond 
gwadant  fod  gwahaniaeth  rhwng  ei 
ewyllys  ddynol  a  dwyfol. 


PENNOD  VII. 

TYSTIOLAETH   CRIST   AM    EI    FARWOLAETH. 

Yr  ydym  wedi  dilyn  tystiolaeth  Crist  yn  y  pennodau  blaen- 
orol  am  ei  ddyndod,  ac  am  ei  Dduwdod.  Gwelsom  fod 
yr  Ymgnawdoliad  yn  ffaith  hanesyddol,  er  na  ddeallwyd 
mohoni  gan  y  genedl,  eto  yn  ffaith  yn  yr  hon  y  gorwedd  y 
rheswm  fod  Cristionogaeth  yn  grefydd  ddadguddiedig. 
Dengys  yr  YmgnawdoHad  fod  Duw  yn  un,  a  bod 
rhywbeth  yn  ddynol  yn  Nuw,  a  bod  rhywbeth 
yn  ddwyfol  mewn  dyn.  Yn  lle  Pantheistiaeth  ac  Aml- 
dduwiaeth  yr  hen  fyd,  dyma  y  Creawdwr  dwyfol  yn  dyfod 
i'r  golwg  fel  Person,  a  gogoniant  ei  natur  foesol  yn  ty- 
wynu  yn  wyneb  lesu  Grist.  Nid  oedd  glesni  y  ddaear  na 
glesni  y  nefoedd  cyn  yr  YmgnawdoHad.  mae  yn  wir,  yn 
ddim  ond  llen  deneu  a  rhwyllog  ar  wyneb  Duw;  er  hyny 
yr  oedd  yn  cuddio  mwy  ar  ei  gymeriad  moesol  ef  nag  yr 
oedd  yn  ei  ddadguddio.  Yn  yr  YmgnawdoHad  dadguddir 
Duw  fel  Person — un  yn  meddu  natur  a  chymeriad 
moesol,  a  bod  cariad,  sancteiddrwydd  a  chyfiawnder,  yn 
elfenau  gwreiddiol  a  hanfodol  yn  ei  natur.  Heblaw  hyn, 
dadguddir  ef  f el  un  yn  llawn  trugaredd  a  thosturi ;  mai  ei 
amcan  yn  anfon  ei  Fab  ydoedd  i  geisio  ac  i  gadw  y  ddafad 
goHedig,  y  darn  arian  coHedig,  a'r  mab  coHedig;  ei  fod 
yn  teimlo  mor  hiraethus  ar  ol  y  natur  ddynol  fel  y  mae 
yn  barod  i  wneyd  yr  aberth  mwyaf  er  ei  hadferu  i'w  gym- 
deithas.  Pa  fodd  y  geUir  gweHhau  ar  y  dadguddiad  a 
roddwyd  i  ni  o  Dduw  yn  Nghrist?      Y  mae  Crist  wedi 

symleiddio  y  gwirionedd  am  Dduw,  ac  wedi  ei  ddwyn  i'n 
ymyl.  Pan  yr  awn  oddiwrth  ddysgeidiaeth  Crist  am 
Dduw,  at  ddysgeidiaeth  Athronwyr  a  Gwyddoregwyr,  a'r 
enwau  mawrion  a  dyeithr  a  ddefnyddiant  am  Dduw,  megys 
yr  *' Anwybodadwy,"  y  '*  Gallu  Anmhersonol,"  "  yr 
Hollol."  ünid  ydynt  megys  cymylau  duon  o'u  cydmaru 
à  symledd  y  dadguddiad  am  dano  ef  gan  y  Tragwyddol 
Fab  ?  Os  gallwn  gasglu  oddiwrth  yr  Ymgnawdohad  fod 
elfenau  y  ddynohaeth  yn  bodoh  erioed  yn  Xuw,  ac  os 
creodd  efe  ddyn  ar  ei  lun  a'i  ddelw  ei  hun,  peth  naturiol 
ydyw  i  ni  feddwl  fod  cymelhad  dwfn  a  grasol  yn  ei  natur 
am  adfer  yr  afradlon  yn  ol  i'w  deulu.  Os  adferir  ef  yn 
ol,  rhaid  i'r  waredigaeth  gychwyn  o'r  tu  allan  iddo  ef  ei 
hun,  a  rhaid  iddi  fod  yn  sylfaenedig  ar  aberth  anfeidrol  yn 
ei  le.  Diben  yr  Ymgnawdohad  a  Marwolaeth  Crist  yd- 
oedd  sicrhau  yr  amcan  gogoneddus  hwn ;  yr  oedd  hyn  yn 
rhaid,  cyn  y  gallesid  sicrhau  yr  amcan  hwn. 

Os  edrychwn  ar  ei  farwolaeth  ar  wahan  i'r  amcan  gor- 
uchel  hwn;  os  edrychir  arni  fel  digwyddiad  naturiol,  bu 
farw  fel  merthyr  dros  ei  argyhoeddiadau  a'i  ddysgeid- 
iaeth.  Edrychir  gan  yr  Iddewon  yn  awr  ar  lesu  o  Nazareth 
fel  y  person  mwyaf  a  gynyrchodd  Iddewiaeth,  eto  ei  fod 
yn  gyfrifol  am  ei  farwolaeth.  Pan  y  dygwyd  ef  gerbron 
ei  farnwyr,  yn  eglwysig  ac  yn  wladol.  ei  fod  wedi  dewis 
myned  yn  fud  pan  y  dylasai  lefaru  ac  amddififyn  ei  hun,  ac 
felly  yn  gyfranog,  a  dyweyd  y  lleiaf.  am  ei  farwolaeth. 
Pe  buasai  yn  egluro  ei  hun  ni  buasid  yn  ei  roddi  i  farwol- 
aeth.  Ond  eglurhad  arwynebol  ydyw  hwn  ar  y  fradwr- 
iaeth  fwyaf  a  gyflawnwyd  yn  hanes  y  byd.  Nid  yn  ei  ddis- 
tawrwydd  y  gwreiddia  yr  achos  o'i  farwolaeth.  eithr  yn 
ei  ddysgeidiaeth,  yr  hon  oedd  yn  peryglu  bodolaeth  yr 
Eglwys  Iddewig.  Daeth  y  goleuni  a'r  tywyllwch,  y  da 
a'r  drwg,  ffurfiau  ac  ysbrydolrwydd,  bywyd  a  marwolaeth, 

i  wrtlidarawiad  â'u  gilydd  yn  ei  weinidogaeth,  fel  y  mae  y 
person  unigol  yn  cael  ei  aberthu  er  mwyn  diogelu  yr  or- 
ganyddiaeth  grefyddol.  Ni  phetrusai  Eglwys  Rhufain,  pe 
yn  ei  gallu,  i  wneyd  yr  un  peth  â'r  diwygwyr  sydd  yn  codi 
o'i  mewn,  ac  yn  peryglu  yr  organyddiaeth.  Tra  yn  edrych 
ar  yr  Arglwydd  lesu  yn  teithio  ar  hyd  Via  Dolorosa  fel 
merthyr,  â'i  groes  ar  ei  gefn  briwedig,  yr  ydym  yn  gweled 
pelydrau  gwan  o'i  hunan-aberth.  ac  o'r  dirgelwch  sydd 
yn  gorwedd  o'r  tu  ol  i'w  ddioddefiadau.  Gallwn  weled 
yma  arwyddion  mewn  un  bwriad  dwyfol,  mewn  un  bywyd 
dwyfol,  yn  dadguddio  ei  hun  yn  yr  oll  a  thrwy  yr  oll, 
megys  gwawr  y  boreu  yn  nghanol  y  tywyllwch,  yr  hon 
sydd  yn  sicrhau  y  Ilenwir  y  nefoedd  a'r  ddaear  â  dylif  o 
oleuni.  Yn  yr  ystyr  yma  nid  ydyw  ei  farwolaeth  yn  sefyll 
ar  ei  phen  ei  hun,  ond  mynega  yr  elfenau  hyny  sydd  yn 
hanfodol  i  farwolaeth  pob  merthyr,  sef  amynedd  di-ildio, 
gwroldeb  anwywedig,  a  phenderfyniad  fel  y  graig,  i  ddodi 
ei  einioes  i  law  o  achos  cyfiawnder. 

Tra  yn  sylwi  ar  yr  elfen  hon  yn  nglyn  â'i  farwolaeth, 
eto  teg  i  ni  yw  dyweyd  nad  yw  Crist  o  gwbl  hyd  y  nod 
yn  rhoddi  y  lliw  hwn  ar  ei  farwolaeth,  hyny  yw,  ei  fod  yn 
marw  fel  merthyr;  ond  cymer  olwg  anrhaethol  ddyfnach 
ar  yr  holl  drafodaeth,  sef  ei  fod  yn  marw  fel  Iawn  dros 
fywyd  y  byd.  Ar  ei  ymadroddion  byrion  a  syml  am  ddi- 
ben  ei  farwolaeth  yr  adeiladodd  ysgrifenwyr  y  Testament 
Newydd  eu  credo  am  Athrawiaeth  yr  lawn.  Efe  ydoedd 
y  Sylfaenydd;  hwynt  hwy  oeddynt  yr  adeiladwyr.  Mor 
syml  ydyw  ei  ymadroddion  ef  ar  hyn  o'u  cydmaru  â'r  ym- 
adroddion  a  ddefnyddiwyd  rhagllaw  fel  esboniad  ar  eu 
cynwysiad.  O'r  holl  ymadroddion  a  ddefnyddir  gan 
dduwinyddion  trwy  yr  oesau  yn  eu  hymdrafodaeth  â'r 
gwirionedd  mawr  hwn — "  iawn,"  "  trososodiad,"  "cosb," 
"haeddiant,"     "  boddlonrwydd,"     "  iawn     cyÉfredinoI," 

"  iawn  neillduol  " — un  gair,  arferedig  yn  y  g^fundrefn 
aberthol   Iddewig,   a  geir  ganddo  ef,  sef  "  pridwerth." 
Dyben  ei  ymddangosiad  yn  y  cnawd  a'i  farwolaeth,  y  naill 
yn  ei  hundeb  â'r  llall,  a'r  naill  yn  hanfodol  i'r  llall,  ydoedd 
prynu  dyn  o'i  gaethiwed,  a'i  ddwyn  i  ryddid  gogoneddus 
plant  Duw.     Yn  hyn  llefara  am  ei  farwolaeth  mewn  dwy 
berthynas,  ei  pherthynas  â  Duw,  a'i  pherthynas  â  phechod. 
Trwy  yr  ymgnawdoHad  a'i  farwolaeth  dadguddia  yr  el- 
fenau  dyfnaf  yn  natur  foesol  Duw.     Nid  oes  ystyr  i'w 
farwolaeth  ar  wahan  i'r  dadguddiad  o  Dduw  yn  Nghrist. 
Os  ydyw  yr  YmgnawdoHad,  ar  un  llaw,  yn  ddadguddiad 
allanol  o'r  hyn  sydd  yn  fewnol  yn  Nuw;    o'r  dirgelwch 
oedd  yn  guddiedig  ynddo  cyn  yr  oesau  a'r  cenedlaethau ; 
rhaid  edrych  ar  ei  farwolaeth,  ar  y  llaw  arall,  fel  dadgudd- 
iad  o'r  elfenau  o  hunan-aberth  a  fodolai  erioed  yn  ei  gar- 
iad  dwyfol.     Nis  gellir  rhoddi  aberth  gwirfoddol  ar  wa- 
han  i  gariad.     Fel  math  o  reidrwydd  meddyliol  a  rhesym- 
egol  gelwir  Duw  gan  athronwyr  yr  "  Hollol,"  yr  "  An- 
wybodadwy,"  yr  "Anghyfnewidiol."  yr  "  Achos  Cyntaf ;" 
ond  nid  yw  yr  ymadroddion  hyn  yn  cyffwrdd  â'r  dyfnder- 
oedd  a'r  posiblrwydd  sydd  yn  natur  foesol  Duw.     Ond 
yn  ngwaith  y  Tad  yn  rhoddi  y  Mab  i  fod  yn  aberth  dros 
y  byd  euog,  gwelwn,  yn  ol  egwyddorion  y  natur  foesol. 
nas  gallasai  wneyd   hyn  heb  deimlo  yn  nyfnderoedd   ei 
galon  ei  fod  yn  aberthu  yn  y  weithred.     Os  disgleiriodd 
cyfiawnder  ei  natur  yn  fwy  tanbaid  yn  rhoddiad  y  Mab, 
nag  yn  un  man  arall,  yr  oedd  y  disgleirdeb  hwnw  yn  dy- 
fod  i'r  golwg  yn  ngoleuni  ei  gariad.     Fel  hyn,  gellir  ed- 
rych  ar  farwolaeth  Crist  fel  esboniad  ar  natur  Duw,  ac 
fel  agoriad  i'r  dirgelwch  o  boen  yn  hanes  y  greadigaeth. 
Cawn  olwg  yn  ngoleuni  ymadroddion  yr  lesu  ar  berthynas 
ei  farwolaeth  â  phechod. 

Yn  y  Testament  Newydd  lleferir  am  ei  farwolaeth  yn 
ei  pherthynas  â'r  ddeddf,  â  phechod,  â  dynoHaeth,  â'r  eth- 
oledigion,  â'r  defaid,  â'r  greadigaeth  ac  â  Duw.  Dichon 
ein  bod  yn  fwy  adnabyddus  â'r  athrawiaeth  hon  trwy  yr 
ymadroddion  lawn,  Prynedigaeth,  Cymod  nag  yr  ydym 
â'r  athrawiaeth  yn  ngoleuni  dysgeidiaeth  Crist  ei  hun. 
Ond  nid  ydyw  yr  haeriadau  a  wneir  gan  Resymolwyr  yn 
gywir,  mai  Paul,  Pedr  ac  loan,  sydd  yn  rhoddi  pwys  ac 
ystyr  i  farwolaeth  Crist  ac  nid  efe  ei  hun.  Ceir  rhiddyn 
dysgeidiaeth  helaethach  yr  Epistolau,  fel  y  cawn  weled, 
yn  nhystiolaeth  Crist  ei  hun.  Gan  fod  pob  un  o'r  beirn- 
iaid  ag  sydd  yn  gwadu  y  goruwchnaturiol  yn  hanes  Person 
Crist,  yn  gwadu  hefyd  rinwedd  iawnol  ei  farwolaeth,  y 
mae  yn  bwysig  i  ni  sylwi  yn  fanwl  ar  ei  leferydd  ef  ei  hun 
am  ei  angau.  O'r  adeg  y  cyíîesodd  Pedr  mai  efe  oedd  y 
Crist  Mab  y  Duw  byw  hyd  ei  farwolaeth,  ac  yn  neillduol 
yn  y  tri  mis  olaf  o'i  weinidogaeth,  cawn  ef  yn  cyfeirio  yn 
fynych  at  ei  farwolaeth.  Tystiolaetha  am  ddull  treisiol  ei 
farwolaeth,  Ilymder  ei  ddioddefaint,  ystyr  ysbrydol  ei  ddi- 
oddefaint,  yr  angenrheidrwydd  am  ei  farwolaeth  a'i  chan- 
lyniadau.  Os  dilynwn  ei  dystiolaeth  ar  y  pump  gwirion- 
edd  yma,  gwelwn  yn  eglur  fod  cynydd  yn  y  dadguddiad 
am  ddiben  ei  farwolaeth. 

I.  Dull  treisiol  ei  farwolaeth. — Yr  awgrym  cyntaf  a 
wnaeth  am  ei  farwolaeth  ydoedd  i'r  Iddewon  yn  nechreu 
ei  weinidogaeth  pan  yn  gofyn  ar  ba  awdurdod  yr  oedd  yn 
glanhau  y  deml  o'r  prynwyr  a'r  gwerthwyr;  '*  Y  dinystr- 
wch,"  meddai  wrthynt,  "y  deml  hon,  ac  mewn  tridiau  y 
cyfodaf  hi  "  (lo.  ii.  19).  Nid  oedd  y  disgyblion  na'r 
Iddewon  yn  deall  yr  ymadrodd  hwn  hyd  ar  ol  ei  adgyfod- 
iad.  "  Ond  efe  a  ddywedodd,"  medd  loan,  "  am  deml  ei 
gorph."  Y  gair  gwreiddiol  yma  am  deml  ydyw  cysegr, 
sef  y  cysegr  sancteiddiolaf,  yn  yr  hwn  y  preswyliai  yr  ar- 

wyddlun  o  Dduw,  ac  yr  oedd  y  cysegr  hwn  ei  hun  yn  ar- 
wyddlun  o  gorph  ei  gnawd  ef  yn  yr  hwn  y  preswyliai  y 
Gair.  Mynegir  yma  gan  yr  lesu  y  byddai  i'r  Iddewon 
ddinystrio  y  cysegr  hwn;  "  ond  mewn  tridiau  y  cyfodaf 
ef  "  (cgeiro).  Ymadrodd  yn  golygu  ei  adgyfodiad.  Ar 
brawf  yr  lesu  ceir  ei  elynion  yn  coflFau  y  gair  hwn.  ond 
nid  ydynt  yn  ei  ddifynu  yn  gywir  (Mt.  xxvi.  6i ;  Mc.  xiv. 
58).  Yn  yr  ail  dystiolaeth  o'i  eiddo,  sef  yn  y  bregeth  gyn- 
taf  a  draddododd  ar  ol  ei  fedydd  i  Nicodemus,  cyfeiria  at 
ddull  ei  farwolaeth.  "  Ac  megys  y  dyrchafodd  Moses  y 
sarph  yn  y  dififaethwch,  felly  y  mae  yn  rhaid  dyrchafu 
Mab  y  dyn  "  (lo.  iii.  14).  Yn  niwedd  ei  weinidogaeth 
dywed,  "  A  minau,  os  dyrchefìr  fì  oddiar  y  ddaear,  a 
dynaf  bawb  ataf  fy  hun."  ("  A  hyn  a  ddywedodd  efe  gan 
arwyddo  o  ba  angau  y  byddai  farw  ")  medd  loan.  Y 
mae  De  Wette,  ac  eraill,  yn  barnu  nad  yw  esboniad  loan 
ar  y  gair  "  dyrchafu  "  yma  yn  gywir.  Ond  gv/ell  genym 
dderbyn  esboniad  loan,  ei  fod  yn  golygu  ei  ddyrchafìad  ar 
y  groes.  Gwelir  oddiwrth  yr  ymadroddion  hyn  ei  fod  yn 
gwybod  yn  berffaith  yn  nechreu  ei  weinidogaeth  beth  oedd 
yn  ei  aros,  a  hyny,  fel  y  dengys  yr  ymadroddion  canlynol, 
yn  ei  holl  fanylion. 

I.  Dywed  y  byddai  iddo  gael  ei  ladd  gan  yr  Iddewon 
(Mt.  xvi.  21).  Pwnc  yr  ymddiddan  ar  fynydd  y  gwedd- 
newidiad  ydoedd  am  ei  ymadawiad  (exodus),  a  gyf- 
lawnai  efe  yn  Jerusalem  (Lc.  ix.  31).  "  Canys  ni  all  fod 
y  derfydd  am  brophwyd  allan  o  Jerusalem  "  (Lc.  xiii.  32, 
33),  gan  gyfeirio  at  gymeriad  Jerusalem  fel  un  oedd  yn 
lladd  y  prophwydi.  ac  y  byddai  iddynt  ei  ladd  yntau.  Yr 
oedd  hyd  y  nod  y  ffaith  ei  fod  yn  byw  bywyd  sanctaidd,  ac 
mewn  cymundeb  agos  ä  Duw,  yn  ei  osod  ar  unwaith  yn 
agored  i  ragfarn,  malais  a  gelyniaeth  llofruddion  Jeru- 
salcm. 

2.  Gwyddai  mai  yr  heniiriaid,  yr  archofîeiriaid.  a'r 
ysgrifenyddion  a'i  rhoddant  ef  i  farwolaeth  (Mt.  xvi.  21). 
Dyma,  hefyd,  y  gwirionedd  a  ddadguddia  yn  nameg  y 
winllan  (Mt.  xxi.  33 — 44).  Amlwg  yw  ei  fod  yn  gwneyd 
gwahaniaeth  yn  y  ddameg  hon  rhwng  y  winllan  a'r  llafur- 
wyr.  Wrth  y  rhai  diweddaf  y  golygir  yr  arweinwyr 
Iddewig,  y  rhai  a  ddarlunir  yn  cyngreirio  â'u  gilydd  i  ladd 
yr  etifedd;  "  Hwn  yw  yr  etifedd,  deuwch,  lladdwn  ef,  a 
dahwn  ei  etifeddiaeth"  Gwyddai  mai  y  Cenedloedd  a 
roddai  y  ddedfryd  Iddewig  mewn  grym;  "  A  hwy  a'i  tra- 
ddodant  ef  i'r  Cenedloedd  i'w  watwar,  ac  i'w  íìflangellu,  a 
hwy  a'i  croeshoeliant  ef  "  (Mt.  xx.  18). 

3.  Rhagfynegodd  mai  un  o'i  ddisgybHon  a'i  bradychai 
ef,  a  pha  un  o  honynt  ydoedd  efe.  Ar  y  noswaith  y  brad- 
ychwyd  ef  dywedodd  wrth  Judas,  "Yr  hyn  yr  wyt  ar  ei 
wneuthur,  gwna  ar  frys,  canys  efe  a  wyddai  pwy  a'i  brad- 
ychai  ef  "  (lo.  xiii.  27).  GweHr  oddiwrth  y  rhagfynegiad- 
au  hyn  ei  fod  yn  berfiFaith  hysbys  yn  mha  le,  yn  mha  ddull 
y  byddai  farw,  a  phwy  a'i  rhoddai  i  farwolaeth.  Yn  nglyn 
â'r  rhagfynegiadau  hyn  am  ei  farwolaeth,  a'r  manyHon 
yn  yr  amgylchiad,  ceir  rhagfynegiad  yn  wastad  am  ei  ad- 
gyfodiad.  Y  mae  yr  olwg  arno  ar  bren  melldigedig  y 
groes,  rhwng  dau  leidr,  wedi  ei  gamddeall,  wedi  ei  wawdio, 
wedi  ei  fradychu,  wedi  ei  gondemnio,  yn  marw  fel  cablwr 
rhwng  lladron  a  llofruddion,  yr  olygfa  fwyaf  gresynol  yn 
hanes  y  ddynoHaeth.  Ar  yr  olwg  fwyaf  arwynebol,  a'r 
olwg  a  gymerir  gan  y  rhai  sydd  yn  edrych  arno  yn  ddim 
ond  dyn,  nid  yw  ei  angau  yn  ddim  ond  mynegiad  o'r  ffaith 
fod  personoHaeth  angherddol  a  Hwyr  gysegredig  i  amcan 
neillduol  yn  costio  yn  ddrud.  Onid  yw  hyn  wedi  costio 
yn  ddrud  i  arwyr  y  byd  yn  mhob  oes?  Costiodd  i  gym- 
wynaswyr  y  ddynoHaeth  eu  bywydau;  nid  oedd  eu  hoes 
yn  eu  deall,  nac  yn  gwerthfawrogi  eu  gwaith.     O  fewn 

pum'  milltir-a'r-hugain  i  dalaeth  Maine  ceir  ynys  a  elwir 
Mt.  Desert  Island.  Nid  oes  ond  un  teulu  yn  byw  arni, 
mewn  unigedd,  gyda'r  unig  amcan  i  ddal  goleuni  yn  y  gol- 
eudy  sydd  ar  y  graig  er  mwyn  y  morwyr.  Yn  y  cyffredin 
y  dynion  sydd  yn  trwsio  eu  lampau,  ac  yn  dal  goleuni  i'w 
cyd-ddynion,  dynion  o  flaen  eu  hoes  ydynt.  Yr  un  modd 
am  yr  lesu.  Ar  y  nos  y  bradychwyd  ef,  teimlai  ei  fod 
wedi  ei  gamddeall,  nad  oedd  y  disgybHon  yn  ei  ddeall. 
"  Wele,"  meddai  wrthynt,  "  y  mae  yr  awr  yn  dyfod,  ac  yn 
awr  hi  a  ddaeth,  y  gwasgerir  chwi  oll,  a  chwi  a'm  gadewch 
i  yn  unig."  Felly  y  bu;  felly  y  mae  wedi  bod;  ac  felly  y 
bydd.  Y  mae  ysbrydoedd  y  dynion  hyn  yn  wastad  fel 
ynysoedd  yn  y  môr,  eu  hunig  gymdeithion  ydyw  y  mellt,  y 
taranau  a'r  tonau.  Yr  un  pryd  y  boen  a'r  gost  y  mae  yr 
arwyr  hyn  yn  eu  dioddef  ydyw  yr  aberthau  sydd  yn  gwar- 
edu  y  byd.  Trwy  greawdwyr  meddyhau  a  damcanion, 
mewn  gwyddor  ac  athroniaeth,  moeseg  a  chrefydd,  trwy 
y  diwygwyr  a'r  arweinwyr,  ceir  gorsaf  i  gychwyn,  i  syn- 
iadau  newydd,  i  ddrychfeddyliau,  ac  i  gynydd.  Heb  y 
rhai  hyn  ffosylai  cymdeithas,  y  wladwriaeth  a'r  Eglwys, 
nes  myned  mor  anyddorol  ac  uníYurf  â  môr  o  rew.  Yn 
ngoleuni  hyd  y  nod  yr  amgylchiadau  mwyaf  arwynebol  yn 
hanes  Crist  gwelir  ei  fod  yn  dioddef  fel  aberth  oherwydd 
ei  boblogrwydd,  newydd-deb  ei  ddysgeidiaeth,  a'i  honiad- 
au  uchel.  Y  fath  ddigwyddiad  rhyfedd,  rhywbeth  fel  pe 
buasai  tynged  yn  ysgrifenu  dameg,  ydoedd  i  Pilat  ys- 
grifenu  y  gair  Brenin  ar  ei  groes  ef — y  groes  wedi  ei  throi 
yn  orsedd,  a'r  Brenin  yn  aberth!  Dyma  y  fîaith  fawr. 
Yr  lawn  yn  ei  dìllad  arwyddluniol,  yr  hon  sydd  wedi  cyr- 
haedd  a  chario  y  fath  ddylanwad  ar  feddyliau  dynion. 

4.  Mynega  fod  ei  farwolaeth  yn  cyflawni  yr  Ysgryth- 
yrau.     "  A  Mab  y  dyn  sydd  yn  myned,  fel  y  mae  yn  ys- 
grifenedig  am  dano  ef  "  (Mt.  xxvi.  24).     Yn  mha  le  y 
I 


114  DUWINYDDIAETH  CRIST  A  BEIRNIADAETH. 

ceir  hyn  yn  ysgrifenedig  am  dano  ef?  (Gwel  Ps.  xvi.; 
xxii.;  Esaiah  Hii.;  Zech.  xiii.  7).  GweHr  ar  unwaith  fod 
y  dadganiad  hwn  yn  cynwys  y  syniad  o  fwriad  y  tu  ol  i'r 
cwbl;  a'i  fod  yn  myned  i'r  groes  megys  y  IHniaethwyd  iddo. 
Y  mae  mor  bwysig  i  ni  ddal  ein  gafael  yn  ei  farwolaeth 
fel  canlyniad  rhagordeiniad,  a  dal  ein  gafael  yn  y  gwirion- 
edd  ei  fod  yn  sail  maddeuant  pechodau ;  oblegyd  nid  yw  y 
ffaith  ei  fod  yn  marw  er  maddeuant  pechodau  yn  meddu 
un  gwerth  ar  wahan  i'r  ffaith  ei  fod  yn  marw  yn  ol  rhag- 
ordeiniad. 

II.  Natur  a  llymder  ei  ddioddefiadati. — Y  dadganiad 
cyntaf  a  wnaeth  am  natur  a  llymder  ei  ddiofìediadau  ydyw 
hwn :  "  Eithr  y  mae  genyf  fedydd  i'm  bedyddio  âg  ef,  ac 
mor  gyfyng  yw  arnaf  hyd  oni  orphener  "  (Lc.  xii.  50). 
Gadewir  allan  yn  y  Cyf.  Diw.  y  geiriau,  "  A'ch  bedyddio 
â'r  bedydd  y'm  bedyddir  i  âg  ef ;"  ond  y  mae  Mc.  x.  38  yn 
eu  cofnodi.  Cyfeiria  yma  at  ei  ddioddefaint  o  dan  ddau 
fììgwr  o  gwpan  a  bedydd.  Dichon  fod  y  gwpan  yn  cyf- 
eirio  yn  benaf  at  ei  ddioddefaint  yn  yr  ardd,  a'r  bedydd  at 
ei  ddioddefaint  ar  y  groes.  Neu,  ynte,  gall  y  cyntaf  olygu 
chwerwder  mewnol  ei  ddioddefìadau;  a'r  ail  ei  ddioddef- 
iadau  yn  eu  gwedd  aUanol.  "  Ac  mor  gyfyng  yw  arnaf 
hyd  oni  orphener."  Golyga  y  geiriau  ei  fod  yn  cario 
Gethsemane  a  Chalfaria  yn  ei  fynwes  trwy  ei  fywyd,  fel 
yr  oedd  "  mewn  blys  myned  trwy  ac  ofn  "  eu  llymder. 

Ceir  yr  ail  dystiolaeth  am  sefyHfa  ei  feddwl  gyda 
golwg  ar  ei  ddioddefìadau  yn  wythnos  y  dioddefaint,  pan 
y  daeth  y  Groegiaid  ato.  "  Yr  awrhon,"  meddai,  "y 
cynyrfwyd  fy  enaid,  A  pha  beth  a  ddywedaf?  O  Dad, 
gwared  fì  allan  o'r  awr  hon;  Eithr  oherwydd  hyn  y 
daethum  i'r  awr  hon.  O  Dad,  gogonedda  dy  enw.  Yna 
y  daeth  llef  o'r  nef,  Mi  a'i  gogoneddais  ac  a'i  gogoneddaf 
drachefn."  Pa  beth  oedd  amcan  y  llef  hon  o'rnef  ?  Duw  y 

Tad  yn  cefnogi  ei  Fab,  pan  yr  oedd  ei  deimladau  yn  llwfr- 
hau,  i  wynebu  ar  allor  danllyd  Calfaria,  ar  yr  hon  yr  oedd 
i  gael  ei  losgi  fel  poeth-offrwm.  Dyma  y  trydydd  gair  i 
Dduw  yn  Mherson  y  Tad  ei  lefaru.  Y  mae  y  gair  enaid 
(ỳsuchê)  yn  golygu  yr  un  peth  a'r  gair  einioes,  sef  eis- 
teddle  y  teimladau  dynol,  tra  y  mae  y  gair  ysbryd 
(fneuma)  yn  golygu  eisteddle  y  teimladau  crefyddol,  a 
gweithrediad  rhanau  uchaf  y  meddwl.  "  A  pha  beth  a 
ddywedaf?"  Ar  y  groes  y  mae  yn  gofyn  "  Pa  ham  y'm 
gadewaist?"  Cwestiwn  yn  codi  o  ddyfnder  ei  deimlad 
ydyw  hwn.  "  Pa  beth  a  ddywedaf  ?"  Pa  fodd  y  gallaf 
fynegi  fy  nheimlad?  "A  ddywedaf  fì,  gwared  fi  allan 
o'r  awr  hon?  Na  wnaf;  oherwydd  hyn  y  daethum  i'r 
awr  hon."  Nid  gweddio  am  gael  ei  waredu  rhag  y  di- 
oddefiadau  y  mae,  ond  am  nerth  i  fyned  trwyddynt  er  y 
gogoniant  uchaf  i'w  Dad.  Pan  yr  oedd  ei  deimladau 
dynol  yn  yr  olwg  ar  ei  ddioddefiadau  yn  neidio,  fel  cwmp- 
awdy  morwr  yn  anterth  yr  ystorm,  yn  y  frawddeg,  "Oher- 
wydd  hyn  y  daethum  i'r  awr  hon,"  yr  ydym  yn  gweled 
fod  ei  ewyllys  yn  cyfeirio  yn  deg  at  amcan  mawr  ei  farw- 
olaeth.  Yr  un  ydyw  ystyr  ei  weddi  yn  yr  ardd;  "  Trist 
iawn  yw  fy  enaid  hyd  angau  "  (Mt.  xxvi.  38);  "  O  Dad, 
os  ewyllysi  droi  heibio  y  cwpan  hwn  oddiwrthyf,  er  hyny 
nid  fy  ewyllys  i,  ond  yr  eiddo  ti  a  wneler,"  "  Ac  efe  mewn 
ymdrech  meddwl,  a  weddiodd  yn  ddyfalach;  a'i  chwys 
oedd  fel  defnynau  o  waed  yn  disgyn  i'r  ddaear"  (Lc.  xxii. 
42 — 44).  Ond  nid  oedd  ei  weddi  yn  yr  ardd  drachefn, 
yn  ddim  ond  rhagarweiniad  i'r  cwestiwn  dyeithr  a  dafîodd 
i  wyneb  y  fîurfafen  ddu  ar  y  groes :  "  Fy  Nuw,  fy  Nuw, 
pa  ham  y'm  gadewaist?"  Gofynwyd  y  cwestiwn  hwn  ar 
yr  awr  bwysicaf  yn  hanes  dynohaeth;  ac  y  mae  yn  dad- 
guddio  dirgelwch,  a'r  dirgelwch  hwnw  ei  hun  yn  ddad- 
guddiad.     Nid  ydyw  y  cwestiwn  yn  ddadguddiad  terfynol; 

ond  dadguddiad  o  gymaint  ag  sydd  yn  bosibl  i  ni  ei  wybod, 
ac  awgryma  fod  yn  nioddefaint  Crist  ddyfnderoedd  nad 
all  y  meddwl  meidrol  byth  eu  hamgyffred.  Ond  y  mae  y 
cwestiwn  yn  awgrymu  yn  eglur  dri  gwirionedd :  i,  Fod 
yr  hwn  sydd  yn  gofyn  y  cwestiwn  wedi  cyrhaedd  i  ddyfn- 
deroedd  gofìd.  2.  Ei  fod  yn  dioddef  oddiwrth  ryw  fath 
o  unigedd  ofnadwy;  "  Eli,  EH,  Lama  Sabachthani  ?"  3. 
Ei  fod  wedi  cyrhaedd  canlyniadau  eithaf  pechod.  Gofid 
ydyw  y  dyfnder;  distawrwydd  ydyw  dirgelwch  anesbon- 
iadwy  yr  ing;  a  phechod  yn  ei  holl  wenwyn  a'i  gosb  sydd 
yn  y  gwpan.  Dechreua  pechod  mewn  gwrthryfel  yn  er- 
byn  Duw,  a  diwedda  mewn  bod  Duw  yn  gadael  dyn  iddo 
ei  hun.  Nid  yw  cosb  pechod  yn  golygu  fod  Duw  yn  poeni 
ei  greaduriaid;  ond  yn  y  ffaith  fod  Duw  wedi  ei  adael  i 
fedi  ei  lygredigaeth  ei  hun,  a'r  dyeithrwch  a'r  amddifad- 
rwydd  hwn  yn  cael  ei  sylweddoli  gan  ddyn  ac  angel  coll- 
edig,  ydyw  hanfod  y  gosb.  Duw  wedi  gadael  ei  greadur, 
dyna  uffern. 

Yn  awr,  cyn  i  ni  adael  y  mater  hwn,  yr  ydym  yn  gweled 
fod  Mab  y  dyn  wedi  cyrhaedd  i'r  dyfnderoedd  hwn,  fel  y 
mae  Duw  wedi  ei  adael  ef.  Ond  a  oes  rhywbeth  mwy  yn 
cael  ei  awgrymu  yn  y  cwestiwn  nag  absenoldeb  o  ffafrau 
a  chymundeb  y  Mab  â'r  Tad  ?  Rhaid  addef  fod  y  diffyg 
ynddo  ei  hun  yn  ffynonell  gofid.  Pa  beth  ydyw  tylodi 
ond  ymwybyddiaeth  o  ddiffyg  angenrheidiau  bywyd  ?  Pa 
beth  yw  gweddwdod  ond  ymwybyddiaeth  o  ddiffyg  cym- 
deithas  â  chariad  ?  Pa  beth  yw  afiechyd  ond  ymwybydd- 
iaeth  o  ddiffyg  iechyd  ?  Pa  beth  yw  uffern  ond  diffyg  o 
bob  daioni,  dirgelwch  y  teimlad  o  amddifadrwydd  a  dis- 
tawrwydd,  heb  obaith  am  air  byth  oddiwrth  Dduw,  yn 
Ilenwi  ymwybyddiaeth  dyn  fel  creadur  ?  Ond  y  cwestiwn 
yma  ydyw  a  oedd  Crist  yn  teimlo  rhywbeth  mwy  na'r 
ffaith  fod  ei  Dad  wedj  ei  adael  ?     Oedd,  sef  y  pha  hqm— » 

'•  Pa  ham  y'm  gadewaist?"  Ni  ofynodd  y  cwestiwn  hwn 
yn  flaenorol.  Pa  faint  bynag  ydyw  yr  ing  sydd  yn  gyn- 
wysedig  mewn  ataliad  o  ffrydlif  y  daioni  dwyfol,  rhaid 
addef  nad  ydyw  yn  ddim  ond  effaith  yn  ddeilHaw  oddiwrth 
achos,  sef  pechod.  Dyma'r  rheswm  am  "  Pa  ham,"  am 
guddiad  wyneb  y  Tad  oddiwrth  y  Mab.  Pa  mor  any- 
munol  bynag  ydyw  y  tawch  sydd  yn  codi  o  afon  ddu  a 
dofn,  yr  hwn  sydd  yn  ymlapio  am  danom,  ac  yn  cuddio  yr 
afon  o'r  golwg,  eto  yr  afon  ei  hun  ydyw  y  gwrthrych 
yr  ydym  yn  ei  ofni  fwyaf.  Pe  gofynid  i  ni  beth  ydoedd 
dyfnder  dioddefaint  Crist,  nid  oes  genyf  ddim  i'w  ddyweyd 
ond  yr  hyn  a  ddywedodd  efe,  pan  yr  oedd  nid  yn  unig  yn 
nhawch  yr  afon  ddu,  ond  yn  ei  chanol — Pa  ham?  "  Dy 
holl  donau  a'th  Hfeiriant  a  aethant  trosof." 

Pan  yn  aros  uwch  ben  natur  dioddefaint  Crist  nis 
gallwn  lai  na  theimlo  ofn,  fel  yr  archoffeiriad  pan  yn  codi 
cwr  y  llèn  oedd  yn  cuddio  y  Secheinah  dwyfol  o'r  golwg. 
Y  mae  mwy  o  Dduw  yn  nioddefaint  Crist  nag  oedd  yn  y 
cysegr  sancteiddiolaf.  Dengys  yr  ymadroddion  a  ddifyn- 
wyd  fod  ei  ddioddefaint  yn  ysbrydol.  Gan  hyny  y  mae  yr 
Eglwys  Gristionogol  yn  gywir  pan  yn  gwrthod  y  syniad 
fod  yr  achosion  hanesyddol  yn  dihysbyddu  ystyr  marwol- 
aeth  Crist.  Nid  y  rheswm  am  ei  ddioddefiadau  ydyw  fod 
problem  newydd  yn  yr  ardd  wedi  codi  yn  nychymyg  yr 
lesu,  fel  y  dywed  Dr.  Fairbairn,  a  bod  hono  yn  cael  ei 
phersenoH  yn  Judas  y  bradwr  a'r  archoffeiriaid,  a  bod  yn 
rl:aid  iddo  ei  chyfarfod  yn  uniongyrchol.  Nid  oedd  y 
broblem  yn  newydd  iddo  o  gwbl.  Perygl  rhai  beirniaid 
ydyw  cymysgu  pecTiod  yn  hanes  Crist  â'r  amlygiadau  o 
bechod  mewn  trosedd.  Pechod  yw  yr  achos  o  drosedd. 
ond  nid  trosedd  ydyw  yr  achos  o  bechod.  Y  peth  mwyaf 
ofnadwy  yn  achos  yr  arweinwyr  Iddewig  ydyw,  nid  y 
croeshoeHad  ynddo  ei  hun,  ond  eu  bod  hwy  yr  hyn  oedd- 

ynt.  Yr  unig  esboniad  ar  ddyfnder  dioddefaint  Crist,  a*i 
bryder,  ydyw  ei  eiriau  ar  y  groes,  "  Fy  Nuw,  fy  Nuw,  pa 
ham  y'm  gadewaist;"  ac  er  nad  allwn  blymio  i'w  dyfn- 
deroedd,  eto  gallwn  fod  yn  sicr  eu  bod  yn  rhan  o  gyn- 
wysiad  y  gwpan  yr  oedd  efe  yn  ei  hyfed. 

III.  Ystyr  ysbrydol  ei  farwolaeth. 

I.  Yr  oedd  yn  farwolaeth  hollol  wirfoddol.  "  Am 
hyny  y  mae  y  Tad  yn  fy  ngharu  i,  am  fy  mod  i  yn  dodi  fy 
einioes,  fel  y  cymerwyf  hi  drachefn.  Nid  oes  neb  yn  ei 
dwyn  oddi  arnaf  íì;  ond  myfì  sydd  yn  ei  dodi  hi  i  lawr 
o  honof  fy  hun.  Y  mae  genyf  feddiant  i'w  dodi  hi  i  lawr, 
ac  y  mae  genyf  feddiant  i'w  chymeryd  hi  drachefn.  Y 
gorchymyn  hwn  a  dderbyniais  i  gan  fy  Nhad  "  (lo.  x. 
17 — 19).  Yr  oedd  ganddo  awdurdod  ar  ei  einioes  yn 
wreiddiol,  heb  ei  derbyn,  am  ei  fod  yn  un  o'r  Tri  trag- 
wyddol  sydd  yn  meddu  hawl  ar  eu  bywyd  eu  hunain.  Ond 
derbyniodd  orchymyn  fel  Duw-ddyn  gan  y  Tad  i  roddi  ei 
einioes,  i  ddodi  ei  einioes,  ac  y  mae  yn  defnyddio  ei  awdur- 
dod  mewn  ufudd-dod  i'r  gorchymyn.  Y  mae  gwir  aberth 
yn  golygu  gwirfoddolrwydd  a  hunan-feddiant.  Dywed 
dair  gwaith  yn  y  dystiolaeth  hon  fod  ganddo  hawl 
(exousia)  i  ddodi  ei  einioes  i  lawr,  a  hawl  i'w  chymeryd 
hi  drachefn.  Fel  hyn,  nid  marw  a  wnaeth  am  ei  fod  wedi 
creu  trwy  ei  boblogrwydd,  ei  ddysgeidiaeth  a'i  honiadau, 
y  cyfryw  amgylchiadau  fel  nad  allai  ddianc  o'u  gafaelion 
heb  farw.  Nid  y  bleiddiaid  yn  rhwygo  y  bugail  sydd  yma, 
am  nad  allai  eu  gwrthsefyll;  ond  y  Bugail  da  yn  dodi  ei 
einioes  o'i  fodd  dros  y  defaid.  Y  mae  hwn  yn  marw,  nid 
am  nad  oedd  ganddo  ddim  arall  i'w  wneyd;  ond  am  ei 
fod  yn  wirfoddol  wedi  ymrwymo  i  hyny — "  Y  gorchymyn 
hwn  a  dderbyniais  i  gan  fy  Nhad."  Ei  wirfoddolrwydd 
a'i  ymostyngiad  Ilwyr  i  ewyllys  ei  Dad  ydyw  y  brif  elfen 
yn  ei  ddioddeíìadau,  ac  nis  gellir  rhoddi  gormod  o  bwys 

arni.  Yr  elfen  hon  sydd  yn  dangos  i  ni  ein  bod  yn  cael 
ein  hachub  nid  trwy  ddioddefiadau  hyd  y  nod  Person  dwy- 
fol ;  ond  trwy  ei  ufudd-dod.  Yr  hyn  oedd  yn  rhoddi  bodd- 
lonrwydd  ydoedd  nid  y  dioddefaint,  ond  yr  ewyllys  oedd 
yn  ufuddhau.  Yn  ei  wirfoddolrwydd  y  gorphwys  elfen 
foesol  ei  aberth,  er  nad  ydyw  hon  yn  ddigonol  ynddi  ei 
hun  i  fod  yn  sail  maddeuant. 

Yr  ydym  yn  deall  yn  well  yr  hoU  bwnc  am  ymgnawd- 
oHad  ac  aberth  Crist  yn  ngoleuni  ei  wirfoddolrwydd  nag 
yn  ngoleuni  y  syniad  uwchanianol,  fod  angenrheidrwydd 
i'r  Ymgnawdohad  gymeryd  lle  mewn  trefn  i  wneyd  i  fyny 
rhyw  ddiffyg  yn  y  greadigaetth.  Yr  ydym  wedi  sylwi  eis- 
oes  fod  yr  YmgnawdoHad  yn  dal  cysylltiad  agos  â'r  gre- 
adigaeth;  ond  nid  ydym  yn  cefnogi  y  syniad  uwchanianol, 
ac  anysgrythyrol,  ei  fod  yn  angenrheidrwydd  yn  natur 
pethau.  Byddai  dal  fod  yr  YmgnawdoHad  yn  angjn- 
rheidrwydd  mewn  byd  dibechod,  ar  unwaith  yn  gwrthdaro 
yn  erbyn  tystiolaeth  Crist  ei  hun,  pan  y  dywed  ei  fod  wedi 
dyfod  i  geisio  ac  i  gadw  yr  hyn  a  gollasid,  ac  yn  Ileihau 
ei  werth  fel  gwrthrycn  ffydd  i  bechadur.  Ar  yr  un  pryd, 
addefwn  nas  gallwn  weled  fod  gwrthdarawiad  rhwng  y 
syniad  uwchanianol  hwn,  fod  yr  YmgnawdoHad  yn  rheid- 
rwydd,  a'r  syniad  o  wirfoddolrwydd  Crist  i  YmgnawdoH. 
Ei  ddiffyg  ydyw  peidio  caniatau  fod  rhywbeth  dyfnach  a 
thu  ol  i'r  angenrheidrwydd  hwn,  sef  gwirfoddolrwydd. 
Anwirfoddolrwydd  fuasai  yn  gwneyd  pob  angenrheid- 
rwydd  yn  ddiwerth.  Y  mae  rhyddid  perffaith  yn  cydna- 
bod  deddf  uwch;  ac  yn  Nuw  y  mae  rheidrwydd  a 
rhyddid  yn  gyd-dragwyddol  a  gogyfuwch.  Ond  ein  pwnc  ni 
yma  yn  awr  ydyw,  nid  a  oedd  yn  beth  angenrheidiol  i  Grist 
farw,  ond  a  ydoedd  yn  marw  yn  wirfoddol.  Wrth  oHwng 
cin  gafael  o'r  syniad  uwchanianol  fod  yr  YmgnawdoHad 
yn  rheidrwydd,  yr  ydym  yn  ddiogel  pan  yn  dyweyd  hyn : 

Os  oedd  y  byd  euog  i  gael  ei  achub  yr  oedd  yn  rhaid  i'r 
Ymgnawdoliad  gymeryd  lle  ac  i  Grist  farw.  Dyma  yr 
unig  raid  y  mae  ef  ei  hun,  a'r  Testament  Newydd,  yn  ei 
gydnabod.  GelHr  dyweyd  fod  deddf  cynildeb  gallu  mor 
amlwg  yn  marwolaeth  Crist  ac  yn  y  greadigaeth.  Ni 
buasai  Duw  yn  rhoddi  ei  Unig-anedig  Fab  i  farw  dros 
ddyn  pe  buasai  yn  bosibl  ei  achub  heb  hyny.  Trwy  iddo 
ef  ddyfod  yn  wirfoddol  i  undeb  â  dynoHaeth,  cynwysai 
hyny  ei  fod  yn  marw  hefyd  yn  wirfoddol  drostynt. 

Y  cwestiwn  nesaf  ydyw,  Pa  ham  yr  oedd  yn  rhaid  iddo 
farw  ?     A  oedd  marw  yn  naturiol  yn  gosb  am  bechod  ? 

Y  mae  hwn  yn  dal  cysylltiad  â  chwestiwn  gwydd- 
oregol,  sef,  A  yw  marwolaeth  naturiol  yn  perthyn  yn 
wreiddiol  i  gyfansoddiad  dyn  yn  annibynol  ar  bechod? 

Y  mae  y  cwestiwn  hwn  yn  cyffwrdd  â'r  gwrthdarawiad 
llym  sydd  rhwng  y  Beibl  a  Gwyddoreg.  Yn  ol  syniad  y 
Gwyddonydd,  hyny  yw,  y  Dadblygwr,  rhan  ydyw  marw- 
olaeth  o  gyfundrefn  natur,  neu  law-forwyn  ffyddlawn  i 
fywyd,  yr  hon  sydd  yn  ei  borthi  ac  yn  ei  ddilladu.  Neu 
mewn  geiriau  eraill,  nid  methiant  terfynol  yw  marwolaeth, 
eithr  aberth  er  sicrhau  cynydd  a  dyrchafìad  bywyd.  Ond 
dywed  y  Beibl  fod  marwolaeth  naturiol  yn  gosb  am 
bechod.  "  Y  mae  y  gair  marw  yn  yr  Hen  Destament  yn 
golygu  yr  un  peth  ac  a  olygwn  ninau  wrth  farw,"  medd 
Prof.  A.  B.  Davidson,  hyny  yw,  nid  diddymiad  ond  atal- 
iad  ar  fywyd  ar  y  ddaear,  trwy  wahanu  y  corph  a'r  enaid ; 
ond  parha  i  fodoli  yn  Sheol,  yn  mhreswylfa  y  meirw.  Ni 
raid  i  ni  dreulio  amser  i  geisio  profì  y  pwnc  hwn.  Yn  yr 
Hen  Destament  a'r  Newydd  golygir  fod  marwolaeth  nat- 
uriol  yn  gosb  am  bechod.  "  Yn  y  dydd  y  bwytai  di  o 
hono,  gan  farw  y  byddi  farw  "  (Gen.  ii.  17).  Nid  yw  y 
Cyfìeithiad  Saesneg  na'r  Cyf.  Diw.  medd  DiIImann  yn 
dwyn   allan   nerth  yr  Hebraeg;   y  dar"eniad    Ilythrenol 

ydyw,  "  Y  dydd  y  bwytai  di  o  hono,  bydd  marwolaeth  yn 
sicr  i  ti  fel  canlyniad."  '*  Gan  hyny,  megys  trwy  un  dyn 
y  daeth  pechod  i'r  byd,  a  marwolaeth  trwy  bechod;  ac 
felly  daeth  marwolaeth  ar  bob  dyn,  yn  gymaint  a  phechu 
o  bawb"  (Rhuf.  v.  12 — 19;  i  Cor.  xv.  21,  22).  Dywed 
Meyer,  **Y  mae  y  gair  'marwolaeth'  yma  yn  golygu  marw- 
olacth  naturiol,  gwahaniad  y  corph  a'r  enaid  a'u  tros- 
glwyddiad  i  Hades.  Pe  buasai  Paul  yn  golygu  rhywbeth 
yn  amgen  buasai  yn  dyweyd  hyny."  Yr  un  yw  syniad 
GiÉford,  Beet,  Yaughan,  Godet  a  Bruce.  Nid  oes  amheu- 
aeth  yn  meddwl  yr  esbonwyr  uchod,  a  llu  o  rai  eraill,  nad 
yw  y  Beibl  yn  llefaru  am  farwolaeth  naturiol  fel  cosb  a 
ddaeth  ar  ddyn  trwy  bechod  yr  Adda  cyntaf. 

Yn  awr,  pe  buasai  dyn  wedi  parhau  yn  sanctaidd  a  fu- 
asai  yn  marw  ?  Cwestiwn  hoUol  ddamcanol  yw  hwn.  Yr 
un  pryd,  gan  fod  y  Beibl  yn  llefaru  am  farwolaeth  natur- 
iol  fel  cosb  am  bechod,  onid  yw  hyny  ynddo  ei  hun  yn 
awgrymu  nad  oedd  yn  mwriad  gwreiddiol  Duw  i  ddyn 
farw  ?  Ceir  o  leiaf  dri  atebiad  i'r  cwestiwn  hwn  yn  mysg 
duwinyddion.  i.  Fod  Duw  wedi  rhagweled  y  byddai  cys- 
yUtiad  rhwng  pechod  a  chosb  yn  y  ffurf  o  farwolaeth;  o 
ganlyniad,  ei  fod  wedi  creu  y  greadigaeth  i  ateb  i'r  fîaith 
hon.  2.  Fod  dyn  o  ran  ei  gyfansoddiad  naturiol  yn  farwol, 
fod  marw  yn  ei  ran  fel  un  o  ddeiHaid  deddf  natur.  ond  fod 
pechod  wedi  dwyn  chwerwder  euogrwydd  i  mewn  i'r  farw- 
olaeth;  fod  Ilais  condemniol  Duw  yn  ei  gydwybod  ef  yr 
hwn  sydd  yn  ateb  i'r  hyn  a  ddywed  Paul;  "  Cyfîog 
pechod  yw  marv/oIaeth.'  Y  mae  Bruce  yn  condemnio  y 
ddau  syniad  uchod.  3.  Fod  dyn  o  ran  ei  gyfansoddiad  yn 
farwol,  o  dan  lywodraeth  deddf  natur;  ond  yr  oedd  wedi 
ei  greu  yn  fôd  moesol,  rhydd,  ac  mewn  undeb  agos 
â  Duw.  A'r  bwriad  gwreiddiol  ydoedd  iddo  ym- 
ddadblygu    ac    esgyn     i    gymundeb    agosach    â     Duw 

yn  barhaus,  nes  i'r  hyn  oedd  farwol  ynddo  gael 
ei  lyncu  i  fyny  mewn  bywyd  anherfynol.  Nid  oedd 
y  cynllun  hwn  yn  galw  am  nerth  dealltwriaeth,  ond 
am  ufudd-dod  perffaith  i  Dduw.  Pa  beth  bynag  am  gy- 
wirdeb  y  syniad  hwn,  y  mae  un  gwirionedd  yn  dra  eglur, 
sef  mai  eithriad  yn  llywodraeth  foesol  Duw  ydyw  i  fòd 
moesol  a  sanctaidd  farw,  a'r  eithriad  hwnw  ydyw  marwol- 
aeth  Crist.  4.  Fod  Pren  y  Bywyd  i'w  olygu  fel  Sacrament, 
ac  mai  ei  unig  ystyr  ydoedd  bod  yn  amddiffyniad  i  fywyd 
naturiol  dyn,  yr  hwn  oedd  yn  naturiol  o  dan  ddeddf  marw- 
olaeth.  Dyma  y  syniad  a  amddiffynir  gan  Delitzsch,  Dr. 
Whendon  a  Dr.  Latimber  yn  y  dyddiau  hyn.  "  Gyda 
golwg  ar  farwolaeth  naturiol  dyn,"  medd  Latimber,  yr 
Athraw  Duwinyddol  yn  Mhrifysgol  Boston,  "  symudir  yr 
anhawster  pan  y  cofir  fod  Pren  y  Bywyd  yn  sicrhau  ei 
anfarwoldeb."  Yn  mhob  un  o'r  golygiadau  hyn,  gwelir 
eu  bod  yn  cydnabod  y  íîaith  fod  marwolaeth  naturiol  yn 
gosb  am  bechod.  Gan  fod  Crist  yn  ddibechod  nis  gallasai 
farw.  Buasai  hyny  yn  eithriad  i  bob  deddf,  fel  y  sylwyd, 
fod  i  fòd  períîaith  sanctaidd  farw.  Bu  farw  am  ei  fod  yn 
ewyllysio  marw.  "  Fel  Oen  yr  arweiniwyd  ef  i'r  lladd- 
fa."  Dyma  wyrth  ryfeddaf  ei  hanes — dodi  ei  einioes  i 
lawr  o  hono  ei  hun. 

2.  Yr  oedd  ei  ddioddefiadau  yn  ddirprwyol.  Dyma  ei 
dystiolaeth  ar  hyn :  "  Myfì  yw  y  Bugail  da,  y  Bugail  da 
sydd  yn  dodi  ei  einioes  dros  y  defaid."  "  Myfi  yw  y 
Bugail  da,  ac  a  adwaen  yr  eiddo  fi,  ac  am  adwaenir  gan 
yr  eiddof  fi.  Fel  yr  edwyn  y  Tad  fi,  felly  yr  adwaen  inau 
y  Tad,  ac  yr  wyf  yn  dodi  fy  einioes  dros  y  defaid  "  (lo. 
X.  II,  14,  15).  Y  mae  yn  mynegi  yma  beth  oedd  dyben 
ei  farwolaeth,  sef  marw  dros.  Gall  y  frawddeg  hon  ol- 
ygu  yn  ol  y  defnydd  clasurol  a  wneir  o'r  gair  tithêmi 
roddi  ei  einioes  i  lawr  fel  rhoddi  gwisg  o'r  neilldu;  neu 

ynte,  rhoddi  ei  fywyd  i  lawr  fel  gwystl  neu  dal.  Addefwn 
nad  yw  yr  arddodair  "  dros  "  (huỳer)  yma  ar  ei  ben  ei  hun, 
ac  yn  annibynol  ar  ei  gysylltiadau,  yn  golygu  marw  yn 
lle,  yn  hytrach  na  marw  o  achos,  neu  oherwydd  arall.  Yr 
un  pryd  nid  safle  y  gair  dros  ar  ei  ben  ei  hun  sydd  yn  pen- 
derfynu  ei  ystyr  a'i  nerth.  Yn  y  cysylltiadau  y  ceir 
huper  yn  y  Testament  Newydd,  nis  gall  olygu  dim  llai  na 
marw  yn  lle,  megys,  er  engraifft,  "  Ac  efe  a  fu  farw  dros 
bawb  "  (2  Cor.  v.  15).  Ac  yn  ol  y  cysylltiad  y  saif  y  gair 
/íM/rryma  nis  gall  olygu  llai,  fel  y  sylwa  Meyer,  na  marw 
yn  lle.  Pa  beth  a  olygir  wrth  hyny?  Yn  ol  Beyschlag, 
a'r  holl  Resymolwyr,  fel  y  gallesid  disgwyl,  ni  olyga  ddim 
mwy  na  bod  Crist  yn  marw,  fel  y  bu  byw,  i  wellhau  dyn- 
ion.  Ond  dywed  Crist  anrhaethol  fwy  na  hyn,  sef  ei  fod 
yn  marw  dros  y  defaid.  Nid  yw  marw  dros  y  defaid  yn 
rhan  o  waith  y  bugail  naturiol.  Na,  ei  ddyledswydd 
gyntaf  ydyw  gofalu  am  ei  fywyd  ei  hun,  a  bywyd  y  defaid 
hyd  y  gall.  Ni  pherthyn  iddo  farw  drostynt.  Ond  am  y 
Bugail  da,  yr  oedd  marw  dros  y  defaid  yn  rhan  o'i  waith 
ef.  Efe  ydyw  yr  unig  un  a  ddaeth  i'r  byd  a  marw  yn 
rhan  o'i  waith.  Yr  oedd  ei  farwolaeth  ef  yn  farwolaeth 
ddirprwyol. 

Ond  y  mae  genym  air  cryfach  nag  hiiper,  sef  anti,  yn 
cadarnhau  y  syniad  hwn.  "  Ni  ddaeth  Mab  y  dyn  i'w 
wasanaethu,  ond  i  wasanaethu,  ac  i  roddi  ei  einioes  yn 
bridwerth  dros  (anti)  lawer  "  (Mc.  x.  45).  Dywed  Dr. 
Hollmann,  ac  y  mae  ei  ddywediad  yn  engraifft  dda  o  syn- 
iadau  rhai  o'r  üwchfeirniaid,  nad  ydyw  "  pridwerth  "  yma 
yn  golygu  mwy  na  rhyddhau  dynion  oddiwrth  eu  balchder, 
a  bod  Crist  yn  rhoddi  ei  fywyd  i  lawr  i'r  diben  hwn  dros 
lawer  a  ddylasai  farw  eu  hunain.  Y  mae  dodi  ei  einioes 
yn  bridwerth  (lutron)  dros  yn  bwysig  iawn  yma,  am  mai 
y  syniad  hwn  a  ffurfiodd  syniad  yr  Apostolion  am  natur 

feichniol  ei  farwolaeth  ef.  Golyga  y  geiriau  yn  syml  fod 
Crist  wedi  dod  i  fyw  yn  mysg  caethion,  a'i  fod  yn  derbyn 
nid  eu  gwasanaeth  hwy  iddo  ef,  ond  i  wasanaethu  arnynt 
hwy,  ac  mai  rhan  o'r  gwasanaeth  ydoedd  marw  yn  brid- 
werth  drostynt.  Nid  marw  i  fod  yn  esiampl;  nid  marw  i 
greu  dylanwad  moesol  ar  feddyhau  dynion;  ond  dodi  ei 
einoes  yn  dâl  am  eu  rhyddhad.  Yr  hyn  oedd  arian 
Prydain  i  ryddhau  caethion  Iridia,  dyna  yw,  yn  ol  ei  dyst- 
iolaeth  ei  hun,  ei  einioes  yntau, — tâl  am  ryddhad.  O'r 
gair  pridwerth  (lutron)  y  tardda  gair  mawr  yr  Epistolau, 
sef  prynedigaeth  (elutrothê).  Nis  gall  y  gair  olygu  dim 
llai  na'i  fod  yn  marw  yn  aberth  dyhuddol  dros  ddynion. 
A  hyn  cytuna  dysgeidiaeth  y  Testament  Newydd  yn  gyff- 
redihol  (Rhuf.  iii.  25;  v.  21;  i  Cor.  vi.  20;  vii.  23;  Eph.  i. 
7;  V.  2;  Titus  ii.  14;  I  Pedr  i.  18). 

Pa  beth  sydd  yn  anwylach  gan  Gristionogion  yn  mhob 
oes  na'r  syniad  gogoneddus  hwn — marw  dros  ?  Tynodd 
hwn  allan  yr  eneidiau  mwyaf  a  fu  yn  tabernaclu  mewn 
cnawd  i'w  fawrhau,  ac  y  mae  wedi  sancteiddio  calonau 
miliynau.  Hwn  a  daniodd  dafodau  hyawdl  Tertulian  a 
Chrysostom  i'w  bregethu  yn  sail  bywyd  i  golledigion,  ac 
a  gynhyrfodd  holl  adnoddau  meddyliol  Athanasius  ac 
Awstin,  yn  nghyd  â  dysgeidiaeth  Jerome,  rhesymeg 
Calvin,  ac  uwchanianaeth  Jonathan  Edwards,  i'w  am- 
ddiffyn.  Hwn  oedd  prif  elfen  gweinidogaeth  Luther, 
Wesley,  Rowlands,  Moody,  &c.  Tra  y  mae  y  syniad  dir- 
prwyol  yn  anrhydeddus  ar  gyfrif  ei  henaint  teg,  ac  ar 
gyfrif  y  rhestr  o  ddynion  niawr  sydd  wedi  bod  yn  eu 
gredu  â'u  holl  galon,  ac  ar  gyfrif  y  Ilu  o  ddynion  enwog 
sydd  yn  ei  gredu  yn  awr,  ar  yr  un  pryd,  y  mae  wedi  bod, 
ac  yn  bod,  yn  brif  gymhellydd  i  weithgarwch,  haelfrydedd 
a  hunan-aberth  yn  hanes  yr  eglwys.  Dengys  ei  hanes  mai 
yn  mynwes  y  dynion  sydd  yn  credu  fod  Crist  o'i  fodd  wedi 

marw  yn  eu  lle,  y  ganwyd  pob  symudiad  pwysig  tuag  at 
wellhau  y  byd  er's  tua  dwy  fil  o  flynyddoedd.  I'r  syniad 
dirprwyol  wedi  troi  yn  zel  yn  nghalonau  y  rhai  sydd  yn 
ei  gredu,  yr  ydym  yn  ddyledus  am  y  Cymdeithasau  Cen- 
adol  a  Beiblaidd,  ac  am  yr  ymdrech  i  droi  yr  holl  ddar- 
ganfyddiadau,  a'r  holl  welliantau  diweddar,  o  fantais  i'r 
claf,  y  dall,  y  mud  a'r  byddar,  yr  hen  a'r  amddifad,  y 
puteiniwr,  a'r  hwn  sydd  ar  ddarfod  am  dano.  Pa  le  y 
mae  cenadaeth  a  dyngarwch  yr  Undodiaid  a'r  Rhesymol- 
wyr?  Pa  le!  I'r  syniad  dirprwyol  yr  ydym  yn  ddyledus 
am  fod  Cristionogaeth  heddyw  wedi  codi  ei  baner  ar 
lenydd  yr  Euphrates,  y  Neil,  y  Ganges,  a'r  Amazon.  Farw 
o  Grist  drosom  sydd  yn  gwresogi  y  galon,  ac  yn  graddol 
lenwi  cyfandir  y  byd  anweledig  a  phreswylwyr  newydd- 
ion. 

3.  Gwelir  fod  y  gair  pridwerth  yn  golygu  fod  Crist 
yn  marw  fel  Cynrychiolydd ;  "  dodi  ei  einioes  yn  bridwerth 
dros  lawer."  Er  cymaint  a  ysgrifenwyd  o  blaid  ac  yn 
erbyn  dioddefiadau  dirprwyol,  i  reswm  dynion  fel  OIiver 
Lodge,  y  mae  yr  athrawiaeth  yn  ddirgelwch  anesboniad- 
wy.  Mewn  ysgrif  yn  Hihbert  Joiirnal  ar  yr  lawn,  dywed  : 
"  Mewn  Cristionogaeth  Efengylaidd  rhoddir  mawr  bwys 
ar  waed  a'í  efîeithiolrwydd  i  achub.  Ond  y  mae  yn  beth 
dyeithr  i  feddwl  fod  yr  athrawiaeth  hon  yn  cael  ei  phre- 
gethu  yn  awr,  yr  hon  nad  yw  amgen  na  hen  gredo  cre- 
fyddol  chwe'  chan  mlynedd  cyn  Crist."  Er  maint  yw  an- 
wybodaeth  y  gwyddonydd  hwn  am  athrawiaeth  yr  lawn, 
erys  yn  fîaith  ddiamheuol,  sylfaenedig  ar  dystiolaeth  mor 
ddiamheuol  a'r  hon  y  gorphwys  gwyddoreg  arni,  fod 
Crist  fel  cynrychiolydd  wedi  dioddef  cosbedigaeth  ein 
heddwch  nî,  a  bod  ei  ufudd-dod  yn  lawn  drosom  i  Dduw. 
Nid  i  gyfiawnder  yn  unig.  Pa  ham  y  dywedir  lawn  i  gyf- 
iawnder  mwy  nag  lawn  i  sancteiddrwydd  ?     Onid  yw  y 

syniad  yn  rhy  beirianol  ?  Y  mae  geiriad  y  Beibl  yn  an- 
rhaethol  well,  ac  yn  ein  diogelti  rhag  syrthio  ar  draws 
damcanion  Campbell,  Bushnell,  Hugo  Grotius,  sef,  "  Yr 
hwn  trwy  yr  Ysbryd  tragwyddol  a'i  hoffrymodd  ei  hun  yn 
ddifai  i  Dduw  "  (Heb.  ix.  lo).  "  Nid  i  gyfìawnder,  nid  i 
sancteiddrwydd,  nid  i  gariad;  ond  i  Dduw."  Yr  oedd  yr 
lawn  yn  ei  elfen  foesol  fel  ufudd-dod,  ac  fel  cosb  am 
bechod,  yn  ateb  i  bob  teimlad  yn  natur  foesol  Duw. 
Diffyg  y  dywediad  ei  fod  yn  lawn  i  gyfiawnder  ydyw  ei 
fod  yn  anrhaethol  lai  na'r  syniad  Beiblaidd,  ac  yn  gosod 
marwolaeth  Crist  allan  ar  wahan  i'w  chysylltiadau,  fel 
peth  yn  sefyll  ar  ei  phen  ei  hun,  wyneb  yn  wyneb  a  chyf- 
iawnder;  tra  y  mae  ei  farwolaeth  yn  sefyll  mewn  perthynas 
â  holl  natur  foesol  Duw,  ac  â  holl  natur  foesol  dyn.  Y 
mae  y  syniad  ei  fod  yn  lawn  i  Dduw  yn  gorwedd  yn 
ngwraidd  damcanion  Anselm,  Grotius,  Abelard,  Hodge, 
Miley,  Bushnell  a  Dr.  Lewis  Edwards.  Ac  oni  ddylai  yr 
Eglwys  orphwys  bellach  ar  eiriau  y  Beibl  ar  y  pwnc? 

IV.  Yr  angenrheidrwydd  am  eì  farwolaeth. — "  Megys 
y  dyrchafodd  Moses  y  sarph  yn  y  diffaethwch,  felly  y  mae 
yn  rhaid  dyrchafu  Mab  y  dyn."  Golyga  y  rhaid  hwn 
fwy  na  rhaid  yn  ol  y  prophwydoliaethau,  fel  yn  Luc  xxiv. 
26;  neu  raid  yn  ol  yr  Arfaeth,  fel  yn  Luc  xxii.  22;  neu 
raid  yn  ol  yr  un  ystyr  ac  y  rhaid  i'r  gronyn  gwenith 
syrthio  i'r  ddaear  a  marw,  fel  yn  loan  xii.  24;  ond  rhaid 
yn  gorwedd  yn  mhellach,  yn  natur  Duw.  Yr  oedd  eî  farw- 
olaeth  yn  rhaid  mewn  trefn  i  gyflawni  bwriad  gwreiddiol 
Duw  gyda  golwg  ar  y  natur  ddynol.  Aeth  ei  fwriad 
gwreiddiol  yn  fethiant  trwy  bechod.  Fel  un  organydd- 
iaeth,  mewn  undeb  â  chynrychiolydd,  syrthiodd  yr  holl 
natur;  torwyd  ei  pherthynas  hi  â  Duw  fel  y  daeth  i  afael 
dinystr  marwolaeth.     Dyma  Dduw  yn  anfon  ei  unig^-an- 

edig  Fab  yn  gynrychiolydd  ac  yn  ben  i  organyddiaeth  new- 
ydd  o  bersonau  wedi  eu  hachub.  I  sicrhau  hyn  yr  oedd 
yn  rhaid  iddo  nid  yn  unig  Ymgnawdoli  mewn  trefn  i  fod 
yn  ganolbwynt  organyddiaeth  newydd,  ond  yr  oedd  yn 
rhaid  iddo  farw  yn  bridwerth  drostynt.  Pan  yr  oedd  ef 
yn  marw  drostynt  fel  cynrychiolydd  yr  oeddynt  hwythau 
yn  marw  ynddo  ef ;  pan  yr  oedd  efe  yn  adgyfodi  yr  oedd- 
ynt  hwythau  yn  adgyfodi  ynddo  ef;  pan  y  mae  efe  yn 
cyfîwyno  ei  hun  yn  y  nef,  y  maent  hwythau  yn  cyfîwyno 
eu  haberth  ynddo  ef  i  Dduw. 

Fel  hyn,  mewn  trefn  i  ffuríìo  organyddiaeth  newydd  o 
ddynion  sanctaidd,  yr  oedd  yn  rhaid  i  Grist  farw  yn  lawn 
dros  bechod,  ac  yr  oedd  y  rhaid  hwn  yn  gwreiddio  yn 
natur  foesol  Duw.  Mewn  geiriau  eraill,  marwolaeth 
Crist,  a  dim  arall,  sydd  yn  ddigon  eíîeithiol  i  foddloni  cyf- 
iawnder  sancteiddrwydd  Duw.  Yn  y  natur  ddwyfol  ei 
hun  yr  oedd  angenrheidrwydd  am  lawn  i  fod  yn  sail 
cymod  a  maddeuant,  "  Hwn  yw  fy  ngwaed  o'r  Testament 
Newydd  (C.D.,  cyfamod),  yr  hwn  a  dywelltir  dros  lawer 
er  (i)  faddeuant  pechodau  "  (Mt.  xxvi.  28);  neu,  "  Hwn 
yw  fy  ngwaed  o'r  Testament  Newydd  (cyfamod),  yr  hwn 
a  dywelltir  dros  lawer"  (Mc.  xiv.  24);  neu,  "Y  cwpan 
hwn  yw  y  Testament  Newydd  (cyfamod)  yn  fy  ngwaed  i, 
yr  hwn  a  dywelltir  trosoch  "  (Lc.  xxii.  20).  Llefara 
Crist  yma  am  ei  waed,  nid  fel  peth  oedd  i  sicrhau  y  byddai 
i'r  fîyddloniaid  dderbyn  bendithion  y  cyfamod  newydd, 
fel  y  mỳn  Beyschlag,  ac  nid  er  cynyrchu  edifeirwch,  yn 
ol  yr  Undodiaid,  ond  i  sicrhau  maddeuant.  Saif  y  ber- 
thynas  sydd  rhwng  y  gwaed  a'r  maddeuant  ar  ei  phen  ei 
hun,  fel  na  chysylltir  maddeuant  â  dim  arall.  Y  mae 
posiblrwydd  y  maddeuant  hwn,  o  ganlyniad,  yn  gorphwys 
yn  deg  ar  aberth  Crist.     "  Fy  nghnawd  i,"  meddai,  "  yr 

hwn  a  roddaf  fi  dros  fywyd  y  byd."  Duw  ydyw  ffyn- 
onell  trefn  y  greadigaeth  foesol,  neu  hytrach  efe  ei  hun 
ydyw  y  drefn,  yr  hon  sydd  yn  cysylltu  pechod  â  chosb, 
Pa  fodd,  gan  hyny,  y  gall  Duw  faddeu  pechod  ?  Trwy  i 
gynyrchiolydd  ymgymeryd  â  deddfle  yr  euog  ,a  dioddef 
ei  gosb.  Dyma  egwyddor  hanfodol  yr  lawn,  ac  eg- 
wyddor  hanfodol  Cristionogaeth;  dyma  y  "  pridwerth  " 
a'r  "  gwaed  "  a  dywaUtwyd  er  maddeuant  pechodau. 


1 


PENNOD  VIII. 

DYSGEIDIAETH  CRIST  AM  BERSON  A  GWAITH  YR  YSBRYD. 

Yr  Arglwydd  lesu  ei  hun  ydyw  yr  unig  dyst  annibynol  am 
Berson  a  Gwaith  yr  Ysbryd  Glan.  Efe  ei  hun  oedd  yn 
flaenorol  yn  tystiolaethu  am  dano  ei  hun,  trwy  ddynion 
sanctaidd  Duw,  megys  y  cynhyrfwyd  hwn  gan  yr  Ysbryd 
Glan.  O  ganlyniad,  rhaid  edrych  ar  dystiolaeth  y  Duw- 
ddyn  am  yr  Ysbryd  a'i  waith  yn  ddyddorol  a  phwysig. 
Er  fod  yr  Eglwys  Gristionogol  yn  credu  o'r  dechreuad  yn 
MhersonoHaeth  a  Duwdod  yr  Ysbryd  Glan,  fel  y  gwelir 
oddiwrth  ei  chredoau,  eto  ychydig  o  sylw  a  dderbyniodd 
yr  athrawiaeth  hon  o'i  chyferbynu  â'r  athrawiaeth  am 
Berson  Crist,  hyd  yn  ddiweddar.  Yn  ddiweddar  cyhoedd- 
wyd  lluaws  o  lyfrau  ar  yr  Ysbryd  Glan  a'i  Waith,  a  gellir 
dyweyd  fod  rhai  o  honynt  yn  fîrwyth  meddwl,  ymchwiHad 
a  dysgeidiaeth.  Rhyw  ddechreu  sylweddoH  y  ffaith  y 
mae  yr  Eglwys  ei  bod  yn  byw  o  dan  oruchwyHaeth  yr  Ys- 
bryd,  yr  hwn  sydd  yn  aros  gyda  hi  yn  dragywydd. 

Ni  ddeaHodd  Eglwys  yr  Hen  Destament  fod  yr  Ysbryd 
Glan  yn  Berson  Dwyfol,  mwy  nag  y  deaUodd  fod  y 
Messiah  yn  Berson  Dwyfol.  Gelwir  ef  "  yn  Ysbryd 
Duw,"  "yn  Ysbryd  yr  Arglwydd,"  "yn  Ysbryd  Sanct- 
aidd,"  a  phriodoHr  iddo  briodoleddau  personol,  a  gwaith 
personol;  eto  edrychid  arno  fel  fîurf  ar  y  dadguddiad  o  un 
Duw,  neu  fel  dylanwadau  yn  rhedeg  oddiwrtho.  Yr  oedd 
duwinyddiaeth  yr  Eglwys  Iddewig  yn  rhy  gyfyng,  fel  y 
mae  duwinyddiaeth  rhai  yn  awr  a  alwant  eu  hunain  yn 

Eglwys,  i  dderbyn  i  mewn  y  syniad  Beiblaidd  fod  y  Duw- 
dod  yn  hanfodi  yn  Dri  o  Bersonau.  Defnyddir  dau  air 
yn  Ysgrythyrau  yr  Hen  Destament  am  Ysbryd,  sef  Ruach 
a  Neshamah;  ac  y  mae  y  diweddaf,  fel  rheol,  yn  golygu 
anadl  y  corph,  a'r  cyntaf— /?Mac/i,  yn  golygu  yr  Ysbryd 
Glan,  neu  ysbryd  dyn.  Ceir  y  ddau  air  yn  yr  un  adnod  yn 
Genesis  vii.  22.  Canfyddir  y  gair  mewn  gwahanol  ys- 
tyron  yn  yr  Hen  Destament  383  o  weithiau,  ac  o'r  rhai 
hyn  ceir  ef  88  o  weithiau  yn  golygu  "  Ysbryd  Duw  "  ac 
"  Ysbryd  yr  Arglwydd."  Ceir  y  gair  Groeg  am  ysbryd 
(pneuma)  yn  y  Testament  Newydd  385  o  weithiau,  ac  o'r 
rhai  hyn  defnyddir  ef  262  o  weithiau  am  yr  Ysbryd  Glan ; 
weithiau,  fel  yn  yr  Hebraeg,  gyda  banod  o'i  flaen,  ac 
weithiau  hebddi.*  Wrth  ddilyn  y  gair  Ysbryd  i'w  wa- 
hanol  gysylltiadau,  yr  ydym  yn  cael  ein  hargyhoeddi  fod 
athrawiaeth  y  Drindod  yn  cael  ei  dysgu  yn  yr  Hen  Desta- 
ment  fel  yn  y  Newydd,  er  na  ddealUd  hi. 

Edrycha  rhai  meddylwyr  diweddar,  a'r  Undodiaid  oU, 
ar  yr  Ysbryd  Glan  fel  ffurf  ar  y  dadguddiad  o  un  Duw; 
neu  Duw  yn  ei  waith  a'i  ddylanwadau.  Mýn  eraill  mai 
íîurf  ydyw  ar  bersonoldeb  anweledig  Crist  gyda'i  bobl 
ar  ol  ei  esgyniad.  Seilir  y  syniad  hwn  trwy  gydio  braw- 
ddegau  o  eiddo  Crist  allan  o'u  cysylltiadau  naturiol; 
megys,  "  Ac  efe,"  (Ysbryd  y  gwirionedd)  "  a  erys  gyda 
chwi  yn  dragwyddol;"  "  Nis  gadawaf  chwi  yn  amddifad; 
myfi  a  ddeuaf  atoch  chwi;"  hyny  yw,  nid  yw  '*  Ysbryd  y 
gwirionedd,"  a'r  "  Diddanydd  arall  "  yn  golygu  dim  mwy 

*  Yn  ieithoedd  Ewrop  ac  Asia,  y  mae  y  gair  Ysbryd  yn  ei  wreiddyn 
yn  golygu  anadl  neu  wynt.  Felly  am  y  gair  Lladin  spiritus,  o  spiro, 
gast  y  Saxoni^id,  nfist  yr  Ellmyniaid,  eeest  y  Daniaid,  a  gasda  y 
Gwyddelod — oll  wedi  tarddu  o'r  un  gwreiddyn,  yr  hwn  sydd  yn 
golygu  anadl  neu  awyr  mewn  ysgogiad. 

na  dylanwad  anweledig  Crist  ei  hun  wedi  ei  bersonoli.  O 
ganlyniad,  yn  ol  barn  Reuss  nid  ydyw  Efengyl  loan  yn 
ein  cynorthwyo  i  benderfynu  pa  un  ai  gallu  ai  person  a 
ddealHr  wrth  yr  Ysbryd.*  Y  mae  yn  amlwg,  pa  fodd 
bynag,  mai  gallu  neu  ddylanwad  ydyw,  yn  ol  ei  farn  ef. 
Ond  yn  ol  dysgeidiaeth  Crist  y  mae  yr  Ysbryd  yn  Berson 
gwahaniaethol  i'r  Tad  ac  i'r  Mab,  fel  y  cawn  weled  pan 
y  deuwn  at  ei  eiriau  ef.  Mewn  trefn  i  weled  hyn,  bydd 
yn  fanteisiol  i  ni  ddilyn  ei  ddysgeidiaeth  a'i  ymadroddion 
yn  eu  trefn  amseryddol. 

I.  Yr  Ysbryd  Glari  fel  awdwr  Ail-cnedigaeth. — Dyma 
y  mynegiad  cyntaf  am  yr  Ysbryd  Glan  gan  lesu  Grist  yn 
cael  ei  roddi  i  Nicodemus;  "  Yn  wir,  yn  wir,  meddaf  i  ti, 
oddieithr  geni  dyn  o  ddwfr  ac  o'r  Ysbryd,  ni  ddichon  efe 
fyned  i  mewn  i  deyrnas  Dduw;"  "  Yr  hyn  a  aned  o'r  Ys- 
bryd  sydd  ysbryd;"  "  Felly  y  mae  pob  un  a'r  a  aned  o'r 
Ysbryd  "  (lo.  iii.  5 — 8).  Y  mae  gan  bob  teyrnas  ei 
phorth  ei  hun;  nis  gellir  myned  i  mewn  iddi  ond  trwy  y 
porth.  A'r  gwirionedd  sylfaenol  a  osodir  i  lawr  yma  gan 
Grist,  yn  nechreu  ei  weinidogaeth  ydyw,  fod  yn  rhaid  i 
ddyn,  nid  y  Cenedlddyn,  ond  dyn  yn  mhob  oes,  ac  yn 
mhob  cenedl,  heb  eithrio  yr  Iddew,  fyned  i  mewn  i'w 
deyrnas  ysbrydol  ef  trwy  borth  yr  Ail-enedigaeth.  Nid 
oes  eithriad  i  hyn;  "  rhaid  eich  geni  chwi  drachefn;"  a'r 
Ysbryd  Glan  ydyw  awdwr  y  cyfnewidiad  hwn.  "Oddi 
eithr  geni  dyn  o  ddwfr  ac  o'r  Ysbryd,  ni  ddichon  efe  fyned 
i  mewn  i  deyrnas  Dduw."  Yn  nadblygiad  y  syniad  am  y 
deymas,  nyni  a  welwn  fod  y  deyrnas  yn  gyfystyr  a  derbyn 
bywyd  tragwyddol  (ad.  15,  16,  36).  Yn  Efengyl  loan  y 
mae  bywyd  tragwyddol  a'r  deyrnas  yn  gyfystyr;  ond  yn 
yr    Efengylau    eraill    golygir    ymddangosiad    allanol    y 

•  Hist,  Christ.  Theol.,  ii.,  p.  473. 

deyrnas  yn  mysg  dynion.  Yn  loan  y  mae  presenoldeb 
mewnol  yr  Ysbryd  yn  y  deyrnas,  fel  y  rhaid  edrych  ar  ei 
chynydd  yn  cymeryd  lle  trwy  enedigaeth  oddi  uchod.  Nis 
gelHr  dyfod  i  mewn  i'r  deyrnas  hon  trwy  brofifes,  trwy 
berthynas,  trwy  weled  â'r  llygaid  a  chlywed  â'r  glust,  eithr 
trwy  enedigaeth  oruwchnaturiol,  yn  yr  hon  y  deuir  i  gyf- 
ranogiad  o  fywyd  ysbrydol.  Nis  gellir  cyfranogi  mewn 
daioni  ysbrydol  ond  yn  unig  trwy  alluoedd  Ysbrydol;  ac 
Ail-enedigaeth  yn  unig  sydd  yn  ein  cynysgaeddu  â'r  gallu 
hwn.  Er  mai  trwy  act  fewnol  o  eiddo  yr  Ysbryd  y  cen- 
edHr  y  bywyd  hwn  yn  yr  enaid,  eto  cysylltir  hi  â  geni  o 
ddwfr,  ac  y  mae  y  cysyHtiad  rhwng  y  dwfr  â'r  Ysbryd  yn 
golygu,  ni  dybiwn,  fod  bedydd  yn  cynwys  mwy  nag  ar- 
wydd  aUanol  yn  unig.  Ond  cawn  sylwi  yn  fanylach  ar 
feddwl  y  geiriau  hyn  pan  y  deuwn  at  ddysgeidiaeth  Crist 
am  yr  Amodau  ar  y  rhai  y  derbynir  dynion  i  mewn  i'w 
deyrnas  ef. 

II.  Perthynas  yr  Ysbryd  â  gweinidogaeth  Crist. — Yr 
ail  air  a  lefarwyd  gan  y  Gwaredwr  am  yr  Ysbryd  ydoedd 
yn  y  synagog  yn  Nazareth,  a  hyny  yn  ol  pob  tebyg  ar  y 
ddegfed  dydd  o  fìs  Tizri,  sef  ar  Wyl  y  Cymod :  **  Ysbryd 
yr  Arglwydd  Dduw  sydd  arnaf  fì,  oherwydd  iddo  fy  en- 
einio  i,  i  bregethu  i'r  tylodion  yr  anfonodd  fì,  i  iachau  y 
rhai  dryUedig  o  galon,  i  bregethu  gollyngdod  i'r  caethion, 
a  chaffaeHad  golwg  i'r  deilHon,  i  ollwng  y  rhai  ysig  mewn 
rhydd-deb,  i  bregethu  blwyddyn  gymeradwy  yr  Arglwydd. 
.  .  .  Heddyw  y  cyflawnwyd  yr  Ysgrythyr  hon  yn  eich 
clustiau  chwi  "  (Lc.  iv.  18 — 20).  Pan  yr  oedd  yr  lesu  yn 
y  synagog  darllenodd  y  brophwydoHaeth  hon  o  eiddo 
Esaiah  xHi.  16 — 18,  yr  hon  a  arferid  ei  darHen  ar  Sabboth 
Gwyl  y  Cymod,  gan  ei  chymwyso  ato  ei  hun. 

Ceir  cyfeiriad  yn  Efengyl  Luc  at  yr  Ysbryd  Glan  ddeu- 
naw  gwaith,  ac  y  mae  pump  o  honynt  wedi  eu  llefaru  gan 

Grist  ei  hun  ar  wahanol  amgylchiadau.  Megys,  "  Ysbryd 
yr  Arglwydd  (y  Tad)  sydd  arnaf  fi;"  *'  Pa  faint  mwy  y 
rhydd  eich  Tad  o'r  nef  yr  Ysbryd  Glan  i'r  rhai  a  ofyno 
ganddo?"  *'Eithr  i'r  neb  a  gablo  yn  erbyn  yr  Ysbryd 
Glan;"  '*  Canys  yr  Ysbryd  Glan  a  ddysg  i  chwi  yn  yr  awr 
hono;"  "  Wele,  mi  a  ddanfonaf  addewid  fy  Nhad  arnoch." 
Er  y  ceir  cyfeiriad  ddeuddeng  waith  yn  Matthew,  a  chwe 
gwaith  yn  Marc,  at  yr  Ysbryd  Glan  a'i  waith,  eto  nid 
ydym  yn  teimlo  fod  y  cyfeiriadau  a  geir  ato  yn  y  tair 
Efengyl  gyntaf  yn  ychwanegu  nemawr  at  ein  gwybodaeth 
am  dano  ar  yr  hyn  a  geir  yn  yr  Hen  Destament.  Yn  y 
cymhwysiad  o  brophwydoHaeth  Esaiah  ato  ei  hun,  yr 
ydym  yn  gweled  fod  Crist  yn  berffaith  ymwybodol  mai  efe 
ydoedd  y  Messiah  a  hyny  yn  nechreu  ei  weinidogaeth. 
Mor  wahanol  yw  hyn  i  syniad  rhai  beirniaid  a  haerant  mai 
yn  raddol,  ac  yn  ddiweddar  ar  ei  weinidogaeth,  y  daeth  i 
ddeall  hyn.  Dylai  y  geiriau  fod  yn  derfyniad  ar  y  cam- 
syniad  hwn. 

Nid  yw  lesu  Grist  yn  cyfeirio  gymaint  ac  unwaith  at  ei 
genedhad  gan  yr  Ysbryd  Glan  yn  nghroth  y  Wyryf,  ond 
cyfeiria  amryw  weithiau  at  berthynas  yr  Ysbryd  â'i  weini- 
dogaeth.  "  Ysbryd  yr  Arglwydd  sydd  arnaf  fi,  oherwydd 
iddo  fy  eneinio  i."  Pa  bryd  yr  eneiniwyd  ef  ?  Gwehr  fod 
y  gair  "  eneinio  "  yn  yr  amser  anmhenodol,  ac  felly  yn  gol- 
ygu  gweithred  a  gyflawnwyd  rywbryd  yn  y  gorphenol,  tra 
y  mae  y  gair  "  a'm  hanfonodd  "  yn  yr  amser  presenol  per- 
fiíaith;  fel  pe  dywedasai,  "  Efe  a'm  hanfonodd  i;  a  dyma  fi 
wedi  dyfod."  Y  mae  y  gair  "  Crist  "  yn  y  Groeg,  a'r  gair 
"  Messiah  "  yn  yr  Hebraeg,  yn  tarddu  o'r  ferf  eneinio,  ac 
felly  yn  golygu  yma  Efe  a'm  gwnaethai  yn  Fessiah ;  ac  y 
mac  hyny  wedi  cymeryd  lle  yn  nhragwyddoldeb,  cyn  iddo 
gael  ei  anfon.  Cyn  ci  anfon  nid  oedd  yr  Ysbryd  Glan  yn 
gorphwys  arno;  ond  yn  ei  fedydd  gan  loan  disgynodd  yr 

Ysbryd  arno.  Ac  y  mae  Pedr  yn  galw  y  weithred  hon  o 
eiddo  yr  Ysbryd  yn  eneinio:  "  Y  modd  yr  eneiniodd  Duw 
lesu  o  Nazareth  â'r  Ysbryd  Glan,  ac  â  nerth;  yr  hwn  a 
gerddodd  o  amgylch  gan  wneuthur  daioni,  ac  iachau  pawb 
ar  â  oedd  wedi  eu  gorthrymu  gan  ddiaf ol ;  oblegid  yr  oedd 
Duw  gydag  ef  "  (Act.  x.  38).  Y  meddwl  yma  yw 
nid  fod  yr  Ysbryd  yn  eneinio  Crist  i'w  waith  fel  Messiah, 
ond  yr  Ysbryd  ei  hun  oedd  yr  eneiniad.  Nid  dylanwad- 
au  yr  Ysbryd  a  dderbyniwyd  gan  Grist,  ond  Person  yr  Ys- 
bryd  yn  preswyHo  ynddo  ef .  Ac  y  mae  pob  Cristion  wedi 
derbyn  yr  un  eneiniad  â'r  Ysbryd  Glan,  fel  y  mae  pob  un 
yn  Fessiah,  yn  Gristion,  sef  yn  ddisgybl  eneiniedig  i'r 
Eneiniog.  Peth  rhyfedd  a  dyeithr  ydyw  y  syniad  fod  ar 
lesu  o  Nazareth  angen  am  yr  eneiniad  hwn  o  eiddo  y 
Trydydd  Person.  Peth  dyeithr  ydyw  na  fuasai  dwyfoldeb 
ei  Berson  ef  ei  hun,  trwy  agosrwydd  undeb  y  ddwy  natur, 
yn  ddigonol  i'w  alluogi  i  gyflawni  ei  waith  fel  Cyfryngwr 
heb  eneiniad  yr  Ysbryd. 

III.  Yr  Ysbryd  Glan  a  gweddi. — "  Os  chwychwi  gan 
hyny,  a  chwi  yn  ddrwg,  a  fedrwch  roddi  rhoddion  da  i'ch 
plant,  pa  faint  mwy  y  rhydd  eich  Tad  yr  hwn  sydd  yn  y 
nefoedd  bethau  da  (Luc,  yr  Ysbryd  Glan)  i'r  rhai  a  ofyn- 
ant  iddo?"  (Mt.  vii.  11;  Lc.  xi.  13).  Nis  gelHr  bod  yn 
sicr  am  drefn  amseryddol  y  geiriau  hyn.  Saif  yr  adnod 
ar  ei  phen  ei  hun  yn  yr  adroddiad  yn  yr  Efengylau,  gan 
adlewyrchu  ei  disgleirdeb  fel  Seren  y  Boreu.  Dyma  yr 
ymadrodd  mwyaf  poblogaidd  o  holl  eiriau  y  Gwaredwr 
am  yr  Ysbryd  Glan.  Hon  yw  breinlen  fawr  (Magna 
Charta)  plant  y  deyrnas.  Am  barodrwydd  eu  Tad  i  roddi, 
ac  am  gyfoeth  diderfyn  yr  Ysbryd  Glan.  Yn  ol  amcan- 
gyfrif  gwyddonwyr  mynegir  fod  gronyn  o  aur  yn  mhob 
tunell  o  ddwfr  y  môr,  a  bod  pob  milltir  chweochrog  (cubic 
mile)  o'i  ddyfroedd  yn  cynwys  200  tunell  o  aur;  a  chan  y 

cyfrifir  fod  holl  ddyfroedd  y  mòr  yn  400,000,000  o  filltir- 
oedd  chweochrog  cynwysa  y  cyfoeth  anferth  o 
100,000,000,000  tunell  o  aur.  Dywed  y  Lancet  fod  cwmni 
yn  Lloegr  yn  cael  ei  ffurfio,  yr  hwn  sydd  yn  bwriadu  llunio 
peirianau  priodol  er  sicrhau  rhyw  gymaint  o'r  cyfoeth 
hwn.  Cydnabyddir  fod  yr  anturiaeth  yn  un  anhawdd. 
Ond  dyma  gyfoeth  anrhaethol  fwy,  cyfoeth  Person  a  dyl- 
anwad  yr  Ysbryd,  yn  cael  ei  addaw  am  ddim  ond  gofyn  am 
dano. 

IV.  Cabledd  yn  erbyn  yr  Ysbryd  Glan. — "  Yn  wir  y 
dywedaf  i  chwi,  y  maddeuir  pob  pechod  i  feibion  dynion, 
a  pha  gabledd  bynag  a  gablant;  eithr  yr  hwn  a  gablo  yn 
erbyn  yr  Ysbryd  Glan,  ni  chaiff  faddeuant  yn  dragywydd, 
ond  y  mae  yn  euog  o  farn  dragywydd;  am  iddynt  ddy- 
wedyd,  y  mae  ysbryd  aflan  ganddo  "  (Mc.  iii.  28 — 30;  Mt. 
xii.  31;  Lc.  xii.  10).  "Y  mae  yn  euog  o  farn  dragy- 
wydd  "  (aiôniou  hamartêmatos).  Nid  yw  y  cyfieithiad 
hwn  yn  gywir.  Y  cyfieithiad  cywir  yw,  o  bechod  trag- 
wyddol;  neu  o  drosedd  tragwyddol — Wickliffe.  Nid  am- 
canwn  fyned  ar  ol  gwahanol  syniad  am  natur  y  pechod 
hwn.  Y  mae  dysgeidiaeth  Crist  yma,  ni  dybiwn,  yn 
cynwys  y  gwirioneddau  canlynol :  (a)  Fod  Crist  yn  hawlio 
mai  trwy  nerth  yr  Ysbryd  Glan  yr  oedd  yn  bwrw  allan 
gythreuHaid ;  ac  yr  oedd  y  ffaith  ei  fod  yn  gwneyd  hyn  yn 
profi  fod  teyrnas  Dduw  wedi  dyfod.  Nis  gall  neb  ond 
Ysbryd  Duw  fwrw  allan  gythreuliaid  o'u  nythod.  (b) 
Fod  priodoli  hyn  i  gythreuliaid  yn  gabledd  yn  erbyn  yr 
Ysbryd  Glan.  (c)  Fod  cabledd  yn  erbyn  yr  Ysbryd  Glan 
yn  bechod  anfaddeuol:  "  nis  maddeuir  yn  y  byd  hwn  nac 
yn  yr  hwn  a  ddaw."  (ch)  Y  rheswm  dros  fod  y  pechod 
hwn  yn  anfaddeuol,  tra  y  mae  pob  pechod  arall  yn  fadd- 
euol,  hyd  y  nod  cabledd  yn  erbyn  Mab  y  dyn,  ydyw,  ci 
fod  o  ran  ei  natur  yn  dragwyddol;  "  euog  fydd  o  bechod 

tragwyddol."  Nid  arferiad  o  bechu  a  olygir,  ond  act 
bechadurus,  pechod  wedi  ei  gyflawni.  Nid  pechu  yn  dra- 
gwyddol  a  ddywedir,  ond  pechod  tragwyddol.  Pechod 
tragwyddol  ydyw  parhad  tragwyddol  euogrwydd  am  un 
weithred.  Fel  hyn,  y  mae  y  neb  a  gablo  yn  erbyn  yr 
Ysbryd  Glan  i  barhau  yn  dragwyddol  euog,  ac  ni  symudir 
yr  euogrwydd  hwn  trwy  faddeuant.  (d)  Pa  beth  ydyw  y 
pechod  hwn?  Y  mae  Marc  yn  dyweyd  pa  beth  ydyw, 
"  Eithr  yr  hwn  a  gablo  yn  erbyn  yr  Ysbryd  Glan,  ni  chaiíî 
faddeuant  yn  dragywydd,  ond  y  mae  yn  euog  o  bechod 
tragwyddol."  Paham?  "  Am  iddynt  ddywedyd,  Y  mae 
ysbryd  aflan  ganddo."  (dd)  Fod  dysgeidiaeth  Crist  yn 
golygu  fod  pob  pechod  arall,  ar  sail  edifeirwch,  yn  fadd- 
euol  ond  hwn. 

Ymdrechir  yn  galed  gan  rai  esbonwyr  i  ladd  nerth  yr 
ymadroddion  difrifol  hyn,  trwy  ddyweyd,  ar  un  llaw,  fcd 
Duw  yn  barod  i  faddeu  y  pechod  hwn,  fel  pob  pechod 
arall,  ond  fod  hyn  yn  anmhosibl  am  fod  natur  foesol  dyn 
wedi  cyrhaedd  y  fath  galedrwydd  moesol  fel  nad  all  dy- 
lanwadau  dwyfol  ei  achub;  ac  ar  y  llaw  arall,  nad  ydyw 
Crist  yn  awgrymu  fod  yr  Ysgrifenyddion  a  ddaethant  o 
Jerusalem  gan  ddyweyd,  "  Fod  ganddo  Beelzebub,  ac  mai 
trwy  benaeth  y  cythreuliaid  yr  oedd  efe  yn  bwrw  allan 
gythreuliaid,"  wedi  cyflawni  y  pechod  hwn.  Os  mai  y 
pechod  anfaddeuol  ydyw  cabledd  yn  erbyn  yr  Ysbryd  Glan, 
yr  oedd  y  rhai  hyn  wedi  ei  gyflawni  yn  llythrenol.  Gall 
eraill  wneyd  yr  un  peth  yn  mhob  oes.  Yr  oedd  gwawd, 
■malais,  ystyfnigrwydd  a  phenderfyniad  i  ladd  y  daioni  a 
gyflawnid  gan  Grist  trwy  fwrw  allan  ysbrydion  aflan  o 
ddynion,  yn  ngwraidd  eu  cabledd,  ac  yn  eithafion  mewn 
drygioni  nad  all  Duw  ei  oddef  na'i  faddeu.  Darllena  yr 
unfed  erthygl-ar-bymtheg  Eglwys  Loegr  fel  y  canlyn :  — 
"  Cablir'yn  erbyn  yr  Ysbryd  Glan  pan  y  mae  dyn  o  feddwl 


PERSON  A  GWAITH   YR   YSBRYD.  l%y 

maleisus  a  chaled  yn  enllibio  Duw  a'i  Air  dadguddiedig." 
Dywed  Deon  Mansel  ar  yr  Erthygl,  "  O'i  esbonio  fel  hyn, 
nid  yw  y  pechod  hwn  mewn  un  act,  ond  mewn  ysbryd 
gelynol  i  Grist,  yn  amlygu  ei  hun  mewn  actau  parhaus." 
Tra  y  mae  yr  Erthygl  a'r  esboniad  arni  yn  cynwys  y 
pechod,  eto  nid  ydynt  yn  cynwys  holl  osodiad  y  Gwaredwr. 
Xid  pechod  yn  erbyn  Duw,  nac  yn  erbyn  yr  Ysgrythyr, 
ydyw,  ond  pechod  fel  y  mae  yn  gwrthdaro  yn  erbyn  y  da, 
a'r  pur,  fel  yr  amlygir  hwynt  yn  ngwaith  yr  Ysbryd  Glan. 

V.  Arwciniad   yr    Ysbryd    Glan    mewn    traUodau. — 
"  Wele,  yr  ydwyf  fi  yn  eich  anfon  fel  defaid  yn  nghanol 

bleiddiaid Eithr  ymogelwch  rhag  dynion;  canys 

hwy  a'ch  rhoddant  chwi  i  fyny  i'r  cynghorau,  ac  a'ch 
ffrewyllant  chwi  yn  eu  synagogau.  A  chwi  a  ddygir  o 
íiaen  llywiawdwyr  a  breninoedd  o'm  hachos  i,  er  tystiol- 
aeth  iddynt  hwy  ac  i'r  Cenedloedd.  Eithr  pan  y  rhodd- 
ant  chwi  i  fyny  na  ofelwch  pa  fodd  neu  pa  beth  a  lefaroch; 
canys  rhoddir  i  chwi  yr  awr  hono  pa  beth  a  lefaroch. 
Canys  nid  chwi  sydd  yn  Uefaru,  ond  Ysbryd  eich  Tad  sydd 
yn  llefaru  ynoch"  (Mt.  x.  i6 — 20).  Neu  yn  ol  Marc, 
"  Nid  chwi  sydd  yn  llefaru,  ond  Ysbryd  eich  Tad  sydd  yn 
llefaru  ynoch;"  neu  yn  ol  Luc,  "  Canys  yr  Ysbryd  Glan 
a  ddysg  i  chwi  yn  yr  awr  hono  pa  beth  a  lefaroch."  Gol- 
yga  yr  ymadroddion  hyn  fod  y  disgyblion,  i  dderbyn,  pan 
mewn  angen,  arweiniad  gwyrthiol  yr  Ysbryd  Glan.  Y 
mae  Llyfr  yr  Actau  yn  esboniad,  trwy  hanes,  ar  y  geiriau 
hyn.  "  Canys  i  un,  trwy  yr  Ysbryd,  y  rhoddir  ymadrodd 
doethineb;  ac  i  arall,  ymadrodd  gwybodaeth,  trwy  yr  un 
Ysbryd  ....  A'r  holl  bethau  hyn  y  mae  yr  un  a'r  unrhyw 
Ysbryd  yn  eu  gweithredu,  gan  ranu  i  bob  un  o'r  neilldu 
megys  y  mae  yn  ewyllysio  "  (i  Cor.  xii.  8 — 11). 

VL  Yr  ydym  yn  awr  yn  dyfod  at  ddysgeidiaeth  Crist 
am  yr  Ysbryd  Glan,  fel  ei  cofnodir  gan  loan. — Yn   yr 

Efengyl  hon  ceir  cyfeiriad  at  yr  Ysbryd  Glan  a'i  waith 
ugain  o  weithiau;  a  cheir  ynddynt  ddadguddiad  newydd 
am  Berson  yr  Ysbryd,  ei  berthynas  â'r  Tad,  ei  berthynas 
â'r  Mab,  a'i  berthynas  â'r  Eglwys  ar  ol  esgyniad  Crist. 
Pan  yn  ymyl  dioddef  a  marw,  pan  o  dan  gysgod  y  groes, 
yn  yr  Oruwch-ystafell,  gosododd  y  Gwaredwr  yr  athraw- 
iaeth  am  yr  Ysbryd  Glan,  y  Trydydd  Person  yn  y  Duw- 
dod,  uwchlaw  amheuaeth.  "  A  mi  a  weddiaf  ar  y  Tad, 
ac  efe  a  rydd  i  chwi  Ddiddanydd  arall,  fel  yr  arhoso  gyda 
chwi  yn  dragwyddol.  Ysbryd  y  gwirionedd,  yr  hwn  ni 
ddichon  y  byd  ei  dderbyn,  am  nad  yw  yn  ei  weled,  nac  yn  ei 
adnabod  ef;  ond  chwi  a'i  hadwaenoch  ef;  o  herwydd  y 
mae  yn  aros  gyda  chwi,  ac  ynoch  y  bydd  efe."  "  Eithr 
y  Diddanydd,  yr  Ysbryd  Glan,  yr  hwn  a  enfyn  y  Tad  yn 
fy  enw  i,  efe  a  ddysg  i  chwi  yr  holl  bethau,  ac  a  ddwg  ar 
gof  i  chwi  yr  holl  bethau  a  ddywedais  i  chwi."  "  Ond 
pan  ddel  y  Diddanydd,  yr  hwn  a  anfonaf  i  chwi  oddiwrth 
y  Tad  (sef  Ysbryd  y  gwirionedd,  yr  hwn  sydd  yn  deilliaw 
oddiwrth  y  Tad),  efe  a  dystiolaetha  am  danaf  fi."  "  Ond 
yr  wyf  yn  dywedyd  gwirionedd  i  chwi ;  Buddiol  yw  i  chwi 
fy  myned  i  ymaith  canys  onid  âf  ni  ddaw  y  Diddanydd 
atoch;  eithr  os  myfi  a  âf,  mi  a'i  hanfonaf  ef  atoch.  A 
phan  ddel,  efe  a  argyhoedda  y  byd  o  bechod,  o  gyfiawnder, 
ac  o  farn.  O  bechod  am  nad  ydynt  yn  credu  ynof  fi;  o 
gyfiawnder,  am  fy  mod  yn  myned  at  fy  Nhad,  ac  ni'm 
gwelwch  i  mwyach;  o  farn.  oblegyd  tywysog  y  byd  hwn  a 
farnwyd."  "  Pan  ddel  efe.  sef  Ysbryd  y  gwirionedd, 
efe  a'ch  tywys  chwi  i  bob  gwirionedd;  canys  ni  lefara  o 
hono  ei  hun;  ond  pa  bethau  bynag  a  glywo,  a  lefara  efe; 
a'r  pethau  sydd  i  ddyfod  a  fynega  efe  i  chwi.  Efe  a'm 
gogonedda  i;  canys  efe  a  gymer  o'r  eiddof,  ac  a'i  mynega 
i  chwi  "  (lo.  xiv.  16,  17,  26;  XV.  26;  xvi.  7,  8,  13—15). 
Llefarwyd  y  geiriau  cynwysfawr  a  gogoneddus  yma  gan 

yr  lesu  ar  y  Swper  Sanctaidd;  ac  y  mae  ynddynt,  fel  pe 
byddai  yn  ei  ewyllys  cyn  marw,  yn  addaw  yr  Ysbryd  Glan, 
y  "  Diddanydd  arall,"  yn  ei  Berson,  ac  yn  holl  gyfoeth  ei 
ddylanwadau,  yn  etifeddiaeth  i'r  eglwys.  Cynwysant  y 
gwirioneddau  canlynol :  — 

I.  Fod  yr  Ysbryd  yn  Berson  Dwyfol. — Er  fod  y  gair 
Groeg  am  yr  Ysbryd  (Pneuma)  yn  ganolryw,  eto  llefara 
Crist  am  dano  yn  yr  ymadroddion  hyn  ddeunaw  o  weith- 
iau  o  dan  ragenwau  personol — "  Ef,"  "  Efe,"  "yr  hwn," 
"  ei  hun."  Ei  enw  yn  llawn,  fel  yr  enw  lesu  Grist,  ydyw 
yr  Ysbryd  Glan.  Mewn  Ileoedd  eraill  gelwir  ef  yn  Dduw, 
megys — 

1.  "  O  un  Ysbryd,"  Ephes.  iv.  4. 

2.  "  Saith  Ysbryd,"  yr  Ysbryd  perffaith. — Dad.  i. 

4;  iii.  I. 

3.  "  Yr  Arglwydd  yr  Ysbryd."— 2  Cor.  iii.  18. 

4.  "  Yr  Ysbryd  tragwyddol." — Heb.  ix.   14. 

5.  "  Pa  ham  y  Ilanwodd  Satan  dy  galon  di  i  ddy- 

wedyd  celwydd  wrth  yr  Ysbryd  Glan  ?  Ni  ddy- 
wedaist  gelwydd  wrth  ddynion,  ond  wrth 
Dduw." — Act.  V.  3,  4. 
Ond  y  mae  yr  Arglwydd  lesu  yn  cymeryd  Duwdod  yr 
Ysbryd  yn  ganiataol  oddieithr  mewn  un  gair,  sef  "  deilliaw 
oddiwrth  y  Tad,''  ac  yn  Ilefaru  am  dano  fel  Person  Dwyfol 
trwy  ymadroddion  sydd  yn  golygu  ei  Dduwdod  ef.  Pan 
y  dywed  y  Proff.  Beyschlag  mai  y  syniad  am  yr  Ysbryd 
Glan  fel  y  Trydydd  Person  "  ydyw  un  o'r  pethau  mwyaf 
dinystriol  a  drosglwyddir  i'r  Ysgrythyrau,"  Ilefara  fel 
Rhesymolwr,  ac  nid  fel  ysgolhaig  Beiblaidd.  Y  mae  y 
gair  Diddanydd  yma  yn  golygu  mwy  na  dylanwad  dwyfol. 
Cynwysa  neillduolrwydd  personol ;  oblegyd  dywedir  ei  fod 
yn  cynorthwyo  mewn  trallod,  yn  argyhoeddi  o  bechod, 
"  yn  dysgu,"  "  yn  arwain,"  "  yn  dwyn  ar  gôf,"  "  yn 
gogoneddu." 


140  DUWINYDDIAETH  CRIST  A  BEIRNIADAETH. 

"  Myfi  a  weddiaf  ar  y  Tad,  ac  efe  a  rydd  i  chwi  Ddiddan- 
ydd  arall;"  arall  yn  ei  le  ei  hiin,  yr  hwn  oedd  i  fod,  fel  y 
dywedodd  TertulHan,  yn  Vicar  Crist  ar  y  ddaear.  Cyf- 
ieithir  y  gair  "  Diddanydd "  (Paraclete)  yn  Eiriolwr. 
Dichon  mai  ei  feddwl  mwyaf  llythyrenol  yn  y  Groeg  clas- 
urol  ydyw  Cynorthwywr.  Buasai  yn  well  ei  adael  yn  ang- 
hyfiaeth,  fel  y  geiriau  Crist,  Messiah  ac  Eglwys.  Ei  fedd- 
wl  yma  ydyw  y  byddai  yr  Ysbryd  Glan  yn  Gysurwr,  yn 
Gynorthwywr,  yn  Eiriolwr,  ac  yn  Ddysgawdydd  i'r  dis- 
gyblion  yn  lle  Crist.  O  ddechreu  Genesis  hyd  ddiwedd  y 
Dadguddiad  yr  ydym  yn  gweled  fod  yr  Ysbryd — yr 
Rtiach,  oedd  yn  symud  ar  wyneb  y  dyfroedd  yn  y 
dechreuad,  yn  Berson  byw,  yn  meddu  priodolaethau 
personol,  a'i  fod  yn  wahaniaethol  oddiwrth  y  Tad  a'r  Mab. 
"  Ac  efe  (eheinos)  a  dystiolaetha  am  danaf  fi;  a  chwithau 
hefyd  a  dystiolaethwch  am  eich  bod  gyda  mi  o'r 
dechreuad."  Os  ydoedd  y  disgybHon  yn  dystion  personol, 
y  mae  yr  Ysbryd  hefyd  ar  yr  un  safle,  yn  Dyst  personol. 
Rhaid  cydnabod  fod  dysgeidiaeth  Crist  mor  amlwg  am 
BersonoHaeth  yr  Ysbryd  dwyfol  fel  y  mae  pob  ffurf  o 
wadiad  ar  hyn  yn  groes  i  ddysgeidiaeth  y  Beibl,  ac  i  reolau 
Esboniadaeth. 

2.  Ei  berthynas  â'r  Tad.    Gelwir  ef  yn 

1.  "  Ysbryd  Duw."— Matth.  iii.  i6. 

2.  "  Yn  Ysbryd  yr  Arglwydd,  '    sef  y  Tad. — Lc. 

iv.  i8. 

3.  Yn  "  Ysbryd  ein  Duw  ni." — i  Cor.  vi.  11. 

4.  Yn  "  Ysbryd  y  Duw  byw." — 2  Cor.  ni.  3. 

5.  Yn  "  Ysbryd  eich  Tad."— Mt.  x.  20. 

6.  "  Ysbryd  y  gogoniant  ac  Ysbryd  Duw." — i  Pedr 

iv.  14. 

7.  "  Addewid  y  Tad."— Act.  i.  4. 

8.  "  Yr  hwn  sydd  yn  deiUiaw  o'r  Tad." — lo.  xv.  26. 

Pa  beth  a  olygir  wrth  y  gair  deilliaw  o'r  Tad?  Ceir 
dau  esboniad  ar  y  gair  hwn,  (a)  Fod  y  gair  deilliaw  yn 
golygu  yr  un  peth  a'r  gair  danfon  yn  nechreu  yr  adnod; 
hyny  yw,  ei  fod  yn  deilHaw,  neu  yn  dyfod  oddiwrth  y  Tad, 
fel  y  mae  cenad  yn  dyfod  o  lys  y  brenin.  Yn  yr  ystyr  hwn 
nid  yw  y  gair  yn  golygu  dim  mwy  na  pherthynas  swydd- 
ogoi  rhwng  y  Tad  a'r  Ysbryd,  ac  nid  perthynas  fewnol  o 
ddeilliad  un  Person  o'r  llall.  Seilir  y  syniad  hwn  ar  yr 
arddodiad  Groeg — para,  yr  hwn  sydd  yn  golygu  dyfod  o 
ymyl  un,  ac  nid  o  (ek)  sef  dyfod  allan  o  hono.  Dyma  y  syn- 
iad  a  dderbynir  gan  Meyer,  Luthardt.  Westcott  a  Bernard. 
(b)  Fod  deilHaw  yn  golygu  perthynas  fewnol  yr  Ysbryd  â'r 
Tad;  deillia  o  hono  ef  fel  y  mae  y  Mab  yn  dragwyddol 
genedledig  o'r  Tad.  Dyma  gredo  yr  Eglwys  foreuol. 
Credo  yr  holl  Eglwys  ydyw  ei  fod  yn  dragwyddol  ddeilUaw 
o'r  Tad ;  ond  y  mae  wedi  ymranu  ar  y  rhan  arall  o'r  credo, 
sef  ei  fod  yn  deilHaw  hefyd  o'r  Mab.  Y  mae  yr  Eglwys 
Babaidd,  a'r  Brotestanaidd,  yn  credu  fod  yr  Ysbryd  yn 
deilHaw  o'r  Tad  a'r  Mab;  ond  Eglwys  Groeg  o'r  Tad  yn 
unig.  Ar  dir  beirniadaeth  Feiblaidd  nid  oes  genym  un 
gair  uniongyrchol  yn  dysgu  fod  yr  Ysbryd  yn  deilliaw  o'r 
Mab,  nac  yn  wir,  o'r  Tad  chwaith,  os  ydyw  yr  esboniad 
cyntaf  yn  gywir,  fel  nad  yw  y  pwnc  yn  codi  o  dir  dadl.  Ar 
yr  un  pryd,  ar  dir  rheswm  a  chysondeb,  os  nad  yw  yn 
deilliaw  o'r  Mab,  neu  trwy  y  Mab,  buasai  mor  briodol  ei 
alw  yn  Fab  Duw,  a  galw  Crist  yn  Fab  Duw.  Ffafrir  y 
golygiad  ei  fod  yn  deilliaw  o'r  Tad  gan  amseriad  y  ferf 
(ehporeuetai)  yr  hon  sydd  yn  yr  amser  presenol,  "  yr  hwn 
sydd  yn  deilliaw  o'r  Tad,"  hyny  yw,  yn  deilliaw  bob  amser 
o'r  Tad,  fel  y  mae  y  Mab  yn  dragwyddol  genedlig  o  hono 
ef.  Yn  ol  y  syniad  hwn  golygir  fod  y  gair  deilliaw  o'r 
Tad  yn  golygu  y  berthynas  fewnol  a  hanfodol  yr  Ysbryd 
â'r  Tad,  gwreiddyn  y  Drindod  sanctaidd.       Ond    yn    ol 

Olshausen,  Stier,  Godet,  o'r  Tad  yn  unig,  fel  yn  Nghredo 
Eglwys  Groeg. 

Delir  y  syniad  hwn  am  berthynas  y  Personau  dwyfol 
â'u  gilydd  yn  ffyddlawn  gan  yr  Eglwys  o'r  dechreuad, 
oddieithr  rhyw  ddyrnaid  o  Undodiaid  a  Rhesymolwyr,  y 
rhai  a  dybient  y  dylai  pob  dirgelwch  yn  y  Duwdod,  ac  yn 
y  greadigaeth,  fod  yn  amlwg  iddynt  hwy.  Yn  Nghyngor 
Cyíîredinol  iVicea  yn  y  flwyddyn  325,  pan  y  penderfynwyd 
y  pwnc  a  raghanfodiad  Crist  yn  erbyn  Arîaeth,  dywedir, 
"  Yr  ydym  yn  credu  mewn  un  Duw  .  .  .  .  ac  yn  yr  Ysbryd 
Glan."  Yn  yr  ail  Gyngor  Cyffredinol  a  gynhaliwyd  yn 
Caercystenyn  yn  y  flwyddyn  381  helaethwyd  ar  Gredo 
Nicea  yn  yr  hwn  y  dywedir,  "  Ac  yn  yr  Ysbryd  Glan,  Ar- 
glwydd  a  rhoddydd  bywyd,  yr  hwn  sydd  yn  dyfod  oddiwrth 
y  Tad,  yr  hwn  a  gydaddolir  ac  a  gydogoneddir  a'r  Tad 
a'r  Mab,  a'r  hwn  a  lefarodd  trwy  y  prophwydi."  Ond  bu 
i  Eglwys  y  Gorllewin,  neu  yr  Eglwys  Rufeinig,  ychwanegu 
y  gair  "  o'r  Mab  " — deilhaw  o'r  Mab,  at  Gredo  gwreiddiol 
Nicea  a  hyny  heb  awdurdod,  a  pharhaodd  yn  ddadl  flin- 
derus  rhwng  Eglwys  Groeg  ac  Eglwys  Rhufain  ar  y  pwnc 
hwn  am  oesoedd.  Ceir  crynhodeb  o'r  ddadl  am  y  deilliad 
hwn  gan  Dr.  Waterland,  yr  hwn  a  ddifynir  yn  Esboniad 
Lange  ar  loan.  "  Y  mae  un  peth  yn  eglur,  fod  yr  hynaf- 
iaid,  at  y  rhai  yr  apelia  y  ddwy  blaid,  yn  dywedyd  yn  fynych 
fod  yr  Ysbryd  yn  deilliaw  o'r  Tad,  heb  grybwyll  y  Mab, 
eto  ni  byddant  byth  yn  dyweyd  ei  fod  yn  deilliaw  o'r  Tad 
yn  iinig,  fel  y  mae  y  Groegwyr  diweddar  wedi  dwyn  peth 
newydd  i  mewn  i'r  erthygl  hon  o  ran  mynegiant  o  leiaf,  os 
nad  o  ran  synwyr.  Y  mae  gan  y  Lladiniaid  hyn  i'w 
ddadleu,  sef  na  chondemniwyd  eu  hathrawiaeth  gan  neb 
o'r  henafiaid;  fod  Ilawer  o  honynt  yn  ei  dysgu  yn  bendant; 
fod  yr  Eglwys  Ddwyreiniol  yn  eu  condemnio  yn  hytrach 
na  chondemnio  yr  athrawiaeth  ei  hun,  am  ychwanegu  at 

Gredo  a  ffurfiwyd  mewn  Cyngor  Cyffredinol;  fod  yr 
Eglwysi  Groegaidd  hyn  sydd  yn  ystyried  yr  athrawiaeth 
yn  heresi,  eto  yn  gorfod  addef  yr  un  peth,  ond  yn  unig 
mewn  geiriau  gwahanol;  a  bod  yr  Ysgrythyr  ei  hun  yn 
dangos  yn  eglur  fod  yr  Ysbryd  yn  deiUiaw  trwy  y  Mab,  os 
nad  o  hono,  yr  hyn  sydd  yr  un  peth." 

Er  nad  ydyw  y  gair  deilHaw  o'r  Mab  yn  Ysgrythyrol, 
eto  ceir  ymadroddion  yn  y  Testament  Newydd  yn  y  rhai 
y  dangosir  fod  perthynas  ddirgel  a  mewnol  yn  bod  rhwng 
yr  Ysbryd  a'r  Mab,  megys :  — 

1.  "  Ysbryd  Crist."— Rhuf.  viii.  9. 

2.  "  Ysbryd  lesu  Grist." — Phil.  i.  19. 

3.  "Ysbryd  lesu." — Act.  xvi.  7. 

4.  "  Ysbryd  ei  Fab."— Gal.  iv.  6 

5.  "  Yr  hwn  a  ddanfonaf  oddiwrth  y  Tad." — lo. 

xvi.  26. 

6.  "  Canys  efe  a'm  gogonedda." — lo.  xvi.  14. 
Gogoniant  y  Trydydd  Person  ydyw  ei  fod  yn  wastad 

yn  cuddio  ei  hun  i  ddadguddio  y  Mab.  Pa  bryd  bynag  y 
teimlwn  awydd  i  ymguddio  mewn  trefn  i  ddadguddio  Crist 
yr  ydym  yn  cyfranogi  yn  yr  un  teimlad  a'r  Ysbryd  Glan. 
Pe  na  buasai  yr  Ysbryd  Glan  yn  ddim  ond  dylanwad  yn 
flFrydio  allan  oddiwrth  y  Tad.  trwy  y  Mab,  fel  yr  afon  a 
welodd  loan  yn  dyfod  allan  o  dan  Orseddfainc  Duw  a'r 
Oen,  ni  buasai  un  ystyr  foesol  i'r  ymguddio  hwn.  Ond 
yn  ngoleuni  y  syniad  fod  yr  Ysbryd  yn  Berson  gwahanol 
i'r  Tad  a'r  Mab,  yn  ogyfuwch  â  hwy  mewn  natur  a  phriod- 
oliaethau,  daw  ei  ostyngeiddrwydd  dwyfol  i'r  golwg  wrth 
guddio  ei  hun  i  ogoneddu  y  Mab.  Ei  amcan  ef  ydyw 
cael  pob  un  i  weled  y  Mab  ac  i  gredu  ynddo  ef. 

3.  Y  gwirionedd  ỳwysig  arall  a  ddysgir  yn  y  gciriau 
liyn  gan  Grist  ydyw  ỳerthynas  yr  Ysbryd  Glan  â'r  byd. 
"  A  phan  ddel.  efe  a  argyhoedda  y  byd  o  bechod,  o  gyf- 

iawnder,  ac  o  farn;  o  bechod,  am  nad  ydynt  yn  credu  ynof 
fi ;  o  gyfiawnder,  am  fy  mod  yn  myned  at  y  Tad,  ac  ni'm 
gwelwch  i  mwyach;  o  farn,  oblegyd  tywysog  y  byd  hwn  a 
farnwyd."  laith  llys  barn  ydyw  hon.  Ceir  yma  fynegiad 
o  ymdeimlad  dwfn  y  Gwaredwr,  pan  yn  llefaru  o  dan 
gysgod  yr  allor  ar  yr  hon  yr  oedd  i  farw,  ei  fod  yn  sefyll  yn 
gondemniedig  yn  llys  barn  y  byd,  fel  un  yn  haeddu  marw- 
olaeth;  fod  ei  gymeriad  o  dan  gwmwl.  Ond  ei  gysur  ef 
ydoedd  pan  ddelai  "  Ysbryd  y  gwirionedd,"  y  Dadleuwr 
arall,  y  byddai  iddo  glirio  ei  gymeriad  yn  llys  barn  y  byd, 
gyda  golwg  ar  bechod,  ar  gyfiawnder,  ac  ar  farn.  Saif  y 
Dadleuwr  hwn  yn  Dys  barn  y  byd,  ac  efe  a  dry  yn  ol  dded- 
fryd  y  byd  ar  Grist  yn  erbyn  y  byd  ei  hun.  Trwy  ang- 
hrediniaeth  condemniodd  y  byd  y  Gwaredwr.  Yr  oedd 
y  condemniad  hwn  yn  drais  ac  yn  anghyfiawnder  yn  erbyn 
y  diniwad,  ac  yn  gyfeiHornad  mewn  barn.  Ond  pan  ddel 
efe,  sef  Ysbryd  y  gwirionedd,  efe  a  gondemnia  y  byd  o  dri 
peth — pechod,  cyfiawnder  a  barn,  ac  a  ddwg  allan  gymer- 
iad  Crist  fel  y  goleuni,  a'r  farn  fel  hanner  dydd. 

"  Efe  a  argyhocdda."  Y  mae  y  gair  Cymraeg  yn  nes 
i  ystyr  y  gair  gwreiddiol  (elegcho)  na'r  gair  reprove  yn 
Saesneg.  Cynwysa  y  syniad  fod  dadl  yr  Ysbryd  mor 
effeithiol  fel  y  mae  y  byd  yn  cydnabod  ei  gwirionedd.  Yr 
un  pryd,  er  fod  y  byd  yn  teimlo  ei  fod  wedi  ei  euog-farnu 
am  ei  ymddygiad  at  Grist,  eto  nid  yw  y  gair  argyhoeddi 
ynddo  ei  hun  yn  golygu  fod  y  byd  yn  dychwelyd  i  dderbyn 
Crist  fel  ei  Waredwr.  Saif  y  byd  annuwiol  yn  gondem- 
niedig  o  flaen  yr  Ysbryd,  eto  parha  yn  ei  elyniaeth.  Y 
pechod  yma  ydyw  pechod  yn  erbyn  Crist;  "  Am  nad  ydynt 
yn  credu  ynof  fi."  Golyga  hyn  nad  yw  yr  Ysbryd  yn  ar- 
gyhoeddi  ond  lle  y  mae  Crist  wedi  ei  ddadguddio  a'i  bre- 
gethu.  Y  mae  y  pechod  hwn  yn  gynwysedig,  nid  mewn 
actau  pechadurus,  eithr  yn  benaf  mewn  tueddfryd  elynol, 


PERSON  A  GWAITH  YR  YSBRYD.  I45 

a  gwrthodiad  pendant  o  Grist  yn  ngwyneb  goleuni.  A'r 
addewid  yw  y  byddai  i'r  Ysbryd  argyhoeddi  y  byd  nid  o 
bechodau,  nid  ani  actau  pechadurus,  ond  o  bechod;  hyny 
yw,  pechod  fel  tueddfryd  elynol;  pechod  yn  ei  natur.  Gall 
pechod  yn  yr  ystyr  yma  lechu  yn  nghalon  dyn,  y  dyn 
mwyaf  moesol,  ac  ysu  ynddi  yn  elyniaeth  yn  erbyn  Duw, 
yn  erbyn  Crist,  yn  erbyn  sancteiddrwydd,  yn  ogystal  ac  yn 
nghalon  Judas  pan  yn  tori  allan  mewn  act  o  fradwriaeth. 
Pe  gollyngid  diferyn  o  inc  i  alwyn  o  ddwfr,  nis  gallai  ffer- 
ylHaeth  brofì  ei  fod  ynddo,  ond  gall  y  goleuni  ei  ddadgudd- 
io.  Goleuni  yr  Ysbryd  yn  unig  sydd  yn  alluog  i  ddad- 
guddio  y  drwg  sydd  yn  nghalon  dyn  yn  ei  dueddiadau 
mwyaf  mewnol. 

Yr  ail  elfen  ydyw,  o  gyfìawnder;  a'r  eglurhad  ar  yr  el- 
fen  hon  ydyw  "  am  fy  mod  yn  myned  at  y  Tad."  Pa  gyf- 
iawnder  a  olygir  ?  Cyíìawnder  pwy  ydyw  ?  Cyfìawnder 
y  byd  ydyw,  medd  Awstin,  Luther,  Alford,  ac  ereill,  hyny 
yw,  y  mae  y  byd  yn  barnu  ei  fod  ef  yn  ei  le,  a  Duw  o'i 
le.  Y  teimlad  hwn  wedi  myned  yn  fflam  a  barodd  i'r 
Iddewon  ladd  eu  Gwaredwr.  Barnant  eu  bod  hwy  yn  eu 
lle  ac  yntau  o'i  le.  Nid  ydym  yn  amheu  nad  yw  y  syniad 
hwn  yn  cael  ei  dybio  yn  y  geiriau;  ond  y  prif  syniad  ydyw 
mai  cyfiawnder  Crist  a  olygir.  "  O  gyfiawnder  am  fy  mod 
yn  myned  at  y  Tad."  hyny  yw,  y  mae  y  ffaith  hanesyddol 
fod  y  Tad  wedi  ei  ddyrchafu  â'i  ddeheulaw  i  bob  gogon- 
iant  ac  anrhydedd  yn  profi  fod  ei  achos  yn  un  cyfiawn.  Ni 
buasai  Duw  Dad  yn  anrhydeddu  cablwr.  Yn  awr  y  mae 
yr  Ysbryd  yn  troi  y  ffaith  yn  ddadl  yn  erbyn  y  byd.  Yr 
oedd  gwaith  y  byd,  trwy  anghyfiawnder,  yn  condemnio 
Crist  yn  gondemniad  ar  holl  gynllun  Duw  i'w  achub  ef. 
"  O  farn."  Dyma  y  drydedd  elfen  yn  ngwaith  yr  Ysbryd. 
Cynwysa  y  gair  barn  yma  bob  dyfarniad  anghyfiawn  o 
eiddo  dynion  yn  erbyn  Crist,  ac  yn  erbyn  y  gwirionedd  fel 

y  mae  yn  yr  lesii,  fel  rhai  wedi  eu  profi  a'u  condemnio 
gan  Grist,  a  bod  tywysog  y  byd  hwn,  fel  pen  y  gyfundrefn 
o  ddrygioni  yn  y  greadigaeth  foesol,  wedi  ei  gondemnio. 
"  O  farn,  oblegyd  tywysog  y  byd  hwn  a  farnwyd,"  Saif 
yr  lesu  a'i  achos  o  hyd  yn  llys  barn  y  byd.  Ond  y  mae  yr 
Ysbryd  yn  sefyll  yn  y  llys  yn  barhaus  i  amddiffyn  achos 
Crist,  ei  gymeriad  personol,  cynllun  iachawdwriaeth,  ac 
yn  argyhoeddi  y  byd  o  ynfydrwydd  ei  ymddygiad  at  Grist 
pan  yn  ei  wrthod  fel  ei  unig  Waredwr.  Y  mae  y  gweith- 
rodiad  hwn  o  eiddo  yr  Ysbryd  Dwyfol — argyhoeddi  o 
bechod,  o  gyfiawnder,  ac  o  farn,  yn  cymeryd  lle  yn  bar- 
haus  yn  llys  barn  y  byd,  a  miliynau  o  ddynion  wedi  eu 
hargyhoeddi,  ond  byth  yn  dychwelyd  at  Grist  am  fywyd. 

4.  Perthynas  yr  Ysbryd  â'r  Eglwys. — Y  mae  ymad- 
roddion  yr  lesu  ar  hyn  yn  gyfoethog,  ond  ni  allwn  fanylu 
arnynt  oll.  Cynwysant  y  gwirioneddau  canlynol,  (a)  Y 
byddai  yr  Ysbryd  yn  Ddiddanydd  iddynt — un  arall  gwa- 
hanol  i  Grist  ei  hun,  ac  un  y  byddai  yn  well  i'r  disgybl- 
ion  ac  i'r  Eglwys,  ei  gael  ef,  na  chael  yr  lesu  gyda  hwynt. 
(b)  Y  byddai  i'r  Ysbryd  aros  gyda'r  Eglwys  yn  dragy- 
wydd;  "  Ac  efe  a  erys  gyda  chwi  yn  dragwyddol."  Fel 
y  mae  trydaniaeth  yn  elfen  gyíîredinol  yn  preswyHo  yn 
barhaus  trwy  yr  holl  greadigaeth.  Felly  yr  Ysbryd;  y 
mae  wedi  dyfod  i  aros  gyda'r  Eglwys  )m  mhob  oes  ac  yn 
mhob  gwlad.  (c)  Yr  Ysbryd  fel  arweinydd;  "  Ond  pan 
ddel  efe,  sef  Ysbryd  y  gwirionedd,  efe  a'ch  tywys  chwi  i 
bob  gwirionedd."  Nid  dangos  y  ffordd  iddynt  yn  unig, 
ond  eu  tywys  fel  arweinydd  ar  hyd  y  ffordd,  gan  ddangos 
iddynt  ryfeddodau  y  wlad  newydd — gwlad  y  gwirionedd 
dwyfol.  (ch)  Fod  ffynonell  dysgeidiaeth  yr  Ysbryd,  nid 
ynddo  ef  ei  hun,  ond  yn  y  Tad ;  "  Canys  ni  lefara  o  hono  ei 
hun;  ond  y  pethau  a  glywo  a  lefara  efe."  Nid  y  meddwl 
yw.  fel  y  mŷn  rhai,  nad  yw  yr  Ysbryd  byth  yn  llefaru  am 


PERSON  A  GWAITH   YR   YSBRYD.  14[J 

dano  ei  luin,  yr  hyn  sydd  anghywir,  ond  fod  flFynonell  ei 
ddysgeidiaeth,  fel  y  dywed  Crist  am  yr  eiddo  yntau,  yn  y 
Tad  (lo.  viii.  26—28).  (d)  Yr  Ysbryd  fel  ÉEynonell  dad- 
guddiad  y  gweddiU  o'r  Testament  Newydd;  "  a'r  pethau 
sydd  i  ddyfod  a  fynega  efe  i  chwi."  Yr  oedd  yr  Ysbryd 
i  ddysgu  i'r  ApostoHon  wirioneddau  nad  oedd  Crist  wedi  eu 
dysgu  iddynt;  ond  nid  oedd  yr  Ysbryd  mwy  na  Christ  i 
ddadguddio  dim  iddynt  ond  yr  hyn  a  glywodd  gan  y  Tad. 
Dysgir  gan  yr  Arglwydd  lesu  yma  fod  ffynonell  dysgeid- 
iaeth  yr  Apostolion  yn  Ilyfrau  y  Testament  Newydd  yn  yr 
un  man  a'i  ddysgeidiaeth  efe  ei  hun,  a'r  un  awdurdod 
ddwyfol  dros  y  naill  a'r  llall.  Ynfydrwydd  ydyw  eu  gwa- 
hanu,  trwy  ddyweyd  "  duwinyddiaeth  Paul;"  a  mursendod 
dysgedig  ydyw  dyweyd  "  duwinyddiaeth  loan."  Yn  ol 
dysgeidiaeth  Crist  yma,  ceuir  allan  bob  tybiaeth  fod  yr 
ApostoHon  yn  llefaru  cynyrch  eu  meddyliau  eu  hunain. 
Ceir  yr  un  dystiolaeth  gan  Paul  am  dano  ei  hun  (gwel 
I  Thes.  ii.  13;  I  Cor.  ii.  13;  Eph,  iii.  4,  5).  (dd)  Y  byddai 
yr  Ysbryd  yn  arweinydd  yn  ysbrydoliaeth  y  Testament 
Newydd;  "  Ac  efe  a  ddwg  ar  gof  i  chwi  yr  holl  bethau  a 
ddywedais  i  chwi."  Nid  oedd  yr  Apostolion  yn  cofio  dysg- 
eidiaeth  Crist  yn  ystod  tair  blynedd  a  haner,  a  hyny  yn 
mhen  pymtheg  mlynedd-ar-hugain.  a  haner  cant  o  fìynydd- 
oedd  ar  ol  ei  esgyniad  i'r  nefoedd;  ond  yr  oedd  yr  Ysbryd 
yn  ei  adgyfodi  yn  eu  meddyhau.  Yr  oedd  y  gwirionedd- 
au  a  glywsant  gan  Grist  y  rhai  oedd  wedi  suddo  o'r  golwg 
yn  eu  ymwybodolrwydd,  o  dan  ddylanwad  yr  Ysbryd  yn 
codi  i  fyny  yn  eu  manyHon  yn  eu  cof,  a  hwythau  yn  eu 
cofnodi.  "  Efe  a  ddwg  ar  gôf  i  chwi  yr  holl  bethau  a 
ddywedais  i  wrthych." 

3.  Mynegiadau  Crîst  am  yr  Yshryd  Glan  ar  ol  ei  adgyf- 
odiad  o  feirw.  Ceir  tri  mynegiad  pwysig  o  eiddo  Crist 
am  vr  Ysbrvd  rhwníjf  ei  adcyfodiad  a'i  esgyniad.     "  Yna 

y  dywedodd  yr  lesu  wrthynt  drachefn,"  sef  yn  mhryd- 
nawn  diwrnod  yr  adgyfododd;  "  Tangnefedd  i  chwi; 
megys  y  danfonodd  y  Tad  fì,  yr  wyf  fìnau  yn  eich  danfon 
chwi.  Ac  wedi  iddo  ddywedyd  hyn,  efe  a  anadlodd  arnynt, 
gan  ddywedyd,  Derbyniwch  yr  Ysbryd  Glan"  (lo.  xx. 
21,  22).  Rhaid  cofìo  fod  ymddygiad  ein  Harglwydd  a'r 
hyn  a  wneir  ganddo  yn  derbyn  ystyr  neillduol  gan  y  flfaith 
ei  fod  wedi  adgyfodi,  a  bod  ei  gorph  yn  gorph  ysbrydol. 
Anadl  ysbrydol  corph  ysbrydol  yr  adgyfodiad  ydoedd  hon. 
Ond  nid  yw  yn  golygu  mai  dyma  yr  adeg  y  gwnaed  y  dis- 
gybHon  am  y  tro  cyntaf  yn  ddynion  ysbrydol.  Felly  nid 
yw  yn  cyfateb  i  anadl  Duw  yn  hanes  dyn  yn  ei  greadig- 
aeth.  Yr  un  pryd,  rhaid  fod  y  disgyblion  yn  derbyn  trwy 
yr  anadl  hon  yr  Ysbryd  Glan  yn  rhanol ;  ond  nid  yn  gyf- 
lawn  hyd  nes  y  danfonid  iddynt  addewid  y  Tad  ar  ddydd 
y  Pentecost.  "  Derbyniwch  yr  Ysbryd  Glan,"  hyny  yw, 
derbyniwch  nerth  bywyd  newydd  yr  adgyfodiad  genyf  íì 
fel  eich  Brenin  a'ch  Gwaredwr.  Y  mae  y  gair  "  derbyn- 
iwch  "  (labete)  yn  cynwys  yn  fynych,  os  nad  bob  amser, 
ystyr  weithredol;  cymerwch  neu  derbyniwch  yr  Ysbryd 
Glan.  Rhoddir  pwys  neillduol  gan  yr  Uchel-Eglwyswyr 
ar  y  geiriau  hyn,  eu  bod  yn  golygu  mai  swyddogion  yr 
Eglwys  sydd  yn  derbyn  y  fendith  hon.  Ond  addefa  Dr. 
Westcott  mai  nid  bendith  i'r  gweinidogion  fel  y  cyfryw 
ydyw  hon,  ond  i'r  disgyblion  fel  disgyblion.  Gan  hyny, 
y  mae  y  gallu  hwn  yn  gyfyngedig  nid  i'r  swyddogion, 
ond  i'r  Eglwys  fel  cymdeithas  o  gredinwyr  yn  Nghrist.  Y 
mae  cyflawnder  yr  Ysbryd  yn  dyfod  i'r  Eglwys  trwy  Grist 
wedi  ei  ogoneddu. 

Yr  ail  air  a  lefarwyd  gan  yr  lesu  ar  ol  ei  adgyfodiad 
am  yr  Ysbryd  Glan  ydoedd  yn  y  cyfarfod  mawr  ar  y 
mynydd  yn  Galilea,  am  yr  hwn  y  dywed  Paul,  fod  mwy 
na  phum  can  brodyr  yn  bresenol :    "  Ewch  gan  hyny,  a 

dysgwch  yr  holl  genedloedd,  gan  eu  bedyddio  hwy  yn  enw 
y  Tad,  a'r  Mab,  a'r  Ysbryd  Glan  "  (Mt.  xxviii.  19).  Bed- 
ydd  ydyw  yr  ordeinhad  trwy  yr  hon  y  derbynir  i  deyrnas 
nefoedd.  Bedydd  ydyw  yr  arwydd  a'r  sêl  weledig  o  dder- 
byniad  un  i  mewn  yn  aelod  o'r  deyrnas.  Nid  oes  yma  gry- 
bwylHad  am  ffurf  bedydd,  er  fod  yn  rhaid  i'r  disgybHon, 
o  angenrheidrwydd,  fabwysiadu  rhyw  ffurf  rhagHaw.  Ni 
ddysgir  ychwaith  pa  beth  ddylai  sefyHfa  y  bedyddiedig  fod, 
y  dylai  edifarhau  a  chredu,  oblegyd  fod  hyn  wedi  ei  ddysgu 
eisoes.  Y  cwbl  a  nodir  yma  ydyw  y  bedydd  Cristionogol 
yn  ordeinhad  newydd,  ac  i'w  gweinyddu  yn  enw  y  Tad,  a'r 
Mab,  a'r  Ysbryd  Glan.  Yn  y  bedydd  cydnabyddir  y  ber- 
thynas  hanfodol  sydd  rhwng  y  Tri  à'r  deyrnas.  Y  Tad  yw 
y  sylfaenydd;  y  Mab  yw  y  Person  a'i  chwblhaodd;  yr  Ys- 
bryd  Glan  yw  cenedlydd  y  bywyd  newydd  a'r  sancteidd- 
ydd,  fel  y  mae  bedydd  heb  y  tri  yn  ddiystyr.  "  Yn  enw;" 
nid  yn  enwau,  ond  yn  enw,  neu  fel  yn  y  Cyf.  Diw.,  "  i 
enw;"  yn  hyn  cydnabyddir  undod  y  Duwdod.  Y  mae  yr 
Ysbryd  Glan  yn  rhan  mor  bwysig  yn  enw  y  Duwdod,  fel 
nad  eHir  derbyn  un  yn  Gristion  heb  gydnabod  a  phroffesu 
Duwdod  a  PhersonoHaeth  yr  Ysbryd  Glan. 

Yn  ddiweddar  amheuir  dilysrwydd  y  geiriau  hyn  am  y 
rheswm  nad  yw  loan  yn  eu  cofnodi  yn  ei  Efengyl,  nac  yn 
cyfeirio  atynt  mewn  un  man.  Pe  buasai  rhyw  gymaint  o 
nerth  yn  yr  wrthddadl  hon  buasai  raid  i  ni,  am  yr  un 
rheswm,  wrthod  mwy  na  haner  y  cofnodion  yn  yr  Efengyl- 
au  eraiH.  Y  syniad  mwyaf  naturiol  ydyw  fod  Crist  ei 
hun  wedi  Hefaru  y  geiriau  hyn.  Heb  hyn  ni  fuasai  genym 
un  math  o  eglurhad  paham  y  Heferir  yn  barhaus  gan  ys- 
grifenwyr  y  Testament  Newydd  am  y  Tad.  a'r  Mab,  a'r 
Ysbryd  Glan,  nac  eglurhad  chwaith  am  fod  duwinyddion 
boreuaf  yr  Eglwys  Gristionogol  yn  cysylltu  y  geiriau  â'r 
ordeinhad  o  fedydd  nac  am  eu  bod  i'w  cael  yn  Nghredo  yr 
ApostoHon. 


150  DUWINYDDIAETH  CRIST  A  BEIRNIADAETH. 

VII.  Athrawìaeth  y  Drindod  ydyw  yr  agoriad  sydd 
genym  i  gyfoeth  diderfyn  y  Natiir  Ddwyfol.  Pa  faint 
bynag  yw  dyfnder  y  dirgelwch  hwn,  nid  yw  yn  groes  i 
reswm,  ac  o'r  dirgelwch  hwn  y  gwreiddia  posibilrwydd 
creadigaeth  a  phrynedigaeth.  Yr  athrawiaeth  hon  yw  y 
ddolen  gydiol  sydd  yn  cysylltu  y  Duw  anfeidrol,  yr  hwn 
a  breswylia  yn  nistawrwydd  tragwyddoldeb,  â'i  blant  ar  y 
ddaear;  a  thrwy  yr  athrawiaeth  hon  y  gallasai  fîydd  a 
chalon  yr  Eglwys  trwy  yr  oesoedd  sylweddoH  ei  bresenol- 
deb.  Nid  yw  y  tri  phlygrwydd  hwn  yn  Nuw  yn  beth 
dychymygol  na  damweiniol.  GelHr  dyweyd  fod  y  ffaith  o'i 
fodolaeth  yn  Nuw  wedi  Huchio  pelydrau  o  hono  ei  hun  i 
gyfansoddiad  natur,  fel  y  luchir  gan  yr  haul  belydr  o  oleuni 
yn  cynwys  tri  Hiw — y  coch,  y  glas,  y  gwyn.  Dechreua 
athroniaeth  ar  ei  thaith  trwy  wneyd  gwahaniaeth  rhwng 
y  safon,  y  gwrthrych,  a'r  berthynas  rhyngddynt;  ceir  tri 
rhaniad  ar  ofod — hyd,  Hed  ac  uchder;  tair  nodwedd  ar 
Dduw — gaHu,  doethineb,  a  daioni;  tair  teyrnas — y  fwynol, 
y  lysieuol,  a  r  anifeilaidd;  tair  cydgan  mewn  cerddoriaeth 
— y  drydydd,  y  bumed,  a'r  wythfed;  tair  cenedl  mewn 
iaith — gwrol,  benywol,  a  chanolryw;  tri  ddosbarth  o  fodau 
— Duw,  natur,  a  dyn;  tair  ffynoneU  i  wybodaeth — greddf, 
profìad,  a  dadguddiad.  Pelydrau  bychain,  mae  yn  wir, 
yw  y  pethau  hyn,  ond  pelydrau  ydynt  yn  Iluchio  allan  o 
haul  yr  undod  a'r  amrywiad  yn  Nuw.  Pa  ryfedd  fod  y 
syniad  am  drindod  yn  ngwraidd  rhai  o  brif  grefyddau  y 
byd,  fel  y  mae  crefydd  heb  drindod  ynddi  yn  groes  i  hanes- 
iaeth,  i  athroniaeth  ac  i  broíìad. 

Y  prif  anhawster  a  deimlir  i  dderbyn  yr  athrawiaeth 
hon  ydyw  fod  Tri  yn  Un.  Os  oes  Tri,  nid  Un  ydynt.  A'r 
cwestiwn  yw,  a  ellir  cymodi  y  syniad  o  amrywiad  ac  undod 
â'u  gilydd,  a  hyny  yn  gyson  â  rheswm,  ac  â  deddf  y 
meddwl  ?     Gellir.     Fel  y  dywedwyd,  os  yw  yr  athrawiaeth 


PERSON  A  GWAITH  YR  YSBRYD.  I5Î 

uwchlaw  rheswm,  nid  ydyw  yn  groes  i  reswm,  Y  mae  y 
drychfeddwl  o  amrywiad  yn  wastad  mewn  undeb  à  rhyw 
fath  o  Undod  yn  y  byd  naturiol.  Amrywiaeth  mewn  un- 
dod  ydyw  egwyddor  fawr  pob  bywyd,  ac  yn  enwedig  y 
bywyd  uchaf.  Cymerwn  engraifift  yn  y  byd  materol:  Yn 
fflam  y  Uusern,  dyna  oleu,  dyna  wres,  a  dyna  fíurf;  eto 
nid  y  ffurf  yw  y  gwres,  ac  nid  y  gwres  yw  y  goleuni,  ac 
nid  y  goleuni  yw  y  ffurf  na'r  gwres,  er  hyny  y  maent  yn 
cyfansoddi  un  fflam.  Pan  ofynwyd  i  benaeth  ar  Iwyth  o 
Indiaid  a  ddychwelwyd  at  Gristionogaeth,  a  oedd  yn  cael 
ei  flino  gan  athrawiaeth  y  Drindod.  "  Na,"  meddai,  "  yr 
wyf  yn  hollol  gynefìn  â'r  syniad  hwn  cyn  dyfod  yn  Grist- 
ion.  Pan  yn  pysgota  yn  y  gauaf  bydd  yn  rhaid  i  mi  dori 
trwy  yr  eira  a'r  rhew  i'r  dwfr.  Dwfr,  rhew,  eira,  y  tri 
hyn,  un  ydynt."  Y  mae  y  syniad  hwn  o  undod  ac  amryw- 
iaeth  yn  rhedeg  trwy  natur. 

Ond  gadawer  i  ni  esgyn  yn  uwch,  o'r  gweledig  at  yr 
anweledig  a'r  tragwyddol.  A  fyddai  yn  rhyfyg  i  ni  feddwl 
fod  deddfau  mawrion  bywyd  yn  rhedeg  i'r  anweledig  a'r 
tragwyddol  ?  Os  yw  y  gweledig  yn  dangos  fod  pob  am- 
rywiaeth  yn  cyfarfod  mewn  undod,  a  fyddai  yn  ormod  i  ni 
dybied  fod  yr  un  egwyddor  yn  perthyn  i'r  bywyd  sydd  yn 
gorwedd  o  dan  bob  peth  ?  Onid  yw  y  bywyd  dwyfol  yn 
nieddu  undod  ?  Yn  awr,  pan  y  ceir  gafael  ar  yr  egwyddor 
hon,  fod  pob  amrywiad  yn  meddu  ei  undod;  fod  hyn  yn 
ffaith  yn  y  bywyd  anifeilaidd,  yn  ffaith  yn  mywyd  cym- 
deithas,  yn  ffaith  yn  mywyd  dyn,  yna  nid  yw  athrawiaeth 
y  Drindod  mewn  Undod  yn  cynwys  anhawster  o  gwbl. 
Yn  wir,  pan  yn  meddwl  am  Dduw,  y  mae  yn  haws  i  ni,  yn 
ol  cyfansoddiad  natur,  a'n  cyfansoddiad  ein  hunain,  feddwl 
am  dano  fel  Trindod  mewn  Undod.  Pa  ham?  Yn  un 
peth,  yr  ydym  yn  cael  yn  y  bòd  anfeidrol  hwn  Dad  doeth, 
cyfìawn,  sanctaidd  a  dyrchafedig.     Ond  nid  yw  hyn  eto 

yn  ddigon  i  ddiwallu  holl  anghenion  ein  natur;  rhaid  i  ni 
gael  syniad  am  nodweddau  eraill  ynddo,  megys  cariad, 
cydymdeimlad,  trugaredd  a  maddeuant.  Yn  yr  Ail  Berson 
ceir  yr  holl  nodweddau  hyn  wedi  ymgnawdoli.  Y  mae  efe 
yn  llawn  gras  a  gwirionedd.  Pan  gollwyd  y  nodweddion 
hyn  o  Grist  yn  nysgeidiaeth  y  Canol  Oesau,  ac  y  daeth- 
pwyd  i  edrych  arno  fel  Barnwr  cyfiawn,  y  codwyd  Mair  ei 
fam  yn  ei  le.  Darlunir  hi  fel  gwraig  dyner,  deimladwy,  yn 
eiriol  dros  bechaduriaid  ger  bron  ei  Mab.  Yn  y  syniad 
am  yr  Ysbryd  Glan  cawn  Berson  dwyfol  yn  aros  gyda  ni, 
ac  yn  pabellu  o'n  mewn.  Fel  hyn  y  mae  athrawiaeth  y 
Drindod  yn  cyfarfod  â  holl  nodweddion  ac  anghenion  ein 
natur.  Rhyw  fodd  y  mae  yn  diwalhi  angenion  ein  natur, 
yn  ein  porthi  â  chyílawnder  y  Duwdod;  a  pha  ddyben  yw 
ceisio  profi  mai  us  ydyw  yr  ymborth  hwn  tra  y  mae  yn 
cynysgaeddu  dynion  â  bywyd  ac  â  nerth. 

3.  Yn  ol  Luc,  y  gair  olaf  a  ddywedodd  Crist  wrth  y 
disgyblion  cyn  esgyn  i'r  nef  ydoedd  am  yr  Ysbryd  Glan; 
"  Ac  wele,  yr  wyf  fi  yn  anfon  addewid  fy  Nhad  arnoch; 
eithr  aroswch  chwi  yn  ninas  Jerusalem,  hyd  oni  wisger 
chwi  à  nerth  o'r  uchelder  "  (Lc.  xxiv.  49;  Act.  i.  8). 


PENNOD    IX. 

DYSGEIDIAETH  CRIST  AM  EI  DEYRNAS. 

Yn  y  chweched  a'r  wythfed  bennod  yr  ydym  wedi  gweled 
yn  ngoleiini  tystiolaeth  Crist  am  ei  Berson  fel  Duw-ddyn, 
ei  fod  yn  gynrychiolydd  Duw  a  dyn.  Ynddo  ef  y  mae  y 
syniad  am  y  ddau  ryw  a  phob  nodwedd  a  pherffeithrwydd 
a  berthyn  iddynt  ar  wahan  i'w  gilydd,  wedi  eu  unoH  ynddo 
ef.  Ac  am  y  rheswm  hwn,  am  ei  fod  yn  llenwi  i  fyny  syn- 
iad  gwreiddiol  a  therfynol  Duw  am  ddyn,  parha  i  attynu 
pob  math  o  ddynion  ato  ei  hun.  Rhaid  i  bob  canolbwynt 
o  attyniad  feddu  ynddo  ei  hun  yr  holl  nodweddau  ag  sydd 
yn  y  gwrthrychau  a  attynir  ganddo,  ac  yn  llawer  cryfach. 
Yr  attyniad  hwn  a  berthyn  yn  neillduol  i'w  Berson  ef, 
ydyw,  fel  y  cawn  weled  yn  y  bennod  hon,  y  prif  reswm  am 
fodolaeth  teyrnas  nefoedd  ar  y  ddaear.  Oddiwrth  ymad- 
roddion  Crist  yr  ydym  yn  gweled  ei  fod  yn  defnyddio  y 
geiriau  "  teyrnas  nefoedd,"  a  "  theyrnas  Dduw,"  yn  yr 
un  ystyr;  ond  y  mae  Matthew  yn  mron  yn  ddieithriad  yn 
dewis  defnyddio  y  gair  "teyrnas  nefoedd,"  a  Marc  a  Luc 
y  gair  "  teyrnas  Dduw."  Fel  y  mae  Person  y  Duw-ddyn 
yn  gorphoriad  o  bob  peth  sydd  yn  Nuw,  ac  yn  y  ddynol- 
iaeth,  felly  hefyd  am  y  deyrnas.  Cynwysa  y  nerthoedd,  y 
dylanwadau  anweledig,  y  deddfau,  y  gwirioneddau,  y  per- 
sonau  dwyfol  a  dynol,  y  rhai  yn  eu  hundeb  â'u  gilydd,  sydd 
yn  ffurfìo  un  gyfundrefn  fawr  i  achub  y  byd.  Tyfìant  allan 
o'r  deyrnas  hon  ydyw  yr  Eglwys,  yn  weledig  ac  yn  an- 
weledig.     Bydd  yn  fanteisiol  i  ni  edrych  ami  yn  ngoleuni 

tystiolaeth  Crist,  yn  ei  chysylltiad  hanesyddol;  fel  corph- 
oriad  o  nerthoedd  ac  o  ddylanwadau  goruwchnaturiol ; 
fel  cyfundrefn  o  wirioneddau  y  rhai  a  sylweddoHr  yn 
mhrofiad  y  dinasyddion;  fod  ei  egwyddorion  yn  gweithio 
o'r  mewnol  i'r  allanol,  o'r  ysbrydol  yn  yr  enaid  i'r  moesol 
yn  y  bywyd ;  ei  fod  yn  canol-bwyntio  yn  mherson  Crist,  ac 
fel  y  cyfryw  gelwir  hi  yn  Gristionogaeth. 

I.  Teyrnas  nefoedd  yn  ei  chysylltiad  hanesyddol.  Yr 
un  yw  ystyr  y  gair  Groeg  a  ddefnyddir  yn  y  Testament 
Newydd  am  deyrnas  (basileia),  yr  hwn  a  geir  gant  a  dau- 
ar-bymtheg  o  weithiau  yn  yr  Efengylau,  a'r  gair  Hebraeg 
(malkuth)  a'r  Aramaeg  (memlakhah).  Golyga  y  gair 
teyrnas  yn  wastad  un  o  ddau  wirionedd,  ac  weithiau  y 
ddau  yn  nghyd,  sef  awdurdod  brenin  fel  canol-bwynt  y 
deyrnas,  neu  ynte,  y  deyrnas  yn  y  cyfanswm  o  honi,  fel 
un  organyddiaeth  yn  cynwys  y  brenin,  y  deihaid,  y  deddf- 
au,  y  sefydHadau  a'r  tiriogaethau.  Lleferir  yn  wastad  yn 
yr  Hen  Destament  am  y  deyrnas  yn  yr  ystyr  gyntaf ,  hyny 
yw,  am  y  Jehofah  fel  Pen  a'r  unig  Awdurdod ;  ond  ni  lef- 
erir  byth  am  ei  diriogaethau.  "  A'r  frenhiniaeth,"  medd 
Obehiah,  "  sydd  eiddo  yr  Arglwydd."  Hwn  yw  y  syniad 
a  goleddid  gan  yr  Iddewon  yn  nyddiau  Crist,  sef  y  byddai 
i  Dduw  Israel,  ac  i  Israel  trwyddo,  estyn  ei  lywodraeth 
dros  yr  hoU  genedloedd. 

Yr  ydym  yn  gweled  fod  Crist  ac  loan  Fedyddiwr  wedi 
declireu  eu  gweinidogaeth  trwy  gyhoeddi  fod  teyrnas  nef- 
oedd  wedi  nesâu  (Mt.  iv.  17;  Mc.  i.  15;  Lc.  iv.  43),  a  hyny 
heb  roddi  un  math  o  eglurhad  ba  beth  a  olygid  wrth  y 
deyrnas  hon.  Y  casgliad  naturiol  oddiwrth  hyn  ydyw  fod 
y  geiriau  teyrnas  Dduw,  a  theyrnas  nefoedd,  mor  arfer- 
edig  gan  y  bobl  a'r  gair  Messiah.  Nid  oes  angen  es- 
bonio  yr  hyn  sydd  yn  wybyddus  a  dealledig.  I  ba  ddiben 
yr  eir  i  esbonio  fod  yr  haul  yn  tywynu  ganol  dydd  ?     Gall 

y  modd  y  mae  ei  oleuni  a'i  wres,  yn  cael  eu  gwasgaru  gan 
awyr,  fod  yn  faes  cyfoethog  i  esboniadaeth.  Nid  oes 
angen  profi  fod  y  Uysiau  yn  meddu  gwahanol  Hwiau;  ond  y 
mae  y  modd  yr  adlewyrcha  pob  llysieuyn  ei  Uw  ei  hun  yn 
faes  esboniadaeth,  oblegyd  nid  rhywbeth  a  berthyn  i  natur 
y  llysieuyn  ydyw  y  lUw,  er  mai  ei  natur  ef  ei  hun  sydd  yn 
penderfynu  pa  Uw  a  adlewyrcha.  Yr  oedd  gwrandawyr 
loan  a  Christ  yn  deali  ystyr  yr  ymadroddion  hyn,  hyny  yw, 
mor  bell  ag  yr  oeddynt  yn  golygu  teyrnas  y  Messiah ;  ond 
y  mae  cysylltiadau  hanesyddol  y  deyrnas  a'i  natur  yn  faes 
esboniadol  pwysig.  Lleferir  am  dani  gan  lesu  Grist  nid 
yn  unig  yn  ei  pherthynas  â'r  Hen  Destament,  ond  â'i  Ym- 
gnawdohad,  ei  ddysgeidiaeth  a'i  farwolaeth.  Y  prif  bwnc 
yn  ei  weinidogaeth  ydyw  pregethu  teyrnas  Dduw,  a  hyny 
hyd  ei  esgyniad  i'r  nefoedd.  Y  mae  y  ffaith  hon  wedi  peri 
i  rai  meddylwyr  yn  bresenol  geisio  llunio  cyfundrefn  o 
dduwinyddiaeth  o'r  deyrnas.  Ymresymant  gan  ddyweyd, 
**  Gan  mai  y  Mab  fel  Gair  sydd  yn  dadguddio  Duw,  a  chan 
mai  teyrnas  nefoedd  ydyw  y  dadguddiad  uchaf  o  hono, 
dylem  lunio  ein  syniadau  duwinyddol  oddiwrth  Berson  y 
Duw-ddyn,  ac  oddiwrth  amcan  ei  ddyfodiad  i'r  byd,  ac  yna 
esgyn  i  fyny  at  Dduw."  Ond  nid  oes  un  nerth  yn  y  ddadl 
hon,  am  y  rheswm  nad  yw  Crist  ei  hun  byth  yn  tori  y  cys- 
ylltiad  rhwng  teyrnas  nefoedd.  fel  dadguddiad  o  Dduw,  a 
gwirioneddau  eraill  a  ddadguddir  trwy  y  Gair.  Yn  hyt- 
rach,  gelwir  y  deyrnas  yn  deyrnas  nefoedd  ac  yn  deyrnas 
Dduw ;  ac  y  mae  hyn  ynddo  ei  hun  yn  awgrymu  ei  fod  yn 
dysgu  mai  Duw  ydyw  ei  ffynonell  wreiddiol.  Y  rhai  sydd 
yn  gwneyd  y  deyrnas  yn  ganol-bwynt  eu  duwinyddiaeth 
ydyw  y  dosbarth  hwnw  ag  sydd  yn  rhoddi  pwysigrwydd 
eithafol  ar  Dadolaeth  Duw.  Un  g^irionedd  yn  Nuw  yw 
Tadolaeth.  tra  y  mae  y  deymas  yn  golygu  llawer  mwy  na 
Thadolaeth. 

Ond  yn  mha  le  y  mae  gwreiddyn  y  syniad  am  deyrnas 
Dduw  ?  Amlwg  yw  ei  fod  yn  gwreiddio  yn  syniad  yr  Hen 
Destament  am  y  Dduwlywyddiaeth  (Theocracy).  Nid 
dyfod  i'r  byd  hwn  i  sefydlu  crefydd  newydd  a  wnaeth 
Crist,  ond  dyfod  yma  i  gario  allan  y  drychfeddwl  dwyfol  o 
Dduwlywodraeth  yn  mysg  dynion.  Y  mae  gwreiddyn  y 
syniad  yn  y  grefydd  Iddewig,  fel  y  mae  yno  y  ceir 
gwreiddyn  moesoldeb  a  pherthynas  dynion  â  Duw. 

Nid  yw  Cristionogaeth  yn  ddim  ond  parhad  a  pher- 
ffeithiad  o'r  hyn  a  ddadguddiwyd  o  dan  yr  Hen  Destament. 
Ceir  rhagfynegiadau  gogoneddus  gan  y  prophwydi  am 
ddyfodiad  teyrnas  y  Messiah.  "  Canys  ni  phalla  i  Dafydd 
wr  yn  eistedd  ar  orseddfainc  ty  Israel ;"  "Cyfodaf  i  Dafydd 
fîaguryn,  a  brenin  a  deyrnasa  ac  a  Iwydda,  ac  a  wna  farn 
a  chyíìawnder  ar  y  ddaear"  (Jer.  xxxiii.  17).  Nis  gelHr 
dinystrio  y  deyrnas  hon  byth;  "  Ond  hi  a  faluria,  ac  a 
dreuHa,  yr  hoH  freniniaethau  hyn,  ac  a  saif  yn  dragywydd" 
(Dan.  ii.  44).  Bydd  yn  deyrnas  gyffredinol,  yn  hwy  na'r 
ddaear,  yn  Hetach  na'r  mòr,  a  "  gwybodaeth  o'r  Arglwydd 
yn  llenwi  y  ddaear  fel  y  mae  y  dyfroedd  yn  toi  y  môr. 
Bydd  y  cenedloedd  yn  casglu  at  ei  goleuni,  a  brenhinoedd 
at  ddisgleirdeb  ei  dyfodiad  "  (Es.  lx.  3,  4;  Jer.  xxxi.  34). 
Nid  hwn,  ond  un  llawer  culach,  mwy  cenedlaethol  a  daear- 
ol,  oedd  y  syniad  Iddewig  yn  oes  Crist.  Edrychant  ar  y 
Messiah  a'i  lywodraeth  fel  peth  yn  perthyn  yn  hoUol  iddynt 
hwy.  Yn  awr,  a  oedd  syniad  yr  lesu  am  ei  deyrnas  yn 
uwch  na'r  syniad  Iddewig,  neu  syniad  ei  oes  ?  A  oedd  efe 
yn  sefyll  ar  safîe  uchel  y  prophwydi  ?  "  Ar  y  dechreu," 
medd  Weiss,  "  nid  oedd  ei  syniad  yn  uwch  na  syniad  ei 
oes;  ei  ymgais  gyntaf  ydoedd  ail  ffurfio  y  syniad  Iddewig, 
am  annibyniaeth  a  rhyddid,  Hwyddiant  a  mwynhad  cenedl- 
aethol,  ond  yn  raddol  gwasgwyd  ef  gan  amgylchiadau  i 
newid  ei  farn,  ac  i  edrych  ar  deyrnas  Dduw  fel  cymdeithas 


EI  DDYSGEIDIAETH  AM  EI  DEYRNAS.  I57 

ysbrydol."  Diffyg  y  syniad  hwn  ydyw  ei  fod  yn  priodoli 
anwybodaeth  i  Grist.  yn  ei  wneyd  yn  fwy  cyfyng,  a  llai 
ysbrydol  na'r  prophwydi.  Heblaw  hyn,  y  mae  y  syniad 
yn  anghyson  â'r  fifaith  hanesyddol  yn  yr  Efengylau.  Tra 
yr  oedd  gwreiddyn  ei  ddysgeidiaeth  mewn  Iddewiaeth,  eto 
dyrchafai  y  syniad  i  safle  ysbrydol  dysgeidiaeth  y  pro- 
phwydi,  gan  ei  eangu  o  dan  ffrwd  o  oleuni  ychwanegol. 

Y  peth  mwyaf  nodedig  yn  nglyn  á  hyn,  efallai,  ydyw 
fod  Crist  yn  llefaru  yn  wastad  am  ei  deyrnas  fel  genedig- 
aeth  cyfnod  newydd,  ac  nid  fel  peth  oedd  yn  bodoli  yn 
flaenorol.  Y  mae  y  deyrnas  hon  yn  un  mor  ogoneddus 
fel  y  mae  y  Ileiaf  sydd  yn  ddinesydd  o  honi  yn  fwy  nag 
loan  Fedyddiwr.  loan  oedd  y  dyn  mwyaf  o  dan  yr  Hen 
Oruchwyliaeth.  Yr  oedd  yn  fwy  nag  Abraham,  na  Moses, 
Dafydd  ac  Elias;  ond  y  mae  yn  Ilai  na'r  leiaf,  neu  fel  yn 
y  Cyf.  Diw.,  yn  llai  na'r  bach,  yn  nheyrnas  nefoedd  (Mt. 
xi.  12;  Lc.  vii.  28).  Ymddengys  eglurhad  Dr.  Bruce  yn 
dra  estronol  i  ystyr  y  geiriau  hyn  yn  ei  Iyfr  rhagorol  ar 
Deyrnas  Dduw.  Deil  fod  loan  yn  nerthol  mewn  sel,  ond 
yn  wan  mewn  cariad ;  yn  Ilym  yn  erbyn  pechod,  ond  yn  ddi- 
ffygiol  mewn  amynedd;  ond  y  mae  y  Ilai  na'r  lleiaf  yn 
nheyrnas  nefoedd  yn  fwy  nag  ef  yn  hyn.  Ond  nid  cyd- 
maru  rhinweddau  moesol  loan  a  rhinweddau  moesol  dines- 
ydd  o  deyrnas  nefoedd  a  wna  Crist ;  ond  cydmaru  eu  safle 
yn  nglyn  â'r  deyrnas.  Y  mae  teymas  nefoedd  mor  fawr 
a  gogoneddus  o'i  chydmaru  â'r  Hen  Oruchwyliaeth  fel  y 
mae  dyn  mwyaf  yr  Oruchwyliaeth  hono  yn  Ilai  na'r  Ileiaf 
yn  y  deyrnas  hon.  Yn  yr  ystyr  hwn  y  mae  pellter  mawr 
rhwng  y  ddwy  Oruchwyliaeth.  Gellir  dyweyd  fod  y 
Dduwlywyddiaeth  Iddewig  wedi  diflanu  yn  ngaethiwed 
Babilon ;  ond  ni  byddai  hyny  yn  cyf reithloni  i  ni  ddyweyd 
fod  y  Messiah  yn  sefydlu  teyrnas  newydd.  Y  syniad  cy- 
wiraf  ydyw  fod  Crist  yn  Ilefaru  am  dani  fel  peth  newydd 

ar  gyfrif  ei  chyflawnder.  ac  am  ei  bod  yn  sylweddoliad  o 
bob  peth  mawr  a  addawyd  i'r  byd  trwy  y  prophwydi.  I'r 
meddwl  Iddewig  nid  oedd  llywodraeth  y  Messiah  yn  ddim 
ond  teyrnasiad  deddf;  i  feddwl  Crist  yr  oedd  hefyd  yn 
deyrnasiad  gras,  a'i  hanfod  yn  ysbrydol  ac  nid  yn  dym- 
horol.  Fel  hyn,  tra  yr  oedd  Crist  yn  defnyddio  y  gair 
teyrnas  Dduw,  fel  mynegiad  o  gynwysiad  gobaith  yr 
Iddewon  am  y  Messiah,  rhoddodd  iddo  ystyr  newydd  a 
helaethach,  mwy  cysegredig,  fel  yr  oedd  yn  hollol  wahanol 
hyd  y  nod  i  syniad  ei  ddisgybhon  ef  hyd  ar  ol  ei  adgyfodiad 
o  feirw. 

II.  Edrychai  Crist  ar  ei  deyrnas  fel  corỳhoriad  o  nerth- 
oedd  ac  o  ddylanwadau  goruwchnaturiol.  Teyrnas  ydyw  i 
achub,  i  adnewyddu,  i  sancteiddio  ac  i  ogoneddu  dynion, 
a  hyny  trwy  nerthoedd  goruchnaturiol  ag  sydd  yn  yni- 
weithio  yn  y  deyrnas  ei  hun.  Yn  yr  ystyr  hwn,  golyga  y 
gair  teyrnas  fwy  na  hawl  i  Iywodraethu.  Golyga  y  nerth- 
oedd  a'r  dylanwadau  sydd  o'i  mewn  hi  ei  hun  er  sicrhau 
diben  ei  bodolaeth  Y  mae  pob  teyrnas,  y  lysieuol,  yr  ani- 
feilaidd  a'r  wladol,  yn  meddu  eu  nerthoedd  a'u  deddfau 
eu  hunain  trwy  y  rhai,  ac  yn  unol  â'r  rhai,  y  cerir  yn  mlaen 
waith  y  deyrnas.  Wrth  deyrnas  Dduw  y  golygir  byd  o 
ddeddfau  ac  o  nerthoedd  anweledig  trwy  y  rhai  y  mae  Duw 
yn  bendithio  ac  yn  Ilywodraethu.  Y  mae  ei  holl  ddeddfau 
o  ran  eu  natur  yn  ysbrydol,  ac  yn  eu  hundeb  â'u  gilydd 
yn  ffurfìo  un  gyfundrefn  organaidd.  Perthyn  i  deyrnas 
nefoedd  fel  i  bob  teyrnas  arall  ddau  beth — maint  a  chyn- 
wysiad.  Gyda  golwg  ar  ei  maint  gellir  dyweyd  ei  bod  yn 
ddolen  gydiol  rhwng  y  naturiol  a'r  ysbrydol,  y 
gweledig  a'r  anweledig,  y  mewnol  a'r  allanol,  y 
tymhorol  a'r  tragwyddol,  y  presenol  a'r  dyfodol.  Fel  pob 
organyddiaeth  arall,  ymweithia  ei  egwyddorion  o'r  mewnol 
i'r   allanol,    o'r   anweledi^    i'r    gweledig.     Cynydda    fel 

gronyn  o  had  mwstard  o  fod  yn  fechan  i  fod  yn  fawr; 
mewn  ystyr  arall.  cynydda  drwy  droi  dynion  i'r  un  ansawdd 
foesol  a  hi  ei  hun,  fel  y  mae  y  lefain  yn  lefeinio  yr  holl 
does.  Yn  y  naill  ystyr  a'r  llall  golygir  fod  ei  elfenau  a'i 
nerthoedd  yn  fewnol.  Nid  Uain  o  frethyn  newydd  wedi 
ei  ddodi  wrth  hen  ddilledyn  ydyw;  ac  nid  gwin  newydd 
wedi  ei  ddodi  mewn  hen  gostrelau;  "  Ond  gwin  newydd  a 
ddodant  mewn  costrelau  newyddion "  (Mt.  ix.  17). 
Byddai  yn  dda  i  ni  gofio  yn  awr,  nad  elHr  rhoddi  gwin 
newydd  y  deymas  hon  mewn  hen  gostrelau  o  gredoau  ac  o 
gyfundraethau  duwinyddol,  a  mwy  na  haner  athronyddol. 
Oni  raid  i  bob  duwinydd  addef  fod  ein  cyfundraethau 
duwinyddol  wedi  eu  IHwio  âg  athroniaeth  Plato,  neu  Aris- 
totle,  neu  Kant,  neu  Hegel?  Tra  yn  dilyn  dysgeidiaeth 
Crist  am  ei  deyrnas  byddai  yn  fanteisiol  i  ni  sylwi  ar  y 
gwirioneddau  canlynol. 

I.  Dysgir  ni  fod  y  cyfnod  newydd  a  elwir  yn  deyrnas 
Dduw  yn  golygu  llywodraeth  Duw,  fel  yr  awgrymwyd, 
ar  galonau  a  meddyliau  dynion.  "  Gweddiwch  chwi  fel 
hyn:  Ein  Tad  yr  hwn  wyt  yn  y  nefoedd.  .  .  .  Deled  dy 
deyrnas;  Gwneler  dy  ewyllys  ar  y  ddaear,  megys  y  mae  yn 
y  nefoedd  "  (Mt.  vi.  10).  Amlwg  yw  fod  yr  archiad, 
"  Gwneler  dy  ewyllys  ar  y  ddaear,"  yn  eglurhad  ac  yn 
helaethiad  ar  yr  archiad,  "  Deled  dy  deyrnas."  Y  mae  y 
deyrnas  yn  Ilwyddo  i'r  un  graddau  ac  y  mae  ewyllys  Duw 
yn  cael  ei  chyflawni  ar  y  ddaear  "  megys  y  mae  yn  y  nef." 
Gwneir  deiliaid  y  deyrnas  i  fyny  o'r  rhai  sydd  yn  ufuddhau 
i'r  Ewyllys  Ddwyfol,  a  phan  y  bydd  yr  ufudd-dod  yn  ber- 
fîaith  bydd  y  deyrnas  yn  berffaith.  O  ganlyniad,  golyga  y 
deyrnas  Iywodraeth  Duw,  neu  Iywodraeth  ein  Tad  yr  hwn 
sydd  yn  y  nefoedd,  ar  ei  blant  y  rhai  sydd  yn  ufuddhau 
iddo.  Lleferir  weithiau  am  Dduw  fel  Brenin,  pryd  arall 
am  y  Messiah  fel  Brenin.  Barnwr  a  Deddfroddwr;  ond  yn 

mlia  ddull  bynag  y  lleferir  am  dani  gosodir  hi  allan  yn 
ddieithriad  fel  teyrnas  i  achub,  i  ddyrchafu  ac  i  ogoneddu 
dyn.  Nid  ei  hamcan  cyntaf  ydyw  penderfynu  a  meithrin  y 
berthynas  foesol  sydd  rhwng  dyn  a  dyn,  fel  y  mýn  rhai, 
eithr  ei  drychfeddwl  cyntaf  ydyw  crefydd.  Rhaid  i  bob 
peth  moesol  a  gwladol  fod  yn  ddarostyngedig  i'r  syniad 
ysbrydol.  "  Canys  eiddo  ti  yw  y  deyrnas,  a'r  nerth,  a'r 
gogoniant,  yn  oesoesoedd."  Pe  na  byddai  yr  adnod  hon 
yn  y  testyn  gwreiddiol,  am  nad  ydyw  i'w  chael  mewn  rhai 
o'r  llawysgrifau  hynaf  o  Matthew  eto,  gan  ei  bod  mor  hen, 
saif  yn  dyst  amlwg  o  syniad  yr  Eglwys  Foreuol  am  natur 
teyrnas  nefoedd,  Fel  hyn,  golyga  y  deyrnas  o  ran  ei  chyn- 
wysiad,  gymdeithas  o  ddynion  o  dan  lywodraeth  Duw, 
cymdeithas  newydd,  o  bob  llwyth,  iaith  a  chenedl,  a  phob 
un  ynddi  yn  meddu  dyfodfa  rydd  at  y  Brenin,  ac  yn  frodyr 
i'w  gilydd.  Y  mae  nodwedd  a  chymeriad  y  Brenin  yn 
dangos  nodwedd  a  chymeriad  y  deyrnas.  Gan  fod  y 
Brenin  yn  un  ysbrydol  ac  anweledig,  y  mae  y  deyrnas  yn 
ysbrydol  ac  yn  anweledig.  Bodola  fel  ffaith  yn  awr,  ond 
nid  yw  wedi  cyrhaedd  ei  hamcan  eto,  eithr  yn  ymestyn  yn 
raddol  ato.  Ei  phrif  elfen,  ei  helfen  hanfodol,  ydyw,  ei 
bod  yn  Dduwlywyddiaeth  ar  ddyn,  trwy  ddyn  ac  i  ddyn, 

2.  Y  gwaith  a  wncir  gan  y  deyrnas  ydyw  sefydlii  trefn 
a  chyfiawnder  ar  y  ddaear.  \  mae  ei  Brenin  i  deyrnasu 
mewn  cyfìawnder  ac  mewn  barn  ar  y  ddaear.  Rhaid  i'r 
deiHaid  hefyd  fod  yn  rhai  ac  y  mae  newyn  a  syched  arnynt 
am  gyfiawnder.  Rhaid  iddynt  geisio  yn  gyntaf  deyrnas 
Dduw  a'i  gyfiawnder  ef  (Mt.  vi.  33).  Golyga  y  gair  cyf- 
iawnder  yma  yr  un  peth  a  pherffeithrwydd.  Y  mae  cyf- 
iawnder  a  barn  yn  elfenau  mor  hanfodol  o  gyfansoddiad  y 
deyrnas  a  chariad  a  sancteiddrwydd,  a  rhaid  i'r  rhai  hyn 
fod  yn  elfenau  amlwg  yn  mywyd  ei  holl  ddinasyddion. 
Cyfiawnder  Duw,  ac  nid  rheolau  dynçl,  ydyw  y  cyfiawn- 

der  hwn,  a  rhaid  i  ddeiliaid  y  deyrnas  feddu  hwn.  Trwy 
wneyd  hyn  galluogir  hwy  i  gynyrchu  yn  mysg  dynion 
natur  foesol  Duw,  i  greu  gwareiddiad  newydd  ar  y  ddaear, 
ac  i  ddwyn  Duw  ei  hun  yn  frenin  ar  galonau  dynion. 

3.  V  inae  y  sefydliad  newydd  a  elwir  yn  deyrnas  Dduw 
i  Iwyddo  ar  y  ddaear  trwy  orchfygu  yn  raddol  y  galluoedd 
a'r  elfenau  gelynol  iddi.  Yr  oedd  lesu  Grist  yn  berffaith 
sicr  y  byddai  i'r  gallu  newydd  ac  ysbrydol  hwn  weithio 
ei  ffordd  yn  mlaen  er  gwaethaf  pob  ymosodiad  yn  ei  er- 
byn  (Mt.  xiii.  32,  33).  Lleferir  gan  lesu  Grist  mewn  am- 
ryw  o'i  ddanlegion.  megys  dameg  yr  had  mwstard,  dameg 
y  lefain,  dameg  yr  had  yn  tyfu  mewn  modd  nas  gwyr  efe, 
am  natur  cynydd  ei  deyrnas.  Cynydd  ydyw,  nid  trwy  ych- 
wanegiad  yn  gymaint,  fel  Ynysoedd  y  Coral,  ond  trwy 
dyfìant  graddol  fel  tyfìant  pren.  Gwir  fod  y  deyrnas  yn 
cynyddu  trwy  ychwanegiad  at  ei  deiHaid  o'r  byd,  yn  debyg 
fel  y  mae  bywyd  y  goeden  yn  cymeryd  gafael  ar  yr 
holl  ddefnyddiau  yn  y  ddaear  ac  yn  yr  awyr ;  eto  cymer  y 
cynydd  le  trwy  ymweithiad  ei  bywyd  mewnol  hi  ei  hun. 
Yn  nameg  yr  had  mwstard,  ceir  disgrifiad  o  gynydd  y 
deyrnas  trwy  ddadblygiad  ei  by wyd  mewnol ;  yn  nameg 
y  lefain,  neu  y  surdoes,  ceir  disgrifiad  o'r  gallu  mewnol  i 
drawsnewid  yr  hyn  sydd  yn  wahanol  i'w  natur  ei  hun;  yn 
nameg  yr  had  yn  tyfu  mewn  modd  nas  gwyr  efe,  dangosir 
fod  y  cynydd  yn  dibynu  ar  Dduw  ac  nid  ar  ddyn. 

Heblaw  hyn,  syniad  pellach  ydyw  ei  bod  i  Iwyddo,  er 
yn  deyrnas  ysbrydol,  trwy  goncwest  ar  ei  holl  elynion. 
Dyma  y  syniad  sydd  yn  ngweledigaeth  Daniel.  "  Ac  yn 
nyddiau  y  brenhinoedd  hyny,  y  cyfyd  Duw  y  nefoedd  fren- 
hiniaeth  yr  hon  ni  ddistrywir  byth;  a'r  frenhiniaeth  ni 
adewir  i  bobl  eraill,  ond  hi  a  faluria  ac  a  dreulia  yr  holl 
frenhiniaethau  hyn.  a  hi  a  saif  yn  dragywydd  "  (Dan.  ii. 
44 ).  Cymwysa  yr  Iddewon  hyd  y  dydd  hwn  y  brophwyd- 

oliaeth  hon  atynt  eu  hunain  fel  cenedl,  ac  mewn  ystyr 
genedlaethol;  ond  rhoddir  ystyr  ddyfnach  a  helaethach  i'r 
geiriau  gan  Grist.  Y  gelynion  sydd  i'w  gorchfygu  ydyw 
pechod  a  marwolaeth.  Y  mae  yma  ddwy  deyrnas,  y  ddwy 
yn  ysbrydol,  a'r  ddwy  yn  gwrthdaro  yn  erbyn  eu  gilydd. 
Yr  oedd  yn  mron  holl  wyrthiau  Crist  yn  cyfeirio  yn  union- 
gyrchol  yn  erbyn  teyrnas  Satan,  a'i  effeithiau  yn  naturiol 
ac  yn  foesol  ar  ddynion.  "  Os  ydwyf  fi  trwy  Ysbryd  Duw 
yn  bwrw  allan  gythreuliaid,  yna  daeth  teyrnas  Duw  atoch" 
(Lc.  iv  i8).  Gallasid  meddwl  nad  ydyw  y  cyfeiriad  hwn 
at  ei  wyrthiau  yn  golygu  dim  mwy  na  gwaith  y  deyrnas 
oddiallan  yn  creu  gwareiddiad  newydd  ar  y  ddaear;  ond 
o'r  tu  ol  i'r  gweithrediadau  hyn,  y  mae  nerthoedd  mewnol 
y  deyrnas  yn  dwyn  y  cafîaeliaid  oddiar  y  cadarn,  ac  yn 
gwaredu  y  rhai  a  garcharwyd  yn  gyfiawn.  Priodola  yr 
Arglwydd  lesu  y  gwaith  hwn  i'r  Ysbryd  Glan.  Yr  Ys- 
bryd  Glan  a'i  eneiniodd  ef  ei  hun,  nid  yn  unig  i  ryddhau 
cyrph  dynion  o  afael  pechod  a  Satan,  ond  i  waredu  ys- 
brydoedd  dynion;  eu  hail  eni  a'u  sancteiddio,  mewn  trefn 
i  fod  yn  ddeiliaid  cymwys  yn  y  dragwyddol  deyrnas.  Yn 
narlun  Vedder,  yr  hwn  a  alwai  yn  Ddameg  y  Bywyd,  am- 
cenir  portreadu  y  bywyd  moesol  diweddar.  Yn  y  darlun 
gwelir  yr  awyr  yn  isel,  ac  yn  Ilawn  o  gymylau  duon,  y 
tu  ol  i'r  rhai  y  mae  gweithrediadau  dirgel  yn  cymeryd  Ile. 
Gwelir  Ilechwedd  craig  noeth  a  grisiau  yn  myned  i  fyny  ar 
hyd-ddi  tua  Ile'r  Benglog.  Ar  ben  y  Benglog  gwelir  tros- 
tan,  a'r  llythyrenau  I.  N.  R.  J.  ar  ei  waelod,  yn  golygu  y 
groes,  o'r  hon  y  llifa  allan  ddylanwadau  nerthol  ac  iach- 
usol  i'r  awyr  ac  i'r  cymylau  duon  a  gwenwynig.  Yn  ymyl 
y  groes  saif  Satan  gyda  golwg  faleisus,  â  phiol  yn  Ilawn  o 
aur  o  dan  ei  gesail,  y  rhai  a  luchir  ganddo  tua'r  groes,  fel 
y  lluchia  yr  hauwr  yr  had  o'i  law,  mewn  trefn  i  geisio 
gwenwyno  fiFynonell  y  dylanwadau  iachusol  sydd  yn  rhedeg 

allan  o  honi.  Y  mae  gwanc  am  gyfoeth,  moethau,  a 
phleserau  yn  rhedeg  i  mewn  i'r  "  nefolion  leoedd,"  ac  yn 
bygwth  gwenwyno  bywyd  ysbrydol  yr  Eglwys.  Gwaith 
y  deyrnas  ydyw  gorchfygu  y  drwg  oddi  mewn  iddi  hi  ei 
hun  yn  ogystal  ac  oddi  allan  iddi  ei  hun. 

4.  Golyga  y  cyfnod  newydd  a  elwìr  teyrnas  Ddtiw  fod 
y  llywodraeth  ar  feddyliaii  a  chalonau  dynion  yn  llywodr- 
aeth  Dadol.  Golyga,  ar  un  llaw,  berthynas  benarglwydd- 
iaethol  Duw  â  dynion;  ac  ar  y  llaw  arall,  ei  berthynas 
Dadol  â'i  blant  fel  deiHaid  y  deyrnas.  Gwneir  ymdrech 
deg  gan  rai  meddylwyr  diweddar  i  ddileu  y  syniad  Calfìn- 
aidd,  fel  y  galwant  ef,  am  benarglwyddiaeth  Duw.  Natur- 
iol  ydyw  gofyn  ynte,  Pa  beth  sydd  ganddynt  i'w  gynyg  i  ni 
yn  ei  le?  Ni  ddylem  ollwng  ein  gafael  o  syniad  mawr 
Paul  yn  yr  Epistol  at  y  Rhufeiniaid  heb  gael  rhywbeth 
mawr  yn  gyfnewid  yn  ei  le.  Yr  hyn  a  gynygir  yn  ei  le 
ydyw  y  pwnc  gogoneddus  o  Dadolaeth  Duw.  Ond 
gwreiddia  hyn  yn  y  cyfeiliomad  fod  Penarglwyddiaeth  a 
Thadolaeth  Duw  yn  ddau  beth  gwahanol  a  chroes  i'w 
gilydd.  Ond  nid  ydynt  felly.  Nid  yw  penarglwyddiaeth 
yn  golygu  dim  mwy  na  hawl  a  gallu  i  lywodraethu  ar  ei 
eiddo  ei  hun  yn  ol  ei  ewyllys.  Ac  yn  Nuw,  yn  ol  dysgeid- 
iaeth  Crist,  y  mae  yr  hawl  a'r  gallu  yn  fîynonellu  mewn 
Tad.  Dyma  un  o  wersi  y  Bregeth  ar  y  Mynydd.  "  Cer- 
wch  eich  gelynion.  bendithiwch  y  rhai  a'ch  melldithiant, 
gwnewch  dda  i'r  rhai  a'ch  casant,  a  gweddiwch  dros  y  rhai 
a  wnel  niwed  i  chwi,  ac  a'ch  erlidiant.  fel  y  byddoch  blant 
i'ch  Tad  yr  hwn  sydd  yn  y  nefoedd ;  canys  y  mae  efe  yn 
peri  i'w  haul  godi  ar  y  drwg  a'r  da,  yn  gwlawio  ar  y  cyf- 
iawn  a'r  anghyfiawn  "  (Mt.  v.  44,  45).  Mynegir  syniad 
tebyg  i  hwn  gan  Seneca.  "  Os  mynwch  efelychu  y  duw- 
iaii,"  medd  efe.  "  gwnewch  dda  i'r  aniolchgar,  oblegyd  y 

mae  yr  haul  yn  codi  ar  long-ddrylliadau  wedi  eu  gadael,  a'r 
mòr  yn  agor  ei  ddorau  i  for-ladron." 

Drachefn,  lleferir  gan  y  Gwaredwr  mewn  dwy  o'i 
ddamegion  am  deyrnas  nefoedd  fel  gwledd  wedi  ei 
gwneuthur  gan  frenin.  Yn  nghefn  y  syniad  tybir  fod  y 
brenin  yn  Dad.  I'w  feddwl  ef  nid  yw  brenin  a  thad  i'w 
gv/ahanu.  Ceisia  rhai  brofi  nid  yn  unig  fod  gwahaniaeth 
rhwng  brenin  a  thad,  ond  eu  bod  i'w  gwahanu,  ac  mai  y 
syniad  gwreiddiol  ydyw  y  syniad  am  Dduw  fel  brenin,  ac 
mae  rhyw  elfen  israddol  ydyw  y  syniad  am  dano  fel  Tad. 
Ar  y  llaw  arall,  meddyUa  eraill  mai  y  syniad  am  dano  fel 
Tad,  hyny  yw,  mai.  Tadolaeth  ydyw  yr  elfen  ddyfnaf  yn 
natur  Duw,  ac  nad  yw  y  syniad  o  frenin  ond  ail  beth;  o 
ganlyniad  nid  yw  y  syniad  am  y  deyrnas  yn  meddu  un 
gwerth  crefyddol  i  ni,  tra  y  mae  y  syniad  am  ei  Dadol- 
aeth  yn  hanfodol  felly.  Ond  i  feddwl  Crist,  fel  y  sylwyd, 
ac  fel  y  gwelir  yn  Ngweddi  yr  Arglwydd,  y  mae  y  ddau 

yn  un.     "  Ein  Tad  yr  hwn  wyt  yn  y  nefoedd Deled 

dy  deyrnas;  gwneler  dy  ewyllys,  megys  yn  y  nef,  felly  ar 
y  ddaear  hefyd  "  (Mt.  vi.  9).  Dylid  cofio  mai  drychfeddwl 
dwyreiniol  yw  hwn.  I'r  dwyreiniwr  nid  oedd  y  brenin  yn 
ddim  ond  ystyr  eangach  na  thad  yn  naturiol ;  oblegyd  ed- 
rychid  ar  y  Ilwyth  fel  un  teulu,  a'r  brenin  yn  dad  iddynt. 
Y  gwahaniaeth  rhwng  syniad  Crist  a'r  syniad  hwn  ydyw, 
fel  y  profwyd  yn  y  bennod  ar  Dadolaeth  Duw,  ei  fod  ef 
yn  dysgu  nad  yw  Duw  yn  Dad  i  neb  ond  i  ddeiliaid  priodol 
teyrnas  nefoedd.  Hwynt  hwy  yn  unig  ydyw  plant  y 
deyrnas ;  ac  y  maent  felly  am  eu  bod  wedi  eu  geni  o  Dduw. 
Yn  yr  Hen  Destament  ni  leferir  am  Dduw  fel  Tad  i  berson- 
au  unigol  ond  fel  Tad  i  Israel,  fel  Tad  i'r  genedl  yn  eu 
ffurf  gorphoredig.  Y  mae  y  berthynas  hon  wedi  peidio  a 
bod,  ond  y  mae  y  berthynas  bersonol  yn  parhau.  Gan 
blant  y  deyrnas  yn  unig  y  mae  hawl  i  ddyweyd  wrth  y 

Brenin  "'  Ein  Tad."  Pa  betli  bynag  ellir  ddyweyd  am 
dano  fel  Brenin,  gellir  ei  ddyweyd  am  dano  fel  Tad.  Pa 
beth  bynag  sydd  yn  gynwysedig  yn  y  deyrnas — maddeu- 
ant,  dinasfraint.  rhyddid,  hawl  i  neshau  at  y  Brenin,  byw 
yn  llewyrch  ei  wyneb,  ac  o  dan  gysgod  ei  orsedd,  y  mae  y 
cwbl  yn  troi  yn  eiddo  byth  i'r  dinasyddion  am  eu  bod  yn 
blant.  Yn  y  tair  Efengyl  gyntaf  y  gair  a  ddefnyddir  am 
etifeddu  bywyd  tragwyddol  ydyw  myned  i  mewn  i  deyrnas 
Dduw;  ond  y  gair  a  ddefnyddir  gan  loan  am  yr  un  peth, 
ydyw  geni  oddi  uchod. 

Yn  awr,  yn  ngoleuni  y  pedwar  syniad  a  nodwyd,  nyni 
a  welwn  fod  teyrnas  Dduw  yn  golygu  yr  egwyddorion,  y 
nerthoedd  a'r  dylanwadau  hyn  ag  sydd  yn  creu  ar  y  ddaear 
gymdeithas  organaidd  a  newydd,  ysbrydol  a  moesol,  yr 
hwn  sydd  yn  caru  Duw,  yn  caru  eu  gilydd,  ac  yn  ufuddhau 
i'w  ewyllys  ef  fel  Tad-frenin.* 

III.  Fod  teyrnas  nefoedd  yn  gyfundrefn  o  wirioneddau 
y  rliai  a  sylweddolir  yn  mhrofiad  y  deiliaid,  a'r  rltai  sydd 
yn  gweithio  o'r  ysbrydol  yn  yr  enaid  i'r  tnoesol  yn  y 
bywyd.  Fel  rheswm  am  orchymyn  i'r  disgybHon  fyned 
i'r  holl  fyd,  a  phregethu  yr  Efengyl  i  bob  creadur,  dywed, 
"  Rhoddwyd  i  mi  bob  awdurdod  yn  y  nef  ac  ar  y  ddaear  " 
(Mt.  xxviii.  18).  Golyga  hyn  ei  fod  yn  Arglwydd,  fel 
Duw-ddyn,  ar  holl  natur,  fel  y  byddai  i'w  holl  nerthoedd 
ci  wasanaethu  ef  a'i  bobl  (Mc.  xvi.  17,  18).  Nodir  y  nef 
yn  gyntaf  fel  eisteddle  ei  lywodraeth,  o'r  lle  yr  oedd  i 
afon  yr  Ysbryd  Glan.  Cynwysa  y  geiriau  "  nef  a  daear  " 
yn  iaith  y  Beibl,  yn  hanes  y  cread  (Gen.  i.  i)  yr  holl  gre- 

•  Ceir  cyâawnder  o  lenyddiaeth  ar  y  pwnc  hwn,  ac  yn  eu  mysg 
gellir  nodi  fel  rhai  diweddar  :  Hastings'  D.  B.,  Kingdom  of  God ; 
Prof.  Stanton's,  The  Jewish  and  the  Christian  Messiah,  Chap.  ii.,  p. 
239 ;  Dalman's,  Words  of  Christ,  p.  334 ;  Dr.  Sanday  in  the  Expositor, 
íer.  iv.,  voI.  iii. 

adigaeth,  yn  weledig  ac  yn  anweledig.  Efe  ydyw  iinig 
Benaeth  yr  holl  greadigaeth,  oblegyd  fod  pob  peth  wedi 
eu  darostwng  iddo,  oddieithr  Duw  yn  Mherson  y  Tad. 
Dyma'r  deyrnas  yn  ei  eangder,  yr  hon  sydd  mor  eang  a'r 
greadigaeth,  yn  neiUduol  y  Uywodraeth  foesol.  Ond  pa 
beth  yw  cynwysiad  y  deyrnas  ?  Dyhd  yn  wastad,  er  mwyn 
eglurder  meddyliol,  gadw  y  gwahaniaeth  hwn  yn  ghr  yn 
ein  meddwl — y  deyrnas  yn  ei  eangder  a'r  deyrnas  yn  ei 
chynwysiad.  O  fewn  y  deyrnas  fawr,  yr  hon  sydd  mor 
eang  a'r  greadigaeth,  y  mae  teyrnas  nefoedd  yn  ei  chyn- 
wysiad,  yr  hon  sydd  yn  gyfansoddedig  o'r  rhai  y  mae 
newyn  a  syched  aniynt  am  gyfìawnder,  y  tangnefeddwyr, 
y  rhai  pur  o  galon,  a'r  plant  oll  y  rhai  sydd  yn  meirw  yn 
cyraedd  oedran  a  chyfrifoldeb:  "  Canys  eiddo  y  cyfryw  rai 
i'w  teyrnas  nefoedd."  Dechreua  ar  ei  gwaith  yn  nghalon- 
au  dynion  yn  y  byd  hwn ;  by wyd  y  deyrnas  a  blenir  gan  yr 
Ysbryd  Glan,  ac  a  roddir  gan  Fab  Duw,  yn  y  galon.  "  A 
minau  ydwyf  yn  rhoddi  iddynt  fywyd  tragwyddol,  ac  ni 
chyfrgollant  yn  dragywydd."  Trwy  eu  bywyd  hwy  ym- 
weithia  egwyddorion  mewnol  a  hanfodol  y  deyrnas  i  galon 
cymdeithas,  fel  halen  a  goleuni,  gan  greu  gwareiddiad 
newydd  ar  y  ddaear. 

Fel  hyn,  o  fewn  yr  awdurdod  gyfíredinol  y  mae  cynwys- 
iad  y  deyrnas.  Gellir  dweyd  fod  y  berthynas  rhwng  eang- 
der  y  deyrnas  a'i  chynwysiad  yn  debyg  i'r  hyn  sydd  yn 
bod  rhwng  y  meddwl  â  byd  y  meddwl.  Y  mae  byd  y 
meddwl  yn  anrhaethol  eangach  na'r  meddwl,  neu  gynwys- 
iad  ei  wybodaeth.  Y  mae  byd  y  meddwl  yn  cynwys  pob 
peth  àg  sydd  yn  wrthrychau  meddyliaeth,  hyny  yw,  Duw 
yn  yr  oll  ac  ydyw,  a  phob  peth  sydd  yn  byw,  ac  yn  bod 
ynddo  ef.  Yr  un  modd  am  y  deyrnas  o  ran  ei  eangder  ac 
o  ran  ei  chynwysiad.  Fel  y  mae  miloedd  o  Gymry  o  fewn 
y  Talaethau  Unedig  yn  derbyn  amddiffyniad  ei  Ilywodr- 

aeth  a'i  manteision  ac  heb  fod  yn  ddinasyddion ;  felly  hefyd 
am  filiynau  o  ddynion  sydd  yn  byw  heddyw  ar  y  ddaear. 
Y  maent  yn  derbyn  yr  amddififyniad,  y  gwareiddiad  uchel 
a'r  manteision  gogoneddus  a  gynyrchir  gan  ddylanwad 
teyrnas  nefoedd,  ond  nid  ydynt  yn  ddinasyddion  o  honi. 
Deiliaid  ydynt  o  Iywodraeth  foesol  arall ;  o  deyrnas  y  tyw- 
yllwch.  Y  mae  y  porth  i'r  deyrnas  nefoedd  yn  gyfyng; 
ond  ar  ol  myned  i  mewn  drwyddo  y  mae  sylfaen  i  adeiladu 
erbyn  tragwyddoldeb. 

IV.  Y  cysylltiad  sydd  rhwng  yr  anianol  a'r  ysbrydol  yn 
y  deyrnas.      Teyrnas  ysbrydol  ydyw:  "  Fy  mrenhiniaeth 

i  nid  yw  o'r  byd  hwn Ond  yr  awrhon  nid  yw  fy 

mrenhiniaeth  i  oddi  yma."  Yna  y  dywedodd  Pilat  wrtho, 
"  Wrth  hyn  ai  brenin  wyt  ti?"  "  Er  mwyn  hyn  y'm 
ganed,  ac  er  mwyn  hyn  y  daethum  i'r  byd,  fel  y  tystiolaeth- 
wn  i'r  gwirionedd  "  (lo.  xviii  36,  37).  Nid  yw  o'r  byd 
hwn  o  ran  ei  ffynonell  a'i  awdurdod.  Daeth  i'r  byd  hwn 
yn  Mherson  yr  lesu,  a  sefydlwyd  hi  ganddo  yma.  Crist 
ydyw  yr  unig  un  yn  hanes  y  byd  a  sefydlodd  grefydd  heb 
ryw  fath  o  gysylltiad  rhyngddi  â'r  wladwriaeth.  Yr  oedd 
y  cysylltiad  hwn  yn  bodoli  rhwng  yr  Eglwys  â'r  wladwr- 
iaeth  o  dan  yr  Hen  Oruchwyliaeth ;  ond  y  mae  teyrnas  nef- 
oedd  yn  eithriad  i  hyn.  Gwrthodai  Crist  y  pethau  a 
chwenychir  gan  ddynion,  megys  gallu.  cyfoeth.  anrliyd- 
edd.  dylanwad  a  phleserau,  a  dewisiai  yn  eu  Ile  bob  peth  ag 
y  mae  dynion  yn  eu  casau.  megys  tylodi,  gwaradwydd  a 
hunan-aberth.  Gwnaeth  ef  ddioddefaint  a  marwolaeth  yn 
rhan  o'i  deyrnas. 

Er  fod  y  deyrnas  hon  yn  un  ysbrydol,  eto  nid  oes 
neb  wedi  dangos  yn  eglurach  na  Christ  ei  hun  fod  cysyllt- 
iad  agos  rhyngddi  â'r  byd  hwn  yn  ei  ddeddfau,  yn  ei  egnion 
naturiol,  ac  yn  ei  holl  hanes,  yn  naturiol  a  moesol.  Dang- 
osir  y  gwirionedd  hwn  yn  y  gwyrthiau.     Ymdrechai  Pen 

y  deyrnas,  nid  yn  unig  i  ddileu  efîeithiau  dinystriol  pechod 
ar  ysbrydoedd  dynion  ond  ar  eu  cyrph  hefyd.  Yr  oedd  ef 
yn  iachau  pob  math  o  anhwylderau  meddyliol,  a  phob  math 
o  afìechydon  yn  mysg  y  bobl  (Mt.  iv.  23).  Ei  orchymyn 
i'r  Apostolion  wrth  eu  cychwyn  at  eu  gwaith  ydoedd. 
"  lachewch  y  cleifion,  glanhewch  y  gwahanglwyfus,  ad- 
gyfodwch  y  meirw,  bwriwch  allan  gythreuliaid."  Plygai 
ddeddfau  y  byd  naturiol  yn  mhob  dull  o  dan  ei  awdurdod, 
pan  y  byddai  cyflawni  anghenion,  neu  symud  dioddefìadau 
yn  y  cwestiwn.  Gan  fod  y  deyrnas  yn  cymeryd  gafael  yn 
yr  oll  o  ddyn,  gorph,  enaid  ac  ysbryd,  daw,  o  angenrheid- 
rwydd,  i  gyffyrddiad  uniongyrchol  â  phob  egni,  a  phob 
deddf,  ac  â  phob  gelyn  sydd  yn  dal  cysylltiad  âg  ef.  Cyn 
i  ddwyfol  ysbrydoliaeth  ehedeg  oddiar  wefusau  unig 
brophwyd  y  Testament  Newydd  ceir  ganddo  desgrifiad 
gogoneddus  o'r  deyrnas  hon  yn  dyfod  i  lawr  o'r  nef,  a'r 
effeithiau  sydd  yn  cymeryd  lle  ar  y  ddaear  mewn  canlyniad. 
O  dan  ei  dylanwad  creir  nefoedd  newydd  a  daear  newydd, 
ffurfir  cymdeithas  newydd  o  ddynion  sanctaidd,  dyrchefir  a 
choethir  llenyddiaeth,  Ilenwir  enaid  y  bardd  â  gweledig- 
aethau  newyddion,  galluogir  yr  hael  i  ddyfeisio  haelioni,  i 
godi  ysbytai  i'r  cleifion,  a'r  hwn  sydd  ar  ddarfod  am  dano, 
a  chartrefi  i'r  plant  amddifaid,  i'r  hen  a'r  methedig.  O  dan 
ei  goleuni  a'i  gwres  troir  yr  anialwch  i  flodeuo  fel  rhosyn 
a'r  diffaethwch  fel  gardd  yr  Arglwydd  (Dad.  xxi.  4).  Yn 
mysg  breuddwydion  cewri  meddyliol  yr  hen  fyd  am  lyw- 
odraeth  berffaith,  ni  cheir  yr  un  a  ddeil  ei  gydmaru  am 
foment  â  theyrnas  Dduw.  Nid  yw  y  greadigaeth  a  rhag- 
luniaeth  ddwyfol  yn  dal  cysylltiad  agosach  â'u  gilydd  nag 
y  mae  y  naill  a'r  Ilall  yn  ei  ddal  â  Brenin  y  deyrnas  hon. 
Cyn  gadael  y  pwnc  hwn  byddai  yn  fanteisiol  i  ni  sylwi  ar 
dri  pheth :  — 

1.  Fod  y  deyrnas  hon  wedi  cael  ei  bod  yn  ngwyrth  yr 
Ymgnawdoliad,  a  bydd  yn  diweddu  yn  ei  fftirf  bresenol  yn 
ngwyrth  yr  Adgyfodiad  Cyffredinol.  Nid  yw  gwyrth  yn 
ymddangos  yr  un  peth  i  lygad  athroniaeth  ac  i  lygad  cre- 
fydd.  I  lygad  athroniaeth  digwyddiad  ydyw  gwyrth  yn 
cymeryd  Ue  nad  all  achosion  naturiol  roddi  cyf rif  am  dano ; 
ond  i  lygad  crefydd  arwydd  ydyw  o  bresenoldeb  Duw  yn 
dadguddio  eí  hun  i  ryw  ddiben  neillduol.  Nid  yw  y  Beibl 
yn  cydnabod  bodolaeth  yr  anhawster  gwyddoregol,  sef 
fod  gwyrth  yn  groes  i  unffurfìaeth  natur.  Y  rheswm  am 
hyn  yw  fod  crefydd  y  Beibl  yn  cael  ei  bod  mewn  gwyrth. 
Fel  y  mae  unffurfiaeth  natur  yn  rhan  bwysig  o  gredo 
gwyddoreg,  felly  hefyd  y  mae  ymyriadau  goruwch- 
naturiol  yn  rhan  bwysig  a  gwreiddiol,  o  gredo  y 
Cristion.  Ni  feddyliodd  neb  o  brif  feddylwyr  y  byd,  ag 
sydd  yn  credu  mewn  Duw  personol,  fod  yn  bosibl  ei  rwymo 
àg  unffurfiaeth  natur  fel  nad  all  ysgwyd  ei  law  pan  yr 
ewyllysia  wneyd  hyny.  I'r  rhai  sydd  yn  credu  mai  Duw 
a  ymddangosodd  yn  y  cnawd,  nid  oes  yr  anhawster  leiaf 
i  gredu  ei  fod  yn  cyflawni  gwyrthiau  i  ddibenion  dyngarol. 

2.  Colygir  fod  Brenin  teyrnas  nefoedd  yn  bresenol  yn 
mhob  rhan  o  honi,  ac  yn  barod  i  gyflawni  ei  ewyllys  bob 
mynyd.  Nid  oes  gan  wyddoreg  un  Ilais  ar  y  pwnc  hwn. 
Ei  gwaith  priodol  hi  ydyw  chwilio  am  ffeithiau,  ac  i  ffeith- 
iau,  mewn  natur,  cymdeithas  a  chrefydd,  a'u  dosbarthu. 
Gwaith  athroniaeth  ac  nid  gwyddoreg  ydyw  myned  at 
achosion,  y  rhai  sydd  o'r  tu  ol  i'r  ffeithiau.  Pechod  an- 
faddeuol  y  rhan  fwyaf  o  wyddonwyr  ydyw  eu  bod  yn  troi 
yn  athronwyr  neu  yn  brophwydi,  ac  yn  bob  un  o'r  ddau, 
fcl  Huxley.  Heblaw  hyn,  nid  oes  gan  y  Cristion  hawl  i 
sefyll  ar  dir  canol,  rhwng  y  naturiol  a'r  goruwchnaturiol, 
am  y  rheswm  syml  fod  y  ddwy  diriogaeth  yma  yn  rhedeg 
i'w  gilydd  fel  nad  oes  tir  canol  i  sefyll  arno.     Tra  y  mac 

y  Cristion  yn  credu  yn  unfiFurfiaeth  natur  mor  aiddgar  a'r 
gwyddonydd,  ond  y  mae  ef  yn  credu  mwy.  Iddo  ef  y  mae 
natur  yn  cynwys  mwy  nag  unffurfiaeth  anianyddol,  sef 
trefn  foesol  ac  ysbrydol.  Gan  fod  pechod  wedi  tori  ar  y 
drefn  foesol  hon,  ac  wedi  ei  thaflu  i  anrhefn,  dyma  Fab 
Duw  yn  ymddangos  yn  y  cnawd  i  adferu  trefn  yn  ol,  ac  yr 
oedd  ei  weithredoedd  nerthol  yn  rhan  oV  cynllun  dwyfol 
tuag  at  sicrhau  hyn.  Fel  y  dywedwyd  yn  flaenorol,  yr 
oeddynt  yn  mron  oll  yn  cael  eu  cyflawni  mewn  trefn  i 
symud  rhyw  anffodion  oeddynt  yn  effeithiau  pechod. 

3.  Nodwedd  arbenig  arall  a  berthyn  i'r  deyrnas  ydyw 
fod  ei  gwyrthiau  olL  yn  dal  cysylUiad  â  rhyw  wirionedd  neill- 
duol.  Onid  yw  yn  beth  sŷn  fod  rhai  o'r  rhyddfeddylwyr 
diweddar  yn  credu  yn  nilysrwydd  yr  Efengylau,  ac  er  hyny 
yn  gwadu  y  gwyrthiau?  Try  y  rhyddfeddylwyr  diwedd- 
ar,"  medd  Mr.  Lecky,  "  o  amgylch  y  drychfeddwl  o  Grist 
ionogaeth,  a  derbyniant  ei  hysbryd  heb  ei  athrawiaethau, 
ei  hanesion  heb  y  goruwchnaturiol."  Proffesir  derbyn 
maeth  a  chynaliaeth  o'i  gwersi,  ac  o'i  moeseg,  heb  y  gor- 
uwchnaturiol?"  ünd  digon  yn  atebiad  i  hyn  yw  dyweyd 
fod  yr  holl  wyrthiau  yn  chwareu  rhan  mor  bwysig  yn  sef- 
ydliad  teyrnas  nefoedd  fel  y  byddai  eu  priodoli  i  ddychymyg 
ei  ganlynwyr,  neu  i  oes  ddiweddarach,  yn  dinystrio  dilys- 
rwydd  yr  Efengylau,  nid  yn  rhanol,  ond  yn  hollol,  ac  yn 
cyflwyno  lesu  o  Nazareth  i  ni  fel  person  mor  ffugiol  a 
Hercules.  Y  gwirionedd  amlwg  yw  fod  y  gwyrthiau  yn 
dal  cysylltiad  mor  agos  â  sefydliad  teyrnas  nefoedd  fel 
nad  ydyw  yr  athrawiaeth  am  Dadolaeth  Duw,  trefn  gras,  a 
gwyrth  yr  adgyfodiad,  yn  gyflawn  hebddynt.  Heblaw 
hyn,  dengys  y  gwyrthiau  fod  y  greadigaeth  oll  fel  un  teulu, 
yr  hwn  a  unir  gan  wregys  cariad  dwyfol,  ac  nid  gan  egnion 
a  deddfau  anianyddol. 

4.  Ueferir  gan  Grist  atn  sefydliad  a  bodolaeth  ei 
deyrnas  fel  un  i  ddyfod,  wedi  dyfod,  ac  i  ddyfod.  Yn 
y  cysylltiad  hwn  y  cyfarfyddwn  a  mwyaf  o  anhawster,  ac  o 
wahanol  syniadau.  Ceir  nifer  luosog  o  ymadroddion  yn  y 
rhai  y  dywedir  fod  y  deyrnas  yn  agos,  ei  bod  wedi  dyfod, 
ac  na  byddai  i'r  genedlaeth  hono  fyned  heibio  heb  ei 
gweled.  "  Edifarhewch,  canys  nesaodd  teyrnas  nef- 
oedd,"  neu,  *'  Yr  amser  a  gyfìawnwyd,  a  theyrnas  Dduw 
a  nesaodd;'"  "  Er  hyny,  gwybyddwch  fod  teyrnas  Dduw 
wedi  nesau  atoch;"  "Yn  wir,  meddaf  i  chwi  y  mae  rhai  o'r 
rhai  a  safant  yma,  ni  phrofant  angau  hyd  oni  welent 
deyrnas  Dduw,"  neu,  "  Ni  phrofant  angau  hyd  oni  welont 
Fab  y  dyn  yn  dyfod  yn  ei  frenhiniaeth  "  (Mt.  iv.  17;  Mc. 
i.  15;  Lc.  X.  11;  Mc.  ix.  I).  Golyga  y  gair  "  nesaodd  " 
yn  yr  ymadroddion  hyn,  nid  fod  y  deyrnas  yn  dyfod  draw 
yn  y  pellter,  eithr  bod  yr  hyn  a  fu  unwaith  yn  mhell  wedi 
dyfod  yn  fiíaith  bresenol.  Dewiswyd  y  gair  nesaodd  yn 
fwriadol  i  gyfleu  nid  y  syniad  o  bellder,  ond  y  syniad  ei 
bod  eisoes  wedi  dyfod. 

Ceir  dosbarth  o  ymadroddion  eto  yn  y  rhai  y  lleferir 
am  y  deyrnas  fel  un  i  ddyfod.  megys :  "  A  Mab  y  dyn 
pan  ddel  yn  ngogoniant  ei  Dad,  gyda'r  angylion  sanct- 
aidd;"  "  Yna  y  dywed  y  Brenin  wrth  y  rhai  ar  ei  ddeheu- 
law.  deuwch  chwi,  fendigedigion  fy  Nhad,  etifeddwch  y 
deyrnas  a  barotowyd  i  chwi  cyn  seiliad  y  byd  "  (Mt.  xxv. 
34)  .  Y  mae  y  gair  "  bendigedigion  fy  Nhad  "  yn  gyf- 
ystyr  a'r  gair  Hebraeg  anwyliaid  fy  Nhad.  Nid  oes  y  sail 
leiaf  yn  yr  Efengylau  am  yr  amrywiaeth  hwn  o  lefaru  am 
y  deyrnas  fel  un  yn  agos,  neu  un  wedi  dyfod,  neu  un  i 
ddyfod  yn  mhell  yn  mlaen,  i'r  syniad  fod  Crist  yn  newid 
ei  feddwl  i  ganlyn  yr  amgylchiadau.  Yn  nechreu  ei  weini- 
dogaeth  dywedir  ei  fod  yn  pregethu  fod  y  deyrnas  wedi 
agosau.  yn  ei  Iwyddiant  yn  nghanol  ei  weinidogacth,  ei 

fod  yn  pregethu  fod  y  deyrnas  yn  eu  mysg,  ond  pan  y 
deallodd  y  byddai  i'r  genedl  ei  wrthod  a'i  ladd  ei  fod  yn 
cyhoeddi  y  byddai  i'r  deyrnas  "ddyfod  "  yn  mysg  y  cen- 
edloedd.  Dyfais  esboniadol  gywrain  yw  hon,  ond  hollol 
groes  i'r  Efengylau,  oblegyd  ceir  y  gwahanol  amseriadau 
hyn  yn  yr  un  bennod,  ac  unwaith,  yn  yr  un  adnod  (Mt.  x. 
15;  Lc.  xviii.  17).  Y  mae  y  gair  teyrnas  nefoedd  yn  cael 
ei  gysylltu  yn  niwedd  gweinidogaeth  Crist  â  dinystr  Jeru- 
salem  ac  â  dydd  y  farn  (Lc.  xvii.  21 ;  Mt.  xiii.  21,  31). 

Yn  awr,  wrth  deyrnas  Dduw,  fel  y  sylNyyd,  y  golygir  y 
trefniad  presenol  trwy  yr  hwn  y  mae  Duw  yn  lly wodraethu 
ar  galonau  dynion,  fel  y  mae  ei  ewyllys  yn  cael  ei  gwneyd 
ar  y  ddaear  megys  y  mae  yn  y  nef.  Daeth  y  deyrnas  i'r 
byd  hwn  trwy  yr  Ymgnawdohad,  y  farwolaeth  lawnol.  a 
thrwy  dywalltiad  yr  Ysbryd  Glan.  Mewn  un  ystyr  yr  oedd 
yn  dyfod  yn  ngweinidogaeth,  adgyfodiad  ac  esgyniad 
Crist;  mewn  ystyr  arall  y  mae  yn  parhau  i  ddyfod  hyd 
ddydd  y  farn.  Bodola  yn  awr  mewn  sefyllfa  gymysgedig 
o  wenith  ac  efrau.  Gan  nad  yw  y  drwg  yn  elfen  yn  y 
deyrnas  daw  adeg  yn  ei  hanes  pan  y  bydd  y  da  a'r  drwg 
wedi  eu  didol  am  byth.  Er  ei  bod  yn  fechan  yn  ei  dech- 
reuad,  trwy  ymweithiad  ei  bywyd  mewnol  yn  raddol  cyn- 
ydda  i  fod  mor  fawr  fel  y  bydd  yn  brif  ryfeddod  y  nefoedd 
ei  hun. 


PENNOD  X. 

DYSGEIDIAETH    CRIST    AM    BERTHYNAS    YR    EGLWYS 
A'R  DEYRNAS. 

Yn  ol  yr  adroddiad  yn  yr  Efengylau,  dwy  waith  y  ceir 
i  Grist  ddefnyddio  y  gair  Eglwys,  tra  yr  oedd  y  gair 
teyrnas  ar  ei  wefusau  yn  fynych,  sef  unwaith  wrth  Pedr, 
ai  unwaith  mewn  cysylltiad  â  disgyblaeth  eglwysig.  "  Ac 
os  efe  ni  wrendy  arnat,  dywed  i'r  eglwys;  ac  os  efe  ni 
wrendy  ar  yr  eglwys  chwaith,  bydded  ef  i  ti  megys  yr 
ethnig  a'r  publican  "  (Mt.  xviii.  17).  Nid  yw  y  gair  Eg- 
Iwys  yn  dyfod  i  mewn  yn  y  lle  hwn  ond  yn  achlysurol,  pan 
yr  oedd  y  Gwaredwr  yn  llefaru  ar  fater  arall.  Ond  yn  ei 
ymadrodd  wrth  Pedr,  ^'  Ar  y  graig  hon  yr  adeiladaf  fy 
eglwys,  a  phyrth  uflíern  nis  gorchfygant  hi,"  llefara  yn 
uniongyrchol  am  ei  Eglwys  (Mt.  xvi.  18).  Er  fod  y  gair 
i'w  gael  ddwy  waith,  ac  mewn  cysylhiadau  hollol  wahanol, 
eto  amlwg  yw  ei  fod  yn  y  ddau  le  yn  golygu  yr  Eglwys 
Gristionogol.  ac  nid  yr  Eglwys  Iddewig — "  Fy  Eglwys." 
Rhaid  edrych  ar  y  dadganiad  diweddaf :  "  Ac  ar  y  graig 
hon  yr  adeiladaf  fy  eglwys  "  yn  un  pwysig  a  gwerthfawr 
iawn.  Yn  y  gair  hwn  a'i  gysylltiadau  ceir  golwg  ar  yr 
Eglwys  mewn  tri  chysylltiad,  sef  ei  sylfaen;  "  ar  y  graig 
hon  yr  adeiladaf  fy  eglwys;'  ei  chymeriad  a'i  chademid, 
"a  phyrth  uffern  nis  gorchfygant  hi;"  a'i  pherthynas  â 
theymas  nefoedd  yn  ci  hawdurdod  gyffredinol,  "  Ac  yr 
wyf  yn  rhoddi  i  ti  agoriadau  teyrnas  nefoedd.  a  pha  beth 
bynag  a  rwymech  ar  y  ddaear  a  fydd  yn  rhwymedig  yn  y 

nefoedd;  a  pha  betii  bynag  a  ryddhaech  ar  y  ddaear  a  fydd 
wedi  ei  ryddhau  yn  y  nefoedd." 

Naturiol  yw  gofyn,  A  oedd  rhywbeth  yn  yr  amgylch- 
iadau  ar  y  pryd  yn  peri  i'r  lesu  wneyd  y  dadganiad 
pwysig  hwn  ?  Y  mae  yn  amlwg  fod.  Wrth  ddilyn  yr 
Efengylau  yr  ydym  yn  gweled  ei  fod  wedi  gwneyd  y  dad- 
ganiad  hwn  am  ei  Eglwys  pan  yr  oedd  llanw  ei  boblog- 
rwydd  yn  dechreu  ciHo,  rhai  canoedd  o'i  ganlynwyr  yn 
ei  adael.  Yn  yr  amgylchiadau  ar  y  pryd  y  gorwedd  y 
rheswm  paham  y  gofynodd  y  cwestiwn  i  Pedr,  "  Ond  pwy 
meddwch  chwi  ydwyf  fì  ?"  A  Simon  Pedr  a  atebodd  ac  a 
ddywedodd,  Ti  yw  y  Crist,  Mab  y  Duw  byw."  "  A'r  lesu 
a  atebodd  ac  a  ddywedodd  wrtho,  Gwyn  dy  fyd  ti,  Simon 
mab  Jona,  canys  nid  cig  a  gwaed  a  ddadguddiodd  hyn  i 
ti,  ond  fy  Nhad  yr  hwn  sydd  yn  y  nef oedd ;  ac  yr  wyf  fìnau 
yn  dyweyd,  mai  ti  yw  Pedr,  ac  ar  y  graig  hon  yr  adeiladaf 
fy  eglwys,"  &c.  Nid  hwn  oedd  y  tro  cyntaf  i'r  Tad  ddad- 
guddio  Messiaeth  Crist;  ac  nid  hwn  chwaith  ydoedd  y  tro 
cyntaf  i  Pedr  gyffesu  ei  Fessiaeth  ef.  Yn  y  ddwy  gyfifes, 
sef  cyfifes  Crist  a  chyffes  Pedr,  ceir  dau  wirionedd  ar  gyfer 
eu  gilydd.  Yn  gyntaf,  saif  cyffes  Pedr  o'i  Fessiaeth  yn 
wrthgyferbyniol  i'r  rhai  oedd  yn  ei  adael  ar  y  pryd;  yn  ail 
dengys  cyffes  Crist  fod  yr  Eglwys  a  adeiledir  ganddo  yn 
gynwysedig  o  ddynion  yn  credu  ynddo  fel  y  Messiah.  O 
ganlyniad,  saif  "  Fy  Eglwys  "  yma,  nid  yn  unig  yn  wrth- 
gyferbyniol  i'r  rhai  sydd  yn  ei  wadu,  ond  i'r  Eglwys 
Iddewig.  Er  fod  y  gair  Groeg  yma  am  Eglwys  (Ecclêsia) 
yn  gyfìeithiad  teg  o'r  ddau  air  Hebraeg — Zahal  ac  Edah, 
y  rhai  sydd  yn  golygu  cynulleidfa,  eto  ni  olyga  yma  ddim 
llai  na  chynulleidfa  yn  cyffesu  ei  Fessiaeth  ef.  Felly,  wrth 
yr  Eglwys  yr  ydym  i  olygu,  yn  ol  iaith  Crist,  cynulleidfa  o 
bobl,  dau  neu  dri,  wedi  cyfarfod  yn  ei  enw,  yn  ei  arddel  ef 
fçl  çu  Gwaredwr,  yn  foddlawn  i  fyw  yn  ol  ei  ddysgeidiaeth, 

yn  wrthgyferbyniol  i'r  Eglwys  Iddewig.  Nid  yw  hyn  yn 
gorphwys  ar  grediniaeth  fewnol  yn  unig  o'i  Fessiaeth, 
oblegyd  golyga  y  gair  "  adeiladu  fy  Eglwys"  y  gwrth- 
rychol  hefyd.  Hyny  yw,  er  mai  cyffes  Pedr  yw  y  graig, 
eto  nid  Pedr,  ond  Crist,  sydd  yn  adeiladu  yr  Eglwys,  fel 
mai  efe  sydd  yn  meddu  awdurdod  i  roddi  agoriadau 
teymas  nefoedd.  Ond  nid  yw  yr  eglurhad  hwn  yn  dihys- 
byddu  cynwysiad  y  geiriau  hyn.  Gadawer  i  ni  fanylu,  a 
gofyn,— 

I.  Pa  bcth  a  olygir  wrth  y  graig  ar  yr  hon  y  mac  yn 
myned  i  adciladu  ci  Eglwysf  Pa  beth  a  olygir  wrth  ag- 
oriadau  teyrnas  nefoedd?  "  Yr  adeiladaf  fy  Eglwys  " — 
y  dyfodol.  Nid  yw  yr  Eglwys  Gristionogol  eto  wedi  ei 
sylfaenu,  ac  nid  yw  y  sylfaen  wedi  ei  osod.  Yr  oedd  y 
deyrnas  eisoes  wedi  dyfod,  er  fod  yn  rhaid  iddo  ddioddef, 
marw,  adgyfodi,  esgyn  i  ogoniant  a  thywallt  yr  Ysbryd 
Glan,  cyn  y  byddai  wedi  dyfod  yn  ei  nerth.  Y  mae  syl- 
faen  y  deyrnas  a  sylfaen  yr  Eglwys  ar  yr  un  graig,  sef 
ar  Berson  ac  Aberth  Crist ;  ac  y  mae  awdurdod  yr  Eglwys 
i  ryddhau  ac  i  rwymo  yn  ffynonellu  yn  yr  awdurdod  new- 
ydd  a  dderbyniodd  Crist  trwy  farw.  Yr  wyf  yn  tueddu  i 
dderbyn  y  syniad  mai  Crist,  ac  nid  Pedr,  a  olygir  yma 
wrth  y  graig  ar  sail  y  ddau  reswm  canlynol :  — 

I.  Y  rheswm  ieithyddol.  Nid  yr  un  gair  sydd  yn  yr 
Hebraeg,  yr  Aramaeg  a'r  Groeg  am  gareg  ac  am  graig. 
Ystyr  yr  enw  Pedr  (Pcdros)  ydyw  careg,  a'r  gair  Groeg 
am  graig  ydyw  Pctra.  Ac  yn  y  tair  iaith  a  nodwyd  nid  yw 
y  ddau  air  byth  yn  cael  eu  defnyddio  am  yr  un  peth.  Nid 
yw  y  dosbarth  o  esbonwyr  a  ddaliant  mai  Pedr  yw  y  graig 
yn  rhoddi  un  pwys  ar  y  ffaith  ieithyddol  nad  yw  Pedros  a 
Petra  yn  golygu  yr  un  peth.  Ond  yn  ol  yr  awdurdodau 
uchaf  ag  y  gwyddom  am  danynt.  fel  Liddell  a  Scott, 
Lexicon,  carcg  ydyw  careg  yn  yr  Hebraeg,  yr  Aramaeg 

a'r  Groeg,  a  chraig  ydyw  craig.  "  Petra  yw  craig  pa  un 
bynag  ai  clogwyn  ai  trum,"  meddir  yn  y  Lexicon  hwn. 
Dywed  yn  mhellach,  "  Nid  oes  engraifft  yn  y  prif  awduron 
fod  Petra  (craig)  yn  cael  ei  ddefnyddio  yn  lle  Pctros 
(careg)."  Ni  ddywedir  byth  yn  yr  awduron  Groegaidd 
fod  dynion  yn  Huchio  creigiau,  ond  yn  Uuchio  ceryg. 
Gwneir  yr  un  gwahaniaeth  gan  J.  H.  H.  Schmide  yn  ei 
waith  mawr  ar  Greek  Synonymus,  ac  yn  y  mynegair 
Hebraeg  Trommins.  Os  nad  yw  y  gair  careg  yn  cael  ei 
ddefnyddio  yn  yr  ieithoedd  hyn  am  graig,  na  chraig  am 
gareg,  yna,  yn  ieithyddol,  y  mae  yn  penderfynu  y  cwes- 
tiwn  nad  oedd  yr  Arglwydd  lesu  yn  galw  Pedr  yn  graig 
am  mai  ystyr  ei  enw  yw  careg. 

2.  Yr  ail  resẃm  ydyw  fod  rhediad  a  chysylltiadau  y 
geiriau  yn  cyfleu  yr  un  syniad,  sef  mai  gwrthrych  tystiol- 
aeth  Pedr  yw  y  graig.  Nid  y  cwestiwn  yn  yr  ymddiddan 
ydyw  pwy  oedd  Pedr,  ond  "  Pwy  y  mae  dynion  yn  dy- 
wedyd  fy  mod  i.  Mab  y  dyn?"  "  Ti  yw  y  Crist  "  (Mes- 
siah),  medd  Pedr,  "  Mab  y  Duw  byw."  "  Ar  y  graig 
hon,"  medd  Crist,  sef  ar  dy  dystiolaeth  di  am  danaf  fel  y 
Crist,  Mab  y  Duw  byw,  *'  yr  adeiladaf  fy  Eglwys."  Nid 
y  dystiolaeth  yn  syml,  ond  y  Person  sydd  yn  hanfod  y  dyst- 
iolaeth,  a  olygir  wrth  y  graig.  Aralleirir  y  geiriau  hyn 
gan  Dr.  Christopher  Wordsworth  fel  y  canlyn :  "  Yr  wyf 
fì  fy  hun,  yr  hwn  a  gyffesir  genyt  ti  yn  awr,  yn  Dduw  ac 
yn  ddyn,  yn  graig  yr  Eglwys.  Dyma  y  sylfaen  ar  yr  hon 
yr  adeiladaf  hi.  Ac  am  fod  Pedr  wedi  ei  gyffesu  ef  fel  y 
cyfryw,  dywed  wrtho,  Yr  wyf  fìnau  yn  cyffesu  i  ti,  dy  fod 
ti  i  fod  yn  gareg  (pcdros)  ar  y  graig  ddwyfol  (petra).  A 
phwy  bynag  sydd  yn  faen  byw  rhaid  iddo  dy  ddilyn  di  trwy 
wneyd  cyffes  gywir  o'r  un  graig  fywiol,  oherwydd  ar  y 
graig  hon,  hyny  yw,  fy  hun,  yr  adeiladaf  fy  Eglwys." 

II.  Pcrthynas  yr  Eglwys  â'r  dcyrnas.  "  Nid  yw 
Crist  byth  yn  unoli  ei  deyrnas  a'r  Eglwys  â'u  gilydd," 
medd  Archibal  Robertson.  Fel  y  gwelsom,  cynrychiolir 
y  deyrnas  weledig  yn  yr  Eglwys;  ond  nid  yw  yn  gywir 
dyweyd  nad  yw  Crist  byth  yn  ei  ddysgeidiaeth  yn  eu  unoli. 
Unoh'r  y  deyrnas  a'r  Eglwys  mewn  geiriau  fel  y  rhai  hyn : 
"  Mab  y  dyn  a  ddenfyn  ei  angylion,  a  hwy  a  gynullant  allan 
o'i  deyrnas  ef."  sef  yr  Eglwys  (Mt.  xiii.  44).  Nid  ydym 
yn  golygu  nad  oes  gwahaniaeth,  fel  y  cawn  sylwi,  rhwng 
y  deyrnas  a'r  Eglwys.  Dangosir  yn  ymddiddan  Crist  â 
Pedr,  yn  y  geiriau  a  fu  o  dan  sylw,  fod  perthynas  agos 
rhwng  y  deyrnas  a'r  Eglwys,  oblegyd  ar  ol  dyweyd,  "  yr 
adeiladaf  fy  Eglwys,"  dywed,  "  A  rhoddaf  i  ti  agoriadau 
teyrnas  nefoedd."  Prin  y  mae  yn  werth  cyffwrdd  â'r  e!5- 
boniad  diweddaraf  a  welsom  ar  y  geiriau,  sef  fod  y  deyrnas 
yma  yn  golygu  y  nefoedd,  a  bod  yr  Eglwys  fel  math  o 
drysores  yn  cau  allan  neu  yn  gollwng  i  mewn  i'r  nefoedd; 
oblegyd  y  mae  y  rhyddhau  a'r  rhwymo  yn  cymeryd  lle  yn 
y  nefoedd  a'r  ddaear.  "  Pa  beth  bynag  a  rwymech  ar  y 
ddaear,"  &c.  Gall  un  o  ddau  esboniad  fod  yn  gywir  ar  y 
geiriau  "  rhyddhau  "  a  "  rhwymo,"  sef  yn  gyntaf,  fod  yr 
Eglwys  fel  cymdeithas  yn  derbyn  i  mewn  iddi  ei  hun,  neu 
yn  bwrw  allan  o  honi  ei  hun  yn  ei  disgyblaeth.  Ym- 
ddengys  y  syniad  hwn  yn  gyson  â'r  geiriau  rhyddhau  a 
rhwymo  yn  Mathew  xviii.  18.  Ond  yn  y  geiriau  dan  sylw, 
y  maent  i'w  deall  mewn  ystyr  eangach,  am  holl  weithred- 
iadau  yr  Eglwys.  Deil  yr  Eglwys  agoriadau  teyrnas  nef- 
oedd,  nid  fel  porthor;  nid  agoriad  porthor  ydyw,  i  gau  ac 
i  agor  y  drws;  ond  agoriad  goruchwyliwr  y  ty.  Felly 
cynwysa  y  syniad  am  awdurdod,  llywodraeth  a  gofal  am 
yr  holl  dŷ,  fel  y  darlunir  y  gwas  Eliacim.  "  A  rhoddaf 
agoriad  ty  Dafydd  ar  ei  ysgwydd  ef;  yna  yr  egyr  efe,  ac 
ni  bydd  a  gauo;  efe  a  gau  ac  ni  bydd  a  agoro  "  (Es.  xxii. 

22).  Ond  pa  olygiad  bynag  a  fabwysiadir,  cynwysa  y  naill 
a'r  llall  yr  ystyr  fod  teyrnas  nefoedd  mewn  rhan  yn  bre- 
senol  ar  y  ddaear;  a  bod  gweinyddiadau  yr  Eglwys  ar  y 
ddaear,  pan  eu  cyflawnir  yn  gywir,  yn  enw  Pen  yr  Eglwys, 
yn  cael  eu  cyflawni  yn  y  nefoedd.  Pan  y  mae  yr  Eglwys 
yn  derbyn  i  mewn,  neu  yn  bwrw  allan  y  rhai  a  wnant  an- 
wiredd,  pan  y  mae  yn  gwneyd  hyn  mewn  ysbryd  gweddi, 
ac  o  dan  arweiniad  yr  Ysbryd  Glan,  golyga  y  geiriau 
"rhwymo  "  a  "  rhyddhau  "  (Mt.  xvi.  19;  xviii.  18)  fod  ei 
gweithrediadau  yn  anffaeledig.  Y  syniad  sydd  yn 
ngwraidd  y  geiriau  "adeiladu  "  ac  "  agoriadau  "  ydyw  ty 
neu  deml,  yn  y  rhai  y  cedwir  trefn  a  llywodraeth.  Nid  yw 
y  sylwadau  hyn  yn  golygu  ein  bod  yn  edrych  ar  y  deyrnas 
a'r  Eglwys  yn  hollol  yn  yr  un  ystyr. 

Yr  hyn  a  olygir  wrth  deyrnas  nefoedd  o  ran  ei  chyn- 
wysiad,  fel  y  nodasom  yn  flaenorol,  ydyw  cymdeithas  o 
ddynion  yn  credu  yn  Nghrist,  ac  yn  byw  o  dan  ei  lywodr- 
aeth.  Ar  ol  marwolaeth  lawnol  Crist,  ar  ol  gosod  i  lawr 
sylfaen  ei  deyrnas  gyfryngol,  ar  y  sylfaen  hon  y  mae  yn 
adeiladu  ei  Eglwys  â  meini  bywiol,  neu  â  rhywogaeth 
newydd  ac  etholedig  o  ddynion.  Cyn  ei  esgyniad  ef  i 
weinyddu  y  deyrnas  gyfryngol  nis  gallasai  neb  feddu  prof- 
iad  Cristionogol,  ac  nis  gall  neb  ei  feddu  yn  awr,  heb  ffydd 
yn  Nghrist  fel  Person  Dwyfol  ac  fel  lawn  dros  bechod. 
Nid  wyf  yn  awgrymu  nad  oedd  dynion  cyn  Crist  yn  meddu 
profiad  crefyddol;  ond  yr  hyn  a  gadarnheir  ydyw  fod  yr 
Eglwys  Gristionogol  yn  cael  ei  hadeiladu  â  rhywogaeth 
newydd  o  ddynion  ar  blatfform  yr  Ymgnawdoliad  a'r 
lawn,  yr  hyn  nis  gallasai  gymeryd  Ile  cyn  i  Grist  orphen  ei 
waith  fel  Cyfryngwr.  Tra  yn  cydnabod  yn  rhwydd  fod 
cysylltiad  rhwng  Cristionogaeth  a  phob  ffurf  ar  fywyd 
duwiol,  eto  dylid  cadw  yn  glir  a  digysgod  y  syniad  o  neill- 
duolrwydd  a  gogoniant  profiad  dyn  yn  Nghrist.     Yn  awr, 

yr  Eglwys  yn  yr  ystyr  yma  yw  y  deymas  gyfryngol  yn  ei 
chynwysiad,  ond  nid  yn  ei  eangder.  Dywed  Dr.  Briggs  ei 
fod  ar  ol  ymchwiliad  manwl  i'r  gair  teyrnas  (Basileia)  a'r 
gair  Eglwys  (Ecclèsia)  yn  y  Testament  Newydd  wedi  dy- 
fod  i'r  penderfyniad  eu  bod  yn  golygu  yr  un  peth,  ac  mai 
rhan  o  ynfydrwydd  beirniaid  diweddar  ydyw  eu  gwahanu. 
"  Y  ffaith  yw,"  meddai,  "  nid  yw  yr  Eglwys  a'r  deyrnas 
i'w  gwahaniaethu  ond  yn  unig  a  thermau  cyfystyr.  Nis 
geHir  dyweyd  dim  o  bwys  am  deyrnas  Duw  nad  ellir  ei 
ddyweyd  am  Eglwys  Dduw,  os  dilynir  y  Beibl  yn  ffyddlawn 
ac  nid  damcanion.  lesu  yw  Brenin  y  deymas,  ac  y  mae  efe 
yn  teyrnasu  ynddi,  gan  ddarostwng  ei  gelynion  allanol  o 
dan  ei  draed.  neu  eu  traws-newid  i  fod  yn  ddinasyddion  yn 
ei  deyrnas.  .  .  .  Y  mae  y  deyrnas  a'r  Eglwys  yn  cydhanfodi 
fel  sefydliadau  o  dan  yr  Hen  Destament  a'r  Newydd;  y 
naill  a'r  llall  yn  sefydliadau  tragwyddol  y  byd  a  ddaw;  y 
naill  a'r  llall  yn  sefydHadau  yn  y  byd  hwn  ac  o'r  cydfyd; 
a'r  naill  a'r  Uall  yn  derfynol  i  orchfygu  ac  i  lyncu  i  fyny  y 
byd  a'r  cydfyd  hefyd.  Y  mae  y  naill  mor  ysbrydol  a'r 
llall,  a'r  naill  mor  allanol  a'r  llall.  Y  dynion  hyny  yn 
benaf  ag  sydd  yn  anfoddlawn  i'r  Eglwys  hanesyddol,  ac 
yn  ceisio  noddfa  yn  y  deyrnas  fel  y  dysgir  am  dani  gan 
Grist  sydd  yn  ceisio  gwneyd  y  gwahaniaeth  hwn  o  dan  y 
dybiaeth  fod  rhywbeth  yn  eangach  ac  yn  well  yn  y 
deyrnas."  Arwynebol  yw  yr  eglurhad  hwn.  Gwir  fod  y 
ddau  air  Groeg  am  y  deyrnas  a'r  Eglwys,  a  ddefnyddir 
yn  y  Testament  Newydd,  yn  rhedeg  yn  fynych  i  diriog- 
aethau  eu  gilydd  fel  nad  yw  yn  hawdd  penderfynu  pa  un 
ai  y  deyrnas  ai  yr  eglwys  a  olygir;  eto  nid  ydynt  bob 
amser  yn  meddwl  yr  un  peth.  Y  mae  cymaint  a  hyn  yn 
eghir.  Pan  y  dywed  Crist  "  Deled  dy  deyrnas;"  ai  yr 
Eglwys  yn  unig  a  olygir  wrthi  ?     Nid  ydym  yn  credu  hyn. 

Y  mae  y  deyrnas  yn  ei  hawdurdod  yn  anrhaethol  eangach 
na'r  deyrnas  yn  ei  chynwysiad  fel  y  mae  yn  yr  Eglwys. 

Byddai  yr  hen  dduwinyddion  yn  gwneyd  mwy  o  wahan- 
iaeth  na  hwn.  Byddant  hwy  yn  arfer  dyweyd  fod  tair 
teyrnas,  sef  teyrnas  Dduw  yn  y  galon,  teyrnas  Dduw  yn 
y  byd  trwy  yr  Eglwys  weledig,  a'r  deyrnas  berffaith  mewn 
gogoniant.  Ond  mwy  naturiol,  a  chywirach,  ydyw  edrych 
arnynt  nid  fel  tair  teyrnas,  ond  fel  un  deyrnas  mewn  gwa- 
hanol  sefyllfaoedd.  GelHr  dyweyd  ei  bod  yn  deyrnas  an- 
weledig  fel  y  mae  y  dderwen  yn  anweledig  yn  y  fesen;  a'i 
bod  yn  deyrnas  weledig  fel  y  mae  y  fesen  wedi  ymddad- 
blygu  yn  dderwen.  Yn  ol  syniad  y  Testament  Newydd, 
ffurf  weledig  ar  deyrnas  anweledig  ydyw  yr  Eglwys.  Yr 
Eglwys  yw  gweithdy  y  deyrnas,  neu  athrofa  y  deyrnas. 
Fel  hyn,  yr  Eglwys  ydyw  y  mynegiad  a'r  corphoriad  o 
nerthoedd  y  deyrnas  anweledig.  Bywyd  anweledig  y 
deyrnas  ydyw  yr  egwyddor  gynyddol  sydd  yn  yr  Eglwys, 
yr  hwn  sydd  yn  nerthol  ymweithio  ac  yn  ymddadblygu  yn 
berffaith  unol  â  deddfau  pob  bywyd  a  phob  math  o  gynydd 
deallol.  Y  gwahaniaeth  ydyw  ei  bod  hi  yn  fwy  na  hwynt 
oll;  eto  yn  rhedeg  ar  wely  rhagluniaeth  Duw.  Ond  tra  yn 
gwneyd  hyny,  y  mae  fel  afon  wrth  redeg  trwy  wlad,  yn 
rhoddi  ffurf  ar  ragluniaeth  ei  hun.  Os  ydyw  y  syniad  hwn 
yn  gywir,  nis  gall  y  syniad  a  ddysgir  gan  Dr.  Fairbarn 
yn  ei  "  Fyfyrdodau  ar  Fywyd  Crist  "  fod  yn  gywir,  pan 
y  dywed,  "  Nid  yw  y  deyrnas  yn  sefydliad,  ac  nis  gellir 
ei  chorphori  fel  y  cyfryw.  Nis  gellir  ei  unoli  â'r  Eglwys. 
Y  mae  y  ddwy  yn  hollol  anhebyg.  Y  mae  yr  Eglwys,  ond 
nid  yw  y  deyrnas,  yn  sefydliad.  Gweithrediad  gwirfoddol 
dynion  a  all  sefydlu  y  gyntaf  ond  nid  yr  olaf .  Y  mae  gan 
yr  Eglwys.  ond  nid  y  deyrnas,  gorphoriad  organaidd. 
Rhaid  i'r  Eglwys  fod,  i  raddau  mwy  neu  lai,  yn  organydd- 
iaeth;    ond    bywyd    ysbrydol   ac    anghorphoredig    yw    y 

deyrnas."  Ond  y  mae  y  syniad  hwn  yn  tori  gagendor 
rhwng-  yr  Eglwys  a'r  deyrnas.  Y  mae  mor  bell  oddiwrth 
aUu  dyn  i  sefydlu  Eglwys  Crist  ac  i  sefydlu  teyrnas  Crist. 
Y  mae  Pen  yr  Eglwys  a  Phen  y  deyrnas,  yn  Llywodraeth- 
wr  moesol  ac  anweledig,  a'i  orchymynion  yn  perthyn  i'r 
gydwybod  ac  i'r  ysbryd.  Ac  nis  gall  teyrnas  fel  drych- 
feddwl  fod  yn  gyson  à  dysgeidiaeth  Crist.  Y  mae  y  gair 
teyrnas  ei  hun  yn  golygu  cymdeithas.  Nis  gall  teyrnas, 
na  hyd  y  nod  brenin,  fodoH  heb  ddeiHaid;  ac  y  mae  y  deil- 
iaid,  ynrhinwedd  y  ffaith  eu  bod  yn  ddeiHaid  i  un  Brenin, 
yn  gyd-ddinasyddion.  Ac  y  mae  y  cariad  sydd  yn  eu 
calonau  yn  cynwys  Duw  a  dynion,  yn  eu  rhwymo  à'u 
gilydd,  ac  er  yn  anweledig  nid  yw  yn  llai  gwirioneddol. 
üs  nad  yw  y  deyrnas  yn  organyddiaeth,  eithr  yn  gynwys- 
edig  mewn  bywyd  ysbrydol  anorganaidd,  pa  fodd  y  gall- 
asai  Crist  ddyweyd  ei  fod  yn  rhoddi  agoriadau  teyrnas  nef- 
oedd  i  Pedr?  Pa  fodd  y  gallesid  cymwyso  yr  agoriadau 
hyn  at  ddrychfeddwl  anorganaidd  ? 

Golyga  y  geiriau  fod  y  deyrnas  a'r  Eglwys  yn  cynwys 
mwy  na'u  bod  yn  gorphoriad,  neu  yn  organyddiaeth  wel- 
edig.  Rhaid  i'r  Eglwys  fod  felly  cyn  y  gall  rwymo  a 
rhyddhau,  gweinyddu  yr  ordeinhadau  a  phregethu  yr  Ef- 
engyl;  eto  y  mae  ei  gwreiddyn  a'i  hanfod  yn  anweledig 
ac  ysbrydol.  LHfa  nerthoedd  y  byd  anweledig  i  mewn 
iddi,  a  thrwyddi  i'r  byd.  Dyma  sail  ei  llwyddiant  "A 
phyrth  uffern  (Hades)  nis  gorchfygant  hi;"  hyny  yw,  ni 
bydd  i'r  gallu  mwyaf  ag  sydd  yn  adnabyddus  lesteirio 
cynydd  a  Hwyddiant  yr  Eglwys  (Mt.  xvi  28;  Mc.  ix.  i; 
Luc  ix.  2y;  êxii.  69).  Gan  fod  Crist  ei  hun,  a'r  Ysbryd 
Glan,  yn  preswyHo  o'i  mewn,  sicrheir  y  bydd  i'r  Eglwys 
yn  raddol  orchfygu  nerthoedd  uffern  yn  mhob  ffurf 
arnynt. 

III.  Yr  Eglwys  a'r  genedl.  Treiddia  bywyd  ysbrydol 
yr  Eglwys,  fel  halen  ac  fel  goleuni,  trwy  fywyd  cym- 
deithas,  gan  roddi  ffurf  newydd  ar  ei  bywyd  cymdeithasol. 
Perthyna  i  fywyd  cenedl  ei  gylchoedd — cylch  y  teulu,  cylch 
y  llywodraeth,  y  cylch  masnachol  a  chelfyddydol,  a  pha 
bryd  bynag  yr  amlyga  yr  Eglwys  nerth  ei  bywyd  ysbrydol 
llifa  ffrwd  o  sancteiddrwydd  trwy  yr  holl  gylchoedd  hyn 
gan  eu  puro,  eu  sancteiddio  a'u  dyrchafu.  Addefwn  nad  yw 
Brenin  y  deyrnas  yn  cyfeirio  yn  fynych  yn  ei  ddysgeidiaeth 
at  y  dylanwad  nerthol  hwn;  yn  hytrach,  boddlonai  ef  ar 
sefydlu  egwyddorion  trwy  y  rhai  y  byddai  i  hyn  gael  ei 
sicrhau.  Mynai  ef  ddal  ger  ein  bron  yr  athrawiaeth  fawr, 
heb  fyned  i'r  manylion,  y  byddai  i'r  gwareiddiad  a  gyn- 
yrchid  ar  y  ddaear  trwy  fywyd  ysbrydol  yr  Eglwys,  olygu 
dim  Ilai  na  llywodraeth  y  nefoedd  yn  manylion  bywyd  dyn- 
ion.  Cynydda  i'r  graddau  y  dadguddir  bywyd  Crist  yn 
mywyd  yr  Eglwys,  fel  nad  yw  y  cyfnodau  newydd  a  gyn- 
yrchir  ganddi  yn  ddim  ond  dyfodiad  Mab  y  dyn. 

Rhaid  cofio  yn  wastad  fod  perthynas  ddofn  yn  bod 
rhwng  yr  Eglwys  â'r  genedl,  fel  dau  weithredydd,  neu, 
yn  hytrach,  fel  cydweithredyddion  yn  y  gwaith  mawr  a 
gerir  yn  mlaen  gan  Dduw  ar  y  ddaear.  Y  ffaith  o  fodol- 
aeth  y  deyrnas  a'r  Eglwys  sydd  yn  gwneyd  hanesiaeth  yn 
gysegredig.  Nid  yw  y  gwahaniaeth  a  wneir  rhwng  hanes 
cysegredig  ac  anghysegredig  yn  seiliedig  ar  reswm.  Nis 
gallasai  Gibbon,  Hume,  ac  eraill,  wneyd  dim  ond  croniclo 
digwyddiadau.  Nis  gall  neb  ysgrifenu  hanes  heb  gymeryd 
yr  Eglwys  i'r  cyfrif .  Nid  cymysgfa  ddidrefn  o  ddigwydd- 
iadau  yw  hanes,  ond  dadblygiad  trefnus  a  graddol  o  gyn- 
llun  Duw  tuag  at  y  byd.  Pa  sail  sydd  genym  i  alw  hanes 
ymwneyd  Duw  âg  Israel  yn  gysegredig,  ond  y  gwrth- 
ryfel  yn  America,  pan  y  rhyddhawyd  miliynau  o  gaethion, 
yn  hanes  anghysegredig  ?      Onid  oedd  Abraham  Lincoln 

yn  ofîeryn  yn  llaw  Duw,  pan  yn  arwain  y  llywodraeth  trwy 
afonydd  o  waed  mewn  trefn  i  sicrhau  yr  amcan  hwn,  mor 
wirioneddol  ac  yr  oedd  Moses  pan  yn  arwain  Israel  o  dŷ 
y  caethiwed  ?  Hanes  ymdaith  teyrnas  Dduw  ydyw  han- 
esiaeth  mewn  trefn  i  gyrhaedd  dibenion  ei  fwriadau  hen 
yn  iachawdwriaeth  y  byd. 

"  The  old  order  changeth,  yielding  place  to  new, 
And  God  fulfils  himself  in  many  ways." 

Y  mae  y  teuhi,  y  wladwriaeth,  a'r  Eglwys,  y  genedl  o  dan 
ddylanwad  yr  Eglwys  yn  ymestyn  at  y  nod  hwn,  sef  brawd- 
oHaeth  berffaith,  yr  hyn  a  sylweddoHr  yn  nhragwyddol 
deyrnas  ein  Harglwydd  lesu  Grist. 

Y  tri  phrif  weithredydd,  y  rhai  a  weithredant  mewn 
undeb  â'u  gilydd  tuag  at  sylweddoH  y  frawdoHaeth  hon 
ydyw  y  teulu,  y  genedl  a'r  Eglwys.  Yn  y  teulu  y  ceir 
cymdeithas  yn  ei  ffurf  symlaf  a  gwreiddiol,  yr  hon  sydd  yn 
atalfa  ar  myfiaeth  hunan-geisiol.  Yma  gwasanaetha  pob 
aelod,  fel  yn  y  corph  dynol,  nid  er  ei  fwyn  ei  hun  yn  unig, 
ond  er  mwyn  eraiH.  Yn  nesaf  daw  y  genedl.  Y  mae  yr 
hoH  lesgeiswyr,  y  rhai  a  gredant  athrawiaeth  Jeremy  Ben- 
tham,  sef  mai  dedwyddwch  mwyaf  y  nifer  mwyaf  a  ddylai 
fod  ergyd  ac  amcan  cyntaf  pob  sefydHad  gwladol  a 
chymdeithasol,  yn  methu  deaH  hyn.  Haerent  hwy  mai 
cymdeithas  o  ddynion  yw  cenedl  er  sicrhau  Hwyddiant  mas- 
nachol  yn  unig.  Anymwybyddir  y  syniad  fod  y  genedl  yn 
sefydHad  mor  ddwyfol  a'r  teulu.  Ac  nid  yw  yr  organydd- 
iaeth  hon  mwy  na'r  teulu  i  weithredu  yn  hunangeisiol  a 
threisiol,  ond  er  mwyn  Heshad  pob  aelod  yn  yr  organydd- 
iaeth.  Y  teyrngarwr  yn  mhob  cenedl  ydyw  yr  hwn  sydd 
yn  coHi  ei  unigoHaeth  ac  yn  byw  er  mwyn  ei  wlad  a'i 
genedl.     Yn  y  deyrnas  a'r  Eglwys,  fel  y  nodwyd,  y  syl- 

weddolir  y  syniad  hwn  yn  llawn.  Felly  nid  yw  y  dadgudd- 
iad  y  mae  Duw  wedi  roddi  o  hono  ei  hun  yn  a  thrwy  yr  Eg- 
Iwys  yn  dileu  y  dadguddiad  blaenorol  mewn  dyn  ac  mewn 
natur.  Ar  reddfau  dyfnion  y  ddynohaeth,  y  rhai  sydd  yn 
rhoddi  bod  i'r  teulu  ac  i'r  genedl,  y  gweithreda  dylanwad- 
au  dwyfol  teyrnas  nefoedd  i  godi  teulu  newydd,  sef  teulu 
Duw  a  phlant  y  deyrnas. 

Ond  pa  fodd  y  saif  y  syniad  hwn  â  chysylUiad  yr  Eglwys 
â'r  wladwriaeth  ?  Oni  ddylai  y  llywodraeth,  yn  ol  y  syn- 
iad  Pabaidd,  fod  yn  ddarostyngedig  i'r  Eglwys?  Neu 
yn  ol  syniad  Erastian  fod  yr  Eglwys  yn  ddarostyngedig  i'r 
wladwriaeth  ?  Neu  a  ddyhd  edrych  ar  yr  Eglwys  a'r  wlad- 
wriaeth  fel  dau  allu,  a'r  naiU  yn  annibynol  ac  yn  uchaf  yn 
ei  gylch  ei  hun?  Amlwg  yw  nad  oes  yr  un  o'r  syniadau 
a  awgrymir  gan  y  cwestiynau  hyn  yn  unol  â  dysgeidiaeth 
Crist.  ^sid  ydym  i  ddadgysylltu  yr  Eglwys  a'r  wladwr- 
iaeth  yn  mhob  ystyr,  am,  yr  un  peth,  fod  y  naill  a'r  llall 
yn  sefydhadau  dwyfol.  Dylai  y  naill  a'r  llall,  fel  rhan  o 
gynllun  Duw,  gydweithio  â'u  gilydd,  a  rhedeg  ar  hyd  yr 
un  Ilinellau.  Gwir  yw  nas  gall  yr  Eglwys  a'r  wladwriaeth 
fod  yn  un  sefydliad  fel  y  bu  o  dan  yr  Hen  Oruchwyliaeth 
ac  yn  y  Canol  Oesau.  Ond  mewn  ystyr  arall  y  maent  yn 
anwahanedig,  am  y  rheswm  mai  crefydd  a  moesoldeb  yr 
Eglwys  ydyw  halen  a  goleuni  y  wladwriaeth.  A  oes  rhyw 
un  ag  sydd  yn  credu  yn  amcan  bodolaeth  yr  Eglwys  yn  y 
byd,  yn  barod  i  wadu  hyn  ?  A  oes  rhyw  un  yn  amheu  nad 
ydyw  yr  Eglwys  yn  dal  cysylltiad  â  chwestiynau  mawrion 
y  wladwriaeth  ?  Oni  ddylai  y  wladwriaeth  yn  ogystal  a'r 
Eglwys  ofalu  am  addysg  grefyddol  y  deiliaid?  Nid  wyf 
yn  meddwl  fod  neb  ag  sydd  yn  byw  mewn  gwlad  rydd  a 
Christionogol  yn  amheu  hyn;  eto  nid  oes  neb  meddylgar 
yn  barod  i  hawlio  fod  ganddi  awdurdod  i  Iywodraethu  yn 
llysoedd  a  ffynonell  llywodraeth  teyrnasoedd  y  byd  hwn. 

Nid  yw  dadgysylltu  yr  Eglwys  oddiwrth  y  llywodraeth  yn 
golygu  o  gwbl  dadgysylltu  crefydd  oddiwrth  y  llywodr- 
aeth.  Nid  oes  yr  un  llywodraeth  oddieithr  y  Talaethau 
Unedig,  ac  yn  ddiweddar  gweriniaeth  Ffrainc,  nad  oes 
cysylltiad  rhwng  yr  Eglwys  a'r  wladwriaeth.  Ond  yn  ol 
yr  arwyddion  presenol  nid  yw  yn  beth  anhygoel  na  bydd- 
ant  oll  wedi  eu  dadgysylltu  cyn  canol  y  ganrif  hon.  Y 
niae  gwareiddiad  diweddar  yn  treiddio  yn  raddol  o  dan 
wraidd  prif  ddrychfeddwl  yr  Eglwys  Babaidd. 

IV.  Yr  Eglwys  aV  person  unigol.  A  ydyw  crefydd 
yn  gynwysedig  yn  hollol  yn  mherthynas  pob  person  fel  un- 
igolyn  â  Duw,  yn  anibynol  ar  gyfryngiad  yr  Eglwys  ?  Yn 
ol  Arminiaeth,  gall  y  berthynas  hon  fod  yn  berthynas  o 
brawf ;  neu  yn  ol  Calfiniaeth  fod  yn  berthynas  trwy  Ethol- 
edigaeth.  Yn  ol  y  gyfundrefn  Babaidd  y  mae  y  person 
unigol  wedi  ei  golH  yn  yr  Eglwys;  ond  yn  ol  Protestan- 
iaeth,  nid  ydyw  felly.  Amcanai  Luther  adferu  hawHau  y 
person  unigol  trwy  athrawiaeth  y  cyfiawnhad,  hyny  yw, 
trwy  ddangos  fod  yn  rhaid  i  bob  person  gael  ei  gyfiawn- 
hau  ger  bron  Duw  ar  ei  ben  ei  hun.  Dangosai  Calvin  yr 
un  gwirionedd  trwy  roddi  pwyslais  neillduol  ar  Arfaeth  ac 
Etholedigaeth.  Trwy  adferu  y  Beibl,  ac  nid  yr  Eglwys,  i 
fod  yn  unig  reol  fifydd  a  dyledswydd,  rhoddwyd  arbenig- 
rwydd  priodol  i'r  elfen  ysbrydol  mewn  crefydd  a  moesau. 
Ond  wrth  wneyd  hyn  dygwyd  i  mewn  wahaniaeth  pwysig 
arall.  sef  y  gwahaniaeth  rhwng  yr  etholedigion  a'r  gwrth- 
odedigion.  Ac  er  i  Arminiaeth  roddi  pwys  neillduol  ar 
ryddid  yr  ewyllys,  ni  Iwyddodd  i  ddifodi  y  gwahaniaeth 
hwn.  Gan  Hugo  Grotius,  yr  Armin,  y  dygwyd  i  mewn  i 
dduwinyddiaeth  Brotestanaidd  gyntaf  y  syniad  fod  Duw 
yn  dal  perthynas  â  dynion  fel  cymdeithas  yn  ogystal  ag 
fel  personau  unigol.  Eithr  ni  chymwysodd  efe  y  syniad 
hwn  ond  at  lawn  Crist  yn  unig.     Ceisiodd  brofi  mai  lawn 


l86  DUWINYDDIAETH  CRIST  A  BEIRNIADAËTH. 

ydoedd  i'r  llywodraeth  foesol,  ac  nid  i  gyfiawnder.  Go- 
gwyddiad  y  meddwl  duwinyddol  yn  awr  ydyw  rhoddi  pwys 
ar  berthynas  Duw  yn  ei  lywodraeth  a  chymdeithas  yn 
ogystal  ac  âg  unigoHon.  Os  ydyw  Pabyddiaeth  wedi 
methu  dwyn  allan  feddwl  Crist  trwy  osod  yr  Eglwys  yn 
awdurdod  uchaf  ar  bob  cwestiwn  a  berthyn  i  athrawiaeth 
a  chydwybod  a  yw  Protestaniaeth  wedi  llwyddo  i  wneyd 
hyn  trwy  roddi  y  pwyslais  ar  y  person  unigol  ? 

Nis  gelHr  ateb  y  cwestiwn  hwn  ond  trwy  edrych  ar  yr 
Eglwys  yn  ei  pherthynas  â  phersonoHaeth  dyn. 

Os  edrychwn  ar  hyn  yn  ngoleuni  gwyddoreg  ac  ath- 
roniaeth  y  meddwl  yn  ei  íîurf  ddiweddaraf,  edrychir  ar  yr 
unigol  fel  rhan  o'r  gyfundrefn  y  perthyna  iddi.  Nid  oes  y 
fath  beth  yn  bod  yn  y  greadigaeth  âg  unigolyn  ar  ei  ben 
ei  hun.  Nis  gellir  ei  ddeall  am  na  fedd  ystyr,  ond  yn  unig 
yn  ei  undeb  a'r  gyfundrefn  y  perthyna  iddi.  A  yw  dyn  yn 
eithriad  i'r  ffaith  gyffredindl  hon  am  ei  fod  yn  fôd  moesol  ? 
Yn  feddyliol  nis  gellir  dirnad  am  ei  fodolaeth  ar  wahan  i 
gymdeithas  o'r  hon  y  mae  yn  rhan.  Derbynia  ei  fodolaeth 
trwy  ddylanwadau  cymdeithasol.  Ac  wedi  iddo  ddyfod  i 
fod,  yn  ei  berthynas  â  chymdeithas,  ac  fel  rhan  o  honi,  y 
daw  i  amgyffred  ei  hun.  Heblaw  hyn,  cyn  y  gallwn  ninau 
ei  ddeall  rhaid  i  ni  edrych  tu  hwnt  iddo  ef  fel  person  unigol, 
yn  nghyd  a'i  waith  a'i  fuddianau,  a  chymeryd  gafael  arno 
yn  ei  undeb  â  chymdeithas.  Er  ei  fod  yn  sefyll  ar  ei  ben 
ei  hun  fel  meddyliwr,  yn  ei  serch  at  ereill,  yn  ei  berthynas  â 
Duw,  eto  nid  yw  unigoliaeth  yn  sefyll  ar  ei  phen  ei  hun, 
am  mai  dolen  ydyw  mewn  cadwen.  Er  fod  pob  dyn  yn 
berson  moesol  a  chyfrifoî,  eto  nid  yw  yn  gyfîawn  ynddo  ei 
hun  am  ei  fod  yn  rhan  o'r  holl  ddynoliaeth.  Fel  hyn,  yn 
feddyliol,  nis  gellir  gwahanu  dyn  oddiwrth  gymdeithas. 

Yr  un  modd  am  berthynas  dyn  â'r  Eglwys.     Y  mae 
Cristionogaeth  anghymdeithasol  yn  wrthddywediad.     Fel 

y  mae  y  Cristion  fel  person  unigol  yn  cael  ei  fodolaeth 
newydd  trwy  y  dylanwadau  sydd  yn  nerthol  ymweithio  yn 
nheyrnas  nefoedd,  felly  hefyd  o'i  mewn  hi,  fel  dinesydd  o 
honi,  y  gall  ddadblygu  ei  gymeriad,  a  chyfîawni  ei  ddyled- 
swyddau.  Yn  y  wedd  yma  nid  ydyw  iachawdwriaeth  dyn 
yn  terfynu  fel  diben  ynddo  ef  ei  hun.  Gwneir  ef  yn  halen 
mewn  trefn  i  halltu,  yn  oleuni  yn  yr  Arglwydd  mewn  trefn 
i  oleuo.  Y  mae  y  syniad  cymdeithasol  yn  gorphwys  yn 
nghalon  Cristionogaeth.  Cymdeithas  ydyw  yr  Eglwys  o 
ddynion  yn  sefyll  mewn  perthynas  ysbrydol  â  Duw  ac  â'u 
gilydd.  Y  mae  eu  perthynas  hwy  â  Duw  yn  rhan  o'u 
perthynas  hwy  â'u  gilydd.  Nid  oes  neb  wedi  rhoddi  mwy 
o  bwys  yn  ei  ddysgeidiaeth  ar  ddyn  fel  person  unigol  na 
Christ,  na  neb  wedi  dysgu  yn  eglurach  y  pwysigrwydd 
sydd  yn  perthyn  iddo  fel  y  mae  yn  aelod  o  gymdeithas. 
"Y  mae  dynion  wedi  eu  geni  i  wasanaethu  ac  i  lesoli  eu 
gilydd,"  medd  Marcus  Aurelius;  ac  y  mae  dynion  yn  cael 
eu  hail  eni  i'r  un  diben. 


PENNOD    XI. 

UNDEB  Y  DWYFOL  A'R  DYNOL  YN  Y  DEYRNAS,  A'U 
HAMODAU. 

Yn  y  bennod  flaenorol  gwelsom  mai  wrth  deyrnas  nefoedd 
y  8'olyg^ir  cymdeithas  newydd  o  ddynion  o  dan  lywodraeth 
Duw,  yn  ufuddhau  i'w  ewyllys  ef,  ac  yn  cyffesu  Crist  fel 
eu  Gwaredwr  a'u  Harglwydd.  Y  cwestiwn  sydd  yn  aros 
ydyw  pa  rai  yw  y  telerau  neu  yr  amodau  ar  sail  y  rhai  y 
gelHr  dyfod  yn  ddinasyddion  yn  y  deyrnas  hon  ?  Ceir 
nifer  o  ymadroddion  o  eiddo  Crist  ar  hyn,  megys  edifar- 
hau,  credu  ynddo,  ei  ddilyn,  codi  y  groes;  ac  ar  yr  ochr 
fwyaf  dwyfol  gelwir  hyn  yn  eni  oddi  uchod.  "  Oddieithr 
geni  dyn  drachefn,  ni  ddichon  efe  weled  teyrnas  Dduw." 
Yn  y  bennod  hon  cyfyngwn  ein  hunain  yn  hollol  at  y  ddwy 
amod  gyntaf,  sef  edifeirwch  a  ffydd.  Yn  y  fan  hon  y  ceir 
golwg  ar  ochr  fwyaf  dynol  y  deyrnas. 

Peth  rhyfedd  na  buasai  duwinyddion  yr  Eglwys  yn  yr 
oesau  a  fu  wedi  tahi  mwy  o  sylw  i  ymadroddion  Crist  ar 
y  rhan  a  ddylai  dyn  ei  chyflawni  yn  ei  iachawdwriaeth. 
Ond  ychydig  o  sylw  a  dalwyd  i  edifeirwch,  a  Ilai  na  hyny  i 
ailenedigaeth.  Nid  yw  dysgeidiaeth  Crist  i  bob  oes,  mwy 
na'i  Berson,  yn  ddim  mwy  na'r  hyn  y  mae  yn  alluog  i'w 
weled  ynddi.  Gellir  gweled  hyn  yn  yr  oes  apostolaidd. 
Efengyl  Marc  a  ysgrifenwyd  gyntaf,  a'r  eiddo  loan  ddi- 
weddaf ;  ond  yn  yr  haner  can  mlynedd  rhwng  y  ddwy  cyn- 
yddodd  gwybodaeth  yr  Eglwys  yn  ddirfawr  am  Berson 
Crist  a'i  ddysgeidiaeth  ef.    Nid  oedd  dirnadaeth  loan  a 

Paul  pan  y  daethant  i  deyrnas  nefoedd  yn  ddim  o'i  chyd- 
maru  â'r  hyn  ydoedd  yn  mhen  deugain  nilynedd  am  drefn 
yr    Efengyl.       A'r   hyn    sydd    yn    wirionedd    diamheuol 
am  yr  Eglwys   yn   y  ganrif   gyntaf  sydd  yn   wirionedd 
hefyd  am  dani  yn  mhob  canrif  yn  ei  hanes.     Nis  gellir  dy- 
weyd  fod  yr  Eglwys  mewn  un  cyfnod,  ac  nid  yw  felly  yn 
awr,  yn  meddu  dirnadaeth  gHr  am  Berson  a  dysgeidiaeth 
Crist ;  eto  gellir  dyweyd  ei  bod  ar  gyfartaledd  wedi  parhau 
i  gynyddu  yn  ei  amgyflfrediad  o'r  gwirioneddau  hyn.     Ym- 
ddangosodd  ychydig   o   feddylwyr  cryfìon    fel    Awstin, 
Anselm.  Calvin.  &c.,  y  rhai  a  dreiddiasant  yn  ddwfn  i  wir- 
ioneddau  Cristionogaeth,  a  thrwyddynt  hwy.  derbyniodd  y 
lluaws  fiFrwyth  eu  ymchwiliad.     Yn  mhob  cyfnod  o  ddefî- 
road  yn  hanes  yr  Eglwys,  rhoddwyd  arbenigrwydd  i  ryw 
un  gwirionedd  mawr  mewn  Cristionogaeth.     Pan  y  cafodd 
yr  Eglwys  lonyddwch  oddiwrth  erledigaethau,  dechreuodd 
ffurfìo  ei  chredoau  a'i  hathrawiaethau.     Ond  yn  raddol 
aeth  y  credo  a  lle  Crist.     Yn  oes  y  prophwyd  Esaiah,  ac 
yn  oes  Crist,  ceir  fod  hyd  y  nod  yr  addoliad  a'r  gwasan- 
aeth  sanctaidd  wedi  myned  i  le  Duw.     Teml  yr  Arglwydd 
oedd  y  prif  bwnc,  ac  nid  addoH  yr  Arglwydd  ei  hun.     Felly 
am  y  credoau  yn  hanes  yr  Eglwys  Gristionogol ;  aethant 
a  lle  Crist.     Ni  roddid  pwys  ar  edifeirwch  am  bechod  a 
ffydd  yn  Nghrist  mewn  trefn    i    gael    dinasfraint    yn    ei 
deyrnas  ef,  ond  ar  gydsyniad  deallol  â  nifer  o  athrawiaeth- 
au.     Yn  y  canrifoedd  o  flaen  y  Diwygiad  Protestanaidd, 
ni  roddid  pwys  hyd  y  nod  ar  gydymffurfìad  âg  athrawiaeth- 
au  yr  Eglwys.  eithr  ar  gyfîawni  nifer  o  ffurfìau,  megys  ad- 
rodd  gweddiau  a  gwneuthur  ehisenau,  fel  yr  oedd  Eglwys 
y  Canol  Oesau  yn  gorphwys  yn  hollol  ar  gyflawniadau 
allanol  a  defodol.     Collodd  ei  gafael  hyd  y  nod  o'r  angen- 
rheidrwydd  am  edifeirwch  mewn  trefn  i  fyned  i  mewn  i 
deyrnas  nefoedd.     Y  syniad  a  goleddid  gan  yr  Eglwys  am 


190  DUWINYDDIAETH  CRIST  A  BEIRNIADAETH. 

natur  marwolaeth  Crist  hyd  ddyddiau  Anselm  ydoedd  ei 
fod  yn  rhoddi  lawn  i  Satan  am  ollwng  dynion  yn  rhydd 
o'i  gaethiwed.  Tra  y  rhoddai  y  Diwygiad  Protestanaidd 
bwyslais  neiflduol  ar  gredu,  fod  yn  rhaid  i  bob  person  un- 
igol  gredu  yn  Nghrist  ei  hun,  ar  wahan  i  gyfryngiad  yr 
Eglwys,  yn  ei  ofîeiriadon  a'i  Sacramentau,  eto  nid  ellir 
dyweyd  fod  pwyslais  digonol  yn  cael  ei  roddi  i  waith  dyn 
yn  ei  iachawdwriaeth. 

Peth  anhawdd  ydyw  i  ddyn  godi  uwchlaw  syniadau  ei 
oes.  Nis  gallasai  y  bobl,  na'r  meddylwyr,  ymryddhau 
wrth  drafod  athrawiaethau  crefydd  oddiwrth  y  ffurf  unben- 
aethol  oedd  ar  lywodraethau  y  byd  yn  yr  unfed  ganrif-ar- 
bymtheg.  Penarglwyddiaeth  a  Gras  Duw  ydoedd  y  myn- 
yddoedd  uchaf,  ac  yr  oedd  cysgodau  y  rhai  hyn  yn  cuddio 
o'r  golwg  wirioneddau  eraill.  Yn  yr  oes  hon,  trwy  wy- 
bodaeth  eangach  am  fawredd  y  greadigaeth,  fod  Duw  yn 
bresenol  ynddi,  ac  yn  gweithredu  yn  uniongyrchol  ar  ei 
holl  egnion,  rhoddir  sylw  neillduol  i  berthynas  union- 
gyrchol  dyn  â  Duw.  Os  mynwn  gael  gweledigaeth  eglur- 
ach  am  Grist  a'i  waith,  ac  am  ran  dyn  yn  ei  iachawdwr- 
iaeth,  rhaid  i  ni  ufuddhau  i'r  weledigaeth  sydd  genym. 
Nid  peth  i'w  cyrhaedd  trwy  y  deall  yn  unig  ydyw  y  wybod- 
aeth  hon;  eithr  rhaid  yw  ei  himpio  i  mewn  i  fywyd  pob 
person  unigol  cyn  y  gelHr  ei  newid,  ei  aileni,  a'i  sancteidd- 
io.     Edrychwn  yn  fanylach  ar  ddysgeidiaeth  Crist  ar  hyn. 

I.  Edifeirwch.  Dyma  yr  amod  gyntaf,  a'r  cam  cyn- 
taf  o  eiddo  dyn,  mewn  trefn  i  fod  yn  ddinesydd  o  deyrnas 
nefoedd.  Gyda'r  pwnc  hwn  y  dechreuodd  Crist,  fel  loan 
Fedyddiwr,  ei  weinidogaeth.  "  O'r  pryd  hwnw  y  dech- 
reuodd  yr  lesu  bregethu,  a  dywedyd,  Edifarhewch,  canys 
nesaodd  teyrnas  nefoedd  "  (Mt.  iv.  17).  Edifeirwch  yw 
y  peth  mwyaf  y  gall  creadur  meidrol  ei  gyflawni  byth.  Fel 
yr  oedd   Edifeirwch  y  pwnc  cyntaf  yn  ngweinidogaeth 

Crist,  dyma  hefyd  y  ddolen  gyntaf  yn  nghadwen  iachaw- 
dwriaeth  dyn.  Y  mae  iachawdwriaeth  dyn  a'i  dynged  tra- 
gwyddol,  yn  troi  ar  ei  Edifeirwch. 

Os  cymerir  yr  Efengylau  yn  yr  iaith  Roeg  ceir  ynddynt 
dri  gair  am  Edifeirwch,  sef  i.  Mctamelomai.  "  Ond 
wedi  hyny  efe  a  edifarhaodd,  ac  a  aeth  "  (Mt.  xxi.  29,  32; 
xxvii.  3).  Hwn  yw  y  gair  a  ddefnyddir  am  edifeirwch 
Judas.  Hanfod  yr  edifeirwch  y  cyfeirir  ato  yn  y  gair  hwn 
ydyw  teimlad  dwfn  o  ofìd  am  bechod.  2.  Epistrephomai. 
"  Os  pecha  dy  frawd  yn  dy  erbyn,  cerydda  ef ;  ac  os  edi- 
farha,  maddeu  iddo."  3.  Metanoia.  Hwn  ydyw  y  gair 
mawr  a  ddefnyddiwyd  gan  Grist  i  alw  dynion  i  edifarhau. 
Ceir  ef  bedwar-ar-ddeg-ar-hugain  o  weithiau,  a  golyga  yn 
ddieithriad  gyfnewidiad  meddwl  a  buchedd.  Wrth  edi- 
feirwch,  gan  hyny,  y  golygir  cyfnewidiad  meddwl  yr  hwn 
sydd  yn  arwain  i  gyfnewidiad  buchedd.  Yr  un  un  yw  y 
meddwl  a'r  dyn;  a  chyfnewidiad  meddwl  ydyw  cyfnewidiad 
yr  hoU  ddyn.  Nodir  y  meddwl  fel  gaHu  i  ddimad,  ac  fel 
gallu  i  fwriadu  ac  i  ewyllysio.  Tra  y  mae  y  deall  fel  Porth 
Prydferth  y  Deml  yn  derbyn  y  lluaws  i  mewn;  y  mae  y 
galon,  flFynonelI  y  bywyd  a'n  personoliaeth,  fel  y  Cysegr 
Sancteiddiolaf.  Yn  y  porth  y  mae  yr  athrawiaethau,  y 
credoau,  a'r  defodau  yn  eistedd;  ond  rhaid  i  edifeirwch 
gyrhaedd  i'r  Sancteiddiolaf.  Y  galon  yn  unig  all  gyneu 
tân  yr  allor,  a  gosod  y  poethoffrwm  i  losgi  yn  Iludw  arni. 
Tra  y  derbyniom  ein  bywyd  gan  Dduw,  y  galon  sydd  yn 
meddu  gallu  i  roddi  flfurf  foesol  dda  neu  ddrwg  ar  y  bywyd 
hwnw.  Y  flFordd  gyfreithlon  i'r  galon  ydyw  trwy  y  deall. 
"  Ac  efe  a  agorodd  eu  deall  hwynt,"  a'r  canlyniad  ydoedd 
fod  eu  calonau  yn  Ilosgi  ynddynt.  Y  mae  edifeirwch  yn 
Ilosgfa  yn  y  galon.  Yn  mhob  amgylchiad  ag  y  Ilosgir 
coed  yn  Iludw,  nid  oes  byth  yr  un  rhywogaeth  o  goed  yn 
ail  dyfu  o'r  lludw  hwnw.    Yn  hytrach,  daw  coed  hollol 

wahanol  iddynt  o'r  ddaear,  y  rhai,  yn  y  man,  a  guddiant 
o'r  golwg  y  maes  a  oddeithiwyd.  Math  o  oddeithiad  tan- 
llyd  yn  y  teimlad  ydyw  edifeirwch,  cynwysa  losgfa  o'r  un 
natur  a  llosgfa  uffern — llosgfa  y  teimlad  o  euogrwydd. 
Ond  y  mae  er  hyn  yn  glanhau  y  tir  mewn  trefn  i  blanhigion 
cyfìawnder  a  sancteiddrwydd  dyfu  ynddo.  Pan  y  cyf- 
newidir  y  meddwl  arweinia  i  gyfnewidiad  yn  nhueddfryd  y 
galon,  ac  y  mae  tueddfryd  moesol  y  galon  yn  arwain  i  gyf- 
newidiad  mewn  buchedd.  Os  gwneir  ymwybyddiaeth 
fewnol  dyn  yn  newydd,  y  canlyniad  fydd  gwneyd  ei  natur 
ef  yn  newydd.  Yr  oedd  y  porth  gan  yr  Ysgrifenyddion 
a'r  Phariseaid  mor  Ilawn  o  ddefodaeth  a  hunangyíìawnder 
fel  y  methodd  teyrnas  Crist  a  myned  i  mewn  trwyddo  i'w 
teml  hwy.  Bathwyd  gair  newydd  gan  Coleridge — Trans- 
mentation — trawsnewidiad,  mewn  trefn  i  geisio  gosod 
allan  ystyr  y  gair  edifeirwch.  Yn  ol  ei  syniad  ef  math  o 
weddnewidiad  ydyw  edifeirwch,  trwy  ba  un  y  mae  y 
meddwl,  pan  y  gosodir  ef  mewn  sefyllfa  newydd,  yn 
meddwl  meddyliau  newyddion,  yn  derbyn  argraffiadau 
newyddion,  yn  íîurfìo  chwaeth  ac  arferion  newyddion. 

Mewn  trefn  i  egluro  hyn  yn  mhellach,  tybier  fod  gan 
ddyn  ddau  fywyd  a  dau  ymwybyddiaeth,  a  bod  y  ddau  yn 
meddu  eu  galluoedd  gwahanol  ac  yn  gallu  gweithredu  i 
raddau  yn  annibynol  ar  eu  gilydd,  sef  y  meddwl  mewnol 
a'r  meddwl  allanol.  Tybier  yn  mhellach  fod  y  meddwl 
mewnol  yn  cael  ei  Iywodraethu  gan  argraffiadau;  ei  fod  yn 
meddu  gallu  ynddo  ei  hun,  yn  annibynol  ar  gyfrwng  y  syn- 
wyrau,  i  ganfod  yr  hyn  sydd  o'i  amgylch;  ei  fod  yn  gallu 
gweithredu  yn  fwy  nerthol  yn  annibynol  ar  y  synwyrau. 
Dyma'r  enaid,  eisteddle  y  serchiadau  a'r  ewyllys.  Ond 
am  y  meddwl  allanol  nid  yw  hwn  yn  cael  ei  Iywodraethu 
gan  argraffiadau,  eithr  dibyna  am  ei  wybodaeth  am  bob 
peth  trwy  y  synwyrau,  gweithrediad  yr  ymenydd  a'r  gyf- 

undrefn  geiol,  ac  ni  fedd  fodolaeth  annibynol  ar  y  corph. 
Ni  fedd  ganfyddiad  meddyHol ;  dibyna  yn  hoUol  ar  sefyllfa 
yr  ymenydd.  üs  bydd  hwnw  yn  wan  bydd  ei  egnion  yntau 
yn  gyfartal.  Os  ydyw  y  ddau  hyn,  y  meddwl  mewnol  a'r 
meddwl  allanol,  yn  meddu  eu  galluoedd  annibynol,  yna, 
gall  y  meddwl  mewnol  gael  ei  buro  neu  ei  lygru  gan  y 
meddwl  allanol,  a'r  meddwl  allanol  gael  ei  buro  gan  y 
meddwl  mewnol.  Mewn  dull  arall  o  ddyweyd  :  Pan  y  mae 
Duw  yn  achub  dyn  gwna  hyny  yn  ol  cyfansoddiad  ei  natur 
ef .  Os  oes  tywyllwch  a  dallineb  ar  y  galon,  cynwysa  hyny 
anrhefn  foesol  a  meddyHol.  Pan  y  mae  Duw  yn  ei  achub 
dygir  goleuni  i'w  gysegr  sancteiddiolaf  trwy  ei  ddeall  a'i 
deimladau,  a'r  effaith  ydyw  dechreuad  trefn  foesol.  Edi- 
feirwch  ydyw  y  cam  cyntaf  tuagat  gyrhaedd  hyn.  Syrth- 
iodd  dyn  trwy  awgrymiadau  Satan,  adferir  ef  trwy  aw- 
grymiadau  Ysbryd  Duw.  Syrthiodd  i  ddalHneb  moesol  ac 
ysbrydol  trwy  awgrymiadau  yn  gweithredu  ar  y  bywyd 
allanol,  sef  ei  flysiau  a'i  dueddiadau  naturiol,  adferir  ef 
trwy  awgrymiadau  Tywysog  y  Goleuni.  Os  ydyw  wedi 
syrthio  i  deyrnas  y  tywyHwch,  yr  hon  oedd  yn  bod  cyn  ei 
greu  ef,  trwy  awgrymiadau,  rhaid  ei  ddwyn  yn  ol  i 
deyrnas  ei  anwyl  Fab  ef  trwy  awgrymiadau.  Os  oes  cosb 
mewn  pechod,  defnyddia  Duw  hyd  y  nod  ei  gosb  mewn 
edifeirwch  yn  gyfrwng  adferiad  i  ddyn.  FeHy  golyga  edi- 
feirwch,  nid  yn  unig  gyfnewidiad  meddwl,  ond  poen  a 
hunan-gondemniad.  Gwir  edifeirwch  ydyw  tonic  yr 
enaid.  Hwn  sydd  yn  cynorthwyo  Crist  â  fflangell  o  fân 
reffynau  i  gHrio  cynteddau  y  deml  mewn  trefn  i  ddwyn  y 
gogoniant  i  breswyHo  ynddi  yn  ol. 

Yn  mhob  gwir  edifeirwch  ceir  pedair  elfen :   i.  Ymwy- 

byddiaeth    mewnol   o    ofid    oherwydd    pechod    personol. 

Dyma  un  gwirionedd  a  ddysgir  yn  nameg  y  Mab  Afradlon. 

"  A  phan  ddaeth  ato  ei  hun,"  newidiodd  ei  syniad  yn  hollol 

am  ei  hen  gartref .  Canlyniad  pechodau  personol  ydyw  un 
diferyn  chwerw  sydd  mewn  edifeirwch.  Nid  gofìd  am 
droseddau  ydyw,  am  fod  y  rhai  hyny  yn  dinystrio  y  cymer- 
iad  ac  yn  ysgymuno  y  troseddwr  o  bob  cymdeithas  dda; 
eithr  gofìd  oherwydd  pechodau  personol ;  argyhoeddiad  o 
ddrwg  pechod. 

2.  Cynwysa  ymddygiad  yr  edifeiriol  ei  hun,  sef  cyffesiad 
o  bechod,  a  phenderfyniad  i  ddiwygio. 

3.  Ymdeimlad  o  ddrwg  pechod  fel  y  mae  yn  taro  yn 
erbyn  Duw  da,  cyfiawn  a  sanctaidd.  "  Pechais  yn  erbyn 
y  nef,  ac  o'th  fîaen  dithau."  Os  ceisiwn  ddosranu  y  teim- 
lad  o  edifeirwch  cynwysa  ddau  beth :  Yn  gyntaf,  fod  Duw 
yn  condemnio  pechod;  yn  ail,  teimlad  o  hunangondemn- 
iad.  Nid  yw  yn  ceisio  ymesgusodi.  Nid  yw  yn  rhoddi  y 
bai  ar  ei  rieni,  ar  ddeddf  etifeddiad,  nac  ar  yr  amgylchiad- 
au;  ond  condemnia  ei  hun.  O  dan  oleuni  y  ddeddf  ddwy- 
fol  cydsynia  yn  hollol  â  chondemniad  Duw  yn  erbyn 
pechod  ynddo  ef  ei  hun. 

4.  Yr  elfen  ddwyfol  sydd  mewn  edifeirwch.  Dull  hollol 
arwynebol  ydyw  llefaru  am  edifeirwch  fel  gwaith  dyn  vn 
unig  yn  ei  iachawdwriaeth.  Y  mae  yr  ymdeimlad  llym 
yn  y  gydwybod  yn  ganlyniad  goleuni  yr  Ysbryd  Glan. 
Ofer  fyddai  pob  ymgais  i  geisio  egluro  yn  athronyddol 
pa  faint  o  natur  foesol  y  dyn  ei  hun,  a  pha  faint  o  ddylan- 
wadau  dwyfol  yr  Ysbryd  Glan,  sydd  mewn  edifeirwch.  Y 
mae  cymaint  a  hyn  yn  sicr:  O'r  tu  ol  i'n  profiad  moesol 
cyíîredin,  yr  ydym  yn  brofiadol  o  ryw  ddylanwadau  ych- 
wanegol  ar  ein  natur.  Fel  yr  awgrymwyd,  pa  mor 
nerthol  bynag  ydyw  y  dylanwadau  dwyfol  nid  ydynt  yn 
anorchfygol.  Nid  oes  neb  mor  eiddigeddus  dros  ryddid 
ewyllys  dyn  a'r  Ysbryd  Glan.  Rhaid  i  ni  gadw  yn  glir  yn 
ein  duwinyddiaeth  hawliau  natur  foesol  dyn  â'r  rhai  y  mae 
gweithrediadau  yr  Ysbryd  Glan  yn  berffaith  gyson. 

II.  Ffydd.  Ni  fwriedir  sylwi  ar  ffydd  yn  ei  holl  gys- 
ylltiadau  â'r  bywyd  crefyddol,  ond  yn  unig  fel  amod  der- 
byniad  i  mewn  i  deyrnas  nefoedd.  Ni  cheir  y  gair  cydwy- 
bod  yn  yr  Efengylau  nac  yn  yr  Hen  Destament ;  ond  ceir 
ef  yn  fynych  yn  Epistolau  Paul.  Y  gair  am  gydwybod  gan 
lesu  Grist  ydyw,  "  Y  goleuni  sydd  ynot."  Ond  ceir  y 
gair  ffydd  (pistis)  yn  ol  yr  adroddiad  yn  y  tair  Efengyl 
gyntaf  ddeuddeng  waith,  tra  na  cheir  y  gair  o  gwbl  yn 
Efengyl  loan.  Ceir  ef  unwaith  yn  Epistol  cyntaf  loan, 
'*  A  hon  yw  yr  oruchafìaeth  sydd  yn  gorchfygu  y  byd,  sef 
ein  fîydd  ni."  Yn  Epistolau  Paul,  ac  eithrio  yr  Epistol  at 
yr  Hebreaid,  ceir  y  gair  150  o  weithiau.  Gellir  casglu 
oddiwrth  yr  arferiad  mynych  a  wneir  o'r  gair  fîydd  ei  fod 
yn  air  tra  arferedig  yn  mysg  y  disgyblion  boreuaf,  er  nad 
yw  loan  yn  ei  arfer.  Dichon,  fel  y  cawn  sylwi  yn  mlaen, 
fod  rhyw  reswm  dros  hyny  yn  meddwl  loan  ei  hun. 

Yn  ol  y  defnydd  a  wneir  o'r  gair  ffydd  yn  y  Testament 
Newydd  yr  ydym  yn  gweled  ei  fod  yn  golygu: 

(a)  Athrawiaethau  crefydd,  "  Os  ydych  yn  parhau  yn  y 
ffydd  "  (Col.  i.  23).  "  Un  Arglwydd,  un  ffydd,  un  bed- 
ydd  "  (Eph.  iv.  5).  "  Yn  mhlaid  y  ffydd,  yr  hon  a  rodd- 
wyd  unwaitii  i'r  saint  "  (Judas  3). 

(b)  Golyga  ymddygiad  dyn  at  yr  athrawiaethau  hyn, 
yn  eu  derbyn  neu  yn  eu  gwrthod.  "  Felly  y  mae  ffydd  yn 
dyfod  trwy  glywed,  a  chlywed  trwy  air  Duw  "  (Rhuf.  x. 
17).  "  Credu  yr  wyt  ti  mai  un  Duw  sydd;  da  yr  wyt  jm 
gwneuthur;  y  mae  y  cythreuHaid  hefyd  yn  credu  ac  yn 
crynu  "  (lago  i.  6). 

(c)  Golyga  act  o  eiddo  yr  enaid  pan  yn  derbyn  addew- 
idion  Duw.  Dyma  y  ffydd  a  ddarhmir  yn  yr  Epistol  at  yr 
Hebreaid,  ac  yn  enwedig  yn  yr  unfed  bennod-ar-ddeg 
Golyga  hefyd  ymddygiad  dyn  at  y  gwyrthiau,  "  Er  nad 

ydych  yn  credu  i  mi,  credwch  y  gweithredoedd  "  (lo.  x. 

38). 

(d)  Golyga  grediniaeth  y  bydd  i  ni  dderbyn  yr  hyn  a 
ofynir  mewn  gweddi:  ""Gofyned  mewn  ffydd  heb  amheu 
dim  "  (lago  i.  6).  Syniad  lago  am  ffydd  ydyw,  fel  y  gall- 
esid  disgwyl,  y  gwaith  a  elHr  ei  wneyd  trwyddi.  Iddo  ef 
nid  yw  yn  bod  heb  ei  ffrwyth,  neu  ei  gweithredoedd. 

(e)  Golyga  yr  act  o  ymddiried  mewn  person.  Dyma  ys- 
tyr  wreiddiol  a  hanfodol  gwir  ffydd — ymddiried  mewn  per- 
son.  Ffydd  Gristionogol  ydyw  ymddiried  yn  lesu  Grist. 
Gall  olygu,  fel  y  nodwyd,  credu  athrawiaethau  crefydd, 
ond  gwneir  hyn  am  fod  y  cyfryw  yn  ymddiried  yn  Nghrist, 
eu  canolbwynt.  "A  wyt  ti  yn  credu  yn  Mab  Duw?" 
meddai  yr  lesu  wrth  y  dyn  dall  a  gafodd  ei  olwg.  "  Pwy 
yw  efe,  Arglwydd,"  medd  y  dyn,  "  fel  y  credwyf  ynddo?" 
"  Ti  a'i  gwelais  ef,  a'r  hwn  sydd  yn  ymddiddan  â  thi  yw 
efe"  (lo.  ix.  35 — 38).  Gweled,  clywed,  credu  ac  addoh, 
ydynt  y  gweithredoedd  a  gofnodir  yn  yr  hanes.  Myneg- 
ant,  felly,  syniad  Duw  a  dyn  am  ffydd.  "  Pwy  wyt  ti," 
medd  dyn,  "  fel  y  credwyf  i  ti?"  Rhaid  gweled  â'r 
meddwl,  a  gwybod,  cyn  y  gelHr  credu,  oblegyd  ei  dirgel- 
wch  ydyw  ei  bod  fel  act  yn  cysyUtu  personau  â'u  gilydd. 
FeUy  nid  yw  yn  golygu  ffydd  mewn  credoau,  addewidion 
ac  amodau  yn  gymaint,  ond  ymddiried  mewn  person. 

Fel  hyn,  y  mae  ffydd  yn  golygu  mwy  na  dirnadaeth 
feddyHol  am  Dduw.  Gall  dirnadaeth  feddyHol  am  Dduw 
arwain  i  ffydd  yn  ei  fodolaeth;  "  oblegyd  y  mae  y  cythreul- 
iaid  yn  credu  ac  yn  crynu  "  (lago  ii.  19).  Ond  nid  yw  y 
ddirnadaeth  feddyhol  hon  yn  gwahaniaethu  oddiwrth  ddir- 
nadaeth  feddyHol  am  fodolaeth  rhywbeth  arall;  hyny  yw, 
nid  yw  yn  cynwys  elfen  foesol.  GaU  y  meddwl  gyrhaedd 
dirnadaeth  am  gymeriad  moesol  Duw,  ac  ar  yr  un  pryd  bod 
yn  Hawn  gelyniaeth  ato.     Y  mae  gwir  ffydd,  y  ffydd  sydd 

yn  achub,  yn  cynwys  dwy  elfen,  sef  dirnadaeth  am  fodol- 
aeth  Duw,  ac  ymddiriedaeth  ynddo.  Nid  math  o  antur- 
iaeth  feiddgar  ydyw  sydd  yn  creu  boddlonrwydd  yn  y  galon 
am  wrthrychau  anweledig,  ond  gallu  sydd  yn  gorphwys  ar 
wirioneddau  ac  ar  addewidion  ag  y  mae  pob  sicrwydd  yn 
y  meddwl  eu  bod  yn  ddiamheuol.  Nid  ydym  yn  credu  o 
gwbl  yn  anibynol  ar  weithrediad  y  meddwl.  MeddyHwn, 
er  engraifft,  am  y  pwnc  o  anfarwoldeb  yr  enaid.  Haerir 
yn  barhaus,  oni  wneir,  nad  oes  genym  ar  dir  natur  sail 
digonol  i  gredu  yn  anfarwoldeb  yr  enaid,  ac  felly  nas  gall 
ein  crediniaeth  ynddo  gynyrchu  boddlonrwydd  meddyliol  ? 
Eto  y  mae  y  grediniaeth  gyffredinol  hon  yn  rhywbeth  mwy, 
hyd  y  nod  ar  dir  natur,  na  dychymyg,  am  y  rheswm  ei  bad 
yn  saethu  ei  gwreiddiau  i  egwyddorion  ag  y  mae  dyn  yn 
sicr  o'u  bodolaeth  yn  y  bywyd  hwn.  Yn  awr,  os  yw  y 
galon  a'r  gydwybod  yn  edrych  yn  mlaen  yn  aiddgar  at  fyd 
y  tudraw  i'r  bedd;  ac  os  yw  dyn  yn  byw  mewn  ffydd  am 
dano,  y  mae  y  meddwl  yn  berffaith  foddlawn.  Wrth 
wneyd  y  sylw  hwn,  yr  hwn  sydd  yn  cynwys  mwy  o  athron- 
iaeth  nac  o  Feibl,  goddefer  i  ni  ddyweyd  nad  yw  lesu 
Grist  yn  gwneyd  gwahaniaeth  rhwng  actau  y  meddwl  ac 
actau  y  galon.  Iddo  ef  yr  holl  ddyn  sydd  yn  edifarhau  am 
bechod;  yr  holl  ddyn  sydd  yn  credu  hefyd,  fel  y  mae  yr 
holl  ddyn  sydd  yn  caru.  Er  hyny,  nid  yw  y  gwahaniaeth 
uchod  yn  un  diystyr  mewn  duwinyddiaeth  ac  mewn  esbon- 
iadaeth.  Y  mae  ystyr  yn  bod  i'r  gwahaniaeth  a  wneir 
rhwng  ffydd  foesol,  ffydd  hanesyddol  a  ffydd  wyrthiol;  ond 
y  mae  y  gwahaniaeth  nid  yn  y  gallu  sydd  yn  credu  y  peth- 
au  hyn,  ond  yn  y  gwrthrychau.  Yr  un  galon  sydd  yn  caru 
Duw  ac  sydd  yn  caru  dynion;  a'r  un  gallu  sydd  yn  ym- 
ddiried  yn  Nuw  ac  sydd  yn  ymddiried  mewn  dynion. 
Mewn  trefn  i  weled  hyn  yn  mhellach  edrychwn  ar  y  gair 
ffydd,  fel  y  defnyddir  ef  gan  Grist  yn  ol  yr  adroddiad  yn  y 
tair  Efengyl  gyntaf,  a'r  gair  credu  yn  Efengyl  loan. 

I.  Yr  hyn  sydd  yn  ein  taro  yn  ddieithr  ydyw,  fod  y  gair 
£fydd  yn  y  tair  Efengyl  gyntaf  yn  cael  ei  gysylltu  yn  mron 
yn  hollol  â'r  gwyrthiau.  "  Yn  wir  meddaf  i  chwi,  ni  chef- 
ais  gymaint  ffydd,  naddo  yn  yr  Israel,"  meddir  am  y  can- 
wriad;  "  A  phan  welodd  efe  eu  ffydd  hwy,"  sef  y  pedwar 
gwr  a  ddygodd  y  claf  o'r  parlys  ato  mewn  gwely;  "  Ha 
ferch,  dy  ffydd  a'th  iachaodd;"  "  Yn  ol  dy  ffydd,  bydded  i 
ti;"  "  O  wraig  mawr  yw  dy  ffydd,"  sef  y  wraig  o  Canaan; 
"  Pe  byddai  genych  ffydd  gymaint  â  gronyn  o  had  mws- 
tard;"  "  Os  bydd  genych  ffydd,  ac  heb  amheu,  ni  wnewch 
yn  unig  yr  hyn  a  wnaethum  i  i'r  ffigysbren,  eithr  hefyd  os 
dywedwch  wrth  y  mynydd  hwn,  coder  di  i  fyny  a  bwrier 
di  i'r  môr;  hyny  a  fydd."  Pan  y  dywedodd  wrth  y  gwynt 
a'r  môr,  Gostega,  distawa,  dywedodd  hefyd  wrth  ei  ddis- 
gyblion  ofnus,  "  Paham  nad  oes  genych  ffydd;"  "  Dy  Éfydd 
a'th  iachaodd,"  meddai,  pan  newydd  roddi  ei  olwg  i  Bar- 
timeus  ddall  (Mt.  viii,  10;  ix.  21,  22;  xv.  28;  xvii.  20;  xxi. 
21;  Mc.  ii.  5;  iv.  40;  V.  34).  Yn  yr  holl  gyfeiriadau  hyn 
ceir  y  gair  ffydd  yn  nglyn  â'r  gwyrthiau ;  a  phedair  gwaith 
heb  fod  mewn  cysylltiad  â  hwy  (gwel  Mt.  xi.  22;  Lc.  xvii. 
5;  xviii.  8). 

Gwelir  fod  yr  lesu  o  dan  bob  amgylchiad  yn  gofyn  am 
ffydd,  naill  ai  gan  y  dioddefydd  ei  hun,  neu  gan  y  rhai  a 
ofynent  am  drugaredd  iddo,  fel  amod  ar  ba  un  y  derbynid 
yr  iachad.  Dywedodd  wrth  Jairus  pan  y  daeth  y  cenad  o'r 
ty  i  hysbysu  fod  ei  ferch  wedi  marw,  "  Cred  yn  unig." 
Dywedodd  wrth  dad  y  bachgen  â'r  ysbryd  aflan  ynddo 
wrth  droed  mynydd  y  gweddnewidiad,  "  Os  gelli  di  gredu; 
pob  peth  fydd  i'r  hwn  a  gredo."  Gallwn  gredu,  mewn 
ystyr  wyrthiol  o  leiaf,  dros  eraill  os  byddant  mewn  sef- 
yllfa  nad  allant  gredu  eu  hunain.  Paham,  tybed,  y  gofynid 
am  ffydd  yn  mhob  amgylchiad  cyn  y  gellid  cyflawni  y 
wyrth  ?     Am  y  rheswm  mai  ffydd  yn  unig  a  allasai  gysylltu 

person  y  dioddefydd,  neu  yr  hwn  a  ofynai  ar  ei  ran,  â 
pherson  Crist.     Fel  y  mae  y  Brooklyn  Bridge  yn  cysylltu 
cyfandir  America,  yn  ei  gyílawnder  a'i  gyfoeth,  â  Long 
Island ;  felly  hefyd  y  mae  ffydd  yn  cysylltu  holl  gyílawnder 
person  Crist  à  pherson  y  dioddefydd.     Dyma  y  bont  ar 
hyd  yr  hon  y  rhedai  cyfîawnder  y  naill  i  gyflawni  angen  y 
llall.     Ond  yr  hyn  sydd  yn  ymddangos  yn  ddieithr  ydyw 
fod  yn  bosibl  gweithredu  y  ffydd  hon  heb  iddi  fod  yn 
achubol  o  gwbl.     Canmolir  ffydd  y  canwriad,  ffydd  y  wraig 
o  Cana;  ffydd  y  wraig  â'r  ysbryd  gwendid  ynddi;  eto  nid 
oes  yn  yr  hanes  y  prawf  lleiaf  eu  bod,  ar  y  pryd  o  leiaf,  yn 
ddisgybhon  i  Grist.     Yn  hytrach,  awgryma  yr  amgylchiad- 
au  nad  oeddynt  ond  rhai  yn  mysg  y  lluaws  a  gredant  yn 
unig  yn  ngallu  gwyrthiol  yr  lesu.     Pan  y  Uefai  y  deiIHon 
amo  i  drugarhau  wrthynt,  nid  oeddynt  yn  credu  dim  mwy 
na'i  fod  yn  alluog  i  roddi  iddynt  eu  golwg;  ac  nid  oedd 
yitau  yn  gofyn  dim  mwy  na  hyn  ganddynt.     "  A  ydych 
yi  credu,"  meddai,  "  y  gallaf  wneuthur  hyn  i  chwi  ?"    Nid 
ois  yma  awgrym,  Ilawer  llai  prawf ,  eu  bod  yn  meddu  elfen- 
ai  ffydd  achubol  yn  eu  credu.     Er  fod  Crist  yn  galw  am 
dmi,  ac  ni  allai  gyflawni  gwyrthiau  hebddi,  fel  yn  Naz- 
areth,  eto  nid  oedd  yn  cynwys  yr  elfen  foesol  o  ufudd-dod 
az  o  ymgyflwyniad  hollol  ac  ewyllysgar  iddo.     Nid  oes  yn 
yr  Efengylau  un  prawf  fod  y  rhai  hyn  a  dderbyniasant  yr 
iachad  yn  credu  ar  y  pryd  ei  f od  yn  Fab  Duw  ac  yn  Wared- 
wr  y  byd.     Credant  yn  ei  allu  i  wneyd  gwyrthiau,  ac  yn  ol 
eu  credu  yr  oeddynt  yn  derbyn.     Pe  buasai  yr  Ellmyniaid 
yn  credu  fod  eu  hymerawdwr  yn  gallu  iachau  pob  math  o 
afiechydon,  ni  buasai  y  grediniaeth  yn  ei  allu,  o  angenrheid- 
rwydd,  yn  cynwys  crediniaeth  yn  ei  gymeriad  moesol  ef. 
Aríerir  y  ffydd  hon  gan  gredinwyr  y  Christian  Science  ac 
eraill  yn  y  dyddiau  hyn. 

Yr  ydym  yn  manylu  ar  y  ddwy  fîydd,  neu  y  ddau  ddull 
yma  o  gredu,  am  eu  bod  yn  mysg  dynion  yn  awr  mor  wir- 
ioneddol  ac  yn  nyddiau  Crist.  Onid  oes  miliynau  heddyw 
yn  mysg  Cristionogion  y  byd  yn  credu  yn  y  Duw-ddyn,  ei 
enedigaeth  oruwchnaturiol,  ei  allu  i  gyflawni  gwyrthiau,  ei 
farwolaeth  iawnol,  ei  adgyfodiad  o'r  bedd  a'i  eiriolaeth  yn 
y  nef ,  eto  heb  ymgyflwyno  yn  ewyllysgar  a  gwirfoddol  i  fod 
yn  ddisgybhon  iddo  ?  Nis  gallant  ddywedyd,  Yr  ydym 
ni  yn  Nghrist,  neu  fel  Paul,  "  Mi  a  groeshoehwyd  gyda 
Christ;  eithr  byw  ydwyf;  eto  nid  myfi,  ond  Crist  sydd 
yn  byw  ynof  fi ;  a'r  hyn  yr  wyf  yr  awrhon  yn  ei  fyw  yn  y 
cnawd,  ei  fyw  yr  wyf  trwy  ffydd  Mab  Duw,  yr  hwn  a'ni 
carodd  i,  ac  a'i  dodes  ei  hun  drosof  fi  "  (Gal.  ii.  20). 

Derbynir  gan  rai  yr  ymadroddion  canlynol  fel  darnod- 
iad  o  Éfydd:  "  Ffydd  yn  wir  yw  sail  y  pethau  yr  ydys  yn 
eu  gobeithio,  a  sicrwydd  y  pethau  nid  ydys  yn  eu  gweled  " 
(Heb.  xi.  i).  Ond  rhyw  un  arwedd  ar  ffydd  a  geir  yn  y 
geiriau.  Dengys  y  drafodaeth  yn  y  bennod  am  arwyr  jr 
Hen  Destament  pa  fath  ffydd  oedd  yn  meddwl  yr  awdwr. 
Ffydd  dynion  a  ddioddefasant  ymdrech  mawr  â  helbuloi, 
a  ddarostyngwyd  i  waradwyddiadau,  ac  i  angau  a  merthyr- 
dod,  ydyw  y  ffydd  hon.  Teithwyr  ydynt  yn  teithio  yn  y 
nos,  yn  cyfarfod  â  holl  anhawsterau  y  tywyllwch,  eto  jn 
credu  yn  modolaeth  haul  a  goleuni  tragwyddol  ddydd,  yr 
hwn  oedd  i  wawrio  arnynt  yn  y  man.  Yr  oeddynt  yn  dis- 
gwyl  gwlad  well,  dinas,  saer  ac  adeiladydd  yr  hon  yw 
Duw.  Ond  nid  crediniaeth  mewn  pethau  dyfodol  ac  an- 
weledig  ydyw  elfenau  penaf  ffydd.  Nid  prif  elfen  fîydd,  fel 
y  nodwyd,  ydyw  edrych  yn  mlaen  at  wynfyd  dyfodol,  eithr 
cysylltiad  person  y  credadyn  â  pherson  Dwyfol,  â  Duw,  ac 
â  Mab  Duw  fel  Gwaredwr.  Y  mae  y  ffydd  hon  yn  gweithio 
yn  y  presenol,  ac  yn  rhoddi  ystyr  i  fywyd.  Byddai  y  geir- 
iau  hyn  yn  well  darnodiad  o  ffydd,  yn  ol  dysgeidiaeth  Crist : 

"  Ac  efe  a  ymwrolodd  fel  un  yn  gweled  yr  anweledig." 
Ymaflodd  Moses  yn  Nuw,  unolodd  ei  hun  â'i  allu  anfeid- 
rol,  ac  ymddiredodd  ynddo  am  bobpeth  oedd  arno  ei  eisiau. 
*•  Hyn  yw  gwaith  Duw,  gredu  o  honoch."  Ffydd  yn 
Nghrist  ydyw  pen  congl  faen  ein  crefydd.  Golyga  undeb 
personol  à  Christ. 

2.  Bydd  yn  fantais  i  ni  eto  geisio  dilyn  y  gair  credu  yn 
Efengyl  loan.  Fel  y  dywedwyd  nid  yw  loan  yn  defnyddio 
y  gair  ffydd  yn  ei  Efengyl.  Gwna  hyny  unwaith  yn  ei 
Epistol,  "  A  hon  yw  yr  oruchafìaeth  sydd  yn  gorchfygu  y 
byd,  sef  ein  ffydd  ni  "  (i  lo.  v.  4).  Ond  ar  ol  dyweyd  y 
gair  ffydd,  yn  y  frawddeg  nesaf  syrthia  yn  ol  ar  ei  syniad 
neillduol  am  natur  a  gwaith  ffydd.  "A  hon,"  meddai, 
*'yw  yr  oruchafìaeth  sydd  yn  gorchfygu  y  byd,  sef  ein 
ffydd  ni.  A  phwy  yw  yr  hwn  sydd  yn  gorchfygu  y  byd, 
onid  yr  hwn  sydd  yn  credu  mai  lesu  yw  y  Crist,  Mab 
Duw  ?"  Y  gwahaniaeth  yn  ngolwg  loan  ydyw  y  gwahan- 
iaeth  sydd  rhwng  enw  ar  ferf  berthynol  iddo.  Enw  dan- 
soddol  ar  beth  sydd  yn  bod  ydyw  ffydd,  tra  y  mae  credu 
(pisteuo)  yn  golygu  bywyd,  gwres  a  gwaith.  Rhywbeth 
ydyw  credu  i  feddwl  loan,  sydd  mewn  ymarferiad  a  gweith-  . 

•  rediad  parhaus.     Nis  gallwn  ddychymygu  am  loan  yn  dy-    "^'     JL, 
,weyd,  "  Ffydd  yn  wir  yw  sail  y  pethau  yr  ydys  yn  eu  ^ 

gobeithio,  a  sicrwydd  y  pethau  nid  ydys  yn  eu  gweled," 
er  ei  fod  yn  wirionedd.  Nid  yn  y  cyfeiriad  hwn  y  mae  ei 
syniad  ef.  Ni  buasai  ef  yn  edrych  i'r  meddwl  mewn  trefn 
i  ddosranu  y  syniad  am  ffydd.  Yn  hytrach  buasai  yn  ed- 
rych  yn  gyntaf  ar  yr  hyn  ydyw  lesu  Grist,  fel  Mab  Duw, 
fel  Bywyd,  fel  Goleuni,  ac  fel  Gwaredwr;  ac  yna,  edrych 
ar  actau  mewnol  yr  enaid  yn  ei  dderbyn,  yn  ymddiried 
ynddo,  a'i  garu.  O  ganlyniad,  ymddengys  i  mi  fod  ei 
syniad  ef  am  ffydd  fel  peth  sydd  yn  dal  cysylltiad  agosach, 
sef  undeb  à  Christ,  bywyd  a  gwaith.     Yn  hytrach  nag  fel 

dirnadaeth  feddyliol  o'r  gwirionedd,  pa  mor  glir  bynag 
yn  fwy  ysbrydol. 

Pa  un  o'r  ddwy  ochr  yma  ar  ffydd  yw  y  bwysicaf ;  pa 
un  ai  fel  dirnadaeth  feddyUol  am  berson,  gallu  a  chariad 
Crist,  ai  fel  bywyd  a  chymhelhad,  yr  hwn  sydd  yn  rhedeg 
yn  ddylanwad  a  nerth  trwy  yr  holl  enaid,  nid  wyf  yn  pen- 
derfynu.  Dwy  ochr  ydynt  ar  yr  un  gwirionedd.  Nid 
wyf  chwaith  yn  cydsynio  â  syniad  Sanday  pan  yn  cydmaru 
syniad  Paul  ac  loan  am  íîydd.  "  O'i  gydmaru  â  Paul," 
meddai,  "y  mae  syniad  loan  yn  fyfyriol  ac  athronyddol, 
tra  yr  eiddo  Paul  yn  weithredol  a  brwdfrydig  "  (Sanday, 
Rhuf.  tud.  32).  Pan  y  ffurfiwn  syniad  am  nodwedd  per- 
sonol  dyn,  neu  ei  ddull  o  fyw,  prin  y  mae  genym  hawl  i 
wasgu  ei  ddull  o  feddwl  ar  bopeth  i'r  ffurf  hon.  Er  fod 
gan  bob  meddyliwr  ei  ddull  ei  hun  o  feddwl,  eto  y  mae 
yn  meddu  gallu  i  amrywio,  ac  weithiau,  i  neidio  allan  o'i 
ddull  naturiol.  Addefwn  fod  meddwl  y  Disgybl  Anwyl  o 
duedd  athronyddol  a  myfyriol,  nid  oedd  hyny  yn  ei  atal  i 
edrych  ar  íîydd  fel  gweithredydd  byw  a  mewnol  yn  yr  en- 
aid.  Yr  argraíî  a  adewir  ar  ein  meddwl  ydyw  fod  loan  yn 
'edrych  ar  íîydd  fel  bywyd  mewnol  yn  yr  enaid;  tra  y 
Imae  Paul,  gyda  meddwl  mwy  cyfundraethol,  yn  edrych 
;arni  fel  y  cyfrwng  sydd  yn  ein  cysylltu  â  Pherson  y  Gwar- 
edwr. 

3.  Yn  Efengyl  loan  ceir  yr  Arglwydd  lesu  yn  cysylltu 
ffydd  fel  amod  derbyniad  i  mewn  i'w  deyrnas  ef  â  dau  wir- 
ionedd,  sef  ei  Aberth  fel  lawn  i  Dduw,  ac  â  bywyd  trag- 
wyddol.  Am  y  cyntaf  dywed,  "  Ac  megys  y  dyrchafodd 
Moses  y  sarph  yn  y  diffaethwch,  felly  y  mae  yn  rhaid 
dyrchafu  Mab  y  dyn;  fel  na  choller  pwy  bynag  a  gredo 
ynddo  ef,  ond  caffael  o  hono  fywyd  tragwyddol  "  (lo.  iii. 
14).  Amlwg  yw  fod  y  gair  "  dyrchafu  "  yma  yn  golygu, 
fel  yn  y  manau  eraill  lle  y  defnyddir  ef  yn  yr  Efengyl  hon 

(lo.  viii.  28;  xii.  32,  34)  groeshoeliad  Crist.  Heblaw  hyn 
rhaid  fod  ystyr  y  gair  yn  ei  berthynas  â'r  sarph — dyrchafu 
y  sarph,  yn  penderfynu  ei  ystyr  yn  nglyn  â  dyrchafu  Mab 
y  dyn.  Dywedir  hefyd  mai  ystyr  y  gair  dyrchafu  yn  yr 
Aramaeg  ydyw  dyrchafu  trwy  grogi  neu  groeshoeUo. 
Dyrchafwyd  y  sarph  bres  ar  drostan  fel  y  gallai  y  rhai  a 
frethid  gan  y  seirph  tanllyd  fyw.  Dyma  oedd  amcan  ei 
dyrchafiad.  Dyrchafwyd  Mab  y  dyn  ar  y  groes  mewn 
trefn  i  ddynion  edrych  arno  a  byw  trwy  i  wenwyn  pechod 
gael  ei  weithio  o'u  natur.  Gall  yr  hanes  canlynol  egluro 
gwasanaeth  credu  yn  ei  berthynas  âg  lawn  Crist.  Tra  y 
breuddwydiai  gwr  unwaith  ei  fod  wedi  syrthio  i  bydew 
mor  ddwfn  fel  nad  allai  waredu  ei  hun  o  hono;  parhai  i 
suddo  yn  ddyfnach  ddyfnach  yn  y  llaid,  nes  yr  oedd  wedi 
suddo  hyd  yr  ên,  pan  y  clywai  lais  uwch  ei  ben  yn  dyweyd, 
"  Edrych  i  fyny  yma."  Yn  y  fan  cododd  ei  olwg  i  fyny, 
a  gwelai  seren  loew  a  hardd,  ac  wrth  ddal  i  edrych  arni 
dechreuodd  esgyn  yn  raddol  o'r  llaid.  Pan  ar  ddod  yn 
rhydd  o'r  llaid  trodd  ei  lygaid  oddiar  y  seren  i  edrych  arno 
ei  hun;  pa  fath  olwg  oedd  arno,  ac  er  ei  syndod  dechreu- 
odd  suddo  yn  ol,  a  suddo  yn  ddwfn.  Pan  ar  ddarfod  am 
dano  clywai  y  llais  drachefn,  "  Edrych  i  fyny  yma,"  a 
dechreuodd  esgyn  eto  nes  dod  yn  berfifaith  rydd  oddiwrth 
ei  berygl.  Y  mae  y  syniad  hwn  mor  eghir  yn  ei  berthynas 
à  gwaith  fîydd  yn  iachawdwriaeth  dyn — edrych  ar  y  groes, 
fel  nad  oes  angen  ei  gymwyso.  "  A  fuoch  chwi  yn  hir," 
medd  Andrew  Tuller  wrth  Gristion  oedranus.  "  yn  Nghors 
Anobaitn?"  "  Naddo."  ebai  yntau,  "  ni  bum  ynddi  o 
g^bl.  Edrychais  yn  syth  at  y  groes."  Dyma  hanfod 
addysg  Crist  ar  hyn.  Nid  oes  un  cyfrwng,  nac  un  atalfa, 
rhwng  pechadur  a'r  groes.  Hon  yn  unig  sydd  yn  ei  at- 
tynu  o'r  pydew,  yn  ei  waredu  oddiwrth  bechod  ac  oddi- 
wrtho  ei  hun. 

4.  Cysylltiad  credu  â  bywyd  tragwyddol.  "  Fel  na 
choller  pwy  bynag  a  gredo  ynddo  ef,  ond  caÉfael  o  hono 
fywyd  tragwyddol."  "  Yr  hwn  sydd  yn  credu  yn  y  Mab  y 
mae  ganddo  fywyd  tragwyddol;  a'r  hwn  sydd  heb  gredu 
i'r  Mab  ni  wel  fywyd;  eithr  y  mae  digofaint  Duw  yn  aros 
arno  ef  "  (lo.  iii.  14,  15,  36).  Ceir  dau  air  Groeg  am 
fywyd  yn  y  Testament  Newydd,  sef  Bios  a  Zoê.    Golyga 

Íy  cyntaf  cyfnod  neu  ddull  bywyd.  O'r  gair  hwn  y  deillia 
"  Zoology  "  am  anifeiliaid,  a  "  Biography  "  am  ddynion. 
Ond  y  gair  a  ddefnyddir  yma  gan  lesu  Grist  ydyw  Zoê,  yr 
hwn  sydd  yn  golygu  bywyd  ynddo  ei  hun,  yn  ei  gyfanswm, 
yn  ei  barhad,  yn  ei  wynfyd  dyfodol,  ac  yn  ei  ber- 
thynas  a  Duw.  Golyga  berthynas  serchiadol  â  Duw 
y  Tad,  ac  a'i  Fab  ef  lesu  Grist.  A  hyn  yw  y 
bywyd  tragwyddol  iddynt  dy  adnabod  di  yr  unig  wir 
Dduw,  a'r  hwn  a  anfonaist  ti,  lesu  Grist."  Y  mae  y 
bywyd  hwn  yn  feddiant  i'r  hwn  sydd  yn  credu  yn  awr.  Y 
mae  ítydd  yn  Nghrist  a  bywyd  tragwyddol  yn  dechreu  ar 
unwaith,  fel  y  mae  íîydd  ac  edifeirwch  yn  cyd-ddechreu. 
Nis  gall  fod  ffydd  heb  y  bywyd,  a'r  bywyd  heb  y  ffydd.  Y 
maent  yn  cydgychwyn  ar  unwaith,  fel  dau  fys  yr  awrlais 
ar  ol  ei  ddirwyn,  ac  yn  aros  gyda'u  gilydd. 

Dechreua  ffydd,  gan  hyny,  yn  undeb  yr  enaid  â  Christ. 
jDechreua  ffydd  a  bywyd  tragwyddol  pan  y  dechreua  Crist 
fyw  ynom  ni.  Nid  ffydd  ydyw  achos,  na  ffynonell  y  bywyd 
ysbrydol,  na  gwreiddyn  y  natur  newydd.  Y  mae  y  natur 
newydd,  a'r  bywyd  newydd,  o'r  rhai  y  mae  ffydd  yn  ddad- 
guddiad  cyson  yn  ffrwyth  gweithrediadau  dwyfol  yr  Ys- 
bryd  Glan.  Trwy  ffydd  y  mae  yr  enaid  yn  parhau  byth  i 
dderbyn  Crist  a'r  bywyd  sydd  ynddo  ef .  Fel  hyn  cynwysa 
y  ffydd  hon  dair  elfen,  (a)  Derbyniad  deallol  o  hono  ef  fel 
Gwaredwr  ac  fel  Duw;  (b)  Cymundeb  â'i  fywyd  ef  fel  mae 
bywyd  Crist  ydyw  bywyd  y  credadyn — "  Y  bywyd  yr  wyf 

fi  yr  awrhon  yn  ei  fyw  yn  y  cnawd,"  medd  Paul,  "  bywyd 
lesu  Grist  ydyw."  (c)  Fod  derbyniad  gwirfoddol  o  fywyd 
Crist  i  fywyd  y  credadyn  yn  sail  ei  gyfiawnhad,  ac  yn  flfyn- 
onell  ei  sancteiddhad. 

5.  Os  mai  edifeirwch  a  ffydd  ydyw  rhai  o  amodau  c.er- 
byniad  i  mewn  i  deyrnas  nefoedd,  yna,  y  maent  yn  cynwys 
y  gwirioneddau  canlynol : 

1 .  Fod  yn  anmhosibl  i  bechadur  fyned  i  mewn  iddi  trwy 
fywyd  moesol.  Onid  yr  oll  sydd  yn  angenrheidiol  i  sicr- 
hau  hyn  ydyw  byw  i  fyny  â  safon  y  Bregeth  ar  y  Mynydd  ? 
le;  dyna  yr  oU  sydd  yn  eisiau;  byw  i  fyny  â  safon  y  Bre- 
geth  hon  a  sicrhai  i  ni  fynediad  helaeth  i  bob  peth  da  yn 
Uywodraeth  Duw.  Ond  anallu  dynion  pechadurus  i  fyw  i 
fyny  â'r  safon  hon, — "  Byddwch  chwi  gan  hyny  yn  ber- 
flfaith,  fel  y  mae  eich  Tad  yr  hwn  sydd  yn  y  nefoedd  yn  ber- 
ffaith,"  a  ddygodd  Fab  Duw  i'r  byd  i  fod  yn  lawn  dros 
ein  pechodau  ni. 

2.  Gan  mai  edifeirwch  a  ffydd  ydynt  amodau  derbyniad 
í  mewn  i'r  deyrnas  gorphwysa  y  derbyniad  ar  actau  moesol 
o  eiddo  y  dyn  ei  hun.  Nid  oes  dim  moesol  mewn  cyd- 
syniad  deallol  yn  unig  â  nifer  o  osodiadau  neu  gredoau, 
hyd  y  nod  am  Berson  Crist,  mwy  nag  y  mae  dim  yn  foesol 
mewn  credu  fod  gwres  a  goleuni  yn  ddau  belydr  gwa- 
hanol.  Pan  y  mae  dyn  yn  teimlo  llosgfa  yn  ei  enaid  oher- 
wydd  pechu  yn  erbyn  Duw ;  a  phan  yn  gwneyd  derbyniad 
gwirfoddol  a  llawn  o  Grist  fel  ei  Waredwr,  y  mae  y  naill 
a'r  llall  yn  actau  moesol  ac  yn  cario  dylanwad  ar  y 
cymeriad  a'r  ymddygiad. 

3.  Nid  yw  y  ffaith  fod  yr  amodau  hyn  yn  cynwys  ein 
bod  yn  cael  ein  galw  i  gredu  yn  yr  hyn  sydd  uwchlaw  dir- 
nadaeth  ein  meddyliau,  yn  gwneyd  cydymffurfio  â  hwynt  yn 
llai  dyledswydd.     Pa  fodd  y  gelwir  arnom  i  gredu  yr  hyn 

ini  feddwn  allu  i'w  amgyffred  ?       Dyma  un  o  gwestiynau 
mawr  ein  hoes,     Fel  atebiad  i  hyn  gellir  dyweyd  na  elwir 

arnom  i  gredii  dir^elion  ani  eu  bod  felly;  ond  yn  ddieithr- 
iad  i  gredu  y  ffaith  yn  mha  un  y  triga  y  dirgelwch.  Y  mae 
yr  holl  ddirgeHon  y  gelwir  arnom  ni  i'w  credu — yr  Ym- 
gnawdoHad  a'r  lawn,  fel  y  dirgeHon  mewn  natur,  yn  car- 
trefu  mewn  ffeithiau.  Er  engraifft,  ni  elwir  arnom  i  gredu 
yn  nirgelwch  undeb  y  ddwy  natur  yn  Mherson  Crist.  Yr 
hyn  y  gelwir  arnom  ei  gredu  ydyw  y  ffaith  hanesyddol  a 
gofnodir  yn  y  Testament  Newydd,  fod  y  peth  sanctaidd  a 
anwyd  o  Mair  yn  Fab  Duw.  Ceir  y  dirgelwch  yn  y  ffaith, 
'fel  y  ceir  y  dirgelwch  o  undeb  bywyd  à  mater  yn  y  HH. 
Mewn  crefydd,  fel  yn  mhob  cylch  araH  o  feddwl,  yr  unig 
safon  i  grediniaeth  ydyw  prawf  neu  ffaith  hanesyddol. 
Dylai  amheuaeth  gael  ei  Hywodraethu  gan  yr  un  eg- 
wyddor,  oblegyd  crediniaeth  yw  amheuaeth  yn  y  gwrth- 
gyferbyniol.  Yr  hyn  ydyw  anwybodaeth  i  anghrediniaeth 
ydyw  gwybodaeth  i  ffydd  ac  i  amheuaeth.  Dyledswydd 
dyn  ydy w  credu  neu  anghredu  yn  ol  y  prawfìon ;  ac  nid  yw 
i  gredu  nac  i  anghredu  hebddynt.  O  ganlyniad  anghred- 
iniaeth  ydyw  crediniaeth,  yn  yr  hyn  sydd  yn  wrthgyfer- 
byniol  i  ryw  osodiad,  prawf,  neu  ffaith  hanesyddol.  Dyma 
He  y  mae  pechod  yn  dyfod  i  mewn.  Fel  y  mae  ffydd  yn 
act  foesol  yn  yr  ystyr  a  nodwyd  yn  íîaenorol,  y  mae  ang- 
hrediniaeth  yn  act  bechadurus  o  wrthod  y  gwirionedd  sydd 
yn  gorphwys  ar  ffeithiau.  Nid  anaHu  dynion,  feHy,  ydyw 
eu  anghrediniaeth,  ond  eu  hanewyHysgarwch, — "  Ni  fyn- 
wch  chwi  ddyfod  ataf  fel  y  caffoch  fywyd."  "  A  hon  yw 
y  ddamnedigaeth  ddyfod  goleuni  i'r  byd  a  charu  o  ddynion 
y  tywyHwch  yn  fwy  na'r  goleuni,  am  fod  eu  gweithredoedd 
yn  ddrwg  "  (lo.  iii.  i8 — 20). 

4.  Gan  mai  ffydd  ac  edifeirwch  ydyw  amodau  derbyn- 
iad  i  mewn  i  deyrnas  nefoedd,  golygant  fod  cyfnewidiad 
y  meddwl  yn  arwain  i  gyfnewidiad  yn  y  bywyd.  Y  mae 
crefydd  ei  hun  yn  gynwysedig  mewn  crediniaeth  mewn  bôd 
uwch,  yr  hwn  nis  geHir  ei  weled  â'r  synwyrau  na'i  am- 

g'yfîred  à'r  meddwl,  yr  hwn  sydd  yn  sylwi  ar  ein  meddyl- 
iau  a'n  gweithredoedd,  yn  ogystal  a  bod  ein  meddyliau, 
ein  buchedd,  yn  ganlyniad  y  cyfryw  grediniaeth.  Nis 
gelhr  dyweyd  fel  y  gwneir  yn  fynych,  "  Ni  waeth  beth  y 
mae  dyn  yn  ei  gredu  os  ydyw  yn  byw  yn  iawn."  A  yw  yn 
bosibl  iddo  fyw  yn  grefyddol  heb  y  gwirionedd?  Onid 
peth  yn  deiHiaw  o  berthynas  dyn  â'r  gwirionedd  ydyw  cre- 
fydd  ?  Rhaid  edrych  ar  grediniaeth  yn  y  gwirionedd  fel 
egwyddor  lywodraethol  crefydd. 

5.  Gan  mai  edifeirwch  a  ffydd  ydynt  amodau  derbyniad 
i  deyrnas  nefoedd  golygant  nad  ydym  i  edrych  ar  grefydd 
fel  teimlad  yn  unig.  Nid  oes  grefydd  heb  deimlad,  ond 
nid  teimlad  ydyw  crefydd.  Boddlonir  gan  grefydd  y  galon 
a'r  meddwl;  ond  y  galon  trwy  y  meddwl.  Boddlonir  y 
teimlad  gan  mwyaf  yn  unol  â'r  rheswm  neu  heb  hyny ;  ond 
ni  ddylid  gosod  y  teimlad  yn  lle  y  rheswm  nac  yn  ych- 
wanegiad  ato.  Onid  oes  gormod  o  duedd  ynom  i  osod 
pwys  eithafol  ar  deimlad  mewn  crefydd?  Ac  onid  oes 
rhai  yn  mynychu  moddion  gras  yn  tybied  os  na  byddent 
wedi  teimlo  yn  y  moddion  na  byddant  wedi  derbyn  ben- 
dith  ?  Yr  oedd  Mab  Duw  yn  deall  natur  dyn,  er  nad  ydyw 
wedi  rhoddi  un  math  o  ddamcaniaeth  i  ni  am  ei  natur,  mwy 
nag  y  mae  wedi  rhoddi  i  ni  ffurf  o  ddamcaniaeth  am  Dduw 
a'r  greadigaeth,  ac  felly  y  mae  wedi  gosod  mwy  o  bwys 
ar  i  ddyn  gredu  nac  edifarhau  mewn  trefn  i  fod  yn  gadw- 
edig.  Y  rheswm  am  hyn  ydyw  fod  ffydd  yn  act  o  eiddo 
yr  holl  enaid.  Yn  awr,  yr  ydym  yn  gweled  mai  yr  un  ydyw 
erefydd  yn  ei  gwraidd  bob  amser.  Cynwysa  fel  ei  elfenau 
;(a)  wybodaeth  grefyddol;  (b)  teimlad  crefyddol,  yr  hwn 
'sydd  yn  cyfeirio  at  y  gwirionedd;  (c)  ufudd-dod  i'r  gwir- 
■ionedd.  Gwreiddia  y  gweithrediad  hwn  yn  yr  ewyllys, 
ond  dilynir  ef  gan  deimlad;  ond  y  mae  yr  ewyllys  a'r  teim- 
lad  yn  dibynu  yn  hollol  ar  ddirnadaeth  y  meddwl  o'r  gwir- 
ionçdd, 

III.  Yn  ol  dysgeidiaeth  Crist,  fel  y  gwelsom,  gorphwys 
jfydd  ar  wirionedd  ac  ar  brawfion  diamheuol.  Nis  gallwn 
lai  na  synu  mor  gymysglyd  a  niwliog  ydyw  syniadau  dyn- 
ion  yn  gyffredin  am  ffydd  a'i  gwasanaeth.  I  rai  y  mae  fel 
yr  ysgol  a  welodd  Jacob  yn  ei  freuddwyd ;  un  pen  iddi  yn 
y  nefoedd,  a  Duw  yn  sefyll  arni;  ond  nid  yw  y  pen  arall  ar 
y  ddaear.  Darnodir  hi  fel  galUi  sydd  yn  derbyn  gwirion- 
edd,  ond  heb  sicrwydd  ei  fod  yn  wirionedd.  "  Rhaid  i 
grefydd  beidio  â  honi,"  medd  y  Prof.  Santagana,  o  Har- 
vard,  "  ei  bod  yn  ymwneyd  â  ffeithiau.  Mewn  iaith  bobl- 
ogaidd,  gallu  ydyw  ffydd  sydd  yn  derbyn  rhywbeth  fel 
gwirionedd  heb  wybod  ei  fod  felly."  Neu  yn  ol  darnod- 
iad  Locke,  yr  athronydd,  "  Ffydd  ydyw  cydsyniad  (y 
meddwl)  â  rhyw  osdiad  fel  gwirionedd,  am  yr  hwn  ni 
feddwn  sicrwydd  ei  fod  yn  wirionedd."  "  Yr  ydym  yn 
gwybod  ar  sail  rheswm,"  medd  Syr  William  Hamilton, 
"  ond  yn  credu  ar  sail  awdurdod;"  hyny  yw,  ni  feddwn 
ffeithiau  fel  sail  ein  crediniaeth.     Medd  un  arall,  "Peth 

hollol  bersonol  ydyw  ffydd,  anturiaeth Rhaid  cych- 

wyn  gyda  thybiaeth  nad  yw  wedi  ei  phrofì,  nas  gelHr  ei 
phrofi  "  (Stiidies  in  Humanism).  Fel  hyn,  nid  yw  ffydd 
yn  ddim  amgen  na  damcaniaeth,  neu  anturiaeth  feddyliol. 
Gall  ehedeg,  neu  gall  nofio  fel  cwmwl  ar  wyneb  y  nefoedd; 
ond  nid  oes  ganddi  sicrwydd  i  roddi  ei  throed  i  lawr  arno, 
.  Mor  ddyeithr  yw  y  ddysgeidiaeth  hon  i  ddysgeidiaeth 
y  Dysgawdwr  o'r  nef  am  ffydd  a'i  swydd.  Yr  ydym  wedi 
sylwi  mewn  rhan  mai  sylwedd  y  gair  Groeg  (pistis)  am 
ffydd,  yr  hwn  a  geir  ganoedd  o  weithiau  yn  y  Beibl  ydyw 
perswadio;  hyny  yw,  fod  rhywbeth  yn  ffaith,  neu  fod  rhyw- 
un  yn  deilwng  o  ymddiried.  Ond  y  mae  y  perswadio  hwn 
yn  seiliedig  ar  ffeithiau  a  gwirioneddau  diamheuol.  Nid 
yw  ffydd,  neu  grediniaeth  y  Cristion,  yn  ddim  ond  atebiad 
çi  feddwl  a'i  galon  i  wirionedd  ac  i  ffeithiau,     Os  wyf  yn 

credu  fod  Julius  Cesar  wedi  glanio  yn  Mhrydain,  yr  wyf 
yn  gwneyd  hyny  ar  sail  tystiolaeth  hanesiaeth.  Os  wyf 
yn  credu  fod  egnion  natur  yn  dylanwadu  ar  eu  gilydd,  yr 
wyf  yn  credu  hyn  ar  sail  prawf  gwyddoregol,  neu  ar  sail 
profìad.  Os  wyf  yn  credu  mai  ewyllys  uniongyrchol  Duw 
ydyw  achos  symudol  yr  holl  egnion  hyn,  yr  wyf  yn  credu 
hyn  ar  sail  casgliad  sydd  i  mi  yn  ddiamheuol  a  phrofedig. 
Nid  ffydd  ddall  yw  fy  ffydd.  Fel  y  mae  y  goeden  yn  tyfu 
ar  ei  gwreiddîau,  y  mae  ffydd  hefyd,  yn  tyfu  ar  sail  ffeith- 
iau.  Os  ydyw  dyn  drwy  ffydd  yn  treiddio  at  yr  anweledig, 
yn  ehedeg  uwchlaw  cymylau  amser,  ac  yn  ymwneyd  â  syl- 
weddau  nad  ydyw  eto  wedi  eu  profì,  gwna  hyn  ar  sail  yr 
hyn  y  mae  Duw  wedi  ei  ddatguddio.  Nid  anturiaeth,  neu 
naid  i  dy wyllwch  ydyw ;  deil  lamp  ddisglaer  y  Dadguddiad 

Idwyfol  o'i  blaen.  Pan  yr  wyf  yn  gwybod  yr  wyf  yn  gwy- 
bod  fod  hyny  yn  wir;  pan  wyf  yn  credu,  yr  wyf  yn  credu 
fod  hyny  yn  wir.  "  Yr  ydym  yn  credu  prawf  sydd  yn  an- 
sicr  yn  wyddoregol,"  medd  un  duwinydd.  Ond  ni  buasai 
gwyddoregydd  meddylgar  byth  yn  dyweyd  gosodiad  o'r 
fath;  oblegyd  nis  gall  fod  un  prawf  gwyddoregol  ansicr. 
Tra  y  mae  genym  brawfion  cryfach  dros  rai  ffeithiau,  nid 
oes  genym  un  prawf  gwyddoregol  ansicr.     Os  yn  ansicr 

«nid  yw  yn  wyddoregol.  Tybiaeth  neu  ddamcaniaeth  yn 
unig  ydyw.  Y  ffaith  yw  fod  ein  gwybodaeth  wyddoregol 
yn  gorphwys  yn  deg  ar  brawfion;  ac  y  mae  ein  ffydd  yn 
gorphwys  ar  wirionedd.  Nis  gall  orphwys  ond  ar  wirion- 
edd.  Nis  gallwn  ddyweyd,  fel  y  dywedir  yn  fynych,  "  Yr 
wyf  yn  sicr  pan  yr  wyf  yn  gwybod;  ond  pan  nad  wyf  yn 
gwybod,  yr  wyf  yn  credu."     Ond  y  mae  y  cyfryw  ddywed- 

|iad  yn  anghyson  â'n  natur,  ac  yn  anonestrwydd.     Yr  wyf 

'yn  credu  pan  wedi  fy  merswadio  fod  y  peth  yn  wirionedd. 
Rhaid  i  fy  ffydd  weithredu  yn  unol  â  deddfau  fy  natur. 
Nis  gall  ffydd  orphwys  ar  ddim  Ilai  na  chadarn  sail  Duw. 
Gall  dymuniad  fod  yn  dad  i  ffydd;  ond  prawf  ydyw  ci  sail. 


PENNOD   XII. 

AILENEDIGAETH   FEL  AMOD  DERBYNIAD   I   DEYRNAS 
DDUW. 

Pan  ystyriwn  bwysigrwydd  y  pwnc  hwn,  yr  hwn  sydd  yn 
golygu  yr  ochr  fwyaf  ddwyfol  i  Gristionogaeth  yn  ei 
gwaith  ar  ddyn,  nis  gallwn  lai  na  synu  am  na  buasai  Crist 
ei  hun  wedi  llefaru  yn  helaethach  arno.  Yn  y  drydedd 
bennod  o  Efengyl  loan,  yr  hon  a  lefarwyd  ganddo  wrth 
Nicôdemus  pan  ar  ei  ymweliad  y  tro  cyntaf  â  Jerusalem 
ar  ol  ei  fedydd,  y  ceir  y  drafodaeth  helaethaf  o'i  eiddo  ar 
yr  athrawiaeth  hon.  Y  bennod  hon  ydyw  blaenffrwyth  ei 
feddwl  ar  ol  dechreu  ar  ei  weinidogaeth.  Dechreuodd  ei 
weinidogaeth  gyda'r  angenrheidrwydd  am  ailenedigaeth 
fel  yr  amod  hanfodol  angenrheidiol  mewn  trefn  i  fod  yn 
ddinesydd  yn  ei  deyrnas  ef.  Tair  athrawiaeth  fawr  Ef- 
engyl  loan  ydyw  Ymgnawdohad  y  Gair;  fod  y  Gair  wedi 
ei  wneuthur  yn  gnawd ;  fod  ei  farwolaeth  fel  Oen  Duw  yn 
lawn  dros  bechod;  a  bod  yn  rhaid  geni  dyn  oddiuchod  cyn 
y  gall  fyned  i  mewn  i  deyrnas  nefoedd.  Ar  gyfrif  y  tair 
athrawiaeth  yma  saif  Cristionogaeth  yn  grefydd  ar  ei  phen 
ei  hun  yn  mysg  holl  brif  grefyddau  y  byd.  Deil  yr  athraw- 
iaeth  o  Ailenedigaeth  gysyUtiad  anwahanol  â'r  ddwy  ath- 
rawiaeth  arall,  sef  yr  YmgnawdoHad  a'r  lawn.  Ni  buasai 
yn  bosibl  newid  natur  pechadur  o  fod  yn  aflan  i  fod  yn 
sanctaidd  heb  y  rhai  hyn ;  ac  ni  buasai  y  rhai  hyn  ychwaith 
yn  cyrhaedd  eu  hamcan  heb  ailenedigaeth.  Er  nad  yw  y 
gair  ailenedigaeth  yn  golygu  ar  ei  ben  ei  hun  fwy  na'r  act 

trwy  yr  hon  y  cenedlir  yn  yr  enaid  fywyd  ysbrydol,  eto  nid 
yw  yn  cau  allan  y  grasusau  eraill,  sef  edifeirwch  a  ffydd. 
Os  gellir  dyweyd  mai  cenedliad  bywyd  ysbrydol  yn  yr 
enaid  ydyw  yr  amod  bwysicaf  a  mwyaf  dwyfol  nid  yw  ar 
y  cyfrif  hwn  yn  cau  allan  y  gweithrediadau  eraill,  eithr  yn 
eu  cynwys.  Os  dywedir  mai  y  brif  elfen  yn  y  g^ynt  ydyw 
ei  f od  yn  anadl  einioes  i  bob  peth  byw ;  eto  nid  yw  hyny  yn 
cau  allan  nad  ydyw  yn  cyfîawni  gwasanaeth  arall,  megys 
cynal  y  cymylau  a'u  cario  i  ddyhidlo  y  gwlaw  ar  borfeydd 
yr  anialwch.  gwasgar  pelydrau  y  goleuni  a'r  gwres,  a 
chario  swn  a  cherddoriaeth.  Fel  y  mae  yr  ymddiddan  yn 
parhau  rhwng  Crist  â  Nicodemus  nyni  a  welwn  mai  Aileni 
ydyw  derbyn  bywyd  tragwyddol,  ac  mai  y  modd  y  derbynir 
ef  ydyw  credu  yn  Mab  Duw,  yr  hwn  a  dyrchafwyd  ar  y 
groes. 

Byddai  yn  fantais  i  ni  sylwi  ar  safîe  y  gair  ailenedigaeth 
yn  nuwinyddiaeth  yr  Eglwys,  cyn  sylwi  yn  fanylach  ar 
ddysgeidiaeth  Crist.     Mewn  duwinyddiaeth  defnyddir  y 
gair  mewn  dwy  ystyr,  sef  mewn  ystyr  eang  ac  mewn  ystyr 
gyfyng.     Yn  ei  ystyr  eang  defnyddir  ef  fel  ag  i  gynwys  yr 
holl  amodau  y  cyfeiriwyd  atynt,  megys  edifeirwch  a  ffydd. 
Yn  yr  ystyr  yma  yr  arferid  ef  gan  yr  hen  dduwinyddion  yn 
lled  gyffredin.    Ond  tuedda  duwinyddion  diweddar  i'w  gy- 
meryd  mewn  ystyr  gyfyngach,  i  olygu  yr  act  trwy  yr  hon 
y  cenedlir  bywyd  tragwyddol  yn  yr  enaid,  ac  y  symudir 
dyn  o  deyrnas  y  tywyllwch  i  deyrnas  ei  anwyl  Fab  ef.     Y 
gwahaniaeth  rhwng  y  ddau  syniad  ydyw  hyn :    Gan  fod^ 
hun  ran  arbenig  yn  ei  gadwedigaeth ;  tra  yn  ol  y  syniad  ] 
gysylltiedig  ag  Ailenedigaeth,  yna  rhaid  fod  ganddo  ef  efìì 
dyn  yn  edifarhau  ac  yn  credu  yr  hyn  sydd  yn  anwahanoll' 
olaf,    nid   ydyw   ond    goddefydd    hollol.     Duw   sydd   yn 
gwneyd  y  cwbl,  oblegid  fod  ailenedigaeth    yn    act    mor 
ddwyfol  a  phenarglwyddiaethol  a  chreadigaeth  o  ddim. 

Nid  yw  y  plentyn  yn  gwybod  dim  am  ei  enedigaeth ;  y  mae 
y  ffaith  hon  y  tu  ol  i'w  brofiad,  a  rhaid  iddo  ddibynu  ar 
arall  am  ei  wybodaeth  am  dani.  Fel  hyn,  yr  oedd  yr  hen 
dduwinyddion  yn  sefydlu  dechreuad  y  bywyd  ysbrydol  ar 
brofiad  personol  dyn,  ar  edifeirwch  a  chredu.  Ond  yn  ol 
y  syniad  diweddarach  Ailenedigaeth  ydyw  sail  profiad. 
Canlyniad  naturiol  y  syniad  o  sefydlu  dechreuad  y  bywyd 
ysbrydol  ar  brofiad  ydoedd  arwain  i'r  casgliad  mai  y  dyn 
ei  hun,  fel  rhydd-ewyllysydd,  ydoedd  y  prif  ysgogydd  yn 
ei  iachawdwriaeth.  Efe  ei  hun  sydd  yn  edifarhau  ac  yn 
credu. 

Yn  raddol  daeth  dynion  i  ddechreu  meddwl  fod  y  syn- 
iad  hwn  yn  rhoddi  gormod  o  le  i'r  dynol  a  rhy  fychan  o 
le  i'r  dwyfol,  ac  felly  yn  cymylu  gras  Duw.  Oherwydd 
cawn  i  dduwinydd — Maccovius,  yn  Nghymanfa  Dort — 
osod  Ailenedigaeth  fel  y  gweithrediad  dwyfol  cyntaf  ar  yr 
enaid  yn  ei  iachawdwriaeth.  Dadleuai  fod  Ailenedigaeth 
yn  rhagflaenu  edifeirwch  a  ffydd.  Dyma  y  drefn  y  dymun- 
ai  ef  ei  mabwysiadu :  (a)  gwybodaeth  am  bechod ;  (b) 
gwybodaeth  am  y  prynedigaeth  trwy  Grist ;  (c)  ailenedig- 
aeth;  (ch)  ffydd;  (d)  edifeirwch,  &c.  Ond  ar  ol  ffurfio  y 
drefn  hon  cododd  anhawsder  arall,  trwy  osod  ailenedigaeth 

0  flaen  edifeirwch,  ffydd,  cyfiawnhad  ac  argyhoeddiad.   Yn 

01  y  syniad  hwn,  gan  mai  goddefydd  yn  unig  ydyw  dyn  yn 
ei  iachawdwriaeth,  fod  ailenedigaeth  yn  cymeryd  Ile  yn 
annibynol  ar  ei  brofiad,  a  bod  ailenedigaeth  yr  act  ddwy- 
fol  gyntaf,  dyfeisiwyd  damcaniaeth  am  ddau  ras,  sef  y  gras 
cyntaf  a'r  ail  ras.  Y  gras  cyntaf  oedd  ailenedigaeth  fel 
gweithred  ddwyfol  yn  cenedlu  bywyd  yn  yr  enaid,  a  hyny 
yn  annibynol  ar  brofiad;  yr  ail  ras  ydoedd  y  gweithred- 
iadau  dwyfol  hyny  ar,  ac  yn,  yr  enaid  a  gynwysant  brofiad, 
fel  edifeirwclî,  ffydd  ac  argyhoeddiad. 

Pa  un  bynag  o'r  ddwy  drefn  uchod  a  dderbynir  yr  ydym 
yn  cyfarfod  àg  anhawsterau.  Nid  ydym  yn  son  am  amser 
yn  nglyn  à  hyn,  ond  am  drefn.  Nid  oedd  y  drefn  na'r 
amser  yn  blino  meddwl  y  Dysgawdwr  oddiwrth  Dduw, 
oblegyd  yr  oedd  efe  yn  canfod  yr  holl  rasusau  hyn,  sef  edi- 
feirwch,  Éfydd,  cyfiawnhad,  mabwysiad  ac  ailenedigaeth 
yn  cychwyn  ar  unwaith.  Yn  ol  ei  ddysgeidiaeth  ef  y  mae 
yr  holl  ddirgelwch  yn  gorwedd  nid  yn  nhrefn  y  grasusau 
hyn,  ond  yn  yr  act  o  adgenedhad.  Dyma  y  wedd  fwyaf 
Ysgrythyrol  ac  athronyddol  i  edrych  ar  y  pwnc.  Pan  y 
mae  olwyn  yn  cychwyn  ar  yr  heol,  nis  gall  neb  ddyweyd 
pa  un  o'r  adain  (sỳohes)  sydd  yn  cychwyn  gyntaf.  ünd 
nid  ydym  wrth  ddyweyd  hyn  yn  gwrthod  trefn  feddyUol 
ar  waith  Ysbryd  Duw  yn  yr  enaid  ac  yn  iachawdwriaeth 
dyn.  Ond  dyhd  cofio  y  pwyslais  a  rydd  yr  Arglwydd  lesu 
ar  Ailenedigaeth :  "  Na  ryfedda  ddywedyd  o  honof  fi 
wrthyt,  y  mae  yn  rhaid  eich  geni  chwi  drachefn."  Nid 
yw  yn  "  rhaid  "  i  bob  un  o'r  ddynoHaeth  sydd  yn  cael  ei 
gadw  edifarhau  na  chredu.  Dywed  yr  lesu  fod  teyrnas 
nefoedd  yn  eiddo  i'r  plant;  ac  am  y  rhai  hyny  sydd  yn 
meirw  cyn  cyrhaedd  i  oedran  a  chyfrifoldeb,  y  maent  yn 
myned  i  mewn  i  dragwyddol  deyrnas  ein  Harglwydd  lesu 
Grist  heb  edifarhau  na  chredu.  ond  nid  heb  eu  haileni.  O 
ganlyniad,  grasusau  ydyw  edifeirwch  a  fîydd  i  ddynion 
sydd  nid  yn  unig  yn  llygredig,  ond  yn  droseddwyr  hefyd. 

I.  Yr  angenrlieidrwydd  am  y  cyfnewidiad  moesol  hwn. 
Dysgir  gan  yr  lesu  yn  y  modd  mwyaf  diamwys  fod  yn 
rhaid  geni  drachefn  cyn  y  gall  dyn  fod  yn  gadwedig. 
"  Oddieithr  geni  dyn  drachefn  ni  ddichon  efe  weled 
teyrnas  Dduw;"  "  Oddieithr  geni  dyn  o  ddwfr  ac  o'r  Ys- 
bryd,  ni  ddichon  efe  fyned  i  mewn  i  deyrnas  Dduw;"  "  Na 
ryfedda  ddywedyd  o  honof  fi  wrthyt,  y  mae  yn  rhaid  eich 
geni  chwi  drachefn."   Y  mae  "gweled"  yn  yr  adnod  gyntaf. 

yn  golygu  gweled  â'r  meddwl,  dirnadaeth  feddyliol.  Nid 
all  dyn  heb  ei  aileni  feddu  dirnadaeth  feddyliol  am  y 
deyrnas  ysbrydol  hon.  Rhaid  cael  ysbrydolrwydd  mewnol 
mewn  trefn  i  amgyÉfred  yr  ysbrydol,  fel  y  mae  yn  rhaid 
cael  bywyd  i  ddeall  rhywbeth  am  werth  bywyd.  Ond  y 
mae  y  gair  "  myned  i  mewn  "  yn  golygu  mwy,  sef  profiad 
ysbrydol  yn  y  galon.  Defnyddir  y  gair  "  ni  ddichon  " 
ddwy  waith,  a'r  gair  "  rhaid  "  unwaith,  y  rhai  sydd  fel 
tri  phlyg  ar  yr  un  ddor,  fel  nad  all  neb  fyned  i  mewn  drwy 
y  drws  i'r  deyrnas  heb  ei  aileni.  Yn  mha  le  y  gorphwys  y 
rhaid  hwn,  pa  un  ai  yn  natur  y  deyrnas  ai  yn  natur  dyn  ? 
Yn  y  naill  a'r  llall.  Gan  fod  y  deyrnas  yn  un  ysbrydol  a 
dyn  yn  gnawdol,  rhaid,  yn  ol  deddf  cyfaddasiad,  iddo  ef 
a'r  deyrnas  gael  eu  gwneyd  o'r  un  natur.  Ac  nis  dichon 
i  hyn  gymeryd  Ue  ond  trwy  act  o  genedlu  bywyd  newydd 
yn  natur  dyn.  Nid  yn  unig  y  mae  yr  angenrheidrwydd 
hwn  yn  cael  ei  gadarnhau  gan  Grist,  eithr  hefyd  ei  ddadleu 
ganddo — "  Yr  hyn  a  aned  o'r  cnawd  sydd  gnawd,  a'r  hyn 
o'r  Ysbryd  sydd  ysbryd."  Gwelir  fod  y  gosodiad  hwn  yn 
un  grymus,  ac  yn  cyÉfwrdd  â  deddf  cenedliad  yn  y  byd  nat- 
uriol  a  moesol.  Golyga  y  gair  "  cnawd  "  yma  nid  y  natur 
lygredig  yn  unig  yn  yr  un  ystyr  ag  y  defnyddir  y  gair  gan 
Paul;  ond  y  natur  ddynol  yn  ei  elfenau  cyntaf,  yn  ei  an- 
elwig  ddefnydd :  "  Yr  hyn  a  aned  o'r  cnawd  sydd 
gnawd,"  hyny  yw,  y  mae  pob  natur  yn  cenedlu  ei  sylwedd 
ei  hun,  fel  y  mae  yr  hyn  a  genedUr  o'r  un  natur  a'r  hyn  y 
cenedlwyd  ef  o  hono.  Gan  fod  y  natur  ddynol  i'w 
gwraidd  yn  Uygredig,  y  mae  yr  hyn  a  genedlir  o  honi  yn 
llygredig.  Y  mae  y  cyferbyniad  sydd  yn  yr  adnod  rhwng 
y  cnawd  a'r  ysbryd  yn  golygu  y  llygredigaeth  hwn.  "  A'r 
hyn  a  aned  o'r  Ysbryd  sydd  ysbryd;"  nid  y  mae  yn  ys- 
brydol,    ond    "  sydd   ysbryd."     Dyma   un   rheswm,    sef 

Ilygredigaeth  ein  natur,  paham  y  mae  yn  **  rhaid  "  aileni 
mewn  trefn  i  fyned  i  mewn  i  deyrnas  ysbrydol  a  sanctaidd. 

Ceir  ymadroddion  eraill  o  eiddo  Crist  oddiwrth  y  rhai 
yr  ydym  yn  casglu  yr  un  gwirionedd,  megys,  "  Mab  y  dyn 
a  ddaeth  i  geisio  ac  i  gadw  yr  hyn  a  gollasid;"  "  Ni  all 
pren  drwg  ddwyn  ffrwythau  da,  na  phren  da  ddwyn 
ffrwythau  drwg."  "  Gadewch  i'r  meirw  gladdu  eu 
meirw."  Y  mae  y  gair  "meirw"  yn  nechreu  yr  adnod  hon 
yn  golygu  meirw  ysbrydol.  "  Mi  a  ddaethum  fel  y  cänt 
fywyd."  Golyga  y  geiriau  "  meirw  "  a  "  cholledig  "  yn 
yr  adnodau  hyn  fod  yn  rhaid  i  ddyn  gael  ei  fywhau  cyn  y 
gall  fyned  i  deyrnas  fywydol.  Er  nad  yw  lesu  Grist 
gymaint  ag  unwaith  yn  cyfeirio  at  y  cwymp,  nac  at  Adda, 
eto  y  mae  ei  ddysgeidiaeth  am  gyfîwr  colledig  dyn,  ei 
farwolaeth  foesol  a'i  Iygredigaeth,  yn  cynwys  y  syniad 
jhwn  ynddo  ei  hun.  Yn  wir,  y  mae  y  ffaith  fod  yn  rhaid 
aileni  dyn  yn  cynwys  ei  holl  drueni  moesol. 

Hefyd,  sylwer  ar  wedd  gyffredinol  dysgeidiaeth  Crist. 
Nid  peth  eithriadol,  i  ryw  ddosbarth  neillduol,  fel  y  pub- 
licanod  a'r  pechaduriaid,  neu  y  paganiaid  eilunaddolgar, 
ydyw  aileni;  ond  cyfnewidiad  ag  y  mae  yn  rhaid  i  bawb 
fyned  trwyddo,  beth  bynag  ydyw  eu  sefyllfa  gymdeithasol 
neu  foesol,  rhaid  eu  aileni  cyn  y  gallant  fyned  i  mewn  i 
deyrnas  Dduw.  Nis  gellir  ei  gyrhaedd  trwy  ddadblygiad, 
trwy  etifeddiad  (heredity),  trwy  ddysgeidiaeth,  na  thrwy 
amgylchiadau  manteisiol.  Rhaid  iddo  gymeryd  Ile  trwy 
oct  gan  alhi  o'r  tu  allan  i'r  dyn  ei  hun.  Y  mae  y  weithred 
yn  un  oruwchnaturiol,  yn  cael  ei  chyfîawni  gan  Berson 
goruwchnaturiol,  ac  y  mae  yr  effaith  yn  oruwchnaturiol ; 
"  Felly  y  mae  pob  un  ar  a  aned  o'r  Ysbryd."  Fel  y  mae 
Person  Crist  a'i  waith  yn  benconglfaen  i  athrawiaethau 
Cristionogaeth,  felly  y  mae  Ailenedigaeth  yn  bencongl- 
faen  i  Gristionogaeth  brofiadol.    Y  mae  Cristionogaeth 

yn  cyflwyno  ei  bywyd  ei  hun  a'i  egwyddorion  yn 
nghalonau  dynion.  GelHr  gwneyd  dau  sylw  yn  mhellach 
cyn  gadael  y  wedd  yma  ar  y  pwnc. 

I.  Fod  y  bywyd  ysbrydol  yn  gwreiddio  mewn  cenedl- 
iad  o  fywyd  dwyfol  yn  yr  enaid,  ac  nid  mewn  ymdrech  i 
ddwyfoli  y  teimladau.  Gwnaeth  Ralph  Waldo  Emerson 
ymdrech  galed  i  sefydlu  gwreiddyn  crefydd  ar  deimladau 
yr  enaid.  Dyfeisiodd  dybiaeth  uwchanianol,  ar  yr  hon  y 
ceisiodd  sefydlu  crefydd  trwy  ddwyfoH  profìadau  y  galon, 
a'u  gwneyd  yn  awdurdod  anffaeledig.  Ganwyd  a  mag- 
wyd  ef  yn  nghanol  Undodiaid  Lloegr  Newydd,  y  rhai,  fel 
yr  Undodiaid  oll,  a  wadant  bril  egwyddorion  Cristionog- 
aeth — yr  Ymgnawdoliad,  dwyfoldeb  Person  Crist,  a'r 
lawn.  A  chan  fod  y  gwirioneddau  sylfaenol  hyn  yn  dal 
cysylltiad  agos  â'r  teimlad,  a  bod  ei  gwadu  yn  ysgaru  y 
galon  oddiwrthynt,  tybiodd  Emerson  nas  gallai  cre- 
fydd  fel  cyfundrefn  feddyliol  foddhau  y  galon.  Onid  oedd 
ei  syniad  yn  gywir  ar  hyn  ?  O  ganlyniad  dyfeisiodd  gyf- 
rwng  newydd  i  gysylltu  y  galon  â  chrefydd  fel  cyfundrefn 
o  wirionedd  trwy  ddwyfoli  y  teimlad  ei  hun.  Nid  yw  yn 
rhaid  aileni;  y  mae  y  cyfryw  syniad  yn  ynfydrwydd;  y 
cwbl  sydd  yn  angenrheidiol  yw  dwyfoli  profiadau  y  galon 
ei  hun.  Os  oes  rhyw  feddyliau  a  dychymygion  uwchan- 
ianol  fel  hyn  yn  myned  trwy  galon  dyn  am  ei  berthynas 
â  Duw,  am  ei  dynged  dyfodol,  y  rhai  nas  gall  eu  elfenu 
na'u  Ilywodraethu;  os  ydynt  yn  cynyrchu  math  o  deiml- 
adau  yn  y  galon,  ni  raid  myned  yn  bellach;  y  mae  y 
teimlad  hwn  yn  ddwyfol.  Nid  y  Beibl,  nid  Crist,  nid 
Cristionogaeth,  ydyw  yr  awdurdod  uchaf;  ond  y  teimlad 
hwn.  Dyma  galon  eì  ddysgeidiaeth  ef,  ac  nid  wyf  yn 
rhyfeddu  fod  cymaint  yn  ei  hoffi  o  ddynion  nad  ydynt  yn 
caru  y  syniad  fod  yn  rhaid  eu  haileni  cyn  y  gallant  f od  yn 
gadwedig.     Nid   yw    Emerson   yn   amcanu   esbonio    na 

rhoddi  rheswm  am  y  syniad  hwn,  fod  y  profiad  yn 
ddwyfol;  ond  yn  ei  adael  fel  dirgelwch.  Ond  y  mae  yn 
gyfryw  ddirgelwch  ag  sydd  yn  gosod  dyn  a'i  deimladau 
ar  dir  uwch  na  Duw.  Y  mae  yr  ymdrech  a  wneir  gan 
rai  esbonwyr  eraill  i  geisio  profi  nad  oes  dim  mwy  yn  gyn- 
wysedig  mewn  ailenedigaeth  na  dylanwad  y  meddwl  ar 
feddwl  yr  un  mor  ddisail.  Mynant  nad  oes  dim  dwyfol  yn 
y  weithred. 

2.  Ysbryd  Duw  yn  unig  all  genedlu  bywyd.  Dengys 
creigiau  isaf  y  ddaear  y  bu  adeg  yn  ei  hanes  pan  nad  oedd 
un  math  o  fywyd  yn  hanfodi  ar  ei  gwyneb.  Cenedlwyd 
bywyd  yn  ei  holl  amrywiaeth  gan  symudiad  yr  Ysbryd 
Glan  ar  ei  gwyneb.  Yn  yr  hanes  yn  Genesis  am  y  gre- 
adigaeth,  yr  hon  a  ddaeth  i  fod  o'r  dwfr,  a  thrwy  y  dwfr, 
defnyddir  y  gair  "  creu  "  (bara)  am  dri  chyfnod  neillduol. 
sef  creadigaeth  mater,  creadigaeth  bywyd,  creadigaeth 
dyn.  Y  Creawdwr  dwyfol  a  ddygodd  y  dechreuadau  hyn  i 
fod.  Yna  ceir  y  gair  "  gwneyd  "  yn  cael  ei  ddefnyddio  am 
ddadblygiad  a  chynydd.  Y  mae  hyn  yn  arddangosiad  o'r 
hyn  a  wneir  gan  yr  Ysbryd  Dwyfol  yn  nghenedliad  bywyd 
ysbrydol  yn  yr  enaid,  yn  nghyd  a'i  gynydd.  Bu  yn 
gwestiwn  pwysig  yn  mysg  naturiaethwyr  pa  fodd  y  gellid 
gwahanu  y  defnydd  a  elwir  aluminium  oddiwrth  y 
clai.  Ceir  y  defnydd  hwn  yn  mhob  man  dros  wyneb  y 
ddaear.  Y  mae  yn  ysgafnach  na  choed,  yn  feddalach  na 
phlwm,  neu  yn  galetach  na  dur,  yn  ol  fel  y  tymerir  ef,  ac 
nid  yw  yn  rhydu;  a  phrin  y  gellir  ei  dori,  tra  y  gellir  ei 
i  harddu.  Y  mae  yn  fetal  neillduol  a  gwerthfawr.  Yr 
ydym  yn  byw  yn  oes  yr  haiarn ;  ond  y  mae  oes  yr  alumin- 
ium  wedi  gwawrio.  Y  cwestiwn  pwysig  ydyw  pa  fodd  i 
gael  dyn,  yr  hwn  sydd  yn  fôd  mor  uchel  yn  y  greadig- 
aeth,  ddyfod  yn  rhydd  oddiwrth  lygredigaeth  ei  natur. 
Heb  ddadblygu  ei  natur  ysbrydol  ni  bydd  yn  ddim  ond 

haner  dyn.  Rhaid  ei  drawsnewid  a'i  ryddhau  oddiwrth  y 
clai  hwn  trwy  weithrediad  dwyfol  yr  Ysbryd  Glan. 

II.  Natur  Ailencdigaeth.  Nis  gallwn  roddi  darnodiad 
o'r  hyn  ydyw  natur  unrhyw  wrthrych  er  ein  bod  yn  ei  ad- 
nabod.  Gwyddom  fod  natur  y  fîrwyth  yn  cael  ei  bender- 
fynu  gan  natur  y  pren  a'i  cenedlodd ;  a  bod  yr  amrywiaeth 
mewn  ffrwythau  yn  penderfynu  fod  amrywiaeth  cyfatebol 
yn  natur  y  gwrthrychau  sydd  yn  rho'i  bod  iddynt.  Ond  nis 
gallwn,  fel  y  nodwyd,  roddi  darnodiad  o'u  natur.  Gallwn 
ddyweyd  mai  natur  ydyw  y  peth  hwnw,  neu  yr  egni,  sydd 
yn  penderfynu  fod  unrhyw  wrthrych  y  peth  neillduol  a 
gwahaniaethol  ag  ydyw.  Eu  natur  ydyw  y  rheswm  fod 
llysieuyn,  y  goeden,  yr  anifail,  a  dyn,  yr  hyn  ydynt,  afc 
yn  atal  iddynt  fod  yn  rhywbeth  gwahanol.  Ymddengys  y 
brawddegau  hyn  fel  darnodiad  o  natur,  tebyg  i  ddarnod- 
iad  Mr.  Spencer  o  fywyd,  ond  nid  ydynt  yn  darnodi.  Nid 
ydynt  yn  mynegi  pa  beth  yw  yr  hyn  a  elwir  natur,  nac  yn 
mynegi  y  rheswm  am  fod  gwahanol  naturiaethau.  Eto  y 
mae  yn  amlwg  oddiwrth  ddysgeidiaeth  Crist  fod  Ail- 
enedigaeth  yn  berÉfaith  gyson  â'r  ddeddf  hon,  hyny  yw, 
fod  yr  hwn  a  anwyd  o  Dduw  yn  ddyn  newydd  neillduol  a 
gwahaniaethol.  Nid  yn  unig  y  mae  yn  wahanol  i'r  hyn 
ydoedd  ef  ei  hun  cyn  y  cyfnewidiad,  ond  yn  wahanol  i  bob 
jdyn  sydd  heb  ei  aileni.  A'r  dynion  gwahanol  a  neillduol 
yma  ydyw  deiHaid  teyrnas  nefoedd. 

Dysgir  yn  y  ddau  fynegiad  canlynol  beth  ydyw  natur  y 
cyfnewidiad  hwn  :  "  Yn  wir,  yn  wir,  meddaf  i  ti,  oddieithr 
geni  drachefn,  ni  ddichon  efe  weled  teyrnas  Dduw;"  neu 
yn  ol  y  darlleniad  ar  ymyl  y  ddalen,  "  Oddieithr  geni  dyn 
oddi  uchod;"  neu  yn  ol  y  C.  D.,  "  o  newydd."  Pa  ddar- 
Ileniad  bynag  a  dderbynir  golygant  fod  y  cyfnewidiad  yn 
un  ysbrydol  a  goruwchnaturiol.  Yr  ail  fynegiad  ydyw, 
"  Yn  wir,  yn  wir,  meddaf  i  ti,  oddieithr  geni  dyn  o  ddwfr 

ac  o'r  Ysbryd,  ni  ddichon  eie  fyned  i  mewn  i  deyrnas 
Dduw."  Gellid  meddwl,  ar  yr  olwg  gyntaf,  mai  geni 
oddi  uchod  yw  y  darlleniad  cywiraf  yma,  ar  sail  y  rhes- 
ymau  canlynol:  (a)  Am  ei  fod  yn  fwy  unol  âg  ystyr  y  gair 
gwreiddiol — anôthen;  (b)  Am  ei  fod  yn  fwy  cyson  â'r 
defnydd  a  wneir  o  hono  gan  loan  mewn  lleoedd  eraill, 
megys  lo.  iii.  35,  xix.  11 ;  (c)  Am  ei  fod  yn  fwy  cyson  â'r 
gair  geni  o  Dduw,  yr  hwn  sydd  yn  gyfystyr  à  geni  oddi- 
uchod ;  yn  yr  ystyr  yma  y  dealHd  y  gair  gan  ysgoleigion 
fel  Origen,  Erasmus,  Bengel,  Lightfoot,  Meyer,  De 
Wette.  a  Lücke.  Ond  y  mae  y  rhan  fwyaf  o'r  esbonwyr 
diweddar  yn  ffafrio  y  gair  "  drachefn,"  fel  yn  y  Cyfìeithiad 
Cymraeg.  Ymddengys  mai  yr  olaf  yw  y  mwyaf  dewisol 
am  y  rheswm  mai  yr  amcan  ydyw,  nid  dangos  fod  yr 
enedigaeth  oddiuchod  yn  ail  i'r  gyntaf,  ond  fod  cyfateb- 
iad  rhwng  yr  enedigaeth  gyntaf  a'r  ail.  Geni  oddi  uchod 
yw  yr  ail ;  geni  o'r  Ysbryd,  yr  hyn  sydd  yn  golygu  cenedl- 
iad  bywyd  ysbrydol  yn  yr  enaid. 

Ond  paham  y  mae  yr  Arglwydd  lesu  yn  cysylltu  y 
dwfr  a'r  Ysbryd  â'u  gilydd  yn  yr  enedigaeth  hon  ?  Yn  ol 
Calvin,  ac  eraill,  nid  yw  y  gair  dwfr  yn  golygu  yr  ordin- 
had  o  fedydd.  Felly,  yr  ystyr  yw,  oddieithr  i  ddyn  gael 
ei  eni  o'r  Ysbryd,  a'i  lanhau  oddiwrth  bechod,  fel  y  glan- 
heir  y  corph  gan  ddwfr,  nid  ä  efe  i  mewn  i  deyrnas  Dduw. 
Nid  yw  yr  eglurhad  hwn  yn  foddhaol.  Ceir  ynddo  ym- 
drech  i  gau  allan  fod  yn  y  gair  dwfr  gyfeiriad  at  fedydd. 
A  chaniatau  fod  yma  gyfeiriad  at  fedydd,  y  cwestiwn  yw, 
Pa  fath  gyfeiriad  yw  ?  Pa  un  a  yw  yn  cyfeirio  at  y  ddefod 
allanol,  golchi  â  dwfr,  ai  at  y  cyfnewidiad  mewnol,  yr 
hwn  sydd  yn  gynwysedig  mewn  edifeirwch  a  ffydd?  Os 
y  cyntaf  a  olygir,  y  mae  yn  gyfystyr  a  dyweyd,  Oddieithr 
i  ddyn  gael  ei  fedyddio.  ac  yn  y  bedydd  dderbyn  yr  Ys- 
bryd  Glan,  ni  ddichon  efe  fyned  i  mewn  i  dcyrnas  Dduw. 

IYn  ol  y  syniad  hwn  gwneir  bedydd  yn  beth  mor  bwysijí, 
jac  yn  beth  mor  ang-enrheidiol,  a  gwaith  yr  Ysbryd  Glan. 
Dyma'r  hyn  a  olygir  wrth  Ailenedigaeth  mewn  bedydd. 
"  Yr  wyf  yn  credu  fod  bedydd  yn  Ailenedigaeth,  a  bod  y 
geiriau  hyn  yn  dysgu  hyny,"  medd  Dr.  Edward  Abbott. 
"  Bedydd  yw  y  cyfamod  rhwng  Duw  a  dyn.  Y  mae  ochr 
ddwyfol  a  dynol  iddo,  a  rhaid  i'r  ddwy  ochr,  y  ddwyfol 
a'r  ddynol,  gydgyfarfod  i  wneyd  y  bedydd  yn  berffaith. 
Y  dwfr  yw  yr  arwydd  allanol  a  gweledig  o'r  enedigaeth 
fewnol  ac  anweledig.  Bedydd.  Pa  beth  ydyw?  Cym- 
wysiad  allanol  a  gweledig  o'r  cyfrwng  a  ordeiniwyd  gan 
ein  Harglwydd  mewn  undeb  â  gwaith  mewnol  yr  Ysbryd 
Glan.  Dyma  y  bedydd  yr  hwn  sydd  yn  golygu  mwy  nag 
arwydd  allanol;  golyga  fîydd  ac  Ailenedigaeth.  Hon  yw 
athrawiaeth  lythrenol  ac  ysbrydol  y  geni  hwn  o  ddwfr  ac 
o'r  Ysbryd  a  ddysgir  gan  Grist,  ac  amod  angenrheidiol 
derbyniad  i  mewn  i'w  deyrnas  ef  "  (Dr.  Edward  Abbott, 
Addrcsses  on  St.  John's  Gospel,  ỳ.  74).  Er  ein  bod  yn 
credu  fod  yn  y  geiriau  hyn  gyfeiriad  at  yr  ordinhad  o 
fedydd,  er  nad  oedd  y  bedydd  Cristionogol  wedi  ei  sef- 
ydlu  eto;  ond  y  mae  yr  eglurhad  hwn  yn  hollol  ddieithr 
i'r  geiriau.  Er  fod  Ailenedigaeth  yn  act  ddwyfol  a  gor- 
uwchnaturiol,  yr  un  pryd,  fel  pob  peth  arall  goruwch- 
naturiol,  yn  dal  cysylltiad  â'r  elfen  weledig.  Amlwg  yv/ 
nad  yw  lesu  Grist  yn  awgrymu  fod  y  ddwy  elfen — y  dwfr 
a'r  Ysbryd,  yn  anwahanol  gysylltiedig  yn  yr  Ailenedig- 
aeth.  Ni  ddylid  cyfieithu  "  O  ddwfr  ac  o'r  Ysbryd."  Nid 
yw  yr  "  O  "  o  flaen  yr  Ysbryd  i  mewn.  Y  cyfieithiad 
cywir  yw,  "  O  ddwfr  a'r  Ysbryd."  Ffigwr  ydyw  y  dwfr 
am  yr  elfen  allanol  ac  is-wasanaethgar  yn  y  bedydd. 
Gallwn  ddyweyd  geni  o'r  Ysbryd,  ond  nid  allwn  yn  bri- 
odol  ddyweyd  geni  o  ddwfr.  Yr  un  pryd,  y  mae  yn  rhaid 
i  ni  edrych  ar  fedydd  fel  ordeiniad  bwysig  o  drefniant 

Mab  Duw,  fel  y  mae  y  Swper  Sanctaidd,  a  llawer  pwys- 
icach  nag  yr  edrychir  arno  gan  rai  Protestaniaid.  Tra 
nad  yw  bedydd  yn  Ailenedigaeth,  eto  y  mae  yn  ordeiniad 
dwyfol. 

Gellir  symio  i  fyny  ddysgeidiaeth  Crist  yn  y  ddwy  ad- 
nod  hon  am  natur  Ailenedigaeth  fel  amod  derbyniad  i'w 
deyrnas  ysbrydol  fel  hyn:  Tra  y  mae  edifeirwch  a  bedydd 
yn  amodau  nacaol,  rhaid  edrych  ar  Ailenedigaeth  fel  yr 
amod  gadarnhaol  trwy  yr  hon  y  cyfranogir  mewn  bywyd 
ysbrydol,  a  thrwy  y  bywyd  ysbrydol  hwn  dyfod  yn  ddeil- 
iaid  o  deyrnas  ysbrydol.  Fel  egwyddor  gyÉfredinol,  gelHr 
dyweyd  nas  gall  deiHaid  un  deyrnas'  is,  gyfranogi  mewn 
teyrnas  uwch,  ond  yn  unig  trwy  newid  eu  natur.  Nis 
gall  y  deyrnas  fwnol  esgyn  i'r  deyrnas  lysieuol,  ond  yn 
unig  ar  yr  amod  fod  y  deyrnas  lysieuol  yn  anfon  ei  bywyd 
ei  hun  i  mewn  iddi.  Yr  un  modd  am  berthynas  y  deymas 
lysieuol  ac  anifeilaidd  :  cyn  y  gall  y  llysieuyn  godi  i  deyrnas 
yr  anifail,  rhaid  i'r  anifail  anfon  ei  fywyd  ei  hun  i  mewn 
iddo.  Yr  un  modd  gyda  golwg  ar  bob  teyrnas  arall. 
Rhaid  i'r  uchaf  anfon  ei  bywyd  ei  hun  i'r  isaf  cyn  y  gelHr 
lei  chodi.  Yn  unol  â  deddf  natur,  nis  gall  yr  anianol  a'r 
cnawdol  esgyn  i  deyrnas  nefoedd,  ond  yn  unig  ar  yr  amod 
'fod  y  deyrnas  hon  yn  anfon  ei  bywyd  ei  hun  i'w  enaid  ef. 
Mewn  trefn  i  ddeall  natur  y  cyfnewidiad  hwn  byddai 
yn  fanteisiol  i  ni  sylwi  ar  yr  elfenau  canlynol :  — 

I.  Fod  dyn  yn  meddu  gallu  moesol  i  wahaniaethu 
rhwng  drwg  a  da.  GelHr  dyweyd  fod  yr  angenrheid- 
rwydd  am  y  cyfnewidiad  moesol  hwn  yn  gorphwys  ar  y 
gwreiddyn  hwn,  sef  natur  foesol  dyn  a  llwgr  ei 
natur.  Gelwir  hyn  mewn  athroniaeth  yn  rheswm  moesol. 
Cynwysa  ynddo  ei  hun  y  syniad  o  ddeddf  ac  o  rwymedig- 
aeth  foesol.  Os  ufuddhawn  iddo  derbyniwn  hunan-gym- 
çradwyaeth;  ond  os  troseddwn  ef  derbyniwn  hunan-gosb. 

Yn  awr,  y  mae  pechod  yn  llwgr  yn  yr  enaid  yn  annibynol 
ar  droseddau  pechadurus;  ac  ar  gyfrif  y  Uwgr  hwn, 
pechod  gwreiddiol  yr  enaid,  rhaid  ei  aileni  cyn  y  gall  fwyn- 
hau  teyrnas  sanctaidd  ac  ysbrydol.  Ailenedigaeth  ydyw  y 
gwrthgyferbyniol  i  natur  lygredig. 

Yn  01  y  Rhesymolwyr,  nid  oes  y  fath  beth  a  phechod 
yn  annibynol  ar  aciau  uniongyrchol  yr  Ewyllys.  Ni 
chydnabyddir  ganddynt,  hyny  yw,  gan  y  rhai  sydd  yn  cyd- 
nabod  pechod  o  gwbl,  fodolaeth  llwgr  moesol.  Rhaid 
cyflawni  pechod  cyn  bod  yn  bechadur,  Yn  atebiad  i'r 
wrthddadl  hon  gellir  dyweyd  fod  profiad  cyffredinol  y 
ddynoliaeth  yn  tystiolaethu  yn  ei  herbyn.  Heblaw  hyn, 
diffyg  yr  wrthddadl  ydyw  ei  bod  yn  cymeryd  yn  ganiataol, 
a  hyny  yn  groes  i  brofiad,  nad  oes  gweithredoedd  yn  per- 
thyn  i'r  Ewyllys  ond  y  rhai  sydd  yn  cael  eu  cyfîawni. 
Nid  yw  yr  Ewyllys  yn  ddim  ond  y  gallu,  neu  y  canol- 
bwynt,  yn  mha  un  y  mae  cymhellion,  tueddiadau  atheiml- 
adau  yr  enaid  yn  cael  eu  penderfynu.  Gall  fod  chwenych- 
iad  ansanctaidd  yn  yr  enaid  nad  yw  byth  yn  troi  yn  weith- 
red,  ond  er  hyny  y  mae  yn  bechod  am  ei  fod  yn  chwenych 
yr  hyn  sydd  ddrwg.  Treiddia  y  Ilygredigaeth  hwn  trwy 
holl  natur  dyn  fel  Iliwiau  mewn  dwfr.  Cymerwn  engraifft 
i  egluro  hyn.  Dyna  las  gloew,  yn  llawn  o  ddwfr  glân. 
Treiddia  y  goleuni  trwyddo  heb  newid  ei  liw,  ac  heb  i'r 
dwfr  golli  ei  feluster.  Tywallter  ychydig  o  borphor  iddo 
a  newidir  ei  liw.  Treiddia  y  porphor  trwyddo  oll.  Teithia 
y  goleuni  trwyddo  fel  o'r  blaen;  ond  y  mae  yntau  wedi 
newid  ei  liw.  Lliwia  y  porphor  y  glas,  a  Iliwia  bob  peth 
arall  ag  yr  edrychir  arnynt  trwyddo.  Nid  yw  y  dwfr  wedi 
newid  ei  natur,  oblegyd  parha  yn  ddwfr;  ond  y  mae  wedi 
newid  ei  ansawdd.  Nid  yw  mwyach  yn  ddwfr  glân  a 
pheraidd.  Pa  fodd  y  gellir  cael  y  dwfr  hwn  yn  ol  i'w  sef- 
yllfa  bur  a  pheraidd  ?    Trwy  ei  buro,  os  gellir,  oddiwrth 

y  porphor.  Nis  gall  fferylliaeth  wneyd  hyn  mwy  nag  y 
gall  art  gànu  dilledyn  o  borphor.  Pe  gellid  glanhau  y 
dwfr  gelUd  dyweyd  ei  fod  wedi  ei  aileni.  Yr  un  modd  am 
ddyn  llygredig,  nis  gelHr  ei  gael  yn  lân  ond  trwy  ei  aileni. 

Heblaw  hyn,  dengys  yr  engraifft  hon,  i  ryw  raddau, 
y  berthynas  sydd  yn  bod  rhwng  natur  foesol  a  deallol  dyn, 
a  dylanwad  didor  y  naill  ar  y  llall.  Os  bydd  y  galon  yn 
bur  caria  y  dylanwad  hwn  trwy  holl  alluoedd  yr  enaid, — 
y  rheswm,  y  gydwybod,  y  serch  a'r  ewyllys.  Treiddia  y 
gwirionedd,  yn  enwedig  gwirionedd  ysbrydol,  trwy  yr 
enaid  heb  newid  ei  liw,  fel  y  mae  y  farn  yn  gywir,  a'r  holl 
fywyd  yn  ateb  i  ansawdd  foesol  y  galon.  Rhydd  hyn 
reswm  paham  y  mae  mor  ychydig  o  ddynion  sydd  wedi 
profì  nerth  yr  Efengyl  ar  eu  calonau  yn  cyfeiHorni  mewn 
barn  ar  athrawiaethu  crefydd.  tra  y  mae  calon  lygredig 
yn  rhoddi  ei  IHw  ei  hun  hyd  y  nod  ar  wirionedd  dwyfol. 
Y  mae  llygredigaeth  y  galon  nid  yn  unig  yn  IHwio  holl 
fywyd  y  dyn,  ond  yn  IHwio  hefyd  y  gwirionedd  sydd  yn 
dyfod  i  gysylhiad  â'i  feddwl.  Pan  y  gwelwn  rai  o  weini- 
dogion  yr  Efengyl  yn  dechreu  gwadu  rhai  o  athraw- 
iaethau  sylfaenol  Cristionogaeth,  byddwn  yn  gofyn  i  ni 
ein  hunain,  A  ydyw  y  cyfryw  wedi  ei  aileni  ? 

2.  Y  prawf  o  wirioneddolrwydd  y  cyfnewidiad.  Y 
mae  gwerth  y  gras  hwn,  fel  pob  gras  araH,  yn  ei  wirion- 
eddolrwydd.  "  Dechreua  y  bywyd  Cristionogol  mewn 
ffug."  medd  y  Proff.  Sanday.  Ond  y  mae  syniad  John 
Wesley  yn  gywirach.  pan  y  dywed  fod  dechreuad  y  bywyd 
crefyddol  yn  un  gwirioneddol  a  pherthynasol ;  hyny  yw. 
derbynir  ynddo  fywyd  ysbrydol.  a  derbynir  y  bywyd 
hwnw  trwy  berthynas  dyn  â'r  Ysbryd  Glan.  Dadguddir 
gwirioneddolrwydd  y  cyfnewidiad  hwn  yn  ei  effeithiau : 
"  Y  mae  y  gwynt  yn  chwythu  lle  y  myno.  a  thi  a  glywi  ei 
swn  ef."     Nid  amçenir  gan  y  Dysgawdwr  Dwyfol,  na 

chan  ysgrifenwyr  y  Testament  Newydd,  i  egluro  natur  y 
dirgelwch  hwn,  ond  profa  ei  hun  oddiwrth  ei  effeithiau. 
Os  ydyw  y  cyfryw  ddirgelwch  yn  bodoH,  yn  arddangos  ei 
hun  yn  unol  ag  amodau  pob  dirgelwch  arall ;  os  ydyw  yn 
cynyrchu  yr  eflfeithiau  neillduol  yno,  rhaid  ei  fod  yn  profì 
ei  fodolaeth  ei  hun. 

Pe  yr  haerid  fod  rhyw  fath  o  arwydd,  a  hwnw  yn  un 
gweledig,  fel  cylch  o  ddisgleirdeb  o  amgylch  pen  pob  un 
sydd  wedi  ei  aileni,  er  prawf  i  bawb  a'i  gwelant  ei  fod 
felly.  Pe  buasai  y  cylch  hwn  o  oleuni  yn  ymddangos  o 
amgylch  pen  y  cyfryw  unwaith  mewn  oes,  buasai  yn  brawf 
ei  fod  wedi  ei  eni  o  Dduw.  Fel  hyn,  buasai  prawf  oddi- 
allan  i'r  synwyrau  yn  profí  gwirionedd  oddimewn.  Dyma 
y  math  o  brawf  a  ddygir  i  sylw  Nicodemus  gan  Grist. 
Profa  y  gwynt,  er  yn  anweledig,  ei  fodolaeth  i'r  syn- 
wyrau :  "A  thi  a  glywi  ei  swn  ef."  Yr  un  modd,  profa 
bywyd  yr  ailanedig  i  eraill  ei  fod  wedi  ei  eni  o  Dduw. 
Ond  y  mae  math  arall  o  brawf,  sef  prawf  i'r  ailanedig  ei 
hun  ei  fod  wedi  ei  eni  o  Dduw.  Y  mae  y  prawf  hwn  mor 
anweledig  i'r  synwyrau  a  dirgelwch  yr  Ailenedigaeth  ei 
hun,  sef  prawf  y  profiad.  Yn  awr,  y  mae  ffeithiau  yr  ym- 
wybyddiaeth  mor  wirioneddol  a  phrofedig  ag  unrhyw 
ffeithiau  eraill.  Onid  yw  y  ffaith  fod  gan  ddyn  gof  mor 
brofadwy  a  bod  ganddo  lygaid?  Onid  yw  y  ffaith  ei  fod 
yn  dioddef  mor  wirioneddol  a  bod  ganddo  law?  Yn  wir, 
y  mae  bodolaeth  ffeithiau  a  chysylltiadau  meddyliol,  bod- 
olaeth  eu  amodau  a'u  deddfau,  mor  wirioneddol  a  phrof- 
adwy,  os  nad  mwy  felly,  a  deddfau  y  byd  naturiol.  Y 
mae  yr  un  peth  yn  wirionedd  am  yr  ymwybyddiaeth. 
Dysgir  yn  y  Beibl  fod  yr  Ysbryd  Glan  yn  cario  dylanwad 
nerthol  ar  feddwl  a  chalon  dyn.  Onid  oes  miHynau  o 
Gristionogion  yn  ymwybodol  o  wirionedd  hwn?  Nid 
ydyw  yn  anhawddach,  nac  yn  beth  dieithrach,  fod  dyn  yn 


AILENEDIGAETH  YN  AMOD  i'r  DEYRNAS.  225 

ymwybodol  o  boen  neu  o  lawenydd,  na'i  fod  yn  ym- 
wybodol  o  ddylanwad  yr  Ysbryd  dwyfol  ar  ei  feddwl  a'i 
galon.  Nis  gall  y  Pharisead  na'r  Anianyddwr,  ar  dir  teg, 
wadu  bodolaeth  effeithiau  yr  Ysbryd  Glan  ar  y  galon, 
mwy  nag  y  gallant  wadu  effeithiau  poen,  Fel  y  mae  holl 
achosion  natur  yn  anweledig;  ond  yn  profi  eu  hunain  yn 
eu  heffeithiau;  felly  am  y  dirgelwch  o  Ailenedigaeth. 

3.  Prin  y  mae  yn  angenrheidiol  dyweyd,  fel  y  gwneid 
gan  yr  hen  dduwinyddion,  nad  ydym  i  olygu  fod  Ail- 
enedigaeth  yn  cynysgaeddu  yr  enaid  â  chyneddfau  new- 
yddion,  eithr  a  gallu  newydd  yn  y  cyneddfau.  Yr  ydym 
yn  ailddweyd  y  gosodiad  hwn  am  fod  rhai  yn  parhau  i 
ddadleu  fod  yr  Ysgrythyr  yn  dysgu  fod  cyfansoddiad  yr 
enaid  ei  hun  yn  cael  ei  newid  yn  y  cyfnewidiad.  Nid  oes 
dim  newydd  yn  cael  ei  ddwyn  i'r  enaid  ond  bywyd. 
Dichon  y  gallwn  egluro  hyn  yn  well  trwy  adgoffa  chwedl 
Babyddol.  Dywed  y  chwedl  fod  coeden  fawr  yn  tyfu 
mewn  maes  agored  yn  agos  i  fynachlog  yn  Itali.  Arferai 
y  mynachod,  meddir,  ymgasglu  o  dan  ei  chysgod  i  ganu 
Salmau  ac  i  adrodd  eu  gweddiau.  Ond  bu  i'r  goeden, 
rywfodd,  golli  ei  bywyd.  Bu  yn  y  cyfîwr  hwn  am  ddwy 
fîynedd.  Nid  ymddangosai  arni  yr  arwydd  leiaf  o  fywyd. 
Ond  yn  nechreu  y  trydydd  dymor,  fel  yr  oedd  y  myn- 
achod  yn  gweddio  ar  ei  gwreiddiau,  enillodd  y  goeden  ei 
bywyd  yn  ol.  Y  pwynt  ydyw  hyn :  Nid  oedd  yr  un 
gangen  na  brigyn  wedi  syrthio.  Yr  unig  beth  newydd 
jydoedd  bywyd,  yr  hwn  a  dreiddiai  trwy  ei  chorph  a'i  holl 
ganghenau.  Yr  un  modd  am  Ailenedigaeth;  bywyd  ydyw 
yr  unig  beth  newydd.  yr  hwn  a  genedlir  yn  yr  enaid  gan 
yr  Ysbryd  Glan.  Hyd  yn  ddiweddar,  yr  oedd  yn  rhaid  i 
ni  ddibynu  yn  hollol  ar  y  Beibl  am  ein  gwybodaeth  am 
genedliad  y  bywyd  ysbrydol  hwn ;  ond  yn  awr  daw  gwydd- 
oreg  yn  mlaen  i  dystiolaethu  fod  bywyd  yn  tarddu  9 
Ö 

fywyd.  Y  mae  hunan-darddiad  bywyd  yn  heresi  mewn 
gwyddoreg.  Y  mae  y  bywyd  ysbrydol  a  genedlir  yn  yr 
enaid  mor  bur  a  chyfoethog,  fel  y  mae  yr  hoU  enaid,  yn  ei 
igyneddfau  a'i  dueddiadau,  yn  cael  eu  gweddnewid,  fel  y 
gelHr  ei  alw  yn  ddyn  newydd. 

III.  Dirgelwch  Ailenedigaeth.  Awgrymir  gan  yr 
lesu  natur  y  dirgelwch  hwn  trwy  gydmariaeth,  neu  trwy 
ddameg  fer :  "  Y  mae  y  gwynt  yn  chwythu  lle  y  myno; 
a  thi  a  glywi  ei  swn  ef,  ond  ni  wyddost  o  ba  le  y  mae  yn 
dyfod,  nac  i  ba  le  y  mae  yn  myned;  felly  y  mae  pob  un  ar 
a  aned  o'r  Ysbryd."  Yr  ymresymiad  ydyw,  ni  ddylem 
anghredu  Ailenedigaeth  am  ei  fod  yn  ddirgelwch, 
oblegyd  y  mae  y  gwynt  yn  ddirgelwch,  eto  yr  ydym  yn 
credu  yn  ei  fodolaeth.  Yr  un  gair  sydd  yn  yr  Hebraeg  ac 
yn  y  Groeg  am  wynt,  neu  anadl,  ac  am  ysbryd.  Ac  y 
mae  Calvin,  ac  eraill,  yn  dadleu  mai  at  yr  anadl  y  cyfeiria 
yr  lesu  yma,  a'i  fod  yn  dangos  fod  dirgelwch  yn  perthyn 
i'r  bywyd  corphorol,  yn  ogystal  ag  i'r  bywyd  ysbrydol. 
Ond  yr  ydym  yn  hytrach  yn  derbyn  esboniad  Alford,  mai 
V  gwynt  naturiol  a  olygir;  nid  y  rhuthrwynt  nerthol;  nid 
mncmos,  ond  pncuma,  sef  yr  awel  dyner,  "  ddistaw  fain." 
Ond  y  cwestiwn  yw,  Pa  beth  yw  amcan  y  gydmariaeth? 
Ai  i  awgrymu  dull  rhydd  ac  anorchfygol  gweithrediad  yr 
Ysbryd  Glan?  Ai  penarglwyddiaeth  yr  Ysbryd  yn  ei 
wafth  ?  Ai  i  ddysgu  dirgelwch  ei  weithrediad  ?  Gellir 
casgUi  yr  holl  wirioneddau  hyn  o'r  adnod  hon.  Def- 
nyddia  yr  Arglwydd  lesu  yma  yr  elfen  fwyaf  annibynol  a 
phenarglwyddiaethol  mewn  natur  i  osod  allan  waith  yr 
Ysbryd.  Ni  fedd  dyn  lywodraeth  o  gwbl  ar  yr  elfen  hon. 
Gall  dyn  droi  yr  afon  yn  ei  hol,  a  thori  llwybr  newydd 
iddi;  ond  nis  gall  neb  droi  y  gwynt  yn  ei  ol,  na  thori 
llwybr  iddo.  Dyma'r  elfen  fwyaf  penarglwyddiaethol 
mewn  natur,  er  hyny  hon  yw  yr  elfen  sydd  yn  gwasan- 

aethu  gyntaf  ar  ddyn  ar  ei  ddyfodiad  i'r  byd,  a  hon  sydd 
yn  gwasanaethu  arno  ddiweddaf  ar  ei  fynediad  o'r  byd. 

Yr  un  modd  am  waith  yr  Ysbryd  Glan.  GelHr  dyweyd 
fod  Ailenedigaeth  yn  act  mor  benarglwyddiaethol  o  eiddo 
yr  Ysbryd  a  chreadigaeth.  Cefnogir  y  syniad  hwn  gan  yr 
ymadroddion  canlynol,  lo.  i.  13;  lago  i.  i8;  i  Pedr  i.  23. 
Dyma  yr  ochr  ddwyfol  i'r  cyfnewidiad.  Ond  y  mae  ochr 
arall  iddo.  Nid  goddefydd  hollol  ydyw  dyn  ynddo,  fel  y 
clai  yn  llaw  y  crochenydd.  Dangosir  hyn  yn  yr  un  ym- 
ddiddan  gan  yr  Arglwydd  lesu,  pan  yn  rhoddi  y  pwys 
mwyaf  ar  gredu  ynddo  ef  (Ad.  14,  15,  35).  Y  mae  Ail- 
enedigaeth  yn  act  mor  ddwyfol  a  gwreiddiol  i  Dduw  fel 
na  ddaeth  y  syniad  o'i  phosibilrwydd  i  galon  dyn.  Dull 
dyn,  o  geisio  gwellhau  ei  hun  yn  foesol,  ydoedd  trwy  gau 
ei  hun  mewn  deddfau  a  rheolau,  a  thrwy  osod  ei  hun  o  dan 
boenydiau  corphorol.  Ond  dull  Duw  ydyw  gosod  eg^y- 
ddor  o  fywyd  newydd  yn  ei  enaid  ef.  Yr  oedd  y  syniad 
hwn  yn  rhy  ddwyfol  i  Nicodemus  ei  ddeall  ef.  Ond  er 
fod  Ailenedigaeth  yn  ddrychfeddwl  gwreiddiol  a  dwyfol, 
y  mae  flfydd  o  du  yr  ailanedig  yn  ei  gysylltu  ef  â'r  weith- 
red :  "  Fel  na  choller  pwy  bynag  a  gredo  ynddo  ef,  ond 
caffael  o  hono  fywyd  tragwyddol." 

Ond  prif  bwynt  y  gydmariaeth  ydyw  dirgelwch  gwaith 
yr  Ysbryd.  "  Y  mae  y  gwynt  yn  chwythu  lle  y  myno; 
ond  ni  wyddost  o  ba  le  y  mae  yn  dyfod,  nac  i  ba  le  y  mae 
yn  myned."  Er  ein  bod  yn  gwybod  yn  yr  oes  hon  lawer 
mwy  am  y  gwynt  nac  yn  oes  Nicodemus;  y  mae  genym 
offerynau  i  fesur  ei  gyflymder,  ei  bwysau,  ei  oerni  a'i 
wres;  ac  yr  ydym  yn  gwybod  rhywbeth  am  yr  elfenau 
sydd  yn  ei  gyfansoddi,  ac  am  ei  Hfnoddau;  ond  parha  yn 
ddirgelwch.  Pe  buasai  yr  oes  wyddoregol  hon  wedi  gallu 
esbonio  y  dirgelwch  hwn  ni  buasai  un  ystyr  i  ni  yn  y  gyd- 
mariaeth.     Fel  y  mae  y  gwynt  yn  ddirgelwch  mewn  natur 

felly  hefyd  y  mae  cenedliad  bywyd  yn  yr  enaid  gan  yr  Ys- 
bryd  dwyfol  yn  ddirgelwch.  Gwneir  ymdrech  deg  gan 
athroniaeth  i  symud  ymaith  y  dirgelwch  hwn,  ond  y  cwbl 
a  wyddom  ydyw  ei  fod  yn  dangos  ei  hun  yn  ei  effeithiau. 
Y  mae  yr  ymresymiad  hwn  yn  hollol  unol  âg  athroniaeth 
y  meddwl  ac  â  phrofiad.  Pwy  all  ddyweyd  pa  bryd  y  mae 
y  bachgen  yn  myned  yn  ddyn?  Pwy  all  olrhain 
gwreiddyn  un  drychfeddwl  a  genedlir  gan  yr  enaid  ?  Pa 
fodd  y  mae  meddwl  yn  effeithio  ar  feddwl,  a  meddwl  ar 
fater  ?  Y  fath  fyd  fuasai  ein  byd  ni  heb  y  dirgelwch  hwn 
ynddo — y  gwynt;  a'r  fath  fyd  fuasai  ein  byd  ni  mewn  ys- 
tyr  foesol  heb  breswyliad  yr  Ysbryd  Glan  ynddo. 


PENNOD  XIII. 

DWYFOLDEB  Y  DEYRNAS  FEL  EI  DADGUDDIR  YN  MYWYD 
Y  DINASYDDION. 

Cawsom  olwg  eisoes  ar  ffynonell  y  bywyd  ysbrydol  a  gen- 
edlir  yn  yr  enaid  gan  yr  Ysbryd  Glan,  ac  ar  y  modd  y 
derbynir  ef.  Gwelsom  y  porth  cyfyng  trwy  yr  hwn  yr  ä 
dynion  i  mewn  i'r  deyrnas;  a'r  cwestiwn  pwysig  nesaf 
ydyw,  Pa  beth  yw  dysgeidiaeth  Crist  am  eu  profìad  fel 
dinasyddion,  ac  ar  yr  elfenau  a  gyfansoddant  eu  proíìad  ? 
Nid  yw  deiHaid  pob  teyrnas  yn  ddigon  uchel  ar  raddfa 
bodolaeth  i  wybod  beth  yw  profìad.  Ac  nid  yw  dynion 
anianol,  eneidiol  ac  anifeilaidd,  yn  meddu  un  math  o  ddir- 
nadaeth  am  bethau  ysbrydol  teyrnas  Dduw,  mwy  nag  y 
mae  y  dall  yn  meddu  dirnadaeth  am  Hwiau.  Pa  beth  gan 
hyny  yw  natur  y  dylanwadau  a  gynyrchir  yn  mynwesau 
deiHaid  teyrnas  nefoedd  ?  Edrychwn  yn  awr,  nid  ar  y 
modd  yr  achubir  dynion ;  ond  ar  yr  hyn  a  brofir  ganddynt 
wedi  iddynt  gael  eu  hachub. 

I.  Profîad  Cristîonogol  y»  ci  clfcnau.  Ni  fỳn  neb 
wadu  profiad.  Ceir  y  gwyddonwyr  yn  bresenol,  nid  yn 
unig  yn  ei  addef,  ond  yn  ceisio  chwiHo  i  mewn  i'w  fîeith- 
iau,  a'i  ddosranu,  fel  y  gwneir  â  íîeithiau  y  byd  naturiol, 
a'u  dwyn  o  dan  lywodraeth  deddf.  Y  tu  aUan  i  Gristion- 
ogaeth  y  mae  profiad  crefyddol  yn  beth  hollol  ddieithr. 
Ni  cheir  ef  yn  y  pedair  crefydd  fawr  a  luniwyd  gan  ddyn- 
ion.*     Rnaid  cael  crefydd  ddwyfol  i  gynyrchu  profiad  yn 

*  William    James,    Yarieties    of    ChrStiao    Experieace,      Gìfford 
Lectures. 

mynwes  dyn.  Dichon  y  byddai  mor  anhawdd  i  ni  bender- 
fynu  pa  bryd  yn  fanwl  y  dechreua  y  profiad  hwn  ac  a 
fyddai  profi  dechreuad  yr  ymwybodolrwydd.  Ond  yn 
ymarferol,  pa  fodd  bynag,  y  mae  yn  hollol  syml.  Rhai  o 
elfenau  y  bywyd  crefyddol  ydyw  edifeirwch,  ffydd,  cariad 
a  thangnefedd.  Pa  bryd  bynag  y  daw  dyn  yn  etifedd  o'r 
rhai  hyn,  y  ffrwyth  ydyw  profiad.  Yn  nghalon  edifeir- 
wch  cynwysir  y  syniad  o'r  gwahaniaeth  tragwyddol  sydd 
rhwng  drwg  a  da;  ac  fel  rheol,  o  dan  ddwyster  y  teimlad 
dewisir  yn  wirfoddol  y  da  a  gwrthodir  y  drwg,  dewisir 
canolbwynt  newydd  i  fy wyd ;  troir  oddiwrth  fywyd  hunan- 
gar,  a  derbynir  Crist  fel  canolbwynt  newydd  i  fywyd.  Nis 
gelHr  myned  trwy  y  drafodaeth  hwn  heb  brofiad. 

Pa  beth  a  olygir  wrth  'brofiad  ?  Yr  ydym  yn  gofyn  y 
cwestiwn  er  mwyn  cyfleu  y  syniad  uchod  yn  fwy  cryno. 
Profiad  ydyw  y  sefyllfa  hono  ag  y  mae  natur  feddyHol, 
moesol  ac  ysbrydol  dyn  ynddi,  pan  y  mae  trwy  gydym- 
ffurfiad  âg  amodau  Cristionogaeth  mewn  cymundeb  â 
Duw  ac  â'r  gwirionedd.  Trwy  brofiad  dygir  yr  hwn  sydd 
yn  y  cymundeb  hwn  â  Duw  ac  â'r  gwirionedd,  a  dwyfol- 
deb  Cristionogaeth  fel  cyfundrefn  ag  sydd  yn  cyfarfod  âg 
anghenion  ei  natur  foesol  ac  ysbrydol.  Nid  cwpanaid  sur 
a  dderbynir  gan  y  Cristion  unwaith  mewn  bywyd  ydyw 
edifeirwch,  eithr  ei  fwyd  a'i  ddiod,  ei  oleuni  a'i  wres,  ei 
ddydd  a'i  nos  ar  hyd  ei  daith  ar  y  ddaear.  Rhydd  rhai 
duwinyddion  bwys  mawr  ar  ryw  un  teimlad  yn  yr  enaid, 
rhai  ar  edifeirwch,  eraill  ar  ffydd;  ond  mwy  boddhaol 
ydyw  edrych  ar  deimladau,  meddyliau,  penderfyniadau, 
cymhellion  ac  ewyllysiau  yr  enaid  fel  undod  yn  ei  ym- 
wybodolrwydd.  Pe  gallem  ddisgyn  i  ystafell  yr  ym- 
wybodolrwydd  pan  yr  ä  dyn  trwodd  o  farwolaeth  i  fywyd, 
dichon  na  chaem  ddau  brofiad  yn  hollol  yr  un  fath. 
Dichon  mai  y  deall  yn  hwn,  mai  y  gydwybod  yn  y  llall,  neu 

y  teimlad  yn  y  trydydd,  ydyw  y  prif  weithredydd;  ond  nid 
yw  hyny  o  bwys  tra  y  mae  yr  holl  enaid  yn  mhob  un  o 
honynt.  GeUir  dyweyd  fod  yr  holl  enaid,  y  goleuni,  yn  y 
deall,  argyhoeddiad  yn  y  gydwybod,  a'r  holl  deimladau 
yn  cydgyfarfod  yn  yr  ewyllys  pan  y  mae  dyn  yn  wirfoddol 
yn  cyflwyno  ei  hun  i  Dduw.  Yr  ewyllys  ydyw  y  gallu  olaf 
i  ildio;  ond  y  pwysicaf.  Ond  nid  yw  hyn  eto  yn  cynwys 
ond  rhan  o  brofiad  yr  enaid.  Y  rhan  arall  ydyw  ei  fod  yn 
ymwybodol,  nid  yn  unig  o  hono  ei  hun,  ond  o  fodolaeth 
Person  arall,  yn  yr  hwn  y  mae  yn  ymddiried.  lesu  Grist, 
a  hwnw  yn  ei  holl  gyflawnder,  ydyw  y  sylwedd  mawr  sydd 
yn  mhrofiad  dyn  duwiol. 

Golyga  yr  ymadroddion  canlynol  berthynas  dynion  â 
Christ.  a  pherthynas  Crist  â  dynion,  a'u  profiadau  o'r 
berthynas  hon.  "  Deuwch  ataf  fi  bawb  a'r  y  sydd  yn  flin- 
derog  ac  yn  llwythog,  a  mi  a  esmwythaf  arnoch  .  .  . 
Cymerwch  fy  iau  arnoch,  a  dysgwch  genyf;  canys  add- 
f wyn  ydwyf ,  a  gostyngedig  o  galon ;  a  chwi  a  gewch  or- 
phwysdra  i'ch  eneidiau "  (Mt.  xi.  29,  30).  Golyga  y 
geiriau  "  bhnderog  a  Uwythog  "  gyflwr  dyn  a'i  brofiad  o 
dan  bechod;  y  cyntaf  yn  y  wedd  weithredol.  a'r  olaf  yn 
oddefol.  Rhyddhad  oddiwrth  y  bHnder  a'r  llwyth  ydyw 
yr  esmwythdra  a  addewir;  ac  y  mae  hyn  yn  golygu  cyflwr 
o  brofiad.  Mewn  trefn  i  gymell  dynion  i  dderbyn  ei  iau 
a'i  ddysgeidiaeth.  ceir  Crist  yma  yn  canmol  ei  hun : 
"  Canys  addfwyn  ydwyf  a  gostyngedig  o  galon."  Def- 
nyddir  y  gair  addfwyn  am  bethau  difywyd.  fel  y  goleuni, 
y  gwynt.  swn  ac  afiechyd.  Fel  nodwedd  ddynol,  dywed 
Aristotle  mai  math  o  deimlad  ydyw  rhwng  digofaint  cyn- 
dyn  a  chymeriad  goddefol,  yr  hwn  nad  all  hyd  y  nod 
ddigio  yn  gyfiawn.  Cymwysir  ef  gan  Pindar  at  frenin 
addfwyn  a  charedig  wrth  ei  ddinasyddion.  Mewn  llen- 
yddiaeth  glasurol  defnyddir  y  gair  am  ymddygiadau  all- 

anol  dynion  at  eu  gilydd;  ond  yn  ei  ystyr  Gristionogol 
golyga  rinwedd  mewnol,  a  hwnw  yn  cael  ei  briodoli  i 
Dduw  ac  i  Grist.  Ond  nid  yw  y  gair  arall  a  gymwysir 
gan  Grist  ato  ei  hun,  sef  "  gostyngedig,"  byth  yn  cael 
ei  gymwyso  at  Dduw.  Gair  ydyw  hwn  sydd  wedi  ei  godi 
o  bwll  llygredigaeth  gan  yr  Efengyl,  ac  wedi  ei  sanct- 
eiddio,  i  osod  allan  rinwedd  Cristionogol.  Nis  gellir  ei 
gymwyso  at  Dduw,  ac  nis  gallasai  Crist  ei  gymwyso  ato 
ei  hun  ond  yn  unig  fel  dyn.  Canlyniad  derbyn  Crist,  fel 
y  nodwyd,  ydyw  derbyn  esmwythad  a  gorphwysfa  i'r 
enaid.     Dyma  fyd  profìad. 

Pa  fodd  yr  ydym  yn  enill  gwybodaeth  brofiadol  ?  Pan 
yr  ydym  yn  myned  i  fyd  anweledig  profiad  yr  ydym  yn 
myned  i  fyd  sydd  yn  llawn  o  íîeithiau,  ac  nid  dychymygion 
a  damcanion,  y  rhai  y  gellir  eu  profi  mor  wirioneddol  a 
íîeithiau  yn  y  byd  naturiol.  Pan  y  cenedHr  meddyliau  yn 
yr  enaid,  cenedHr  hwy  yn  y  byd  anweledig,  a'r  hwn  y  dal- 
iwn  gysylltiad  agosach  nag  â'r  byd  gweledig.  Pan  yr 
ydym  yn  profi  sylweddau  gweledig  yr  ydym  yn  eu  profi  fel 
gwrthrychau,  ac  nid  fel  damcanion,  oddiwrth  y  rhai  yr 
ydym  yn  gwahaniaethu  ein  hunain.  Ond  y  cwestiwn  yw, 
Pa  fodd  yr  ydym  yn  enill  ein  gwybodaeth  brofiadol  o 
bethau  sydd  yn  perthyn  yn  naturiol  i'r  byd  anweledig? 
Yr  ydym  yn  enill  hyn  yn  mron  yn  yr  un  dull  ag  yr  ydym 
yn  enill  ein  gwybodaeth  am  bethau  naturiol.  Er  fod  swn 
yn  anweledig,  eto  yr  ydym  yn  dyfod  i  ddeall  am  ei  fodol- 
aeth  trwy  y  glust.  Yr  un  modd,  yr  ydym  yn  dyfod  i  brofi 
petHau  ysbrydol  trwy  y  deall,  y  gydwybod  a'r  serch. 
Rhaid  meddu  cymwyster  i  ddeall  pethau  naturiol. 
Nis  gallwn  feddu  syniad  am  liw  a  ffurf  pethau 
heb  Iygad,  nac  am  swn  heb  glust,  nac  am  arogl- 
iad  heb  ffroenau.  Yr  un  modd,  rhaid  i  ni  feddu 
bywyd  ysbrydol  mewn  trefn  i  feddu  dirnadaeth  a  phrofiad 

o  bethau  ysbrydol.  "  Y  dyn  anianol  nid  yw  yn  deall  y 
pethau  sydd  o  Ysbryd  Duw,  ac  nis  gall  chwaith,  oblegid 
yn  ysbrydol  y  bernir  hwy."  Os  na  bydd  y  íîeithiau  o 
edifeirwch,  ffydd,  ailenedigaeth,  a  chariad  at  Dduw,  yn 
ein  profiad,  rhaid  i  ni  eu  archwilio  yn  mywyd  y  rhai  sydd 
yn  eu  profi.  "  Gellir  archwilio  ffeithiau  y  profiad  fel  ar- 
ddangosion,"  medd  Proff.  Romanes,  "  tra  nad  ydynt 
oddimewn  i  ni ;  cyflwynant  eu  hunain  i'n  sylw  yn  mywydau 
dynion  eraill." 

Heblaw  hyn,  nid  ydyw  o  bwys  os  ydyw  ffeithiau  a 
gwrthrychau  ysbrydol  profiad  yn  gwreiddio  mewn  dirgel- 
ion.  oblegid  gall  profiad  ymborthi  ar  ffrwyth  y  pren  heb 
ddeall  pob  peth  am  ei  wreiddiau.  Pa  faint  bynag  ydyw 
dyfnder  y  gwreiddiau,  y  cwestiwn  ydyw,  A  yw  y  ffrwythau 
eu  hunain  yn  weledig  ?  Gwrthodir  teyrnas  Dduw  gan  rai 
meddylwyr  ar  gyfrif  eu  bod  yn  methu  deall  gwreiddiau  ei 
ffeithiau.  Gwynebant  ar  drefn  Duw  i  achub  o'r  ochr 
feddyliol,  yn  lle  ar  ochr  ei  ffeithiau,  a  thrwy  hyny  aberth- 
ant  y  dull  gwyddoregol,  tra,  ar  yr  un  pryd,  yn  dadieu 
drosto.  Nid  ydyw  gwyddoreg  yn  defnyddio  y  ddadl 
a  príori  i  benderfynu  ei  chwestiynau;  hyny  yw,  nid  yw  yn 
dyweyd  f od  yn  rhaid  i  hyn  f od  fel  hyn  neu  fel  arall ;  eithr 
sylfaena  ei  chasgliadau  ar  ffeithiau  diamheuol.  Yn  awr, 
os  ydyw  dyn  wedi  derbyn  Crist  fel  ffaith  fawr  ddadgudd- 
iedig,  ni  raid  iddo  bryderu  yn  nghylch  y  dirgelwch  sydd 
yn  gorwedd  yn  y  ffaith.  Ni  buasai  dirnadaeth  lawn  o 
ddirgelwch  yr  Ymgnawdoliad  a'r  lawn  yn  ychwanegu  dim 
at  ei  brofiad.  Dyma  y  lle  y  ceir  gwasanaeth  ffydd  i 
brofiad.  Nid  ydyw  ffydd  byth  yn  sefyll  yn  wrthgyferbyn- 
iol  i'r  meddwl,  ond  i'r  golwg.  Ffydd  ydyw  y  gallu  sydd 
yn  dwyn  y  meddwl  i  gymundeb  â  phersonau  dwyfol,  à 
ffeithiau  ac  â  holl  nodweddion  trefn  Duw.  Gall  ffydd 
ddwyn  Crist  anweledig,  ar  sail  ei  dystiolaeth  ei  hun,  yn 

Grist  gweledig  a  phresenol  i'r  enaid.  Am  y  rheswm  hwn 
rhydd  Crist  yn  ei  ddysgeidiaeth  gymaint  o  bwys  ar  gredu 
ynddo  ef.  Dywed  yr  athronydd  fod  gan  bawb  ryw  ys- 
motyn  du.     Os  dahr  cerdyn  gwyn  ac  ysmotyn  du  amo 

0  flaen  y  llygaid  mewn  pellder  penodol,  gan  ei  ysgwyd  yn 

01  a  blaen,  i  fyny  ac  i  lawr,  diflana  yr  ysmotyn  du  o'r 
golwg.  Ond  yn  ol  tystiolaeth  profiad  nid  oes  ysmotyn 
du  ar  y  fiFaith  fod  dyn,  trwy  ffydd,  wedi  ei  ddwyn  i  gymun- 
deb  â  Christ.  Ni  raid  i  ddyn  fod  yn  llai  o  feddyliwr  am 
fod  Cristionogaeth  yn  agor  y  drws  iddo  i  fyned  i  mewn  i 
deyrnas  o  sylweddau  pur  ac  ysbrydol,  ac  yn  cynyrchu 
ynddo  brofiad  cyfatebol.  "  Gwyn  eu  byd  y  rhai  pur  o 
galon,  canys  hwy  a  welant  Dduw  "  (Mt.  v.  8).  Y  mae  yr 
egwyddor  o  burdeb  yn  yr  enaid  yn  cyfeirio  at  y  pur,  yn 
ei  adnabod,  ac  yn  profi  ei  gymdeithas  ef  yn  y  byd  hwn  a'r 
hwn  a  ddaw. 

II.  Edrychwn  yn  mhellach  beth  ydyw  y  prawf  oW 
profiad  hwn.  Pan  yn  ceisio  dosranu  profiad  crefyddol  yn 
y  sylweddau  blaenorol,  yr  ydym  wedi  dyweyd  fod  y  cred- 
adyn  yn  ymwybodol  yn  ei  brofiad  o  ryw  allu,  gallu  per- 
sonol,  yr  hwn  sydd  yn  uwch  nag  ef  ei  hun,  yn  effeithio 
cyfnewidiad  moesol  yn  ei  deimlad,  a'i  fod  yn  ymwybodol 
fod  y  gallu  hwnw  yn  preswylio  oddi  allan  ac  oddi  mewn 
iddo.  Os  ydyw  hyn  yn  gywir  rhydd  esboniad  i  ni  o'r 
modd  y  profir  gan  y  credadyn  wirionedd  geiriau  Crist. 
"  Os  câr  neb  fi,  efe  a  geidw  fy  ngair;  a'm  Tad  a'i  câr 
yntau,  a  nyni  a  ddeuwn  ato,  ac  a  wnawn  ein  trigfa  gydag 
ef  "  (lo.  xiv.  23).  Dywed  yn  mhellach  am  y  preswyliad 
hwn :  "  Myfi  yw  y  winwydden,  chwithau  yw  y  canghenau. 
Yr  hwn  sydd  yn  aros  ynof  fi,  a  minau  ynddo  yntau,  hwnw 
sydd  yn  dwyn  ffrwyth  lawer  "  (lo.  xv.  5).  Yn  y  ddwy 
adnod  yma  ceir  dau  wirionedd  pwysig.  Yn  y  gyntaf 
mynegir  fod  y  Personau  Dwyfol,  y  Tad  a'r  Mab,  heb  gau 

allan  yr  Ysbryd,  yn  preswylio  gyda'r  credadyn;  "  Nyni  a 
ddeuwn  ato,  ac  a  wnawn  ein  trigfa  gydag  ef."  Yn  yr  ail 
adnod  mynegir  fod  Crist  yn  preswylio  yn  y  credadyn,  ac 
mai  yr  achos  ei  fod  yn  dwyn  fifrwyth  ydyw  ei  gymundeb 
parhaus  â  Christ;  "  Yr  hwn  sydd  yn  aros  ynof  fì,  a  minau 
ynddo  yntau,  hwnw  sydd  yn  dwyn  ffrwyth  lawer."  Gwel- 
wn  yma  fod  cyfraniad  bywyd  ysbrydol  gan  Grist  i'w  bobl 
yn  cyfansoddi  personoliaeth  o'u  mewn,  fel  y  gelHr  dy- 
weyd  fod  Crist  yn  byw  ynddynt  (Gal.  ii.  20).  Mewn 
ymadrodd  arall  dengys  Crist  fod  y  saint  yn  meddu  gwy- 
bodaeth  brofìadol  o'r  undeb  hwn :  '*  Yn  y  dydd  hwnw  y 
Líwybyddwch  fy  mod  i  yn  fy  Nhad,  a  chwithau  ynof  fi,  a 
minau  ynoch  chwithau  "  (lo.  xiv.  20). 

Nid  damcaniaeth  ddisail  ydyw  y  syniad  fod  y  credadyn 
yn  ymwybodol  o  breswyhad  person  arall  o'i  fewn  ef. 
Cadarnheir  hyn  gan  ymadroddion  Crist,  a  chefnogir  yr 
un  syniad  gan  athroniaeth.  Tystiolaeth  athroniaeth 
y  meddwl  ydyw  fod  dwy  ffaith  yn  bod  nas  gellir  eu  am- 
heu.  I.  Nis  gall  neb  amheu  ei  ymwybyddiaeth  ei  hun. 
2.  Nis  gall  neb  amheu  nad  yw  y  gwrthrychau  sydd  yn 
bodoH  yn  yr  ymwybyddiaeth  yn  meddu  bodolaeth  wrth- 
rychol  o'r  tuaUan  i'r  ymwybyddiaeth.  Dyna  aderyn,  tyb- 
ier,  yn  sefyH  ar  y  goeden  ac  yn  canu.  Trwy  dystiolaeth  y 
synwyrau  yr  ydwyf  yn  ymwybodol  ar  unwaith  o  dri  pheth 
— yr  aderyn,  y  goeden,  a'r  gân.  Y  rheswm  am  fy  mod 
yn  ymwybodol  o  hyn  ydyw,  fod  y  tri  gwrthrych  wedi  eu 
cyfîwyno  trwy  fy  synwyrau  i'r  ymenydd,  a'r  ymenydd  i'r 
enaid.  Tra  y  mae  y  tri  hyn  yn  bodoH  fel  gwrthrychau 
gwahanol  ac  aHanol.  bodolant  hefyd.  ar  yr  un  pryd,  yn 
wrthrychau  yn  y  meddwl.  Yn  y  duH  hwn  daw  y  cred- 
adyn  yn  ymwybodol  o  breswyHad  person  arall,  yr  hwn 
sydd  oddiaUan,  ac  uwchlaw  iddo,  yn  ei  enaid.  a'r  hwn 
sydd  yn  creu  creadigaeth  newydd  o'i  fewn.     Y  mae  yn 

brofiadol  nid  yn  unig  o  edifeirwch,  ond  fod  cyfeiriad  ei 
ewyllys  yn  newydd,  gwrthrychau  ei  serch  wedi  eu  newid, 
a  chymhelHon  ei  enaid  yn  burach.  PreswyUa  bellach 
gyda'r  Tad,  y  Mab,  a'r  Ysbryd  Glan.  Fel  hyn,  gwelwn 
fod  cysylltiad  agos  rhwng  sefyllfa  yr  ymenydd  a  sefyllfa 
y  meddwl,  a  chysylltiad  drachefn  rhwng  sefyllfa  y  meddwl 
a  phrofìad  y  galon.  Tra  y  mae  ein  meddyhau  fel  llanw 
y  môr,  yn  myned  ac  yn  dyfod,  eto  gadawant  eu  hargraÉE- 
iadau  ar  yr  enaid.  Dichon  fod  fy  meddyhau  a  fy  mhrof- 
iadau  heddyw  wedi  gweithio  fy  meddyhau  a  fy  mhrof- 
iadau  ddoe  i  ryw  ystafell  fel  nad  ydynt  yn  fy  ymwybydd- 
iaeth;  ond  nid  ydynt  wedi  colH.  Yr  is-ystafeH  hon  ydyw 
trysordy  yr  enaid,  He  y  cedwir  ein  gwybodaeth  a'n  prof- 
iadau.  Ar  unrhyw  foment  geHir  deffro  yr  argraffiadau 
hyn  nes  eu  dwyn  i  weithrediad.  Nid  oes  gwahanlen 
rhwng  ystafeH  y  deaH  a'r  is-ystafeH  hon,  fel  yr  hon  oedd 
yn  gwahanu  y  ddau  gysegr  gynt. 

Yn  awr,  os  derbynir  y  drefn  hon  ar  athroniaeth  y 
meddwl,  yr  hon  a  gyflwynir  i'n  sylw  gan  y  dosbarth 
mwyaf  ysbrydol  yn  mysg  yr  athronwyr,  cawn  olwg  ar  y 
dylanwadau  dwyfol  yn  ymweithio  trwy  ystafell  y  deall  i'r 
is-ystafell  yn  ein  ymwybodolrwydd.  Wedi  iddynt  gyr- 
haedd  yno  deíîroir  teimladau  yr  enaid,  fel  y  deffroir  dyff- 
ryn  yr  esgyrn  sychion  gan  yr  Anadl  oddiwrth  y  pedwar 
gwynt.  Os  bydd  y  teimladau  hyn  yn  gryfìon,  a'r  dylan- 
wad  yn  nerthol,  gallant  gynyrchu  ffrwydriad  nerthol  yn  y 
dyn  oddimewn,  yr  hwn,  yn  raddol,  sydd  yn  arwain  i 
fywyd  newydd  ac  i  fwynhad  yn  y  profiad  o  dangnefedd  yr 
Efengyl.  Tuedd  athroniaeth  hyd  yn  ddiweddar,  pan  yn 
trafod  y  pwnc  o  brofiadau  yr  enaid,  ydoedd  sefyll  gyda 
phrofiad  fel  íîaith  heb  fyned  at  yr  achos  o  hono.  Eithr 
yn  awr  cydnabyddir  fod  dylanwadau  newyddion,  a  pher- 
sonau  newyddion — rhyw  Un  arall,  yn  myned  i  mewn  i'n 

ymwybyddiaeth,  ac  yn  effeithio  cyfnewidiad  moesol  yn 
ein  natur,  a  hyny  hyd  y  nod  yn  erbyn,  ac  er  gwaethaf,  ein 
natur  lygredig.  Pa  faint  bynag  a  enillir  genym  trwy 
iylwi  ar  y  syniad  hwn  fel  y'i  cyflwynir  i'n  sylw  gan  Fedd- 
yleg,  gellir  dyweyd  ein  bod  wedi  enill  cymaint  a  hyn  :  Fod 
pob  gwelHant  moesol  a  wneir  ar  ddyn  yn  cymeryd  lle,  nid 
trwy  egnion  ei  enaid  ef  ei  hun,  ond  gan  allu  o'r  tu  allan 
iddo.  Mor  bell  a  hyn  cytuna  yn  hollol  â  dysgeidiaeth 
Crist.  Yn  ol  ei  ddysgeidiaeth  ef  nis  gall  y  llygredig 
gynyrchu  yr  anllygredig,  mwy  nag  y  gall  ffynon  chwerw 
roddi  dwfr  peraidd,  neu  bren  drwg  ddwyn  ffrwythau  da. 
Nis  gall  hunan  llygredig  roddi  cyfeiriad  newydd  i  fywyd 
dyn  mwy  nag  y  gall  yr  afon  fordwyol  fyned  yn  ol  i'r  myn- 
yddoedd. 

Yr  ydym  wedi  awgrymu  fwy  nag  unwaith  fod  y  gallu 
hwn,  sydd  yn  cynyrchu  cyfnewidiad  yn  y  b)rwyd,  ac  yn 
llenwi  y  galon  â  phrofiadau  newyddion,  yn  allu  personol. 
Pwy  a  olygir  yn  benaf  wrth  y  Person  hwn  ?  Atebiad  lesu 
Grist  ydyw  mai  yr  Ysbryd  Glan  (lo.  xiv.  17,  xv.  26,  xvi. 
13).  Y  mae  iachawdwriaeth  dyn  yn  beth  anmhosibl  ar 
wahan  i  undeb  personau  â'u  gilydd.  Dyma  un  o  neillduol- 
rwydd  Cristionogaeth ;  crefydd  personau  ydyw,  y  dwyfol 
a'r  dynol.  Tra  na  fedd  rhai  o  brif  grefyddau  y  byd  un 
math  o  syniad  am  bersonoliaeth,  rhydd  crefydd  Crist  y 
pwysigrwydd  mwyaf  ar  bersonoHaeth  ddwyfol  a  dynol.  Y 
mae  holl  eiriau  mawrion  ein  crefydd.  megis  maddeuant, 
cymod,  tadolaeth,  mabolaeth  a  chydwybod,  yn  golygu 
perthynas  personau  dwyfol  a  dynol  â'u  gilydd.  Peth 
sydd  yn  cymeryd  Ile  rhwng  personau  â'u  gilydd  ydyw 
maddeuant,  cymod,  cyfiawnhad,  mabwysiad,  sancteidd- 
had  a  gogoneddiad.  Gellir  dyweyd  hefyd  fod  hanfod  ein 
profiad  crefyddol  yn  cael  çi  fod  oddiwrth  berthynas  y 
galon  â  Duw. 

III.  Cynydd  y  hywyd  sanctaidd  mewn  ỳrofiad.  Yr 
ydym  wedi  dyweyd  fod  Sancteiddhad  yn  gwreiddio  mewn 
Ailenedigaeth.  Ac  mewn  duwinyddiaeth  defnyddir  y  gair 
am  holl  gynydd  moesol  ac  ysbrydol  y  credadyn.  Nid  yw 
y  gair  saint,  sanctaidd  (hagios)  a  sancteiddrwydd,  yn 
ddim  ond  cyfieithiad  o'r  geiriaii  Hebraeg  a  geir  yn  yr 
Hen  Destament  wyth  gant  o  weithiau.  Anfynych  y  ceìr 
y  gair  "  sanctaidd  "  yn  y  Groeg  clasurol,  a  byth  yn  yr 
ystyr  y  defnyddir  ef  yn  y  Beibl.  Unwaith  y  ceir  y  gair 
yn  llyfr  Genesis,  a  hyny  am  waith  y  Perydd  Dwyfol  yn 
sancteiddio  y  Sabboth.  Ond  daeth  "  sancteiddrwydd  " 
yn  air  pwysig  iawn  yn  nglyn  â  sefydliad  cyfamod  Sinai 
a'r  holl  drefniad  Iddewig  (Ex.  iii.  5,  xiii.  3;  Num.  iii.  12; 
Deut.  XV.  19).  Ei  ystyr  gyfFredin,  er  ei  fod  yn  meddu 
ystyr  foesol,  ydyw  neiUduad  a  chysegriad  dynion  a 
phethau  i  wasanaeth  ac  i  ddibenion  dwyfol.  Priodolir 
sancteiddio  y  Sabboth,  y  cyntafanedig,  yr  allor,  yr  ofîeir- 
iaid,  &c.,  i  Dduw,  am  y  rheswm  mai  efe  ac  nid  dynion 
oedd  yn  eu  neillduo  (Num.  iii.  13;  Ex.  xx.  11,  xxix.  44). 
Gall  dyn  halogi  y  Sabboth,  ond  erys  er  hyny  yn  ddydd 
sanctaidd  Duw.  Nis  gall  dyn  ddinystrio  hawl  Duw  yn  ei 
bethau  cysegredig.  GelHr  galw  hwn  yn  sancteiddrwydd 
gwrthrychol.  Ond  pan  y  dywedir  fod  Moses  wedi  sanct- 
eiddio  y  cysegr,  y  llyfr  a'r  bobl  oll,  a  bod  y  bobl  wedi 
sancteiddio  eu  hunain  trwy  gyílwyno  eu  hunain  a'u  medd- 
ianau  i'r  Arglwydd,  gellir  galw  hwn  yn  sancteiddrwydd 
mewnol  (Ex.  xix.  14;  Lef.  xi.  44,  xxvii.  14).  Y  mae  y 
gwahaniaeth  hwn  rhwng  sancteiddrwydd  gwrthrychol  a 
sancteiddrwydd  mewnol  yn  bwysig,  gan  fod  gwraidd  y 
cyntaf  yn  Nuw,  a'r  ail  yn  golygu  y  rhwymedigaethau  a 
osodir  gan  Dduw  ar  ddyn.  Felly  gorchymynir  i  ddyn 
sancteiddio  y  Sabboth,  am  fod  Duw  ei  hun  wedi  ei  sanct- 
çiddio, 

Defnyddir  y  gair  "  sancteiddio  "  gan  lesu  Grist  am 
dano  ei  hun  ddwy  waith  yn  yr  ystyr  o  neillduo.  "  A  ddy- 
wedwch  chwi  am  yr  hwn  a  sancteiddiodd  y  Tad,  ac  a'i 
hanfonodd  i'r  byd  ?"  (lo.  x.  36);  hyny  yw,  yr  hwn  a  neill- 
duodd  y  Tad,  ac  a'i  hanfonodd  i'r  byd.  "  Er  eu  mwyn 
hwy  yr  wyf  yn  fy  sancteiddio  fy  hun  "  (lo.  xvii.  20).  Gol- 
ygir  yn  y  gair  cyntaf  fod  y  Tad  wedi  ei  neillduo  i  gyfîawni 
gwaith  mawr  y  prynedigaeth,  ac  yn  yr  ail  air,  yn  awr,  pan 
yn  ymyl  marw,  dyma  yr  lesu  yn  neillduo  ei  hun  i  gwblhau 
y  gwaith  a  ymddiriedwyd  iddo.  Dyna  ydoedd  yn  ei  wneyd 
yn  y  ddau  ddiwrnod  o  ddistawrwydd,  o  brydnawn  ddydd 
Mawrth  hyd  brydnawn  ddydd  lau,  sancteiddio  ei  hun  i 
gyfarfod  â'i  ddioddefaint.  Nid  oes  cymaint  a  gair  na 
gweithred  wedi  eu  cofnodi  o'i  eiddo  yn  ystod  y  ddau  ddi- 
wrnod  a  nodwyd  yn  wythnos  y  dioddefaint.  Yn  yr  un 
weddi  gofyna  i'r  Tad  sancteiddio  y  disgyblion;  "  Sanct- 
eiddia  hwynt  yn  dy  wirionedd;  dy  air  sydd  wirionedd  " 
(lo.  xvii.  17).  Ystyr  gyntaf  y  gair  hwn  eto  ydyw  neill- 
duad  a  chysegriad  i  waith,  canys  yr  oeddynt  wedi  eu  ail- 
eni;  "  Canys  eiddo  ti  ydynt,"  hyny  yw,  fel  plant  i'r  Tad. 
Yn  awr,  yr  oeddynt  wedi  eu  galw  gan  Grist  i  fod  yn  apos- 
toh'on  iddo ;  yn  Uygad-dystion  o  ffeithiau  nad  oeddynt  hyd 
yn  hyn  yn  eu  deall.  Ni  ymddiriedwyd  y  fath  orchwyl  a 
hwn  erioed  i  ddyn ;  ac  yr  oedd  yn  rhaid  gwneuthur  rhyw- 
beth  arnynt  hwy  eu  hunain  cyn  y  gallasant  gyfîawni 
gwaith  y  swydd.  A  dyna  a  olygir  yma  wrth  eu  sanct- 
eiddio  yn  y  gwirionedd.  Yr  oedd  dwy  ffaith  fwyaf  bywyd 
Crist  ychydig  oriau  yn  mlaen — ei  angau  a'i  adgyfodiad. 
Trwy  dywalltiad  yr  Ysbryd  Glan  agorwyd  meddyliau  y 
disgyblion  i  wir  ystyr  ei  farwolaeth  a'i  adgyfodiad,  ac  i 
holl  ystyr  ei  fywyd.  Daethant,  yn  ngoleuni  yr  Ysbryd,  i 
ddeall  ei  Berson  a'i  waith.  "  Sancteiddia  hwynt  yn  dy 
wirionedd;"  neu  fel  ar  ymyl  y  ddalen  yn  y  Cyf.  Diwyg- 

iedig,  "  cysegra  hwynt  yn  dy  wirionedd."  Dyma  weddi 
yr  ArchofiFeiriad  Mawr  pan  ar  drothwy  ei  ddioddefaint, 
am  i'r  disgyblion  gael  eu  cadw  rhag  y  drwg  sydd  yn  y  byd, 
trwy  i'r  Tad  eu  llenwi  â'r  gwirionedd.  "  Cysegra  hwynt  yn 
dy  wirionedd,"  neu  yn  gywirach,  "  yn  y  gwirionedd  " 
(nid  yw  "  dy  "  yn  wreiddiol).  Yn  y  gwirionedd,  fel  y 
mae  y  mynydd  yn  cael  ei  amgylchu  gan  awyr;  yn  y  gwir- 
ionedd,  fel  y  mae  dyn  yn  cael  ei  amgylchu  gan  ddyHf  o  ol- 
euni.  "  Yn  y  gwirionedd  " — nid  oes  dim  yn  yr  iaith  Roeg 
yn  fwy  pwysleisiol.  Y  syniad  yw  fod  y  gwirionedd  hwn 
yn  sefyll  ar  ei  ben  ei  hun,  ac  ar  wahan  i  bob  gwirionedd 
arall,  sef  y  gwirionedd  am  holl  gynllun  Duw  i  achub  y 
byd.  I  lesu  Grist  y  mae  y  Beibl  nid  yn  unig  yn  c)mwys 
gwirionedd,  fel  yr  haerir  yn  y  dyddiau  hyn;  **  ond  dy  Air 
sydd  wirionedd."  Y  Gair  hwn  ydyw  y  cyfrwng  trwy  yr 
hwn  y  sancteiddir  y  saint  gan  yr  Ysbryd  Glan.  Gall  am- 
heuwr  deimlo  parchedig  ofn  yn  mhresenoldeb  y  Niagara ; 
gall  y  llygredig  deimlo  nes  wylo  yn  yr  olwg  ar  Grist  yn 
sefyll  gerbron  Pilat  yn  narlun  Munkaesy;  gall  y  digred 
ganfod  gogoniant  y  greadigaeth,  ac  eto  heb  deimlo  dy- 
lanwad  sancteiddiol,  fel  dylanwad  y  Gair  ar  y  galon. 

Cynydd  dwyfol-ddynol  ydyw  cynydd  mewn  sancteidd- 
rwydd.  Os  dywedwn,  ar  un  llaw,  ei  fod  yn  beth  hollol 
ddwyfol,  yr  ydym  yn  ei  amddifadu  o'i  elfenau  moesol.  Os 
dywedwn,  ar  y  llaw  arall,  ei  fod  yn  hollol  ddynol,  ysbeil- 
iwn  ef  o'i  ddwyfoldeb.  Pan  y  Ilefarwn  am  edifeirwch, 
ffydd  a  sancteiddhad,  fel  peth  dynol,  yr  ydym  yn  gwneyd 
hyny  yn  ymarferol  ac  nid  yn  ddwfn.  Y  mae  gwreiddiau  y 
rhai  hyn  yn  y  dwyfol.  Tra  y  cynygir  i  ni  gan  Gristionog- 
aeth  y  ffurf  uchaf  o  fywyd,  bywyd  yr  hwn  sydd  yn  deilliaw 
o  Dduw.  yn  meddu  cymwyster  i  gymdeithasu  âg  ef ;  a  thra 
y  dywedwn  fod  Crist  yn  preswylio  trwy  ffydd  yn 
nghalonau  y  rhai  sydd  yn  ei  garu,  yna,   os  yw  y  bywyd 

hwn  yn  cynyddu  o  gwbl,  rhaid  ei  fod  yn  gwneyd  hyny 
trwy  gyfuniad  o'r  dwyfol  a'r  dynol.  Pan  yn  defnyddio  y 
gair  cynydd  yn  yr  ystyr  hwn,  rhaid  ei  ddefnyddio  yn 
feirniadol,  am  mai  y  syniad  cyffredinol  a  gyfleuir  trwy  y 
gair  ydyw  rhywbeth  yn  tarddu  oddiwrth  hedyn,  ac  yn 
ychwanegu  at  ei  faint.  Ond  nid  cynydd  mewn  maint 
ydyw  cynydd  mewn  sancteiddrwydd,  eithr  cynydd  mewn 
purdeB  moesol,  mewn  addurn  a  phrydferthwch.  Dyna, 
mi  dybiwn,  a  olygir  wrth  sancteiddhad,  cynydd  graddol 
yr  holl  ddyn  mewn  gwybodaeth,  cyíìawnder,  a  gwir  sanct- 
eiddrwydd.  Dyma,  hefyd,  a  olygir  wrth  "  addum  y  dyn 
cuddiedig."  Fel  hyn,  gallu  sydd  yn  gweithio  yn  yr  enaid 
ydyw  y  gallu  sydd  yn  sancteiddio.  Nis  gellir  naddu  cym- 
eriadau  sanctaidd,  mwy  nag  y  gelHr  lladd  pechod  heb 
fyned  i  lawr  at  ei  wreiddyn.  Pan  mae  y  sant  yn  ym- 
drechu  croeshoelio  y  cnawd,  ei  wyniau  a'i  chwantau,  nid 
yw  yn  gwneyd  dim  ond  ymdrechu  agor  drws  yr  enaid  i 
ddylanwadau  dwyfol  fyned  i  mewn  iddo.  Pan  y  mae  y 
seryddwr  yn  myned  i  dynu  darlun  o  seren,  rhaid  iddo  yn 
gfyntaf  barotoi  ei  offeryn,  glanhau  ei  wydrau,  eu  gosod 
mewn  perthynas  briodol  â'u  gilydd,  a  gofalu  am  gau  allan 
oleuni  y  byd  hwn,  mewn  trefn  i  oleuni  y  seren  ei  hun 
fyned  i  mewn  i'r  offeryn,  a  gwneyd  ei  waith  ei  hun  ar  y 
plât.  Rhaid  i'r  seren  ei  hun  fyned  i  mewn  i'r  offeryn,  yn  ei 
goleuni,  cyn  y  ceir  darlun  o  honi.  Nis  gellir  ffurfìo  Crist 
ynom,  ond  yn  unig  trwy  agor  y  drws  iddo  i  ddyfod  i 
mewn  i  breswyHo  yn  yr  enaid.  Gwaith  mewnol  ydyw 
sancteiddio,  er  ei  fod  yn  perthyn  i'r  holl  fywyd. 

Heblaw  hyn,  y  mae  y  syniad  o  gynydd  mewn  sanct- 
eiddrwydd,  yr  hwn  a  ddysgir  mor  amlwg  yn  yr  Epistolau, 
yn  golygu  ar  ei  wyneb  nad  ydyw  y  Cristion  yn  cyrhaedd 
cyflwr  perffaith  yn  y  byd  hwn.  fel  y  dysgir  gan  y  Morgan- 
iaid  a'r  Arminiaid.  Nid  ydym  yn  bwriadu  eu  dilyn,  digon 
R 

yma  yw  dyweyd  fod  y  syniad  o'r  posibilrwydd  i  gyrhaedd 
perfiEeithrwydd  dibechod  yn  sylfaenedig  ar  syniad  arwyn- 
ebol  am  natur  pechod.  Nid  oes  genym  ddadl  yn  erbyn 
y  syniad  Beiblaidd,  fod  cynllun  bywyd  y  saint  yn  un  per- 
ffaith,  ac  y  dylent  hwythau  ymestyn  at  berffeithrwydd  di- 
bechod;  ond  hofifem  weled  y  dyn  sydd  yn  profifesu  ei  fod 
wedi  cyrhaedd  y  sefyllfa  hon.  Byddem  o  dan  demtasiwn 
i  feddwl  ei  fod  yn  gymwysach  i'r  nefoedd  nac  i'r  ddaear. 
Nid  oes  neb  o  holl  dduwinyddion  a  diwygwyr  yr  oesoedd 
a  fu  wedi  rhoddi  pwyslais  trymach,  na  mwy  efiíeithiol,  na 
John  Wesley,  ar  burdeb  mewn  buchedd.  Trwy  roddi  pwys- 
lais  neillduol  ar  hyn  creodd  gyfnod  newydd  yn  hanes  yr 
Eglwys,  fel  y  creodd  Athanasius  gyfnod  newydd  trwy 
roddi  pwyslais  ar  Berson  Crist,  a  Luther  ar  Gyfìawnhad 
trwy  Ffydd.  Nid  oedd  John  Wesley  yn  meddu  gallu  i  greu, 
ond  yr  oedd,  fel  Gladstone,  yn  meddu  meddwl  galluog 
iawn  i  dderbyn  ac  i  drefnu;  ac  nid  oedd  byth  yn  bhno  yn 
dyweyd  ei  brofìad  am  weithrediadau  gras  Duw  yn  ei 
enaid.  Yn  ei  brofìadau  y  ceir  mwyaf  o'i  syniadau  duwin- 
yddol.  Er  ei  fod  yn  rhoddi  arbenigrwydd  neillduol  ar 
sancteiddrwydd  calon  a  buchedd,  eto  gochelodd  y  fraw- 
ddeg  "  sancteiddrwydd  dibechod."  Y  mae  yn  wir  ei  fod 
yn  galw  y  proíìad  o  sancteiddrwydd  yn  "  berfîeithrwydd 
Cristionogol  "  ac  yn  "  berfiíeithrwydd  ysbrydol."  Gelwir 
y  Wesleyaid  yn  fynych  yn  Arminiaid.  Ond  nid  oedd 
/john  Wesley  yn  Armin,  er  na  ddaeth  erioed  yn  hollol  oleu 
ar  y  syniad  am  y  posibilrwydd  i  gyrhaedd  perfiíeithrwydd 
dibechod  yn  y  fuchedd  hon.  Y  mae  ei  ddysgeidiaeth  yn 
eglur  ar  ddwy  athrawiaeth  :  — i .  Fod  dyn  yn  euog,  a  bod 
yr  euogrwydd  hwn  yn  cael  ei  symud  yn  y  cyfìawnhad. 
2.  Fod  dyn  yn  foesol  ddiallu  i  achub  ei  hun,  ond  yn  yr  ail- 
enedigaeth  ei  fod  yn  derbyn  galhi  newydd,  nid  digon 
grymus    i    ddifodi    ei   dueddiadau  llygredig,    eto    digon 

grymus  i  ddal  i  ymladd  â  hwynt  ac  i'w  llonyddu.  Fod  y 
tueddiadau  etifeddol  (inherited  dispositions)  yn  llygr- 
edig;  ond  yn  y  perfiíeithrwydd  Cristionogol  nid  oes  y  fath 
beth  ac  ymladdfa  yn  erbyn  tueddiadau  llygredig;  nid  oes 
rhyfel  cartrefol  yn  y  fynwes,  am  nad  oes  cymhellion  llygr- 
edig  yn  mynwes  y  Cristion,  Ond  pa  beth  sydd  wedi 
dyfod  o'r  tueddiadau  pechadurus  ?  Nid  yw  Wesley  yn 
rhoddi  atebiad.  Ymddengys  nad  oedd  ei  feddwl  wedi 
dyfod  yn  hollol  glir  ar  y  pwnc  o  berffeithrwydd  dibechod. 
Math  o  sylweddoHaeth  ammrwd,  medd  y  Proff  Curtis, 
ydoedd  ei  gredo.*  Nid  yw  y  syniad  o  berffeithrwydd  di- 
bechod  yn  y  byd  hwn  yn  gyson  â'r  Beibl  ac  âg  ym- 
wybyddiaeth  y  Cristion  ei  hun. 

IV.  Yr  elfen  arall  y  rhoddir  ỳwys  arni  gan  lesu  Grist 
ydyw  cariad  fel  cymhellydd  i  ufudd-dod  a  gwasanaeth. 
Cariad  ydyw  un  o  brif  elfenau  crefydd  bersonol.  Y  serch 
ydyw  thuser  aur  yr  enaid,  yn  yr  hon  y  deHr  y  tân  sanct- 
aidd  sydd  yn  disgyn  o'r  nef,  sef  cariad  Duw,  yr  hwn  a  dy- 
welltir  yn  y  galon  gan  yr  Ysbryd  Glan,  ac  ar  yr  hwn  y 
mae  holl  wasanaeth  y  saint  i  Fab  Duw  yn  llosgi  fel  per- 
aroglau  byw.  Rhydd  y  Gwaredwr  bwys  neillduol  ar  y 
cariad  hwn,  fel  y  gwelwn  oddiwrth  ei  ymadroddion,  ac  yn 
enwedig  y  rhai  a  lefarwyd  ganddo  yn  yr  oruwchystafell. 
"  Yr  hwn  sydd  a'm  gorchymynion  i  ganddo,  ac  yn  eu 
cadw  hwynt,  efe  yw  yr  hwn  sydd  yn  fy  ngharu  i,  a'r  hwn 
sydd  yn  fy  ngharu  i  a  gerir  gan  fy  Nhad  i,  a  minau  a'i 
caraf  ef,  ac  a'm  hegluraf  fy  hun  iddo  "  (lo.  xiv.  21). 
"  Os  câr  neb  íì,  efe  a  geidw  fy  ngair,  a'm  Tad  a'i  câr 
yntau,  a  nyni  a  ddeuwn  ato  ef,  ac  a  wnawn  ein  trigfa 
gydag  ef."  "  Yr  hwn  nid  yw  yn  fy  ngharu  i,  nid  yw  yn 
cadw  fy  ngeiriau,  a'r  gair  yr   ydych  yn   ei  glywed,   nid 

•  The  Christian   Faith,  a   System  of  Doctrine,  by  O.   A.   Curtis, 
Professor  o£  Systematic  Theology,  p.  383. 

eiddof  fi  ydyw,  ond  eiddo  y  Tad  a'm  hanfonodd  "  (lo. 
xiv.  23,  24).  Y  cam  cyntaf  yma  ydyw,  fod  y  saint,  trwy 
ufuddhau  i  orchymynion  Crist,  yn  profi  eu  bod  yn  ei  garu 
ef,  ac  fel  canlyniad  hyn  ei  fod  yntau  yn  dadguddio  ei  hun 
yn  helaethach  iddynt;  a'u  bod  yn  dyfod  yn  wrthrychau 
cariad  y  Tad.  Nid  cariad  o  dosturi;  yr  oeddynt  yn  wrth- 
rychau  y  cariad  hwn  yn  flaenorol,  ond  cariad  o  foddhad  ac 
o  ymhyfrydiad.  Nid  yw  y  gorchymynion  ond  rhan  o 
ddysgeidiaeth  Crist,  tra  y  mae  ei  eiriau  yn  cynwys  ei  holl 
ddysgeidiaeth.  Y  mae  y  cariad  hwn  yn  gariad  at  Berson 
dwyfol,  ac  yn  gariad  sanctaidd.  Nid  math  o  deimlad 
meddal  a  elwir  yn  fynych  o  dan  yr  enw  hwn  ydyw,  prif 
nodwedd  yr  hwn  ydyw  math  o  deimlad  greddfol.  Ond  er 
bod  y  cariad  hwn  yn  ymgymysgu  â  greddfau  naturiol  dyn, 
etö  o  ran  ei  natur  y  mae  o  rywogaeth  uwch,  ac  nis  gall  y 
galon  ddiail-enedig  ei  brofi.  Cariad  ydyw  a  genedHr  yn 
yr  enaid  gan  yr  Ysbryd  Glan,  ac  y  mae  yn  brawf  o  natur 
newydd.  Nis  gall  dyn  ei  genedlu  yn  ei  fynwes  ei  hun 
am  ei  fod  yn  ddyfnach  na'i  ewyllys;  ac,  o  ganlyniad,  nis 
gall  fod  yn  wreiddyn  i  foesoldeb  dynol. 

Yn  yr  ystyr  hwn  rhaid  edrych  ar  gariad  fel  gallu  sydd 
yn  cynyrchu  unoliaeth  yn  mywyd  mewnol  yr  enaid.  Nis 
gall  y  teimlad  o  ofn  wneyd  hyn.  Pa  bryd  bynag  y  cymer 
y  teimlad  hwn — ofn,  afael  ar  yr  enaid,  y  mae  yn  tueddu  i 
chwalu,  ac  nid  i  unoli,  ei  egnion,  a'u  gyru  ar  fîo,  fel 
byddin  o  flaen  ei  gorchfygwyr.  Ac  yn  y  sefyllfa  hon  y 
mae  y  dyn  moesol,  hyny  yw,  y  mae  ei  gymhelliad  goreu  i 
wasanaethu  Duw,  wedi  ei  ddiorseddu,  fel  nad  all  unoli 
gwahanol  elfenau  ei  natur  â'u  gilydd.  Yn  wir,  os  nad  yw 
dyn  yn  meddu  peth  dyfnach  na  moesoldeb,  buasai  yn  well 
iddo  fod  heb  fywyd  moesol  a  phersonol,  am  y  rheswm  y 
buasai  yn  fwy  dedwydd.  Tra  y  mae  bywyd  y  dderwen 
a'r  ŷch  yn  undod  ar  raddfa  isel,  ac  mewn  canlyniad  yn 

llwyddiant ;  y  mae  bywyd  moesol  dyn  yn  fethíant  am  nad 
oes  undod  ynddo.  Nid  ydyw  byth  mewn  heddwch  âg  ef  ei 
hun ;  ac  nis  gall  lochesu  y  syniad  yn  ei  babell  o  g"ym- 
deithasu  à  Thrindod  o  fodau  sanctaidd,  sef  y  "  Nyni  a 
ddeuwn  ato  ef  ac  a  wnawn  ein  trigfa  gydag  ef."  Ond  y 
mae  cariad,  cariad  sanctaidd  yn  y  galon,  yn  unoli  holl 
alluoedd  a  theimladau  yr  enaid,  a'r  ffrwyth  ydyw  tangnef- 
edd  oddi  mewn.  Cariad,  gan  hyny,  ydyw  y  gallu  sydd  yn 
ail  drefnu  ac  yn  unoli  yr  enaid.  a  hyny  am  fod  tair  elfen 
wedi  cydgyfarfod  yn  ei  natur,  sef  gwres.  sancteiddrwydd, 
a  chyfiawnder.  Ond  rhaid  i'r  cariad  hwn  gael  ei  genedlu, 
fel  y  nodwyd.  yn  yr  enaid,  ac  nis  gellir  ei  gyrhaedd  trwy 
foesoldeb.  fel  y  dengys  profiad  Thomas  Carlyle.  Arferir, 
mewn  rhai  cylchoedd.  ddibrisio  Carlyle  fel  un  mewn 
myfìaeth  chwareuyddol :  ond  rhaid  cofio  mai  adrodd  ei 
brofiad  y  mae;  a'r  ffaith  yw  fod  profiad  Carlyle  o  anigon- 
olrwydd  a  methiant  bywyd  moesol  yn  brofiad  i  bob  dyn 
sydd  o  ddifrif .  Cariad  at  Berson  Mab  Duw  yn  unig  sydd 
yn  rhoddi  gwaredigaeth  i  ddyn  oddiwrtho  ei  hun.  Ni 
welais  erioed  ddarnodiad  boddhaol  o  Grefydd,  ond  gellir 
dyweyd  hyn  am  dani,  ei  bod  o  ran  ei  hanfod  yn  gynwys- 
edig  mewn  cariad  at  Dduw  sanctaidd.  ac  at  ei  Fab  ef, 
lesu  Grist,  a'i  bod  yn  cael  ei  pherffeithio  yn  fwy-fwy 
mewn  cymdeithas  â'r  "  Nyni  "  sydd  yn  adnod  fawr  yr  or- 
uwchystafell. 

Ond  nid  yn  unig  y  mae  yr  Arglwydd  lesu  yn  dangos 
fod  cariad  yn  hanfodol  angenrheidiol  fel  cymhelliad  i 
ufudd-dod,  ond  fel  cymhelliad  hefyd  i  weithgarwch.  Yn 
ei  ymddiddan  â  Pedr,  pan  yn  ei  ail  ordeinio  i'w  waith  fel 
Apostol  ar  ol  ei  gwymp.  rhydd  y  pwys  mwyaf  ar  gariad, 
fel  y  mae  yn  gofyn  y  cwestiwn  iddo  dair  gwaith,  "  A  wyt 
tî  yn  fy  ngharu  i  ?"  Nid  yw  yn  gofyn,  A  wyt  ti  yn  credu 
ynof  fi?    Ond,  "  A  wyt  ti  yn  fy  ngharu  i?"    Hawlia  y 

Gwaredwr  hyn  yn  benodol  fel  y  gras  sydd  yn  penderfynu 
cymeriad.  Y  mae  yr  hyn  y  mae  dyn  yn  ei  garu  yn  dad- 
guddio  yn  ddifethiant  yr  hyn  ydyw  ef  ei  hun. 

Heblaw  hyn,  cyflwynir  i  ni  y  gwrthrych  sydd  yn 
hawHo  y  cariad  hwn :  "  A  wyt  ti  yn  fy  ngharu  i?"  Nid 
a  wyt  ti  yn  caru  Duw?  "  Ond  a  wyt  ti  yn  fy  ngharu  I  ?" 
Hawlia  Crist  ei  fod  yn  Dduw,  yn  ganolbwynt  ein  serch- 
iadau;  yr  hwn  ag  y  mae  holl  angyhon  Duw  yn  ei  addoli 
sydd  yn  hawHo  ein  cariad  a'n  gwasanaeth,  am  ei  fod  yn 
"  wir  Dduw  o  wir  Dduw."  Cyn  ei  groeshoeHad,  dywed- 
odd  wrth  PhiHp,  "Y  neb  a'm  gwelodd  i  a  welodd  y 
Tad;"  a  gaUwn  ninau  ddyweyd  ar  ol  ei  groeshoeHad,  ar 
ol  iddo  gongcro  angau  a'r  bedd,  yr  hwn  sydd  yn  caru  yr 
lesu  sydd  yn  caru  y  Tad  hefyd. 

Yn  yr  ymddiddan  defnyddir  y  ddau  air  Groeg  a  geir 
yn  y  Testament  Newydd  am  gariad,  sef  agapaô  a  phiîeô. 
Yn  y  ddau  gwestiwn  cyntaf  gan  Grist  defnyddir  y  gair 
agapaô,  ac  yn  y  cwestiwn  olaf  phileô.  Dywedir  fod  y 
gair  agapaô  yn  golygu  cariad  o  rywogaeth  uwch,  cariad 
ysbrydol,  cariad  yn  cynwys  parch  ac  edmygedd  o  berson 
am  ei  fod  yn  vm  da  a  chyfiawn,  tra  y  mae  y  gair  philcô  yn 
cynwys  mwy  o'r  elfen  naturiol — serch  ac  anwyldeb  per- 
sonau  at  eu  gilydd.  O  ganlyniad,  mai  y  rheswm  am  fod 
Crist  yn  gofyn  yn  y  trydydd  gwestiwn  trwy  ddefnyddio  y 
gair  phileô  ydyw,  ei  fod  yn  dyfod  i  lawr  i  safle  Pedr  ei 
hun.  Ond  nid  oes  un  sail  i'r  dybiaeth  hon,  oblegid  def- 
nyddir  y  ddau  air,  y  naill  fel  y  Hall,  gan  lesu  Grist,  a  chan 
ysgrifenwyr  y  Testament  Newydd,  am  gariad  Duw  at  ei 
Fab,  am  gariad  y  Mab  at  y  Tad,  am  gariad  Duw  at  ddyn- 
ion,  ac  am  gariad  dynion  at  Dduw,  am  gariad  pur  ac  ys- 
brydol,  ac  am  gariad  isel  ac  amhur.  Os  bu  gwahaniaeth 
rywbryd  yn  hanes  y  ddau  air  yma  yn  yr  iaith  Roeg,  yr 
oedd  wedi  llwyr  ddiflanu  cyn  y  cyfnod  Cristionogol.     I 

gadarnhau  y  syniad  hwn  cymerer  yr  engreifftiau  canlynol. 
GweHr  fod  y  gair  agapaô  nid  yn  unig  yn  cael  ei  ddefnyddio 
am  gariad  ysbrydol,  am  edmygedd  o  gymeriad  cyfîawn  a 
da;  ond  am  gariad  y  Phariseaid  at  y  prif  gadeiriau;  am 
gariad  Balaam  at  wobr  anwiredd  (Lu.  ii.  42;  2  Pedr  ii. 
15).  Pan  y  dywedir  gan  Alathew  fod  y  Phariseaid  yn 
caru  y  prif  gadeiriau  yn  eu  gwleddoedd  ac  yn  y  synagogau. 
defnyddia  y  gair  agapaô,  ond  pan  yr  adrodda  Luc  yr  un 
geiriàu  defnyddia  y  gair  pìiilcô.  Os  defnyddir  y  gair 
agapaô  i  osod  allan  gariad  yn  ei  ystyr  uchaf ;  yr  un  modd 
am  phtlcô.  Defnyddir  ef  am  gariad  y  Tad  at  y  Mab.  "Y 
mae  y  Tad  yn  caru  (phìleô)  y  Mab  "  (lo.  v.  20).  Def- 
nyddir  ef  am  gariad  Duw  at  ddynion,  ac  am  gariad  dyn- 
ion  at  Dduw;  "  Canys  y  mae  y  Tad  ei  hun  yn  eich  caru 
(phileó)  chwi,  am  i  chwi  fy  ngharu  i"  (phileô).*  GelHr 
nodi  dau  reswm  araH  dros  nad  ydyw  Crist  yn  ei  ymddi- 
ddan  â  Phedr  yn  defnyddio  y  gair  phileô  yn  y  trydydd 
cwestiwn  am  ei  fod  yn  air  is  am  gariad,  a  thrwy  hyny  yn 
dyfod  i  saíle  Pedr,  sef  fod  loan  ei  hun  yn  ei  Efengyl  yn 
defnyddio  y  ddwy  ferf  yma  yn  gyfystyr,  heb  yr  awgrym 
Heiaf  ei  fod  yn  ystyried  fod  gwahaniaeth  yn  ystyr  y  ddau 
air.  Heblaw  hyn,  ystyriaeth  araH  bwysig  a  ddylai  roddi 
atalfa  ar  y  ddamcaniaeth  hon  ydyw,  nas  gaH  neb  fod  yn 
sicr  a  ddefnyddiodd  Crist  ddau  air  yn  yr  ymddiddan  hwn 
am  gariad.  Nid  oes  genym  un  prawf  ei  fod  yn  Hefaru 
wrth  Pedr  yn  yr  iaith  Roeg.  Y  peth  tebycaf  ydyw  fod  y 
ddau  yn  Hefaru  â'u  gilydd  yn  yr  Aramaeg,  sef  yr  iaith  a 
leferid  ar  y  pryd  hwnw  yn  Palestina.  Ac  nis  gaH  neb 
brofì  yn  awr  fod  dau  air  am  gariad  yn  yr  iaith  hono.  Ond 
pa  fodd  bynag  am  gysyHtiadau  hanesyddol  y  ddau  air.  y 

•  Gwel  yn  helaethach  ar  hyn  gan  Prof .  Woolsey  in  the  Andover 
Review,  Aug.,  1885;  Prof.  W.  G.  Ballantine  in  the  Bibliotheca  Sacra, 
July,  1889;  Prof.  Weiss  in  Meyer  Com.  loan  ii.  5. 


248  DUWINYDDIAtTH  CRIST  A  BEIRNIADAETH. 

mae  y  prif  wirionedd  yn  amlwg,  sef  fod  Crist  yn  ystyried 
fod  cariad  yn  elfen  hanfodol  angenrheidiol  i  wneyd  gwaith 
drosto. 

V.  Yr  elfcn  olaf  a  nodwn  ag  y  rhydd  yr  Arglwydd 
rcsu  bwys  neillduol  arni  yn  mywyd  deiliaid  ei  deyrnas 
ydyw  hunan-ymwadiad  a  hunan-aberth.  "  Yr  hwn  sydd 
yn  caru  ei  einioes  a'i  cyll  hi;  a'r  hwn  sydd  yn  casau  ei  ein- 
iaeth  yn  y  byd  hwn  a'i  ceidw  hi  i  fywyd  tragwyddol  "  (lo. 
xii.  25;  Mt.  X.  38,  xvi.  24;  Marc  viii.  34;  Lu.  ix.  23,  xiv. 
27).  Ceir  y  geiriau  hyn,  fel  y  gwehr,  chwe  gwaith  yn  yr 
Efengylau,  y  rhai  a  lefarwyd  gan  yr  lesu  o  dan  wahanol 
amgyrchiadau.  Ond  yr  un  egwyddor  sydd  ynddynt  yn 
mhob  cysylltiad,  sef  fod  hunan-aberth  yn  hunan-gadwr- 
aeth,  a  bod  hunan-gadwraeth  yn  hunan-ddinystr. 

Ond  pa  fodd  y  gelHr  dyweyd  fod  enill  yn  golH  a  cholH 
yn  enill?  I  resymeg  ffurfiol  y  mae  y  gosodiad  yn  afre- 
symol.  Byddai  cystal  dyweyd  fod  y  du  yn  wyn,  a'r  gwyn 
yn  ddu,  neu  mai  y  gogledd  ydyw  y  de.  Y  mae  y  gosod- 
iad  yn  troseddu  yr  egwyddor  o  wrtheiriad,  yr  hon  a  elwir 
gan  Syr  WiIIiam  Hamilton  yn  rheol  uchaf  rhesymeg — 
deddf  uchaf  y  meddwl.  Ac  eto  nid  yw  y  gosodiad  yn  am- 
ryfdyb  (paradox)  yn  unig,  ond  yn  osodiad  o  ddeddf 
ddyfnach  bywyd,  sef  deddf  sylfaenol  hunan-aberth. 

"  Caru  ei  fywyd,"  "  casau  ei  fywyd,"  "  bywyd  tra- 
gwyddol;"  dyma  amryfdybiau  (parado.res).  Ond  na 
ryfeddwn,  y  mae  natur  yn  Ilawn  o  honynt.  Gall  meddyl* 
wyr  eu  gwawdio  fel  pethau  ynfyd,  ac  fel  chwareuon  y 
meddwl,  eto  y  maent  yn  bod.  Ac  fel  y  dywedwyd,  y  mae 
natur  yn  llawn  o  honynt.  Gellir  rhodio  ar  y  dwfr  yr  ydym 
yn  ei  yfed  fel  ar  graig  galed.  Y  belen  sydd  yn  cario 
dinystr,  pan  y  saethir  hi  o  lawddryll,  sydd  hefyd  yn  ber- 
ffaith  ddiniwaid  wedi  ei  malu  yn  Ilwch.  Am  y  rhan  gris- 
ialaidd  o  oìl  rhosyn,  yr  hwn  sydd  mor  beraroglaidd,  yn 

galed  mewn  tymheredd  oer,  ac  yn  rhedeg  ar  dywydd 
cynes,  nid  ydyw  ond  sylwedd  cymysgryw  o'r  un  elfenau 
a'r  nwy  sydd  yn  goleuo  yr  heolydd.  Y  tê  y  ceir  cymaint 
o  foddhad  yn  ei  yfed,  sydd  yn  cynyrchu  calon-guriad, 
gwendid  gieuol,  a  hyd  y  nod  parlys,  os  cymerir  ef  i  or- 
modedd.  eto  nid  y\v  yr  elfen  a  elwir  "  tlicin,"  yr  hon  sydd 
yn  rhoddi  nodwedd  neillduol  iddo,  yn  cynyrchu  niwaid  os 
cymerir  ef  ei  hun.  Fel  hyn,  y  mae  natur  yn  Ilawn  o  am- 
ryfdybiau;  ac  nid  natur  yn  unig,  ond  dysgeidiaeth  yr 
Athraw  oddiwrth  Dduw.  Yn  ol  ei  ddysgeidiaeth  ef,  trwy 
golli  yr  ydym  yn  enill;  trwy  roddi  yn  cyfoethogi,  trwy 
farw  yn  byw.  Yr  oedd  bywyd  lesu  Grist  ei  hun  yn  ddar- 
ostyngedig  i'r  ddeddf  hon. 

Ar  yr  un  pryd,  nid  yw  yr  egwyddor  hon  yn  cynwys 
bywyd  cul,  ond  bywyd  eang;  nid  bywyd  tylawd,  ond 
bywyd  cyfoethog.  Y  mae  dylanwad  hunangais  ar  yr 
enaid  fel  dylanwad  oerni  ar  haiarn,  yn  ei  leihau  ac  yn  ei 
grebachu,  ac  y  mae  yn  rhaid  ei  fwrw  allan  trwy  hunan- 
aberth  mewn  trefn  i  gael  bywyd  helaethach.  Wrth  y  gair 
einioes  (psuchè)  y  golygir  yma  y  bywyd  anianol,  bywyd 
o  hunangais,  a'r  unig  waredigaeth  oddiwrth  hwn  ydyw 
hunan-ymwadiad  a  hunan-aberth. 

Ymweithia  y  ddeddf  hon  i'r  golwg  yn  holl  sefyllfa- 
oedd  profìad  dynol;  yr  ydym  yn  enill  trwy  golli.  Pa  beth, 
er  engraifft,  sydd  yn  gwneyd  cyfeillgarwch  yn  brofiad 
mor  gysegredig  ?  Onid  am  ei  f od  yn  mwyhau  bywyd  ? 
Gyda  golwg  ar  ein  cymdogion,  a  chylch  ein  hadnabydd- 
iaeth,  llywodraethir  ein  barn  gan  ein  hawliau  personol. 
Yr  ydym  yn  gofyn  yn  barhaus  pa  fodd  y  dylent  hwy  ym- 
ddwyn  atom  ni,  a  ninau  atynt  hwy,  a  barnwn  eu  gweith- 
redocdd  hwy,  a'r  eiddom  ninau.  oddiwrth  yr  egwyddor 
hon — hawliau  personol.  Ond  mewn  gwir  gyfeiUgarwch 
diflana  y  gwahaniaeth  hwn.    Yr  wyf  yn  ymddwyn  fel  hyn 

neu  fel  arall  at  fy  nghyfaill,  nid  am  fod  yn  rhaid  i  mi 
wneyd  hyny,  neu  am  y  dylwn  wneyd,  ond  am  nad  allaf 
beidio  gwneyd.  GelHr  dyweyd  fod  hyn  yn  gywir  am  wir 
gariad  yn  mhob  cysylltiad,  pa  un  bynag  ai  cariad  o  gyf- 
eillgarwch  ai  cariad  yn  ei  gysylltiadau  teuluaidd;  y  mae 
ei  nerth  mewn  hunan-angof,  mewn  colH  ei  hun  i  gael  ei 
hun  mewn  arall.  Y  ddeddf  yw  y  rhaid  i'r  ysgolor,  i'r 
bardd,  i'r  arlunydd,  i'r  areithydd,  farw  mewn  trefn  i  fyw, 
colU  ei  hun  mewn  trefn  i  gael  ei  hun. 

Daw  yr  egwyddor  hon,  fel  y  sylwyd,  yn  amlycach  eto 
mewn  crefydd.  Rhaid  aberthu  y  bywyd  cul,  anianol,  os 
y  mynir  enill  bywyd  eang  ac  ysbrydol.  Y  mae  y  gwahan- 
iaeth  rhwng  crefyddau  a'u  gilydd  yn  gynwysedig,  nid  am 
fod  un  yn  gofyn  aberth,  a'r  llall  ddim,  ond  yn  y  gwrth- 
rych  y  cyflwynir  yr  aberth  iddo.  Os  bydd  y  duw  y  cyf- 
Iwynir  yr  aberth  iddo  yn  bodoli,  yn  ol  dychymyg  yr 
aberthwr,  mewn  niwl  a  thywyllwch,  neu  mewn  tiriogaeth 
anadnabyddus,  eto  yn  gofyn  aberth  o  ddioddefaint  corph- 
orol  a  meddyliol,  yr  hyn  sydd  yn  amddifadu  bywyd  o'i 
fwynhad,  yn  y  dull  hwn,  aiff  bywyd  yn  llai  yn  ei  hyd  a'i 
led,  ei  ddyfnder  a'i  uchder.  Gall  hyn  fod  yn  ddarlun  tra 
chywir  o  fywyd  meudwyol  a  mynachaidd  yr  Eglwys  Bab- 
aidd.  Ar  y  llaw  arall,  os  ydym  yn  credu  fod  Duw  yn  bre- 
senol  ac  yn  gweithredu  bob  moment  yn  egnion  y  greadig- 
aeth,  yn  fewnol  ac  yn  allanol,  ei  fod  yn  siarad  à  ni  trwy 
brydferthwch  y  blodau,  trwy  aruthredd  y  mynydd  bân, 
ac  yn  eangder  y  ffurfafen  lâs,  ac  os  oes  pelydrau  o'i  gar- 
iad  yn  lluchio  i'r  golwg  mewn  serchiadau  dynol,  yna  nid 
yw  yr  aberth  y  gofyna  crefydd  i  ni  ei  wneyd  yn  golygu  ein 
bod  yn  coUi  yr  un  o'r  pethau  hyn,  eithr  yn  cael  yr  oll,  a 
Duw  ynddynt,  trwy  farw  i'n  bywyd  anianol  a  phecha- 
durus. 


PENNOD  XIV. 

DYSGEIDIAETH  CRIST  AR  GWESTIYNAU  CYMDEITHASOL. 

Un  o  ddiffygion  amlycaf  yr  Eglwys  yn  mhob  oes.  heb 
eithrio  yr  oes  bresenol,  ydyw  ei  dallineb  i  adnabod  ar- 
wyddion  yr  amserau,  ac  i  gyfaddasu  ei  hun  i  gyfarfod  â'r 
cwestiynau  cymdeithasol  a  g^ladol  sydd  yn  codi  o'r  tu- 
allan  iddi.  Cyhuddai  y  Gwaredwr  yr  Eglwys  Iddewig  o 
hyn,  a  dywedai  eu  bod  yn  deall  arwyddion  y  tywydd  yn 
llawer  gwell  nag  arwyddion  yr  amserau  (Mt.  xvi.  2,  3; 
Lc.  xii.  54).  Y  mae  yr  amserau.  fel  dynion,  yn  meddu 
eu  nodweddau  eu  hunain,  a'u  harwyddion  eu  hunain,  ac 
i'w  hadnabod  wrth  y  naill  a'r  llall.  Y  nodwedd  amlycaf 
a  berthyn  i'r  oes  hon  ydyw  y  lle  pwysig  a  roddir  i  gwest- 
iynau  cymdeithasol.  Lefeinir  llenyddiaeth  y  dydd,  a  holl 
gylchoedd  cymdeithas,  y  byd  a'r  Eglwys,  y  gwledydd  a'r 
seneddau.  gan  y  cwestiynau  hyn.  Ymgynhyrfa  môr 
cymdeithas,  a  chlywir  swn  ei  donau  yn  curo  yn  erbyn  syl- 
feini  y  mynyddoedd  oesol,  fel  y  mae  y  byd  a'r  Eglwys  fel 
llongau  ar  ei  wyneb.  ac  yn  fynych,  fel  yn  Ffrainc,  Ysbaen, 
Itali.  a  Lloegr,  yn  curo  yn  erbyn  eu  gilydd.  Yr  ydym  yn 
myned  trwy  gyfnewidiad  graddol  a  dwfn  o  drawsffurfìad 
pwysicach  na'r  Diwygiad  Protestanaidd. 

Amlwg  yw  fod  cwestiynau  cymdeithasol  yr  oes  hon 
yn  gwisgo  dwy  wedd  wahanol  i'r  hyn  yr  arferant  fod  yn 
y  gorphenol.  Un  arwedd  ydyw  yr  elfen  Radicalaidd.  yr 
hon  sydd  yn  amcanu  at  ddim  llai  na  chwalu  a  dinystrio  y 
ffurf  bresenol  ar  gymdeithas  er  mwyn  ei  hail-adeiladu  ar 

sylfeini  newyddion.  Yr  iaith  ydyw,  "  Nis  gallwn  wellhau 
y  pren  drwg  trwy  docio  ei  ganghenau;  rhaid  ei  ddi- 
wreiddio."  Nid  y  cwestiwn  yn  awr  ydyw  pa  fodd  i  well- 
hau  sefyiiia  y  tylodion,  ond  pa  fodd  i  symud  yr  achos  o 
dylodi.  Yn  lle  gofyn  pa  fodd  y  gelHr  gwellhau  sefyllfa  y 
gweithwyr,  gofynir  paham  yr  edrychir  ar  feibion  llafur 
mor  ddiraddiol,  ac  yr  ymddygir  tuag  atynt  mor  anghyf- 
iawn.  Onid  hwy  sydd  yn  cynyrchu  cyfoeth  y  byd  fel  y 
mae  y  ddaear  yn  cynyrchu  ŷd  ?  Yn  lle  gofyn  am  i  gyfoeth 
gael  ei  ranu  i'r  rhai  sydd  yn  ei  gynyrchu  mewn  modd  dyn- 
garol,  hawlir  hyny  ar  dir  tegwch  a  chyfiawnder  cymdeith- 
asol.  Ni  hawHr  dim  Hai  gan  yr  elfen  Radicalaidd  na 
chwyldroad  cyíîawn  yn  null  presenol  cymdeithas.  O  gan- 
lyniad  ymaíla  â'i  holl  egni  yn  y  tair  colofn  sydd  yn  dal 
cymdeithas,  sef  y  teulu,  meddianau  personol,  a'r  llywodr- 
aeth,  gyda'r  amcan  i'w  dymchwelyd  yn  falurion  mewn 
trefn  i'w  creu  o  newydd.  Dyma  ysbryd  Radicalaidd  yr 
oes;  nid  ydym  yn  ei  bortreadu  yn  rhy  gryf. 

Y  nodwedd  arall,  ac  un  well,  sydd  ar  y  cwestiynau 
cymdeithasol,  ydyw  eu  cysylltiad  â  moesoldeb  ac  â  chre- 
fydd.  Heb  hyn  nid  oes  nerth  ynddynt.  Heb  hyn  cym- 
ylau  diddwfr  ydynt,  a  yrir  gan  wyntoedd.  Pa  mor  gref 
bynag  ydyw  hunangais  rhai  o'r  arweinwyr  a  ddadleuant 
yn  hyawdl  dros  Gymdeithasoliaeth,  a  pha  mor  ddwfn 
bynag  y  gall  fod  eu  hawydd  i  dynu  sylw  ac  i  gyrhaedd 
awdurdod,  rhaid  cydnabod  fod  y  cwestiynau  a  ddadleuir 
ganddynt  yn  apelio  yn  rymus  at  gyfiawnder,  rhyddid, 
brawdgarwch  a  chydraddoldeb.  Heblaw  hyn,  rhaid  i  ni 
gofio  mai  nid  o  sefyllfa  isaf  cymdeithas,  nac  yn  y  gwled- 
ydd  mwyaf  anwaraidd,  fel  Affrica  a  China,  y  cyfyd  y 
cwestiynau  hyn,  ond  yn  y  gwledydd  uchaf  eu  gwareiddiad, 
fel  yr  Almaen,  Prydain,  ac  America.  O  ganlyniad, 
gallwn,  mi  gredwn,  deimlo  yn  bur  sicr,  pa  faint  bynag  o 

laid  a  deflir  i  fyny  g'an  yr  ymweithiad  presenol.  v  bydd 
iddo,  o  dan  ddylanwad  moesoldeb  a  chrefydd  yn  y  gwled- 
ydd  hyn,  ddiweddu  yn  dda.  Nis  gall  diwygiad  ag  sydd  yn 
foesol  ddrwg  wellhau  cymdeithas,  na'r  un  symudiad  da 
fod  yn  ddrwg  yn  ei  ganlyniadau. 

Neu,  meddylier  drachefn  am  berthynas  y  cwestiynau 
cymdeithasol  hyn  â  chrefydd.  Rhaid  i  ddyn  gael  ei  gre- 
fydd  i  mewn.  Crefydd  ydyw  y  bôth  ar  yr  hon  y  try  olwyn 
hanesiaeth  y  gorphenol  a'r  presenol.  A'r  un  agerdd  y 
gyrir  y  peiriant  ag  yr  atelir  ef .  Bu  crefydd  yn  nerth  dir- 
fawr  mewn  diwygiadau  cymdeithasol  yn  y  gorphenol,  yn 
nerth  hefyd  i'w  hatal  ar  eu  gyrfa.  O'r  fath  wasanaeth  y 
mae  crefydd  wedi  bod  i  ymerawdwyr  a  breninoedd,  y  ben- 
defìgaeth  a'r  Pabau,  y  Cardinaliaid  a'r  Arglwyddî  Es- 
gobol.  a'r  oflFeiriadon,  i  ddal  y  bobl  yn  hualau  caethiwed, 
gorthrwm,  a  thra-arglwyddiaeth.  Rhwyment  y  bobl,  a 
rhwymir  hwy  eto,  â  UyflFetheiriau  crefydd,  mewn  trefn  i 
sugno  eu  gwaed.  Os  aflonyddent.  gwneid  flFIangelI  o 
grefydd  i'w  flílangellu.  Ond  pa  beth  ydyw  safle  crefydd 
yn  yr  ymweithiad  cymdeithasol  presenol  ?  Yn  ol  Ilais 
rhai  o'r  arweinwyr  nid  oes  gan  grefydd  ran  na  chyfran 
ynddynt.  Dymuniad  rhai  o  honynt  ydyw  difodi  y  syniad 
am  Dduw,  am  yr  Eglwys,  am  y  sefyllfa  ddyfodol.  Nid 
ydym  i  ryfeddu  at  hyn,  oblegid  nid  yw  y  cyfryw  yn  credu 
fod  dyn  yn  ddim  ond  cynyrch  natur  a'r  amgylchiadau  y 
tarddodd  o  honynt.  Ond  y  mae  y  prif  arweinwyr  mewn 
Cymdeithasoliaeth  a  Chydfeddianiaeth  yn  ddynion  cre- 
fyddol,  ac  yn  credu  nad  all  un  symudiad  fod  yn  un  diogel 
ar  wahan  i  grefydd.  Peth  pwysig  i'r  Eglwys  ydyw  ei  bod 
yn  taflu  ei  phwysau  o  blaid  y  "  forward  movement  "  pre- 
.senol  yn  ei  flíurf  oreu.  Nis  gall  ei  atal.  Pa  fodd  y  gall 
wneyd  hyn  ? 

1.  Trwy  weithio  i  mewn  iddo  foesoldeb  Cristionog- 
aeth.  Nid  ydyw  y  ffaith  fod  dynion  yn  awr  yn  rhoddi 
pwyslais  ar  foesoldeb  crefydd  yn  hytrach  nag  ar  y 
Credoau  yn  golygu  eu  bod  o  angenrheidrwydd  yn  rhoddi 
llai  o  bwyslais  ar  gyíìawnder  a  thegwch. 

2.  Trwy  ymryddhau  oddiwrth  y  syniad  meudwyol  ac 
offeiriadol  am  grefydd.  Y  syniad  uchaf  am  Gristion  yn 
yr  oesoedd  a  fu  ydoedd  y  mynach  a'r  meudwy;  ond  ym- 
ddengys  fod  asgwrn  cefn  y  syniad  hwn  wedi  ei  dori  hyd 
y  nod  yn  meddwl  deiHaid  yr  Eglwys  Babaidd,  a'u  bod  yn 
dyfod  yn  raddol  i  edrych  ar  fywyd  teuluaidd  yn  uwch  na 
hyd  y  nod  y  bywyd  mynachaidd  a  gwyryfol.  Tra  y  mae 
crefydd  yn  dyfod  yn  fwy  moesol  ac  yn  llai  meudwyol,  y 
mae  meddyHau  dynion  yn  dyfod  yn  Hai  damcanol  ac  yn 
fwy  gwyddoregol  a  rhesymol.  Edrychant  ar  y  drygau 
sydd  yn  dinystro  cymdeithas,  megis  diota,  puteindra  yn  y 
prif  ddinasoedd,  casineb  cenedloedd  at  eu  gilydd,  tylodi,  y 
cri  am  gyd-berchenogaeth,  a  chysyHtiad  y  cyfîogwr  a'r 
cyflogedig,  mewn  ysbryd  barn.  Y  fath  ynfydrwydd  ydyw 
y  syniad  meudwyaidd  am  grefydd,  ac  nid  Hai  felly  y  syn- 
iad  o  gyd-berchenogaeth.  Y  mae  y  naill  mor  ddinystriol 
a'r  HaH.  Arwydd  dda,  hefyd,  ydyw  fod  Heygwyr  yn  dyfod 
i  feddu  mwy  o  lais  mewn  cynghorau  eglwysig,  ac  yn  y 
Hywodraeth  eglwysig,  a'r  clerigwyr  lai  nag  y  buont.  Os 
Hwydda  yr  Eglwys  i  gyfaddasu  ei  hun  i  gyfarfod  â  chwest- 
iynau  yr  oes,  trwy  y  lleygwyr  y  mae  yn  debycaf  o  wneyd 
hyny. 

3.  Trwy  roddi  pob  chwareu  teg  i'r  Efengyl,  yn  ei 
symledd,  i  ddyfod  i  gysylltiad  â  bywyd  cymdeithas.  Yn 
y  gorphenol  bu  yr  Eglwys  yn  treulio  ei  nerth  i  bender- 
fynu  y  cwestiynau  mawrion  am  ddwyfoldeb  Person  Crist, 
ei  berthynas  â'r  Drindod,  undeb  y  ddwy  natur,  natur  ei 
farwolaeth,  fel  yr  oedd  y  pynciau  hyn  yn  cymylu  y  ffaith 

i  fesur  helaeth  ei  fod  Ef  yn  wir  ddyn,  yn  aelod  o  gym- 
deithas,  yn  un  o'r  gweithwyr,  yn  byw  ar  lafur  ei  ddwy- 
law,  ac  yn  dyfod  i  gysylltiad  â  phob  math  o  amgylch- 
iadau  ag  yr  oedd  dynion  ei  oes  yn  dyfod  i  gysylltiad  â 
hwy.  Cawn  ei  hanes  mewn  priodas,  mewn  gwledd,  yn 
nhy  llawenydd  ac  yn  nhy  galar,  yn  ymgymysgu  â  phob 
math  o  gleifion  a  dioddefwyr,  mewn  ystormydd  ar  y  môr, 
ac  yn  unigrwydd  y  mynydd,  yn  gweddio  ac  yn  bendithio, 
yn  sefyll  yn  llys  barn  yr  Iddewon  a'r  Cenedloedd,  yn  cael 
ei  brofi  a'i  gondemnio.  Cyfarfyddodd  â'r  dynion  doethaf 
a  challaf  yn  mysg  y  genedl ;  dygwyd  ger  ei  fron  bob  math 
o  gwestiynau  crefyddol  a  moesol,  teuluaidd  a  gwladol, 
i'w  penderfynu.  Ceisiwyd  ei  rwydo  a'i  faglu  â'r  cwest- 
iynau  hyny  gan  ddynion  dichellddrwg.  Ond  trwy  gan- 
fyddiad  mewnol  ei  feddwl  deallai  eu  holl  amcanion,  a 
thrwy  ei  ddoethineb  a'i  gaUineb  gorchfygai  yn  mhob  am- 
gylchiad.  Dywedir  yn  fynych  nad  oedd  Crist  yn  ddiwyg- 
iwr  gwladol  a  chymdeithasol ;  mai  dadguddiwr  a  dysg- 
awdwr  crefyddol  ydoedd.  Yn  arwynebol,  y  mae  hyn  yn 
wir;  ond  mewn  ystyr  ddyfnach,  nid  ydyw  felly.  Oblegid 
yr  oedd  ef  yn  pregethu  egwyddorion,  yn  sefydlu  symud- 
iad  newydd,  a  elwir  "  Teyrnas  Nefoedd,"  oeddynt  yn 
rhwym.  yn  fuan  neu  yn  hwyrach,  i  ddymchwelyd  teyrn- 
asoedd  gorthrymus  a  bwystfilaidd,  ac  i  newid  gwedd 
cymdeithas.  Y  deyrnas  hon  ydyw  y  gareg  a  dorwyd  o'r 
mynydd,  "  Yr  hon  ni  thorwyd  â  llaw,  a  malurio  o  honi  yr 
haiarn,  y  pres.  y  pridd,  yr  arian,  a'r  aur;  ond  hi  a  fahiria, 
ac  a  dreulia  yr  holl  freniniaethau  hyn,  a  hi  a  saif  yn  dra- 
gywydd  "  (Dan.  ii.  44,  45).  Y  mae  y  darlun  a  dynwyd  o 
Grist  gan  dduwinyddiaeth,  yn  debyg  i  ddarhm  a  welsom 
o  hono  yn  un  o  ddinasoedd  America,  yn  sefyll  mewn  aur; 
ond  yn  awr  ymddengys  darlun  o  hono  yn  ymweithio  yn 
raddol  i'r  golwg  fel  yr  oedd  pan  yn  cyfarch  y  torfeydd  ar 

hyd  llwybrau  Galilea,  a  phan  yn  iachau  y  cleifion.  Y 
mae  digon  o  adnodau  mewn  Cristionog"aeth  i  benderfynu 
pob  cwestiwn  gwladol  a  chymdeithasol  ond  iddi  gael  ei 
chymhwyso  atynt  yn  ei  symledd.  "  Mewn  un  wedd," 
medd  Renan,  "  yr  oedd  Crist  yn  Anarchist;  oblegid  nid 
oedd  ganddo  un  syniad  am  fodolaeth  llywodraeth,  yr  hon 
a  ymddangosai  iddo  ef  yn  warthrudd  pur."  "  Syniad  y 
Cymrodolwr  (Socialist)  ydoedd  ei  syniad  am  y  byd,  gyda 
lliw  GaHleaidd."  "  Chwyldroad  mawr  ar  gymdeithas 
ydoedd  ei  syniad,  yn  yr  hwn  y  darostyngid  yr  uchel."  I 
feddwl  Renan,  yr  oedd  Crist  yn  rhagredegydd  i  chwyl- 
droadwyr,  cymdeithasolwyr  a  chydberchenogion  yr  oes 
hon.  Tra  nad  oedd  Crist,  fel  y  sylwyd,  yn  sylfaenydd 
gweriniaeth,  yr  oedd  yn  werinol  ac  yn  ddeddf  roddwr. 
Ail  ffurfio  cymdeithas,  ei  rhwymo  mewn  undeb  agosach  a 
phurach  â'u  gilydd,  ydoedd  un  amcan  wrth  sefydlu  yr 
Eglwys.  Y  mae  y  diwygiwr  gwladol,  cymdeithasol  a 
moesol,  yn  cydgyfarfod  mewn  edmygedd  ac  addoliad  yn 
Nghrist.  Ac  y  mae  Cristionogaeth  yn  ddigon  mawr  ac 
eang  i  gyfarfod  âg  angen  pob  oes.  Dywedir  fod  rhywun 
wedi  Ihmio  pabell,  yr  hon  oedd  yn  ddigon  bechan  i  fyned 
i  blisgyn  wŷ ;  ond  pan  y  gosodwyd  hi  mewn  maes  agored 
ei  bod  yn  ddigon  mawr,  nid  yn  unig  i  gysgodi  pendefigion 
yr  ymerodraeth,  ond  yr  holl  fyddin.  Ond  y  mae  Crist  yn 
priodoli  iddo  ei  hun  eangder  llawer  mwy :  "  Goleuni  y 
byd  ydwyf  fi."  Fel  y  mae  yr  haul  yn  ddigon  mawr  i  oleuo 
ei  holl  gyfundrefn,  felly  hefyd  Crist;  y  mae  efe,  a'r 
deyrnas  a  sefydlwyd  ganddo,  yn  ddigon  i  gyfarfod  â  holl 
angenion  dynion  yn  mhob  oes  yn  gymdeithasol,  moesol 
ac  ysbrydol. 

Yn  awr,  gadawer  i  ni  chwilio  beth  ydyw  dysgeidiaeth 
Crist  ar  rai  or  cwestiynau  cymdeithasol  ag  sydd  yn  cael 
sylw  neillduol  yn  yr  oes  hon  ;  — 

I.  Y  modd  y  dylai  dynion,  cyfoethogion  a  tliylodion, 
y  meistriaid  a'r  gweithwyr,  ymddwyn  at  eu  gilydd. 
Dysgir  ni  gan  y  Dysgawdwr  anffaeledig  na  ddylent  ym- 
ddwyn  at  eu  gilydd  ar  bob  amgylchiad  ar  yr  egwyddor  o 
gyfiawnder  noeth,  ac  ni  ddylem  wneyd  hyn  hyd  y  nod  pan 
yn  derbyn  ac  yn  dioddef  ar  gam;  yn  hytrach,  meithrin 
tynerwch,  amynedd  a  goddefgarwch  tuag  at  ein  gilydd. 
"  Clywsoch  ddywedyd,  llygad  am  lygad,  a  dant  am 
ddant."  Dyma  y  ddeddf  yn  ol  pa  un  yr  oedd  y  barnwyr 
i  weithredu  (Ex.  xxi.  24;  Lef.  xxiv.  20).  Nid  yw  Crist 
yn  beio  y  ddeddf  hon.  Yr  hyn  a  feiir  ydyw  fod  y  genedl 
wedi  cymeryd  y  ddeddf  o  law  y  barnwyr,  ac  yn  ei  def- 
nyddio  fel  arf  i  ddial  ar  y  rhai  a'u  drygant.  Ystyrient  ei 
bod  yn  rhoddi  hawl  iddynt  hwy  i  wneyd  yr  un  drwg  i  eraiU 
ag  yr  oedd  y  cyfryw  wedi  ei  wneyd  iddynt  hwy.  Gwrth- 
dystiai  Crist  yn  erbyn  hyn.  "  Eithr  yr  wyf  fi  yn  dywedyd 
wrthych  chwi,  na  wrthwynebwch  ddrwg;  ond  pwy  bynag 
a'th  darawo  ar  dy  rudd  ddeheu,  tro  y  Uall  iddo  hefyd  " 
(Mt.  V.  38,  39).  Nid  yw  y  geiriau  yn  cefnogi  syniad 
Tolstoy,  ac  eraill,  fod  Crist  yn  dysgu  y  dyHd  goddef  pob 
cam  heb  wrthdystiad.  Nid  yw  y  geiriau  hyn  yn  cynwys 
holl  feddwl  Crist  ar  y  pwnc.  Pan  y  tarawyd  ef  ar  ei  gem 
gan  was  yr  archoffeiriad,  yn  hytrach  na  throi  y  llall  iddo, 
gwrthdystiodd :  "  Os  drwg  a  ddywedais,  tystiolaetha  o'r 
drwg;  ac  os  da,  paham  yr  wyt  ti  yn  fy  nharo  i?"  (lo. 
xviii.  23).  Nid  yw  y  Gwaredwr  yma  yn  myned  yn  erbyn 
deddf  natur.  Y  mae  deddf  natur.  a  phob  deddf  ddwyfol 
a  dynol,  yn  cyfiawnhau  hunan-amddiffyniad  i  fywyd  a 
chymeriad.  Ystyr  ac  ysbryd  yr  anogaeth  hon  ydyw  na 
ddylem  ddefnyddio  ein  cyfleusterau  i  ddial,  a  hawHo  cyf- 
iawnder  noeth  o  dan  bob  amgylchiad.  Ceir  y  syniad  hwn 
yn  y  cyfarwyddiadau  a  roddir  gan  Grist  i'w  ddisgybHon 
pa  fodd  i  weithredu  pan  y  troseddant  yn  erbyn  eu  gilydd. 

"  Ac  os  pecha  dy  frawd  i'th  erbyn,  dos,  ac  argyhoedda  ef 
rhyng'ot  ti  ag  ef  ei  hun.  Os  efe  a  wrendy  arnat,  ti  a  enill- 
aist  dy  frawd.  Ac  os  efe  ni  wrendy,  cymer  gyda  thi  ato 
un  neu  ddau,  fel  yn  ngenau  dau  neu  dri  o  dystion  y  bydd 
pob  gair  yn  safadwy.  Ac  os  efe  ni  wrendy  arnynt  hwy, 
dywed  i'r  eglwys;  ac  os  efe  ni  wrendy  ar  yr  eglwys 
chwaith,  bydded  ef  i  ti  fel  yr  ethnig  (anghredadyn)  a'r 
pubHcan "  (Mt.  xviii.  15 — 17).  Pe  y  gweithreda  yr 
Eglwys,  a  phe  y  gweithreda  cyfalaf  a  llafur,  tuag"  at  eu 
gilydd  yn  ol  y  tair  rheol  uchod,  difodid  y  rhan  fwyaf  o'r 
cwerylon  cymdeithasol  ac  eglwysig  a  gyfodant  rhwng 
dynion  â'u  gilydd.  Y  mae  y  rhan  fwyaf  o'r  cwestiynau 
a'r  ymryson  a  gyfyd  rhwng  cyfalaf  a  llafur  yn  gwreiddio 
mewn  anhegwch  ac  anghyfìawnder.  Ar  un  llaw,  nid  oes 
gan  y  gweithiwr  hawl  i  ddyweyd  wrth  y  meistr  pwy  a 
ddylai  gyflogi,  nac  ar  y  llaw  arall,  hawl  i  ddyweyd  wrth  ei 
gydweithiwr  nad  oes  ganddo  hawl  i  werthu  ei  lafur  os  na 
bydd  yn  aelod  o'r  un  undeb  ag  ef.  Y  mae  y  naill  hawl  a'r 
llall  yn  dileu  rhyddid  personol  y  cyfryw,  ac  yn  gwrthdaro 
yn  erbyn  ysbryd  dysgeidiaeth  Crist  a  rhyddid  masnachol. 
Yn  ol  cyfansoddiad  pob  gwlad  rydd,  y  mae  gan  y  gweith- 
iwr  hawl  i  werthu  ei  lafur  am  y  cyfîog  a  all  sicrhau ;  ac  y 
mae  gan  y  meistr  hawl  i  gyfîogi  y  neb  y  myno  i'w  wasan- 
aeth.  "  Am  hynny,  pa  bethau  bynag  oll  a  ewyllysioch  eu 
gwneuthur  o  ddynion  i  chwi,  felly  y  gwnewch  chwithau 
iddynt  hwy;  canys  hyn  yw  y  gyfraith  a'r  prophwydi  " 
(Mt.  vii.  12). 

II.  Ceîr  dosharth  o  ymadroddion  yn  y  rhai  y  dangosir 
fod  Crtst  yn  dysgu  fod  gan  bob  dyn  hawl  i'w  feddianau 
personol.  Mewn  ystyr  gyffredinol  gellir  rhanu  ei  ddysg- 
eidiaeth  ar  y  pwnc  hwn  i  ddau  ddosbarth,  sef  mai  peth  yn 
cael  ei  dderbyn  mewn  ymddiried  ydyw  cyfoeth,  a'r  syniad 
o'r  perygl  o'i  gamddefnyddio ;  un  fel  archeb  y  meddyg  i 


CRISTIONOGAETH  A  CHWESTIYNAU  CYMDEITHASOL.     259 

wellhau,  a'r  llall  fel  gwaith  llaw-feddyg  yn  tori  ymaith 
aelod  pydredig  i  ddiogelu  y  bywyd.  Yn  undeb  y  ddau 
wirionedd  yma  y  gorwedd  ei  genadwri  at  y  cyfoethog,  y 
rhai,  fel  yn  y  bywyd  teuluaidd,  sydd  yn  cynwys  cariad  a 
llymder.  Canfyddai  Crist  mai  profedigaeth  y  cyfoethog 
ydyw  meddwl,  nid  yn  unig  ei  fod  yn  meddu  hawl  i'w  fedd- 
ianau,  ond  y  gall  eu  treuHo  fel  yr  ewyllysia,  ac  heb  fod  yn 
gyfrifol  i  neb.  Tybir,  yn  Nameg  y  Talentau,  fod  gan  y 
gwr  a  aeth  i  wlad  bell  hawl  i  roddi  ei  dda  i'r  gweision  tra 
y  byddai  oddi  cartref.  "  Onid  cyfreithlawn  i  mi  wneu- 
thur  a  fynwyf  â'r  eiddo  fy  hun?"  (Mt.  xx.  15).  O  dan 
bob  amgylchiad  cydnabyddir  hawl  dyn  i'w  feddianau  per- 
sonol.  Tybir  yr  un  peth  yn  anogaethau  yr  lesu  i  wneu- 
thur  elusen  i'r  tylawd.  Pa  fodd  y  gall  neb  wneyd  hyn  os 
nad  oes  ganddo  hawl  i'w  feddianau  (Mt.  v.  42,  vi.  3,  xiii. 
44,  46,  xxi.  33).  Mewn  dull  tebyg  dengys  fod  hyd  y  nod 
caethion  yn  feddianau  personol;  golyga  y  gair  "  gweis- 
ion "  (douloi)  gaethion;  yr  un  modd  yn  Lc.  xvii.  7, 
XX.  10,  11).  Ond  nid  yw  hawl  dyn  i'w  feddianau  yn 
hawl  wreiddiol.  Duw  ydyw  yr  hawlydd  gwreiddiol;  gor- 
uchwyliwr  yw  dyn  ar  dda  Duw.  Eiddo  mewn  ymddiried 
ydyw  iddo  ef,  fel  y  dangosir  yn  Nameg  y  Talentau,  a 
Damegy  Punoedd  (Mt.  xxv.  14 — 30;  Lc.  xix.  13 — 25).  Os 
anghofìa  dyn  mai  ymddiriedolwr  ydyw,  a'i  fod  yn  gyfrifol 
i'w  Arglwydd,  syrth  o  dan  ddylanwad  ei  gyfoeth,  a  dy- 
wed :  "  Fy  enaid,  y  mae  genyt  dda  lawer  wedi  ei  roddi  i 
gadw  dros  lawer  o  flynyddoedd ;  gorphwys.  bwyta,  ŷf, 
bydd  lawen.  Eithr  Duw  a  ddywedodd,  O  ynfyd  "  (Lc. 
xii.  19 — 21).  Gwell  ydyw  i  ddyn  golli  ei  gyfoeth  na  cholli 
ei  enaid  ei  hun.  Am  yr  hwn  sydd  yn  camddefnyddio  ei 
eiddo  a  dderbyniodd  mewn  ymddiried.  dywed,  "  A  bwr- 
iwch  allan  y  gwas  anfuddiol  i'r  tywyllwch  eithaf;  yno  y 
bydd  wylofain  a  rhingcian  danedd  "  (Mt.  xxv.  30).    Nis 

gall  cyfoethogion  yr  oes  hon  ddileu  yr  ymadroddion  hyn 
na  lliniaru  eu  llymder.  Nid  oes  dim  ond  un  o  ddau  beth 
at  eu  dewisiad,  naill  ai  byw  i  ddefnyddio  eu  cyfoeth  i'r 
amcan  goreu,  neu  ei  wastraffu  ar  eu  moethau,  ac  fel 
Difes,  glanio  yn  uffern.  Pan  yn  anog  y  cyfoethog  i  fod 
yn  hael  ac  yn  elusengar,  nid  ydyw  yn  cefnogi  cri  y  Sosial- 
iaid  presenol,  y  rhai  sydd  yn  hawHo  am  i'r  cyfoethogion 
ddosranu  eu  cyfoeth.  Nid  hawHo  rhan  o  eniHion  dyn  y 
mae  Crist,  eithr  yr  oH  o  honynt,  a'i  hoH  fywyd,  yn  ngwas- 
anaeth  ei  deyrnas.  Yn  ei  olwg  ef  y  mae  hoH  werth 
cyfoeth  yn  gynwysedig  yn  y  daioni  a'r  gwasanaeth  a  eHir 
gyfîawni  trwyddo.  Yn  ngolwg  Crist,  nid  yw  meddianau 
yn  bechod,  ond  y  maent  yn  wastad  yn  beryglus  i'r  medd- 
ianydd,  fel  y  dywedodd,  "  Mor  anhawdd  yr  ä  y  rhai  y  mae 
golud  ganddynt  i  deyrnas  Dduw." 

Ceir  pedwar  awgrym  yn  nysgeidiaeth  Crist  pa  fodd  i 
ddefnyddio  cyfoeth.  i.  DyHd  talu  pob  math  o  ddyled  ar- 
ianol.  "  Cytuna  â'th  wrthwynebwr  ar  frys,  tra  fyddech 
ar  y  ffordd  gydag  ef;  rhag  un  amser  i'th  wrthwynebydd 
dy  roddi  di  yn  Haw  y  barnwr,  ac  i'r  barnwr  dy  roddi  at  y 
swyddog,  a'th  daílu  yn  ngharchar.  Yn  wir  meddaf  i  ti, 
ni  ddeuai  di  aHan  oddiyno,  hyd  oni  thalech  y  ffyrHng 
eithaf  "  (Mt.  v.  25,  26);  hyny  yw,  dylai  pob  dyledwr  dalu 
ei  ddyled  heb  ei  orfodi  i  hyny  gan  y  gyfraith.  Dylem 
dalu  y  trethi  yn  onest :  "  Telwch  chwithau  yr  eiddo  Cesar 
i  Cesar;  a'r  eiddo  Duwi  Dduw  "  (Mt.  xxii.  21).  2.  Dylem 
ddefnyddio  ein  cyfoeth  i  ofalu  am  y  rhai  sydd  yn  dibynu 
arnom.  Condemnia  y  rhai  sydd  yn  ymesgusodi  oddiwrth 
y  ddyledswydd  hon,  am  y  rheswm  eu  bod  yn  cyfranu  at 
achos  crefydd  (Mc.  vn.  11 — 13).  3.  Anogir  ni  i  fod  yn 
drugarog  ac  yn  elusengar  hyd  y  nod  at  ddieithriaid  (Lc. 
X.  30 — 37).  Wrth  y  gwr  ieuanc,  yr  hwn  a  ofynodd  pa 
beth  i  wneyd  mewn  trefn  i  etifeddu  bywyd  tragwyddol, 

dywed,  "  Os  myni  fod  yn  berfîaith,  dos  a  gwerth  yr  hyn 
oll  sydd  genyt,  a  dyro  i'r  tylodion;  a  thi  a  gei  drysor  )m 
y  nef :  a  thyred.  a  chymer  i  fyny  y  i^roes,  a  dilyn  fì  "  (Mc. 
X.  2i).     4.  Dylem   gyfranu   o'n  cyfoeth   ac   o'n  enilhon 
tuag  at  Iwyddo  ei  deyrnas  ef.     Dylem  fod  yn  gysegredig 
ein  hunain,  a  chysegru  rhan  o'n  eiddo  at  wasanaeth  cre- 
fydd  (Mc.  xii.  41 — 44).     Mynega  y  bydd  i'r  rhai  a  ddef- 
nyddiant  eu  cyfoeth  i'r  dibenion  a  nodwyd,  oddiar  ddi- 
benion  gonest,  ac  o  galon  hawddgar  a  da,   dderbyn  eu 
gwobr  (Mt.  xix.  29;  Mc.  x.  29,  30).     GelHr  gofyn,  Pa 
fath  eiddo  sydd  yn  gymeradwy  at  achos  crefydd  ?     Nid 
oes  gan  lesu  Grist  ond  un  safon  i  farnu  gwerth  arian. 
Nis  gall  arian  a  dderbynir  trwy  gam-achwyn,  arian  a  lad- 
ratawyd  oddiar  eraill,  fod  yn  dderbyniol  gan  Fab  Duw. 
Cyfrenir  miHynau  o  arian  gan  ddau  neu  dri  o  gyfoethog- 
ion  yn  America,   at   godi  Hyfrgelloedd   mewn   gwahanol 
ddinasoedd,  ac  i  godi   prif-ysgoHon,  ond   nid   ydynt   yn 
ddim  amgen  na  Hadrad  masnachol.     Nid  oes  dim  mor 
ddinystriol  i'r  Eglwys  na'i  bod  yn  derbyn  eiddo  Hadrad. 
Condemniai  Crist  yn  y  modd  Hymaf  y  rhagrithwyr,  y  rhai 
o  dan  fanteH  masnach,  "  sydd  yn  Hwyr  fwyta  tai  gwragedd 
gweddwon,  ac  mewn  rhith  hir-weddio,  y  rhai  a  dderbyn- 
iant  farnedigaeth  fwy."     Nis  gaU  dynion  tylodion  fyned 
mewn  haner  can  mlynedd  yn  werth  miHynau  heb  ysbeiHo 
y  bobl   o'r  hyn  sydd  yn  eiddo   masnachol  cyfreithlawn 
iddynt.     Ac  nid  yw  haelfrydedd    at    achosion    dyngarol, 
gan  y  cyfryw.  yn  iawn  am   eu   gorfaeHaeth  anghyfreith- 
lawn,  nac  yn  gymeradwy  gan  Dduw. 

GeHir  rhanu  cymdeithas  yn  awr,  fel  yn  nyddiau  Crist, 
i  dri  dosbarth.  sef  cyfoethogion  diwaith.  gelyn  gormes 
cymdeithas.  y  rhai  sydd  yn  gwledda  ar  yr  hyn  a  gyn- 
yrchir  gan  eraiH.  y  segurwyr  tylodion,  a'r  gweithwyr. 
Nid    yw    y   ddau    ddosbarth    cyntaf    yn    cynyrchu   dim. 

Tynged  y  gweision  anfuddiol  hyn  ydyw  eu  bwrw  i'r  ty- 
wyllwch  eithaf  (Mt.  xxv.).  Yr  olaf  ydyw  yr  unig  ddos- 
barth  sydd  yn  cynyrchu,  sef  y  gweithwyr  o  bob  math. 
Tra  y  IHfeiria  y  bywyd  cymdeithasol  yn  iach  a  chryf, 
cynyrcha  íîroth  ar  ei  wyneb — y  cyfoethogion  diwaith.  a 
gwaddoda  haen  dew  ar  ei  waelod,  sef  y  segurwyr  tylod- 
ion.  Edrycha  y  dosbarth  sydd  yn  cynyrchu  ar  y  ddau 
ddosbarth  arall  fel  canser  yn  ymborthi  ar  eu  bywyd,  a 
hyny  mewn  dull  gormesol.  Oes  o  Iwyddiant  digyíîelyb 
mewn  cyfoeth  ydyw  yr  oes  hon.  Ni  bu  sefyllfa  meibion 
llafur  erioed  yn  uwch  nac  yn  well  nag  yn  awr,  na'r  cyf- 
oethogion  yn  gyf oethocach ;  eto  nis  geUir  dyweyd  fod 
llwyddiant  y  gweithwyr  a'r  cyfoethogion  wedi  bod  yn  gyf- 
artal.  A'r  cwestiwn  yw,  oni  ddylai  y  bywyd  cymdeithasol 
gael  ei  ail-£furfio  ar  egwyddor  decach?  Ond  yr  ydym 
wedi  sylwi  ar  atebiad  Crist  i'r  cwestiwn  hwn.  Yn  ei  oes 
ef,  fel  y  gwelir  yn  Llyfr  Enoch,  caseid  y  cyfoethogion  â 
chasineb  cyflawn  ac  eithafol.  laith  yr  oes  hono  ydoedd : 
"  Gwae  chwi,  y  rhai  a  bentyrWch  arian  ac  aur,  ac  a  ddy- 
wedwch,  Cyfoethog  ydym,  ac  yn  meddianu  pob  peth  a 
ddymunwn.  Ni  erys  eich  cyfoeth  gyda  chwi;  diíîana  yn 
sydyn,  oblegyd  enillasoch  y  cwbl  yn  anghyfiawn,  a  chwi  a 
dderbyniwch  farnedigaeth  fwy." 

III.  Y  mae  dysgeidiaeth  Crist  yn  llawn  o  gymhellion 
i  haelfrydedd  i'r  tylodion  a'r  gorthrymedig.  Nid  yw  y 
cyfnewidiad  a  gynyrchodd  ei  ddysgeidiaeth  yn  hanes  duw- 
inyddiaeth  yn  llawer  mwy  na'r  cyfnewidiad  a  gynyrchodd 
mewn  haelfrydedd  at  y  tylodion  a'r  gorthrymedig.  Nid 
ydym  yn  awgrymu  fod  ei  ddysgeidiaeth  ar  hyn  yn 
newydd,  nac  yn  wreiddiol,  eithr  yn  adlewyrchiad  cryf  o'r 
un  gwirionedd  yn  y  grefydd  Iddewig.  Y  fath  sylw  manwl 
a  roddir  gan  Dduw  yn  ffurfiad  y  gyfundrefn  Iddewig  i'r 
tylodion,  a'r  fath  ddarpariaeth   a  wnaeth   ar  eu   cyfer. 

Cawn  fynegiad  o  hyn  gan  feirdd  a  phrophwydi  y  genedl 
trwy  yr  oesoedd.  Dyma  ddeddf  yr  Arglwydd  i'r  genedl 
trwy  eu  holl  genedlaethau :  "  Os  bydd  yn  dy  fysg  di  un 
o'th  frodyr  yn  dylawd  o  fewn  dy  byrth,  .  .  .  na  chaleda 
dy  galon,  ac  na  chau  dy  law  oddiwrth  dy  frawd  tylawd; 
ond  gan  agoryd  agor  dy  law  iddo,  a  chan  fenthycio  ben- 
thycia  ddigon  i'w  angen  ef,  yr  hyn  fydd  arno  ei  eisiau. 
GwyHa  arnat,  rhag  bod  yn  dy  galon  ddrwg  feddwl  i  ddy- 
weyd,  Agos  yw  y  seithfed  flwyddyn,  blwyddyn  y  gollyng- 
dod ;  a  bod  dy  lygad  yn  ddrwg  yn  erbyn  dy  frawd  tlawd, 
rhag  rhoddi  iddo,  a  llefain  o  hono  ar  yr  Arglwydd  rhagot, 
a'i  fod  yn  bechod  i  ti.  Gan  roddi  dod  iddo,  ac  na  fydd 
drwg  gan  dy  galon  pan  roddych  iddo ;  canys  o  achos  hyn 
y'th  fendithiodd  yr  Arglwydd  dy  Dduw  yn  dy  holl  waith, 
ac  yn  yr  hyn  oll  y  dodych  dy  law  arno.  Canys  ni  dder- 
fydd  y  tylawd  o  ganol  y  tir ;  am  hyny  yr  wyf  fì  yn  gorchy- 
myn  i  ti,  gan  ddywedyd,  Gan  agoryd  agor  dy  law  i'th 
frawd,  a'th  anghenus,  ac  i'th  dylawd,  yn  dy  dir  "  (Deut. 
XV.  7 — 11).  Y  tu  allan  i  Iddewiaeth  a  Christionogaeth, 
hunangais,  ac  nid  cariad,  sydd  yn  teyrnasu,  ac  wedi  bod 
felly,  â  gwialen  haiarn.  Nid  oedd  ac  nid  yw  sefyllfa  y 
tylodion  yn  y  byd  paganaidd  yn  well  na  sefyllfa  yr  anifeil- 
iaid.  Ond  y  mae  Cristionogaeth  o'r  dechreuad  yn  cyn- 
yrchu  ysbryd  brawdol,  cydymdeimlad,  cariad  a  haelfryd- 
edd,  fel  y  maent  yn  perarogH  fel  nardus,  ac  fel  yr  enaint, 
y  nard  gwlyb  gwerthfawr,  â'r  hwn  yr  eneiniodd  Mair  yr 
lesu,  yn  nghanol  pobl  a  ddirmygid  ac  a  esgeulusid.  O 
dan  ddylanwad  dysgeidiaeth  Cristionogol  aeth  yr  Eglwys 
Gristionogol  gyntaf  yn  Jerusalem  mor  haelfrydig  fel  nad 
oes  genym  engraifft  debyg  yn  holl  hanes  Israel.  Medd- 
yliasant  am  fyw  ar  yr  un  drysorfa.  "  A  phob  peth  gan- 
ddynt  yn  gyffredin.  a  hwy  a  wertha.sant  eu  meddianau  a'u 
da,  ac  a'u  rhanasant  i  bawb,  fel  yr  oedd  yr  eisiau  arnynt  " 

(Act.  iii.  45).  Yr  un  pwrs  oedd  gan  y  disgyblion  pan  yr 
oedd  Crist  gyda  hwy;  a  gwelir  oddiwrth  yr  engraifft  hon 
eu  bod  wedi  meddwl  byw  yn  ol  yr  un  cynllun  ar  ol  ei 
esgyniad  ef  i'r  nefoedd.  Ond  profodd  y  cynllun  hwn, 
fel  yr  oedd  yr  Eglwys  yn  cynyddu,  yn  anymarferol;  er 
hyny  ni  lesteiriodd  yr  ysbryd  haelfrydig.  Erbyn  hyn  y 
mae  gan  wledydd  Cristionogol  y  byd  eu  cyfundrefn,  yr 
hon  sydd  yn  rhan  o'r  Wladwriaeth,  i  gyfarfod  âg  angen  y 
tylodion.  Yn  ol  ystadegau  y  Talaethau  Unedig  am  y 
fîwyddyn  ddiweddaf,  yr  oedd  swm  y  dreth  at  gynal  y  ty- 
lodion  yn  ddwy  ddolar.  neu  wyth  swllt,  ar  gyfer  pob  un 
o'r  deiliaid,  heb  son  am  roddion  personol,  a  chan  gym- 
deithasau  dyngarol,  a  chan  yr  eglwysi.*  Addeíìr  yn  lled 
gyffredin  ein  bod  yn  ddyledus  i  ddylanwad  haelfrydig 
Cristionogaeth  am  godi  ysbytai  i'r  cleifion,  cartrefi  rhad 
i'r  amddifad  a'r  methiedig;  eto  amheuir  doethineb  y  dull. 
Onid  yw  yn  tueddu  i  gynyrchu  diogi  a  musgrellni  ?  A  yw 
y  dull  presenol  yn  haelfrydedd  wedi  y  cwbl?  A  gofynir 
yn  mhellach,  Onid  elHr  dileu  yr  achos  o  dylodi  ?  Onid  oes 
genym  hawl,  nid  yn  unig  ar  haelfrydedd  y  cyfoethog,  ond 
ein  rhan  o'i  eiddo  ?  Onid  yw  hanes  y  mynachlogydd  a'r 
lleiandai  yn  profi  fod  y  gyfundrefn  bresenol  o  haelfrydedd 
ac  o  ewyllys  da  yn  fethiant?  Gwelir  fod  rhai  o'r  cwest- 
iynau  hyn  yn  cael  ei  gofyn  gan  y  Cymdeithasolwyr  a  chan  y 
Sosialiaid,  y  rhai  sydd  a'u  bryd  ar  drawsnewid  y  bywyd  a'r 
ffurf  gymdeithasol  bresenol. 

Pan  y  chwiliwn  i  ddysgeidiaeth  Crist  ar  hyn,  yr  ydym 
yn  gweled  nad  ydyw  wedi  cymaint  ag  awgrymu  y  dull  y 

•  What  Social  Classes  owe  to  each  other,  by  W.  G.  Sumner,  p. 
157 ;  Uhlhorn,  Christian  Charity  in  the  Early  Church,  ch.  i. ;  Schmidt, 
The  Social  Result  of  Early  Christianity,  p.  107;  Lecky,  History  of 
European  ^ylorals,  vol.  ii.,  ch.  iv. ;  Bosanquet,  Paganism  and  Christ- 
iaaity;  C.  L.  Brace,  Social  Ápologetics  of  Christianity. 

dylem  ddangos  ein  haelfrydedd;  nac  ychwaith  yn  cefnogi 
un  math  o  haelfrydedd  ynfyd  a  difarn.  Boddlona  ar  ein 
cymell  i  fod  yn  helaethion  yn  y  gras  hwn.  Pan  y  dywed, 
*'  Dyro  i'r  tylodion;"  "  Gwasgarodd  i'r  tylodion  "  (Mt. 
xix.  21 ;  Lc.  xviii.  22);  "  Dyro  i'r  hwn  a  ofyno  genyt;  ac 
na  thro  oddiwrth  yr  hwn  a  ewyllysio  echwyna  genyt;"  nid 
yw  yn  golygu  ein  bod  i  wneuthur  hyny  yn  ddifarn,  yn  an- 
nibynol  ar  deilyngdod  yr  achos.  Heb  hyn,  gallai  ein 
elusen  fod  er  drwg  ac  nid  er  da,  megis  yn  achos  y  glwth 
a'r  meddw.  Yn  oes  Crist  nid  oedd  un  ddarpariaeth,  fel 
yn  yr  oes  hon.  i  gyfarfod  âg  angenion  y  tylodion,  ond 
trwy  gyfraniadau  personol.  Felly,  nid  oes  cyferbyniad 
rhwng  ei  amser  ef  a'n  hamser  ni;  fel  y  gallai  ufudd-dod 
i'w  orchymynion  ddileu  yr  amcan  mewn  golwg.  Y  mae 
profiad  cymdeithas  wedi  dysgu  iddynt  fod  syniad  Paul  yn 
hollol  gywir  ar  hyn  pan  y  dywed,  "  Hyn  a  orchymynais  i 
chwi,  os  byddai  neb  na  fynai  weithio.  na  chai  fwyta 
chwaith  "  (2  Thes.  iii.  10).  Nis  gellir  gwellhau  ar  y  rheol 
syml  hon.  Un  arwedd  ar  fywyd  presenol  cymdeithas 
ydyw  tylodi;  arwedd  arall  ydyw  gwastraff  ac  ymyfed. 
Nis  gellir  symud  tylodi  cymdeithas  heb  symud  yr  achos  o 
hono.  A  phwy  sydd  yn  amheu  nad  ymyfed  a  meddwdod 
ydyw,  o  leiaf,  un  o  brif  achosion  tylodi  ?  Dyma  yw  ffyn- 
onell  tylodi,  anfoesoldeb,  a  naw  o  bob  deg  o  droseddau 
tylodion  a  chyfoethogion.  Pe  buasai  Duw  yn  cyhoeddi  y 
ddeddf  foesol  yn  awr,  yn  lle  rhoddi  dau  orchymyn  yn 
erbyn  eilunaddoliaeth.  buasai  yn  rhoddi  dau  yn  erbyn  y 
fasnach  feddwol — prif  ddinystrydd  cymdeithas,  a  phrif 
elyn  Eglwys  Crist.  Onid  oedd  lesu  Grist  yn  bendithio  ac 
yn  melldithio,  yn  eiriol  ac  yn  cyhoeddi  gwaeau  ar  ddyn- 
ion?  Yr  haelfrydedd  mwyaf  a  allai  yr  Eglwys  ei  ddangos 
at  y  tylodion  a'r  gweithwyr,  fyddai  crynhoi  ei  nerth  i  ddi- 
fodi  y  dinystrydd  hwn.     Pe  gellid  rhanu  cyfoeth  y  byd 

yn  gyfartal,  yn  ol  y  ffurf  bresenol  sydd  ar  ein  gwareiddiad, 
byddai  llyngclyn  y  fasnach  feddwol  wedi  sugno  y  rhan 
fwyaf  o  hono  iddi  ei  hun  cyn  pen  dwy  flynedd.  Gall  hael- 
frydedd  ddangos  ei  hun  fel  dinystrydd  yn  ogystal  ag  fel 
adeiladydd, 

Heblaw  hyn,  ceir  egwyddor  arall  bwysig  iawn  ar  y 
mater  hwn  yn  nysgeidiaeth  Crist.  Amcan  mawr  Crist  yn 
ei  holl  drafodaeth  â  dynion,  pa  beth  bynag  fyddai  eu  heis- 
iau,  ydoedd  eu  cynysgaeddu  â  gallu  i  ymdaro  drostynt  eu 
hunain.  Pan  y  deuai  i  gyfîyrddiad  â'r  dosbarth  isaf 
mewn  cymdeithas,  byddai  yn  eu  calonogi;  yn  cynyrchu 
gobaith  ynddynt,  a  theimlad  o  hunan-barch,  ac  yn 
cyfranu  gallu  iddynt  i  ymdaro  drostynt  eu  hun- 
ain.  Er  engraiíît,  pan  y  gofynodd  y  cardotyn  dall,  a 
eisteddai  yn  agos  i'r  deml  yn  ddyddiol,  am  elusen  ganddo, 
ni  roddodd  arian  iddo,  ond  ei  olwg.  Yr  oedd  hyn  yn  ei 
alhiogi  i'weithio  ei  hun  am  ei  fywoHaeth  (lo.  x.  i — 12). 
laith  Crist  ydoedd,  "  Cyfod  a  rhodia;"  "  Agor  dy 
lygaid;"  "  Saf  ar  dy  draed."  Nid  amcan  haelfrydedd 
Cristionogol  ydyw  cadw  dynion  trwy  elusenau  i  fyw  yn 
fegeriaid  ar  gymdeithas,  eithr  eu  cynorthwyo  i  allu  ym- 
daro  drostynt  eu  hunain.  Yn  ol  Cyfraith  y  Tylodion  yn 
Prydain,  medd  Fowle,  "  Nid  oes  neb  i  Iwgu  i  farwol- 
aeth  o  ddiffyg  angenrheidiau."  Ond  y  mae  dysgeidiaeth 
Crist  yn  myned  yn  mhellach  na  hyn,  a'i  esiampl,  sef  cyf- 
ranu  gallu  i'r  tylawd  i  ymdaro  drosto  ei  hun.  Nid  ydyw 
hyd  y  nod  haelfrydedd  yr  Eglwys  mewn  undeb  â  dysgeid- 
iaeth  Crist.  Os  nad  ydyw  yn  rhoddi  careg  pan  y  gofynir 
am  fara,  y  mae  yn  rhoddi  bara  yn  fynych  pan  y  dylai  roi 
gobaith,  gallu  a  theimlad  o  hunan-barch.  "  Uchelgais 
benaf  haelfrydedd  fydd,  '  medd  Mr.  Spencer,  "  meddu 
rhan — er  ei  bod  yn  rhan   na  werthfawrogir,   ac  anadna- 

byddus — mewn  gwneyd  y  dyn."*  Nid  yw  haelfrydedd  yn 
haelfrydedd  os  na  bydd  yn  gwneyd  da.  "  Pe  porthwn  y 
tylodion  a'm  holl  dda,  a  phe  rhoddwn  fy  nghorph  i'm 
llosgi,  ac  heb  gariad  genyf,  nid  yw  yn  ddim  Ueshad  i  mi." 
Nis  gellir  gwthio  y  tylodion  i  fyny  trwy  ddeddfau,  ond 
gelHr  eu  had-dynu.  Ad-dyniad  ydyw  deddf  gryfaf  natur, 
a'r  byd  moesol. 

IV.  Dysgeidiaeth  Crist  ar  y  bywyd  gweithfaol.  Yn 
awr,  fel  bob  amser,  ymrana  y  bywyd  gweithfaol  i  ddau 
ddosbarth,  sef  y  meistriaid  a'r  gweithwyr,  neu  y  cyflogwr 
a'r  cyflogedig,  neu  gyfalaf  a  llafur.  Ar  un  Uaw  ceir  cyf- 
alaf  yn  ymuno  â'u  gilydd  yn  mron  yn  mhob  cangen  fas- 
nachol,  nid  er  mwyn  hunan-amddiffyniad  yn  unig,  ond 
hefyd  er  mwyn  lladd  cystadleuaeth.  Dyma  y  morfilod 
wedi  ymuno  â'u  gilydd  i  ddifa  y  pysgod  llai  na  hwy.  A 
yw  yr  ymweithiad  hwn  yn  gwaelodi  ar  degwch  ?  Neu,  yn 
fwy  cyffredinol,  A  oes  gan  un  wlad  hawl  trwy  osod  tariff 
uchel  i  gau  allan  nwyddau  gwledydd  eraill  ?  Addefwn  mai 
Political  Economy  pob  gwlad  ydyw  y  trefniad  goreu  i'r 
wlad  hono  ei  hun.  Ar  yr  un  pryd  nid  oes  ganddi  hawl  i 
gyfyngu  ar  ryddid  masnachol  gwledydd  eraill.  Y  mae 
rhyddid  masnachol,  yn  ol  ysbryd  Cristionogaeth,  yn  eti- 
feddiaeth  i  bob  dyn,  fel  y  mae  yr  awyr  a'r  goleuni.  Tariff 
uchel  yn  y  Talaethau  Unedig  ydyw  tad  y  corphoriaethau 
mawrion  sydd  wedi  codi  o'i  mewn  yn  y  blynyddoedd  di- 
weddaf.  Nis  gellir  difodi  y  plant  tra  y  mae  cu  tad  yn 
iyw,  ac  yn  cael  ei  amddiffyn  gan  y  llywodraeth. 

Ar  y  llaw  arall,  ceir  y  gweithwyr  yn  ymffurfio  yn  un- 
debau  cryfion,  yn  mron  yn  mhob  cangen  weithfaol,  er  am- 
ddiffyn  eu  hunain.  Ac  yn  fynych,  daw  y  ddau  ddosbarth 
yma — cyfalaf  a  llafur,  i  wrthdarawiad  poenus  â'u  gilydd. 

*  Principles  of  Ethics,  ii.,  433. 

Teimla  meibion  llafur  mai  cyfiawnder  cymdeithasol  fyddai 
iddynt  hwy  gael  rhan  helaethach  yn  llwyddiant  y  meistr- 
iaid,  gan  mai  hwy  yw  y  cynyrchwyr.  Y  teimlad  hwn 
ydyw  y  dyfnder  ar  wyneb  pa  un  y  cyfyd  tonau  cynhyrfus, 
y  rhai  a  gurant  weithiau  yn  frigwyn  ar  draed  mynyddoedd 
o  gyfoeth.  Na  chamddealler,  nid  ydym  yn  awgrymu  fod 
teimlad  digllawn  a  dialgar  yn  bod  rhwng  y  meistriaid  a'r 
gweithwyr,  oblegid  y  maent  yn  rhy  ddibynol  ar  eu  gilydd 
i  hyn.  Pa  ddiben  fyddai  i'r  aelodau  yn  y  corph  godi  yn 
erbyn  yr  ystumog  am  ei  bod  yn  eu  gorfodi  i  lafurio  yn 
galed  i  gyflawni  ei  angenion.  Byddai  i  waith  yr  aelodau 
fyned  ar  strike  yn  erbyn  yr  ystumog  yn  troi  yn  ddinystr 
iddynt  hwy  eu  hunain.  Tebyg  yw  cysylltiad  y  meistriaid 
a'r  gweithwyr.  Rhaid  i  egnion  natur  fod  mewn  undeb  a 
chydberthynas  â'u  gilydd  mewn  trefn  i  gynyrchu  effeith- 
iau.  Rhaid  troi  trydaniaeth  yn  wres  ac  yn  oleuni  mewn 
trefn  i  gynyrchu  gwaith.  Yn  eu  cydberthynas  â'u  gilydd 
y  mae  nerth  holl  egnion  y  greadigaeth.  Yr  un  modd, 
rhaid  cael  cyfalaf  a  llafur  mewn  undeb  â'u  gilydd  i  gyn- 
yrchu  symudiad  yn  holl  olwynion  y  bywyd  masnachol. 

Ond  y  cwestiwn  yw,  A  oes  rhyw  awgrymiadau  yn 
nysgeidiaeth  Crist  gyda  golwg  ar  fiEurf  ac  ysbryd  y 
bywyd  gweithfaol  ?  GelHr  dyweyd  fod  dwy  wedd  ar  ei 
ddysgeidiaeth  ef  ar  hyn  :  — 

I.  Ni  cheir  ganddo  un  math  o  reolau  ffurfiol  ar  hyn, 
mwy  nag  y  ceir  yn  ei  ddysgeidiaeth  un  awgrym  pa  fodd  a 
pha  beth  a  ddylai  dynion  ei  fwyta.  Ofer  ydyw  i'r  Sosial- 
iaid  a'r  Cymdeithasolwyr  diweddar  chwiHo  am  gefnog- 
aeth  yn  nysgeidiaeth  Crist  i'w  syniadau  hwy.  Gochelai 
yn  fanwl  bob  temtasiwn  a'i  cymhellai  i  roddi  ei  farn  ar 
gwestiynau  gwladol.  Pan  yr  amcanodd  y  Phariseaid  a'r 
Herodaniaid,  fel  cynrychiolwyr  y  Sanhedrin  Iddewig,  ei 
rwydo  ef  yn  ei  ymadrodd,  trwy  ofyn  a  oedd  yn  gyfreith- 

lawn  iddynt  dalu  teymged  i  Cesar,  dywedodd  wrthynt, 
"  Pa  fodd  yr  ydych  yn  fy  nhemtio  i,  O  ragrithwyr! 
Dygwch  i  mi  arian  y  deyrnged.  A  hwy  a  ddygasant  ato 
geiniog;  ac  efe  a  ddywedodd  wrthynt,  Eiddo  pwy  yw  y 
ddelw  hon  a'r  argrafiF?  Dywedasant  wrtho,  Eiddo  Cesar. 
Yna  y  dywedodd  efe  wrthynt,  Telwch  chwithau  yr  eiddo 
Cesar  i  Cesar,  a'r  eiddo  Duw  i  Dduw  "  (Mt.  xxii.  i8 — 21). 
Cyfeiria  Crist  hwy  at  ddeddf  uwch,  sef  rhwymedigaeth  ac 
ufudd-dod.  Yr  oedd  y  ffaith,  ar  un  llaw,  eu  bod  yn  derbyn 
arian  cylchredol  yn  eu  mysg  a  delw  Cesar  arnynt  yn  profi 
eu  rhwymedigaeth  i  Cesar;  ac  ar  y  llaw  arall,  y  flfaith  fod 
delw  Duw  ar  eu  hysbrydoedd  yn  dangos  eu  rhwymedig- 
aeth  iddo;  ond  yr  oeddynt  hwy  yn  euog  yn  ngwyneb  y 
naill  a'r  llall.  Pan  y  gofynwyd  iddo  gan  ryw  un, 
"Athraw,  dywed  wrth  fy  mrawd  am  ranu  a  myfi  yr  eti- 
feddiaeth,"  rhoddodd  gyngor  iddo  i  ochel  cybydd-dod 
(Lc.  xii.  13 — 15).  Yn  yr  engraifft  hon,  fel  yn  mhob  un 
arall,  cadwodd  o  fewn  terfynau  y  byd  moesol  ac  ysbrydol, 
"  a  gweithio  oddi  mewn  allan,"  fel  y  dywed  Trench. 

2.  Y  wedd  arall  sydd  ar  ei  ddysgeidiaeth  ef  ydyw  yr 
awgrymiadau  a  geir  ynddi  ei  fod  yn  wastad  yn  sylwedydd 
manwl  ar  y  bywyd  llaw-weithfaol,  a  hyny  i'r  fath  raddau 
fel  y  mae  yn  ei  wneyd  yn  sail  i  rai  o'i  brif  ddamegion; 
megis  yr  hauwr  yn  myned  allan  i  hau ;  y  bugail  yn  gofalu 
am  y  praidd ;  y  marsiandwr  yn  marchnata  mewn  perlau 
teg;  y  maes  a'r  perl  gwerthfawr  ynddo;  gwerthu  yr  hyn 
oll  a  fedd  ac  yn  prynu  y  maes  hwnw;  y  rhwyd  a  fwriwyd 
i'r  môr;  y  gwinllanydd  yn  cyfiogi  gweithwyr  i'r  winllan, 
ac  yn  talu  i  bob  un  o  honynt ;  condemnia  y  gwas  drwg  a 
diog,  a  gwobrwyir  y  rhai  ffyddlawn.  Pe  buasai  Crist  yn 
byw  yn  awr  buasai  yn  sylwedydd  manwl  ar  holl  symud- 
iadau  masnachol  y  byd. 

Pe  buasai  Crist  ar  y  ddaear  yn  awr,  prin,  meddyliwn, 
y  buasai  yn  dyweyd  dim  yn  erbyn  y  ffurf  bresenol  sydd  ar 
y  bywyd  llaw-weithfaol.  Yn  hytrach,  buasai  yn  dyweyd 
wrth  y  meistriaid  a'r  gweithwyr,  fel  y  dywedodd  wrth  ei 
oes  ei  hun :  "  Na  thrysorwch  i  chwi  drysorau  ar  y 
ddaear;"  "  Na  ofalwch  dros  dranoeth;  canys  digon  i'r  di- 
wrnod  ei  ddrwg  ei  hun;"  "  Ceisiwch  yn  gyntaf  deyrnas 
Dduw,  a'i  gyíìawnder  ef,  a'r  holl  bethau  hyn  a  roddir  i 
chwi  yn  chwaneg."  Yn  lle  sylwi  ar  ffurf  fanteisiol  neu 
anfanteisiol  y  bywyd  masnachol,  rhydd  y  pwyslais  ar 
ffyddlondeb  a  chymeriad.  Dywed  O.  Holtzmann,  un  o 
dduwinyddion  yr  Almaen,  "  Y  mae  syniadau  sylfaenol 
Sosialyddiaeth  i'w  priodoH  fel  eu  ffynonell  i  Grist." 
Cefnogir  y  syniad  hwn,  meddir,  yn  Nameg  y  Winllan. 
Derbyniodd  pob  un  o'r  dynion  a  gyíîogasid  geiniog,  yn 
ol  y  cytundeb — y  tâl  yn  gyfartal.  er  nad  oedd  pob  un  wedi 
gweithio  am  yr  un  faint  o  amser.  Ond  yr  ydym  yn  methu 
gweled  fod  y  ddameg  hon  yn  dysgu  o  gwbl  fod  gwerth 
masnachol  dynion  yn  gyfartal,  yn  ol  credo  y  SosiaHaid. 
Ceir  tri  dosbarth  o  weithwyr  wedi  myned  at  eu  gwaith 
heb  gyfîog,  ond  dibynu  ar  ewyHys  da  ac  uniondeb  y  gwin- 
llanydd,  sef  pobl  y  drydydd,  y  chweched  a'r  nawfed,  a'r 
unfed  awr  ar  ddeg.  A'r  rhai  cyntaf  yn  unig  y  cytunodd 
y  gwinHanydd  am  geiniog  y  dydd ;  wrth  y  HeiH  dywedodd, 
"A  pha  beth  bynag  a  fyddo  cyfiawn,  mi  a'i  rhoddaf  i 
chwi."  Ond  pan  ddaeth  amser  talu,  "  Hwy  a  gawsant 
bob  un  geiniog."  Os  oes  Sosialyddiaeth  o  gwbl  yn  y 
ddameg,  daw  i'r  golwg  yn  ngwaith  y  rhai  cyntaf  yn 
grwgnach  am  fod  y  rhai  olaf  wedi  cael  yr  un  faint  a  hwy. 
Nid  fel  mater  o  degwch  a  chyfiawnder  y  derbyniodd  y  rhai 
olaf  geiniog;  nid  am  eu  bod  wedi  cynyrchu  ei  gwerth 
mewn  gwaith;  ond  o  ewyHys  da  y  gwinHanydd.  "  Yr 
ydwyf  yn  ewyHysio,"  meddai,  "  rhoddi  i'r  olaf  hwn  megis 

î  tithau.  Ai  nid  cyfreithlawn  (rhydd)  i  mi  wneiithiir  a 
fynwyf  a'r  eiddof  fy  hun  ?  neu  a  ydyw  dy  lygad  di  yn 
ddrwg,  am  fy  mod  i  yn  dda?"  (Mt.  xx.  i — 15).  Nid  yw 
Crist  yn  dysgu  o  gwbl  fod  pob  dyn  yn  gyfartal  o  ran 
gwerth  masnachol;  eithr  yn  hytrach,  dysga  eu  bod  yn 
anghyfartal.  Pan  y  mae  y  meistr  yn  rhoddi  talentau 
mewn  ymddiried  i'r  gweision  i  farchnata  â  hwy,  derbynia 
un  bump,  y  llall  ddwy,  a'r  llall  un.  Paham  ?  Y  rheswm 
am  yr  amrywiaeth  yw.  ei  fod  yn  "  rhoddi  i  bob  un  yn  ol  ei 
allu  ei  hun."  Yr  oedd  y  gweision  yn  anghyfartal  o  ran 
eu  gallu  a'u  gwerth  mewn  ystyr  fasnachol.  Fel  hyn.  yr 
ydym  yn  gweled  fod  dysgeidiaeth  Crist  yn  hollol  groes  i 
un  o'r  prif  syniadau  mewn  Sosialyddiaeth.  Yn  ol  Sosial- 
yddiaeth,  yr  amgylchiadau  sydd  yn  creu  cymeriadau;  yn 
ol  Crist.  cymeriad  sydd  yn  creu  yr  amgylchiadau. 
Cychwyna  y  cyntaf  mewn  angen,  a  diwedda  mewn 
chwyldroad  cymdeithasol;  cychwyna  y  llall  gyda'r  syniad 
o  degwch  a  chyfìawnder  masnachol,  a  diwedda  mewn 
system,  neu  mewn  teyrnas  ysbrydol;  yn  ol  y  naill 
gwreiddia  y  bywyd  masnachol  mewn  dynion  beth  bynag 
fydd  eu  cymeriad  moesol ;  yn  ol  y  llall  gwreiddia,  neu 
dylai  wreiddio.  mewn  cymeriad  pur.  Diffyg  masnach,  a 
diffyg  y  bywyd  llaw-weithfaol,  yn  y  meistr  a'r  gweithwyr, 
y  gweithiwr  a'r  prynwr,  ydyw  diffyg  trafodaeth  deg  â'u 
gilydd.  "  Ymdrecha  pob  un  i  geisio  yr  eiddo  ei  hun,  ac 
nid  yr  eiddo  arall  hefyd."  Tra  y  gwaedda  Sosialyddiaeth 
am  degwch  i  ryw  ddosbarth  neillduol  o  weithwyr,  ac  os  na 
chaiff  hyny  amcana  droi  y  cysgod  yn  ei  ol  ar  y  ddial  ddeg 
o  raddau,  nes  creu  chwyldroad ;  hawlia  Crist  degwch  i  bob 
dyn,  a'i  ddull  ef  i  gyrhaedd  hyny  ydyw  trwy  wneyd  dyn- 
ion  yn  dda,  yn  onest  ac  yn  frawdol.  Y  fendith  fwyaf  a 
ellir  ei  chyfranu  i  bob  symudiad  cymdeithasol  ydyw  dyn- 

ion  da,  dynion  wedi  eu  haileni,  dynion  ag  y  mae  cyfiawn- 
der  yn  beth  uwch  yn  eu  golwg  na  ỳolicy  a  phroffit. 

Dylai  holl  nerth  ysbrydol  Cristionogaeth  gael  ei  droi 
yn  erbyn  Mamon  yn  ein  bywyd  masnachol.  Os  mýn  dyn 
aberthu  ei  anrhydedd  a'i  hunan-barch,  ei  ddiwylHant 
deallol,  a'i  serchiadau  teuluaidd,  ac  ymddwyn  yn  anonest 
at  eu  cyd-ddynion  er  mwyn  chwyddo  ei  elw  personol  a'i 
gyfrif  yn  yr  ariandy,  nis  gall  wasanaethu  Duw;  Mamon 
yw  ei  dduw  ef.  Dyma,  i  raddau  helaeth,  yw  sefyllfa  ein 
bywyd  gweithfaol.  Gwneir  enill  cyfoeth  yn  amcan,  a 
dynion  yn  gyfryngau  i'w  sicrhau.  Ymddygir  at  ddynion 
fel  tools  i  gynyrchu  i'w  meistriaid.  A  phan  dderfydd  eu 
nerth  î  gynyrchu  i  eraill,  trwy  afiechyd,  llesgedd,  neu  hen- 
aint,  bwrir  hwy  ymaith  heb  yr  ystyriaeth  leiaf  am  eu  ham- 
canion.  "  Pa  faint  gwell  yw  dyn  na  dafad?"  medd  lesu 
Grist.  Dim,  medd  lluaws  y  cyfoethogion  a'r  cyfîogwyr. 
Tra  y  maent  yn  ofalus  am  eu  hanifeiHaid  ac  am  eu  cer- 
bydau,  nid  ydynt  yn  gofalu  dim  am  eu  gweithwyr.  Eu 
cwestiwn  hwy  ydyw,  Pa  faint  o  ddynion  sydd  yn  angen- 
rheidiol  i  redeg  y  Uaw-weithfa  mewn  trefn  iddi  dalu  Uogau 
da  ar  yr  eiddo  sydd  ynddi  ?  Nid  ydynt  byth  yn  meddwl 
gofyn,  Pa  fodd  y  gelHr  codi  llaw-weithfa  mewn  trefn  i 
gynorthwyo  teuluoedd  tylodion,  neu  bersonau  afiach. 
Onid  yw  y  bywyd  yn  fwy  na'r  bwyd ;  y  corph  yn  fwy  na'r 
diHad.  Nid  yw  edrych  ar  ddynion  ond  megis  cyfryngau 
yn  unig  i  gynyrchu  cyfoeth  i  ereiH  yn  ddim  ond  barbar- 
eidd-dra  anghristionogol.  Nis  gall  duwinyddiaeth  fod  yn 
Gristionogol  heb  Grist  yn  ganolbwynt  iddi ;  ac  nis  gall  un 
gangen  o  fusnes,  na  chyUideb  un  wlad,  fod  yn  Gristion- 
ogol,  tra  yn  rhoddi  mwy  o  bwys  ar  gyfoeth  nac  ar  ddyn. 
Er  fod  Sosialyddiaeth  yn  faterol,  gan  mwyaf  yn  ei  syn- 
iadau  am  fyv/yd,  eto  y  mae  yn  ddynol.  Rhydd  fwy  o  bwys 
ar  ddyn  nac  ar  ei  eiddo ;  ac  yn  yr  ystyr  hwn  y  mae  yn  nes 

at  ysbryd  Cristionogaeth  na  syniadau  miliynau  o  Grist- 
ionogion.  Dyn  ydyw  y  creadur  mawr  yn  llygaid  lesu 
Grist ;  y  bód  anfarwol  a  chyfrifol  hwn  sydd  yn  tynu  ei  sylw 
Ef,  dros  yr  hwn  y  bu  farw;  a  gwaith  yr  Eglwys  ydyw 
dysgu  y  byd  am  bwysigrwydd  dyn,  a'i  werth  moesol.  Tra 
y  mae  calon  y  byd  crefyddol  yn  gwywo  o  dan  ddylanwad 
trachwant  y  byd  masnachol  am  gyfoeth;  eto  dylai  feddu 
ffydd  yn  nysgeidiaeth  Crist,  ac  ymwroli  i  fynegi  mai  nid 
ar  fara  yn  imig  y  bydd  byw  dyn,  ond  trwy  wneuthur 
ewyllys  Duw,  a  bod  nerth  cenedl  yn  gynwysedig,  nid  yn 
amlder  y  pethau  y  mae  yn  ei  gynyrchu,  ond  trwy  ddwyn 
dynion  i  fyw  yn  sobr,  yn  gyfìawn,  ac  yn  dduwiol. 


PENNOD  XV. 

DYSGEIDIAETH  CRIST  AM   DYNGED  DYFODOL  DYN. 

Ni  roddir  yn  awr  gymaint  o  bwys  ag  a  arferid  ei  roddi 
gan  dduwinyddion,  na  chan  y  weinidogaeth,  ar  y  gwirion- 
eddau  sydd  yn  dal  cysylltiad  uniongyrchol  a  thynged  dy- 
fodol  dyn — yr  adgyfodiad,  a'r  farn,  a'r  sefyllfa  ddyfodol 
yn  ei  dwy  wedd.  "  Y  mae  yr  athrawiaeth  hon  am  y  gwir- 
ioneddau  diweddaf,"  medd  un  o  dduwinyddion  yr 
Almaen,  "  wedi  myned  y  pethau  diweddaf  mewn  pwysig- 
rwydd."  GelHr  dyweyd  fod  yr  un  peth  yn  wirionedd  am 
y  byd  Seisnig.  Dyma  un  o  nodweddau  moesol  dechreu  y 
ganrif  hon,  Dichon  fod  hyn  yn  cael  ei  achosi  gan  yr  ys- 
bryd  gwyddoregol,  yr  hwn,  fel  rheol,  sydd  yn  anym- 
wybyddu  y  goruwchnaturiol ;  ac  y  mae  yr  adgyfodiad,  y 
farn,  a'r  sefyllfa  ddyfodol,  yn  llawn  o'r  goruwchnaturiol. 
Nis  gellir  esbonio  y  gwirioneddau  hyn  yn  gyson  â'r 
ddamcaniaeth  ddadblygiadol.  Heblaw  hyn,  nis  gall  un- 
iongrededd  athronyddol  dysgawdwyr  crefyddol  fel 
Ritschl  a'i  ddisgyblion,  gyrhaedd  yn  ddigon  dwfn  i  gael 
gafael  ar  y  gwirioneddau  hyn.  Trwy  sylfaenu  gwybod- 
aeth  ar  brofìad  collant  eu  gafael  a'r  ymyriad  y  gallu 
dwyfol  ar  yr  enaid,  yr  hwn  sydd  yn  cenedlu  bywyd  newydd 
a  phrofiad  ynddo.  Pa  wirionedd  bynag  sydd  mewn  Crist- 
ionogaeth  ag  y  gellir  ei  dynu  i  lawr  i  safle  gwirioneddau 
naturiol,  nis  gellir  gwneyd  a  gwirionedd  am  yr  adgyfod- 
iad.  Y  mae  y  gwirionedd  hwn  yn  perthyn  i  wirioneddau 
goruwchnaturiol  crefydd.    Nis  gall  gymeryd  lle,  mwy  nag 

Ail-enedigaeth,  ond  trwy  ymyriad  uniongyrchol  o  eiddo 
Duw. 

Heblaw  hyn,  yr  ydym  yn  gweled  fod  yr  ysbryd  hwn 
wedi  effeithio  ar  feirniadaeth  Feiblaidd  ar  eiriau  a  dysg- 
eidiaeth  Crist  am  y  pethau  diweddaf  (Eschatology).  Ar 
un  adeg  gwrthodid  y  ddysgeidiaeth  hon,  am  yr  ail  ddyfod- 
iad,  yr  adgyfodiad,  a'r  farn,  fel  eiddo  Crist,  a  phriodoHd 
hi  i  rywun  yn  ddiweddarach.  Pa  fodd  bynag,  canfydd- 
wyd  yn  fuan  fod  yn  rhaid  tori  yn  ddyfnach  cyn  y  gallasid 
cael  ymwared  oddiwrth  y  gwirionedd  hwn.  Gwelwyd  fod 
ymadroddion  y  Gwaredwr  am  ei  ail  ddyfodiad  yn  dal  cys- 
ylltiad  â'i  ddyfodiad  y  tro  cyntaf  fel  Messiah.  Os  ydyw  ei 
hawHau  am  dano  ei  hun  fel  Messiah  yn  gywir,  rhaid  fod 
rhagfynegiadau  y  prophwydi  am  dano  yn  gywir.  O  gan- 
lyniad,  pa  fodd  y  gelHr  amheu  nad  ydyw  eu  prophwydol- 
iaethau  am  yr  adgyfodiad  a'r  farn,  yn  nghyd  a  rhagfyneg- 
iad  Crist,  yr  un  mor  gywir?  Yr  unig  ffordd  sydd  gan 
awdwyr  fel  Scholten,  Lagarde.  a  Volkmar,  i  ddyfod  dros 
yr  anhawster,  ydyw  gwadu  na  honodd  Crist  erioed  mai 
Efe  oedd  y  Messiah.  Ceir  dosbarth  araH  o  feirniaid,  y 
rhai  na  fynant  fyned  mor  beH  a  hyn.  eto  yn  haeru  nad  yw 
dysgeidiaeth  Crist  am  ei  ail  ddyfodiad,  yr  adgyfodiad  a'r 
farn,  amgen  na'r  pethau  a  gredid  ac  a  ddadleuid  gan  ei 
gydoeswyr  wedi  eu  dethol  a'u  puro.  Naturiol  ydyw 
gofyn,  A  oes  genym  ryw  wybodaeth  am  syniad  y  genedl 
yn  oes  Crist  ar  y  gwirioneddau  hyn  amgen  na  bod  y 
Phariseaid  yn  credu  yn  Athrawiaeth  yr  Adgyfodiad,  a 
phlaid  y  Saduceaid  yn  ei  gwadu?  Oes.  Oddiwrth  lenydd- 
iaeth  y  genedl  yn  oes  Crist,  a  chyn  hyny,  yr  ydym  yn 
gweled  fod  eu  syniad  am  yr  adgyfodiad  yn  amrywiol  ac 
yn  ansicr.  Amrywiant  yn  eu  golygiadau  am  ddeiHaid  yr 
adgyfodiad.  Tra  y  credai  rhai  mewn  adgyfodiad  cyff- 
redinol,  credai  eraiH  mai  y  cyfiawnion  o  had  Abraham  a 

adgyfodai,  a  hwy  yn  unig.  Credai  eraill  y  byddai  i'r  cyf- 
iawnion  adgyfodi  ar  ddyfodiad  y  Messiah,  a  derbyn  rhan 
gydag  Ef  yn  ei  deyrnas,  tra  na  chyfodai  y  gweddill  o  hon- 
ynt  hyd  ddydd  y  farn.  Hefyd,  amrywiant  lawn  cymaint 
yn  eu  golygiadau  am  amser  yr  adgyfodiad  ac  am  natur 
corph  yr  adgyfodiad. 

O  ganol  trybHth  o  syniadau  niwHog  yn  oes  Crist  ar  y 
pethau  sydd  i  ddyfod,  cawn  ei  ddysgeidiaeth  oleu  a  phen- 
odol  ef  ei  hun.  Ceir  ei  ddysgeidiaeth  ef  am  hyn  mewn 
rhan  yn  ei  gyfeiriadau  at  ei  adgyfodiad  ef  ei  hun,  mewn 
rhan  yn  y  dystiolaeth  o  bosibilrwydd  yr  adgyfodiad,  yn 
yr  adgyfodiadau  gwyrthiol  a  gyflawnodd  ef  â'i  air,  mewn 
rhan  yn  ei  ymddangosiad  achlysurol  ar  ol  iddo  adgyfodi, 
ac  yn  ei  gyfeiriad  at  yr  adgyfodiad  cyffredinol.  Dengys 
yn  eglur  mai  amcan  ei  deyrnas  ydyw  gwaredu  dyn,  enaid 
a  chorph,  o  afael  dinystr  pechod  a  marwolaeth.  Yn  ol 
dysgeidiaeth  Crist,  bydd  yr  adgyfodiad  yn  cymeryd  lle, 
a'r  farn  yn  eistedd,  yn  niwedd  y  dyddiau,  pan  y  bydd  holl 
amcanion  ei  deyrnas  wedi  eu  cyrhaedd  ar  y  ddaear. 

I.  Seilia  Crist  yr  Athrawiaeth  am  yr  Adgyfodiad  ar 
hcrthynas  gyfamodol  Duw  â'i  bobl.  Yn  ei  ymresymiad  â'r 
Saduceaid  am  yr  Adgyfodiad  yr  ydym  yn  gweled  ei  fod  yn 
dwyn  yn  mlaen  y  berthynas  hon  fel  rheswm  am  yr  Ad- 
gyfodiad.  Os  ydyw  Duw,  trwy  gyfamod,  yn  galw  ei  hun 
yn  Dduw  iddynt,  ac  os  ydynt  hwy  o  ran  eu  natur  yn 
gymwys  i  ddal  cymdeithas  âg  Ef ,  mor  ynfyd  ydoedd  haer- 
iad  y  Saduceaid  eu  bod  yn  darfod  yn  angau,  neu  fod  Duw 
yn  anfon  ei  bobl  yn  y  sefyHfa  ddyfodol  i  gysgodion  a  thy- 
wyHwch.  Y  mae  y  syniad  hwn  yn  anheilwng  o  Dduw, 
"  Yn  yr  adgyfodiad,  gan  hyny,  gwraig  i  bwy  o'r  saith  fydd 
hi?  canys  hwy  oH  a'i  cawsant  hi."  "  A'r  lesu  a  atebodd 
ac  a  ddywedodd  wrthynt,  Yr  ydych  yn  cyfeiHorni,  gan  na 
wyddoch  yr  Ysgrythyrau,  na  gaHu  Duw.       Oblegyd  yn 

yr  Adgyfodiad,  nid  ydynt  yn  gwreicca  nac  yn  gwra.  eithr 
y  maent  fel  angylion  Duw  yn  y  nef.  Ac  am  Adgyfodiad 
y  meirw,  ond  ddarllenasoch  yr  hyn  a  ddywedwyd  wrthych 
gan  Dduw  (yn  y  berth)  gan  ddywedyd,  Myfì  yw  Duw 
Abraham,  Duw  Isaac,  a  Duw  Jacob  ?  Nid  yw  Duw  Dduw 
y  rhai  meirw,  ond  y  rhai  byw  "  (Mt.  xxii.  23 — 32;  Mc. 

XÌÌ.   26;    Lc.  XX.   2"]). 

II.  Sylwer  mai  yr  Hcn  Destament,  ac  yn  y  fan  hon,  y 
Thora,  sef  Pum  Llyfr  Moses,  ydyw  ffynonell  ei  ddysgeid- 
iaeth  am  yr  Adgyfodiad.  Nid  yw  yn  difynu  y  prawfìon 
amlycaf  o'r  athrawiaeth  hon  yn  yr  Hen  Destament,  megys 
Es.  xxvi.  19;  Ezec.  xxxvii.  i — 14;  Dan.  xii.  2;  ond  di- 
fyna  o  Lyfr  Moses,  "  Ac  y  cyfyd  y  meirw,  Moses  hefyd 
a  hysbysodd  wrth  y  berth."  Fel  hyn,  cadarnheir  yr  Ath- 
rawiaeth  o  Adgyfodiad  o'r  fan  y  sylfaenid  y  ddadl  yn  ei 
herbyn.  Baich  y  Gyfraith  yw,  "  Myfi  yw  yr  Arglwydd 
dy  Dduw,"  ac  y  mae  hyny  yn  cynwys  cnewyHun  anfarw- 
oldeb  yr  enaid,  ac  adgyfodiad  y  corph.  "  Yr  ydych  yn 
cyfeiHorni,  gan  na  wyddoch  yr  Ysgrythyrau." 

GelHr  dyweyd  yma  fod  atebiad  Crist  i'r  Saduceaid  yn 
atebiad  hefyd  i  gyfeiHornadau  Uwchfeirniadaeth  yn  yr 
oes  hon.  y  rhai  a  wadant  fod  yr  athrawiaeth  am  y  sef- 
yllfa  ddyfodol  yn  yr  Hen  Destament.  Ac  os  ydyw  yno, 
fod  ei  goleuni  mor  wan,  fel  goleuni  lleuad  newydd,  fel 
nad  ydoedd  yn  cario  dylanwad  o  gwbl  ar  fywyd  y  genedl. 
"  Pe  buasai  Moses,"  meddir,  "  yn  gwybod  rhywbeth  am 
yr  athrawiaeth  o  Adgyfodiad  y  meirw,  buasai  yn  beth  nat- 
uriol  i  ddyn  mor  ddoeth  ei  defnyddio  mewn  trefn  i  gario 
dylanwad  crefyddol  ar  feddwl  y  genedl;  ond  y  mae  ei 
ddistawrwydd  yn  profi  na  wyddai  am  dani."  Rhyfedd 
iawn!  Cydnabydda  yr  un  beirniaid  fod  Llyfr  y  Meirw 
(The  Book  of  Death)  yr  hen  Aiphtiaid  yn  dysgu  yr  ath- 
rawiaeth  hyd  yn  nod  am  Adgyfodiad  y  corph;  ac  yr  oedd 

Moses  wedi  ei  ddysgu  yn  holl  ddoethineb  yr  Aipht. 
Gwyddai  ef  am  Lyfr  y  Meirw,  ac  am  ei  gynwysiad.  Peth 
rhyfedd  ydyw  haeru  nad  oedd  dyn  fel  Abraham  yn  gwy- 
bod  am  yr  athrawiaeth  am  y  sefyllfa  ddyfodol,  ac  yntau 
wedi  ei  fagu  yn  mysg  y  Babiloniaid,  y  rhai  a  gredent  ac 
a  ddysgent  yr  athrawiaeth  hon.  Y  ffaith  syml  yw,  ac  nis 
gelHr  ei  hamheu,  fod  yn  well  gan  rai  ysgolheigion  letya 
cyfeiliornadau,  os  byddant  i'w  hadnabod  dan  yr  enw 
Uwchfeirniadaeth,  neu  Athroniaeth,  neu  Wyddoreg,  na 
lletya  y  gwirionedd.  Pa  anrhydedd  sydd  mewn  credu  yr 
Iiyn  a  gredir  gan  bobl  gyffredin  a  diddysg?  Pa  sylw  a 
geir  trwy  ddal  hen  gredoau  yr  oesoedd  a  fu  ?  Y  newydd 
sydd  yn  cynyrchu  poblogrwydd,  ac  yn  creu  cynwrf  yn  y 
llyn.  Os  nad  yw  Pum'  Llyfr  Moses  yn  dysgu  yr  ath- 
rawiaeth  am  y  sefyllfa  ddyfodol  mor  lafurus  ac  y  gwneir 
yn  Llyfr  y  Meirw  gan  yr  Aiphtiaid,  onid  y  ddadl  fwyaf 
naturiol  a  chryfaf,  ydyw,  fod  yr  athrawiaeth  yn  cael  ei 
chredu  mor  gyffredinol  fel  nad  oedd  angen  ei  chadarnhau. 
Yr  oedd  yr  athrawiaeth  hon  yn  cael  ei  chredu  mor  gyff- 
redinol  fel  y  cymerid  hi  yn  ganiataol,  fel  y  cymerai  Crist 
yr  athrawiaeth  am  Dduw  yn  ganiataol. 

Ond  ni  raid  i  ni  orphwys  ar  yr  ymresymiad  hwn.  Y 
mae  genym  un  cryfach  nag  ef,  sef  fod  hyd  y  nod  llyfr 
Genesis  yn  dysgu  fod  dynion  o'r  dechreuad  yn  credu  yr 
athrawiaeth  am  y  sefyllfa  ddyfodol,  fel  y  gwelir  yn  hanes 
symudiad  Enoch  i'r  nef.  "  A  rhodiodd  Enoch  gyda 
Duw;  ac  ni  welwyd  ef;  canys  Duw  a'i  cymerodd  ef  " 
(Gen.  V.  24).  Dywed  awdwr  y  Ilythyr  at  yr  Hebreaid  yn 
helaethach,  "  Trwy  ffydd  y  symudwyd  Enoch,  fel  na  welai 
farwolaeth;  ac  ni  chaed  ef,  am  ddarfod  i  Dduw  ei  symud 
ef ;  canys  cyn  ei  symud,  efe  a  gawsai  dystiolaeth  ddarfod 
iddo  ryngu  bodd  Duw  "  (Heb.  xi.  5).  Dywed  yr  Apostol 
Judas,  brawd  lago,  am  oes  Enoch:   "  Ac  Enoch  hefyd, 

y  seithfed  o  Adda,  a  brophwydodd  am  y  rhai  hyn,  gan 
ddywedyd,  Wele  y  mae  yr  Arg^lwydd  yn  dyfod  gyda 
myrddiwn  o'i  saint,  i  wneuthur  barn  yn  erbyn  pawb  " 
(Judas  i.  14,  15).  Dyma  yr  amlygiad  cyntaf  a  geir  fod 
dynion  yn  moreuddydd  y  ddynoHaeth  yn  credu  yn  y  sef- 
yllfa  ddyfodol.  Üs  trosglwyddwyd  un  dyn  o'r  byd  hwn 
i  fyd  anweledig  mewn  dull  eithriadol,  a  hyny  fel  gwobr 
am  ei  fywyd  sanctaidd,  onid  elHr  credu  fod  pob  dyn  ag 
sydd  yn  myned  trwy  borth  angau,  fel  Abel,  yn  myned 
i'r  un  byd  ?  Dichon  nad  oeddynt,  fel  y  sylwa  Prof.  Tay- 
ler  Lewis,  yn  Esboniad  Lange  ar  Genesis,  wedi  cael  gaf- 
ael  ar  y  syniad  f od  angau  yn  gwahanu  corph  ac  enaid  dyn ; 
ond  edrychant  arni  yn  hytrach  fel  sefyllfa  o  barhad  i 
ddyn  gorph  ac  enaid;  sefyllfa  ddyeithr,  mae  yn  wir,  ond 
er  hyny,  sefyllfa  wirioneddol  a  gweithredol  yn  Sheol. 
Pa  faint  bynag  o  gymysgedd  a  berthynai  i'w  syniad,  nid 
oeddynt  bytn  yn  colH  eu  gafael  ar  y  ffaith  o  barhad  didor 
dyn  trwy  angau.  Cyhuddai  Crist  y  Saduceaid  fod  eu  cyf- 
eiHornad  am  y  sefyUfa  ddyfodol  yn  gwreiddio  yn  eu  han- 
wybodaeth  am  yr  Ysgrythyrau,  ac  am  allu  Duw.  Yn  eu 
hanwybodaeth  ymdrechant  i  dori  awdurdod  yr  Ysgrythyr 
ar  yr  athrawiaeth  am  y  sefyUfa  ddyfodol;  ond  y  mae 
Crist  yn  apelio  at  yr  hyn  a  ysgrifenwyd. 

in.  Yr  ydym  yn  gweled  fod  yr  athrawìaeth  am 
Duw,  a'r  athrawiaeth  am  yr  Adgyfodiad,  yn  dal  cysyllt- 
iad  mor  agos  â'ti  gilydd  yn  mcddwl  Crist,  fel  y  mae 
yn  ỳriodoli  anwybodaeth  o'r  naill  yn  anwybodaeth  o'r 
llall.  Hyn  sydd  am  na  wyddoch  yr  Ysgrythyr  na  gallu 
Duw.  I  Grist  y  mae  y  gwirionedd  am  Dduw  a'r  gwirion- 
edd  am  yr  Adgyfodiad  yn  cydsefyll  neu  yn  cydsyrthio.  Yr 
ymresymiad  ydyw  hyn :  Y  mae  pethau  materol  a  difywyd 
yn  meddu  Creawdwr;  ond  y  mae  gan  ddynion  Dduw.  Os 
ydyw  Abraham,  Isaac,  a  Jacob  wedi  peidio  bodoli  ar  ol 

marw,  y  mae  Duw  hefyd  wedi  peidio  a  bod  yn  Dduw 
iddynt.  Ond  dywedodd  Duw  wrth  Moses,  yn  y  berth  ar 
lethr  mynydd  Horeb,  ei  fod  yn  Dduw  iddynt,  a  hyny  yn 
mhen  canoedd  o  fîynyddoedd  ar  ol  eu  claddu.  O  ganlyn- 
iad  rhaid  eu  bod,  o  ran  eu  personau,  yn  fyw  yn  rhywle. 
"  Canys  nid  yw  efe  yn  Dduw  y  rhai  meirw  ond  y  rhai 
byw."  Gan  hyny  seiHa  Crist  y  prawf  o'u  hanfarwoldeb 
a'u  hadgyfodiad  ar  eu  perthynas  â  Duw.  Nid  yw  hyn 
cbwaith  yn  golygu  anfarwoldeb  amodol  (conditional  im- 
mortality ) ;  hyny  yw,  nad  oes  neb  ond  y  cytìawnion  yn 
anfarwol ;  oblegyd  ychwanega  yr  Ysbryd  Glan  trwy  Luc, 
"  A  phawb  ydynt  ^n  fyw  iddo  ef ."  Nid  y  mae  y  Patriarch- 
iaid  yn  fyw,  ond  y  mae  pawb  yn  fyw  iddo  ef.  Sylwer, 
hefyd,  nad  yw  Crist  yn  tynu  Ihnell  o  wahaniaeth  rhwng 
yr  Adgyfodiad  ac  Anfarwoldeb.  Iddo  ef  yr  oedd  y  ffaith 
o  barhad  eu  bodolaeth  yn  sicrwydd  o'u  hadgyfodiad;  ac 
undeb  personau  â'u  gilydd — Duw  a  dyn, — yn  sail  i'w  An- 
farwoldeb.  Fel  hyn,  fel  y  sylwa  Lavater  ac  Alford, 
— Y  mae  atebiad  Crist  i'r  Saduceaid  yn  wrthdystiad  i'r 
ddamcaniaeth  esboniadol  o  sefyllfa  o  gwsg. 

IV.  Annibyniaeth  a  gwreiddioldcr  ei  ddysgeidiaeth 
am  y  scfyllfa  ddyfodol.  Er  fod  Crist  yn  cyfeirio  at  ym- 
adroddion  yr  Hen  Destament  gyda  golwg  ar  gosb  a 
gwobr,  eto  dengys  fod  tynged  tragwyddol  dynion  ýn 
troi  ar  gredu  neu  anghredu  ynddo  ef.  "  Yr  hwn  sydd  yn 
credu  ynddo  ef,  ni  ddemnir;  eithr  yr  hwn  nid  yw  yn  credu, 
a  ddamniwyd  eisioes ;  oherwydd  na  chredodd  yn  enw  unig- 
anedig  Fab  Duw  "  (lo.  iii.  14 — 18,  36).  Dyma  elfen 
newydd  yn  ei  ddysgeidiaeth  am  dynged  dyn.  Yr  elfen 
arall  newydd  ydyw,  ei  fod  yn  llefaru  am  y  nefoedd  fel 
gorphwysfa  y  saint,  tra  na  cheir  hyny  yn  yr  Hen  Desta- 
ment.  Gellir  casglu,  mae  yn  wir,  ei  bod  felly,  am  y  llef- 
erir  am  dani  fel  cartref  Duw.    Llefara  am  Gehennah,  ac 

am  y  nefoedd,  yn  y  dull  mwyaf  cadarnhaol,  fel  pe  buasai 
yn  llefaru  am  fynydd  Tabor  yr  hwn  oedd  yn  weledig  i 
breswylwyr  GaHlea.  Darlunia  ddau  ddyn  wedi  myned  i 
Hades,  y  ddau  yn  yr  un  byd  anweledig;  y  naiU  mewn 
poenau  yno  a'r  llall  yn  mynwes  Abraham,  a  gagendor 
wedi  ei  sicrhau  rhyngddynt.  Y  prif  dant  a  darewir 
ganddo  ydyw  fod  Duw  yn  rhoddi  cyfleustra  i  ddyn  yn 
y  bywyd  hwn  i  lunio  ei  dragwyddoldeb  ei  hun;  ac  felly 
symudodd  y  pwyslais  oddiar  y  gair  marw  a  rhoddodd  ef 
ar  fywyd. 

V.  Amser  yr  Adgyfodiad.  Nid  ydyw  Crist  yn 
mynegi  pa  bryd  y  cymer  le  yn  mhellach  na'i  fod  i  gy- 
meryd  lle  yn  y  dydd  diweddaf,  "  A  minau  a'i  hadgyfodaf 
ef  yn  y  dydd  diweddaf  "  (lo.  vi.  39.  44,  54).  Pa  bryd  y 
bydd  hyny,  nis  gŵyr  neb,  na'r  angyHon  sydd  yn  y  nef, 
na'r  Mab,  ond  y  Tad.  "Y  mae  yr  amseroedd  a'r  pryd- 
iau  wedi  eu  cadw  gan  y  Tad  yn  ei  feddiant  ei  hun."  Haera 
rhai  fod  yr  adgyfodiad  i  ddilyn  yn  uniongyrchol  ar  ol 
marwolaeth  y  corph.  SeiHr  y  syniad  hwn  ar  ymddiddan 
Crist  à'r  Phariseaid  ac  à'r  Saduceaid.  Yn  yr  ymresym- 
iad  a  fu  dan  sylw  dywedir  fod  y  gair  adgyfodiad  yn  golygu 
fod  y  Patriarchiaid,  nid  yn  unig  yn  fyw,  ond  eu  bod  yn 
meddu  cyrph  newyddion.  Ond  ni  raid  dyweyd  fod  y  syn- 
iad  yn  hoHol  estronol  i'r  ymresymiad.  Yr  hyn  a  sicrheir 
gan  Grist  ydyw  eu  bod  yn  meddu  bywyd  cyfamodol,  neu 
yn  ol  ei  air  dewisol,  yn  meddu  bywyd  tragwyddol,  a  bod 
hyny  yn  sicrhau  eu  hadgyfodiad. 

VI.  Deiliaid  yr  Adgyfodiad.  Onid  am  Adgyfodiad  y 
cyfìawnion  yn  unig  y  Hefara  ?  Onid  yw  ei  ddadl  â'r  Sadu- 
ceaid  yn  golygu  mai  y  rhai  sydd  mewn  perthynas  gyfam- 
odol  à  Duw  fydd  deiHaid  yr  Adgyfodiad  ?  Dyma  syniad 
Wendt.  Charles  (A  Critical  History  of  the  Doctrine  of 
the  Future  Life),  a'r  syniad  a  ddysgir  yn  Llyfr  Enoch. 

Ond  gan  fod  y  Saduceaid  yn  gwadu  pob  math  o  adgyf- 
odiad  nid  oedd  yn  angenrheidiol  i  Grist  ond  profi  o  Lyfr- 
au  Moses  y  byddai  i  ryw  rai,  y  rhai  oedd  mewn  perthynas 
gyfamodol  â  Duw  adgyfodi,  heb  gyfeirio  at  yr  Adgyfod- 
iad  Cyffredinol.  Nid  yw  y  frawddeg  "  Adgyfodiad  y 
rhai  cyfiawn  "  (Lc.  xiv.  14),  na'r  ymadrodd  "  Plant  Duw 
ydynt,  gan  eu  bod  yn  blant  yr  adgyfodiad  "  (Lc.  xx.  36), 
yn  cyfyngu  ei  ddysgeidiaeth  mai  y  cyfiawnion  yn  unig  fydd 
yn  cael  rhan  yn  yr  Adgyfodiad.  Cawn  ef  yn  tynu  llinell 
ddiamheuol  rhwng  adgyfodiad  bywyd  ac  adgyfodiad 
barn.  Dywed  fod  y  Mab  wedi  derbyn  awdurdod  i 
wneuthur  barn  hefyd,  oherwydd  ei  fod  yn  Fab  y  dyn. 
"  Canys  y  mae  yr  awr  yn  dyfod,  yn  yr  hon  y  caiff  pawb 
a'r  sydd  yn  eu  beddau  glywed  ei  leferydd  ef;  a  hwy  a 
ddeuant  allan ;  y  rhai  a  wnaethant  dda  i  adgyf odiad  bywyd ; 
ond  y  rhai  a  wnaethant  ddrwg,  i  adgyfodiad  barn  "  (lo.  v. 
27 — 29).  Y  mae  adgyfodiad  y  cyfiawnion  a'r  anghyfiawn- 
ion  yn  rhan  hanfodol  o'i  weithrediadau  fel  Pen  y  deyrnas 
gyfryngol.  Yn  y  cyfamser,  rhwng  dydd  marwolaeth  a 
dydd  y  farn,  yn  y  sefyllfa  ganol  hon,  mynega  fod  y  naill 
yn  ddedwydd  a'r  llall  mewn  poenau  (Lc.  xvi.  23;  xxiii. 
43).  Nid  ydyw  wedi  dyweyd  dim  yn  uniongyrchol  am 
natur  na  ffurf  corph  yr  adgyfodiad;  ac  nid  oes  genym 
rlff'-^l'^r  P^"^^  ^  weithio  dysgeidiaeth  Paul  am  gorph  yr  adgyfod- 
iad  i  ddysgeidiaeth  Crist.  Yr  oedd  yn  beth  hawdd  i'r 
Apostolion  ffurfio  barn  gywir  am  natur  corph  yr  adgyfod- 
iad  oddiwrth  gorph  adgyfodedig  Crist. 

VIL  Perthynas  teyrnas  nefoedd  a'r  sefyllfa  ddyfodol. 
Y  mae  y  deyrnas  yn  eangach  na  threfn  yr  Efengyl. 
Gelwir  hi  yn  dragwyddol  deyrnas  ein  Harglwydd  a'n 
Hachubwr  lesu  Grist.  "  Ond  yr  wyf  yn  dywedyd  i  chwi," 
medd  Crist,  "  y  daw  llawer  o'r  dwyrain  a'r  gorllewin  ac 
a  eisteddant  gydag  Abraham  ac  Isaac  a  Jacob  yn  nheyrnas 

nefoedd.  Ond  plant  y  deyrnas  a  deflir  i'r  tywyllwch 
eithaf,  yno  y  bydd  wylofain  a  rhingcian  danedd  "  (Mt. 
viii.  II,  12).  "  Yno  y  bydd  wylofain  a  rhingcian  danedd, 
pan  weloch  Abraham  ac  Isaac  a  Jacob,  a'r  hoU  brophwydi, 
yn  nheyrnas  nefoedd  "  (Lc.  xiii.  28).  Mynegir  yma  fod 
y  Patriarchiaid  a'r  prophwydi,  er  wedi  marw,  yn  gyfranog- 
ion  o  fywyd  teyrnas  nefoedd.  Yr  un  peth  ydyw  myned 
i'r  deyrnas  hon  a  myned  i'r  bywyd;  ac  y  mae  gwrthod 
myned  i  mewn  iddi  yn  gyfystur  a  chael  ei  daflu  i  Gehenna, 
"  lle  nad  yw  eu  pryf  hwynt  yn  marw  na'r  tân  yn  diffodd  " 
(Mc.  ix.  43,  45,  47);  "  Ond  y  rhai  cyfìawn  a  lewyrchant 
fel  yr  haul  yn  nheyrnas  eu  Tad  "  (Mt.  xiii.  24).  Yn 
nydd  y  farn  dywed  y  Barnwr  wrth  y  rhai  ar  ei  ddeheu- 
law,  "  Deuwch  chwi,  fendigedigion  fy  Nhad,  etifeddwch 
y  deyrnas  a  baratowyd  i  chwi  er  seiliad  y  byd  "  (Mt.  xxv. 
34).  Dengys  yr  ymadroddion  hyn  fod  cysylltiad  anwa- 
hanol  rhwng  y  deyrnas  a'r  sefyllfa  ddyfodol  yn  ei  gwobr 
ac  yn  ei  chosb.  O  ganlyniad,  rhoddir  y  pwysigrwydd 
mwyaf  ar  iachawdwriaeth  dynion  a  hyny  am  ddau 
reswm. 

I.  Fod  cadw  enaid  yn  bwysig  am  ei  fod  yn  rira- 
gwyddol  yn  ei  ganlyniadau.  "  Canys  pa  lesad  i  ddyn  os 
enill  yr  holl  fyd  a  cholli  ei  enaid  ei  hun  ?  neu  pa  beth  a 
rydd  dyn  yn  gyfnewid  am  ei  enaid  ?"  (Mc.  viii.  36).  Yma 
golyga  y  gair  enaid  y  dyn  ei  hun.  Arweinir  ni  ar  gyf- 
eiliorn  gan  y  Cyfieithiad  Diwygedig  pan  yn  dewis  y  gair 
bywyd  yn  lle  y  gair  enaid.  Addefwn  fod  y  gair  gwreidd- 
iol  yma — psucltê,  yn  golygu  bywyd.  a  chyfieithir  ef  felly 
mewn  rhai  manau;  ond  yma  golyga  yr  holl  ddyn;  y  dyn 
ei  hun.  Felly  yn  Luc,  "  Canys  pa  lesad  i  ddyn,  er  enill  yr 
hoU  fyd  a'i  ddifetha  ei  hun;  ncu  fod  wedi  ci  golli?" 
Meddwl  y  geiriau  yn  eu  cysylltiadau  ydyw,  fod  tynged 
tragwyddol  dyn  yn  dibynu  ar  ei  fod  yn  gwadu  ei  hun,  ac 

yn  derbyn  teyrnas  Cnst.  Dyn  sydd  yn  cael  ei  gadw  neu 
ei  golli.  Y  mae  y  gair  gwreiddiol  am  golli  yn  air  cryf, 
ac  yn  golygu  hunan-ddinystr  mewn  ystyr  foesol;  colli  ei 
hun.  ifn  ol  iaith  Crist  y  mae  dynion  yn  golledig  hyd 
nes  yr  achubir  hwy;  neu  hyd  nes  y  derbyniant  deyrnas 
nefoedd. 

2.  Mewn  undeb  â  theyrnas  nefoedd  yn  unig  y  daw  dyn 
yn  etifedd  o  fywyd  tragwyddol  (zôên  aiônion).  Ceir  y 
ddau  air  yma  yn  fynych — ddeugain  o  weithiau,  yn  eu  hun- 
deb  â'u  gilydd.  Ni  chysylltir  y  ddau  air  yma  mewn  un 
man  â  Duw,  na'r  angylion  na  Christ,  ond  â  dyn  yn  unig. 
Rhodd  i  ddyn  yw  bywyd  tragwyddol.  Golyga  fwy  na 
pharhad  bodolaeth.  Cynwysa  bob  peth  a  berthyn  i  fywyd 
o  ddedwyddwch,  o  lawenydd  a  digrifwch,  mewn  mwyn- 
had  o  holl  ffafrau  y  Duwdod  am  byth.  Dywed  lesu  Grist 
y  gwirioneddau  canlynol  am  y  bywyd  hwn : 

i.  Nid  yw  dyn  yn  naturiol  yn  ei  feddu.  "  Ni  wel 
fywyd  "  lo.  iii.  36 

2.  Trwy  gredu  yn  unig  yn  Mab  Duw  y  derbynir  ef 
(lo.  iii.  16). 

3.  Ni  ddaw  yr  hwn  sydd  yn  ei  feddu  i  farn  (lo.  v.  24). 

4.  Fod  yr  hwn  sydd  yn  credu  yn  ei  feddu  yn  awr  (lo. 
iii.  14 — 16), 

5.  Ni  chyfrgolHr  yn  dragwyddol  yr  hwn  sydd  wedi  ei 
dderbyn  (lo.  x.  28). 

6.  Yn  y  byd  hwn  yn  unig  y  gelHr  ei  dderbyn  (Mt.  xix. 
29;  Mc.  X.  17). 

Y  mae  Duwinyddiaeth  Crist  a  Bywydeg  yn  perthyn 
mor  agos  i'w  gilydd,  fel  yr  ydym  yn  meddwl  mai  yr  ochr 
uchaf,  a'r  ochr  isaf,  ar  yr  un  gwirionedd  ydynt.  Deil 
Duwinyddiaeth  a  Bywydeg  gysyhtiad  agos  â'u  gilydd  fel 
gwyddoregau.  Duw  yw  ffynoneH  y  naill  a'r  llall;  ac  y 
mae  y  naiH  a'r  HaH  yn  cyfeirio  at  ryw  egwyddor  fawr  ac 
anweledig,  yr  hon  sydd  y  tu  ol  i'w  hoH  ffuríìau.     Nid 

oes  ystyr  dduwinyddol  i  Efengyl  loan,  ond  yn  ngoleuni  y 
syniad  fod  yr  Hwn  yr  oedd  bywyd  ynddo,  bywyd  yn  ei 
fifynonell  dragwyddol,  wedi  ymddangos  yn  y  cnawd  mewn 
trefn  i  droi  sianel  newydd  i'r  bywyd  hwn  redeg  at  ddyn- 
ion — "A  minau  ydwyf  yn  rhoddi  iddynt  fywyd  tra- 
gwyddol."  Defnyddir  y  gair  DethoHad  Naturiol 
mewn  Bywydeg.  Y  mae  DethoHad  ac  EthoHad  yn  eiriau 
cyfystyr  mewn  Bywydeg.  Golygant  yr  egnion  naturiol 
sydd  yn  rhoddi  Éfurf  i  fywyd;  ond  parha  bywyd  yr  un  o 
ran  ei  natur  yn  mhob  ffurf.  Dywed  Duwinyddiaeth  na 
Iddichon  cig  a  gwaed  etifeddu  teyrnas  Dduw,  ac  nad  yw 
llygredigaeth  yn  etifeddu  anllygredigaeth.  Yn  gyntaf 
y  naturiol,  ac  wedi  hyny  yr  ysbrydol.  Mewn  bywyd  tra- 
gwyddol  cyrhaedda  Duwinyddiaeth  a  Bywydeg  goron  eu 
gogoniant.  Trwy  DdethoHad  naturiol  ymweithia  y  gre- 
adigaeth  yn  mlaen  at  ddydd  dadguddiad  meibion  Duw. 
Y  mae  Duwinyddiaeth  a  Bywydeg  yn  cydgyfarfod  yn 
Nghrist.  Dyn  yw  nod  eithaf  Bywydeg;  ac  yn  Nghrist, 
1"  Wele  y  dyn,"  a  holl  gyflawnder  bywyd  yn  preswyHo 
jynddo  ef.  Duw  yw  amcan  eithaf  Duwinyddiaeth;  ac  yn 
Nghrist,  wele  "  Duw  a  ymddangosodd  yn  y  cnawd." 

VIII.  Tragwyddoldeb  ac  Anfarwoldeb.  Ni  cheir  y 
gair  anfarwoldeb  (athanasia)  yn  yr  Efengylau.  Paul  yn 
unig  sydd  yn  defnyddio  y  gair,  a  hyny  chwe  gwaith. 
CysyHtir  ef  unwaith  â  Duw,  unwaith  â  Christ,  unwaith  â 
threfn  yr  Efengyl,  a  dwy  waith  â  chorph  yr  adgyfodiad. 

INid  yw  y  gair  anfarwoldeb.  gair  mawr  duwinyddiaeth 
ac  athroniaeth,  yn  golygu  dim  mwy  na  pharhad  bodolaeth. 
Ond  yn  y  Beibl  golyga,  fel  y  gair  bywyd  tragwyddol, 
fodolaeth  ddedwydd.  Oherwydd  hyn  haera  rhai  nad 
ydy w  y  Beibl  yn  dysgu  f od  yr  annuwiol  yn  anfarwol ;  ond 
yn  hytrach  ei  fod  yn  dysgu  y  bydd  iddynt  gael  eu  di- 
ddymu  yn  dragwyddol.  Dysgai  Plato  fod  yr  enaid  o  ran 
ei  gyfansoddiad  yn  anfarwol  ac  yn  anninistriol,  a  mynega 

fod  Socrates  yn  dysgu  yr  un  syniad.  Dysgai  y  syniad 
fod  y  colledigion  yn  anfarwol,  a  llefarai  am  danynt  fel 
melldith  ac  nid  bendith.  Er  na  cheir  y  gair  hwn  yn  y 
Testament  Newydd  yn  nglyn  a  sefyllfa  ddyfodol  yr  an- 
nuwiol,  eto  yr  ydym  yn  gweled  fod  duwinyddion  boreuaf 
yr  Eglwys  Gristionogol  yn  ei  ddefnyddio  yn  yr  un  ystyr 
a  Plato.  Dahai  Athenagoras,  athronydd  o  Athen,  yr 
hwn  a  ddychwelwyd  at  Gristionogaeth  yn  y  flwyddyn  i8o, 
"  fod  Duw  wedi  creu  dyn  yn  anfarwol  gorph  ac  enaid." 
Yr  un  modd  TertulHan,  "  GelHr  gwybod  rhyw  bethau 
trwy  natur,"  meddai,  "  er  engraiíît,  deHr  gan  lawer  an- 
farwoldeb  yr  enaid;  ac  y  mae  pawb  yn  meddu  gwybod- 
aeth  am  Dduw.  Mi  a  ddefnyddiaf,  gan  hyny,  syniad 
Plato,  fod  pob  enaid  yn  anfarwol."  "  Perthyn  i  ffydd 
gref  ddyweyd  gyda  Plato,  fod  yr  enaid  yn  syml,  hyny  yw, 
'yn  sylwedd  unffurf."  Ond  pan  yn  cydnabod  fod  yr  enaid 
wedi  colH  ei  ddechreuad  gan  anadl  Duw,  y  mae  yn  canlyn 
ein  bod  yn  priodoH  iddo  ddechreuad.  Ond  gwrthodai 
Plato  hyn,  a  Hefarai  am  dano  fel  peth  heb  ei  eni  na'i 
wneyd." 

Y  mae  y  gair  Hebraeg  am  dragwyddoldeb — olam,  yn 
golygu  yn  ddieithriad  barhad  diddiwedd,  pa  un  bynag  a 
edrychir  yn  mlaen  neu  yn  ol.  Yn  fanwl,  nid  oes  ond  un 
tragwyddoldeb,  un  parhad  diderfyn.  Y  pwynt  mewn 
amser  o  ba  un  yr  edrychir  arno  sydd  yn  ei  ranu.  Yr  un 
ydyw  ystyr  y  gair  Groeg  am  dragwyddoldeb — aiân,  yr 
hwn  a  geir  mor  fynych  yn  y  Testament  Newydd.  Os 
mai  ystyr  y  ddau  air — olam  ac  aiôn  ydyw  tragwyddoldeb, 
neu  barhad  diddiwedd,  a  ydynt  yn  golygu  rhywbeth  Hai  na 
hyn  pan  y  cysylltir  y  gair  "  bywyd  "  â  hwy,  neu  pan  y 
cysyHtir  y  geiriau  "  dinystr,"  "  damnedigaeth,"  "  tân  ani- 
ffodadwy  "  ?  Cynwysa  y  geiriau  "  bywyd  tragwyddol," 
"  pechod  tragwyddol,"  neu  "  gosbedigaeth  tragwydd- 
ol,"  y  syniad  o  barhad  diderfyn  naill  ai  mewn  gwobr 

neu  mewn  cosb.  Nis  gellir  dal  y  syniad  o  ddifodiad  tra- 
gwyddol  yn  Gehenna,  heb  ddal  hefyd  ddifodiad  y  bywyd 
tragwyddol  yn  y  nef.  Ein  hamcan  yn  manylu  fel  hyn  ar 
ystyr  geiriau  Crist  ydyw  am  ein  bod  yn  gweled  llyfrau, 
ac  erthyglau  yn  cael  eu  cyhoeddi  yn  bresenol  ar  anfarw- 
oldeb  yr  enaid,  yn  y  rhai  y  proffesir  derbyn  dysgeidiaeth 
Crist,  eto  ar  yr  un  pryd  yn  haeru  nad  yw  y  syniad  am  y 
séfyllfa  ddyfodol  yn  ddim  ond  maes  damcanion;  nad  oes 
genym  sicrwydd  am  barhad  bodolaeth  dyn  tu  draw  i 
angau.  Troir  at  wyddoreg  ac  at  athroniaeth  er  cadarn- 
hau  y  syniad  hwn.  Gadawer  i  ni  gymeryd  trem  frysiog 
i  edrych  pa  beth  sydd  gan  wyddoreg  ac  athroniaeth  i'w 
ddyweyd  ar  dragwyddol  barhad  dyn. 

I.  y  ddadl  wyddoregol,  neii  sail  anianyddol  anfarwol- 
deb.  Mewn  ystyr  fanwl  nid  ydyw  y  pwnc  o  anfarwoldeb 
yr  enaid  o  fewn  terfynau  gwyddoreg  anianyddol,  mwy 
nag  y  mae  gwirioneddau  eraill  o  fewn  ei  therfynau  pri- 
odol,  megys  y  gwirionedd  am  Dduw,  am  yr  enaid,  am  y 
teimladau,  am  brydferthwch,  am  y  da  a'r  drwg.  Byddai 
mor  resymol  ceisio  pwyso  eneidiau  dynion  ar  ol  iddynt 
farw,  neu  fesur  gwres  y  serch  â  hinfesurydd,  neu  geisio 
profì  trwy  brofìon  fferyllol  fod  yr  enaid  yn  sylwedd  an- 
rhanadwy  ac  anninistriol.  Nid  yw  y  pwnc  hwn  o  fewn 
terfynau  mater;  ond  yr  ysbrydol.  Ond  nid  yw  g^ydd- 
oreg  anianyddol  ond  un  gangen,  oblegyd  y  mae  ei  maes 
hi  yn  cynwys  pob  cangen  o  wybodaeth  gyfundraethol. 
Am  hyny  y  mae  gwyddoreg  uwchanianol  mor  gywir  a 
gwyddoreg  anianol,  am  fod  yr  hyn  a  feddyliwn  ac  a 
deimlwn  yn  bod  mor  wirioneddol  a'r  hyn  a  brofìr  ac  a 
ganfyddir  trwy  y  synwyrau ;  ffeithiau  y  profìad  mor  gywir 
ac  arddangosion  naturiol.  Nis  gall  gwyddoreg  natur- 
iol  brofi  na  gwrthbrofi  anfarwoldeb  yr  enaid.  Yr  un 
pryd,  nis  gwyddom  pa  fodd  y  gall  y  gwyddonydd  wrthod 
y  .syniad  o  anfarwoldeb  yr  enaid  tra  yn  dadleu  parhad  pob 

gronyn  o  fater  a  phob  egni  yn  y  greadigaeth.  Os  mýn  y 
gwyddonydd  ddadleu  dros  y  ddamcaniaeth  nad  yw  swn 
byth  yn  diflanu,  ond  ei  fod  yn  teithio  trwy  y  gwagter  an- 
fesurol,  a  bod  ei  donau  anweledig  yn  golchi  gwynebau 
hoU  fydoedd  y  greadigaeth,  pa  fodd  y  gall  wrthod  y  syn- 
iad,  ynte,  nad  yw  dylanwad  moesol  bywyd  dyn  yn  dra- 
gwyddol  ?  Os  yw  parhad  yn  un  o  ddeddfau  mawrion  y 
greadigaeth  (The  Law  of  Continuity)  onid  all  fod  deddf 
hefyd  yn  y  byd  moesol  yr  hon  sydd  yn  gwobrwyo  ac  yn 
cosbi  am  anufudd-dod.  Fel  hyn,  saif  yr  athrawiaeth  am 
anfarwoldeb  yr  enaid  ar  yr  un  tir  i  wyddoreg  a'r  syniad 
am  fodolaeth  swn  a'i  barhad;  a'r  syniad  am  fodolaeth 
ether,  yr  hwn  sydd  yn  llenwi  yn  ngwagter  y  greadigaeth; 
ac  a'r  syniad  fod  egnion  y  greadigaeth  yn  aninystriol. 
Os  ydyw  yr  egni  sydd  yn  rhoddi  fîurf  i  bob  peth,  yr  hwn 
sydd  yn  symud  ac  yn  llywodraethu  pob  peth,  yn  aninystr- 
iol,  rhaid  fod  yr  enaid  hefyd  yn  aninystriol.  Dyma 
nerth  eithaf  y  ddadl  hon  dros  anfarwoldeb  yr  enaid  ar 
dir  gwyddoreg.  Eto  yr  ydym  yn  gweled  fod  meddyl- 
wyr  fel  Lotze,  y  Proff.  Wilham  James,  a'r  Proff.  James 
Ward,  yn  dadleu  dros  yr  athrawiaeth  hon,  nid  oddiar 
brawfion  athronyddol,  ond  ar  dir  gwyddoreg,  sef  am  bar- 
had  mater  ac  egnion  patur,  ac  ar  sail  y  syniad  am  fawredd 
dyn.  Nid  oes  gan  wyddoreg  yn  gyfreithlon  ddim  i'w 
ddyweyd  yn  erbyn  y  syniad  o  dragwyddol  barhad  dyn. 

2.  y  ddadl  ar  dir  athroniaeth.  Un  rheswm  a  ddygir 
yn  mlaen  gan  athroniaeth  ydyw  cyffredinolrwydd  y  gred- 
iniaeth  am  anfarwoldeb.  Ond  yr  hyn  a  garem  sylwi  arno 
yma  ydyw  y  ddau  awgrym  sydd  yn  codi  ar  y  mater  hwn  o 
dir  Eneideg.  Y  cwestiwn  ydyw  hyn  :  A  ellir  trwy  astudio 
ar  Eneideg  gyrhaedd  gwybodaeth  am  natur  dyn?  A 
jydyw  yn  meddu  gallu  ysbrydol,  rhyw  fath  o  egni  ysbrydol 
jag  sydd  yn  parhau  ar  ol  marwolaeth  y  corph  ?  Neu  mewn 
geiriau  eraill,  a  oes  genym  sail  anianyddol  dros  gredu 

mewn  anfarwoldeb.  Wrth  ofyn  y  cwestiwn  yn  y  dull  hwn 
yr  ydym  yn  rhwym  o'i  ateb  yn  yr  un  dull  ag  yr  ydym  yn 
profi  bodolaeth  deddf  disgyrchiad  neu  amrywiad  rliyw- 
ogaethau.  Hyny  yw,  rhaid  i  ni  yn  gyntaf  fíurfio  tyb- 
iaeth,  ac  wedi  hyny  ceisio  profi  ei  gwirionedd  trwy 
brawfion.  Ni  raid  i  ni  ofni  y  Uinell  yma  o  ymchwiHad. 
Dichon  na  bydd  mor  gHr  a  phenderfynol  ar  y  cwestiwn 
o  anfarwoldeb  yr  enaid  ac  y  buasai  ddymunol.  Ond  y 
mae  yn  tori  nerth  pob  dadl  yn  ei  erbyn.  Er  mwyn 
gweled  cyfeiriad  yr  ymresymiad  hwn  gadawer  i  ni  sefyll 
ar  y  rhiniog  a  gofyn,  A  elhr  profi  fod  y  fath  beth  yn  bod 
ac  enaid  ?  Addefir  dau  beth  ar  unwaith,  nad  oes  neb  yn 
eu  amheu,  hyd  y  gwyddom,  sef  fod  gan  ddyn  ymwybydd- 
iaeth  a  meddwl.  O  ba  le  y  derbyniodd  y  rhai  hyn  ?  Ateb- 
iad  y  Materolwr  yw  mai  yr  ymenydd  sydd  yn  cynyrchu  y 
naill  a'r  llall.  Pa  beth  yw  yr  ymenydd?  Dim  ond  gron- 
ynau  o  fater.  A  phan  y  bydd  dyn  farw  diflana  ei  ymwy- 
byddiaeth  a'i  allu  i  feddwl.  Y  mae  hon  yn  ffordd  rwydd 
i  ddyfod  dros  yr  anhawster;  ond  y  mae  yn  rhy  arwynebol. 
Nis  gall  yr  'ymenydd  fel  gronynau  materol  gynyrchu  ym- 
i.wybyddiaeth  mwy  nag  y  gall  yr  un  swm  o  dywod  wneyd 
jhyn.  Y  cwestiwn  ag  yr  ydym  yn  chwiHo  am  atebiad 
!iddo  ydyw  hwn :  Pa  beth  ydyw  yr  egni  sydd  yn  symud, 
yn  trefnu  gronynau  yr  ymenydd  mewn  cyfartaledd  a 
pherthynas  briodol  a'u  gilydd,  fel  ag  i  gynyrchu  ymwy- 
byddiaeth  a  meddwl  ?  Neu  pa  beth  yw  y  gallu  sydd  yn 
preswyHo  yn  anweledig  yn  yr  ymenydd,  ac  sydd  yn  am- 
lygu  ei  hun  mewn  mynegiadau  meddyHol,  fel  y  mae 
trydaniaeth  anweledig  yn  preswyHo  yn  y  wifren,  ac 
ar  brydiau  yn  amlygu  ei  bresenoldeb  mewn  gwreichion  a 
fflamau  disglaer?  Nid  oes  amheuaeth  am  fodolaeth  y 
gallu  hwn.  Er  i  ddarn  o'r  ymenydd  gael  ei  barlysu  gan 
ddyrnod  ar  y  pen,  y  mae  hwn  eto  yn  gaUu  meddwl  â'r 
darn  arall,  ac  yn  ymwybodol  o'i  fodolaeth  er  i  ddyn  goHi 
V 

ei  gof.  Dyma,  yn  fyr,  yr  enaid,  yr  hwn  sydd  yn  meddu 
bodolaeth  annibynol  ar  y  corph  a  gwahaniaethol.  Ond 
nid  yw  hyn  eto  ond  rhagymadrodd  i'r  ymresymiad  am  ei 

lanfarwoldeb.  Nid  yw  hyn  yn  profi  ei  barhad  trwy  angau. 
Gadawer  i  ni  gymeryd  yr  awgrym  arall  sydd  yn  codi  o 
dir  Eneideg. 

3.  Trwy  ymchwiliadau  cymdcithas  o  athronwyr  a 
gzvyddorcgwyr*  mynegir  fod  ysbrydoedd  dynion,  nid  yn 
nnig  yn  bod  ar  ol  marw,  ond  yn  gallu  dangos  eu  hunain 
i'r  byw.  Nid  ydym  yn  awr  yn  sefyll  ar  y  rhiniog,  ond 
yr  ydym  wedi  myned  i  mewn  i'r  deml,  ac  i  ganol  ar- 
ddangosion  sydd  yn  brawfion  o  fodolaeth  yr  enaid  y  tu 
hwnt  i  angau,  ac  i  fyd  anweledig,  ond  llawn  o  breswyl- 
wyr.  Y  mae  y  gymdeithas  hon  wedi  ymgymeryd  ag 
archwiHo  i'r  hanes  am  ymddangosiadau  ysbrydion,  claer- 
weliad  (clairvoyance),  mesmeriaeth,  a  phethau  cyíîelyb; 
ac  y  maent  wedi  cyhoeddi,  o  dro  i  dro,  luaws  o  lyfrau  yn 
cynwys  fîrwyth  eu  hymchwiHad.  Nis  gahwn  wneyd  yn 
weU  na  difynu  yr  hyn  a  ddywed  rhai  o  honynt  ar  y  pwnc 
o  Anfarwoldeb  yr  Enaid, 

Amser  yn  ol,  gofynwyd  y  cwestiwn  canlynol  gan  wr 
pwysig  oedd  wedi  claddu  ei  frawd,  i  nifer  o  aelodau  y 
gymdeithas  uchod,  Pa  beth  yw  y  prawf  cryfaf  a'r  rheswm 
goreu  dros  y  grediniaeth  o  barhad  yr  enaid  ar  ol  marw  ? 
Atebir  ef  gan  Syr  OHver  Lodge,  Hywydd  y  gymdeithas 
Seisnig,  fel  y  canlyn :  "  Os  oes  rhyw  un  yn  gofalu  beth 
yw  fy  syniad  ac  argyhoeddiad  fy  meddwl,  fel  gwyddon- 
ydd,  ar  ol  ugain  mlynedd  o  ymchwiHad  i'r  cwestiwn,  yr 
wyf  yn  foddlawn  i  ateb  yn  rhydd.  Yn  gyntaf,  i  bob  am- 
can  personol  yr  wyf  yn  argyhoeddedig  o  barhad  bodol- 
aeth  dyn  tu  hwnt  i  angau,  er  nad  aUaf  gadarnhau  fy 
nghrediniaeth  mewn  duH  Hawn  a  chyflawn,  eto  y  mae  y 

Igrediniaeth  wedi  ei  chynyrchu  yn  fy  meddwl  trwy  brawf- 
ion  gwyddoregol."     "  Ceir  y  prawf  cryfaf  yn  bresenol," 

•  Psychical  Research  Society, 

medd  CamiUe  Flammarion,  llywydd  Cymdeithas  Seryddol 
Ffrainc,  "  trwy  ymchwiliadau  eneidegol  ac  ysbrydegol  o 
barhad  bodolaeth  yr  enaid  a'r  ol  iddo  adael  y  corph. 
Dangosir  yn  mhellach  trwy  brawfion  uniongyrchol  ac  mor 
sicr  fod  yr  enaid  yn  anfarwol."  Gallesid  ychwanegu  pen- 
nod  o  ddyfyniadau  tebyg. 

4.  V  ddadl  grefyddol  dros  anfanuoldeb.  Yr  ydym 
yn  canfod  fod  priodoliaethau  Duw,  ei  ddoethineb,  ei  allu, 
ei  gyfiawnder,  ei  sancteiddrwydd  a'i  ddaioni  yn  wystl  o 
anfarwoldeb.  Os  yw  Duw  yn  bod  y  mae  yn  berffaith; 
os  yw  yn  berfîaith  y  mae  yn  ddoeth,  yn  hollalluog  a  chyf- 
iawn;  ac  os  yw  yn  holloHuog,  cyfiawn  a  da,  y  mae  yr 
enaid  yn  anfarwol.  Rhaíd  i'r  hwn  sydd  yn  credu  yn  Nuw 
gredu  hefyd  yn  mharhad  dyn  tu  hwnt  i  angau.  Heb  y 
ffydd  hon  nid  yw  y  byd  arall  mewn  bod  i  ni.  Pan  yn 
newid  dau  fyd  gall  y  syniad  fod  Creawdwr  y  greadigaeth 
yn  un  da  fod  yn  sail  cysur;  ond  y  mae  genym  dystiol- 
aeth  Mab  Duw  ei  hun  ar  hyn,  a  thystiolaeth  ysgrifenwyr 
y  Beibl.  Y  peth  sydd  yn  bwysig  i  ddyn  ydyw  cymeryd 
gafael  ar  y  bywyd  tragwyddol,  yr  hwn  sydd  yn  chwanegu 
dedwyddwch,  llawenydd  a  rhyddid  at  ei  anfarwoldeb. 
Paham  nad  elh'r  edrych  ar  y  pwnc  o  anfarwoldeb  yr  enaid 
mewn  ystyr  eang,  hyny  yw,  trwy  gymeryd  tystiolaeth 
gwyddoreg,  athroniaeth,  ysbrydegiaeth,  a  thystiolaeth  y 
Beibl  fel  cangenau  o'r  un  dystiolaeth.  Os  ydyw  dyn  yn 
dyheu  am  anfarwoldeb  yn  mhob  oes,  yn  ol  dadl  athron- 
iaeth,  os  nad  yw  egnion  natur  byth  yn  diflanu;  os  yw 
deddf  parhad  yn  uno  deddfau  amlycaf  y  greadigaeth;  os 
ydyw  ymchwih'adau  dynion  o  ymddiried  yn  tystiolaethu, 
fel  ffrwyth  eu  hymchwiHad  am  flynyddoedd,  fod  ysbrydion 
dynion  yn  ymddangos  i'r  byw,  yna  dylem  edrych  arnynt 
fel  cangenau  o'r  un  dystiolaeth,  y  rhai  sydd  yn  cyd-dyst- 
iolaethau  a  Mab  Duw  fod  dyn  i  barhau  byth  mewn  çwae 
neu  wynfyd. 


PENNOD    XVI. 

DYSGEIDIAETH    CRIST    AM     GOSBEDIGAETH 
DRAGWYDDOL. 

Cynwysa  yr  athrawiaeth  am  gosb  pechod  (Divine  Pen- 
ology)  y  rhan  hono  o  dduwinyddiaeth  ag  sydd  yn  trafod 
y  pwnc  o  ddeddf  a  chosb.  Nid  yw  hyn  yn  golygu  fod 
duwinyddiaeth  <yn  gyfundrefn  gosbawl,  neu  fod  lawn 
Crist  yn  ddim  ond  math  o  foddlonrwydd  cyfreithiol, 
mewn  trefn  i  sicrhau  dihangfa  rhag  cosb  i  droseddwyr  y 
gyfraith.  Yn  hytrach  golyga  fod  cosb  am  droseddu 
deddf  yn  rhedeg  fel  elfen  anocheladwy,  ac  angenrheidiol, 
trwy  yr  holl  gyfundrefn,  ac  yn  un  o'i  hegwyddorion  syl- 
faenol.  Nis  gallwn  ffurfio  un  math  o  syniad  am  lywodr- 
aeth  foesol  ar  wahan  i'r  egwyddor  hon,  nac  am  ddiben 
lawn  y  Groes.  O  ganlyniad,  dadguddir  hi  nid  yn  unig 
yn  y  Beibl,  ond  mewn  natur,  rhaghmiaeth,  yn  yr  ymwy- 
byddiaeth  dynol,  ac  yn  natur  pethau,  fel  y  mae  yn  bro- 
phwydoliaeth  anffaeledig  o'r  "  farn  a  fydd,"  ac  o'r  gosb- 
edigaeth  dragwyddol.  Saif  yr  athrawiaeth  hon  mewn 
cysylltiad  agos  â'r  athrawiaefh  am  farwolaeth  ddirprwyol 
Crist.  Os  ydyw  pechod  yn  ddrwg  tragwyddol  yn  ei  gan- 
lyniadau,  nis  gallai  dim  llai  nag  lawn  anfeidrol  waredu 
dyn  pechadurus;  ac  os  ydyw  euogrwydd  yn  galw  am 
gosb  diddiwedd  rhaid  fod  maddeuant  yn  galw  am  lawn 
anfeidrol. 

Ond  y  mae  yr  athrawiaeth  hon  yn  un  uniawngred,  ac 
yn  cael  ei  dysgu  yn  nuwinyddiaeth  yr  Eglwys  o'r  dech- 
reuad.     Ac  y  mae  y  ffaith  hanesyddol  hon  ynddi  ei  hun 

yn  ddigon  o  reswm  paham  y  mae  rhai  yn  ei  gwrthod  yn 
y  dyddiau  hyn.     Yr  ydym  yn  gweled  fod  rhai  awdwyr  yn 
yr  oes  hon  yn  gallu  amheu  pob  peth,  pa  faint  bynag  fydd 
nerth  yr  awdurdod  o'i  blaid,  ond  eu  hanffaeledigrwydd  eu 
hunain.      Cydnabyddai  yr  amheuwr,    David   Hume,    fod 
George    Campbell    wedi    gwrthbroíì    ei   ymresymiad    yn 
erbyn  gwyrthiau;   ond  beth   waeth.   parhaodd   Hume    i 
anghredu  yn  mhosibilrwydd  gwyrth;  oblegyd  buasai  addef 
ei    phosiblrwydd    yn    ddinystr    i'w    holl    gyfundrefn    an- 
fiEyddol.     Nis  gallasai  Huxley  gredu  dysgeidiaeth  y  Beibl 
am  darddiad  bywyd;  ond  gallai  gredu  ei  fod  wedi  tarddu 
o  for-laid  a  alwai  yn  Bathybius.       Ac  yr  oedd  Straus, 
Hackel,  a'r  holl  amheuwyr,  yn  gorfoleddu  pan  y  dargan- 
fyddwyd  y  Bathybius  hwn — cenedlydd  bywyd  y  greadig- 
aeth !    Ond  pan  y  gosodwyd  ef  o  dan  brawf ,  Och !  y  fath 
siomedigaeth.     Methodd  a  phasio  yr  arhoHad;  a  phrof- 
wyd  nad  oedd  ynddo  yr  arwydd  leiaf  o  fywyd.     Ni  fynai 
Carl  Vogt  gredu  y  syniad  am  ymwybyddiaeth  gyffredinol 
dyn,  a'i  fod  yn  gweithredu  fel  bôd  rhydd  trwy  benderfyn- 
iadau  ei  ewyllys;  ond  gallai  gredu  peth  mor  anhawdd  a 
bod   gronynau  yr  ymenydd  yn  cynyrchu   meddwl   fel  y 
mae  yr  afu  yn  cynyrchu  y  bile ;  pechod  a  throseddau  yn 
ddim  ond  canlyniad  yn  unig  o  ddiffyg  dygiad  i  fyny  pri- 
odol,  ac  nad  oes  un  math  o  gyfrifoldeb.      Nis    gallasai 
Herbert  Spencer  gredu  tystiolaeth  y  Beibl  fod  Duw  wedi 
creu  dyn  ar  ei  lun  a'i  ddelw  ei  hun ;  ond  gallai  gredu  fod 
egnion  naturiol  rywfodd  wedi  ei  ddwyn  i  fod.     Ac  er  fod 
y  syniad  o  gosbedigaeth  dragwyddol  yn  cael  ei  chredu 
a'i  dysgu  yn  mhob  oes,  ac  yn  mhob  gwlad.  fel  y  cawn 
weled,  eto  ni  fyn  Iluaws  ei  derbyn  na'i  chredu.     I  ddyn 
annuwiol  y  mae  yn  athrawiaeth  ofnadwy  i'w  chredu. 

Nid  y  Beibl  yn  unig  sydd  yn  dysgu  yr  athrawiaeth 
hon.      Dysgid  a  chredid  hi  cyn  bod  un  rhan  o  hono  wedi 


204  DUWINYDDIAETH  CRIST  A  BEIRNIADAETH. 

ei  ysgrifenu,  ac  mewn  gwledydd  ac  yn  mysg  cenedloedd, 
nad  oedd  y  Beibl  yn  adnabyddus  iddynt.  Pe  dileid  y 
Beibl,  a  phe  diffoddid  ei  oleuni  a'i  ddylanwad  ar  y  byd 
parhai  yr  athrawiaeth  hon  i  ysgwyd  ei  theyrnwialen  dros 
gydwybodau  dynion  tra  y  parha  eu  natur  yr  hyn  ydyw 
fel  bodau  moesol.  Llais  Duw  ydyw  yn  ymwybyddiaeth 
dyn.  Nid  oes  llwyth,  iaith  na  chenedl,  barbariaid  na 
Christionogion,  yn  dal  y  syniad  nad  yw  dyn  yn  gyfrifol 
am  bechodau  gwirfoddol  a  phersonol;  ac  fel  troseddwr 
ei  fod  yn  rhwym  i  gosb.  Dyma  lais  cyffredinol  y  ddyn- 
oliaeth;  ac  onid  llais  Duw  ydyw?  Methwyd  a  phrofì  yn 
y  ganrif  ddiweddaf,  trwy  yr  ymchwiHadau  manylaf,  fod 
llwyth,  na  chenedl,  wedi  bod  ar  y  ddaear,  nac  yn  bod,  yn 
hollol  amddifad  o  syniad  am  Dduw,  am  gyfrifoldeb,  a 
chosb  am  bechod.  GelHr  crynhoi  ffrwyth  eu  ymchwiHad 
i  hyn  yn  yr  oes  hon  yn  iaith  Plutarch,  disgybl  i  Plato : 
"  Ni  bu  erioed  wlad  o  atheistiaid.  Pe  y  crwydrech  chwi 
dros  y  ddaear,  gallech  weled  dinasoedd  heb  ragfuriau,  heb 
frenin,  heb  fathdy  ac  heb  chwareule,  ond  ni  allech  byth 
weled  dinas  heb  Dduw,  heb  weddi,  heb  oracl,  heb  aberth. 
Cynt  y  saif  dinas  heb  sylfeini  na  gwlad  heb  grediniaeth  yn 
y  duwiau.  Dyma  rwymyn  cymdeithas  a  cholofn  pob 
deddfwrfa."*  Neu,  os  myner,  dyma  dystiolaeth  ddiwedd- 
arach,  a  hyny  gan  ymchwilydd  proíìadol  am  fîynydd- 
oedd  lawer:  "  Y  mae  yr  athrawiaeth  am  gyflwr  gwreidd- 
iol  perffaith  dyn,  a'i  ddirywiad  moesol,  i'w  chael  yn 
mhedair  oes  y  byd,  ac  yn  un  o  brif  athrawiaethau  y  pagan- 
iaid.  Yr  ydym  yn  ei  chael  yn  mysg  y  Cheineaid,  yr 
Aiphtiaid,  yr  Hindwaid.  y  Brahaminiaid,  yr  Arabiaid,  yr 
Asyriaid,  y  Perufìaid  a'r  Groegiaid.  Gellid  difynu  o'r 
ysgrifenwyr  enwocaf  i  gadarnhau  y  gwirionedd  hwn.t    Yn 

*  History  of  the  Apostolic  Church,  p.   140. 

t  Genesis  and  Science,  by  J.  M.  Arnold,  cbap.  iv. 

ol  tystiolaeth  rhai  gwyddonwyr,  yn  hytrach  na  bod  y  pen- 
goglau  hynaf  y  gwyddis  am  danynt,  megis  Engis  a'r 
Neanderthal,  yn  llai  na  phenglogau  dynion  yn  awr, 
addefir  eu  bod  yn  hytrach  yn  fwy,  yr  hyn  sydd  yn  aw- 
grymu  i'r  hynafiaethydd  mai  sefyllfa  foreuaf  dyn  ydoedd 
yr  oreu,  a'i  fod  wedi  dirywio.*  Yn  hytrach  na  chredu 
fod  y  dyn  presenol  wedi  tarddu  o'r  dyn  anwaraidd,  a'r 
anwaraidd  o'r  anifail,  addefir  gan  ysgolheigion  fod  y 
cofnodion  mor  bell  ac  y  gelHr  eu  dilyn,  tystiolaeth  ddi- 
amheuol  yr  ieithoedd  henaf,  yn  profi  fod  syniadau  bor- 
euaf  dyn  am  Dduw,  am  grefydd,  am  rwymedigaeth  foesol, 
am  wobr  a  chosb,  yn  fwy  syml  a  phur.  Yn  ol  y  cofnod- 
ion  a  gloddiwyd  o  weddilHon  hen  ddinasoedd  Dwyreiniol 
yn  y  blynyddoedd  diweddaf,  y  mae  yn  amlwg  fod  y.* 
Acadianiaid,  y  Caldeaid,  y  Pheoniceaid,  y  Babiloniaid  a'r 
hen  Aiphtiaid.  yn  meddu  syniad  am  euogrwydd,  am  gosb- 
edigaeth  yn  y  sefyllfa  ddyfodol.  Y  mae  y  syniad  o  attal- 
iad  wedi  ei  gydwau  â  hanes  pob  cenedl  o  ddechreuad  y 
byd  hyd  yr  awr  hon.f  Oddiwrth  y  tystiolaethau  uchod 
yr  ydym  yn  gweled  mai  nid  y  Beibl  yn  unig  sydd  yn  dysgu 
yr  athrawiaeth  o  gosbedigaeth  dragwyddol,  ond  ei  bod 
mor  hen  a'r  ddynoliaeth. 

Crynhoir  gan  awdwr  "  Tlie  Doom  Etcrnal  "  ffrwyth 
ei  ymchwiliad  i'r  athrawiaeth  hon  yn  yr  ymadroddion 
canlynol:  "  Yr  ydym  wedi  chwilio  yr  Ysgrythyrau  yn  yr 
ieithoedd  gwreiddiol:  yr  ydym  wedi  gwrando  ar  eiriau  y 
Dysgawdwr  dwyfol  ei  hun,  ac  wedi  pwyso  nerth  eu  hym- 

•  The  Meeting  place  of  Geology  and  History,  by  J.  W.  Dawson, 
Ll.D.,  F.R.S.,  p.  61—66. 

t  Gwel  yn  helaeth  ar  hyn  gan  Dr.  W.  C.  Dandy,  The  Philosophy 
of  Mystery,  p.  192;  Monier  Williams,  Indian  Wisdom,  p.  66 — 69; 
Dr.  Bridge,  The  Book  of  the  Dead ;  Wiedemann,  The  Egyptian 
Doctrine  of  Immortality;  Plato,  The  Terrible  Yision  of  Punishment 
of  Sin  in  tbe  Republic,  p.  6,  13. 

adroddion,  ac  wedi  galw  ar  awdurdodau  beirniadol — geir- 
iaduron  ac  ieithyddwyr,  i'n  cynorthwyo;  yr  ydym  wedi  di- 
f)mu  y  cyffesiadau  a  gyflwynwyd  i'r  ymerawdwyr  Rhuf- 
einig;  yr  ydym  wedi  galw  i  sylw  gredoau,  y  cynghorau 
cyffredinol  hyny  y  rhai  sydd  eto  yn  awdurdod  gyffredinol, 
ac  yn  golofnau  ardderchog  y  Cristionogion  Cyntefìg;  yr 
ydym  wedi  archwiHo  credoau  neillduol  y  Diwygiad  (Pro- 
testanaidd,  Rhufeinig  a  Dwyreiniol) ;  yr  ydym  yn  cyf- 
Iwyno  credoau  y  canghenau  amrywiol  o'r  byd  Cristionog- 
ol  presenol;  yr  ydym  wedi  archwilio  y  goleuni  a  deflir  gan 
Reswm  a  Chrefydd  Naturiol  ar  y  cwestiwn,  ac  y  mae  yr 
oll  yn  un,  ac  yn  cyd-dystiolaethu  fod  Cosbedigaeth  Ddy- 
fodol  yn  athrawiaeth  hanfodol  y  Beibl,  ac  yn  bwnc  a 
ddelir  yn  gyffredinol  ac  a  gyffesir  gan  yr  Eglwys  Efengyl- 
aidd,  ac  yn  erthygl  sylfaenol  yn  y  Ffydd  Gristionogol."* 
Ond  y  cwestiwn  ag  yr  ydym  yn  neshau  ato  trwy  y  sylw- 
adau  blaenorol  ydyw,  Beth  yw  dysgeidiaeth  Crist  ar  yr 
athrawiaeth  bwysig  hon?  Yr  ydym  yn  gweled  fod  prif 
ddynion  yr  Undodiaid,  y  Cyffredinolwyr  (Universalists), 
ac  hyd  y  nod  Amheuwyr,  yn  addef  fod  Crist  yn  dysgu  yr 
athrawiaeth  am  gosbedigaeth  dragwyddol.  "  I  mi,"  medd 
Theodore  Parker,  "  y  mae  yn  beth  hollol  ddiamheuol  fod 
Crist  yn  dysgu  yr  athrawiaeth  o  dragwyddol  gosb,  os 
ydyw  yr  Efengylau — y  tri  cyntaf  a  feddyliwyf — yn  ysbryd- 
oledig.  Nis  gallaf  ddeall  ei  iaith  mewn  un  ffordd  arall." 
"  Felly,  fel  y  mae  yr  Undodiaid  yn  camesbonio  y  Testa- 
ment  Newydd,  trwy  geisio  profi  nad  yw  Crist  y  bed- 
waredd  Efengyl  yn  meddu  rhag-hanfodiad,  cam- 
esbonia  y  Cyffredinolwyr  yr  Efengylau  trwy  geisio 
profi  nad  yw  lesu  o  Nazareth  yn  dysgu  y  gosb- 
edigaeth     dragwyddoI."t       Ond     er     fod     Parker     yn 

*The  Doom  of  Eternal,  by  J.  B.  Remensnyder,  D.D. 
t  Theodore   Parlcer's  Letters  to  Rev.   Nehemiah  Adams,   D.D.,   p. 
339. 

addef  hyn,  eto  y  mae  yn  ddigon  beiddgar  i  ddyweyd 
fod  lesu  o  Nazareth  yn  camgymeryd!  Addefir  yr  un 
gwirionedd  gan  Renan:   "  Y  mae  y  lleill  (y  rhai  drwg) 

yn  myned  i  Gehenna Llosgir  y  rhai  a  gauir  allan 

o'i  deyrnas  ef,  a  chnoir  hwy  gan  y  pryf,  yn  nghwmni 
Satan  a'i  angyhon.  Yno,  gan  hyny,  y  bydd  wylofain  a 
rhincian  danedd,  Ni  bydd  diwedd  i  Gehenna  nac  i  Bar- 
adwys."*  Addefir  gan  yr  Amheuwyr  oll,  hyd  y  gwelsom, 
fod  Crist  yn  dysgu  yr  athrawiaeth  am  gosbedigaeth  dra- 
gwyddol,  ac  am  y  rheswm  hwn,  yn  un  peth,  gwrthodir  ei 
ddysgeidiaeth  ef  fel  un  anghywir  am  gymeriad  Duw. 

I.  Gadawcr  i  ni,  gan  hyny,  edrych  i  mewn  i  ystyr  y 
geiriau  a'r  fjigyraii  a  ddefnyddir  gan  yr  Arglwydd  lesu 
pan  yn  llcfaru  ar  dynged  dyfodol  dyn.  Y  mae  yn  ffaith 
ei  fod  wedi  llefaru  mwy  na  neb  arall  ar  y  pwnc  pwysig 
hwn.  TwylHr  ei  ddysgeidiaeth  i  raddau  ar  hyn  am  fod 
y  cyfieithwyr  Cymraeg  a  Saesneg  yn  defnyddio  un  gair 
am  ddau  air  Groeg  sydd  yn  wahanol  eu  hystyr.  Y  ddau 
air  ydyw  Hades  a  Gehenna,  y  cyntaf  yn  golygu  y  byd  an- 
weledig  fel  preswylfa  y  meirw,  yn  dda  ac  yn  ddrwg;  tra 
y  mae  yr  ail — Gehenna,  yn  golygu  lle  y  drygionus  yn 
unig.  Sylwer  ar  y  gwahaniaeth  hwn;  eto  y  mae  y  ddau 
air,  sef  Hades  a  Gehenna,  yn  cael  eu  cyfieithu  yn  y  Beibl 
Cymraeg  yn  uffern.  Yn  wir,  y  mae  y  pedwar  gair  a  geir 
yn  Hebraeg  a  Groeg  yr  Ysgrythyrau,  sef  Shcol,  Hades, 
Tartarus,  a  Gehenna,  yn  cael  eu  cyfieithu  yn  uffern  yn  y 
cyfieithiad  Cymraeg.  Arwydda  y  ddau  flaenaf,  fel 
Padalon  neu  Padola  yr  Hindwaid,  Amenti  yr  Aiphtiaid, 
Pluto,  Orcus  ac  Inferno  y  Lladinwyr,  y  byd  lle  y  mae  ys- 
brydoedd  dynion  yn  gyffredinol,  heb  fod  un  gwahaniaeth 
yn  cael  ei  wneyd  rhyngddynt.     Ond  y  mac  y  ddau  air 

*Reaaa,  Liíe  of  Jesus,  p.  243. 

olaf  yn  fwy  penodol  o  ran  eu  nodwedd,  sef  Tartarus  a 
Gehenna,  ac  yn  arwyddo  yn  fanwl,  fel  y  gwna  y  gair 
uffern  yn  awr  mewn  duwinyddiaeth,  y  lle  y  cosbir  yr  an- 
nuwiol  ynddo  ar  ol  marw.  Ceir  y  gair  Hades  yn  y  Testa- 
ment  Newydd  ddeng  waith,  a'r  gair  Gehenna  ddeuddeng 
waith.  Defnyddir  y  ddau  air  gan  lesu  Grist,  megis : 
"  A  thi  Capernaum,  yr  hon  a  ddyrchafwyd  hyd  y  nef, 
a  dynir  i  lawr  hyd  yn  uffern"  (Hades)  (Mt.  xi.  23;  Lc. 
X.  21);  "  Ac  ar  y  graig  hon  yr  adeiladaf  fy  eglwys;  a 
phyrth  uffern  (Hades)  nis  gorchfygant  hi  "  (Mt.  xvi.  18) ; 
"  Ni  adewi  fy  enaid  yn  uffern  "  (Hades);  "  A  chenyf  y 
mae  agoriadau  uffern  (Hades)  a  marwolaeth;"  "A 
marwolaeth  ac  uffern  (Hades)  a  roddasant  i  fyny  y  meirw 
oedd  ynddynt."  Dywedir  am  y  goludog,  "  Ac  yn  uffern 
(Hades)  efe  a  gododd  ei  olwg,  ac  efe  mewn  poenau."  Y 
mae  Abraham  a  Lazarus  yn  yr  un  man,  sef  yn  Hades 
(Lc.  xvi.  23).  Nid  yw  y  ffaith  fod  y  goludog  na  Lazarus 
yn  Hades  yn  golygu  ynddi  ei  hun  fod  y  naill  mewn  poenau 
a'r  Ilall  mewn  dedwyddwch,  am  hyny  chwanegir  trwy 
ddyweyd  am  Difes,  "  Ac  efe  mewn  poenau,"  ac  am  Laz- 
arus  ei  fod  mewn  dedwyddwch  yn  mynwes  Abraham : 
"  Yn  awr  y  diddenir  ef  ac  y'th  boenir  dithau."  "O 
angau,  pa  le  y  mae  dy  golyn?  O  uffern  (Hades)  pa  le 
y  mae  dy  fuddugoliaeth?"  (i  Cor.  xv.  55).  Ond  y  mae 
yr  awdurdodau  goreu  dros  ail  adrodd  y  gair  angau 
(thanatos),  yn  yr  ail  gwestiwn.  Yn  yr  ymadroddion  hyn 
oll  gwelir  fod  y  gair  uffern  yn  golygu  Hades,  byd  y  meirw 
ac  nid  Ile  o  gosbedigaeth. 

Y  gair  arall  a  ddefnyddir  gan  lesu  Grist  unwaith-ar- 
ddeg  ydyw  Gehenna.  Yr  unig  le  arall  y  ceir  ef  yn  y  Tes- 
tament  Newydd  ydyw  yn  Epistol  lago :  "  Eithr  yr  wyf  fì 
yn  dywedyd  i  chwi,  pob  un  a  ddigio  wrth  ei  frawd  heb  ys- 
tyr,  a  fydd  euog  o  farn ;  a  phwy  bynag  a  ddy wedo  wrth  ei 

frawd,  Raca,  a  fydd  euog  o  gynghor;  a  phwy  bynag  a 
ddywedo,  O  ynfyd,  a  fydd  euog  o  dân  uffern"  (Gehenna); 
"  Gwell  yw  i  ti  goUi  un  o'th  aelodau  ac  na  thafler  dy  holl 
gorph  i  uffern  "  (Gehenna)  (Mt.  v.  22,  29,  30;  Mc.  ix. 
43,  45).  Pan  yn  cychwyn  allan  yr  apostolion  dywedai 
wrthynt,  "  Ac  nac  ofnwch  rhag  y  rhai  a  laddant  y  corph, 
ac  na  allant  ladd  yr  enaid;  eithr  yn  hytrach  ofnwch  yr 
hwn  a  ddichon  ddinystrio  enaid  a  chorph  yn  uffern  " 
(Gehenna)  (Mt.  x.  28;  Lc.  xii.  4) ;  "  Gwae  chwi  ysgrifen- 
yddion  a  Phariseaid,  rhagrithwyr!  Canys  amgylchu  yr 
ydych  y  môr  a'r  tir,  i  wneuthur  un  proselyt;  ac  wedi  y 
gwneler,  yr  ydych  yn  ei  wneuthur  yn  fab  uffern  (Gehenna) 
yn  ddau  mwy  na  chwi  eich  hunain"  (Mt.  xxiii.  15). 

Darlunir  y  ffordd  Iydan  yr  hon  sydd  yn  arwain  i  ddis- 
tryw  (apôleian);  a'r  ffordd  gul  yr  hon  sydd  yn  arwain 
i'r  bywyd  (Mt.  vii.  13,  14).  Y  mae  y  gair  apóleian  yma  yn 
golygu  colledigaeth  a  distryw  personau.  Nid  yw  yn 
golygu  difodiant.  Yn  ngoleuni  yr  ymadroddion  hyn,  yr 
ydym  yn  gweled  fod  gwahaniaeth  yn  ystyr  y  ddau  air  a 
ddefnyddir  gan  Grist,  sef  Hades  a  Gehenna  pan  yn  llef- 
aru  am  y  sefyllfa  ddyfodol.  Nid  yw  Gehenna  yn  golygu 
ond  rhan  o  Hades,  Ile  y  cosbir  yr  annuwiolion.  Nid  oedd 
Gehenna  yn  wreiddiol  yn  ddim  ond  enw,  neu  ffurf  Roeg- 
aidd  ar  Ben  Hiimom,  sef  y  dyffryn  bach  lle  y  rhedai  afon 
Cedron  trwyddo.  Yno  y  cododd  Solomon,  yn  nyddiau 
ei  wrthgiliad.  ddelw  dawdd  i  Moloch  (i  Bren.  ii.  7,  8; 
2  Bren.  xxviii.  3;  Jer.  vii.  32).  Yn  ddiweddarach  trowyd 
y  Gehenna  yma  yn  Ile  i  anfon  iddo  holl  garthion  a  budr- 
eddi  dinas  Jerusalem,  yr  hwn  a  losgid  yn  barhaus.  Yn 
oes  lesu  Grist  defnyddid  y  gair  fel  ffìgwr  am  gosbedig- 
aeth  yr  annuwiolion  yn  y  byd  anweledig.  Dywed 
Wetstein  fod  y  gair  Gehenna  ar  dafod  oes  Crist,  a  chyn 
hyny,  am  le  cosbedigaeth  y  drygionus  yn  y  byd  a  ddaw. 

Y  gair  arall  a  gysylltir  â'r  gosb  ydyw  "  tragwyddol." 
"  Ewch  oddiwrthyf,  rai  melldigedig  i'r  tân  tragwyddol, 
yr  hwn  a  baratowyd  i  ddiafol  ac  i'w  angyHon.  A'r  rhai 
hyn  a  ant  i  gosbedigaeth  dragwyddol,  ond  y  rhai  cyfìawn  i 
fywyd  tragwyddol  "  (Mt.  xxv.  41,  46).  Y  mae  y  gosb- 
edigaeth  dragwyddol  (eis  kolasin  aioniôn)  yn  y  geiriau 
hyn  yn  sefyll  yn  wrthgyferbyniol  i  fywyd  tragwyddol,  ac 
yn  golygu  tori  ymaith  yn  dragwyddol  oddiwrth  fywyd  a 
mwynhad.  Yr  ydym  yn  gweled  fod  yr  holl  ffigyrau  a 
ddefnyddir  i  osod  allan  gosbedigaeth  y  drygionus  yn  y 
byd  a  ddaw  wedi  eu  cymeryd  oddiwrth  y  bywyd  llysieuol, 
megys  "  us,"  "efiau,"  "  prenau,"  "  canghenau,"  y  rhai 
a  fwrir  i'r  tân  i'w  llosgi,  i'w  Ilwyr  losgi,  eto  dylid  coíìo 
yn  barhaus  mai  eu  hamcan  ydyw  portreiadu  llymder,  ac 
nid  dull  y  gosb.  Nid  ydym  i  olygu  fod  uffern  yn  Ilyn  o 
dàn  a  brwmstan,  mwy  nag  yr  ydym  i  olygu  fod  dynion 
yn  us,  yn  brenau,  yn  efrau,  ac  yn  ganghenau,  eto  ffigyrau 
ydynt,  a'r  ffigyrau  cryfaf  mewn  iaith,  i  osod  allan  ryw 
sylwedd  ofnadwy  sydd  o'r  tu  ol  iddynt.  Os  yw  dedwydd- 
wch  y  saint  yn  dragwyddol  rhaid  fod  cosbedigaeth  yr 
annuwiol  felly  hefyd. 

Ymdrecha  rhai,  fel  Proff.  Maurice  a  Canon  Farrar, 
dori  nerth  y  gwirionedd  hwn  trwy  ddyweyd  nad  yw  y  gair 
tragwyddol  yn  y  naill  gysylltiad  a'r  Ilall  yn  golygu  par- 
had.  Nid  yw  yn  golygu  dim  mwy  na  chyflwr  ac  ansawdd 
ysbrydol.  Nid  ydyw  y  rhai  hyn  yn  gwadu  cosb  pechod 
yn  Gehenna,  ond  nad  yw  y  gosb  yn  un  dragwyddol.  Ond 
trwy  yr  haeriad  hwn  gosodant  eu  hunain  ar  unwaith  yn 
erbyn  y  prif  esbonwyr  yn  mhob  oes,  ac  yn  erbyn  geir- 
iaduron  safonol  fel  yr  eiddo  Stephens,  Scapula,  Heder- 
icus,  Schneir,  Passow,  Liddell  a  Scott,  Robinson,  Grimm, 
&c.  Pe  buasai  i  un  o  brif  farnwyr  y  Talaethau  Unedig 
benderfynu  achos  pwysig,  trwy  roddi  ystyr  hollol  wahanol 

i  air  cyfreithiol,  i'r  hyn  y  deallid  ef  gan  holl  gyfreithwyr 
a  barnwyr  ei  llysoedd  o'r  dechreuad,  pa  faint  o  bwys  a 
roddid  yn  ei  ddyfarniad?  Os  oes  ambell  ddysgawdwr 
dysgedig  yrt  gwyrdroi  gair  Groeg  mewn  beirniadaeth 
Feiblaidd,  am  nad  yw  yn  caru  yr  athrawiaeth  sydd  yn  gor- 
wedd  yn  ei  galon,  pa  bwys  a  roddir  ar  hyn  mwy  na'i  fod 
yn  cyfeiliorni  ?  Amlwg  yw  fod  lesu  Grist,  ac  ysgrifen- 
wyr  y  Testament  Newydd,  yn  deall  yr  un  peth  wrth  ddy- 
weyd  aiônios  ac  a  ddeallir  gan  y  Cymro  wrth  y  gair  tra- 
gwyddol,  sef  parhad  diddiwedd.  Medd  Dr.  F.  H.  Hedge, 
Undodwr,  "  Nid  wyf  yn  rhoddi  Ilawer  o  bwys  ar  feirn- 
iadaeth  am  ystyr  Iythyrenol  y  gair  Groeg  aiônios  (tra- 
gwyddol).  A  chaniatau  nad  ydyw  y  gair  hwn  yn  ei  ystyr 
wreiddiol  a  manwl  yn  hollol  gyfystyr  â'r  gair  tragwyddol 
ni,  eto  y  mae  yn  amlwg  mai  yn  yr  ystyr  hwn  yr  arferid 
ef,  ac  y  deallid  ef,  gan  ysgrifenwyr  y  Testament 
Newydd." 

Os  ydyw  cosbedigaeth  pechod  yn  golygu  adgof  par- 
haus  am  fywyd  o  anufudd-dod  i  Dduw,  nis  gallwn  weled 
y  bydd  y  gosbedigaeth  amgen  na  thragwyddol  oddi  eithr 
i'r  gydwybod  a'r  cof  gael  eu  dileu.  Os  nad  ellir  ang- 
hofìo  pechod,  yna,  rhaid  y  bydd  yr  adgof  am  dano  yn 
elfen  o  boen  i  dragwyddoldeb. 

n.  Sail  cosbedigaeth.  Rhaid  fod  ppb  math  o  gosb 
yn  sylfaenedig  ar  ryw  resymau  neillduol ;  ac  nid  yw  Duw 
yn  cosbi  heb  resymau  neillduol  dros  hyny.  Yn  nysgeid- 
iaeth  Crist  yr  ydym  yn  canfod  y  rhesymau  canlynol :  — 

I.  Gwrthodiad  o  hono  ef  fel  Gwaredwr  trwy  ang- 
hrediniaeth :  "  Yr  hwn  sydd  yn  credu  ynddo  ef  ni  ddem- 
nir;  eithr  yr  hwn  nid  yw  yn  credu  a  ddamniwyd  eisoes, 
oherwydd  na  chredodd  yn  enw  unîg-anedig  Fab  Duw." 
"  Yr  hwn  sydd  yn  credu  yn  y  Mab,  y  mae  ganddo  fywyd 
tragwyddol;  a'r  hwn  sydd  heb  gredu  i'r  Mab,  ni  wcl 

fywyd;  eithr  y  mae  digofaint  Duw  yn  aros  arno  ef  "  (lo. 
iii.  i8,  36;  V.  24;  vi.  40, 47;  XX.  30).  Nid  yw  anghrediniaeth 
yn  Mab  Duw  yn  rheswm  am  gosbedigaeth  neb  ond  y  rhai 
sydd  wedi  cael  cynyg  arno  fel  Gwaredwr.  Rhoddir 
rheswm  arall  dros  dragwyddol  gosb  y  paganiaid  (Rhuf. 
ii.  14 — 16).  Sylwer  ar  y  defnydd  a  wneir  yn  y  geiriau  o'r 
amser  presenol  perfifaith  :  "  Eithr  yr  hwn  nid  yw  yn  credu 
a  gondemniwyd  eisoes."  Y  mae  dyn  eisoes  mewn  cyíîwr 
colledig;  "a  digofaint  Duw  yn  aros  arno  ef."  Nid  yr 
Efengyl  sydd  yn  ei  gondemnio;  oblegyd  y  mae  eisoes  wedi 
ei  brofì  yn  euog,  ac  eisoes  o  dan  gondemniad  deddf  Duw. 
Gan  ei  fod  yn  anghredu  yn  yr  unig  drefn  i'w  waredu  oddi- 
wrth  ei  euogrwydd  gweinyddir  y  ddedfryd  wreiddiol  arno, 
yn  nghyd  a'r  plyg  newydd  fydd  ynddi,  sef  anufudd-dod  i 
Fab  Duw.  "  A'r  hwn  sydd  heb  ufuddhau  i'r  Mab,  ni 
wel  fywyd."  Ystyr  y  gair  apeithon  yma  ydyw  anufudd- 
dod,  yr  hyn  sydd  yn  cynwys  natur  anghrediniaeth.  Mater 
/o  ewyllys  ydyw  credu  neu  anghredu.  Cynwysa  y  geiriau 
ddau  syniad,  yn  gyntaf,  fod  gwrthodiad  gwirfoddol  o 
drefn  Duw  i  achub  yn  cysylltu  dyn  â'i  holl  bechodau  yn 
y  gorphenol,  yn  ogystal  a  chwanegu  un  newydd  atynt — 
anghrediniaeth;  yn  ail,  dadguddir  ynddynt  beth  yw  gwir 
gymeriad  dyn;  hyny  yw,  dadguddia  ei  anufudd-dod  i  Fab 
Duw  wir  ansawdd  foesol  ei  galon.  O  ganlyniad,  nid 
ymyriad  penarglwyddiaethol  o  eiddo  Duw  ydyw  y  gosb, 
eithr  canlyniad  anocheladwy  ei  fywyd  ef  ei  hun.  Dyma 
anufudd-dod  i'r  Mab  yn  ddirmyg  ar  holl  gynllun  Duw  i 
achub. 

2.  Cosbir  dynion  am  ddefnyddio  iaith  wageddus  a 
chableddus.  "  Eithr  yr  wyf  yn  dywedyd  wrthych,  mai 
am  bob  gair  segur  a  ddywedo  dynion,  y  rhoddant  hwy 
gyfrif  yn  nydd  y  farn ;  canys  wrth  dy  eiriau  y'th  gyfiawn- 
heir,  ac  wrth  dy  eiriau  y'th  gondemnir  "  (Mt.  xii,  36). 

Golygir  fod  y  geiriau  yn  fynegiad  o  ansawdd  foesol  y 
galon ;  ac  y  maent  yn  nglyn  â  disgrifiad  Crist  o  gabledd, 
neu  y  pechod  yn  erbyn  yr  Ysbryd  Glan. 

3.  Cosbir  dynion  am  ragrith.  "  Gwae  chwi,  Ysgrif- 
enyddion  a  Phariseaid.  rhagrithwyr  " !  "  Ffyliaid  a  deill- 
ion  "  (Mt.  xxiii.  13 — 29).  Y  mae  y  geiriau  hyn  yn  rhan 
o  bregeth  gyhoeddus  olaf  Crist,  y  fwyaf  dychrynllyd  a 
tharanllyd  a  draddodwyd  erioed  yn  nglywedigaeth  dyn- 
ion.  Drwg  oedd  Phariseaeth  wedi  ymwisgo  ar  ffurf  cre- 
fydd  a  daioni;  ac  y  mae  yr  Arglwydd  lesu  yn  arllwys  y 
gwaeau  mwyaf  ofnadwy  ar  y  rhagrithwyr  hyn. 

4.  Cosbir  am  hud-ddenu  disgyblion  gweiniaid  i  Grist. 
/"  A  phwy  bynag  a  rwystro  un  o'r  rhai  bychain  hyn  sydd 
yn  credu  ynof  fi,  gwell  oedd  iddo  osod  maen  melin  o  am- 
gylch  ei  wddf,  a'i  dafîu  i'r  môr  "  (Mc.  ix.  42). 

6.  Cosbir  am  ddiffyg  ffyddlondeb.  "  A  bwriwch 
allan  y  gwas  anfuddiol  i'r  tywyllwch  eithaf,  yno  y  bydd 
wylofain  a  rhincian  danedd  "  (Mt.  xxv.  30). 

6.  Cosbir  am  beidio  gweinyddu  cymwynasau  i  eraill  pan 
mewn  cyfyngder.  Y  cyhuddiad  a  ddygir  yn  erbyn  rhai 
gan  y  Barnwr  yn  nydd  y  farn  ydyw,  "  Yn  gymaint  ac  nis 
gwnaethoch  i  un  o'r  rhai  hyn,  fy  mrodyr  lleiaf,  nis 
gwnaethoch  i  minau."  "  Ewch  oddiwrthyf,  rai  mellti- 
gedig  i'r  tàn  tragwyddol  a  barotowyd  i  ddiafol  ac  i'w 
angylion  "  (Mt.  xxv.  41 — 46). 

7.  Bydd  y  gosbedigaeth  dragwyddol  yn  cyfateb  i'r 
manteision  a'r  cyfleusterau.  Bydd  pob  un  yn  cael  ei 
wobrwyo,  neu  ei  gosbi  yn  ol  ei  weithredoedd  (Mt,  x.  15; 
xvi.  27;  Lc.  xii.  47). 

III.  Yn  awr,  yr  ydym  wcdi  sylwi  ar  y  ỳrif  ymadrodd- 
ion  a'r  ffigyraii  a  ddefnyddir  gan  Grist  ỳan  yn  llefaru 
am  y  gosbcdìgacth  dragwyddol,  ac  yn  canfod  ei  fod  yn 
dysgu  y  gwirioneddau  canlynol: — 

1.  Y  bydd  y  gosb  yn  cyfateb  i'r  cymeriad  a'r  bywyd, 
ac  felly  yn  gosb  gyfìawn.  Peth  yn  perthyn  i  ysbryd  dyn 
ydyw  ei  gymeriad;  a  pha  beth  bynag  sydd  yn  etifeddiaeth 
i  ysbryd  dyn  parha  gydag  ef  tu  hwnt  i  angau.  Dibyna 
dedwyddwch  neu  drueni  dyn  yn  y  sefyllfa  ddyfodol  ar  ei 
gymeriad.  Os  parha  dyn  yn  ddyn  tu  hwnt  i  angau,  bydd 
yn  meddu  yno  yr  un  ewyllys,  cof,  cydwybod  a  serch  ac 
yma;  o  ganlyniad,  nis  gellir  gwneyd  y  drwg  yn  ddedwydd 
heb  newid  ei  gymeriad,  cyfeiriad  ei  ewyllys,  gwrthrychau 
ei  serch,  a  golchi  y  "  ddu  gydwybod  aíîan."  Os  bydd 
dyn  yn  annuwiol  pan  yn  marw,  bydd  yn  annuwiol  yn 
mhen  pum'  mynyd  wedi  marw.  A  thra  parha  ei  natur 
foesol  ef  yr  un  fath,  a  thra  parha  natur  foesol  a  deddf 
foesol  Duw  yr  un  fath  yn  y  ddau  fyd,  yna  nis  gelHr  rhydd- 
hau  dyn  oddiwrth  gosb  pechod  yn  dragwyddol  ond  trwy 
newid  ei  natur  foesol  a'i  gwneyd  yn  sanctaidd. 

2.  Bydd  rhan  o'r  gosb  yn  gynwysedig  mewn  gwahan- 
iad  tragwyddol  rhwng  y  drwg  a'r  da.  Pa  faint  bynag  o 
nerth  sydd  yn  yr  esboniad  a  roddir  ar  ymadroddion  a'r 
fììgyrau  a  Oüeinyddir  gan  Grist  pan  yn  llefaru  ar  y  pwnc 
hwn,  tybiwn  fod  mwy  o  nerth  yn  y  gwahaniaeth  moesol  a 
wneir  ganddo  rhwng  yr  us  a'r  gwenith,  y  pren  da  a'r  pren 
drwg,  y  gwenith  a'r  efrau,  y  morwynion  call  a'r  morwyn- 
ion  ffol,  y  gwas  fîyddlawn  a'r  gwas  aníîyddlawn,  y  defaid 
a'r  geifr.  Gellir  gwyrdroi  ei  fîigyrau;  gwneir  hyny; 
ond  nis  gall  neb  wadu  yr  egwyddor  o  wahaniaeth  tra- 
gAvyddoI  rhwng  y  drwg  a'r  da,  heb  wadu  bodolaeth  y 
llywodraeth  foesol.  Pan  y  cysylltir  yr  egwyddor  hon  â'r 
sefyllfa  ddyfodol,  mynega  yn  ddiamheuol  nas  gall,  yn  ol 
natur  pethau,  fod  yr  un  peth  i'r  cyfìawn  ac  i'r  anghyíìawn. 
"  Oddieithr  i'ch  cyfìawnder  fod  yn  helaethach  na  chyf- 
iawnder  yr  ysgrifenyddion  a'r  Phariseaid,  nid  ewch  i 
mewn  i  deyrnas  nefoedd." 

3.  Bydd  y  gosb  yn  cynwys  amddifadrwydd  o  fanteis- 
ion  a  chyfleusterau  i  wasanaeth  a  phrydlondeb.  "  Cy- 
merwch,  gan  hyny  y  dalent  oddiwrtho  "  (Mt.  xxv.  29). 

4.  Bydd  y  gosb  yn  un  ddiraddiol;  hyny  yw,  bwrir 
allan  o'r  wledd  y  gwr  sydd  heb  wisg  priodas  ganddo;  a 
bwrir  y  gwas  drwg  a  diog  i'r  tywyllwch  eithaf. 

5.  Bydd  y  gosb  yn  un  ddinystriol.  Llosgir  y  dryg- 
ionus  fel  "  us,"  fel  "  efrau,"  fel  "  canghenau  anffrwyth- 
lawn."  Dywedir  mai  dinystr  (apoleia)  yn  Gehenna  fydd 
eithaf  y  gosb,  "  dinystrio  corph  ac  enaid  yn  ufifern." 

6.  Y  bydd  y  gosb  yn  boenus,  ond  ni  olyga  ddifodiant 
na  diddymiad  yr  ymwybodolrwydd:  "  Ac  yn  uflFem 
(Hades)  efe  a  gododd  ei  olwg,  ac  efe  mewn  poenau  .... 
Canys  fe  a'm  poenir  yn  y  fîlam  hon  "  (Lc.  xvi.  23 — 25). 
Golyga  y  gair  poenau  yma  arteith-boen.  Gair  ydyw  a 
arferid  am  yr  arteithiau  a  dderbyniai  drwgweithredwyr  ar 
ol  iddynt  gael  eu  condemnio.  Rhaid  fod  eneidiau  dynion 
yn  Hades,  rhwng  eu  marwolaeth  a  dydd  y  farn,  yn  di- 
oddef  hyd  eithaf  eu  gallu  i  ddal,  heb  gael  eu  difodi.  Y 
mae  eu  sefyllfa  yn  sefyllfa  o  ymwybodolrwydd  am  eu 
tynged,  fel  yr  awgrymir  gan  Abraham,  "  Ha  fab,  coffa  i 
ti  dderbyn  dy  wynfyd  yn  dy  fywyd,  ac  felly  Lazarus  ei 
adfyd;  yn  awr  y  diddenir  ef  ac  y'th  boenir  dithau."  Y 
mae  yn  anhawdd  i  ni  ffurfìo  drychfeddwl  am  fwy  o  drueni 
a  phoen,  na  meddwl  aros  am  byth  yn  y  cyflwr  hwn  heb 
esmwyth-had. 

7.  Y  bydd  y  gosbedigaeth  yn  un  dragwyddol.  Des- 
grifìr  hi  fel  "  tân  tragwyddol,"  "  cosbedigaeth  dra- 
gwyddol,"  "  pechod  tragwyddol."  "  tywyllwch  eithaf," 
"  Ile  nid  yw  y  pryf  yn  marw,  na'r  tân  yn  diffodd."  "yr 
ail  farwolaeth,"  "y  pydew  diwaelod."  Da  fuasai  i 
Judas  pe  nas  ganesid  ef,  "  Efe  a  gyfeiliomodd,  ac  a  aeth 
i'w  le  ei  hun."    Os  nad  yw  y  geiriau  hyn  yn  gosod  allan 

gosb  dragwyddol,  â  pha  eiriau  y  gallesid  ei  gosod  allan  ? 
ÎOs  paid  dyn  a  phechu  rywbryd  yn  y  dyfodol  pell,  paid 
/uíîern  hefyd.  Os  parha  i  bechu  parha  ei  gosb  yn  dra- 
Ìgwyddol.  Ar  derfyn  yr  oruchwyHaeth  hon,  bydd  cenedl 
sanctaidd,  heb  un  afîan  yn  eu  mysg,  yn  dechreu  ar  eu  tra- 
gwyddoldeb.  "  Ac  nid  ä  i  mewn  iddi  ddim  aílan  (y  ddinas 
nefol)  nac  yn  gwneuthur  fììeidd-dra  na  chelwydd."  Neu 
yn  ol  y  cyfieithiad  goreu:  "A  phob  peth  aflan,  ac  yn 
gwneuthur  fìieidd-dra  a  chelwydd,  nid  ä  i  mewn  iddi :  ond 
y  rhai  sydd  a'u  henwau  wedi  eu  hysgrifenu  yn  llyfr  bywyd 
yr  Oen  "  (Dad.  xxi.  27).  "  A  phwy  bynag  ni  chafwyd 
wedi  ei  ysgrifenu  yn  llyfr  y  bywyd,  bwriwyd  ef  i'r  llyn  o 
dân,  lle  y  mae  y  diafol,  y  bwystfil  a'r  gau  brophwyd;  a 
hwy  a  boenir  ddydd  a  nos  yn  oes  oesoedd."  Os  dargan- 
fyddir  gan  wyddoreg,  neu  os  profir  gan  athroniaeth,  neu 
os  dysgir  gan  Fab  Duw ;  f od  dyn  yn  naturiol  ar  dir  crea- 
digaeth  yn  fôd  anfarwol,  yn  annibynol  ar  ei  gymeriad 
personol,  ei  dda  neu  ei  ddrwg  yn  y  greadigaeth,  yna, 
rhaid  i  ni  esbonio  y  ffigyrau  hyn  yn  gyson  â'r  athraw- 
iaeth  o'i  anfarwoldeb  naturiol.  Ar  y  llaw  arall,  os  nad 
yw  gwyddoreg  yn  canfod,  nac  athroniaeth  yn  profi,  na 
Mab  Duw  yn  tystiolaethu  ei  fod  yn  meddu  anfarwoldeb 
naturiol,  yna,  rhaid  i  ni  esbonio  geiriau  yr  Ysgrythyrau 
yn  eu  hystyr  naturiol  ac  arferol,  a  derbyn  eu  dysgeidiaeth, 
"  mai  cyfiog  pechod  yw  marwolaeth,"  a  bod  hono  yn 
farwolaeth  dragwyddol. 

8.  Dengys  dysgeidiaeth  Crist  yn  mhellach  nad  yw  y 
colledig  yn  colli  ei  ymwybyddiaeth.  Er  ei  fod  yn  def- 
nyddio  y  geiriau  "  colledig,"  "  dinystrio,"  "  llosgi,"  eto 
nid  ydynt  yn  golygu  difodiant,  nac  y  bydd  i'r  anuwiol 
golli  ei  ymwybyddiaeth.  Nid  hwy  a  änt  i  ddifodiant  tra- 
gwyddol  a  ddywedir,  ond  i  gosbedigaeth  dragwyddol;  ac 
nis  gellir  cosbi  ond  yr  hwn  sydd  yn  ymwybodol.     Heblaw 

hyn,  nid  oes  awgrym  yn  nysgeidiaeth  Crist  yn  cadarnhau 
y  ddamcaniaeth  a  ddelir  gan  rai,  y  bydd  i'r  troseddwyr  yn 
Gehenna  golli  eu  hymwybyddiaeth.  Y  mae  hyny  yr  un 
peth  a  dyweyd  fod  y  gosbedigaeth  yn  un  derfynol.  Llef- 
erir  gan  Grist  yn  wastad  fod  dyn  eisoes  yn  ngafael  y  din- 
ystr  hwn;  ei  fod  eisoes,  fel  dafad,  fel  darn  arian,  fel  mab 
afradlon,  yn  golledig,  ac  y  mae  diben  ei  ddyfodiad  ef 
i'r  byd  ydoedd  i  "  geisio  ac  i  gadw  yr  hyn  a  gollasid." 
Damcaniaeth  yn  unig,  heb  sail  iddi,  ond  mewn  dychymyg, 
ydyw  y  syniad  y  bydd  carcharorion  Gehenna  yn  coll  eu 
hymwybyddiaeth.  Dyfais  dyn  ydyw  y  dybiaeth  i  geisio 
diffodd  uffern;  a  seilir  hyn  yn  benaf  ar  ddau  air  Groeg, 
sef  kolasis — cosbedigaeth  ac  olethron — dinystr  (2  Thes. 
i.  9) ;  ond  nid  yw  y  ddau  air  Groeg  yna  byth  yn  golygu 
difodiad. 

9.  Gyda  golwg  ar  natur  y  gosbedigaeth  dragwyddol 
^nid  yw  ymadroddion  Crist  yn  awgrymu  fod  Duw  yn  ym- 
yryd  trwy  boeni  ei  greadur  dros  byth.  Tybier,  er  eng- 
raifft,  fod  tad  yn  chwipio  ei  blentyn  am  anufudd-dod. 
Nid  yw  y  dull,  sef  y  chwipio  yn  beth  hanfodol  i'r  gosb. 
Gallasai  ddewis  dull  arall  heb  boen  i  gorph  y  plentyn, 
fuasai  yn  fwy  poenus  i'w  feddwl  ef,  megis  ei  gau  mewn 
ystafell,  ei  gadw  rhag  cyflawni  ei  bleserau  a  mwynhau 
rhyddid.  Os  meddyher  am  Dduw  yn  chwipio.  neu  yn 
gweinyddu  cosbau  ar  ei  greadur  dros  byth.  nid  ydym  yn 
meddu  syniad  cywir  am  natur  y  gosb.  Y  mae  natur  y 
gosb  yn  gynwysedig  yn  y  ffaith  ofnadwy  fod  Duw  wedi 
tori  pob  cysylhiad  rhwng  dyn  â'r  daioni.  yr  holl  etifedd- 
iaeth  o  ddaioni  a  bywyd,  a  ddarparwyd  iddo  gan  Greawd- 
wr  ffyddlawn  a  da.  a  hyny  ar  gyfrif  ei  wrthryfel  a'i  anuf- 
udd-dod  ef  ei  hun.  Neu  meddyher  yn  mhellach  am  ddwy 
fam  wedi  myned  i'r  byd  anweledig,  fel  y  goludog  a  Laz- 
arus.     Wrth  edrych  yn  ol  ar  ei  bywyd,  teimla  un  ei  bod 

wedi  bod  yn  fifyddlawn  i  Dduw,  ac  yn  ymdrechgar  i  fagu 
ei  phlant  i  garu  Duw  a'i  wasanaethu.  Teimla  y  llall  wrth 
edrych  yn  ol  ei  bod  wedi  esgeuluso  cyflawni  ei  dyled- 
swydd  at  Dduw,  ac  at  ei  theulu.  O'r  fath  fwynhad  a 
brofir  gan  y  gyntaf,  a'r  fath  boen  a  brofir  gan  y  llall,  a'r 
oll  yn  ddim  ond  canlyniadau  naturiol  eu  bywyd  ar  y 
ddaear.  Nid  ydym  yn  awgrymu  fod  yr  engreiÉftiau  hyn 
yn  cynwys  yr  oll  sydd  yn  y  wobr  na'r  gosb ;  eto  rhaid  mai 
yn  y  cyfeiriad  hwn  y  gorwedd  y  brif  elfen  yn  y  naiU  a'r 
llall. 

IV.  y  damcanion  athronyddol  am  y  gosbcdigacth 
dragwyddol.  Gellir  crynhoi  y  damcanion  sydd  wedi  bod 
ar  yr  athrawiaeth  hon  er  dechreu  Cristionogaeth  i  bed- 
air. 

1.  Difodiad  ymwybodolrwydd  y  damnedigion  ryw- 
bryd  gan  lymder  eu  dioddefiadau  a'u  poenau. 

2.  Y  diddymir  hwy,  a  holl  ddrwg  y  greadigaeth  foesol 
trwy  ymyriad  uniongyrchol  o  eiddo  Duw. 

3.  Y  bydd  iddynt  oll  rywbryd  gael  eu  hadferu  i  sanct- 
eiddrwydd  ac  i  deulu  Duw,  yn  ddynion  a  chythreuliaid. 

4.  Y  bydd  y  sefyllfa  ddyfodol  yn  sefyllfa  o  brawf,  yn 
yr  hon  y  bydd  i'r  rhai  na  chawsant  gyfleustra  i  wybod  am 
drefn  Duw  i'w  hachub,  gael  cyfleustra  i'w  derbyn  a'i 
chredu.  Yr  ydym  yn  galw  y  rhai  hyn  yn  ddamcanion 
athronyddol  am  nad  oes  sail  i'r  un  o  honynt  yn  Ngair 
Duw.  Yr  ydym  wedi  sylwi  eisoes  fod  Crist,  yn  ol  addef- 
iad  y  rhai  sydd  yn  amddiíîyn  rhai  o'r  damcanion  hyn,  yn 
enwedig  y  ddwy  olaf,  a  holl  ysgrifenwyr  y  Testament 
Newydd,  yn  nghyd  a  duwinyddion  yr  Eglwys  o'r  dech- 

■  reuad  hyd  yn  ddiweddar,  yn  dysgu  yr  athrawiaeth  o  gosb- 
edigaeth  dragwyddol  ar  yr  un  tir  ag  y  maent  yn  dysgu  yr 
athrawiaeth  am  wynfyd  tragwyddol  y  gwaredigion. 
Gadawer  i  ni  edrych  yn  fyr  ar  gynwysiad  y  damcanion 
hyn. 

1.  Difodiad  ymwybodolrwydd  y  damnedigion  gan 
lymder  ac  arteithiau  eu  poenau.  Un  rheswm  dros  y 
dybiaeth  hon  ydyw  nas  gallwn  ddirnad  pa  fodd  y  gall  cre- 
adur  meidrol  gadw  ei  ymwybyddiaeth  mewn  poenau  sydd 
yn  dragwyddol;  fod  hyn  ynddo  ei  hun  yn  beth  anmhosibl. 
A  chan  nad  yw  y  Beibl  yn  ein  dysgu  fod  dyn  o  ran  ei 
gyfansoddiad  naturiol  yn  anfarwol,  y  syniad  mwyaf  nat- 
uriol  a  rhesymol  ydyw  y  bydd  i  boenau  uffern  yn  raddol 
ddifodi  eu  hymwybodolrwydd.  Dywedir  yn  mhellach 
ein  bod  yn  treulio  yn  mron  haner  ein  oes  yn  y  byd  hwn 
mewn  cwsg,  hyny  yw,  mewn  anymwybodolrwydd  o  honom 
ein  hunain.  Ar  dir  gwyddoreg  yn  ogystal  ac  ysgrythyrol 
nid  oes  sail  i'r  ddamcaniaeth  hon.  Tystiolaeth  gwydd- 
oreg  ydyw  nad  oes  dim  yn  cael  ei  ddifodi.  Deddf  natur 
ydyw  cyfnewidiad  ffurf  ac  nid  difodiad.  Heblaw  hyn,  y 
mae  y  dybiaeth  yn  hunan-ddinystriol  am  ei  bod  yn  cyn- 
wys  y  syniad  fod  difodiad  ymwybodolrwydd  y  colledigion 
yn  ddifodiad  hefyd  ar  bechod.  Byddai  hyny,  mae  yn  wir, 
yn  ddifodiad  ar  bechu;  ond  ni  byddai  yn  ddifodiad  ar  y 
gpweithredoedd  pechadurus  a  gyfîawnwyd  yn  y  gorphenol. 

2.  Y  diddymir  y  colledigion,  yn  ddynion  a  chythreul- 
iaid,  trwy  ymyriad  o  eiddo  Duw.  Tybiaeth  gydmarol 
ddiweddar  yw  hon.  Ceisir  ei  sefydlu  ar  ffìgyrau  yr  Ys- 
grythyr,  y  rhai  a  gymerir  oddiwrth  y  bywyd  Ilysieuol, 
megys  "  us,"  "  efrau,"  canghenau  diffrwyth,  ac  ar  y  gair 
dinystr.  Llwyr  losgir  y  rhai  hyn  oll  mewn  tân  aniffodd- 
adwy.  Heblaw  hyn,  er  fod  y  gair  tragwyddol  yn  cael  ei 
gysylltu  â'r  Ilosgi,  eto  nid  yw  o  angenrheidrwydd  yn  gol- 
ygu  parhad  diddiwedd,  oblegyd  defnyddir  y  gair  yn  yr 
Hen  Destament  am  bethau  sydd  yn  derfynol,  megys  y 
seremoniau  Moesenaidd  a  dinystr  Sodom  a  Moab.  O 
ganlyniad,  y  syniad  mwyaf  naturiol  ydyw  fod  y  fîìgyrau 
hyn,  a'r  gair  dinystr  a  ddcfnyddir  gan  Grist  a  chan  Paul 

yn  golygu  difodiad  tragwyddol  yr  anghyfiawn.  Dwy 
ddyfais  yw  y  damcanion  hyn  i  ddiíîoddi  ufîern,  ac  i  ddifodi 
pechod.  Trugaredd  fuasai  difodiad  ac  nid  cosb.  Nid 
oes  awgrym  yn  y  Beibl  am  ddifodiad  y  colledigion.  laith 
y  Beibl  yw,  "  Y  rhai  a  ddioddefant  yn  gosbedigaeth, 
ddinystr  tragwyddol  oddi  gerbron  yr  Arglwydd,  ac  oddi- 
wrth  ogoniant  ei  gadernid  ef."  "  Yr  wyf  yn  dal  yn  was- 
tad,"  medd  Max  Muller,  y  gwyddonydd,  "y  buasai  y 
cydfyd  yn  un  truenus  heb  dragwyddol  gosb.  Rhaid  i  bob 
gweithred,  dda  neu  ddrwg,  gario  ei  chanlyniadau  ei  hun, 
ac  y  mae  y  ffaith  fod  y  gosbedigaeth  yn  dragwyddol  yn 
'brawf  i  mi  o  gariad  tragwyddol  Duw.  Syrthiai  y  byd 
yn  deilchion  pe  y  rhoddem  i  fyny  y  drychfeddwl  o  gosb- 

nis  gallai  fod  genym  gyffyrddiad  â  Duw,  byddai  y  byd  yn 
ddi-Dduw,  yn  Dduw  anghofiedig."  laith  gwyddonydd 
yw  hon,  ac  nid  iaith  duwinydd,  yr  hwn  sydd  yn  edrych  ar 
y  gosbedigaeth  dragwyddol,  yn  ngoleuni  natur,  fel  ang- 
enrheidrwydd  o  du  Duw,  i  ddiogelu  trefn  llywodraeth 
.foesol.  Dyma  wirionedd  nas  gelhr  ei  ysgoi  hyd  y  nod 
pe  na  byddai  dysgeidiaeth  Crist  yn  wir. 

3.  Y  bydd  i'r  colledigion  rywbryd,  yn  ddynion  a 
chythreuhaid,  gael  eu  hadferu  yn  ol  i  deuhi  Duw,  a  hyny 
trwy  ymyriad  uniongyrchol  o  eiddo  Duw.  Seihr  y  ddam- 
caniaeth  hon,  yn  un  peth,  ar  y  dybiaeth  o  Dadolaeth  cyff- 
redinol  Duw;  fod  Duw  yn  Dad  i  ddynion  colledig,  ac  i 
ysbrydion  colledig.  Ond  fel  y  brofwyd  yn  y  bennod  ar 
Dadolaeth  Duw,  nid  yw  Crist,  ac  nid  yw  y  Beibl,  yn  dysgu 
y  syniad  a  udgenir  mor  uchel  yn  yr  oes  hon,  fod  Duw  yn 
Dad  cyffredinol  i'r  drwg  a'r  da.  Pan  y  lleferir  mor 
hyawdl  am  fawredd  cariad  Duw,  a  bod  ei  drugaredd  yn 
cyrhaedd  hyd  yn  uffern,  enilhr  ein  cydymdeimlad  â'r  syn- 
iad  hwn.      Ond  y  mae  y  ddamcaniaeth  hon  eto  yn  ym- 

ddryllio  yn  ei   phwysau  ei  hun.     Oblegid  tybia  fod  yr 
adferiad  cyfiFredinol  a  hollol  hwn  yn  cymeryd  lle  trwy  allu 
Duw — gallu,  mae  yn  wir,  yn  cael  ei  ysgogi  gan  gariad 
la  thrugaredd;  eto  gallu  yn  dileu  y  syniad  o  ryddid  moesol 
ly  coUedigion.     Nid  ydynt  yn  cael  eu  dewisiad  yn  y  mater; 
nid  ydynt  yn  rhydd-weithredyddion.     Y  canlyniad  yw  fod 
y  ddamcaniaeth  am  adferiad   cyffredinol  y  coUedigion, 
trwy  fynu  Duw,  yn  dinystrio  eu  gwerth  fel  bodau  moesol. 
4.  Y  bydd  y  sefyllfa  ddyfodol  yn  sefyllfa  o  brawf,  yn  yr 
hon  y  caiff  y  rhai  a  fu  feirw  heb  glywed  am  drefn  iachaw- 
dwriaeth  gyfleustra  i'w  derbyn  yn  Hades.     Os  ydyw  yr 
hyn  a  ddywedwyd  yn  flaenorol  yn  wir;  os  gallwn  ddi- 
bynu  ar  ddysgeidiaeth  Crist  pan  y  dywed :  "  A'r  rhai  hyn 
a  ant  i  gosbedigaeth  dragwyddol;"  y  mae  y  pwnc  hwn 
wedi  ei  benderfynu.     Y  mae  y  ddamcaniaeth  am  ail  brawf 
a'r  athrawiaeth  am  attaliad  tragwyddol,  yn  anghyson  â'u 
gilydd;  nis  gall  y  ddwy  fod  yn  wirionedd.     Gwreiddia  y 
ddamcaniaeth  hon,  fel  y  tair  arall  y  sylwyd  arnynt,  yn 
nheimlad  y  galon  ddynol.     Nid  oes  un  dyn,  mwy  nag  y 
mae  Duw,  yn  ymhofîì  yn  marwolaeth  yr  annuwiol.     Ond 
gwrthodir  hi  gan  Fab  Duw.     Gwrthodir  hi  ar  sail  y  gwir- 
ionedd  am  natur  foesol  Duw.     Rhaid  iddo  ef  weithredu 
yn  unol  â'i  natur,  yn  unol  â'i  berffeithiau,  ei  uniondeb,  ei 
sancteiddrwydd  a'i  gyfiawnder;  yn  unol  â'i  ddeddf  ddwy- 
fol  ac  egwyddorion  ei  lywodraeth.     Byddai  agor  ail  brawf 
o  flaen  dyn  yn  y  sefyllfa  ddyfodol,  pe  byddai  i  hwnw  gy- 
meryd  lle  yn  mhen  miliynau  o  flynyddoedd,  yn  ddinystr  i 
holl  gynllun  Duw  yn  yr  Efengyl ;  yn  nychdod  i  holl  alw- 
adau  a  chymhelHon  y  drefn  ddwyfol.     Pe  y  sicrheid  i  ddyn 
y  cai  ail  gynyg  am  fywyd  a  dedwyddwch  yn  y  dyfodol,  o 
dan  ddylanwad  y  gobaith  hwn,  ac  o  dan  ddylanwad  llyg- 
redigaeth  ci  galon,  ni  phryderai  am  ei  dynged;  ond  bydd- 
ai  fyw  yn  ol  cymhellion  ei  galon  ançdifeiriol. 

"  Canlyniad  profiad  yn  y  byd  hwn  ydyw,"  medd  Dr. 
Bushnell,  "  fod  gormod  o  brawfion  yn  lleihau,  yn  hytrach 
na  mwyhau  canlyniadau  da, — fod  un  prawf  yn  well  na 
Uawer.  Y  mae  Duw,  fel  y  mae  yn  amlwg,  yn  rhoddi  i 
ddynion  un  cyfleustra  yn  unig  yn  y  bywyd  hwn — cyfnod 
ieuenctyd — methiant  yn  hwnw  yn  derfynol.  Yn  gyf- 
atebol  i  hyn  rhydd  un  cyfleustra  i  ddynion  erbyn  tragwydd- 
oldeb  a  phan  ddadguddir  y  canlyniad  o  hyn,  yna  bydd  y 
diwedd."  Pe  y  byddai  i  Dduw  roddi  yr  awgrym  Ueiaf 
o'r  posibilrwydd  i  ddyn  gael  ail  gynyg  am  ddedwyddwch 
yn  y  sefyllfa  ddyfodol  gosodai  ef  o  dan  demtasiwn  i  fyw 
yn  ei  boenau,  a  thrwy  hyny;  dinystrai  ei  fwriad  tragwydd- 
ol  pan  yn  anfon  ei  Fab  i  fod  yn  lawn  dros  ei  bechodau. 
Fel  hyn,  y  mae  y  ddamcaniaeth  am  ail  brawf  yn  y  sef- 
yllfa  ddyfodol  yn  ddirmyg  ar  haelfrydedd,  doethineb,  a 
hunan-gysondeb  Du#.. 

There  is  a  pomt  no.eye  can  see, 
Yet  on  it  hangs  eíernity. 
This  is  that  moment  as  we  choose, 
Th'  immortal  soul  we  save  or  lose. 
Oh,  where  is  this  mysterious  bourne, 
By  which  our  path  is  crossed? 
Beyond  which  God  himself  has  sworn 
The  soul  that  goes  is  lost. 

